Biage: Bible for 1 Corinthians, 1 John, 1 Peter, 1 Thessalonians, 1 Timothy, 2 Corinthians, 2 John, 2 Peter, 2 Thessalonians, 2 Timothy, 3 John, Acts, Colossians, Ephesians, Galatians, Hebrews, James, John, Jude, Luke, Mark, Matthew, Philemon, Philippians, Revelation, Romans, Titus

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Matthew

Chapter 1

¹Buka kou IESU KELISO deividi vo eibolahamu vilela loale mamuvu iabe isi vavivuia be ivi . ²EIBOLAHAMU AISIKI vaeavalu ige AISIKI ,u DIEIKOBO vaevalu, ige DIEKOBU u diuda ta kovuvuai be ta kougelu. ³DIUDA u beliti isi diela tama vaealu, ige beliti u hediloni vaeavalu ige lamu vaeava lu.⁴Lamu aminadabu vaeavalu ige aminadabu nasonivaevalu, ige nasoni salomoni, vaeval. ⁵Ige salomoni boasi vaevalu ige boasi isi Rehiabi, Obedi luta vilele ige Obedi diesi vaevalu. ⁶DIESIU KINI DEIVIDI vaevalu ,ige KINI DEIVIDI u SOLOMONI vaevalu ULAEA keate le.⁷Ige SOLOMONI LEHOBOAMU vaevalu ige LEHOBOMU abidia vaevalu, ige abidia asa vaevalu ige. ⁸Asa u dihosabeti vaevalu ige diosebeti diolamu vaevalu ige diolamu utia vaevalu.⁹Ige utia Diotamu vaevalu ige Diotamu ahatiabo ige ahati ESIKAIA vaevalu. ¹⁰Esikaia u Manasa vaevalu, ige Manasa u Amoni vaevalu, ige Amoniu Doasaea vaevalu. ¹¹Diosaea u Diekonaia isi kovuu uiabe ta kougelu. Isege abo kavei agisi Babuloni vatae tievelu.¹²Ke iae Diekonaia au vo seleatielo vaevalu ige seleatielo Dielubabelo vaeavalu. ¹³Dielubabelo au vo abiuda vaeavalu ige Abiuda Eliakimu vaevalu, ige Eliakimu au vo Adoa vaeavalu. ¹⁴Adoa au vo Diakoda vaeavalu ige Akitiumu auvo Eliuda vaeavalu ige.¹⁵Eliudau au vo Eleada vaeavalu ige Eleada 'u au vo Matani vaeavalu ige Matani, u au vo Dieikobo vaeavalu. ¹⁶Ige Dieikobo,u au vo Dioseba vaeavalu Dioseba keu Meli velala kelega IESU loi ulu abo loui avoe "Kulaisiti" KELISO. ¹⁷Katealelu ata kea Eibolahamu vilele lavisi loaleu Deividi vilela valevage vavivuiabe a BAHATA 14 VAVIVUIABEA.¹⁸IESU KELISO u loi uale keu kosealu, aiave Meli ke abovai Dioseba lu loulu, ige keule loie solisege Melialemei. Isito au Dioseba loiesolige meliu ese valu OTOGE munana tuvuloi IESU vai meli uvue vaeavalu. ¹⁹Isege Dioseba meli u vela keu evi evi ata ia lelu huhuai kosealu dale sekia meli kalevai keu ese va kavalu isi au huhui huhuite ke asege.²⁰DILAVA u awelu voleu dobai loi nai naole laviai kosealu Dioseba Deividi vo, momai vabualive meli vage ai ivu oli. Au ese kevale keu DILAVA MUNANA tuvu kela ese ke vai vavulu. ²¹Kiate keu le ese vo vaeavai ige ale ivive loui kosea IESU ke ule au ata ke neni toelaeabe ke vesuiavai.²²Keu memila DILAVA u nona loui daiavale ata eviabela beloveta kea louale ke nenila keu loi velevalu. ²³Beloveta ata kea koseai loulu, iva va voleule ba ese volevai ese keu ivi abole loui koseai Immanuel. Imanuelo keu kosealu DILAVA loi lailoili ulu.²⁴Ige Diosebau au nainaole kobelaimeli vage ivuve olilu ANELU louale ke late Diosebau alu. ²⁵Isi au keate vavae tie solilu, ivaga kiatekeve keu au vo vaeavalu ige Dioseba u au ese ke ivive loualela IESU.

Chapter 2

¹Ave Iesu ualekeu Betelehema, Diudea vataegau ulu, kini Helodau Kini Olisi uvale vali kenila.Isege lulelete ataea valiniu velevai loivala kiveata daiai lolu Dielusalemae.²Loui avoe esekeu olevekeve ulu,Diuia Kini ualeke loo didive ivalakoai lolu isi hoeaseavai.³Ige Kini Heloda ke evisi tetealu ige Dielusalem kenenia bahata tetehamalu.⁴Ige Kini Heloda au Bulisiti kitae keneni isi kisaiavale keneni agigei loi igalitoai belagei avoe oleveata aule Keliso uui.⁵Ige eaa laviai kosealu aule Betelehema Diudea vatae uui Bolobetia kateai loui kisaialu.⁶Avoe laea Betelehema Diuda vata ataea laea eseieve olie solilu, isito laele dai loaleke ata kitae keule dii Iselala kea ata kitae olisi.⁷Ige Helodau sekiai lulelete kebelagei avoe vali vaidatiga laa didiu velevaleke ivalu.⁸Ige euu hanavelu Betelehema loui avoe laa latalivelu kaodua alogo ivava isi loi daa haivuve ige data tai hoeaseavai.⁹Abo Kini nona evige vesuga tievelu,iga didi lekeu tigeabo lovaitilu tialea eseu uale ata keletai lavisi ulu. ¹⁰Ige ata kea didi keivai sisila sisila kitae alu.¹¹Ige lulelete atakea oou uvue tilu, tai ivage eselekeu aau aia Meliti uva ige abotai kome bokoai vatabisi hoeaseavai, isi abo hau duaagisi tiale kedohoai vavulu golo isi senisi hagote moeagata vavulu. ¹²Ige vavile nainaole Dilavau haivei avoe kuiakavai Kini Heloda uale kuvakela tii kalevave, isito lai vatava kuvate keveo teve.¹³Ige keatisege Dilavau Anelu vole hanavage dobai loi naole Dioseba laviae avoe kobelai aai foo vai aiaveta meialemei vai Idiobitie teveisi keveuve, ivaga datotaba nona aa haivui.Heloda ese kokaoai isiviai kavai.¹⁴Ige vavikele Diosebau kobelai aau foo vai aiaveta meialemei Idiobitie tilu.¹⁵Kea keveo uvaga Kini Heloda foealu. Keu vai lelevitilu Belovetaea louale keneni loui avoe abole Idiobiti fatae dii foo toiavalu.¹⁶Ige Kini Helodau uvaga abolavie solige huhuai avue lulelete ataea loi daa lavia solilu kea dala aboke giluiavalu isi tuvu kitaealu. aau ata tuvute hanavege abotai Betelehema eseuese foo oliale keneni kaveatilu lahani abuti isi dobai loale keneni kavege fovolu.¹⁷Ige keu Dielimaia Beloveta nona louale kevai lelevitilu. ¹⁸ Dielimaia loui avoe lulelevole Lama vatae aboevilu alio kitae uvu kitae Leisolou aau eselai genuhamai alioiva, abokeluage evie solilu kosealelu aboniveta eseve kavege vesulu beaue solilu.¹⁹Keiae Kini Helodau voelealu, isege Dilavau Anelu voleu loi nainaole Dioseba lalialu Idiobiti vatae.²⁰ Loui avoe Dioseba kobelai aai fota aiaveta vai Iselala vataete, atakea eseke kavalivelu alekea vovolu.²¹Ige Diosebau kobelai aau fota aiaveta vai lolu Iselala vatae.²²Ige Dioseba evige Kini Heloda foo Akitalasi aau Mama Heloda lovovai Diudia vatava keneni ivai uge Diosebau vabutavalu keveo talivelu Dilavau nainaole haivualeke Galileia katavake.²³Kateige Diosebau vovolovai siti vole Nasaleta keveo tilu. Ige keu leleve olilu Belovetaeau memila louale kenenivela aboke alu.

Chapter 3

¹Ave isi vali kela DIONI BABATISO keu loi DIUDEA vatava keveo ata haiveva. ²Loui avo toela kalevave, lai uvu lekoueave OTOGOU loiveve vali niu vuguvugualu. ³Ata kola Aisaia belovetau loulu, loui avoe toi voleule loi DIUDEA BOTO keveo loui kosealu DILAVA kuva ke loisi neniave, isivai lili kative kaile keukai uale keta lovoi lelevage lilikata tai.⁴Ave DIONI keu ogona kolovua;e keu kamela (ovo) vate vatevele ogona kolovuale keu kamela (ovo) vate , vatevele ogona ale ke ula kolovuva. Isi aule kenaku kavei vaui ogei isi botou uvue vidia keta idiu uvue uale ke loliai eve kea igei. ⁵Ige Dielusalema isi DIUDEA isi vavaea bele ui tai DIODANA ela velevale ke nenia baita laluvai nonave elivilevu avoe daiai loevelu. ⁶Ige DIONIU kea abo kalau toela ke neni loui daialu.⁷Ige DIONA ivige BALISESE ata kea ige SADIUSESE ata ke moeagau avoe lolu babatisolu ige DIONA ke ivai lavigei avoe uteu toela esea oleule la lavigei talae tuvukitae u loale kelu ige ogeta loteve. ⁸Katealelu vovolovai lai uvu vai huhui duale vaevave isi bai moeaga otoveve ,isi toela kalevave . ⁹Momai lamigalai loui kosealive loea EIBOLAHAMU eselakoea, leleveta da la lavigelu DILAVA ule EIBOLAHAMU kaile vule kolai louge aule EIBOLAHAMU ese oi.¹⁰Isito memilaga abo kuma vai idiu galale vaevage ulu. Idi ke nenia baiesolige abole kuma ke vai idi ke neni salakagei isi koisi agisi venele katiuge abole navai vesui. ¹¹Da ele la babatiso geale keu ata kea abo toelale kuikavai loige da ke babatisogelu. Isi to di iae IESU loale keule la babatisogei munana tuvuta venetale la emoeavei. Keu ata kitae da leivia eula uale. Da ba samakave tohoalive bele. ¹²IESU ke adavele vovolovai uge laisi vateve sobouta vale ke neni uvui katui, laisi baive ke agisi au valahue otovei isi o kaie sobotale , vateve keneni uvui vene hodovue site keveo katuge keale navai vesui vauge kelu amigalu baiai laisi baiale ke late alivelu IESU loivalela otoe te.¹³Ige IESU galileia la loaleu DIODANA ela velevai DIONI ivalu isi lavia avoe, da vai babatisoa. ¹⁴Igeto DIONIU isivie solisi laviai avoei au dau isiviai avai babataiso alivelu a dae lolu. ¹⁵IGe IESU laviai avoeda louale ke aso ave ige keu kalau dua ke kuvavelaukeu. Ige Dioni IESU vai batataisoalu.¹⁶Ige IESU babataisoai ele kobelai loi sege OTOGOU alavalu ige DILAVAU munana tuvu ugu bune taete katealeu dobai loaleu tatavele daiulu beta kavele. ¹⁷Isege nonau OTOGOLE loui avoe ese keu di isivi vo la keu nonave evive, mamavela toi kealui ialelu lai baita IEAU nona evisi hoeaseava gei vali baita.

Chapter 4

¹Kateige MUNANA tuvu IESU meialemei vai botoe tilu ige devolu seleavalivelu age. ²IESU boto keveo uale valini 40, isi vavi 40 ke uvue lovitae taie solilu ilogo vagalalu, IESU keu boto keve au MAMA laviavava vata kou toela ivaive. ³Isege sele avale ata DEVOLO le keu loi laviai avoe, au au DILAVA vo oliluaga kaile vule ko lavia,, ige lovi olige iso. ⁴Ige to IESU lavia avoe abo ke kisaiavage vesulu ata beu ba lovi ko ulale uitalivelu bele isito DILAVA u ailenonaveu loale ke ulale ataule ui.⁵Ige DEVOLO IESU vai tiale vatava tuvute ke DUBUIA be ke tatale lavisi ulu. ⁶Isi laviai avoe au DILAVA vo oliluaga kole amiga vai katavu ige abo kisaialeleu aule au ANELU hanavege loi eule a vatalai ige aba dobai vulele ai geina kavalivelu bele.⁷IESU avolu loui avoe ke kisaialela keu, momaimainKOSIVE DILAVA selea valive. ⁸Ige DEVOLOU tota IESU vai tialeu eula tala vole kobola lavisi vai vatava ko neni haivulu. ⁹Isi laviai avoe vata ko neni, dale vai amui ai ke kome bokoia da hoeseavage.¹⁰Ige IESU laviai avoe, ogeta te SATANI, abo kisaiai kosealu aule ai KOSIVE DILAVA ke ula hoeaseava. ¹¹Ige SATANI IESU kalevai tisege ANELU vole loi lovi vavulu voleu loi lovi vavulu.¹²Ige IESU evige ataea DIONI vai dibulae vaevalu ige IESU Galileia tilu. ¹³IESU nasaleta kalei tialeu kabenamue ulu Galileia davala vavae keu DIEBULUNI ta NABUTALAI vatava vaki voleo, gau tai ulu.¹⁴ Keu aisaia BELOVETA nona louale ke neni la keu alu. ¹⁵DIEBULUNI vatava NABUTALAI vataetiale u DAVALA vavae DIODANA, GALILEIA keveo DILAVA hoeseava site u ulavale keavavae gau tai ulu. ¹⁶Ata kea, vau loale ke late ui tilogo ataga kitaeu abolai kaluale ke late IESU ivaive nonaveta evilu ige kea vovolivelu uale kea IESU ivai kobekavalu nona kitae, evisive.¹⁷Vali kela IESU haivei avoe lai uvu alavave, isi lai huhui ke neni vai DILAVA vileo love, OTOGOU loiveve keu aike vugu vugualu.¹⁸Ige IESU GALILEIA davala vava kela lolu, loilogo ese abutita ivalu. SAIMONI ivive vole BITA keta kove ENIDULU kea ui emiko mau vai davala le kavatuva. ¹⁹Isege IESU loi ivelu, isi lavigei avoe loige lai tai ata kaogei la emiko kaoale ke late. ²⁰Ige solekata ea kobekavai avoluvita tilu. Abo emiko mau ke kalevaive.²¹Ige abo tisege IESU ata abutita ivalu DEIMISI ta kove DIONA ivalu, kea abo mama DIEBEDI luvita ui emikoea mau ia be davuale ke badimuva abo bouti adae uive, IESU lavigei avo love. ²²Ige ea sole kata kobekava abo mama kalevai lovai tievelu.²³Ige IESU GALILEIA vatava ke nenile ata haivei tilu dubuiabe ke uvue, OTOGO nona ke neni louui haivei tiva, isi hatitiavale ke neni hoeaseavelu ige hatiti abe ke neni bahata vesulu. ²⁴Ige nonave isi aveveve ke neni abou loui tige ata ke nenia evilu, ige SILIA ata kea kobekavai abo hatitiavale, isi aia be eu lavuvale or sabaeba loivale, isi tilogo ivale adaea be genaebe hada site ke neni abo agisi avoe loige IESU ke neni hoeaseavelu ige ke neni duai abo oe tilu. ²⁵Ige ba ata moeaga moeaga lovai tilu. GALILEIA, DIKABOLISI, DIELUSALEMA, DIUDEA isi DIODANA vatava ke neni ataea kobe kavai lovai tilu.

Chapter 5

¹IESU ivage ata moeaga moeaga avoe loige eu kobelai tai talau visole ugulumalu isege DISAIBOLO vea avoelolu. ²Ige IESU haivei loui avoe,³Olea huhuige uvuiabeu toelage keale sisilai. Kosealelu DILAVAU le ata kateale agisi Otogoe tai ige abole adave vuvunele vali bahata ui tigei. ⁴Ige olea uvuavale keale sisilai kosealelu DILAVAU le kea uvu hoeaseava ge abole vali bahata sisila ulale ui tigei. Ukolikoli aive.⁵Ige uveve dua avale, ata keale DILAVA vatava dogave keveo avoluvita ui. ⁶Ige olea DILAVA aveve dua kelu isiviale keale sisilai kosea lelu keale DILAVA u isiviabe ke vavei hoea seave ge abole u dua ke ulale ui tigei, vali bahata o vali baita. ⁷Ige olea vali bahata atalai uvuai vale vile vaveale keale sisilai kosealelu DILAVAU le kelai uvuai ke hoeaseavei ige abole DILAVA luvita ugei ukoli koliave. ⁸Ige olea uvuiabeu duale keale sisilai kosealelu ata keale DILAVA luvita ivai.⁹Ige olea ataeali udua ale keale sisilai kosealelu kea DILAVAU eseala kea. ¹⁰Ige olea DILAVAU nona kolu vateu tuvu vale isi voeleale keale sisilai kosea lelu OTOGO keu oeabela keu.¹¹Ige lata di ese olialelu ataeale ba lalai kotou toela loui la kavei lai uveve dua keta lehosivai. ¹²Isito sisilai sisila kitae ave, kosealelu lale ba OTOGOE lai ibila koitae agive.¹³La kea vatau ata bahata kea madoea late. Isito madoea keu koeveu vesuge aule oleve kateai koeai? Abole kevai vatae kavatuge ataeale ketatala daitai loi tigei, kosealelu koeveu vesulu. ¹⁴Isi la kea vatau ata bahata kea ataga,siti voleu talau visole uale keu ba hogolaha livelu bele vato atagai ula ke alu.¹⁵Ata beu ba lameba vaui vai basiketi uvue vaevalivelu bele isito aule vai au ou uvue ke late lai aveve dua keu ataele atagai ulake alu vali baita ataea nile. ¹⁶Katealelu ai dua ke neniavage ataea nile. Keu duai ui ige ataeale ai dua ke ivai isi ai mama kitae OTOGOE uale ke abole hoeaseavai.¹⁷Momai huhuai kosealive, da loi basu keta belovetaea louale ke lehosivalivelu ga lolu be da loivai lelevetisi, keluga da lolu. ¹⁸Isito leleve ula da lavigei OTOGOTA vata kotale vesui, isito MAMA DILAVA basu keba lelevalivelu bele, vato ulau ke alui biageu uale ke late vato ula ke alu.¹⁹Katealelu ata vadeu DILAVA basu kovaveai leho ivai tolove loui ata haivealu kelu abole kosea loui keu ata eseievela keu. OTOGO uvue haiveale kele abole loui koseai keu ata kitae OTOGO uvue. Kelu DILAVA,U au basu vaeavale ke neni loui daiai ata haive. ²⁰DA la lavigelu la oleu DILAVAU nona loui basu ai vaevale ke lehosivai diu ele ta balisese keta lovegei tilu aga la ba OTOGOE talivelu bele.²¹La evige memila abo loui avoe, ata kavage voileige abole ata ke vai DIADIMENITI le vaeavai nonave ai. ²²Isito da bahata la ke neni lavigelu. Ata vadeu au kakoloti volelai tuvuage vai nonale vaeava. DIADIMENITI; ige oleu au kakololu loui koseige ai kineu toelalu kateige kevai kanisoloe teve, ige kanisoloa ke vai nonale vaevai; ige oleu au kakololu louale keu toela kitaela keu ata keu ke louale keule abo ke vai venele vaui.²³Katealelu oleu au toela ibilalu obeleni vai dubue lolivelu age. ²⁴Au oveleni vai vaevai tota kuialai talivelu au kakoloti ke loui vai tai dubue vaeavi, ige bulisiti kea ba kavai va vaui.²⁵Aa oleti volelai loui ke neniai loui vesuiava oe,isito aule atakeu avai kotau oe tige diadi ule ai nona ke evisi avai bolisi vavege abole avai dibulai. ²⁶Katealelu koto leleve da loui a laviai,a dibulai ulogo ba ai moni vavoloale ke neni ibilave vaveito ba kuialai ai oe lo.²⁷Isito da la lavigei kosealu ata vadeu kiate o malaha vadeu ivai huhuai koseai aia da ko dua lemudiale keu duave. ²⁸kateai huhuale keu memila gau huhui huhuile lemudige vesulu,ige a DIVALA basu kela ke lehosivalu.²⁹Kelu ivage ai niu bai ivai huhui toela vai loige ai niu bai ke leiavai vai kavatu, oloivaga ai vava ko neiviu venele naiva. Vata kou naivale vali kela. ³⁰Isi ivage ai ada vaiteu toelage ke leiavai kavatu keu ai vava bosi vai venele tiva.keu kosealu eve, be vatalai ata kavei oage live,holoai ai ada kela ata kavei oagelive , o vavoloai oagelive keu le ba avai venele tai ige nai goiai vesu.³¹Ke late DILAVAU loui kosealu ai ivu tebage kisai vole ai vai vavu setiviketi ovu divousi keate keleale kisaive beibavela. ³²Isito da la ke neni haivei,ata vadeu au ivu kalevalu huhuiai avoe isioho malahaeali tebai oiva kalegau keu ui au aveve ke ula ai oige ivaga oleu kemeialemeluaga keu keate keti tebalabo kealu.³³Ke late aevige memila abo loui avoe ata vadeu DILAVA nile louale ke kale valive isi toa louale ke neni aso. ³⁴Isito da la lavigelu, evive la valebe aluaga DILAVA ivi lougelive, isi kosealive OTOGO biage nile, ke loulive kosealelu keu OTOGO DILAVAU uale vatava tuvutela, keu kelu ke lulive DILAVAU ugulumale seave ivi la keu tuvutela ke, ke loulive voeleiva. ³⁵Keu vatako vile olie solilu isito DILAVAU ugulumai au geina vai ele dai uale kela keu kei DIELUSALEMA olie solilu, isito keu DILAVA kitae ke siti keu vela keu.³⁶Momai koseai loulive dale di kinele huhuige dale ba keai. Ai huhui kateale keu ba ai kine sisote obukate vaevalive bele. ³⁷Katealelu laeale vale bai loui kosea mana keu leleve, be keu sele isito kotou toela louale ke SETENE nonala keu.³⁸La evige memila abo loui kosealu, ata vadeu ai nile kavage keloige o isoho au aiai bai; visoveke kavai leiavage,ai aite late ai. ³⁹Isito da alavialu ata vadeu toela kateale vai aeo loi ai golemale kavage vovolovai ai golema vaki voleta vai vavugau keta kava.⁴⁰Ige ata vadeu avai kotalu tige ai kouti leiai vai vavu isi ai setita vai vavu. ⁴¹Ata vadeu avai uani, moles tige avoti tu miles miles te. ⁴²Ata vadeu vale volelu alaviage vai vavu honasialive, isi au keta eve vai tai.⁴³Amemila evige abo loui kosealu, ai kakoluvu lai isiviaito, ai bahoe vole ke homasiave. ⁴⁴Isito da la lavigei ai bahoe vole ke isivi vavu, isi oleu ati vole kaveale kelu DILAVA lavia dalu iava ige au toelave ke vesuiavai. ⁴⁵Ige valivelu laea lai MAMA late OTOGOE uale ke esea be olive. Keule au ata toelave isi duave kelai au vali hanavage aolai kalu gei, isi veni hanavage atau toela ta duave talai veniu le loige.⁴⁶Ata vadeu alu isiviage ata avolu isiviage lale ibilavelu vadeu agisi? Oloiva ga laea kanisoloea takesi agivale ke late ava. ⁴⁷Ale vali baita ai kakoluvu keali sisilagei, isito oleve katealu ai kakoluvu vole kea? Oloivaga laea ukavale ata ke late ava. ⁴⁸Katealelu amiga sesiai duave oli, ai mamau OTOGOE duave olisi uale ke late ata udua aso.

Chapter 6

¹Ave au isivi hau vole kakoluvu vavelivelu aluaga momai eula loui toai ata haivei oagelive,ale huhuai koseai da kateige ataea da ivai akatealuaga ai mama u ba haube dua amulivelu bele. ²Isitoa ata vavelivelu aluaga momai bise oo kibilate uvui oagelive. Atau toelaea dubu uvue oo kuvau tavala leleisi hanivavai amiga letatavai loui koseai kea ba duave ke hoeseavei,loui koseai kea ba duave leleve ula. Da la lavigei kea abo ibilatelu gabo ke ava,abole ba abo avale ke ibila agisi.³Isito au, ai oute aluaga, ai ada ageveu ke ivalivelu bele, vadeu ai ada vaiteveu ale ke. Koto keu kosela ke alu, ah ai moni oo ogona vole vai ai kakola vavuale ke ai keate ba ke ivalivelu bele,vadeu ai ada vaiteveu ale ke koto keu kosela ke alu. Ah ai moni oo ogona vole vai ai kakola vavuale ke,ai keate bake ivalivelu bele,isito aigalila ai oute keave. ⁴Ige ai ou keu sekisekile a age OTOGOE ai MAMA kitaeu ke ivai ibilavelu alu hau kitae hanavage ataea ke ivalu ah sekisekile aleke ibilavela keu DILAVA amulu.⁵Ah MAMA kitae lavialuaga oo daluiavalu aga kaile atau toelaea ale ke late alive.Keale dubu uvue leleisi melitavai koto loui salasalai,ige ataea ke evisi isi abole kuvau keu kavale dubu uvue leleisi melitavai koto loui salasalai ige ata ea ke evisi isi abole kuvau keu kavale kela lavisi amiga vai alolotisi kela daluagei. IESU avoe kea ale ke late alive kea abo ibila telu gabo ke ava.⁶Isito au ai MAMA daluia valuaga, ai ou uvuetai ai anaka bavu. Isi kome bokoai ada abuti vai vole kavai tuholuai toba ai MAMA kitae OTOGO biage lavia oh daluiava sekiave ige ai MAMA keule sekiai amalihai aadeula ke avolu louva.Ige aule ba ke amui alaviale ke abilavelakeu. ⁷Ah MAMA lavialuaga oh dalui avaluaga momai louale ke tatale tota loui ugelive ata volea ale ke late alive, kea ataea nilu gabo ke hanivavava. Avoe lo kateige ataea loivegei loui koseai kea ke ale ke duave.Abo daluiavale ke uvue nona kitae ke ulale loui tai loui tigei.⁸Abo ale ke late ata alive ai MAMAU memilaga ai isiviale ke ivai ula asegea ke laviava oo daluava. ⁹Katealelu ai MAMA daluiavaluaga loui kosea loi MAMA, au OTOGOE ulu, ai ivi keu tuvuve baua. ¹⁰Ai OTOGOU loluaga ai isivi vata kole vaevage OTOGOU isivi ke late ai.¹¹Ave vali ko ni lovite loame. ¹²LOi toela ke neni vesu iava,isege lota loi kakoluvu ia toela ke vesu iavai. ¹³Momai lo agigei toela loale keveo talive isito lo agigei toela ke gogoniai duaveo otove.¹⁴Ale ataea toelate ke loui vesuiavage. Ai OTOGO mamateule ai toela te ke vesuiavai. ¹⁵Isito akea toela ke loui vesuiava solige ai OTOGO MAMAU ba ai toelate ke vesui avalivelu belu.¹⁶ Aa lovi iee solisi uluaga momai uvu nite aii ugelive ta voleale ke late ata vole avalekateai ugelive. kaile ata koea ke aii loui avoe loo uvu nite age abo loo iveii koseai kea uvula abo ke ai ulu keaule aboi ibilate agisi. ¹⁷Isito auu amiga vaemihai lovi ii solisi uluaga aii kine totoa isi aii nita totoa. ¹⁸Ige keu baa ata haivei kosealive bele, ata keu amiga vaemihavalu. Ige ai Mama igaliule sekisekile aa ivaito ba aa vadeulu isiviale ke vai amui¹⁹Momai vatako adale amigalu vale vile otovei ugelive segele ule aii hau ke boisi, voleale. Voleale vogoai bukiai lavui , isege vavolo ataea loi aii oo ke vusai aa otogeale neni agisi tai amigalu auu oteo ²⁰Katealelu amigalu aii hau agisi Otogoe otove. Keveo segeleaba boilivelu bele. ²¹Oleveo aii hau duaea uale keveo aii lutiu bai vato ke huhuai ualela keu.²²Aii niu bai kou aii vavau lamebala keu, katealelu aii niu bai duage aii vavako neniule atagaii uii. ²³Isito aii niubai keu toelage aii vavako neniale gusuaui . Katealelu ai ataga aele uale keluamiga hoeseava duakeaso telalivelu. ²⁴Atabeuba nao abutile haualivelubele, aule volelu isiviai, isito vole homasiavai. Aleba Dilava vai monita valivelu bele. Kelu ale vavita, gututa Dilava hoeseavaitoba moni haulu tige.²⁵Katealelu da aa lavialu, momai amiga huhu moeagalive kosealelu dale lovi vadeu isii, oleveo ogona vai kolovui ke huhualive. ²⁶Eule ugu ko ivege, kealoviu ii agisi kai oo soliva isi lovi agisi tai oo koui otove solilu isito lailoi Otogo Mama kitae Dilava kelake vaveva.Au auu eseuese isege uguia kitae?, beauu ata kitae isege uguia eseieve.²⁷Laoleu au uveve ke huhu moealuaga aule oleve kateai auu uveve vali nii vai vaeatai vai egetisi keu toloalu. ²⁸La vadeuluga ogona huhu moeagava, huhua kaile lohole idiu sii ke ive abo oleve kateai lalavalu isi aboi sii ke otovelu, kea oai ogona kao solilu isito Mama kitae Dilava kela ke agelu. ²⁹Isito daa laa lavigei evive, Kini Solomoniu ogona moeagate isi vale vile keu moeaga, Isito duavebeu kaile valavasi lalavai siale ke duave leivie solilu. Valavasia siale duave, duave ula. Siale kea taote, taete, beivate, molote, idihumute, tegiate, buka voseleale, sakanate, taovoseleale kea Mama Dilava Iesuti ke agelu. Keale vali bahata lalavai ula abokealu.³⁰Isito Dilavau kaile galasi koo ogonavela kolovue solilu ke vanaieve galake golulatela ke vavalu keale ave uito livu abole koisi agisi venele katui ige keale navai. kelate aule ogonale laa katugei, evievi eseieve avale ataea? ³¹Katealelu momai malomalo alive, isi loui kosea lole lovi vadeu isii, isi ee vadeu isii, isi ogona vadeu lole kolovui?³²Ata toloveale ke kaoai kea Mama kitae Dilava hoeaseavalelu vadeu aii isiviale ke neni aule amuii. Vali bahata. ³³Kelu laeale vali baita Mama Dilava kaoai hoeaseavave isi aveveve dua keta kaoave, ige eule keneni lameii. Kelu vavita gututa hoeaseav, isivive keneni ave vali baita. ³⁴Katealelu livu vile huhuagelive livu keule au duate vai loi isi au toelate vailoi, kelu Dilavavati baita huhuige duave, toelave alu loiveve kelu.

Chapter 7

¹Momai ata agigei kotale otoveigei. Aboleke ibilavelu ata vai kotale vaeavai.²Aa atake vai kotale vaeavalelu abo ibilave aii aa vai kotai, isi aa vadeuale keneni aboleaele aii. kelu uduage vali baita toelaletiva.³Isito vadeuluga ai kakolo nile loeu dobale ke louva. Ata aii nile loeu bosiu dobai bavuale keleiavai toba aii kakolo nitele loeu dobale kevai kovatu. Keu kosealu aii toelate vesuiavaitoba atavole toelate loui vai neniava. ⁴Ale oleve kateai aii kakolo laviai loui koseai dii kakolo loige daa eue aii nile loeu dobale ke vai kavatui. Isege aii nitele loeu bosiu dobai bavui uale keule ole kateai? ⁵Laea eula nona belalai oivale ataea valevile loui oiva, luta aii nitele loeu dobale kevaitoba aii niuu duasege aii kakolo nitele bakevaso⁶Vadeu tuvuale ke vavekale taiti lovi isi luta fuu dogave lovi aa vale keta.Isi aiiloviu vate keta ovo vavelive, vavevaga keuke isii kobelai aa uai bukiai lelevai keu kelu ai lovi isi vateve ovo kosive vavelive.⁷Ale Dilava laviage aule vai amui,Isi la anakavele kelokakelokage aule lalai auu anaka alavai. ⁸Kelu oleu Dilava laviale keule auu isivi kevai, isege oleu anakavele vatovatoale kelu Dilava ule avolu anaka alavai, isivive vai vavui. ⁹Isito lai minale ata vadeu vouu lovilu louge auu ale vule vai aii voo vavui? ¹⁰Au aii vou emikolu louge au ale ute kavai vaivavui?¹¹Katealelu ivage laa vadeu toela solisi hau dua ese vaveale kelate laai Mama Otogoe uii hau dua agisi olea laviale keaule vavegei. ¹²Hau bahata kenenile ataeau la hoeaseavale kelate, lata atake hoeaseavave. Keu basulakeu Belovetaea kelouale kelakea.¹³Kuvado eseieve kelateve. Isito anaka kitae keladaiai kuva vototela tialekeu veneu kuvala keutilu. Ige ata moeagaea kela laluvai sisilata tiva, isito ivivela veneule vaugei. ¹⁴Isito anaka eseieve keu ukolikoliai uveve keu anakala isito ata moeagau kuva kelatie solilu kuvau abolai toloalu.Iveve toelake huhuaiuge vovo, kuku, sibo, bia ,eve, holo teba, isegeto evievi ataea kuva kelativa Iesu vileo keluata loige laitai.¹⁵Ivi dua ave seleivale Beloveta atakea loi laseleavei tiva kealoale avevea beu ovo mamoe late isito uvuiabeu botou tobalu aii hanite kelateala kea. ¹⁶Baiabe kele aleba ivege. Ataeauba idi bekate kebaive kalivelu bele isege ugu baiuba oleseni baite vaealivelu bele,oleseni baite vaeavalivelu bele oleseni baiuvato auu baiteai, ige hagoveta ula kealu kelate atau duakeu auu duatelegau keu uvai isege atau toelakeu auu toelatetagakeu uva ¹⁷Kelake idiudua keale aboibaite duake otovei , isege idiu toela keule auu baite toelaveke otovei bekate, simete,idii keuatalake baivekeu esevealakea duave,toelave avoele ulu.¹⁸Kelate idii duave keuba bai toelata vavolubele isege idii toela keuba bai dua vavolivelubele. ¹⁹Idii kea baiu dua aa solige aboleke koisi katui, agisitai venele vaugei. ²⁰Ige aleba huhua baiabekele.²¹Atake neniaba loui koseai Kosive, Kosive loeale aluvita tai Otogoe, isito Iesu loui avoe oleu dii Mama isivi ale keu laeale Otogoe tai. Kelu koseasege Dilavau nona koloui vole haive ige abota nona vai usege Iesu loige lai bahata aboili tai. ²²Vali kenila ata moeagale loui koseai Kosive, Kosivel loai ivile Belovetai, aiiivile munana toela kekavei lovegeva isi ai ivile hau moeaga isute kele loo hauiva. ²³Ige dale eule lavigei koseai ogeta loteve laea toela avale ataea daa laa ivesolilu.²⁴Katealelu oleu dii nonako evisi lovaluaga aule lulele atau vuleu koboleoo koualekelate aii vuleke Iesu lakeuaii evievi vai avoele vaeava, ilivelu Otogoete, ²⁵Vniu lolu isege euu taolovai lolu isege hebulu kitaeu loi ooke uvui vaihadaeavai keveo tai koveo loivaga ouu vatomelia ulu luleleteuvulelovoi eele auu oo hadevai emeiavoele semenisialu keluga euu taolovailoito leivia solilu, ige Iesula vuleke isege Munana tuvula semenisike.²⁶Isito atako nenia dii nonako evisito aa solige keuata malomalotelakeu, au oovai euu gonele koulu isi usege ²⁷Veniu lolu ige euu taolovai lolu, isi oo vai hadaeavalu keveo tai koveo loi hadatilu, isege hebulu kitaeu lolu isi oo vai hadaeavalu keveo tai kove loi vai hadatilu. isege euu taolovai loi oveleke lehosivai agisi tilu. Hauve kenenita euu agisi tilu keu kosealu aii evievi vai vatakole vaeavalive. Toelaule kevai tige ale voelea, isito Iesu vaitige ale ukolikolia.²⁸Iesu nonake loui ata moeagaeake evilogo kotoeabeu vesulu. ²⁹Iesu ke haiveale keu nonaumeli ulale tilu, ata voleu vuvune kitaeta nonale kelate Bulisitisi kea nonakeu, Iesu nonate keu elete leivialu ige ata moeaga elaloalu. Kelu ata, elaloalivelu lai tai Iesu luvita Otogoe.

Chapter 8

¹Iesu talau visole ugulumai ata haivelogo vesuge talakela kevaloige ata moeagau lovai lolu. ²Isege Lebelasi vale malaha voleu loi komela vatabisi laviai avoe Kosive aa isivialuga daa hoeaseava, ige daa neniai.³Ige Iesu avoela holisi laviai avoe aii vavau duava. Ige Lebelasi toelau avoele ualeke neniu vesulu.⁴Iesu laviai avoe talivelu Dubu Bulisitike ivei valevole vai vau. Moseseu louale kelate aso.⁵Ke iae Iesu Kabeniamu vatae lolu, isege Lomu tuvaliavale malaha kitae voleu avoe lolu. ⁶Isi valu vavaveke nenia hadasolilu isi vatetuvuvai ulu. ⁷Ige Iesu laviai avoe daleba ai oee loi hoeaseavage auleba neniai.⁸Ige Lomu tuvaliavale kosi keu loui avoe kosive aba dii ouu uvue talivelu bele isito ai nona ula avolu hanavage aule kobelai. ⁹Dau Lomu kitae avoe abu daa vai vaeavage vuvune kitaeu daele ulu, iale solodia volelu loui koseige auu tee, ige aule tai isi volelu loui koseige loo, ige aule loi isi daele hauivale kelu loui koseige koo aso ige aule keai, isi koseige ke kale ige aule ke kalevai. ¹⁰Ige Iesu ke evisi tetealu isi au aboili loale ke lavigei avoe leleve ula daa laa lavigei evievi kitae kolete daa Isalalaea evievi koseale da iva solilu Iesu ke lousege ese leke hatitiu vesulu, ige eu doadoai tilu.¹¹Iesu loui avoe daa la lavigelu, ata moeagale valiniu velevai loale keveo daiai loi isege voleale valini dobale keveo abota daiai loi, ige ke neniale loi Abalaham, Aisiki, Dieikobo keali otogo teibolole ugulelemai Dilava Basileia ke uvue. ¹²Isito Otogou ese oliale ke abole agisi vata kou loai uale uvue katugei ige abole alioai tilogo abo aii baita monogigiai ui kekohamagei. Kelu lai nenia Iesu lovai talivelu au loige lai avoluvita tai Otogoe. ¹³Ige Iesu atake neni lavigeito vovolovai solodia bosi kitae ke laviai avoe ai oe tee aa vadeu loale keu alu nenialu ke lousege eselekeu hatitiveu vesulu.¹⁴Iesu loaleu Bita ola velevalu isi ivage Bita vaeaveu haitiai nai uva malalia vaive au ama vai dedisi ele nai usege Iesu ivalu. ¹⁵Iesu adavela holisege hatitiveu vesulu. Ige keatele keu kobelai abolai lovi vaui vavelu.¹⁶Ige gutuvele ataeau abo tilogoivale haluluvi moeaga moeaga agisi Iesu vileo lolu ige Iesu ke neni hoeaseavelu ige kenenia doadoai abo oe tilu. ¹⁷Kuva kosealele Aisaiau memila beloveta loui avoe Iesu keule lailoi toelake neni isi lailoi haluluvi keneni aule vesuiavai, iale nona kela ke vai leletilu.¹⁸Ige Iesu ivige ata moeagau loi vovolovai uge Iesu au Disaibolo lavigei avoe lai tabuko koui Galileia davala vaki keveo tai. ¹⁹Isege Diuia basuale kebuka dodavei Diu ata haivevale keu loi Iesu laviai avoe Tisa, dale aa lovai tai aa oleveo tige dale ati tai. ²⁰Ige Iesu laviai avoe okuia kea oeabeu ualela,ige ugu kea kanadaeabeu ualela isito atau eseu auu kine vai vaeavailive uee solilu.²¹Ige Iesu Disaiboloea volea loi laviai avoe Kosive daa kalevatuge data di Mama vai abavuitoba aa lovai tai. ²²Ige Iesu laviai avoe, daa lovailo isi kalevage voele biageu auu voeleke vai abavui.²³Ige Iesu bouti vole uvue tige Disaiboloea lovai tai boutu uvue tievelu. ²⁴Isege davalau uleuleu vuloai loige sabasabave kea bouti uvula isutealu. IsegeIesu nalu bouti uvue ²⁵Ige Disaibolovea loi Iesu isai laviai avoe Kosive loo vovolivelugako bolelai loo ive.²⁶Iesu kobelai loui avoe vadeuluga laa vabuiva lai evievi keu esealu. Isi hebuluta davalata lavigei avoe kalevave ige hebulu vesuge uleuleketa vesulu, ige davaladobai loholiliai ulu. ²⁷Ige ata moeagau keivai loui avoe atavadeu igalila kouu, louge hebulu davalati kotove evilu.²⁸Ige Iesu loale vatava vaki voleo velevalu, vatava vole Gadalienisi. Isege ata abuti lailoi kotoe aboluiavoe Behuda malaha keabutiu daiai loi Iesu ivalu. kee abutiu ataea vovoge aboagisi guligevale keveo uvalekea tuvuiabe baua. Ataea keve loti site, abolekeveo tige behuda keale atake kavei. ²⁹Behuda lekeabutitau Iesu ivai toai avoe lolevadeuai aluvita Dilava voo. Au aa loi lookaveliveluga kololu?, aa valini vaeavale keletoba loo kaveso.³⁰Ke nenita ovo abovaevei otovuale keumoeaga ulu, oge solilu vuguta ole ulu. ³¹tilogote lea Iesu laviai avoe Iesu aa loo lovegeluaga, loo hanavege lotai ovo kea kinele otolovai. ³²Ige Iesu louiavoe "teve!"Ige silavaea munana toelau aboele ualekea daiai agisi tai ovoea tinele otolovalu isi agiei talale otolovai tai davala uvuetilu.Ige ovo kenenia vovolu euu uvue.³³Ige ovou biagea keivai iluvisi oo kitae kevetai ata haivei louiavoe Iesu loi behudaleke abutile tilogo lovegelu, ige ataleke abutiu doadoai ulu. ³⁴Ige oo kitae uvule uvale atake nenia loi Iesu ivai loui avoe, loi vatava ko kaleite.

Chapter 9

¹Abotateai Iesulu louge euu bouti vole vai kuialai auu oo Nasaletae tilu. ²Isege atavoleu vavaveu voeleai hada soliale, kakoluvuiabea kevai ama adale vaeavai vai lolu Iesu vileo, ige Iesu kea evievike ivai loui avoe Dii voo sisilaso aii toelake daa vesuiavalu.³Isege Dubu uvue basu buka dodavevale ata keake evisi loui avoe atakou vadeuluga Dilava lovote vai atako toela vesuiavalu Dilava igalila toela vesuiaviva. ⁴Ige Iesu huhuiabe keivai loui avoe vadeuluga lai huhuitoela keu laeleloiva? ⁵Oleve keu vokovokoalu, au loui koseai aii toela keu vesulu kobelai daike. ⁶Isito nonau kosealela atau eseu vatakoveo vuvune valela keu aule ataea, toelake vesuiavai. Iesu kelouge vesusege atake laviai avoe kobelai lavi isi aii ama lekoloa vaite aii oee.`⁷Ige atalekeu kobelai lavisi auu oee tilu. ⁸Ige ata moeagau Dilava hoeseavalu. Isi loui avoe Dilavau auu atalai olai auu vuvuneke vavelu, isito Iesu keu Dilavala keu eaa iva solilu. ⁹ke iae Iesu loisege malaha vole ivive Matiu keu kanisoloea takesi agivale obesi kevale ugumai uva. Isege Iesu laviai avoe daa lova, ige Matiu kobelai lovai avotitilu.¹⁰Ige Matiu oee lovi kitae aboage , takesi agivale isi toela avale ata keta loi Iesuta Disaibolo keali gutulovi Matiu oee ievelu. ¹¹Ige Balisesea keivai Iesu Disaibolo lavigei avoe vadeuluga lai tisa keu takesi agivale isi toela avale keali lovi ilu?¹²Ige Iesu kotoke evisilavigei avoe ataudua keuba Doketa kaoalivelu bele, isito hatitiavale ataealaba Doketa kaoiva. ¹³Katealelu laea talivelu nonako bai kaoave dii huhui uvuivale keveo ulu. Iesu loui avoe daa atau dualai loiesolilu isito toela avale ata kelaiga daa lolu.¹⁴Kateisege Dioni babatiso ke Disaibolovea loi Iesu laviai avoe bavadeuluga loea Baliseseali lomiga vaemigei lovi iie soliva. ¹⁵Ige Iesu lavigei avoe vo voleu auu ivu meialemelu age auu kakolovuiabeale uvuai? belakeale sisilai. Ivaga valivole atau toelaea loi foke kavage kakolovuiabeaba avolu uvuai, lovi ilubele.¹⁶Atabeuba ogona ivi dogave vai sisivetavai vaeavai badimulivebele aule kateige sisivekeale bukiai lavuitai.¹⁷Kelate atabeuba Uaini gogave vai mamiveta otovege igalitoalivelubele, aulekeu vogoai.Isito Uaini gogave ula otovege abole duai uii.¹⁸Ige Iesu keloui lavigei usege Gamania ata kitae voleu loi tuholuai hoeaseavai laviai avoe vauu aike voelealu ialelu loi aai ada vai tatavele vaeavage au kobelai. ¹⁹Ige Iesu avoti tige Disaibolovea lovai tilu.²⁰Iesu avoti loisege keate vole lahani tuelo uvue taou goleleai keu vatetuvu kevale keu huhuai avoe dale Iesu ogona ivi vatalai isi Iesu iae loi ogonave ivila holilu. ²¹keate keu huhuai avoedale ogonave ivi vatalaluaga dale doadoai,isi Iesu ogona ivila holilu. ²²Ige Iesu vovolovai ivalu isi louiavoe dii faa aai evieviaa vai nenitilu, isege taovekeu vesulu.²³Ige Iesu malahaleketi loisege voele oo keleulu kitae miusiki moeaga moeaga aai ueviva, ata moeaga. ²⁴Ige Iesu lavigei avoe ogetateve fakou voele solilu, isito nalaukealu.Igeto eea koelehamalu isi giluiavalu, isi louiavoe voeale keunai foeleage vesulu.²⁵Ata kenenia ogeta lotisege, I esu oou uvueai adavela holisege faa lekeu kobelalu. ²⁶Ige ata kea nonake loui belalaveai loui ata vatavake ualekeneni haivelu.²⁷Kee iae Iesu kalevai loisege, ata abuti nikelotea Iesu iae lovai loi louiavoe lolai uvua Deividi foo. ²⁸Isege Iesu memila ooe lolu ige nikelotekea avoelolu. Ige Iesu lavigei avoe, aulavai lelevitige dale lalai aai. Ige eea avoe mana Kosive.²⁹Ige Iesu niabebai kelaholi louavoe lai evivikele lainiu baiu duai. ³⁰Ige niabe baiu alavalu, ige Iesu lavigei avoe koloui ata havelive. ³¹Isege keabutiu tai Iesu niabe avalale keloui bahata ata haivelu ige nonakeu kitae ataeaevilu.³²Ige atake abutiu tisege abo nonasite vole devolou munana toelakeu bavui avoele ualleke kakoluiabea vai Iesu vileo lolu. ³³Iga Iesu Munana toela kelovege tilu isege malaha keu, ige ata kenania keivai kebelalalu loi avoe hau kolete abo memila iselalaea uvule koseale iva solilu. ³⁴Igeto Balisesea loui avoe keu devolou munana toela kelegau dai munana toelake lovegeva.³⁵Iga Iesu tiale oo kitae isi oo eseve keneni uvula oai kehaiveva ataea tai Dilava adau vuvunevele uvevedua. ³⁶Ige ata moeaga moaega Iesu ivei abolai uvualu kea toela avaleataea, isi homasiai oivala ataeake ovo mamoe late nibivale atau uue solilu³⁷Ige Iesu aau Disaibolo lavige avoe loviu vovoalu igetohauveve atau uesolilu. ³⁸Katealelu solekata lai Mama laviage hau ata vole hanavege abotai hauai ata agigei loi.

Chapter 10

¹IESUau tuelo disaibolo toiavege ea bahata loi igalile usege IESU au vuvune vavelu, munana toela lovelivelu, isi hatiti nivole moeagamoeaga ke hoeaseavei kelete agisi duatiavele ige abo doadoai ui.²Ave abositoloea ivila kou SimoniBita, kove Enidulu, dieimisi, Diebedi vo isi Dioni kove. ³Bilibi, Batolomiu, Tomosi, Matiu takesi agivale ata Diemisi Alobiesi vove isi Tadaiesi. ⁴Saimoni keu au evievi ke huhumoeaga vale ata isi Diudasi isikaliot kela IESU samaniavage abo IESU vai kavage voelealu. Lailo toela ibilalu.⁵Ata tuelo ke IESU hanavelu isi uvuiabe ata haivei loui avoe latile ko momai ata volea vatateo tievivale isi Samalia keaoe talive. Keveo tikalevave isi to. ⁶Taevelivelu Iselala ea mamoea tebuale kea oe teve. ⁷Tai aloloai haive kosea otogou loiveve keu aike vuguvugualu.⁸Isi haluluviale ke hoeseaveve, isi vovoale ke isi isageve ige abo kobekavai isi lebelasi vale keta hoeaseavave isi behuda oo tilogoivale ke setene munana toela keala ke kokemeva isege ata kea malomalo sege abo ke kakoveva kelu munana toela keta kavei lovege abo ata ke kalevai tai. IESU avoe vuvune ko la avale ibilaveu uesolilu, iale kelu abole ibilavelu loui vaevei. ⁹Momai golo be valive oo siliva moni oo koba beta vai ai bosea vele lavui vai oigelive. ¹⁰Momai ai tiveve kele ai hau beiki beta vai talive ogona abutita, sadolosi oo bedoea ata hau ivale keale ba lovi lamei hau lamei.¹¹Latiluaga siti uvue o otogo vole o voleo tige ata vadeu laa agisi au oe otovege kele uve. ¹²Ige la oveo tiluaga avoluvita sisilave . ¹³Au oo keu lalai neniage lai dua ke nenia avoele ui, isito au lalai toelage lai dua kenenia kuiakavai lae loi.¹⁴Isito ata kea lai nona evie solige , la kalevei tiluaga o kele lai gena vai ove o siti ke anakale ai genau voto vai behaumage gogoeaveu lavui avoele ui. ¹⁵Ige leleve ula daa laa lavigei SODOMA isi GOMOLA siti ke abuti toela kitaele tige DILAVA kea diadimeniti vaveale va kiteo venele vaugelu . SODOMA GOMOLA , DIAIBOMU isi ADAMA, isi tauni eseieve ke nenita vaugelu. Ige kea navai vesulu.¹⁶Iva, da mamoe late laa hanavelu tou toelaea uvule katealelu lai luluve keu uteu lulelete ke late late ave. Isi lamiga letolevage bune ugu kelate ave.¹⁷Ivi dua ave ataea laa agigei kanisoloe, kotalivelu tiva isi abole abo dubu uvue la visukaeavei. ¹⁸Isi abole laa agigeigavana ta kini ta nie tai diii ivile isi dii nona kolu ata tolovea nile.¹⁹ Abo aa vai tige momai kosealive aio, dale vadeu loui o dale esisiai loui. Aa vadeu louale ke abole ba nona amuge lou taimi ke uvui. ²⁰Kela au ba nonalivelu bele. Isito ai mama munana tuvu keule ba kela nonai ai uvule ige au ba nona kelouge²¹Vali kela kakaule au ko vage aule voeleai oo kou au kaka kavai, ige aule voeleai, ige mamau au volu haiage holoea kavagau voeleai. Ige eseale abo mamuvulai haiai ataga loi kavegabo vovoi. ²²Ige lako neniale abole lalai tuvuai laa homasiavei IESU ivile. Igeto oleu meliai kele hauai tiale keule ivivela ukolikoliai ui tigei. ²³Abo laa kavei toela vai laeo loige, iluvisi oo voleo teve. katealelu daa leleve ula loui laa lavigei ISELAELA ata kole lale hauivaga ke neniu evigeto baa IESU loi.²⁴DISAIBOLO beuba au tisa ke leiviai ata kitae olilivelu bele. oo hauivale ese beu ba au kosive leivialivelu bele. Keu kosealu DISAIBOLO bee nonaveu IESU nona ke leivialivelu bele. Ige hauivale ese ke nonate leivialivelu bele.²⁵Keu nenivelakeu DISAIBOLO voleu aule IESU ale ke late age keu duave. Ige olea abo KOSIVE aveve late age nenive kelu IESUavoe dau KOSIVE ige ataea dalu louiavoe keu setene laa keu Isi IESU DISAIBOLO lai kotou toela loui oigei.²⁶Katealelu vabuiave kale kea aveve toela ai mahogovale keale ba loi daiai ui. Isi abo kotou toela loui mahogovale ketale ba loi eule uii, ige abole ke belalai.²⁷Da vavile vadeu loui aa laviale²⁸Momai vava ula abo kavage voeleale ke vabuiavalie isi to vavuiava Iesu le ai vava vai ai munana ta vai venele vaui kelu vabua. ²⁹Au abo kamomo ugu kehamo voiale ibilave benibeni kine abutita isito, lai mamau nile keiebeu vata ko adale dobai voeleige lai Mamau nitaga keu dobalu. ³⁰Isito lai kineu numu ke neniu nabave ualela keu.³¹Katealelu momai vabu kale,.Aa keu ibila kitae kamomommoeaga moeaga kea ibila leivialela keu.³²Katealelu ata ko nenia da loui daiai vai ata haivege dale data ata ke loui daiai vai di Mama haivui otogoe. ³³Isito oleu daa vovoholuaga ataea nile, dale data ata ke vovohoi di Mama nile otogo uvue, kelu lailo ko nenia Iesu nona loui ata haive, oloivaga Iesu au Mama nile lailo vovohoge lai ba talivelu bele otogoe nonalake.³⁴Iesu loui avoe momai huhuai kosealive da loivale vali ke nila dale uvuai loi, be dale tuvu kitaetadale loi koto evie site ke kavege abo vovoi. Kelu amigalu koto evi voileiva. ³⁵Da loale keu ata lehosivai ige vou kobelai au mamati volelailoui, isege vau au aiati volelai loui, isege aiau kobelai au vaviati volelai loui. ³⁶Ige ataeau tuvuale keu abo ou uvue ke ulaeale volelai tuvu sisilai ui.³⁷Ata vadeu au mamalu oo au aialu isivi moeagai to dalu isivie solige keu daele olie solilu. Ige oleu au vo oo valu isivi moeagaito dalu isie solige keu daeleteolie solilu. ³⁸Ige oleu au isu vai kabaisi da lovai tie solige keu daelete olie solilu. ³⁹Ata vadeu au amiga ula huhuai uluaga keu bae ukolikoli valivelu bele. Isege ata vadeu amiga huhue solisito di haule tiale keule ukolikoli vai⁴⁰Ata vadeu ai sisila age datalugau keu sisilalu, isi oleu dalu sisilale keu di Mama talugau keu sisilave alu kela daa hanavalu. ⁴¹Ata vadeu be loveta sisilaeavale keule beloveta ke lovi vavui vai ole vaeavale keu Dilava beloveta keu ke ibilave aule vai, ige oleu Dilava evievi ata ke hoeaseavai loui kosealu kou Dilava atau duala kou ata keule aiau dua ke ibilave aule vai.⁴²Ige laa oleu kaile eseuese ko voleu eniage au eu libi kabusi igali kai vai Disaiboloea ivile eseuese ke vavuale keule avota Disaiboloea ivile ibilave kee vaii.

Chapter 11

¹Iesu koto ke loue au Disaibolo haivege vesuge kalei kobelai tai siti volele lavisi ata haivelu. ²Isige Dioniu da babatiso keu dibula uvue ui Iesu nona ke evisi au Disaibolo vole hanavelu. ³Loui avoe baito talivelu Iesu ivai laviai koseave, au ata le ke lolivelu aleke ala kou oo voleule ba loige lo ivai?⁴Ige Iesu lavigei avoe talivelu Dioni babatiso laviai laa vadeulai niteta ivale ke isi abo louge laa eviale ke loui laviave. ⁵Nii kelotea niasege geina keukatea lavisi tisege lebelate kea duasege golema togo kea koto evisege voeleivale kea kobekavasege ukolikoli nona kou ataele tilu.Iesu nona ko evie solivale ata kele. ⁶Laa oleu au evievi vai Iesu vileo vaeavale keule sislai kosealelu eu Iesu nona vale keu leleveula sele solilu. Au ata Iesu nona kevalu amigalu? bela aa homasialu? aa homasialuaga voele la keu keveo loiva alu. Kelu Iesu vatalai kotove evilivelu ukolikoliai uge.⁷Ige esele kea kuiakavai Dioni lavialivelu tisege Iesu ata ke neni belagei avoe laa botoe vadeula laa ke ivalivelu tilu. Au hebulu bomi vana vai hadaeavage laa ke ivalilelu galatilu? ⁸Isito laa vadeula ke ivalivelu tilu? Au malaha voleu ogona dua katuale kela laa ke ivaliveluga laa tilu leleve olea ogona taete katuale keale kini ou uvue abole ugei.⁹Isito laa vadeula ke tai ivalu? Au Beloveta? mana daa laa lavigelu Beloveta voleu Boleveta ke nine leivigelu keu kosealau Iesu keu Beloveta kea ata kitae kela to baa Beloveta ke nine lavigesege ea nonave ke evisi to ba loui ata lavigeva. ¹⁰Dioni aveve kela abo memila bukau uvue kisaialu isi loui avoe dale dii ata vole hanavage eule unila talivelu ata lavigei loui koseai Kosivela keu loiva.¹¹Daa alavialu leleve ula ata Dioni Babatiso keu vata koveo ata kitae ata beu avo lateu ue solilu. Isege ata lvoleu ivie site keu Dilava tii ualelu ibilalu kobelai Dioni Babatiso ke leivia eula ulu. Keu Dilava tii ualela keu. ¹²Dioni Babatiso kele lavisi loaleu ave valiu nii ko vage toelau kitau lolu ataea isiviai abouvu uii. Dilava toela ataeau lehosivage Dilava uu nona evie solilu.¹³Mousese uu memila basu uvule kisaialu isege Belovetaea abota loui kisaialu ige keu loaleu Dioni Babatiso ke vilele velevalu. ¹⁴Memila Beloveta kisaia lou avoe ata voleule Ilaidia lateule baa loi ige ata kela Diono Babatiso. ¹⁵Ata vadeu golemaveu uale keu evilivelu aluaga au golema kela evai. Ige oleu golemave uesolilu be lailo ko nenia golemate ula kelu ai golema kela evi voeleiva.¹⁶Dale oleve kateai ave esete kolai evete veteai loi kea eseuesea maketila ugulelemai vole toiavei avoe kove loige lai lolohamai. ¹⁷Abo koseai loulu loea lalai sale kavasege laea kavue solilu isi lo lalai alio kavasege laea loi aliokava solilu katealelu lai aveve keu kaile eseu esea avale ke latela laa ke ava.¹⁸Dioni loale keu lovi ie solilu isi uaini ie solilu ige ataea ke ivai loui avoe keu tilogotela keu. Badeva la keu. ¹⁹Atau eseu loale keu lovi isii uaini keta ige ataea ivai loui avoe ata keu loi kanisoloea takesi agivale isi aveve toela avale kealiga keu kakoluvuai aboili ui oiva. Isi to lulele ke amiga letatavalu, keu kosealu Iesu loi kaile toela avale kelau ke agisi kuvau duale otovelivelugau lolu.²⁰Ige Iesu siti oo kitaele ata haivevaga abo nonave evie solilu hau kitaela au ke ageto ataia evie solilu. ²¹Ige Iesu loui avoe uvu kitae lalai kolagini ataea isi uvu kitea lalai Beseida hau kitae kinele uti kosai ogona bukateta abobiga buligei uvuai uva. ²²Isi to daa laa lavigelu evive vaoe Dilavau kotou loige Taeata Saidoni ta keale vateu tuvu eseve vai, Isege to laeale vateu tuvu kitae vave.²³Ige laea Kabeniamu ataea daa laa lavigei, evive laa kea isiviai lamiga letatavai vai Otogola vaeavai isito abole laa ke neni agisi veneu hodovue siti ke uvue katuge laa ke neniale navave Sodomau ale ke late ave . Kosealelu Iesu hau kitae lalai avaga laa kotove evie solilu isite laa toela ula huhuai ulu. ²⁴Isito daa lalavigei vaoe Dilavau kota valiniu loige aule Sodoma ata keale vateu tuvu eseve abole agisi. Isegeto laeale vateu tuvu kitae agive.²⁵Valike nila Iesu auMama hoeaseavai loui avoe Mamaau Otogota vata kota Kosive kitae , aii lulele vatau ata ko vavesege volea abo lulele ke letatavage aele ke kalevalu, isito eseuese haivelu aii nona ko neni. ²⁶Mana Mama hau ke nenia duave ula, sisila kitae alu valevile keu loi nenive ula. ²⁷Hau ko neni abo vai leleve tige daele ulu, di Mama vileo loive ige atabeu vove kevai leleveti solilu isito mamave ulalla au volelevetilu, ige atabeu mamave ke vai leleveti solilu, isito vove ulala au Mama ke vai lelevetisi ialelu voveu au isivivle ata vadeu valluaga aule au Mamavai ata ke haivui, ige ata keule mamave vai lelevetisi.²⁸Iesu toai avoe ata vadeu isualuaga dae love, akovu kovuavaga moeagale ke vai daeo loi vai vaeava isi ibilavu daele vokovokoale ko vaite, uii luu ovoito ba kabaisi vaite keu koseaiu vatau toela isu ke neni kalevai Iesu vileo lolivelu otogoe tee Iesu tii. ²⁹Iesu loui avoe dii emote ko vaa vokovokove, isi dii avevete ke neni iva daa late aso, dau tuvuesite isi uvu oteote sisila uvuteu daele uale k valivelu daa late oli. ³⁰Iesu loui avoe di emote kou vokovokoalu ige daa kabaiale keu isue solilu ialelu daeo lolivelu lai tai otogoe.

Chapter 12

¹Vali voleo bulale Iesu au Disaiboloeali kone vuu uvue tisege mohohoea bea kone bai dakoai ilu vagalave. ²Isege balisese atakea ke ivai Iesu laviai avoe iva ai mohohoea bula lehosivai kone dakoai ilu.³Ige Iesu lavigei avoe au laa dodave evie solilu Deividi u vagalai au mohohoeali ⁴Ea tai Dilava dubu uvue bulisitia beledi agisi ilu, au mohohoeali bulisitialovi keu tuvuve, bulisiti ulaea ivale lovia bela keu kea ilu.⁵O au la dodava solilu basu uvue bulisitia bula lehosivai to toela solilu ⁶Isito da laa lavigelu atavoleu Dubu ko leiviale keu aike koveo ulu.Iesu amigala ke louva eu ata kitae keu ula age lai Dubu koui uvuvele ata kee lai hoeaseavava.⁷Ahuhuige keu vadeula ke louva, voleai uvuavale isi volelai sisila vale,isito ovo kavai vauale lelu homasialu. Isi atau dua ke hoeseava aveve dua kelu Mama Dilavau isivialu vole hoeseavale. ⁸Atau ese keu Bulau Kosive lakeu, nivele Bbulave kee lehosiva kale voeleiva.⁹Ige Iesu kele kalevai kobelai Dubuiabeo tilu. ¹⁰Iva malaha voleu adave vaki voleu voelealu isi hada solilu. Ige Balisesea ke ivai Iesu, lavia, "avoe au basu abo vaevai louiavoe Bulau?" tuvule momai hatiti koseale hoeaseavalive. Balisesea isiviai nonave evisi Iesu lu loui.¹¹Ige Iesu nonaeabe ke evisi lavigei avoe ata vadeu lai minale mamoeve igaliu abatale dobai uge au aule ke ivai kalevai ui sabatilu, bela aule Bulale dobai au mamoe lemugai vai eue vatavae vaeavai. ¹²Oleveo ibila katealela keu, au atau ibila kitae, oo mamoeu ibila kitae, katealelu bulale ata vai kalikaliavale keu nenive.¹³Isi Iesu ada toelate ke lavia avoe ai ada vai inuta kavatu. Ige atale keu au ada hadasite ke letatavai kavatuge keu dualu adave vakivole latealu. ¹⁴Ige Baliseseake ivai tai nona hamai loui avoe lai kavage au voeleai.¹⁵Ige Iesu ke neni kalikaliavege ke nenia doadoalu. ¹⁶Isi Iesu lavigei avoe dala kalikaliale koloui ata lavigelive kalevave. ¹⁷Ige nona keu Aisaia bobetiu louale kevai leleve tilu.¹⁸Dilavau loui avoe, iva di hau avalela da letatavalu dii uvu ese igali. Kevileo dii vavalo neniu avolu sisila kitae alu, dale dii Munana tuvu vai avoele vaeavage aule uvevedua keloui daiai eviesite ata haivei ige eaa atau dua olisi toela kalevaive Dilavau kotau loiveve ke haivege abo vabuiavai uii¹⁹Auba tuvualivelu bele isi ologole lavisi nona loui aii volovoloalivelu bele ige ata volea kuvau tavae kekove evilivelu bele. ²⁰Aule kaile toelau lavisi kitaeale kele hauavaga toela keu vesue solige aule vai kotale vaevai toela ke neni vesuesolige aule vai aveve dua keu ukolikoliai uii, kelu toela kalevai kuialai loo Iesu vileo ukolikoliai uu.kosealelu kalau toela keu kobelauale veneu nai vodale ke late ave. hodovuve keu kuvabeta ue soliluige Iesule vai kotale vaeavai agisi venele vaugei.²¹Ige vali kela ataeale abo uvu vai Iesu vileovaeavai Aisaia Dilavau laviage nona ke kisaialu.²²Ige ata volea nii kelote, isege voleuuvute setene munana toela agigei tilogo tiale kea Iesu ee loige euu ke neni hoeaseavavelu, ige nona site keu nonasege nii kelote keu nialu. ²³Ige ata moeagaea ke ivai tetehamai loui avoe aukeu Deividi voo lakeu²⁴Ige Balisesea ke ivai loui avoe keu tilogo ke lovege solilu isito keu Biesabolo munana toela kitaeabekeu ivilegau aumunana toela ke lovegeva. ²⁵Ige Iesu huhuiabe ke ivai loui lavigei avoe vata igali keu vole aligei vole kaveluaga abole ba vesui, kelate ovoleu vole alia vole kaveluaga abo ba lavilivelu bele.²⁶Ige seteneu kobelai setene lovage aule oo voleo kateai lavisi. ²⁷Ige daa tilogote ke Biesabolo ivile lovege laii eseale oleve kateai vaoe tilogote ke lovegei, katealelu eale lai diadi olisi abole loui koseai loea Dilava ivilega ke lovegelu.²⁸Isito daa Dilava Munana tivule tilogote ke lovege Dilava nonala keu lae lolu. ²⁹Oo abole oleve kateai kosi melite ke oee tai valeve vavoloai, abole unila kosi melite ke umuvai vaeavai to ba tai valeve ke vavoloai. ³⁰Ata vadeu dati igalitoai uee solige, keu dalu tuvuale atala keu. Isi olea dluvita igalile ueesoliale keale vatavale tiatisi.³¹Katealelu daa aa lavialu, aveve toela ke neni ataele bole loui vesuiavai. isito Dilavau Munana tuvu nonave evie solisi lehosivai toelale tiale ke abo ba loui vesuiavalivelu bele, keule auu toela keta ualeule eta voeleage vesui venele naive. ³²Katealelu ata vadeu Iesulu kotou toela louale kee abole loui vesuiavai. Isito oleu Dilavau Munana tuvulu louge auu kotove evie solisi au isivi ula age, aboba ke vesuiavalivelu bele ave vata kole isi vaoe loivale vata dogave kee uvuee.³³Idi vadeu laviu duale keule baiveu duai isege idi vadeu lavisi toelale keule baivetaule toelai. Idia bai kele ale ivaa, baiveu duave koealu isege baivoleu tuvualu oo simealu.Ige keu ata abutita, voleu atau dua isege voleu atau toela. ³⁴Laea boeseni uteu, ata uage voeleale ke iselala koea, laa toela avalelu lale olevekateai kotou dua loui. Aii uvue lutiu baiu huhui moeaga avale kee neniule ba ai aii kelule loui daiai. ³⁵Atau dua keule au uvule huhui duake loui daiai isege atau toela keule au nonau toela huhuivale ke neni aule au aile keloui daiai.³⁶Iesu avoe daa laa lavigelu, aa vadeu nona louale duave oo toelave ke neniule ba kotau loui daiai ige aa vadeu louale ke ibilave vaso ukolikoli oo voele venele naa. ³⁷Aii nona keule aa vai duatisi, isi aii nona keule aa vai toelatisi. Ige ukolikoli isi voele keala keu ata data, lailo inohole uva. Lailole tilogotoba aboele tai daiai.³⁸Ige Diuia menaka kisaiavale ataea isi Balisese ataea loi Iesu laviai avoe Tisa loo olai aa viko hau vole age loo ivai aele. ³⁹Ige Iesu lavigei avoe toela aai tebai oivale ataea abo ba lalai bee alivelu bele isito Dioni Beloveta. ⁴⁰Dioni uu vali nii abutita igalita isi vavi abutita igalitale emiko kitae gogou uvue uluu. Iale keelate atau eseule vali nii abutita igalita isi vavi abutita igalita aule vata kou lutiu baii uvue uii.⁴¹Nineva ataeale vaoe Dilava kota vali niuu loige abole kobekavai laii toela avale ke neni lailoele loui, kosealelu Dionau Dilavau nonau dua vai tige ea evisi abo toela ke neni kalevalu,ige oeabeau naa solilu. Isito daa laa lavigei, evive ata voleu Diona leiviale kela aike kou lailoili uluu igeto lai nonave evie soliva.⁴²Ige Dilava kota valini keu loige vata vole kuini Siba keule kobelai lailoi aveve toela ke keni lailoele loui kosealelu keate keu oge volela kini solomoni lulele aii ata haivevale ke evisi ivalivelu lolu. Isito daa la lavigei, evive ata voleu lailoili uale keu Solomoni leivialu kelakou lai loili uu geto lai nonave evie solilu, nona keu Iesu labo ke louva lai nonave evie solige.⁴³ Daa kotovole louge evive Munana toelau ata voleti ulogo kee kalevai vatava dogave kaoai tige eu uee solilu. ⁴⁴Ige tota huhuai loui kosealu, dale kuialai talivelu daa luta uale oo ke uvue tai uii. Isi kuialai loi ivage oo keu uvule atabeu uee solilu oo ke uvue ataigali ulu. ⁴⁵Ige euu kuialai tialeu auu kakolovu seveni kea toea bea kitaeale ke lohomegeiaboili lolu , loi ole tai uge luta toelate keu esealu isege ave toelate keu kitaealu. Ige keu kaile eseu doga koo lateala kea koto evie solilu.⁴⁶Ige Iesu nonai ata moeaga ke haivei usege, Aiaveu kovuvuiabe ali vatavae lavisi, isiviai avoluvita nonahamai. ⁴⁷Ige ata voleu Iesu laviai avoe aii Aialake aii kovuvuiali isiviai aa ivaii aluvilita nonahamai.⁴⁸Ige Iesu ataoleu laviale ke laviai avoe, olela dii ige kovuvuia. ⁴⁹Ige Iesu auu ada letatavai Disaibolo adabigei loui avoe koivege koea dii Aia isi dii kovuvuiala koea. ⁵⁰Katealelu ata vadeu dii Mama otogoe uale ke isi dii Aiala keu. Kelu lailoko nenia Mama Dilava hauve aii ata haivei.

Chapter 13

¹Vali ke nila Iesu oo kalevai tai Dilava gonele ugulumai isi ata vole haigevei. ²Ata moeaga moeagaea loi vovovai leleisi uge Iesu kobelai bouti vole adae tai uguluma luisege ata ke nenia Dilava gonele leleisi ulu.³Ige Iesu nona moeaga donale loui haivelu, isi avoe iva vuivale malaha voleu auu lovi ii vole sesialu. ⁴Ige ii volea kuvale lavulu, ige uguia loi ke ituhai ilu. ⁵Iisege volea vuleta vatata adale lavulu, kele voleu tatale badulue solilu. Vata eseieveu vole tatale uii vule bavulu alivelu solekai lalavalu. ⁶Igeto valiu kaluge ke nenia gilialu vatau badulue sitelu loui vuleu vuvuneige ke nenia gilialu idumuveu lavisi dobai vatau uvue tiee solialelu.⁷Isege ii volea adu bekatea uvue lavulu. Ige aduu lalavai keneni bavugelu ige ke nenia lalava solilu. ⁸Isege ii volea vata duale lavulu, isi lalavalu isi bai moeaga moeaga otovelu volea andeleti volea sigiti volea teti. ⁹Oleu gole maveu ale keu evi au golema keta.¹⁰Ige Iesu Disaiboloea loi Iesu laviai loi avoe aa vadeuluga ata moeaga moeaga koo donale loi lavigelu. ¹¹Ige Iesu lavigei loui avoe laea abo Otogo nona koo lulele lamelu. Isito ata kea Otogo nona koo lulele vave solilu. ¹²Katealelu ata vadeu Otogo nona ko vage abole ba moeaga vavui.Isege oleu evisito kalevage abole avoele ke vai. Kelu Iesu nona ko evii amigalu.¹³Katealelu daa donale loui lavigelu, ea olai ivai isito neniai iva solilu, isi evilabo alogoto evie solilu oo huhuiabeu malomaloaloalelu. ¹⁴Ata kelai Aisaia Beloveta loui avoe leleveula. Ata kea evila aboalogoto uvuiabeululele solilu, isi ivalaboalogoto kalevalu.¹⁵Ata koea lutiu baiu gusuage, eaa malomaloalu nona ko evilivelu age aboele isualu, ige ea abo nii bavulu, isi valivelu iva solisi abo nita, ivaluaga abole kuiakavai dae loige dale kalikaliavegei oo hoeaseavege abole doadoai.¹⁶Isito laea lai niu bai keu duavela ivalu isi laa evilu. ¹⁷Isito leleve daa laa lavigelu Beloveta moeaga isi evievi dua avale ataea isiviai ko ivai isito nohovuia iva solilu, isi isiviai laa evivale ko evisi isito evie solilu nohovuia vovolu.¹⁸Evi vuavale atau tai loviale donale louale keu kosealu. ¹⁹Ata vadeu otogo nona ko evisito uvuvekeu lulele solilu, isege atau toela seteneu loi lutive baile otogou nona ke neni tohoai agisi tilu kelu aii lutiu bai vai mahogova Iesu nonata seteneu vava. Nona keu bai vea kuvale lavuale kela keu.²⁰Isege vuleta vatata le ke kosealu. Ata keu otgo nona eviale keu sisila kitaeta evisi keu valu. ²¹Isito evievive galaveu lavisege idumuveu vatau uvue tie solilu isito euu ulale uii sisilavaga toela kitae loisege abo koto auu eviale kelu atau toelaea koto kelu toela vai loige euu auu evievi ke kalevalu.²²Isege ii volea adu bekate uvue lavuale keu otogo nonau dua ke evisi valu, isito tota keu vatau aveve oo iveve ke huhui moeaga avaga toelau kitaeai otogo nonate ke bavulu ige lavisi baie solilu. ²³Isege ii volea vatau duale lavuale keu kosealu, ata keu otogo nona evisi lulelealu isi evieviveu baialu, bula nikovai taiti, obeleni vaeavai Dilava Mama Iesu vove isi Munana tuvu ke hoeaseavei uva, keu ata keu evievi baila keu voleule handeledi voleu sigisti voleu teti, kelu ata aveve dua kateale aveve dua kateale alivelu Iesu loige lai tai lailo oee.²⁴Iesu donau nona vole loui haivelu, isito isi loui avoe otogo nona kou ata voleu auu vule loviu ii duave kake ke late kage vesuge tilu. ²⁵Isege vavile ata ke nenia navasege ata keu bahoeveu loi adu toela ii agisi vuiti auu laiale ke neni galale laisi tilu bahoeve le keu kai kalevai tilu. ²⁶Vuitiu lalava daiai loi bailu asege aduu toela keta lalavai daiai lolu, vuiti galale.²⁷Ige vata biagele hauivale ata kea ke ivai loi laviai avoe Kosive auu loviu ii duale ke aii vule kasege, olea kateilaiage aduu toela kea lalavalu aii vuiti galale. ²⁸Ige vuu biageu lavigei avoe dii bahoela loi ke aii tilu , ige avoele hauivale kea loui avoe auu lotai adu toela ke lavai katui.²⁹Ige vuu biageu lavigei avoe, bee ke kalevave lale adu lavaluaga kone idumuta tohoave kelu ke kalevave. ³⁰Kalegau avoti lalava igalia ivaga koneu baeage daa kone kavalive ata hanavege abole tai luta adu toela ke lavai umuvei otovei vaulivelu. Isito kone kavai agisi loi dii valahue otovei.³¹Ige Iesu tota dona vole loulu. Loui avoe Otogo nona kou masitedi idi late ke ata voleu vai tai auu uvue lailu. ³²Idi ke baieveu eseieve baua idi ko neni bai leiviai eseieve baua. Isito keu lavialeu namala idi kitae vuu idike neni leivialu bosimabe. Ige ugu moeaga moeaga loi kedola uii abo kaso koui uniai uva.³³Ige tota Iesu donau nona vole loui lavigelu. Isi loui avoe Otogo nona kou isiti late keate voleu lemugai vai auu kabusi abutita igalitale valava uvue kosai eta lekoveavagakeu uvuivaealoibosiai ulu.³⁴Donau nona ke nenila keu Iesu loui ata moeaga moeaga ke haivelu. ³⁵Iesu nona kealeu leleve ula, memila Belovetaea loui avoe, dale dii aii ko alavai donale nonai ata koo haivei memila vata kole abo vadeu age mahogovaiuale keloui daiai.³⁶Iesu nona ke louge vesuge ata ke neni kalevei oee tilu. Isege Disaiboloea loi laviai avoe, Iesu lolai aduu toelau vule lalavale ke lou. ³⁷Ige Iesu lavigei avoe ata keu ii dua kale keu atau esela keu. ³⁸Vuu keu vata kola keu, isege baiu dua keu Otogo eseala kea adu toela keu aveve toela avale eseala kea. Holo, eve, teba. ³⁹Isege bahoe keu setene laa keu.Kela ii toela kaii oii valelakeu, kone kavale keu vata kou vesualela keu Isege baive agisi loale kea Aneluiala kea ata agigei Iesu vileo lolu, ige Iesu agigei Otogoe tai⁴⁰Kelate adu toela umuvai venele vauale keu atau toela kealeto bae venele navai vata kou naivale vali kela. ⁴¹Atau eseule au Anelu moeaga moeaga hanavege abole talivelu vata kole toela avale ata keneni agigei loigei, aboleke neni venele vaugei, kea iiu toela sesiai oivale vavila ataea navasege abiageu koto koo tava huhuai lou. ⁴²Abole ata ke agigei veneu vodave keule ke vauge abole navai kekohamai, koukouai abo aii bai kevai monogigiai gobigobi ai keukaimagoloai mukukuai kelu ata ke nenia venele naiva. ⁴³Isegeto aveve dua avale ataeale abo Mama vatava ke uvue atagaleu valiu niu atagale ke late aii vavaea beu atagai uii. Kelu Iesu avoe golemavea uale kea abo golemale otogo nona ko evi.⁴⁴Otogo nona kou abo moni vole vai vuu uvue abavuale ke late. Ata voleu ke ivai tota kevai mahogovalu. Auu kelu sisila kitae alu, isi tai auu oee velevai auu hau ke neni agisi ataele voiatilu isi moni agisi ela vuu ke voialu isi amigalu vata ke valu.⁴⁵Tota kelate otogo nona kou ata vole late, keuhau ibila kitaete ke kaoai oilogo vule vole ibila kitaete ke ivalu.⁴⁶Auu ke ivai loi oee auu hau ke neni agisi tai ataele voialu isi moni agisi tai vata ke voialu, vata ke biagele.⁴⁷Tota, kelate otogou nona kou uguia mau late isito keu davala vile abole ke vai tai davalale emikolu kavatui isi emiko moeaga moeaga nii vole nii vole. ⁴⁸Mauiabe keu ililohoge abo ke butuhai vai loi davala gonele ugu lelevaito ba ke ituhai duu ave agisito toelave agisi kaui.Kelu meliai ata kualume dua oli ilivelu Otogoe tee.⁴⁹Keu kosealu Iesu loivalela valikela Aneluia beale loi atau dua agisi Otogoe taito.Atau toela kalevei. ⁵⁰Toelage abo kaleveale ke neni veneu voda ulaleabole vaugei. Ige nohovuiale veneu voda ulakele navai kekohamai aliokavai uii monogigiai uii nukunukuai tilogo vesui. kelu amiga neniava venele nai keukai isi gobigobiagei veneu vodau uvula.⁵¹Auu lai uvuu huhualu hau koo neni Iesu Disaiboloke neni lavige katealu, ige eaa avoe mana. ⁵²Ige Iesu lavigei avoe basu kisaiavale keta loi Otogo Disaibolo oliale keu loi oo ke mama olilu. Keule au hau dogave isi hau dogave isi hau mamive ke loui ata haivelu.Keu kosealu basu memila vile isi dogave Iesu vile. ⁵³Iesu donau nona ke loui lavigei to kalevai tilu.⁵⁴Kalei tialeu auu oee velevalu isi tai Dubuiabe uvue lavisi haivelu. Ige ata kea ke evisi tetehamalu isi loui avoe keu oleveoga lulele ke valu. Isi vikou aveve ke vuvune ke valu. ⁵⁵Auu ata keu kabenita vola keu, auu aiave ivila meli, auu kovuvuiabe Diemisi, Dioseba, Saimoni isi Diudasi. ⁵⁶Isege amakiniabe keala kove ulu isege keu olevegau vuvuneke valu.⁵⁷Abo koto kateale loui Iesu nona evie solige. Iesu loui avoe Beloveta ata keule vatava voleo tige ata keale nonave evisi hoeaseavai. Isito auu oteo tige atavea ba kotove evisi hoeaseavalivelu bele. ⁵⁸Iesu kateale loui lavigelu isi kea kotove evie solialelu auu tete aveve kebe aa solilu kosea lelu eaa nonave evilu homasialu.

Chapter 14

¹Vali kela galileia kosi kitae kini Helodi keu Iesu avale nona ke evilu. ²Isi avole hauivale ese ke lavigei avoe Dioni ata babatisoge vale kela keu voelealela keu kobelai loi Otogoe uveve dua nona ke loui ata haiveva. Vuvune kitae vai eta hauiva.³Kini Helodi kela Dioni umuvai vai tai dibulaea uvale oo keve vaeage ulu, kosealelu kini Helodiu auu koo Bilibi keate Elodisi ke letulisi auu ivulu meialemelu, auu kou ivula keu. Ata keu kineveu toelage amigalu valu. ⁴Ige Dioni vali baita loivaleu kini Helodi laviai avoe aii keate keu velaveu usege aa meialemeale keu toelalu. ⁵Dioni kateai louge Helodi olai Dioni kavai, isito Diu vabuiavelu Diu ataea Dionilu loui avoe keu Beloveta atala keu, katealelu Helodiu Dioni kava solilu.⁶Iale vali vole nile kini Helodi uale valiniu loige, Elodiesi fau loi kosikosia usege niabele kavualu, ige Helodi keu keivaii faa kelu sisila kitae alu. ⁷Isi faa ke laviai avoe aa vadeulu olage dale vai amui.⁸Ige faa keu loi auu aia laviage, aiaveu loui avoe talivelu laviai kosea daa olale Dioni Babatiso ke gobeve koisi letulisi kineve vai melegile vaeavai vai damu. ⁹Ige kini Helodiu ke evisi Dionilu uvualu, isi ola solilu Dioni kavalivelu. Isito euu memila faa ke lavialu isi lovi ilivelu loale kea nita euu Dilava ivi loui Bolomisialelu, kelu huhuige malomaloage.¹⁰Loige abo tai dibula uvue Dioni nohoma vai gobevele koisi letulisi vai melegile vaeavai vai lolu. ¹¹Isi melegita kineve baii vai faa leke vavulu, ige eu ke melegita vaii tai auu aia vavulu. ¹²Ige Dioni Disaiboloea loi vavave vai tai abavulu isi tai Iesu haivulu, Dioni voeleale kee.¹³Ige Iesu nona ke isivi kalei bouti vole vai ataea uesite vatava kevetilu. Ige ata moeaga moeaga ke evisi vatala Iesu lovai tievelu abo siti kalevaive ke nenia Iesu lovaitilu. ¹⁴Ige Iesu loi ata moeaga moeaga ke ivei abolai uvualu loi hatitite ke neni vesuiavelu, ige ke nenia doadoalu.¹⁵Ivaga gutuage Disaiboloea loi Iesu laviai avoe gutulakou kalevai ata hanavege abo tai vatava kole lovi kaoai voiai isi.¹⁶Igeto Iesu lavigei avoe abo batalivelu bele ito laea ba vale vole vaveve ige abo isi. ¹⁷Ige Disaiboloea loui avoe loea valebeu uee solilu, isito sikoni fai isi emiko abutita ke ulaeala kou ¹⁸Ige Iesu loui avoe agisi dae love.¹⁹Iesu louge ata kenenia galasi adale ugulelemalu, isege Iesu valava fai isi emiko abuti ke agisi otogoe niai hoeaseavalu. Isi vakoai au Disaibolo vavelu ige disaiboloea agisi ata vavelu. ²⁰Ata ke nenia lovi ke ivaga lovi moeagau ulu ige abo basikedi tuelo lovi ke agisi loi ililoholu. ²¹Lovi iiale ata bahata fai taoseni keu malaha ulaeala kea, isito keate, mohoho, mahoho isi eseuese keta abo dodave solilu.²²Ke iae Iesu solekai auu Disaibolo hanavege bouti vole vai ee vakivoleo tilu, isege Iesu ata moeaga ke hanavege eaa tiatisege. ²³Iesu auvu talau visoe au Mama lavialivelu tilu. Tialeu au Mama laviage vesulu isito auvu kela oiva. ²⁴Isege bouti lekeu davala minale hebulu kitaeu loige davalau vuloai loige Disaibolovea ke kakovai solekai tiesavalu.²⁵Isege folo koloki vau alale Iesu davala adala lavisi aboe lolu. ²⁶Ige Disaiboloea Iesu ivai avoe alu munana la keu lolu isi vabuiavalu isi kekohamai bouti uvula tai loi vabuai usese. ²⁷Iesu toiavei avoe, dala vabu kalevave meliai uve.²⁸Ige Bita loui avoe auu Iesu alau,aa Iesu oliluaga louge daa aeo loi. ²⁹Ige Iesu laviai avoe maa loso ige Bita dobai euu adala lavisi tilu. ³⁰Ige bita Iesu vileo tisege hebulu kitae loige davala eeu fuloai loige Bita ke ivai fabuiavalu. Isege davalau sobuhovoge Bita genau davala uvue tilu, ige Bita kekou toela alu isi avoe Iesu daa vatala.³¹Ige Iesu solekata Bita adala holilu, Isi laviai avoe aii evievi kehameu eseieve baua, vadeuluga aa malomaloalu. ³²Kele Iesu Bitati boutue kadivai loevelu, isege hebulu vesulu. ³³Ige bouti uvue Disaibolo ke nenia loi Iesu hoeseavai laviai avoe auu leleve Dilava voo alau.³⁴Ige abo loi davala vaki voleo daiai loi vatava vole Genesaleti keve loevelu. ³⁵Ige vatava ke ataea kee ivai vole haivei loui avoe Iesu lakou, lai hatiti ata keneni agisi louge abo Iesu ogona ivi ula vatalave ige lai hatiti keneniule vesui. ³⁶Abo Iesu laviai loui avoe lole aii ogona ivi ke ula vatalai, ige ata haluluvite kenenia Iesu ogona ivi vatalale ke nenia doadoalu.

Chapter 15

¹Balisese volea Diuia basu loui kisaiavale ata kea Dielusalema kalevai loalea Iesu vilela daiai loui avoe. ²Baa vadeuluga ai Disaiboloea, Elodasia basu lehosivai ada toto solisi lovila holisi iiva. ³Ige Iesu lavigei avoe, ige lata vadeuluga Dilava aau basu vaeavaleke lata lehosivai lai basute ava isi Dilava vile lehosiviva.⁴Dilava basu vaeavale keu loui avoe aai mamata ai aaiata hoeaseave, isito laa oleu au mamata au aiatalu kotou toela louale keule voeai. ⁵Isito laea loui kosealu oleu au mamata au aiatalu louluaga aule koseai valevole aii vavei isito auu ke aa soliluaga, auu isu ke vai Dilava vavulu. ⁶Ata kateale keu auu mamata auu aiata ke huhuge soliale atala ke kateivale ata kea Dilava nonata basuve kosai lelevai oivale ata kela keu.⁷Katealelu laea eula nonai oivale ataea Aisaia Belovetau loui avoe, ⁸Ata koea abo aii ko ulale di ivi loui oiva isito lutiabe bai keu daele ogevolela ulu. ⁹Kea daa hoeaseavale keu dua solilu kea ataea nonata ab basu ale ke ulalabo ke louivole seleavei oiva Dilava vile kalevaio aboele ke ula loui avoele meliai ulu, vole seleaveive loui avoe Dilava basula kou.¹⁰Iesu ata moeaga lavigelu, isi loui avoe evive, isi luleleveave aave. ¹¹Iesu loui avoe aa vadeu iiige aii aile tiale ke ba aa vai toela tilivelu bele, isito aii uvue huhui huhui toelau aii lutiu baile huhuige vaealoale kela ba aa vai toelale tiva , ge ale ba voelea.¹²Ige Disaiboloea loi Iesu lavia avoe ale evilu Balisesea aai nona ke evisi tuvu kitaealu. ¹³Ige Iesu lavigei ii vadeu dii Otogo Mama kaa soliale ke abole tohoai katui. ¹⁴Kalege abole uii tai kea nii keloteala kea ata lohomegei oiva. Nii kelote voleu tota nii kelote vole meialemei avoti tiluaga keale tai vatau vale otolovai.¹⁵Ige Bita Iesu laviai avoe, lolai dona ko neniai lou. ¹⁶Ige Iesu Bita laviai avoe au ata nona kele lulele solilu. ¹⁷Auu iva solilu vadeu abo iige aie tai gogou uvue tiale keule eve tai veuu oee tai.¹⁸ Isito vadeu aiee loale keu lutiu baiegau keu lolu keale ata ee vai toelatisi. ¹⁹Lutiu baile huhui toelau velevai loale keu toela huhuile lolu, ata kineta kavage voeleale, kakolou keate lemudiale isi ataeali tebai oivale, vavoloai oivale, sele nonaavale. ²⁰Hau kelete ala ata agigei toelatigei, isito ada toto solisi lovila holisi iale keu ba ata vai toelatilivelu bele.²¹Ige Iesu kele ke kalevai oo vole kitae taea ige Saidoni keve tilu. ²²Tisege Kenanaiti keate voleu vatava keveo uale keu velevai lolu. Keu loui meliai toai avoe Deividi voo. Dalu uvua Kosive dii vau munana toelaea vai tilogotilu ige euu behudava vali baita. ²³Igeto Iesu kotoeavabe a solilu, ige Disaiboloea loui avoe Iesu ke hanavage kuialaite keu lailoi iae nona moeaga aii loige toelalu.²⁴Ige Iesu kotoeabe ke evisi loui avoe di Mama ata volelai da hanava solilu isito Iselalaea mamoe tebuale kelugau daa hanalu. ²⁵Igeto keate keu meliai loi Iesu geinau vavale tuholuai Iesu laviai avoe Kosive dalu uvua di isu kole. ²⁶Ige Iesu laviai avoe, keu dua solilo eseuesea lovite ko agisi tou eselai katulivelu .²⁷Igeto keate keu loui avoe keu leleve, isito tou eseave keale abo lovi isege siguvea lavuvale ke abole ituhai iige teibolo valale. ²⁸Ige Iesu laviai avoe ai evievi keu kitae aa vadeu hohoale ke nenia alu nenive ula, isi kateai lousege vave lee keu doadoalu aau louale taemi keu uvue.²⁹ Ke iae Iesu vatava ke kalei Galileia davala vavae tilu. Isi tai tala vole kobole ugulumalu. ³⁰Isege ata moeagaea avoe lolu. Abo ata volea ada, geina hadasite nii kelote , nona site, isi haluluvite moeaga agisi avoe lolu, isi agigei tai Iesu geinau valale otovelu. Ige Iesu ke neni hoeaseavelu. ³¹Ige ata moeagaea ke ivei tetehamalu.Uvuteu nonai nonai tisege nii kelote niai tisege geina keukate keu lavisege, hadasitekeu hadai tisege, haluluvite kea doadoage, ataeau ke ivai Iselalaea Dilava hoeaseavalu.³²Iesu au Disaibolo toiavege ea avoe lolu ige Iesu lavigei avoe ata koea daluvita uvaga valiniu abutita igalitau vesulu ige daa abolai uvualu hanavekavalive ige abole vagalata tai. voleale nibedai kuvau tavae. ³³IgeDisaiboloea loui avoe ige lole oleveo lovi agisi ata moeaga moeaga koo vavei. Kou botola kou. ³⁴Ige Iesu lavigei avoe au loviebeu ulu. Ige ea avoe Beledi ada igali isi abuti isi emiko eseieve ula, moeaga solilu. ³⁵Ige Iesu louge ata ke nenia galasi adale ugulelemalu.³⁶Isege Iesu beledi ta emikota eseieve ke agisi hoeaseavalu isi vakoai agisi au Disaibolovavelu ige ea agisi ata vavei tilu. ³⁷Ige ata kea lovi ivaga gogoeabeu hanialu. Ige abo loviu uale ke neni agisi basiketi seveni kele agivaga ililohovolu. ³⁸Lovi iale ata foti taoseni malaha.Keateta eseta dodave solilu. ³⁹Ke iae Iesu ata hanavege ae tisege Iesu bouti vole vai vatava vole Magadoni vatava keveo tilu.

Chapter 16

¹Balisese isi Sadisese kea ata kitaea Diuia kalasi ke uvu, lulele kitae ataea loi Iesu seleavai loui avoe loo olale Otogole valevole age loo ivai. ²Igeto Iesu lavigei avoevaliu loi gutuige lale loui koseai gutuvaivila koage Otogo taoalu.³Isi vavita keule valiu kalui taoige lale koseai aule gutu vaiviai. ⁴Kalau toela avale isi tebai oivale ataeala olai ivai valevole daa age. Isito daba valevole alivelu beleito Dionia vola ke alu, Iesu ke louito kalevei tilu.⁵Ige Disaiboloea loale vaki voleo daialu Beledita vai loie solilu, momai kalevai loevelu. ⁶Iesu lavigei avoe ivadua ave Baliseseta sadisesea isiti abevaeviva Iesu aveveabeke ivalu isi louva, ata keakalaeabe late aeviva. ⁷Ige Disaiboloea huhuai avoe loo valava solige eu isitilu loulu. ⁸Iesu vadeu abo avale ke ivai lavigei avoe lai evievi keu eseieve baua. Vadeuluga laa ke loui belalava.⁹Au la huhualu valava Fai keu Fai taoseni malaha ulaeala keu, ige basikedi vaidatila keu la ele valava agilu. ¹⁰O valava seveni keu malaha Fo taoseni kee iige gogoeabeu hanialu ige basikedi vaidati abo odalu?¹¹Oleve katealeluga laa lulele solilu dau beledi loue solilu, isito isiti la ke daa ke louva kosealu Balisese ta Sadiusesi kea isiti ke ivi dua ave. ¹²Igeto ba eaa huhualu Iesu louale keu isiti vai beledi uvue vaeavaleke.Isito Balisese ta Sadiusesi kea ata haivevale keu Iesu loui avoe keala seleaveva, ivi dua ave, abole aa seleavage isiti late aii uvule sele nona keule kitaeai.¹³Ige eaa ave Iesu luvita kaesalia, Bilibai vatava keveo loisege Iesu belagei avoe au ataea dalu loui avoe atau ese keu olela keu? ¹⁴Ige ea avoe, volea loui kosealu au Dioni Babatiso, voleu avoe au Ilaidia isege volea avoe Dielimaia bela Beloveta ata vole. ¹⁵Iesu lavigei avoe ige laea loui kosealu dau ole dala kou? ¹⁶Ige Saimoni Bita loui avoe auu Kosive ukolikoli Dilava voo.¹⁷Ige Iesu laviai avoe duuave kitae ati ui Saimoni ba Diona ata lulelete beu a haivue solilu isito dii Mama otogoe uale kela lulele amuge aa ko loulu iale aule ba aa hoeaseavai. ¹⁸Da tota nona vole loui aa laviai au Bita aa keu vule late, dale aele di Dubu vai koui ige seteneu toelau ba kee lehosivalivelu bele.¹⁹Dale Otogo kii vai amui ige au vai vatae basumage, abole ke vai Otogoe basumai isi aa vadeu vai vatae vaveage abole otogoe vaveai kelu aa toela vadeu aluaga loui daia ²⁰Iesu kateaito auu Disaibolo lavigei avoe nona koo loui ata haivegelive oo loui daialive dau Kosive Iesu dala ke louevivale.²¹Kele lavisi Iesu auu Disaibolo lavigelu hau moeaga aule tai Dielusalema Eloda bulisiti isi Diuia basu loui kisaiavale ata keale loui Iesu kavage aule voeleai, isito vali abutita igalita vesusege aule kobelai. ²²Ige Bita Iesu vai vaki voleo lavisi laviai avoe Kosive koto kateale louale keu ba katealive bele. ²³Ige Iesu vovolovai Bita lu loui avoe dii iae lote, setene aa daa tivale kuva kela ke bavuva. Au Dilava ola aa solisito ataea olate kela aa ke ava.²⁴Ige Iesu auu Disaibolo lavigei avoe, ata vadeu da lovai loluaga auu vateu tuvu vaveve ke huhui kaleito ba daa lovai au isu vai kabaisive. ²⁵Ata vadeu au mauli huhualuaga aule vai nalevai isege oleu au mauli huhua solisito di haule tiale keule ukolikoli mauli vai. ²⁶Isi ata vadeu vatau hau kole au huhui vai haule vaeavaito Dilava huhua soliluaga, aule voeleai isito au ba au hau kela ukolikoli mauli ke ba ibilave ai to ba Otogoe talivelu bele.²⁷Atau eseule eue Otogole au Aneluia otolovai loi au Mama ataga kitaeta abole loi ata ko neni ibilaeabe vavei aveveabe ke nenile.²⁸Leleve ula daa la lavigelu laa olea aike kole uale kea ba vovolivelu bele, keale uale abo niteta atau ese ivai au loige.

Chapter 17

¹Valini abuti, abuti, abuti vesusege Iesu, Bita, Dieimisi isi Dioni. Iesu ke lohomegei aboili tala vole kitae keveo tievelu abouvu. ²Tai daia sege Iesu vavakeu ataga kitae avoele dobai bavuge niive keu valiu kaluale ke late atagai ulu, isege ogonave keu taeai levokikiai ulu tobave baua³Isi kateisege ese abutita igalita kea ivasege Moseseu Ilaidiati avoluvita nonahamavale keu Iesu labokea boboiaviva voele univeo loige. ⁴Ige Bita kobelai Iesu laviai avoe Iesu duavela lai aii kove loevelu, aa olage daa ou ese abutita igalita oo koui koveo aele igali isege Mousese igali isege Ilaidiau igali.⁵Bita kateai lousege goe kitae taeve bauau aboele dobai bavusege nona voleu goeke uvule loui avoe dii uvu sisilavale vola daa kehanavalu au vadeu louge kotove ke neni evive be kalevalive isi homasiavalive. ⁶Ige nonake Disaiboloea evisi vabuai aboi nii agisi vatabisi vabuai vabuai sekiai uevelu Dilava nona evisive. ⁷Ige Iesu loi vatagei isagei loui avoe vabu kalevave kobekavave lalaiga nona keu lolu, evisi Dilava hau ave homasi kalevave. ⁸Ige ea kobekavai ivage ataea uee solilu isito Iesu igaliu lavisi ulu.⁹Ige ea tala leke kalevai kevaluvisi losege Iesu lavigei avoe la vadeu ivale ke loui ata haivekale ivaga atau eseu voeleale keu kobelai ¹⁰Iesu Disaiboloea laviai avoe be vadeuluga basu nona loui kisaiale ata kea loui avoe au Ilaidia le luta loi?¹¹Ige Iesu lavigei avoe Ilaidia ule hau ko neni tota agisi dogatigei. ¹²Iesu lavigei avoe daa la lavigelu Ilaidia memila loige vesulu, igeto abo neniai iva solilu.Olela Ilaidia , hauvela vadeu abo lehosivainona evie solivaga Dilava vai otogoe tilu nita voele solisito ke late atau ese ke nonave evie solilu. ¹³Igeto ba Disaiboloea luleleai loui avoe keu Dioni ata Babatisogevale kelau ke louva.¹⁴Kee iae ata isutele loevelu , isege malaha voleu loi kome bokoai vatabilu. ¹⁵Isi loui avoe Kosive dii volu uvua, euu hatiti toela valu. Vali moeagaaule vatale dobai voeleagei, isi aule tai venele tai ele tai. Teteai isisege aive sabaule lalugei hatiti ke ivila ebilebtiki. ¹⁶Loui avoe da vai aii Disaiboloee loigeto kea ke hoesea solilu.¹⁷Ige Iesu laviai avoe kotovai leleveti soliale isi keu toela avale esea.vali vaidati da laili ulu. Isi lai isu kee vesuiavalu vai daeo love. ¹⁸Ige abo esele kee vai Iesu ee loige Iesu munana toela ke lovegelu,ige esele kee keu doadoalu.¹⁹Ige Disaiboloea sekisekile Iesu vileo loi loui avoe vadeuluga lo kee lova solilu. ²⁰ Ige Iesu loui avoe lai evievikeu esealu. katealeluga laa lova solilu.Isito lai evievi idi masitedi idi bai lateai kitaeai uge lale, le tala ke laviai koseage kole soaitai okolakela lavige aule lai kotoke evisi soai tai ogela lavisi. ²¹Isito munana toela ke lovelugelu age toloalu.²²Vali voleo Iesu au Disaiboloeali Galilea vatava keveo usege Iesu lavigei avoe, ata voleule atau eselu haiai vai atau toela vavei. ²³Ige abole vai kavage aule voeleai, ige abole vai abavuge vali nii abutita igalita vesuge aule kobelai. Ige Disaiboloea ke evisi Iesu luu uvu kitaealu.²⁴Ige Iesu au Disaiboloeali loale Kabenamu vatavae daiasege Dubu Takesi agivale keu loi Bita laviai avoe, au ai Kosive keule Dubu takesi vaeavai bela aule kalevai ²⁵Bita laviai avoe mana aule vaeavai ke louito ou uvue tilu.Ige Iesu belai avoe Saimon, aa huhuage vatau Kini koeaule abole abo esetale takesi moni agisi bela atavoleale, ige Bita avoe ata tolove.²⁶Ige euu loui avoe ata volele iige Iesu avoe isege eseabeale kalevai. ²⁷Katealelu lati kalevage keule takesi agivaleke vileo toelai kelu aii kimei vai tai Dilavale kavatu , isi luta aa emiko butuhale kee aii vae Moni bai vaso . Isi vai tai takesi agivale ke vavu data aeleta vaive.

Chapter 18

¹Kateivale vali ke nila disaiboloea iesu vileo loibelai avoe dilavau vatava doga keu uvue oleule ata kitae oilisi. ²Ige iesu ese voleave toiavage avoe lolige vai minaeabele vaevalu. ³Isi lavigei avoe la oleu eseu ese ko uvu late aluaga lale otogoe teve.⁴Isi oleuamiga letolevai uduai, uluaga keule otogoetai, kaile eseu ese ko huhui late aluaga, keu otogoe ata kitae olisi uii. ⁵Isi ata vadeu dii ivile eseu eseave ko, hoeaseavalu aga dalau ke hoeaseavalu. kelu lai eseu ese kelovi vavei e vaveluaga,lai iesu ese ke lovi vavei e vaveluaga lai iesu lake vuvuva kelu avoe,ouai ata vave gulualive sisilale vale vile vole vave ke iesuu la ake vavuva. ⁶Isito iesu loui avoe ata vadeu kaile eseu ese kovai toela tisi avolu dubitoai vai toela tisiloui koseai alu ese,gogo bai alu aua aluai lutiu bai voelea akateai avolulouale keu kevai toelatiale keu isuu vole kitaela avai amigale basumalu keu vule vole mataki isuve baua iesuu avoe (milusitoni) kevai ai gobele umuvai or kunabei sito levonemage,keu ata vai butuhai vai davala uvue tiale katealela keu.Kelu ke aloho voelevai.⁷Vatau ata nohovu,toela kitaeu vatako bavui ulu.katealelu ata voleule volelai haia hololu evelu kineta kavalivelu,masivalu aiu kotavata kavalivelu vavoloea valivelu. Isito uvu kitae ata ke nohoma aule kealoho toba otogoe taivelu bele.Nohoma. ⁸Isoho ai ada oia genau avai toelale tige ke koisi tulisi vai kavatu,isito ada igali o gena igali ta otogoe tee keu duave. Isito gena abutita or ada abutita ta veneu hoduvue siti vodave siti vodave ula kele naile toelai keu kosealu ai ada kelaga a ataea lovi vavolo iva, aigenau avai oisege haute kelu. Kalevaso venele naiva iesu kateai loulu.⁹Ke late ai niiu baiu,toela vadeu ivage ai niu bai lei avai vai kavatu. Ke malihai huhuai uloho tai vatalai toela vai amigatisi voeleiva veneu a vauge. Kelu niubai igali leiavai vai kavatu isito igalita otogoe tee keu kosealu-ata voleu. Eve moeagate abole loui koseai eveu niu bai holou niu baitebai niu bai (kelu-eve holo teba kale)¹⁰Kelu iesuu loui avoe kaile eseu ese ave kolai lougelive o dobitoeavelive. Kea anelu teala ke mali heiuva otogoe ake age,anelu ia be keule mama kitae dilava ke haivui.A abolai ale ke louive. Kelu huhui dua age vali bahata. ¹¹Da nona ko loui lahaivege evive,atau ese ataea dilava kalevai tebuale kelaigau,lolu kaogei,agisi, otogoe talivelu.¹²La vadeu huhuale ata voleu mamoeveu bahata uani hadeleti (100) kea uvaga igaliaveu kalevei tebu aitilu or hahanai tilu.Ige biageveu nainiti naini (99) kalevei igaliaveke kaoaitilu. ¹³Tilogo au ivage da alavialu, sisila kitae alu,kaile nainiti naini(99) kea tatae kea tebue solige. ¹⁴Kelate lailoi otogo mama kitae DILAVA keu olaievebeu ue solilu eseve voleu voelealivelu vata koveo. Kelu au dubu kalei tiluaga, kuialai loo. Ige otogoe mama dilavau au voti abo aneluiali sisila sisila kitae aluai akuialai aboeo loige ukoli koli alivelu age.¹⁵Isi toai kakolo vadeu aveve toela ati age talivelu avoti toela ke loui vai lilikaiti gau dua. ¹⁶Isito au homasi age talivelu ata igali, o abutita igalita vai talivelu aboili ke loui vai lili katige or vai neniavave.¹⁷Ige ata keu ata abutita igalita kea nona louale kea nona evie solige vai, ta dubu ata haive ige ata keu dubu nona keta evie solige kalevage au tai u kavai,ii kavai takesi agivale ke olisi ui.¹⁸Koto leleve ula da la lavigei la vata koveo vadeu vai basumage dilavaule avota otogoe vai basumai isito a vatae vadeu vai basumale ke, vaveage dilavau le otogoe avota basumale ke vaveai keu kosealu a toela vadeu aito loui daia solige.Au voele atala keu isito loui daia luaga au ukoli koli atala keu. ¹⁹Ke late volela kou leleveta da la lavigei ata vadeu abutita huhuai hau vole alivelu aluaga otogoe dii mama lavia oo daluiava ige aule ba lamei la vadeu avale kelu. ²⁰Iesu loui avoe ata abutita igalita loi da hoeseavage dale loi minaeabele ugulumai aboili ui. Keu nonau duala keu iesu lai lolai loulu kelu vali baita guliguli age iesu la keu ati ulu.²¹Kateisege Bitau loi Iesuu belai avoe, "Kosive, Dii kakolou daele toela vole age, au dale avoe ti (seveni) ai toela ke loui vesuia ai?"²²Ige Iesu laviai avoe, "da a lavialu, seven taims oliesolilu, isito seventy taims seven.²³ Kate alelu otogo aveve keu vatae ale ke evete vete latela keu. Kosealu Kini voleu au hau ata kea loi avoele moni vole agiale ke aboele kaoai ivai abo monive vaidatila abo ke avoele agilu. ²⁴Isege ata vole abo vailolu, keu avoele moni vole teni taoseni kina agilu. ²⁵Ige kosi keu ata ke laviai avoe di moni vai loo. Ige eu loui avoe moniu vesulu, da doadoalu. Ige Kosive keu, au hau atake laveigei avoe, ata ko vai, ivuveta or keate veta vai, hauve valevilleve ke neni agiloho tai maketi ave isi di moni agisi loi damuve.²⁶Kateai louge, malaha keu, vudivele au kome bokoai vata bisi tuholuai, loui avoe, Kosive, doadoai uso, dale ba ai moni ke neni amui. ²⁷Kateai louge kosive keu avolu uvuai laviai avoe momai moni ke huhualive, doadoai ai oe tee.²⁸Ige malaha keu, dobai loi vevela, au avoti havivale malaha ke, ivai huhuai, loi gobevela holisi votai, lavia avoe, aike dii moni vani handeleli kina ke damu. A memila daele bukiniale ke. ²⁹Ige malaha keu vudivele kome bokoai vata bisi, tu holuai, lavia avoe di kakolo, huhualive, doa doai uu, dale ba ke neni amui.³⁰Ige to malahale keu kotove ke evie, solisi vai dibulae hanavalu, or betoage tilu. Isi laviai avoe kove ui, dii moni ke neni, damui to ba lo. ³¹Ige kakoluvuiabe kea ke ivage sisilaeabe keu vesulu, ige abo ke belalai, loi abo kosive le ke lavialu.³²Ige malaha le ke, kosiveu, louge avoe lolu, ige Kosiveu lavia avoe akeu eseu toela alau, a huhue solilu, a nona kitae dalu age da ai bukini ke kalevalu ige au doadoalu.³³Iale da ale ke late ata asolisito, ata ke gobeavai, avolu loui, vai tai dibulae, vaevalu.³⁴Naove keu avolu tuvuai vai ata tututea adae vaeavage, abo ke nibisis, laviai avoe, solekai, kovai lo. Koseale vaeava ige eu ke ai tilogo vateu tuvu kitae valu. ³⁵Iesu nona ke loui haiveloho loui avoe ai kakolou avai toelatige toelave ke momaeava, isito uvu duale avoti, ige di Otogo mama kitae Dilava keu le ai toela ke vesuiavai.

Chapter 19

¹Iesu au nona ke neni louge vesuge kalei Galileia vatava kalevai Diudia vata vae lolu Diodana ee ke vavae. ²Ige ata moeagaea lovai tilu ige Iesu ke neni hoeaseavelu ige ke nenia doadoaevelu.³Isege Balisese ata kea loi seleavai belai avoe au keu basula keu malaha voleu au ivu kalevage vale vole isule. ⁴Ige Iesu lavigei avoe au la dodava solilu, vata ko avale vali kela, Dilavau malaha ta keate ta ai otove alela keu.⁵Ke late aule voo keu au mamata au aiata kalevai loi au keate ke meialemege, keu keti ata igalila keu. ⁶Ige kea bae ata abuti olivelu bele isito igali olisi, ulabo ke alu. Katealelu Dilava vai basumale ke atabe ba bukiai katulivelu bele.⁷Ige Balisesea lou avoe, ige vadeuluga Mousese u loui avoe ata vadeu au keate kalevaluaga beba vole kisaiai vai vavui kalevagau tai. ⁸Ige Iesu lavigei avoe lai uvu isu kelegau Mousese u lalai nona ke alu. Isito memila keu kate solilu. ⁹Iesu louiavoe da la lavigelu, ata vadeu ovivei teibaga au ke homasiavai tai keate vole meialemege keu avoti vavolo labo ke alu, atau ivute ke meialemelu. Isege malaha keu keate le abo kalebasege oleu loi ke meialemeale keu vavolo ialu ke alu, isi ata vole keate val. Katealeakeu tebalabo ke alu. Volea keate lohomegeive.¹⁰Ige Disaiboloea ke evisi Iesu laviai avoe, kosea laea vole lohomege kalevave, u ulave. ¹¹Igeto Iesu lavigei avoe, ata moeagaea ba dii nona ko valivelu bele, isito ole oleu abo agigeale ke ula eale nona vai. ¹²Iesu loui avoe ese volea abo esete koue site ese kela ke aiaveu kouevelu, isege volea abo esete koevevale ketaga, aia beu ke kouevelu. Voleale abo mesulu idiu vana isi ese koulivelu bele, isege voleale ese soliluaga tai mesulu kaoai isi eseai. Isito ese soliale keu otogo evete vetela keu, otogoe aba esealivelu bele. Oleu otogo nona ko valivelu aluaga vaa.¹³Ige eseu ese moeaga abo agisi Iesu vileo loige au hoeaseavei abolai au mama lavialu. Ige Disaibolosia bavugei avoe kaleave. ¹⁴Ige Iesu laveigei avoe, agigei dae love, ke lateaveale, otogoe tai. ¹⁵Ige abo agigei loige, Iesu au ada letatavai hoeaseavelu, isi kalevei tilu.¹⁶Isege malaha voleu, loi velevai Iesu laviai avoe, Tisa, vadeu dua dale ai, u kolikoli ai ke dale vai. ¹⁷Ige Iesu lavia avoe, e a vadeuluga da lavialu vadeu dualu? duave igalila a olai ukolikolia ui, basu teni, ke neni, ividuaso, lehosivalivelu.¹⁸Ige malahale keu Iesu lavia avoe, oleve basu kela? a ke louva. Ige Iesu loui avoe, ata kavalive, tebalive, vavoloalive, ata selealive. ¹⁹Ai mamata ai aiata hoeaseave, isi ai kakolo isivi vavu, a amigalu isiviale ke late.²⁰Ige malaha dogave le keu, Iesu laviai avoe, da ke neniai huhuai uale la keu. Isito da vadeu talu da olalu? ²¹Ige Iesu lavia avoe, a isiviai duave olisi uluaga tai ai hau ke agisitai ataele voia, moni agisi ata olea valeabeu ue site ke vave, isi amigalu otogoe vaeavaito ba loi da lova. ²²Ige atau doga le keu Iesu kateai laviage ke evisi uvu kitaeai tilu, huhuige, avoele hau moeagau avoele ulu.²³Ige Iesu au Disaibolo lavigei avoe, leleve ula da la lavigelu. Hau moeagate keu ba otogoe talivelu bele. ²⁴Tota ke late, Iesu loui avoe da la lavigei ovo vole bosi ivivela kamela, keu ba nila vale velevalivelu bele, ke late, hau moeagate keu bae otogoe talivelu bele.²⁵Iesu kateai louge Disaibolovea ke evisi huhui kitaeai, loui avoe, e ole igalile tai otogoe ukolikoli a livelu. ²⁶Ige Iesu au Disaibolo maliheloho loui avoe, keu ataele ba nenialivelu bele, isito Dilava vileo aule nenive ula. ²⁷Ige Bitau Iesu laviai avoe, iva, lo ko nenia loi hau kalevai, a lovai lolu, katea lelu, vadeule ibilalu lolai ui.²⁸Ige Iesu ke evisi lavigei avoe, leleve ula, da la lavigelu, vaoe vali ke niu loige, atau ese u, au telona atagai uale kele ugulumage, laea olu daa lovai loale ke neniale laeale tuelo telona ke adale ugu lelemai iselalaea galagala ke kaoai agisi nonale otovei agigei lili katisi otovegei.²⁹Ige ata ke nenia oleu au o kalevai, au kakoluvu kalvei, au mahoho kalevei, au mama o aia o au keate o au ese o au vatava. Dii ivile kalevei tiale keule ibilavelu, hau moeaga moeaga agisi, u kolikoli ai uale keta vavei. ³⁰Ige lai loea olea unila tivale kealeto ba vaola loi sege, vaola loale keale loi leivigei unila tai, kelu melitavai talivelu otogoe tee.

Chapter 20

¹Iesu au nona louale, ke uvue, donau nona vole loulu isi louiavoe, vatava biage voleu vavita valiu kalue solisege kobelai tialeu ivage atavolea leleisi uva. Ige lavigei avoe loi taevei dii uainile hauave. ²Lavigei avoe lale ave vali ko ni igalile hauale ke ibilave fai kina lale agive. Isi hanavege ea haulu tisege.³Eu toa naini koloki uvue tialeu ivage ata voleala koea uva maketi uvula leleisi ui nonava. ⁴Ige eu tai lavigei avoe, loi tai dii uainile hauave ige vadeu neniale ke da lamei.⁵Ige ea hauve alivelu tisege, eu toa tuelo koloki uvue loaleu maketila velevalu. Isi tota tili o koloki uvue lolu. ⁶Vaolato faiva koloki loi vole ivage volea maketi uvue leleisi uva, ige lavigei avoe, la vadeuluga ko uva, ige ea laviai avoe. ⁷Atabeu lo agigeale bele, lo tai hau ai ige, eu lavigei avoe loi teve, tai dii vaini le hauave, ige ea tai haualu.⁸Vau gutuige vuu biageu, au ibila vavevale ata ke laviai avoe, hauivale ke toiavege abo loige ibilalaeabe vave. Aike loi hauale kele lavisi bei abe vave. ⁹Ige olea aike, faiva koloki uvue loi hauale ke igaligaliai fai kina vave. ¹⁰Ige volea luta loi hauale kea huhuai avoe loeale vavita loi hauale kelu lole moni kitae agisi. Isi ui huhuai usege beta abo fai kina vavelu.¹¹Ige ea kobekavai vu biage kelu loulu. ¹²Ea laviai avoe, aike vaini ava kohame uvue loi hauale kea fai kina ke agilu. Isito loea vavita loi hauailoi, valiu uvu kitaeta lo haualu, igeto ea loili ibila ke igali agilu.¹³Ige vu biageu vole laviai avoe dii kakolo, da aele toela be asolilu, isito au au dati uvu igalie solilu, fai kina kelu? Da memila la lavigei kosealu, lale lai bei fai kina agive vali nii igali uvue, kela keu. ¹⁴Isito, kaile aele ke vai tee, atiale keveo isege da kaile vaola loi hauale koele vavei, amuale ke late.¹⁵O au dau ale kou, nenie solilu daele? Isito, daele neniale ke nenilega, daa kele haualu o au ai nile toelalu da duage?¹⁶Katea lelu, olea unila tiale keale ba vaola loisege, vaoe loale keale loi leivigei unila tai. Kelu nenia livelu a tiale ke eve unila tee. Uvale ataea a leivia Otogoe tiva.¹⁷Vali voleo Iesu au tuelo disaibolo eali Dielusalema tilu, tiale ke uvue lavigei avoe. ¹⁸Ivave lai ave Dielusalemaega kotiva, lailole tige atau ese abole vai dubu bulisiti kea adale vaeavage abole dubu basu ai kisaia ale keali vaikava gaule voeleai. ¹⁹Isi abo vai guliguli solivale kea adale vaeavage abo vai eveteveteavai, evasiavai, tioeavai ilogoto ba vai idile kavaevelu ige voelealu. Ige abo vai abavulu, ige vali nii abutita igalitau vesusege eu kobelalu.²⁰Diebedi keateveu au voo abuti vai Iesu vileo loi kome bokoai vata bisi Iesu laviai hau volelu. ²¹Ige Iesu belai avoe, a vadeulu olalu, ige keate lekeu loui avoe da olale a louge dii voo abuti kou voleu a ada vaiteo ugulumai usege, voleu ai ada ageveo ugulumai ui. Avao ai gamani vai vaeavai uge.²²Igeto Iesu laviai avoe a huhue solilu a vadeu lou vale ke. Isito au lale da kabusile ee iale ke lale valivelu isi? Ige ea loui avoe mana lole isi. ²³Ige Iesu lavigei avoe, dii kabusi lale iive isito dii ada vaite isis dii ada ageveo ugulumale keu daele bele daa lamei, isi ole lai dii mama u otoveale ke aule vavei. ²⁴Ige Disaibolo teni kea ke evisi ese abuti kelai deabea tuvuai ulu, abuti koti kelai.²⁵Igeto bae Iesu auvu toiavei, lavigei avoe, lale huhualu, mulimuli ataeale hau kelete ai, abo atau dua lulelete ke agigei vuvune vavege abole kateale ai. ²⁶Isito ba katealivelu bele lalai, isito la oleu ata kitae oliluaga, amiga letolevai lai hauai, oige keu ata kitaela keu.²⁷Ige oleo lai uni la tii louge, ata keule lai hauai, lai ola ke neniai oige, avola keu, atala ke. ²⁸Keu ke ale u, atau eseu loi vatae ata kitae, olisi uge abo ivive loi letatavalivelu, isito e amiga leto levai ataea toelae hauvai, olale ata agigei otogoi tai agolai, voeleato, ba vaoe loi agigei tai, au mamau vatavae.²⁹Ige Iesu au Disaiboloeali Dieliko kalevai loige ata moeagaea lovai lolu.³⁰Ige ea loisege nii kelote abutitau kuva kele ugulele mai uva. Iale evige ata moeaga Iesu lovai lolu. Ige ea loui avoe Iesu Deividi voo lolai uvuaso. ³¹Igeto ata moeagaea loui avoe avoti ke kalevave isi sekiai uve igeto eu avoti genuhamai toai avoe, Kosive Deividi voo lolai uvua.³²Ige Iesu loi lavisi ulu, isi toiavei lou avoe la avoti vadeuluga, ige da lalai aii.³³Ige eu avoti laviai avoe, Iesu loi nii alave lo nii ai. ³⁴Ige Iesu uvuai tai niabe vatalage, ea niai ivai avolu vita tilu.

Chapter 21

¹Ige Iesu au Disaiboloeali, loi geto Dielusalemau vuguvuguage, ologo vole Betabedi Oliveta talau valale, loito au Disaibolo abuti hanavelu. ²Isi lavigei avoe talivelu o vole ologo kele daiai ivage, abo, ovo vole Doniki abutita vai idiu tavale basumale ke vaveave. ³Isege ata voleu la belagei, koseage, e, la vadeuluga la ke vavegeva, ige laviai kosea Iesu loula age, lo ko vavegei, lohomegei, tai Iesu olalelu, ige ata keule solekai louge lohomegei love.⁴Ige keule nona vole memila belovetau louale, ke vai lelevetisi, keu loui avoe. ⁵Dioni mahoho ke lavigei kosea, ivave, lai kini la kou lae loiva, uvu savasavale Donikile ugulumai lolu.⁶Ige Disaiboloea tialea Ieu lavigeale ke neni aevelu. ⁷Kea Doniki vai loi, abo ogona agisi Doniki eseve ke tatale tedilu, Iesu kele ugulumai lolu. Isege ata moeagaea unie abo ogona tedisi loisege, iidiu sii boisi katui loisege Iesu tatavela loiva.⁹Isege ata moeagaea iaveo, loisege, moeagaea, unila loi, genuhamai louiavoe seloo seloo Deividi voo la kou lolu, Dilava kitae mama ivile lolu, sisila kitae lai ivive letatavai, hoeaseavai. ¹⁰Ige Iesu, Dielusalema e loige, ata moeagaea, loui avoe, olela keu lolu.¹¹Keu Iesu la keu, beloveta ata, keu Nasaleta biage, Galileia vatava keveo uvale ata.¹²Ige Iesu loi dubu uvue tilu, tai ivage ata moeagaea dubu uvue ui maketiava, ige Iesu tai lovegei teiboloeabe ke letatavai moniabe ke nenita kosagelu. Isi olea ugu bune taete voiale kea ugu lelemale keta kosai katugelu. ¹³Isi lavigei avoe abo ko kisaialela kou. Dii oo koulu abo loui avoe kou Dilava Mama kitae, hoeaseavai, daluiavale, keu ola kou. Igeto lai vai lehosivage vavolo ataea ou uvu olilu. ¹⁴Ige nii kelotea, geina toelatea, dubu uvue avoe loige Iesu ke neni hoeaseavege doadoai tievelu.¹⁵Ige Balisese kitae kitae kenenia dubu basu o lo lou kisaiavale ke nenia, vadeu dua Iesu ale ke evisi loevelu, isege ese u eseave kea dubu uvue loui sisilai loui avoe Osanna sisila kitae Deividi voo kela kou. Ige ata le kea ke evisi deabea tuvu siliai ulu. ¹⁶Ige ea Iesu lavia avoe, au a evilu abo vadeu loale ke? ige Iesu lavigei avoe mana da evilu. Isito au ladodave solilu, ese u esea isi amuelete kehamea aile ale ba evi kea Dilava la ke abo hoeaseaviva. ¹⁷Iesu kateai loui lavigei to citi kalevai Betanie tilu tai keveo nalivelu.¹⁸Isito vavita Iesu kuialai Dielusalemae loi vagalalu. ¹⁹Isi ivige idi vole vigi idi keu lavisi ulu ige Iesu tai olai baive kai isi, isitai ivage vanave ulaea ulu, baie solilu ige Iesu idi kelu laviai avo aba tota baibe alivelu bele. Isege idi le keu solekai ele giliai vesulu.²⁰Ige Disaiboloea ke ivai huhui kitae alu isi loui avoe oleve katealelu ga idi keu aike giliale ke. ²¹Ige Iesu lavigei avoe, da koto lelevela ko loui la lavigelu, ivage ai evieviu kitaeage aba malomalo alive bele isito ale, le tala komataki laviai koseige, tala tulisitai davala la doba. Ige aule ai koto ke evisi soaitai, a louale keveo dobai ui. ²²Isi vadeulu a olalu aga, lavia, isi vai leleveti luaga ale agiso, isito a malomaloa luaga aba valivelu bele.²³Ige tota Iesu dubu e loige, tota bulisiti moeagaea isi ataea elodasi ke nenia loisege Iesu ata haivevea. Ige abo belai a Iesu, a oleveoga vuvune ke avai ata haiveva, olela ke amulu? ²⁴Ige Iesu lavige avoe, dale data la belagei, ige la da haivuge ba data la haivei, vadeu vuvune lega da hau ke ava.²⁵Au Dioni da babatiso keu oleve oga keu lolu? Au Otogoe bela ataele? ige ea ke belalai avoe lailole loui koseige Otogoe. Ige eule loui koseai, ige la vadeulaga koove ke evie solilu. ²⁶Isi lai lole loui koseige, ataele, ige ataeale ke evisi lailo kavei. Kosealelu, ataea loui avoe, Dioni keu belovetala keu. ²⁷Ige ea Iesu laviai avoe lo kele lulele solilu, iale lo ba a lavialivelu bele. Ige Iesu lavigei avoe data ba la lavigelivelu bele oleve oga da vuvune ke valu.²⁸Isito la vadeu huhualu? ata vole, vove abuti ulu, ige eu tialeu vole laviai avoe dii voo, talivelu di vainile haua. ²⁹"Ige voveu laviai avoe daba talivelu bele, isito vaoe huhuai avoe da tai hauai, isi tialeu haualu. ³⁰" Ige malaha le keu tialeu au voo vole laviai avoe, dii voo ave talivelu vainile haua, ige voveu loui avoe mana dale ba tai, isito tie solilu.³¹Iesu belagei avoe, oleve keu au mama koto evilu, ige ea loui avoe luta keu, ige Iesu lavigei avoe nona leleve ula da la lavigei, takesi agivale isi tebai oivale keale Dilavau Otogoe tai, unila leleisi. ³²Dioni lalai unila lale keu uveve dua nona lau luta kevai lolu, ige la nonave ke evie solilu. Isege takesi agivale isi tebai oi vale kea nonave evilu, isige laea ola solilu Dioniu nona louale ke evilivelu isi babataisoai.³³Iesu tota loui avoe, evive, donau nona volela kou. Vatau biage voleu au vuu le vaini kalu isi kala koui vai vovovai volta dalu isi uvuvele abata vole lovoi kalei ugulumai malihai uale ovole koulu. Ige vesuge ou ibila loui vaini kavale ke lavigei avoe oo kou ibila kosealela kou. Isi kaile vatava voleo tilu oge volela. ³⁴Keveo uvaga vaini baiu vovoige au hau ese vole hanavelu isi lavigei avoe taevelivelu vaini vovo kave, vaini nikovai uale ke luvita.³⁵Ige vuu ke nilovai uale kea kobekavai ese le ke kavelu, ige voleu voelealu, isege vole abo vule voleta kavalu. ³⁶Ige tota biageveu au hau ata moeaga hanavelu, igeto vaini kavale kea kobekavai ke kavelu. ³⁷Ige to ivivela vuu biage keu au voo vai hanavalu, isi loui avoe abole dii voo ko ivai sekiai ui.³⁸Ige to ea ke ivai loui avoe, vuu ko biageve voo la keu lolu, lai tai kavage voeleasege veve ko vaevei. ³⁹Isi kobekavai vove le ke vaini uvu lovai tai kavage voelealu.⁴⁰Ige ave vaini biage keu loige aule vadu ai, kaile vaini vuu nikovai uale kelai. ⁴¹Ige ea lavia avoe aule loi, ke kavei toela tigei tuvu kitae vavei, isi au vaini ke vai ata vole vavei ige keake kalivelu bai moeaga moeaga agisi aliai vole vavei.⁴²Iesu lavigei avoe, au la Baibolo uvue dodave solilu? abo o koui vule vole homasiavale kela, keu loi hade olisi lavisi ulu. Keu huhui huhui, Dilava vileogau lolu, ige keu duave baua lai loi nile.⁴³Katealelu daa la lavigei, Dilavau Otogo nona ko, abole, laele leiavai, vai ata vole vavei, ige keale ke vai, vai lelevetisi usege ata volea nona kovai vole haivai. Ige ata moeagaea nona evisege Iesu loi. ⁴⁴Ata vadeu vule ko kobole dobaluaga aule bokota lavui. Isito vule kou avoele dobai kavage keule vusai bauda olisi ui.⁴⁵Ige bulisiti isi Balisese ata kea ke evilu, isi loui avoe, kou lolaigau ko loulu, isi kuva kaoai loui avoe lai oleve kateai, vata laevei. Ata moeaga uge abo vabualu ataeau Iesu lu loui avoe keu bolobeti la keu. ⁴⁶Iesu lu tuvuivale kea olai sekiai Iesu vata laevei vai tai kavai isito ata moeagaea loui avoe Iesu keu Bolobeti volela keu isi vabuai kale vaevelu, avoe lai lole vage ataeale lai lo kavei.

Chapter 22

¹Iesu tota donau nona vole loui haivelu avoe, ataea tai Otogoe, Dilava adau vuvune vele uale ke loui evete veteavalu.²Isi loui avoe, Otogo aveve keu kini vole late, keu voveu au keate meialeme livelu age au lovi ke agisi au mesia ke otovelu.³Au hau ata ke hanavelu, loui avoe, taevelivelu, atalai daa, nona hanavale ke, lavigei, kosea loviu ledialu, loi lovi ive, ige to ea homasialu lolivelu.⁴Ige tota kiniu ata vole hanavelu, loui avoe, tai ata lai daa nona hanaveale ke lavigei kosea di bolomakau, mamoe, batate ula daa kaveale ko loi ive.⁵Ige to ea koto ke homasiavalu, isi igali galiai tievelu, valeu avue tilu isege voo leu au bisinesi e tilu. ⁶Isege volea kobekavai, kiniu hanaveale ke kavelu isi abolai koto matite abolai loulu isi kavege abo vovolu. ⁷Ige kini deveu tuvuai ulu ige au solodiasi hanavege abo tai ata kaveale ke kavei katui oeabe ke neni laluiavagelu isi citi abe keta vau gelu.⁸Ige kini au hau ata ke hanavei, avoe, taevelivelu ata vadeu a iva luaga laviai kosea, loi lovi ive. ⁹Kelu la tai kuva igali galiai ata lavige abo loi. Abo lai nona hanaveale kea loie savalu. ¹⁰Ige ese le kea tai ata duave toelave ke neni agigei loivaga gabuiabe kele atau isute ai ulu. Isi lovi isi sisilave ai uva.¹¹Isege Kiniu lolu, loi ke neni tovevei lolu, ilogo ivage ata igaliu ke a uvule ogona toloveta uva, ige kiniu laviai avoe. ¹²Dii kakolo, a oleve kateai lolu, isi kiniu au voo ogona taete amuale ke katue solilu, ige eu kotoe solilu.¹³Ige kiniu au hauavale ata ke lavigei avoe, ata ko vatalai adave umuvai, genave umuvai, vaitai valae vau loai uale keve kavatuve, ige au keveo ui kekoaloho au aii ke baile hedimai monogigia; ui nuku nukua tiloho voele ai. ¹⁴Ata moeaga abo toia velu, igeto, duave ula abo agilu iviabele.¹⁵Ige Balisese kea, Iesu nona ke evisi, kuva kaoai olai, Iesu vatalai kehuhui aive. ¹⁶Ige Balisesea abo Disaibolota meliai nonavale keta hanavei loui avoe tailivelu Iesu laviave, ige ea loi Iesu laviai avoe, Tisa, lo ivage, au leleve ula isi Dilavau nona louale, kea leleve ula, ige atabeu kelu nonabe a solilu, isi ataea niabe keu alu toela solilu. ¹⁷Katealelu, lo lavige, a vadeu huhualu, au takesi moni vavale keu nenive, sisa vavui o kalevai.¹⁸Iesu memilagau huhuiabe ivalu, isi lavigei avoe au moni be bai ulu.¹⁹Ige abo moni bai vai vavulu.²⁰Iesu lavigei avoe, oleu munanala kou, isi oleu ivila kou. ²¹Ige ea loui avoe sisa, ige Iesu lavigei avoe sisa vile vai sisa vavu. ²²Ige kea ke evisi tetehamalu, isi ele Iesu kalevai tilu.²³Valike nila Sadiusese ata kea loui avoe voeleivale ata ke ba kobekavalivelu vele, ke Iesu vileo loevelu, isi laviai avoe. ²⁴Tisa, Mouseseu loui avoe, ivige ata voleu voeleige esevea ue solialelu, au koveule valivelu, au kaka keate ke vai avolu ese kougei.²⁵Katealu, ave loele uale kea ata seveni luta uale keu au keate meialemelu, isito eseveu, ue solisege malahala keu voelealu, isi au ivu, au kolu kalevalu. ²⁶Ige koveu keate le ke valu isito esu ue solisege, malahale keu voelealu ige ke late ata seveni kea vovoatilu. ²⁷Ivaga ivivela keate keu voelealu. ²⁸Ige kobekavale vali kela ke nenia kobekavalu, ige oleu ivu la keu, au seveni ke nenia ivu la keu bela luta meialemealeke ivulakeu.²⁹Ige Iesulavigei avoe bee keu kate solilu, la tolovelake loulu, la Bukau kisaiale ke evie solilu isi Dilavau vuvuneve ke iva solilu. ³⁰Ataeau kobekavale vali kela abo ba vole lohomegelivelu bele, vole vavelivelu bele, isito abole Otogoe Aneluia uale ke late ui.³¹ Iesu lavigei avoe, au laa Dilavau Bukau uvue, vovoi, kobekavale ke kisai dodavelu. ³²Au kele loui avoe dau, Eibolahamu Dilava, Aisiki Dilava isi Dieikobo Dilava? Dilava keu voele ale Dilava olie solilu. Isito keu ukolikoliai uale Dilava. ³³Iesu kateai louge, ata moeaga moeagaea ke evisi huhui moeaga alu, alolove ke evisive.³⁴Ige Balisesea evige Iesu nona ke neniu Sadiusisi kea nonate ke neni bavulu, ige Baslisesea vole vebuai abo nonate ai lou Iesu laviai. ³⁵Ige ata igaliu kea uvule loea lo avale ata vole, keu loi Iesu seleavai belai avoe. ³⁶Tisa, oleve loo keu loou uvue loo kitae.³⁷Ige Iesu laviai avoe, ai Kosive Dilava kelu isivi kitae vavu, ai lutiu bai ke nenita, isi ai vavako nenita, a huhui ke nenita isis ai Kosive hoea seava. ³⁸Loo keu loo kitae, loou uvue, loo keu unila loale loola keu.³⁹Igeto loo naba tuu keu loui avoe, ai kakolo isivi vau, au amiga isivi vavuale ke late. ⁴⁰Loo abuti kou loo kitae, Dilavau loou uvue, isi Belovetaea louale ke uvue.⁴¹Ige Basisesea abobiga bemotoai, kakovai usege, Iesu belage vole alu. ⁴²Isi lavigei avoe, la vadeu huhualu, Iesu Keliso oleu voo lakeu. Ige ea loui kosealu, Deividi voo la.⁴³Ige Iesu lavigei avoe, oleve katealeluga Deividiu munana tuvule loui avoe "Kosive"? isi loui avoe. ⁴⁴Kosiveu dii Kosive laviai avoe dii ada vaiteve koveo uguluma, ivaga daa alu tuvuivaleke neni agisi ai genau valale otovei?.⁴⁵Ivige Deividi Kelisolu loui kosege "Kosive" isi katealelu aule oleve kateai Deividi voolu?. ⁴⁶Iesu kateai louge, atabeu nonave kebe avoti loue solilu, ige kele lavisi atabeu loi belabe aa solilu, ige Balisese lee kea aboele kalevai tievelu. Iesu koto evige aboele isuaga.

Chapter 23

¹Ige Iesu ata moeaga keta au hau mohoho ata keta lavigelu. ²Isi loui avoe, Diuia basu loui kisaiavale isi Balisese ata kea Mouseseu ugulumale lovole kelegabo ke ugulelemava. ³Katealelu abole vale vole alivelu, aa laviai koseai, loiko aso ige aule tai ke ai, isito aveveabe ke late alive kosea lelu, keale ke louito ba abo louale ke alivelu bele. Kelu aveveabe ke gogonia, ke vai amigativa isi abo avale ke late ava. Kelu ogeta lote.⁴Keale isuu kitae ke agisi igalitoai kunabeiloho vai ataea betakale vaeavage, ataeale kevai inu balubaluai tai. Isege to ea ba abo ada visota ke lekovealivelu bele. ⁵Ata kea olai abo aveve kateale age ataeauke ivegei, kelu abo vavale samaea voleai, voleai ogona misita abo ada umuvai ogona dua ke agisi kolovugei, idiu ese ave ke kobugei bukau uvue nona voletava kisaiai vai au ogona ke tavale basumai eta oigei. Ige ataea ivei koseai loui, kea ata kitala keu.⁶Abole lovi kitae ai ivale kela sea kitae kela ugulumagei, isi dubu uvue ata kitaea ugulumale kelu niagei. ⁷Isi maketila abo ivei iviabe letatavai loui koseai "Labai" tisa. Tisa la keu lolu, ataeale sisilave ai katei lougei.⁸Katealelu Iesu loui avoe, abo lakelai ba loui kosealivelu bele "Labai" Tisa. La ke nenia dii, kovuvuia dau lai Tisa dala ba la haiveva.⁹Isi vata koveo, ata volelu loui kosealive "mama"lailoi Mama kitae igali Dilava Otogo biage.¹⁰Momai volelai loui kosealive Tisa, isito lai Tisa igalila Iesu Keliso.¹¹Ige oleu lai minale ata kitae oliluaga keule lai hau ata olisi amiga letolevaive, auu baloui kosealivelu bele dau ata kitae.¹²Ata vadeu amiga letatavale keule dobai, isege oleule amiga letolevale keuleabo letatavai.¹³Isito uvu kitae lalai Diuia basu loui kisaiavale isi Balisese ata laea, eula nona belalai oivale ataea, laa nohovu, laa Otogoe tiveve kuva ke bavulu ata lai. Kelu lata ba talivelu bele Otogoe. Kosealelu la atalai bavuge ea tiesolige lata ba talivelu bele, lale isuiabe ke vave isi ba Otogoe talivelu bele, nohovu. ¹⁴- ¹⁵Uvu kitae lalai, basu loui kisaiavale isi Balisese ata lai, eula nona belalai oivale isi vole seleavei oivale, laa kea, ou gobuvu seleavei valeabe lamigalai vavolota agivale, isi to la Otogoe Mama daluiavale ke ataea nilu loui butuhavaga, egeve baua ige ataea ke evisi huhuai avoe ma, leleve, ata kou avalela kou. Isito keu vavolo ata, la kea ata seleavei lohomegai aboili e koui oge vole o tai, vavoloai oigei, ige la lohomegei. Tiale keale ibilalu toela ke vai kitaetisi laele, ke leiviai tiale keu voele ese la keu.¹⁶Uvu kitae, lalai, laea nii kelote ke late la ata haive toela ava. Isi loui koseiva, ata vadeu koto louluaga aule dubu ivi louge kotove keu ba vuvunealivelu bele. Isito, au lou luaga Dubu uvue golo uale ke louge valivelu kotove keule vuvuneai. ¹⁷La nona ke louvale keu lulele-le nona solilu, isito malomalo lega, la ke nonava. Isi loui koseiva, a louluaga dubu uvue golo ke louge ai nonau vuvuneai. Isito keu kate solilu Dubu keu ula-age golo loi dubu uvue ulu, ialelu Dubu keu kitae, Mama Dilavau oo la keu, ila age golou loi ulu.¹⁸Isi la tota ata haivei loui kosealu, la oleu dubu vavale, vule vitale avo ele, Dilava hoeaseavale ke ivive louge ba ai nona keu tuvualivelu bele, isito la oleu abo vule vitale ke kobovele mesia abo agisi otovei vausege a koto loui ivive louale keu le tuvuai. ¹⁹Laea ata malomalote, isi nii kelote ata lalaea. La huhuige oleve keu kitae, au vule vitale keu?bela au vuleu tatale mesia vaevale kela ba kaile vule vitale ke vai tuvutiva. Mana mesiala ba kaile vule vitale ke vai tuvutiva.²⁰Katealelu ata vade vule abo vitale kelu kotou tuvulouale keu vule ketatale abo vadeu vauale ketalugau ke loulu. ²¹Ige ata vadeu dubulu kotou tuvu louge ke Dubu uvule, uvale ketalai gau au kotou tuvu ke loulu. Dilava talugau keloulu. ²²Ige ata vadeu kotoutuvu otogolu louale keu Dilava telona isi au ele ugulumale keluga ke kotou tuvu loulu.²³Basu loui haivevale isi Balisese ata la nohovu. Laea seleavale ataea, isi eula nona belalai oi vale, ataea, laea lai vule lovi agisi taiti Dilava vavuva, isito Dilavau basuale, ke lova soliva, Dilavau isiviale laea volelai huhui toela aa kalevave, isito volelai uvuai vole hoeaseavei udua ave, voleali sisilai uve. Momai vole aito vole kalevalive, isito Dilava louale ke neniave. ²⁴Laea nii kelote ata lalaea, la Dilavau au basu louale ke neni lova solilu, eseieve ula la lovaito kitae kalevalu. Ige keu lalai toela kitae, kelu Dilava vadeu louale ke neni ave. Lai ke kalevaluage lailoea hau vole "sove baua" ke late Iesu le lailo homasiavei lai soige.²⁵Basu kisaiavale isi Balisese eula nonai oivale la nohovu, la lai kabusita melegita iave ula totoige dualu, isege uvuve keu gulu loi ili lohoi ulu, amigaula huhualu, isito ouai kakolovavue solilu, momaeavalu. ²⁶Laea Balisese nii kelote ula. Luta ai kabusi ta melegita uvuve totoaito ba iave totoa. Ige keu valivelu levokikia uii.²⁷Kisaiavale isi Balisese eula nona belalai oivale, la nohovu. Laa kea ata seleavei oi vale ataea. Lakea alu vutale abo vule agisi otovei beniage taeai ulu, eue tatave keu. Isito abata uvue kea kisiai vesuge itavaeabe ula ea ulu abatau uvue. ²⁸Iale ke late ataea nile la kea duave baua, isito lai uvu keu soo kitae toelau loi ililohoi ulu. Kelu lamiga neniavage, duai uii, toelalivelu.²⁹Uvu kitae laalai, kisaiavale isi Balisese eula nonai oivale ataea laa nohovu.Laa Belovetaea abata koui evievi ataea vutaeabeke kaeavagei,ige keaduae.³⁰Laa loui kosealu, loea loi mamuvuia uale valikela lota uteto loba Beloveta kekave solilu aboili igali toaive.Isito ee ulaea ualelugake kavelu.³¹Katealelu, biagea lamiga loui daialu lai mamuvuiala, Beloveta kavelu iale kelate lata Beloveta atake kaveve.³²Katealeulu la keale, lai mamuvuia ale ke late ave isi ata kaveve. ³³Laea utee lalaea, laea utee aihanite, ata uage vovivale ke ese lalaea. Lale olve kateai vovokavai, veneu la vaugelivelu ale kele. Vato lale venele navave lai toela ke ibilalu.³⁴Katealelu iva, dale Beloveta isi ata lulelete isi nonau tava kisaiavale ata kelete hanavege abole loi, laa haivei ige laleba moeaga kavege abole vovoi. Isege, vole, lale agigei idiu dole basumege abole vovoi. Isege lale lai dubu uvue vole lale bisukaeavei, kavei lovegei. Ige abole oo kitae voleo tige lale lovegei tige eale tota oo volelu tai, ige laea atau toela lalaea, uteu toela ese lalaea aveve toela kateale laa ava. ³⁵Katealelu ibilavu lalai loale keule koseai, evievi ata "Eibolo" kakaveu kavage vata kole taoveu lavulu keu loaleu evievi ata moeaga kavege taoabe ke neniu loale abo Diekalaia Balatia voo abo kavalu dubu minale kavage voeleage taoveu lavulu. ³⁶Iesu loui avoe kotoleleve ula daa laa lavigelu Iesu koule kaile eseabe ko nenile loi.³⁷Iesu loui avoe iei Dielusalema, Dielusalema ataea la nohovu. Daa lai dii Beloveta ata moeaga moeaga lalai havavege loige, laa ke vuleta kavege abo vovolu. Ige dale oleve katei lai ese ke neniagisi dii adau valale otovei. Kokolugu aiaveu au ese agisi au adau valale otoveale ke late ai, igeto la homasialu. ³⁸La katealelu lai o koule vaoe moguai aui atabeuba ele ulivelu bele, ou saovialu. Ataea vovoge vesulu. ³⁹Isito daa laa lavigelu leleve ula, laleba vaoe daa ivalivelu bele, ilogoto ba huhuai loui koseai sisila kitae isi duave baua Iesu lailolai gau keu lolu Mama kitae Dilavau ivile.

Chapter 24

¹Iesuu dubu kalevai vatae loisege hauve avale mohohoea avoe loi, lavia avoe, ale dubu ko ivalu.Abu ko koualekou duave baua. ²Ige Iesuu lavigei avoe,au la ko neni ivalu? Daa la lavigei, vule kou ba tota vule vole ko kobole ulivelu bele, aule ke nenia,davuai lavui or kosai katui.³Ige Iesuu tai Olivet, talau kobole ugulumai, usege hauve avale mohoho vea, igali igali le avoe lolu, isi belai laviai avoe, kosive lolai ko lou, vali vadeu uvue aa louale keule loi, ige aveve, vadeule, lole ke ivai, ige vata koule vesui. ⁴Ige Iesuu lavigei avoe, iva dua ave ataeau, la seleaveva. Isi la, lohomegei tiva. Ige tai tebuaeveva. Dilau nona kalevaive. ⁵Iesuu louiavoe ata moeagale ba loi la seleavei loui koseai, dau Iesuu dala kou, isi lalohomegei, tai, toela kuvae. Isi laagisi toelatisi ige la dilava kalevai tai.⁶Isito la evige ataeau ogela or vuguta, tuvaliai vole kavege, ke evisi vabuiavelive keule loige vesugeto ba, vaola iviveu ba loi. ⁷Vali keu lolivelu, vugu, vuguisege, vata volea le kobekavai vatavoleali tuvaliai. Isege vata konenile vagala kitaeule ba loi, ige ataea loviule vesui. Isege hamu kitaeule katui loi vata ko adale. ⁸Isito keu bahata iviavi la keu alu, esue ulivelu age,aiave vateu tuvuale ke latela keu. Tuvu ke neniu loi vesuge to, ba vaoe, duaveule loi.⁹Isito vali keu loiesolisege ataeale la agigei tai kavei, vateu tuvu lamege, lale vovove, ige vatau ata ko neniale la homasiavei, laea daelete olialelu dii ivile abole la agisi, toelatigei. ¹⁰Ige ata moeagaeale volelai tuvuai,vole lai haiai. ¹¹Ige ata seleave vale be loveta ke moeaga le loi ata moeage seleavei, agigei tai, hogoluvisi ui, abo bai Iesuu vileo lolivelu bele. Tebualabo ke alu.¹²Toelau loi kitaeage ataea, evievi ke neniu dobalu. Ige abu ba volelai isivialivelu bele, vole homasiaevelu.Toelau umuvege, toela ata data umuvage lati ba Iesuu vileo lolivelu bele. Ige lailoea vovolivelu uale ataeala kea. Kelu ogeta tee. Ke aloho voeleiva.¹³Isege oleu Dilavau nona ko evisi ele meliai uale keule ivivelu velevai otogoe tai, U koli koliai ui. ¹⁴Lale dii hau avale ese keale tai, Dilavau adau vuvuneve le uale, nonau dua ko loui, ata ko neni lavigesege vatau vesui. keu kosea Iesuu loieve nona atau evisi inohovele usege Iesuu loi. Kelu abo louvale nona ke evi amigalu ilivelu otogoe tee.¹⁵Katealelu a ivage toela kitaeu velevai loige, diuia dubu uvule la ke ivaluaga huhua memila Daniela,belovetau, louale ke la oleu kisai ke vaidodava luaga,aule luleleai. Vadeula keu louva vatava tuvule lavisive. ¹⁶Ige olea diudea vatale, uale kea iluvisi, eue talau visoe teve tuvaliu lolu. ¹⁷Ige ata vadeu ou tatae uale keu dobai loi hau vole valivelu bele, au ou uvue. ¹⁸Ige ata oleuu au vue vale ke u ba loi au dabau ogona valivelu bele au ou uvue.¹⁹Isi uvu kitae eseu eseave kelai,isi aiaveu amu vavuvale ke nohovu vali kela, isu kitae abolai lolu.²⁰Kelu mama kitae,daluiavave or laviave ige toela katealeu ba lolivelu bele, bulau vali ni kele isi veniu loivale vali kela.Guliguli Dilava lavia.²¹Vali kela toela kitae ule loi. Memila toela kateale beu vata kole loie solilu,vata ko avale kela,toela kateale beu loie solilu ilogoto ba kitae or bosivela to ba keu lolu. Au ba tota vaoe katea le beu, ba lolivelu bele.²²Ke u tiale u egeve baua, igeto dilavau au atate kelai vali nii vai loi vuguvuguai vae valu ige valivelu atave volea ui, isito vali niu egeai uge ata ko neniale vovoi vesui. Dilavau atate ke alee vovoi vesui. Beu ba ulivelu bele.²³Ige ata voleu loi la lavigei koseige iva Iesuu Keliso la Kou or avola le ke.Momai ke evivale keu la lau, ke seleaveva kelu ke vavae tii kale. ²⁴Kosealelu, sele keliso isi sele beloveta keale loi la seleavei, vale vile isute ke ai, la seleavei la lohomegei agisi tolovele tai.Evievi ata ke neni kelu abo vadeu avale ke lovai tii kalevave, lalabu ke seleaveva. ²⁵Ivave, hau keu lolivelu, age daa memila la lavigelu evisi huhuai usege aule ba loi.²⁶Katealelu, abo la lavigei koseige Iesuu la talae botoe ke ulu, kelu momai tivale or abo loui koseige avola kaie ou, uvue keu,momai vai lelevetilive, kea lalabo ke seleaveva. ²⁷Ko late hatau vutolivelu age vaelaule vaelaule vali niu velevai loi vale kela (East) leainibola kailoi valiu niu dobavale kelu atagai tiale ke late atau eseule (Iesuu) loi. ²⁸Ige vovovale kisi kele ugu duna keale isuteai ui, kisi dadale ke isi ugei. Kelu neniave, lai lobeu kisiai uge, uguia iva.²⁹Iesuu kateai luito, tota lou avoe, vali kela aveve toela keu loi vesusege, vali niule, gusuai, ige batau ba kalulivelu bele or ata galive lu bele ige didiale otogole kosahovoi lavui loi or otolo vai loi. Ige otogo uvu ke ale hada moeagai. Luluai tai loi tai loi.³⁰Kateisege, atau eseu loiveve ke aveve ve ke, neniale otogole daiai loi ge vatau ata ko neniale, ke ivai, aliokavai ivasege Iesuu le eule goeu adale ugulumai loi, ataga kitaeta isi vuvune kitaeta aule loi. ³¹Ige Iesuu le au anelu moeaga moeaga hanavege abole bise kitae uvui loi. Ige aneluiale talivelu vata kou ivila ata agigei loi. Kona foa (4) ke uvue ataeau uale ke neni agisi loi.³²Iesuu do nau nona ale keu koseale lou lu loviavoe idi vole ivivele vigi, keu vanave kea lavusege vanave dogavea lalavai loi humulu vage ivai loui kosea valiu, vae alivelu, vuguvugualu, ige valui du aule kalui loi or vaeaule loi. ³³Ke late, vale vile koea loige ke ivai kosea Iesuu loiveve keu anakauvavale lolu. Vato velevalivelu, vugu vugualu. Anaka vavale lavilu.³⁴Iesuu loui avoe, nona leleve ula, daa loui la lavigei, laa ave uvale ata koea, ba vovolive lu, bele isege hau keule loi. ³⁵Iesuu lou avoe,eue otogo koule, kaie vata koti navai vesui. Isito,dii nona kou ba vesulivelu bele. Daa uge dii nona keu ulau ke alu.³⁶Isito huaui kitae, keu kosealu. Iesuu loiveve, ke vali nii, ata beu ba, ke loulivelu bele, otogoe anelu kea, ba ke loulivelu bele. Ige Iesuu ta baa ke loulivelu bele. Isito lailoi, mama Kitae Dilava ke igaliule loui au voe Iesuu vai hanava gaule loi.³⁷Iesuu loiveve vali nii keu noa u vali nii kee late ³⁸Noa u vali kela e kitaeu loiesolisege, ataeu lovi, isi ee isi vole lohomege i kitae ke ivuvuai, velavuai, kelu sisilai usege. Noau bouti kitae ke uvue tilu. ³⁹Abo ke ai nie solisege veniu loige ee kitau loi, ke neni kavege ke nenia vovoatilu or vovolu. Ke late Iesuu loiveve keu katealu. Ave malahau malaha meiale mesege, keateu keate meialesege, abo doketae tai, abo vudi boisi vole vavei sisilave ai loui avoe, kou duave, isito Iesuu loale ke iva savalu. Abole vovoi.⁴⁰Iesuu loivale kela ata abutiu abo, vu uvula uvaga vole vaito, vole kalevalu, ige olela, abo vai, ole kalevalu? Kelu neniave. Iesuu lailo kaleveva. ⁴¹Ige keate abutiu kone misinile, kone valava avaga voleu abo vasege voleu ulu. Kelu labiagea lamiga neniavave, Iesuu loi vole vaito vole kalevai tiva. ⁴²Kelu lamiga neniavave. Toela voleta, uvaga Iesuu loi atau dua agisito atau toela kalei, ata kaleviva. Kelu amiga neniavai udua aso. Isito Iesuu loiveve vali nii lai huhue solilu, aule oleve vali ke nila loi.⁴³Isito huhuave, ou biage keule huhuai, oleve, vavi ke uvue, vavolo ataule loi ove vusai hauve, vavoloai, kelu, keule vavi kele niai uva gauvau alavai. Ige hauve abo baa vavolo alivelu bele. Kelu lamigalai, niai vatava tovevai uve, vavolo atau loiva. ⁴⁴Katealelu laeale niai uve, olive vali ke nila, atau Iesu loiva.⁴⁵Ialelu ese vadue au evievi kele meliai ui au lulele kele lavisi uge, Kosiveule ata ke letatavage aule au kakoluvu ke vavita, gututa lovi vavegei. Bosi olisi uive. ⁴⁶Isege ou biage keu, ohaloho, lo ivige, ese le kela keu uive, hauve ke ava, ige avolu sisila kitaealu isi lavia avoe a hau eseve kole havale ke nenive ula kelu daa aletatavage aule dii hau kitae kole bosi olisi uso. ⁴⁷Leleve ula, daa lalavigelu, naove keule au hau ke neni, nikovai uii.⁴⁸Isito ese keu eseu toela oli luaga, aule, tai huhuai, loui koseai di kosiveu ba solekai loivelu bele. ⁴⁹Isi kobelai au kakoluvu visu kaeavei, isi lovi isi, e isi e toela ivale ata keali ui isi usege. ⁵⁰O biage naovela keu lolu, vali nii kele isi ivage ese keu haue solilu, isito ui, eu toela ke isi malomaloai usege. ⁵¹Naoveu loi ivai kavau toela ke uvue kavatulu, ige keu keveo alioai monogigiai ui alioagei ilogo eve keveo voeleai uii.

Chapter 25

¹Iesu tota otogoe, tiveve ke evete, veteavalu, isi loui avoe, otogoe tiveve keu, ko late, mahoho teni (10) ke agisi, voo voleu au ivu, meialeme livelu age, abo ivalivelu tilu. ²Mahoho adavole (5) kea lulele tea. Isege ada vole (5) kea malomalotea. ³Malomalo te, kea abo lameba agisito, keleseni or lameba eve voleta, agiesolilu, isito igali ula abo lamebale kosai agisi tievelu. ⁴Isege mahoho lulelete kea abota abo lameba te ke agisi keleseni voleta kosai keta agisi tievelu.⁵Isege voo le keu loiesolilu. Ige kea ke inohovele ui nonai tivaga niabeu haniage ke nenia navalu. ⁶Isege voo le keu lolu, vaviu mina keveo, ige abo toai louiavoe ivave, voo le kela kou lolu. Kobekavai tai ivave.⁷ Ige mahoho le kea kobekavai abo lameba ke vaugelu. ⁸Ige malomalote mahoho le kea kobekavai abo lameba ivage keleseniabeu vesulu. Lulelete mahoho ke lavigei avoe, lolai lai kebleseni be kosave, loi keleseniu vesulu. ⁹Ige lulelete mahoho kea lavigei avoe, be, keleseni kou ba nenialivelu bele lai lolai, ito laea teve, tai abo voiavale keveo lamigalai voiave.¹⁰Ige ea voiavale oo keveo tisege voo le keu loige mahoho lulelete kea avoluvita tievelu, ivulu age abo lovi ai otovealeke ievelivelu isege anakau bavulu. ¹¹Ke iae mahoho lekea kuiakavai lolu, loi anaka vavale leleisi loui avoe, kosive, lolai anaka alava. ¹²Ige kosiveu loiavoe, ole lala koea, da la simala gelu, ole lala koea or atavadeu lala koea, ige lai sisila solilu, Iesu lai lolai kateai louge. ¹³Iesu ke louito lavigei avoe, da kuialai loiveve vali nita lale huhuai uve, oleve lela dale loii, kelu niai uve, da loiva.¹⁴ Iesu tota louiavoe, malaha vole bosiu, vatava voleo talivelu ai, au hau ata ke toiavelu, ige ea avoe loige au hau igaligaliai vavelu. ¹⁵Atavole fai taoseni vai vavulu, isi vole tu taoseni vai vavulu, isi vaola vole vani taoseni vavulu. Kateai ke vavege vesusege kalei oge voleo tilu. ¹⁶Isege atakeu fai taoseni kina agisitai, moni avale ke vavelu, ige ea minve ke tatae, tota, moni kateale vole vai vaeavalu, ige eu teni taoseni alu.¹⁷Igee iavele voleu tu taoseni vale keu avota moni ke vai tai moni avale keveo investiavalu, monila moni voialu, isi tu taoseni vole valu, ige monive keu loi fo taoseni. ¹⁸Isege malaha voleu wan taoseni valekeu tai vata lovoi au kosive moni ke vai abavulu, isi ke nikovai uva.¹⁹Isege bosiabe keu lolu, loi aboili ui moni waidati abo avolu ale ke ivai. ²⁰Ige vai taoseni kina vale keu loi laviai avoe, kosive, a vai taoseni ko vai damulu, ige daele hauvai vai taoseni kina voleta agialela kou, teni taoseni kina. ²¹Ige bosive laviai avoe, a akou ba eseu dua baua la kou, da hau eseve amuge a ele hauage nenialelu dale a vai vaeavage ale di hau moeaga nimabege, da sisila kitae amulu, kelu koveo ai naou ui sisilavale vatavae loo.²² Ige ke iae, tu taoseni vale keu lolu, loi louiavoe kosive, a tu taoseni vai damuale ke davai tai investiale kela da ko agisi lolu. ²³Tu taoseni voleta vage ai moniu fo taoseni kina ige naoveu sisila kitae vavulu, isi laviai avoe, a kou eseu dua baua. Da hau eseve amuge, a ke aleu duave baua, kelu loui koveo loo. Ai naou sisilai uvale koveo.²⁴ Ige ke iae uani taosini kina vale keu lolu, loi loui avoe, kosive, au ata melite, a ka solivale ke, ale agigei, isi a sesiai o solivale keta, ale kovai agisi loigei. ²⁵Kelu da avabuiavai tai, ai moni vai, vata lovoi vai, abavuale, kela dako vai lolu. Ai moni la kou, a biageu vaso.²⁶ Ige naoveu avolu tuvuai ulu, isi laviai avoe, au atau toela, alau homasiai uva, a ivage da ka site isi, da sesiai solivale keta da kovova. ²⁷Katea lelu, au vadeuluga, dii moni vai banikae vaevage banikae tatavele moni voleta, vaeva solilu.²⁸Kateai loui adavele, moni vai, vai teni taoseni ale ke vavulu. ²⁹Ialelu ata vadeu moeaga ale ke, abole moeaga vavui. Isito ata, olea, moeaga a site, ke abole agisi, ata vadeu moeaga ale, ke vavui. Kelu meliai amigalu ai evi evi lovive aso. ³⁰Isi homasiai neniai haue soliale, ke kote vai, adave umuvai, genave abuti keta umuvai, vai vau guguai, uale keveo ulogo voelealu.³¹Iesuu loui avoe, atau eseu, loivale vali kela, aule autelona vodai uale kele ugulumai, au aneluiali, otogole dobai loi. ³²Ige vatau ata ko, neniale, loi nivele lavisi or leleisi ige aule, ata ke didigei agisi keveotai, koveo tai mamoe biageu au ovo mamoe didiai ag isi au ada inuteo otovei. ³³Ovo nanikosi, agisi au ada ageveo otovei. Ke late Iesuu le, ata data, vai, oleveata vaeavai. Au adavaiteveo or ageveo, kelu amigalu huhua. A duave ula aluaga ale adave vaiteveo tee. A toela, eve, holo, teba, vavolo, ai kotava, masiva, alu aga ale adave, ageveotee.³⁴Ige, kini ule au ada vaiteveo uale ke lavigei koseai, Love, laea dii mama dilavau laa hoeaseavale ata lalaea. Loi vatava kole uve, vatava ko abo lalai memila ai vaeva lela kou. ³⁵Daa vagala sege la lovi damuva, daa enia sege la ee damuva, bau, ee, melen, agino, imida atavole olisi loige laa daa vai oe vaeaviva. ³⁶Daa ogona solige, laa ogona damuva, da hatitiage aa, daa, hoeava, inogo kavai damuva dalu eeu vuvune vaui da emoeaviva, daa vai hosibe leo tiva, daa dibulae uge, laloi daa ivaeviva.³⁷ Ige ada vaiteveo uale kea lovi, avoe, kosive aa valivaidati vagalage, lo lovi amuva, o eniage ee amuva. ³⁸Isi oleveoga lo aa vai oe vaeavage a nalu or ogona solige ogona amulu. ³⁹Isi oleve oga a hatitiage or dibulae uge lo loi a ivalu. ⁴⁰Ige kiniu kotoeabe ke evisi lavigei avoe, la kaile di ata kele aveve kateale ale ke, daelega la ke alu. Kelu lailole hoeaseai ata ivegei kea dilava ata eala kea.⁴¹Ige ke late, kiniule au ada ageveo uale, ke lavigei koseai, laea, ogeta teve dii tuvuu lalai ualelu loui, laeale venele tai navave vene keu setene ta, anelua beta lai uale keveo tai navave. ⁴²Kosealelu da vagalage laea lovi damue soliva, isi daa eniaga la ee damue soliva. ⁴³Dau ata vole olisi loige, au davai ai oe vaeava soliva, isi ogona solige au ogona damue soliva, isi daa hatitiage, isi da dubula ugu laiea loi da ivasoleva.⁴⁴Ige ata keale laviai loiui koseai, Kosive, vali vaidati lo avagalage lovi amue soliva oo a eniage lo ee amue soliva, isi a oai loige lo avai ou uvue vaeava soliva ige na soliva, o ogona solige ogona amui soliva, isi hatitiage or abo umuvei agisi ou uvue otove vale (dibula) lo loi a hoeasea solilu. ⁴⁵Ige Kiniu lavigei avoe leleve ulada, daa laa lavigei, a kaile di ata koele aveve kateale au a solige daelega a ke a solilu. ⁴⁶Ige ata keale tai u kolikoli ai ugei otogo uvue mama dilave luvita. Kelu ata nibuniavei, ugelive isi to toelaeabe, or isuiabe kele aboele haua. Lovi, ee, ogona, naa, moni katea lele, vole vave. Keu ibilaveu ualela keu Dilavau le ba amui, ige otogoe tee.

Chapter 26

¹Vali kevage Iesuu au nona ke vesuiavai, au disaibolo lavigelu. ²Isi loui avoe, vali nii abutiu ulu, keule vesusege, diuia sisila vali nii, basiova keule loi. Ige abole atau eselu hai vole age, atau toelaeale ai idi dole kavai.³ Iesuu kateai lou sege, dubu nikovai uvale kea, isi diuia basu loui haivevale, isi ou kosive kea vole lohomegei igali toai, dubu nikovai uale ata kitae Kaiabasi oe loevelu. ⁴Loi nonai kuva kaoai loui Iesuu vai kavai sekiaive. ⁵Isi vole lavigei avoe lai ba sisila vali nii kele ba ke alivelu bele, lai lole kela ke age, ataeale ke vavalai, lai loili vole kavei.⁶Isege Iesuu Betanie Saimoni lebelasi vale ke oe lovi iva. ⁷Iesuu Saimoni ti lovi isege, keate voleu, senisi hagote ke vai loi Iesuu kinele lehosivalu, senisi keu ibilaveu kitae baua. Ige ou uvu keta hagoai ulu. ⁸Ige Iesuu disaiboloea ke ivai keate kelu deabea avolu tuvuai ulu. ⁹Isi loui avoe, vadeuluga keate kou senisi hagote ko vai tai voiai moni kitae agisi, hauiabea uesite ke vave solisi to ke lehosiva kavalu.¹⁰Ige Iesuu ke evisi lavigei avoe, laa vadeuluga keate kelu louva, keate keu duavelau ke daele alu. ¹¹Laeale vali bahata hauiabe u vesite keali ui ba hau vavegei, isito dau ba laili vali moeagale laili ulivelu bele.¹²Isito keate keu senisi hagote vai daele lehosivale keu davai duatila ke alu, dii voeleu loi vugu vuguale lu abole da vai abavulivelu. ¹³Katealelu leleve ula daa loui la lavigelu, otogo nona ko loui ata haiveluaga keate ko nonata loui ata haiveve.¹⁴Ige Iesuu disaibolo tuelo kea uvule vole Diudasi Kaliota keu kobelai dubu kosi kitaea uale keveo tilu. ¹⁵Tai lavigei avoe lale vadeu vai damui da avolu laele haiage. Ige ea isuve ke malihai loui avoe lole moni baive ula 30 amui . 10 toea ke ula dodavege 30. Ige keu tili kina kela abo Iesuu voiage Diudasiu agilu. ¹⁶Ige Diudasiu avolu (Iesuu lu) kuva kaoai loui avoe dale oleve kuva kele lougabo Iesuu vai.¹⁷Diuia sisilale vali nii basiouva keu lolu, vali nii kele abo ba bikini bauda ta valava vauale ke ilivelu bele, ia le vali nii keu loige disaibolovea Iesuu lavia avoe a isiviage lole oleve keveo basiouva lovi age lai isi. ¹⁸Ige Iesuu lavigei avoe, taeve livelu Dielusalemae ata vole laviai kosea, lailo haivevale, Tisa keu valiniu loale ke lovi ai dii Disaiboloeali isi. ¹⁹Ige Disaiboloea alu, vadeu Iesuu lavigeale ke neni.²⁰Ige gutule Iesuu au Disaibolo tuelo keali lovi ilu. ²¹Ige ea lovi isi usege Iesuu lavigei avoe, koto lelevela da ko loui la lavigeva, la vole igaliule dalu haiaia. ²²Ige ea ke evisi uvu kitae alu, isi igali Galile loi laviai loui avoe, au dala Kosive?²³Ige Iesuu lavigei avoe ata vadeu dati disi vale ada katu igaliale kela ke alu, aule dalu haiai atau toelaele. ²⁴Ige atau eseule tai abo kisaiale ke nenile. Isito uvu kitae, ata kelu au vadeulugau, atau eselu haialu. Ata keu uesoliale keu duave. ²⁵Isito vadeuluga, aiaveu vaevalu, ige eu isu kitae vai lolu, Iesuu laviai avoe tisa au dala, ige Iesuu lavia avoe, mana, ala.²⁶ Ige ea lovi isi usege Iesuu valava vai hoeaseavai to bokoai agisi au Disaibolosi vavei lavigei avoe ko ive, kou di misi la kou.²⁷Ke iae kabusi vole vai hoeaseavai to lavigei avoe la ko nenia ko ive.²⁸Iesuu lavigei avoe, kou di taola kou, di tao kou lotige, Dilava ule ke ivai au basualeke dogave ai. Ataea aveve toela ke vesuiavalivelu. ²⁹Iesuu lavigei avoe, daa ba tota laili vaini ko ee ilivelu bele, ilogoto, ba otogoe, di Mamau vatava keveo, lai ba isi. Kelu Iesuu lailoi inohole uva, lai meliai lovai, talivelu Otogola avoluvita, aleto isi tebolove adala (adale).³⁰Iesuu kateale louge vesuge kotava vole louge vesuge kalevai, oliveta, talae tievelu. ³¹Ige Iesuu lavigei avoe, la ko neniale iluvisi tiative,, ave vavi kole, kosealelu, abo kisaia loui avoe, dale mamoe biageve, kavage, mamoeale iluvisi tiatisi. ³²Isito dale kobelaluaga, dale lalai Galileia vatavae tai.³³Ige Bitau laviai avoe, koeale iluvisitai, isito, dau ba data italivelu bele.³⁴Iesuu Bita laviai avoe leleve ulala da ko loui, alavialu, ave vavi kole, kokolugu ia kotoaliveu vuguvugui sege, ale ba da vovho, abutita igalita aso. ³⁵Ige Bitau Iesuu laviai avoe, kalege dale vato ati voeleai, isito leleve ula, daa baa a vovoholivelu bele. Bitau kateai louge, Disaibolo ke nenia loui avoe loi koto igalila Bitau ke loulu, lole ke late ai. A voeleige, lole lota ai, ibilalu, vovoi. Kea ke loui abo meli ke enuhai ueviva.³⁶Ige Iesuu ke neni lohomegei vatava vole abo loui avoe (Gethsemane) isi tai au Disaibolo lavigei avoe laea kole, ugulelemai uve, isege da tai lekele ma daluiavai, or laviai (pray). ³⁷Isi Bita vai Diebedi (Zebedee) voo abuti, isi aboili tilu, ige vavaveu isuu kitae, isi uvu kitaeta tilu. ³⁸Isi tai lavigei avoe dii vava kou isuu kitae, voelealivelu, kelu daluvita, kole niai uve.³⁹ Ige ea usege Iesuu taito tai isutadobai au nii vai vatae vaeavai, au mama daluia valu isi loui avoe dii mama ai isivi ulale dii vavale kabusi koule kosahovoi dii isivi olie solilu, isito ai isivi ula. ⁴⁰Isi kuialai loi, ivege ea, nava evelu, ige Iesuulavigei avoe, au la vadeuluga niai ue solilu, taemi(time) igali uvule (uani hava) Iesuu Bita laviai kateai loulu.⁴¹Iesuu lavigei avoe lamigalai niai uve isi mama Dilava lavia or daluiava, ige, aba toelale talivelu bele. Lai munanaea isivisivialu isegeto lai vavau homasialu or tutuai ulu melie solilu.⁴²Ige tota Iesuu kuialai tai au lovole komela vata bisi, au louale ke tota loui au mama lavialu or daluia valu. Isi lavia avoe mama, dii vavale uale ke ba lavu kavali velu bele. Isito ai isivile dale ke isi. ⁴³Isi tota kuialai loi ivage Bita, Dioni, Dieimisi kea navalu. Nii abe keu isuai uge. ⁴⁴Ige Iesuu ivai kalevei tota naba tili kele kuialai tilu. Isi au lovole tota au mama lavialu, au luta nona luoui au mama laviale ke lau, ke loui au mama haivuva, au mama isivi ulale voelealivelu.⁴⁵ Ige Iesuu kuialai loi ivige ea vato navai uva. Iesuu abolai loui avoe, nenivela keu, la nava dualake alu, ige lai vavau duai isito ivave vaa kou vesula ko ava, atau eselu haiale kea loi, vuguvugualelu, loui. ⁴⁶Kobekavage laitai dalu haiale kela keu ata lohomegei lolu.⁴⁷ Iesuu kateai lou sege, Diudasiu Disaiboloea naba tuelo keu velevai lolu, ata moeaga lohomegei lolu, abo benisi eta ata bievevale isi tavea eta ata kavevale, ke kakavai daiai loevelu. Benisi ta tavea ta, dubuu eloda isi ataea elodaea, keala, benisi ta tavea ta agisi vavege ea agisi Iesuu kavalivelu lolu.⁴⁸Ige Diudasiu Iesuu lu haiale keu ata ke lavigei avoe, laitige, daa tai vatalai, uniuniavage, vatalave, avola keu (haiu bikisala, au ke alu abole kele ivai Iesuu vatalai).⁴⁹Ege solisege Diudasiu Iesuu vileo loi loui avoe, Tisa isi Iesuu, uniuniavalu (kiss). ⁵⁰Ige Iesuu laviai avoe kakolo, avadeu alivelu loale ke aso, isege ata lea kobe kavai Iesuu vatalaevelu.⁵¹ Ige Iesuu mohohoea, uvule voo voleu, kobelai gaia vai ela dubu ata kitae vole, voo ve vole golema koisi letulilu. ⁵²Iesuu loui avoe, ai gaia vai lovovele vaea, ata vadeuia benisi agisi loale keale ke ibilalau veneu benisite keule ke bievei, vaugei, ige eale vovoi.⁵³Or avadeu huhualu, dale dii mama laviage aule tuelo legion-keu tu taoseni keu uani (one) Legion. Isito tuelo keu tuenti fo taoseni aneluia. Anelu la ke Iesuu louva. Au louge mamaveu anelu kateale avolu havage ata keale ibilavelu abole agisi vovoi. ⁵⁴Isito vadeu abo bukau uvue kisaiale kela keu loiva, loui avoe Iesuu loi tiveve koseai.⁵⁵ Vali kela Iesuu ata moeaga ke lavigei avoe, au la vavolo atala, la kavalivelu, lai benisi ta tavea ta agisi lolu. Da vali bahata dubu uvue la haiveva, igeto la da vatala solilu. ⁵⁶Isito kou loige belovetaea memila louale ke vai lelevetiliveluga, la lolu. Ige Disaibolove ke nenia iluvisi Iesuu kaleva tiatilu.⁵⁷ Ige Iesuu vatalale kea Iesuu meialemei vai Kaiabasi dubu bulisiti ke vileo tievelu. Keveo dubu elodaea, isi diuia basu ai ata haivei oi vale kea, isi ata moeagaea loi Kaiabasi oe uevelu. ⁵⁸Isege Bitau oge volela lavisi hogolai malihai tiva, isi tai haeavai uale kea uvue tai, isiviai abo vadeu ale ke ivai.⁵⁹Ige dubu bulisiti kitae kea elodasi ke laluvei, kuva kaoai olale Iesuu kavage voeleai. Kelu seleivale ata kateale, kaogeva. Ige abo loi nona seleage abo Iesuu kavage voeleai. ⁶⁰Ige ata moeaga kea loi nona seleivaga keu neniesolige vaola ata abutiu daiai lolu.⁶¹Isi loui avoe ata kou loui kosealu. Dale Dilavau dubu ko, kosai to, ba vali nii, abutita, igalita, uvue kouge lavisi, isi to Iesuu amigalau ke louva, dale voeleige vali nii tili keu vesuge dale kobelai. Kelau ke louva. Isege ea Dielusalemae dubu iesi kouvale ke ea huhualu.⁶²Ige dubu kosive keu kobela Iesuu laviai avoe, au kotobeu aele ulu? vadeulabo kaile ai vavale loui vaeavale kou. ⁶³Ige Iesuu kotobe loue solilu. Ige dubu kosive keu loui avoe, daa ave dilavau ivile a lavialu, baito ko lou au, au dilavau vou Iesuu Keliso, alau? ⁶⁴Ige Iesuu lavia avoe abiageu avola a ke loulu. Ale ba ivasege atau ese ule ada vaite veo vuvune kitaeta goeu adale ugulumai loige ba iva.⁶⁵ Ige dubu kosiveu ke evisi au ogonala holisi davualu, isi loui avoe, la vadeula kaoai belai tiva. La evige vesulu aivele, keu Dilavalu kotou, toela loui ivive, vai toelativa.⁶⁶La vadeu huhualu, ige ea loui avoe keu voele atala keu.⁶⁷ Ige abo nivele tioai, visukaevai abo adata kavai. ⁶⁸Laviai avoe ko lou lolai belovetaive, olela a kavalu, au Keliso olialelu.⁶⁹Isege Bita le keu, kotoivale keu iae ugulumai uva veneu koele isege kele havivale, vaa voleu loi ivai, avoe a kou Iesuu tii, Galileia uvale ata vole ala kou. ⁷⁰Ige Bitau amiga vai mahogovai, ata ke nenia usege loui avoe, Daa a louvale keu, daa olie solilu. Isi Galileia nonate kele nonai amiga vai mahogo valu.⁷¹Isito tialeu anaka vavale lavisi ulu. Isege oo kele hauivale vaa voleu loi vai loui ata ke neni lavigei avoe, Iesuu keu Nasaleta ata, iale ke ese volela kou. ⁷²Ige Bitau kobelai lavigei avoe, koto leleveula daa lalavigei, da malaha ke, ata olie solilu isi au Galileia, nonate, kele nonai ke louva. Isi amigavai mahogovai uva.⁷³Iale uge, ege solilu ata leleisi, uale kea, usege voleu, loui avoe a kou Iesuu ti oivale ata vole ala kou, ai nona keu Galileia nonalega, a ke nonava, ige a keu Iesuu voo, volela keu.⁷⁴Ige Bitau kobelai kotou toela ke loui avoe, atake, lalouvale keu, ata volela keu. Isege kokolugu kotoalu.⁷⁵Ige Bita le keu Iesuu lou ale ke huhuai dobaitai alio toela alu. Au Iesuu vovohoale ke huhuaive. Kelu huhui dua ave Iesuu vovohova. A Iesuu vovoluaga au daau voele ataeala or ata lai lolaea.

Chapter 27

¹Ige vau alage vavita, bulisiti kenenia, elodasi ke nenia loi igali toai ui nona hamai Iesuu kavage voeleai. ²Abo adave umuvai meialemei vai kini Bailate vileo tie velu.³Isege Diudasi avolu haile le keu ivage Iesuu nohoma isu kitae le tige, a kuialai moni bai tili kina keu ula, agisi tai dubu bulisiti ta eloda ta vavelu.⁴Isi loui avoe daa kalau toela ai atau dua kelu haialu, ialelu lai moni ko agisi too, vaveai hanava gau tai. Ige ea laviai avoe, ige vadeula alolai kealu. Ito a ale ke eve agetee.⁵Ige Diudasi moniabe, le ke bai, agisi aboela katulu, isi tai kote vai tialeu idi volela vaetai, kote aiveai, vai au gobele ketevelu, isi ivi vole vai idiu dole kunabelu, isi vitoi dobalu, ige koteu gobeve votage voele alu. Ige Diudasiu maviti lau ke alu. Iale lai otogoe ba Diudasi iva livelu bele.⁶Ige Bulisitia moni baile ke agisi loui avoe, lai ba ko agisi, moni uvue otovelivelu bele, kela tao voialela keu. ⁷Ige eulaea ke belalave ai, vai ela vata, vole voialu, vata kele, oge ataea loi vovige abole agigei tai vata kele abavu gei. ⁸Katealeluga abo loui avoe vata keu taou vatala keu, ave kotale abole ke lougei (field of blood).⁹ Ige keu Dielimaia Belovetau, lou ale ke vai leleve tilu. Loui avoe, abole moni bai tili kina ke vai ela Iesuu voiai, Iselala esea louale. ¹⁰Moni ke abo vai vavege ela vata vole voialu. Dilavau haive ale nenile. Ata abavuge vale vata voialu.¹¹Ige Iesuu loi gavana or kini nile lavilu. Ige Kini Helodau au laviai avoe au, au Diudia kini alau? Ige Iesuu lavia avoe avola a ke loulu. Ige Diuia bulisiti isi Elodasia avolu loulu lou avoe keu bae loi kini bele. ¹²Ige to Diuia bulisiti avolu lou ale lu eu ibilalu koto solilu. ¹³Ige Kini Bailate u laviai avoe, au a evie solilu, ata koea ai tavale nona moeaga moeaga louvale ko? ¹⁴Ige to Iesuu nonave ke evisi nona solilu. Ige Kini u ke huhu kitae alu.¹⁵Ige divia sisila vali kitae keu loige, abole ata vole igali hanavage aule dibulale uale keule dogoai loi abo avolu isiale keu, isege vole abole kavage aule voele ai. ¹⁶Vali ke nila ata ivite voleu dibula uvue ulu, ivivela Balabasi.¹⁷ Ige ata ke nenia usege Kini Balateu lavigei avoe, la olelu olage da vai lamei, Balabasi or Iesuu Keliso. Balateu huhuage ea Iesuu lu tuvui valelu. ¹⁸Kini Balateu huhuage ea - or Diuia Iesuu lu tuvuilabo ai Iesuu vai valu. ¹⁹Ige Bailateu kotoivale kele au sea adale ugulumai usege, ivuveu avolu kisai vole ai vai hanavalu, isi loui avoe valebe alive .Iesuu keu atau duaduala keu, ave vavi kole daa nai naule ivalu hau moeaga avoele,kelu haube avoele alive.²⁰ Ige tivi bulisiti isi elodasi kea ata lavigei avoe, Balabasi kalevaito, Iesuu vai kavave. ²¹Ige Gavanau lavige avoe ata abuti kolu loui oleve ke dale vaveai vai lamei. Ige ea loui avoe Balabasi vai loame. ²²Ige Balateu lavigei avoe, isege dale vadeu ai Iesuu Keliso ko vileo, ige ea avoe vai satauloeava idile kavagau voelea.²³Ige Kini Bailateu lavigei avoe, ige Iesuu kou vadeu alu? Ige ata ke nenia genuhamai loui avoe (kulusivai himi) vai idile kavagau voelea. ²⁴Ige Bailateu ivige ataeau ke loui meliai uge kuva beta avolu ue solilu, ige ee vai niabetaau ada totoai, lavigei avoe, ata kou taoveu ba daele ulivelu bele, isito keule laele ui.²⁵Ige ata ke nenia kobekavai loui avoe, kalege taove ke neniale, loele uii loi esele ui.²⁶Ige Bailateu Balabasi vaveai vai vavei to Iesuu vatalai vai, atau toela vavelu, Ige abo vai tai satauloeavai.²⁷ Ige gamani solodiave ke nenia bahata loi ulu. ²⁸Isi Iesuu vai ogonave lebodia to ogona taote vai ela kolovulu ogona kelete vatau nao kitaeale ke kolovugei. Isi bedoea vole vai adave vaiteo vavuge eu vatalalu. ²⁹Isi kote bekabekate ke vai kaeai vovolo valoho vai Kine vele vaevai kavai besuvage tai kinevele dai ulu tao kitaeta usege ea abo kome bokoai vate bisi eva siavai loui avoe, Diuia, Kosi kitae, ale duave.³⁰Isi avoele tioai kotou toela avolu loui adavele bedoe va, vai ela kineve kavai, loui avoe ko lou olela kou a kavalu. ³¹Abo evasiavai, kavaloho kalevai. Kote vaveai ogonave vai avoele katulu, isi meialemei vai sataulo alivelu tilu.³²Tialea kuvau tavae ata vole sailini, biage malaha vole, Saimoni ke luvita belele valu, isi laviai avoe kosi ko idive ko kabaisi tee, ige eu Iesuu idi ke vai kabaisi tilu. ³³Vai loeve alea vatava vole ivi Gologota kela daialu "kineu lolo" vatava keu kosealu ata moeaga abo agisi tai kavege kineabe lolou uale. ³⁴Ige abo waini ee vole vai vavuge eu ke ige avoele toelalu ige eu homasialu.³⁵Ige abo Iesuu vai satauloalu. Idile kavalu, isi kalevai ogonave, misoai or davuai vole vavelu. ³⁶Isi ugulelemai, haeavai malihai ueviva. ³⁷Iesuu kineu tatae abo nona vole kisaialu isi loui avoe, Iesuu laa koo Diuia Kini.³⁸Isi vavolo ivale ata abuti ta, taa vai kavalu, voleu adave vaiteveo, isege voleu adave ageveo. ³⁹Ige olea kuvala loivale kea ke ivai tuvikivikiai ke belalai tieviva. ⁴⁰Isi loui avoe, au ala dubu ko lehosivai, tota vali nii abutita igalita uvue kou lovaleleu tili deis ialelu au a Dilava voo oliluaga dobai loo, ige lo koseai leleve dilavau vola.⁴¹Ige kelate tivi bulisita dubu nimabivale elodasita kisaia oi vale kee nenia evasiavai loui avoe. ⁴²Eu ata volelau ke agisi duativa, isito ba amiga, isai lolivelu bele. Keu Iselaela Kinila, ia lelu kosea kobelai Sataulole lavisi loo ige loo ivai, koseai lelevela, eu Dilavau vola.⁴³Eu Dilava vai lelevetivalelu, loui Dilava kosea, isagau kobelai, loige lo ivai, vai lelevetisi, koseai ma eu Dilava vola.⁴⁴Abo avolu louvale ke late, vavoloivale ata abuti keta, ke loulu. Voleu, loui avoe Iesuu a Dilava voo oliluaga amiga a mauliavai lota mauliave.⁴⁵Ige vali nii 12 o.koloki vai tai 3 o.koloki, uvue vau loalu, gusu kitaeu vatava ke neni bavulu. ⁴⁶Tili o.koloki uvue Iesuu genuhamai kekoalu, isi loui avoe, "Eloi, Eloi, Lama Sabatani" kotove keu kosealu, Dii mama, dii mama, avadeuluga daa kalei tilu. Keu kosealu Dilavau au aneluiali otogo kalevai loi Iesuu luvita sataulovele uge, toela kitaeu vata bavulauage, vau loalu tuelo koloki vai tai tili okoloki age, mamaveu au aneluiali kuiakavai otogoe tila age, Iesuu keko ke alu.⁴⁷Ige ata volea kele, leleisi, uale kea evisi loui avoe, keu Ilaidia lugau ke toiva, kelu niai ivige Ilaidia loige⁴⁸Isege atavoleu kobelai, valevole ogomu late or matelesi ivive late vai ela uaini toela bisi, vai idi vole ivile kititisi letatavai, aivele vaeavalu. Ige eu ige koe solilu, or ai vele livualu, dua solilu. Ige kalevalu.⁴⁹Isege ata volea loui avoe kalevasege lai iva au Ilai diale ba loi amauliavai.⁵⁰Ige tota Iesuu kekou bosialu, isito munanaveu tisege eu voelealu.⁵¹Isege Diuia dubu uvule ogona vole bosiu uale keu minale davuhovoi tai kaila ivivela velevai dobalu, isege hamu katulu or vatau hadalu. Ige vule ke nenia davuai toho viliviliai lavulu. ⁵²Ige ata abavugevale guli or abata ke nenia alavalu. Ige evievi ata volea vovoge abo abavuge vale, ke nenia kobekavalu, abata va kele. ⁵³Isi vole laluvei loi Deilusalema siti ke uvue tilu isi atale daialu, isi tai keveo Iesuu inohole ueviva.⁵⁴Ige tuvali, ami kitae keu, isi olea Iesuu nikovai uvale kea ke ivalu, vatau hadasege, vulea davua sege, hebulu loi sege, hau moeaga loige kea ke ivai vabutoela ae velu. Isi loui avoe leleve ula, Iesuu kou Dilavau voo la kou. ⁵⁵Ige keate moeagaea Galileia la lavisi Iesuu lovai loale kenenia ke ivai tai ogela lavisi uevelu. ⁵⁶Kea minale Meli Magidilini, Meli, Dieimisi taa Dioseba ta aia isi Diebedi ese kea aia kea Iesuu lovai loivale ata la kea.⁵⁷Ige vali niu loi gutuage moni moeaga tee ata voleu (richman) lolu Alimatia vatavae ivivela Dioseba (Joseph) keu avota Iesuu Disaibolo volela. ⁵⁸Keu loi Kini Bailate "Pilate" lavia avoe vali niu loi gutualu, kelu Iesuu vai damuge, daa vai tai abavui, ige Bailateu lavigege ea Iesuu vai vavuge.⁵⁹Diosebau Iesuu vai ogona vole taete ke voiai vai ela Iesuu bulialu isi vai tievelu. ⁶⁰Au guli dogave amigalu ale kele vai tai vaeavalu, vule koisi tai amigala guli ale kele isi vule vole bosi levovoai vai loi ela vave bavui kalevai tievelu. ⁶¹Isege Meli Megidalini isi Meli voleta, kea keveo guliu vaki voleo ugulelemai ueviva.⁶²Bulau vavita kel, dubu kosivea, bulisiti isi Balisese ata kea loi Kini Bailate luvita ugulelemalu. ⁶³Isi loui avoe, kosive, loo huhualu, ata sele ata keu loui avoe, dale voeleige vali nii abutita igalitau vesusege, dale kobelai. ⁶⁴Katealelu ata hanavege abo tai Iesuu vuta kele leleisi nia ui, oloivaga, Disaibolovea loi lemugai vai tai voleo vaeavai to ata selea vei loui koseiva, Iesuu kobelalu, Ige sele keu tai kitaeava.⁶⁵Ige Bailateu lavige avoe, teve, tai lai gadi otovei niai uve. ⁶⁶Ige ea abo tuvali ata solodiasi ke agigei tilu, ige solodiaea tai abo maka or titia vole ai vaeavai ele niai ulu "gadi" oloivaga disabolovea loi vaitiva. Vulela guli bavuale ke tavale, abo maka ke vaeavae velu, isi ele leleisi haeavai niai ulu.

Chapter 28

¹Bulau vesusege, Sanidei vavita, vau hodota Meli Magidaleni, isi Meli vole, kea Iesuu vuta ivalivelu lolu, isi loi daiasege.²Hamu kitau katulu isege Dilavau Anelu voleu dobai, loi vule ke bosi, levovoai vai vaevai, tatavele, ugulumai ulu.³Ige vavave keu vodai ulu, isege ogonave keu taeai tobai ulu. Ige vavave keu levokai ulu or levokikiai ulu. ⁴Ige haeavai uvale kea ke ivai otolovai vovoale ke late ai ulu, vatale navai ulu, vabuiavaive.⁵Isege Anelu le keu keate leke lavigei avoe, momai vabube ae velive, da ivage laea Iesuula laa ke ivalivelu lolu. ⁶Iesuu kole uesolilu, Iesuu kobelalu, loi ivave, abo vai vaeavale, lovove ige ea tai ivalu. ⁷Ige Anelu lavigei avoe, solekai teve isi Disaibolove lavigei koseave, Iesuu kobelai Galileia vatavae tilu. Talivelu ba kela ivave.⁸Ige keate kea ke evisi vabuai, tota sisila kitae ai viliviliai solekai tievelu Abositolo lavigelivelu. ⁹Isege Iesuu aboele velevalu isi loui avoe vavita dua lalai ige keate le kea loi Iesuu gena vatalaive isi hoeaseavalu.¹⁰Ige Iesuu lavigei avoe momai vabuaevevale, talivelu Dii kakoluvu lavigei kosea, taevelivelu Galileiala Iesuu ivave.¹¹Ige keate kea tisege, tuvali atale kea kobekavai siti (city) uvue taevei, tivi Bulisiti ke lavigelu, abo niteta Iesuu ivage abata vale kobelalu. ¹²Ige ke evisi Dubu Elodasi keali ui ke belalalu isi loui moni vole bosi agisi solodiasi ke neni beigelu, or ibilaeabe ke vavelu. ¹³Isi lavigei avoe loui koseave, lo navasege, Iesuu Disaiboloea loi Iesuu laluvai, vai kabaisi tievelu.¹⁴Ige nona keu Lomenia Gavanau ke, evisi louge lole ba laviage eu la kalevege la ba toelale talivelu bele, kea ibilalu Iesuu vovohola bo ke alu. Ata kea Iesuu luvita vaisi loivaga Iesuu kobelage, vovohoevelu. Moni kitae la solodiaai bavulu loui daialivelu age. ¹⁵Ige Solodiaea monile bosi or kitae leke agisi, Iesuu kobelale ke vovoholu, loui daia solilu, Ige nona keu Diu (Jew) ata kea ke evie solilu, ave vali kotale.¹⁶Ige Iesuu Disaibolo ada abutita isi igali ileveni kea Dielusalema kalevai Galileia tala vole Iesuu abolai ionive louale keveo tievelu. ¹⁷Tialea Iesuu ivai hoeaseavai, guliguli aevelu. Isege volea malomaloaevelu.¹⁸Isege Iesuu aboe loi, lavigei avoe, Dilavau otogota vata kota vuvuneve damulu.¹⁹Katealelu laea talivelu vata ko nenile ata bahata ke haiveve, ige oleu evisi da lovai loige ke agigei dii mamau ivi, isi dii ivi isi munanau tuvu keu ivitale babtiso geve.²⁰Isi daa vadeu loui la haiveale, ke loui haiveve, ige abota loui ata haivei isi ko huhuave dale vali baita laili ui tivagau vatau vesui. Ige lai ole ukalevaito ata haiveitai, Iesuu kelau ke louva, ata haivesege eu loi.

Mark

Chapter 1

¹Nona kou Iesu Keliso Dilava vou nonala kou. ²Aisaia Beloveta kisaiai loui avoe, ivave dale dii hau avale ata vole hanavagau, unila ata lavegei tai, loui koseai Dilala au voo hanavage loiva. ³Malaha keule botoe lavisi ata toiavei loui koseai Kosive kuva ke neniai loive. Isi lai uvu hoeaseavai toela ke sesiai uvu duave ulale uve.⁴Ige Dilava Dioni lau keu louva, iale Dionile keu loitialeu botoe lavisi ata toiave lou avoe, lai, lai aveve toela ke kalevave isi kuiakava loi babatisoave ige Dilavaule lai toelake neni vesuiavaige aule uesolisi. ⁵Dioni leu kateai louge atake nenia Diudeae uvale ke nenia, isi Dielusalema siti uvue uvale ke nenia daiai Dioni vileo loevelu isi nonave ke evisi abo kalau toela ke loui daiage Dioni ke agisi Diodana ee kele babatisogevelu. ⁶Dioni keu ata vole tolove keu ogonave ovo vole abo louiavoe "kamelo" homo ke aule kolovugei isi vateve koisi ele beleti ale kea augogo umuvagei. Isi aule kenaku kavei igei isi idiu vae vidia ke aule kanovei igei.⁷Isi aloloai loui avoe, ata voleu dii iae loale keule da leivia ata kitae olisi. Ige daba tamakave tohoalivebele eu vuvune kitaeu avoele ualela keu. ⁸Dioniu loui avoe daa elela Babatisogelu isito eule munana tuvuta la babatisogei.⁹Vali vole nile Iesu Galileia vatava au oo Nasaleta ke kalei Dioni ivalivelu lolu, loi Dioni ivalivelu tilu. ¹⁰Ige Dioniu Iesu vai Babatisoeavalu ee Diodanale, isege Otogou davuhovosege Dilavau Munanau tuvu eule ugu Bune taete ke lateu tulisi lolu loi Iesu betakavale ugulumalu. ¹¹Isege Otogole nona voleu loui avoe, au dii uvu voo leleve alau, daa alu sisla kitae alu.¹²Koto keu loi vesusege Dilavau Munana tuvu Iesu vai botoe ataea ue site kevetilu.¹³Ige Iesu botoe uale valini foti keu uvue seteneu seleavalu isege eu ovo aihanite kea uvuie auvu uva, igeto Dilavau Aneluia avolu vita oiva.¹⁴Ige abo Dioni umuvai vai tai dibula uvue vaeavige usege Iesu loi Galileia Dilavau nona aloloaive ata haivelu. ¹⁵Loui avoe Dilavau vali niu loi vuguvugualu, lai toela kalevai loi Otogou nonau dua ko evive, isi nonako evisi vai lelevetisi, lovai, Otogo kuvala teve.¹⁶Iesu kateai louto Galileaia davala mili kela dai tilu, tivevela Saimoni ivalu isi Saimoni koo Endulu ta ivesege ea ui abo emikou ugaba ke katuva. Isi emikolu niasege Iesu lolu.¹⁷Isi lavigei avoe daa lovai loige lai tai la emiko kaoale ke late lai ata kaogei. ¹⁸Ige ea solekata kobekavai abo emiko mai kalevai lovai tilu.¹⁹Ige Iesu aboili tivevela ivage Diemisi Diebedi vola au koo Dioni ti abo bouti vale ui abo mau emikoea boige vale ke ui badimuva. ²⁰Ige Iesu toiavege ea kobekavai abo mama Diebedi kalevalu, aboele hauavale voo voleta. Isi Iesu luvita loevelu.²¹Loevealea Kabenamue daiavelu bula vavita ige Iesu Dubuiabe vai tai aloloai haivelu. ²²Ige kea ke evisi huhui kitae aevelu nonave ke evisive, alolove keu Diuia basu loui kisaiavale ata katealea alolo ke leivia vuvuneai ulu. Ige ataea ke belala kitaealu.²³Isege Dubuiabe ke vale ata vole, tilogoale, keu kele ualeu, keu kekoai avoe.²⁴Lole vadeu ai aluvita Iesu Nasaleta ata? Au aloale kou loi lolau ko le hosivalivelu?, loo huhualela au ole alau, au Dilavau ata tuvute alau. ²⁵Kateige Iesu laviai avoe sekia koto kale isito malaha ke vilele velevai, lote. ²⁶Ige tilogo toela keu avoele velevai, malaha kevai ela vata kavai kekota loi velevai tilu.²⁷Ige ata ke nenia tetehamai, vole lavigei avoe evadeula koseale kou. Kou alolo, dogavela kou, vuvune kitaeta lougesi godio toelau kotove evisi daiai tilu. Ata ke vilele ige ata keu doadoalu. ²⁸Ige nonave keu bahata Galileia vatake nenile tige, ataeau ke evilu.²⁹Ke iae ea dubu kalevai loevelu, Iesu, Diemisi, Dioni kea Saimoni ta kove Endulu ta oe loevelu. ³⁰Isege Saimoni vaeaveu hatiti vavalibite ke vai nai uvaga abo Iesu laviai avoe Saimoni vaeaveu hatitiai nai uva. ³¹Ige Iesu ke evisi loi adavela holisi letatavage eu kobelalu.³²Ige gutu kele vali niiu dobalivelu tisege ataeau abo haluluviale isi godio toelau kokemegevale, ke lohomege avoe loevelu. ³³Siti uvule uvale ata ke nenia loige anakau ililohoi ulu ata ulata. ³⁴Ige Iesu haluluvite ke neni hoeaseavege ea doadoai tilu. Isege behuda vale ke neni Iesu lovegei louge aboe ai bavui daia tievelu³⁵Iesule vau alavalivelu vuguvuguisege aule kobelai ataeau ue site keveo talivelu au Mama daluiavagei. ³⁶Isege Saimoniule au kakoluvuiali Iesu kaoai tigei. ³⁷Abole ivaluaga lavia koseigei ataea alu loevelu loi ivege.³⁸Ige Iesu lavigei avoe, lai tai, vatava voleo ige da aloloai. Kelugabom da hanavage daa lolu. ³⁹Ige ea Galileia vatava ke nenile aloloavelu isi seteneu munana toelau aboele uale ke neni nunuvelu ige ke nenia doadoalu.⁴⁰Ige lebelasi vale vata keu loi kome bokoai vata bisi laviai avoe, au a ivisialuaga da hoeasea vage daa doadoai. ⁴¹Ige Iesu avoleu uvu kitaeai loi vavavele lavisi louavoe mana isi au ada letatavai vatala laviai avoe doadoa. ⁴²Isege solekata vavave keu doadoalu.⁴³Ige Iesu nonavole haivui hanavage tilu.⁴⁴Iesu laviai avoe huhua momai atabe lavia vale, isito talievelu amiga vai Dubu Bulisiti ke haive, isi Mouseseu louale ke late agau keu loi ai aveve olisi dua kelu.⁴⁵Igeto malaha keu, ke evie solilu, isito tai ata ke neni haivei avoe daa ave doadoalu, Iesu daa hoeaseavage. Ige nona keu tai kitaeage Iesu ibilalu boto ulae ui aloloai oiva. Ige ata moeagaea kaoai loisege eu ba haiveva.

Chapter 2

¹Iesu ata haivei oaloho, tota kuialai Kabenamue loisege vali nii moeagau vesuesolisege, abo evige Iesu kuialai au oe lolu. ²Ige ata moeagaea, avoe loevege, vatavau gigiai ulu ata moeagaea uge. Ige Iesu ke haiveva.³Isege ata volea ata voleu, genaveu adaveti voeleai ulavale abo loui avoe balalase, ata foa kabaisi vai loevelu. ⁴Isi vai tai ola vaetai, ou benoe bunu tohoai, bedisi volele vaeava, kotele kunabei vai Iesu nenitale ketevege dobai lolu, Iesu vileo.⁵Iesu evieviabe ke ivai, balalasi ke laviai avoe dii voo, ai toela ke neniu daa vesuiavalu.⁶Isege dubu basu loui kisaiavai ata haiveioivale ata ke volea, ataea uvue uale kea ke evisi, abo uvula huhuai avoe. ⁷Oleve kateila ai, ata kou koto koseale alu? Keu Dilavalau ke vai, toelatilu. Dilava ulala ba atau toela ke vesuiaveva.⁸Isege Iesu solekata munanavetuvu avoti uale keu haivulu, ige Iesu lavigei avoe, la vadeulake huhuiva, lai lutiu uvue. ⁹Oleve keu duave au laviai koseai loui, aii aveve toela keta vesuiavalu kobelai aii ama lekoloai vai lavisi tee?.¹⁰Isito nonau inutela kou, atau eseu vata koveo vuvune kitae valelakeu. Aule ataea toela kevesuiavagei. Ige Iesu hatiti toela ale ke laviai avoe. ¹¹Daa aike aa lavialu, kobelai lavisi ai ama lekoloai vai ai oe tee. ¹²Ige euu solekata kobelai lavisi auu ama lekoloai, vai ataea nita lavisi auu oee tilu. Ige ata kenenia ke ivai tetehamai loui avoe, valevole bosila kou, loi velevalu. Isi kenenia Dilava hoeaseavalu, isi loui avoe loo valebe koseale iva solialela kou velevalu, ige lo ave ivalu loi niteta. Isi kenenia Dilava hoeaseavalu.¹³Ige Iesu kateaito kalei kuialai Galileia davala vavae lolu ige ata moeagaea avoe loige euu haivelu. ¹⁴Keiae Iesu loivevela, Livai Albias foveu takesi agivale teniti vale, ugulumai uva, ige euu laviai avoe daa lovai loo, ige eu solekata kobelai lovai aboili tilu.¹⁵Ige Iesu tai Livai oee lovi isege takesi agivale ata kelete moeagau loige, toela avale ata moeagata loi aboili lovi iva. Disaibolokeneniali isi ata moeagau, lovai, loivale kenenia bahata ui, lovi ieviva. ¹⁶Ige Diuia basu loui kisaiavale kea Balisese ata kea, ke ivai Disaibolo lavigei avoe, vadeuluga Iesu atau toela keali lovi ivaa.¹⁷Ige Iesu ke evisi lavigei avoe, atau dua kea bae doketa kaoalivelu bele, isito hatitiavale keala ke doketa kaogeva. Daa kove loale keu atau dualaiga, daa loie solilu, isito atau toela laigau daa lolu.¹⁸Ige Dioni Disaiboloea isi Balisesea Disaiboloea Dilava hoeaseavalivelu, aboba lovi ilivelu bele. Ata volea loi Iesu laviai avoe, vadeuluga ai Disaiboloea Dilava hoeseavai uii eta lovita isii uvaa, abobiga vaemigei uee solisito. ¹⁹Ige Iesu lavigei avoe, au foo voleule au ivu vai uge, kakoluvuia beaba uvualivelu bele, isito abole avoluvita uii sisilai uii lovi isii uigei.²⁰Ivagato valive niiu loige aboloi malaha kevaitige kakoluvuia beaba avolu uvuai lovi ii kalevai. ²¹Atabeaba auu agona dogave letulisi vai auu ogona mamivetaba vaeavoi badimulivelu bele. Aule kateige keule sisivelu louii bukiai lavui saguvelu louive.²²Ige kelate ata voleu auu vaini dogavevai ba mamiveta badimulivelubele kele lehosivai aule kateigaule keu savai dihohovoi. Ige vaini dogave keule kosihovoi lavuatisi isito aule vaini dogave vai ovou vatee dogave badimuale kele lehosivage auba davuhovolivelu bele. Iale Iesu avoe dii aveve kou ba vatau aveve ketiigalito alivelu bele.²³Vali vole bulau vavita Iesu auu Disaiboloeali konee vuu vole uvula tisege Disaiboloea kone dakoalu. ²⁴Kone dakoai igee Balisesea keivai Iesu laviai avoe, iva, vadeuluga kea bula lehosivalu, isi kone dakoai ilu.²⁵Ige Iesu lavigei avoe, auu la dodave solilu bukau uvue Deividiu au kakoluvuiali aleke. ²⁶Memila Abiatau Dubu bulisiti olisi Dubu nikovai uvale vali ke nila Deividiu Dubu uvue tai beledi tuvute bulisiti ulaea ivaleke agisi isi vole agisi loi au kakoluvu vavege ea abota ke ilu. Beledi tuvute bulisiti ulaea ivale kee. Ige Deividiu dubu basu kelau ke leguvai loviu tuvu ke ilu. Kelu loviu taiti ke ikavalive, keu tuvuvela keu aloloivale kea lovila keu. Keu tuvuve bauala keu "taiti".²⁷Iesu tota loui avoe Dilava bula ai vaevale keu atalugau kee aii vaevalu. Ige atau kele ui lu ovoi sibeleai uii Dilava hoeaseavai ui, vali nii keu tuvuve bauala keu ke lehosivai voeleiva.²⁸Katealelu atau ese keu bulau kosivela keu, kela ke alu, ata daa talu kelu iva dua aso, lehosivai, voeleiva, biageu loige au valite nii kele loige.

Chapter 3

¹Isi tota Iesu Diuia Dubue tilu, tai ivage ata voleu adave vaki voleu voeleale keu ugulumai uva. ²Isege ata voleake nimabisi uva, huhuai avoe ivage Iesu ata keu bulau tuvu kole hoeaseavage abo vai nonale vaeavai.³Ige Iesu malaha leke laviai avoe, kobelai lavi ata ko nenia nile ige eu kobela lavilu, ata ke nenia minale. ⁴Ige Iesu atake neni lavigei avoe, au kou basu tuvula kou, ata hoeaseavai bulale?, bela kalegau voeleai? ige ata ke nenia kotoe savalu, sekiai ulu.⁵Ige Iesu ke loui vovolovai maligei, lotilu nie keu tuvu siliai ulu . Ige ataeake ivai sekiai ulu. Ige Iesu abolai uvuai malaha ke lavia avoe, ai adake letatavai katu, ige eu au ada letatavai katulu ige adaveu dualu. ⁶Ige Balisesea ke ivai, solekata kobekavai tilu, tai loui nona kaoai louge abo Iesu kavagau voeleai.⁷Ke iae Iesu au Disaiboloeali tievelu davala vavae tievelu, ige ata moeagaea lovai tilu, Galileia, isi Diudea ata ke nenia. ⁸Dielusalema, Idumea, Galileia, isi Diudea atake nenia. Iesu vadeu aleke evisi loui avoe, lai tai lai loi niteta ivai, ilabo kea kelu lolu, Iesu ivalivelu.⁹Ige Iesu au Disaibolo lavigege eaa avolu bouti eseieve vole valu, ige aboba Iesu tavai hadaeveavalivelu bele. ¹⁰Ige Iesu ata moeaga hoeaseavelu, isege olea isivi kitaeale kea avoe loige, eu vatagegabo doadoaevelu. Isege olea vekea avoe loi vatalalea kea abota doadoalu.¹¹Ige munana toela kea, loi ivai loui avoe, leleve ula au Dilavau voo alakou. ¹²Ige eu solekata lavigei avoe, daa loui daiaevevale sekiai kalevave.¹³Keiae Iesu tota talae vaeatilu, isi au isivi mohoho toiavege ea avoe tievelu. ¹⁴Ige Iesu ata tuelo ke letataeavege ea loi abositolove olilu, isi keale avoluvita oai tigei. Iesu luvita hauve ai tigei ige Iesu le hanavege abole tai ata haivegei, Iesu nona louive, aloloai oigei. ¹⁵Kelu Iesu au vuvune vavelu, ige vuvunevele munanau toelau ataele uale ke kavei lovegei. ¹⁶Ige Iesu au Abositolo tuelo ke letatavegelu. Saimoni ivi dogave Iesu ivihalela Bita "Saimoni Bita".¹⁷Diemisi, Diebedi voo isi kove Dioni, kelai Iesu iviu dogave loualela Boanegesi, kea hatau vutoale kateale eseala kea. ¹⁸Isi Endidulu, Bilibi, Batolomeu, Matiu, Tomasi Diemisi Alobiesi voo, Tadaeasi, Saimoni da Dialoti. ¹⁹Isi Diudasi Isikalioti kela, Iesulu haiage abo Iesu kavalu.²⁰Isi tota oe loevelu isege, ata moeaga ea avoe loevege, ea lovi ie savalu. ²¹Isege Iesu aia, mamave isi kovuvuiabe kea, isi kakoluvuabea lolu, Iesu ivalivelu, ata volea seleai loui avoe Iesu tilogoalu ila age vameliabea loui avoe lai tai vai loi avoluvita ui, valivelu nimabesi ui. ²²Keu kosealu Diuia basu loui kisaiavai ata haivei oivale kee volea Dielusalema kalevai keva loi ata seleavei loui avoe Iesuke setene, munana toela kitae Biesabolo kela au vuvune vavuge kele, ataele munana toela ke nunuvegeva.²³Ige Iesuke evisi ata toiavege ataea lolu, ige Iesu donau nonate kele nonalu, isi loui avoe, aule oleve kateai seteneu setene nunuva?. ²⁴Isoho vata igalia vole tasaliai, vole kaveluaga aboba ui egealivelu bele. ²⁵Ige o voleu minale amifata salialuaga, au ba lavilivelu bele. Keule dobai lavui.²⁶Ige seteneu kobelai amiga alialuaga aule voeleai. ²⁷Isito atabeu ba tai ata tuvute keu ove uvue hauve agilivelu bele isito, abole luta malaha ke umuvai, vai vaeavage, nai ula asege ba tai hauve agiva ove uvue.²⁸Koto leleve ula dala lavigege evive, Dilavau ataea toelake neni totoaveve keu luleleteu avoele ulu, aule ataea toela ke totoai. Ataea avolu kotou toela louvaleke neni. Aule vesuiavai. ²⁹Isito, ata vadeu Dilavau Munanau tuvulu, nonau toela loui koseige, Iesu keu steneu vuvunevelegau au ke hauiva. Isi Dilavau munnana tuvu vovohoge, Dilavau ba atake toela vesuiavalivelu bele, keu ukolikoli toelala au ke alu. Aule voele ulake ai, vato amiga lehosivalu. ³⁰Iesu ke loulu, kosealelu kea Iesulu loui avoe eu munana toela valu. Isi Dilavau munana tuvuke vovoholu.³¹Isege Iesu aiaveu, kovuvuiabeali loi vatae leleisi ulu, isi louge Iesu loi ivei. ³²Ata moeaga moeagaea ugulelemai vovovalu isege eu minaeabele ulu. Ige ea laviai avoe, ai aiala ai kovuvuiali koea loi lelesi ai inohole ulu, aa ivalivelu.³³Ige Iesu lavigei avoe, oleala dii aia isi dii kovuvuia?. ³⁴Ige Iesu maligei vovolovai lavigei avoe, ivave, la koea dii aia isi dii kovuvuia la koea. ³⁵Isito atavadeuia Dilavau isiviale kea, dii kovuvuia, isi dii amakiniala isi dii aiaveala kea. Kelu lai Iesu luvita mamave hau ai ata haivei Iesu loiva.

Chapter 4

¹Kelate Iesu valivoleo Galileia davala vavae ata haivelivelu tilu. Ige ata moeagaea avoe loevei loi, ui vovovage, Iesu kobelai bouti vole uvue tai ugulumai ulu. Isege ata moeagaea davala gonele leleisi ulu. ²Ige Iesu havivevale ke uvue donau nonale nonai lavigei koseai loulu.³Evive vuavale malaha voleu tai au vule laisi ii katulu. ⁴Au katuvale keu uvue baive volea kuvale lavulu, ige ugu lodinia loi keneni ituhai ige vesulu. ⁵Isege baive volea vuleu kobole lavulu vatau vuleke vavage badulue solilu vatau saeleale kelu loui solekai lalavalu.⁶Isege valiu kaluge vuleu vuvuneage kea gilialu, idumuveu vuleu tatale ualelu louive. ⁷Isege baive volea idii kotee bekate kea uvue lavulu isi lalavasege bekatelea abota lalavai keneni bavugelu ige kenenia lalavai baie solilu, botou bavugelu.⁸Isege baive volea vatau duale lavulu, isi lalavai baiu dua ke otovelu, baive volea teti, volea sigisti isi vani handeleti otovelu.⁹Isi lavigei avoe ata vadeu golemaveu uale keu, au golemale nona koo evi, isi amigalu huhualivelu ataea Otogoe tige ata tee.¹⁰Kee iae Iesu Auvu usege, olea kele vavavele uale kea isi Tuelo Abositoloeali loi Iesu laviai avoe lolai donau nona kelou. ¹¹Ige Iesu lavigei avoe, lalai dale Dilavau nona volea mahogovale keloui daiai, isito olea eviesite kelai donau nonate kele Otogo evetevete avage, ataeau nona vai keluga daa donau nona kelouva. ¹² Ataea ivalela, mana abo ivalabo aito neniai tovevai iva solilu vadeula kee. Isitota nona evialela, mana evilaboaito neniai evie solilu, uvuiabeu malomaloalu. Huhuiabeu ue solilu kineu malomaloalu, toelau ivogi bavulu tota kuiakavai loige Dilavau agigeva, toelaeabe vesuiaviva isi agigeve amigalu.¹³Ige tota Iesu lavigei avoe, au lata donau nona koo huhualu? Au lale oleve kateai donau nona moeaga ke huhuai? ¹⁴Vuu kavale malaha keu au loviu iilake kavake late daa nonavale kou Otogou nonala daa lai uvue kee kava. Kelu aduve alva ige bai dua ai usege Biage veu loi ata data vage lai tai. ¹⁵Ii volea kuvale lavuale keli kosealu alolo atau loi Iesu nonako loui lailo koo haivege lai ke evisi usege, seteneu loi Iesu nonau bai ke agilu lailoi uvue, ige Iesu nonau lailoi uvue ue solilu, kelu amigalu Iesu laviage aele kenikovai ui, seteneu valivelu.¹⁶Ii volea vuleu tatale lavuale kea kosealu, kea Iesu nona evisi sisilale valu isi Babatisoai ulu sisila ulale. ¹⁷Isito evieviabeu idumuve dobai lavisi vatau uvue tiesolialelu loui, ata volea abolai loui kavege abota kobekavai abouli vole kavei, abolai haiage holoea loi ata ke kavege vovolu. Igeke evieviabeu ke gilialu.¹⁸Iive volea idi isi kote bekabekate ke uvue lavuale keu kosealu. ¹⁹Kea koto evilu, isito huhuiabeu vatau haule ulu, monimoeaga ai, bia, kuku, sibo, aiu kotava, eve, ovo, holo, masiva, teba, homasi, dubito, sele aveve keu kaile ata ke bulialogo vai vaeavalu, ige au baie solilu ialelu au baa Otogoe talivelu bele. Kelu toela ke neni kalevalivelu Otogoe tee. ²⁰Isege ive volea vatau duale lavui lalavale keu kosealu. Aloloavale voleu loi aloloige au ke evisi tai ata aloloige, ata teti, sigisti, vani handeleti kea loi babatisage, keu sisila kitae Otogo uvue. Kelu aa evialeke loui vole haiveitee keule ba baiai.²¹Iesu lavigei avoe au laa lameba vaui vai loi maua valae vaeavalu. Vaeavaleuba lameba vakovale lovovekele vakovave. ²²Ige vadeu hogolahale keneniale hogolahalivelu bele. Ou uvule atagai uge, keu kosealu, ataea le abo toela aivai mahogovai isito Dilavau ataga keule baa toelake vai, ataea nile vaeavai. ²³Iale laa oleu oleu koto evivale kea koto koo hoeaseaieve amigalu.²⁴Iesu lavigei avoe daa vadeu louge la eviale kee ave. Laa kealuaga, laleba dii nona koo nenile lulele kitae agive. ²⁵Iesu loui avoe oleule dii nona koo lulelevevage, Dilavau kelulele kitae vavui isito oleu lulele vaito hauve aa solige Dilavaule luleleve vai leiviai tai. Kelu lai hauve alivelu luleleve moeaga agisi eu vai lailo leivigeitiva.²⁶Iesu tota loui avoe ataeau Dilavau adau vuvunele uale keule koseai. Ata voleu au vue tialeu konee ii katuale keu ko late. ²⁷Keu katui to tilu, isege vavile koneea lalavalu, ige malaha keu konea daiale ke lulele vaa solilu oleve kateai konea daialu. ²⁸Vata kela ke vai vuvunetige konea daialu. Luta ivive keale daiai loi lavisi vaea tai golemaveule luta daiai loi, igeto baa kone baiu itavavele lalavai loi. Ige uniabe homo keale daiai. ²⁹Igeto uniabe homo kea giliai lavuge koneu baealu, ige biageveu au naa ta gaia vai loi kone dakoalu.³⁰Kelate Iesu tota vole loulu. Loui avoe lailole oleve kateai eveteveteavai donau nona ko loui. Dilavau adau vuvunele uveve kee vakiteo. ³¹Keu idi vole masitedi idike late baieveu eseieve baua. Lailoi idii geia kelate baieveu eseiveve baua, vata kole idi koo neni bai leivialu eseieve baua. ³²Isito abo kevai laige keu lavialeu namala mataki olisi ulu au doo katuge dove moeaga moeagaea ulu. Vuu idi kee neni leivigei ulu, ige, ugu moeagaea loi dovela uii kaso koui kela unia ueviva.³³Idi keu Dilavau nonalakeu vove Iesu vailoi laisi tisege ave Dilavau nona ke neniu vata ko bavuitiva. ³⁴Ke iae Iesu donau nonabe a solilu, isito aule auvu uluaga aule ke loui au Disaibolo haivegei, vadu au louvale keneni.³⁵Valike nila gutule Iesu au Disaibolo lavigei avoe, lai davala koui vaki voleo tao. ³⁶Ige ea Iesu vai boutita vaki voleo loevelu ata keneni kalevai lolu ige bouti volea aboili loevelu. ³⁷Isege hebulu toelau loige davalau vulai vaealoi bouti uvue lolu ige ee moeaga bouti uvue lavui ulu.³⁸Isege Iesu bouti iae nalu, ige Disaiboloe loi isai laviai avoe, Tisa, au a kateisege loo vatoo vovoliveluga ko. ³⁹Ige Iesu kobelai lavisi hebulu lavia avoe kaleva isi davalalu loui avoe toleleva. Ige hebulu Iesu nona kee evisi tulisitilu. Isege davalu tolelevai loholiliai ulu, vuloe solilu.⁴⁰Ige Iesu lavigei avoe laa vaduluga koo vabuava. Au lai evieviu uosolilu. ⁴¹Ige Boutile ata loale kee nenia kee ivai vabu bosi ai loui vole lavigei avoe, ee ata vadeula keu hebulu, davalati kotove evilu. Ige hebulu bukiai tisege, davalau kotove evisi sekia ulu vulo solisive. Kelu Iesu le lailoi evievi ke kaoigei kelu amigalu koto evi, ai evievi kela ba aa vai Otogoe tiva.

Chapter 5

¹Kateaito loevealea davala vaki voleo daiavelu vata vole Gelasenis vata keveo.²Ige Iesu bouti kalei dobai loisege tilogoavale malaha voleu aluia vutae uale keu velevai lolu, munanau toela avoele uale keu.³Malaha keu vali baita aule aluia vuta keve ugei abo seini ta umuvai vai vaeavage kobelai seiniabe ke bukiai katui talivelu alu vuta kela ugei. ⁴Abo vali bahata kote melite kela ke umuvai seini kitae keta kee umuvage keneni bukiai katuva. Atabeu baa au meliteta bake lemudisi umuvalivelu bele.⁵Vali bahata aule vavita gututa kekoai ui vule gonateke agisi amiga bisi bukia taota ui kekoai ugei. ⁶Kee ai ulogo ivage Iesu ogevolela velevai loige kobelai viliviliai avue tilu. Tai au kome bokoai vata bisi tuholuai Iesu hoeaseavalu.⁷Isi genuhamai toai avoe, dale vadeu igali ati ai Iesu, au ataivite kitae Dilavau voo aalau. Da alavialu daa vai tuvutilive. ⁸Ige Iesu lavia avoe, ata kee vilele velevai lote au munanau toela alau.⁹Ige tota Iesu belai avoe ai ivila ole, ige eu louavoe, dii ivila ligioni, loea ata moeaga. ¹⁰Ea Iesu laviai avoe momai vata kole loo hanavelive.¹¹Isege kenenita talau visoavele ovoo vole abo vaveale moeagaea ulu. ¹²Ige ea Iesu laviai avoe, loo hanavege loo tai ovoo uvue isi otolovai eta butugei agisi tai. ¹³Ige Iesu hanavege ea ata kee kalevai daiai loi tai ovooea uvue tilu isi tai talale otolovai kevatai davalale otolovai tilu ige ovoo tu taoseni kea vovolu.¹⁴Ige ovoo vavei uvale kea keivai iluvisi sitiu uvue tai loui avoe hau kitaeu lee koveo ulu. Ige ata moeagau ivalivelu tilu. Iesu vadeu ale kee evisive. ¹⁵Ige ea loale Iesu vilela daiai ivage munanau toelau vale ataleal keu ugulumai uva ata keu ogona katuive, isi kineve duale keu ugulumai uva. Ige aboke ivai tota kevabuiavalu.¹⁶Ige ovoo biagea malahale keta abo ovoo nonake loui ata bahata ke haivelu, Iesu iviabeta ale keneni galave kelouvaga vesulu. ¹⁷Ige ovoo biagea Iesu laviage vatavaeabe ke kalei tilu.¹⁸Tai boutie kadivasege malahale keu loi laviai avoti taliveluage Iesu keluai laviai avoe.¹⁹Au tai ai oe velevai nona keneni loui ai ata haive, kosiveu aele ale kee, isi alu uvuai a hoeaseavale ke loui ai ata haive. ²⁰Ige eu kuialai tai vadeu Iesu avolu ale ke loui alolo vole kitae louiata haivei tiva. Tialeu vatava vole Dikabolesi ata keneni haivei oiva, ige ata kenenia ke evisi huhui kitae aevelu.²¹Isege Iesuvea bouti vai vaki voleo daiasege, ata moeagaea loi vovovai ulu davalau vavae. ²²Isege nimabigevale ata kitae ivivela Dailus keu dubu nikovai uvale ata, keu loi Iesu ivai au kome bokoai vatabilu. ²³Loui avoe, Kosive, dii vaa eseveule aike voeleai, kelu loii a ada vai tatavele vaeavage a doadoai, valivelu uii. ²⁴Ige Iesu avoti tilu, isege ata moeagae ke lovegei tai leleisi vovovai ulu.²⁵Isege keate voleu taou hatiti valeu tuelo iesi. ²⁶Keate keu au uvevete dua ke huhuai au mon ke nenila doketa voigei mulamula ivaga vato keu tai toela kitaeele tilu. Doadoa solilu. ²⁷Ige keate keu Iesu avale nona ke evisi ata moeaga kea uvule loi Iesu ogona ivi vatalalu.²⁸Keate keu huhuai avoe dale ogonave ivi vatalaluaga dale doadoai. ²⁹Huhuive keu loi avoele isuage solekata loi Iesu ogona ivi vatalalu isege tao keu veesulu. Ige eu doa doalu.³⁰Isege Iesu au vavau omami kevage vuvuneveu avoele uale keu bodihovoale kelate alu. Ige Iesu ata moeaga kea uvule vovolovai avoe, oleu dii ogona vatalalu. ³¹Ige Iesu Disaiboloea lavia avoe ale ata moeaga ko ivelu ila ai loui kosealu, oleu dii ogona vatalalu.³²Igeto Iesu lavisi maligei lotilu olela kee alu.³³Ige keate keu huhuige eu nenialu isi vabuai, tete kitaeta loi vavavele nona leleve keula loulu. ³⁴Ige Iesu lavia avoe dii vaa aii evievi keu avai duatilu. Sisilale tee, isi aii isu keu loi vesula kealu.³⁵Ige Iesu ke lousege ata volea Dubu lida kea loi kosike lavia avoe ai vau voelealu. Momai Tisa vai isutilive.³⁶Igeto Iesu eule nonaeabeke evisi kosike laviai avoe, momai vabualive isito vai lelevetee. ³⁷Ige Iesu olae solilu ataea avoluvita tai kelu loui. Bita vai Diemisi vai, Dioni valu, Diemisi kove, isi aboili loevelu kosike oe. ³⁸Ige ea loalea dubu lida kosike oe loige ata moeagai loi alio kavale keu toelalu, genuhamai kekohamava.³⁹Ige Iesu ou uvuetai lavigei avoe lavadeuluga alio kaviva. Ese keu vele solilu isito nalau kealu. ⁴⁰Ige keake evisi koelehamalu, Iesu loui avoe keu nalau keava. Ito voelealela. Ige Iesu keneni agisi vatae otoveito, vaa kee mamave vai aiave vai, au aboili tiale ata tilia ke agigei ou uvue tilu, eseu naiuale keveo.⁴¹Isitai ese lekee adavela holisi laviai avoe "Talita Koum", keu koseilakeu, vau eseave, daa alavialu, kobela. ⁴²Isege esele keu solekata kobelai lavisi tilu lahaniveu tuelo. Ige atake nenia tetehamai vikoai avoe hauvolela kou. ⁴³Ige Iesu lavigei avoe koo loui daiaevevale, sekiai kalevave. Isi lavigei avoe vale vole vavugau isii. Hau kitaela Iesu keava. Kela lailoi toela vai avoe loige au ke vesuiavai.

Chapter 6

¹Iesu vakivoleo tiale kekalevai kuialai autaunie lolu, ige Disaibolo vea lovai loevelu.²Ige bulau vali niiu loige Iesu tai aboili dubuiabele haivegei, ige ata moeagaea nonaveke evisi tetehamai loui avoe, olevegau keu lulele kevalu isi olelake haivulu, ige au tota, hau ivai vikoai teteavale keta au adata alu? ³Isi au keu kabenita ta melita vove kovuvuiabe, Dieimisi, isi Diosese isi Diudasi, isi Saimoni? isi amakiniabe la kea lailoili ulu, isi keake loui Iesu homasiavalu.⁴Ige Iesu lavigei avoe, Beloveta beuba atavea hoeaseavali velu bele ove tauni ataea, isi, ologove ataea isi ove uvu ataea, baa nonave evilivelu bele. ⁵Isi kateai hau kitae aveve kee kalevaito au ada vai ata moeaga sitea hatitiale kee vatagege hatitiabe keule vesugei. ⁶Iesu nona kea kee evie solige Iesu kee huhu kitae alu. Isi aule tai oo igaligali kela oai haivegei.⁷Ilogo au tuelo Disaibolosi toiavege ea avoe loige au vuvune kee vavelu munanan toela kavei lovegelivelu isi ata abuti butiai hanavelu. ⁸Isi lavigei avoe la tiale kole hau beta tievivale lai bedoea ke ulata be doeai teve, lovibe agivale, baiki, isi moni vai lai beletile kunabevale. ⁹Isito sadolosi ula katuve lai genale, isi kouti abuti katulive.¹⁰Isi lavigei avoe laa tiluaga tai ovadeule uluaga kele uve, ilogoto ba kalevai ovoleo teve. ¹¹Oo vadeu lai nona evige bela evie solige latiluaga laigenau voto vai anakaeabele hamai lelevave gogoeabe ke lai genale ualeke. Ige keu nonaeabe vole kitaela keu abolai vaoe.¹²Ige ea aloloai ata moeaga haivei lavigei avoe laa avale toelake kalevai kuiakavai Otogo nona evisi lovai teve. ¹³Ige ea aloloai munana toela ke lovegege ata tilogote kea doadoasege, hatitiale ke Iesu ivile oile taa vavaeabe ke vavui behaumage kee nenia doadoalu.¹⁴Kini Helodata ke evige Iesu ivi keu loi kitaealu ige ata volea loui avoe Dioni da Babatiso voeleale kela keu kobelai au vuvune kele gau ata kea vuvuneke agisi ele hau kee ae viva. ¹⁵Isege ata volea loui avoe keu Ilaidiala keu, isege ata volea loui avoe keu beloveta ata volela keu.¹⁶Igeto kini Helodake evisi loui avoe Dioni da Babatiso daa kavage voeleale kela keu kobelai loi ulake aihauke ava. ¹⁷Keu kosealu Heloda au ko Bilibi keate meialemelu.¹⁸Dioniu loi Heloda laviai avoe basu la kevusaiai kou ivute aa meialemelu.¹⁹Ige Bilibi keate Helodiesi keu Dionilu tuvuai ulu. ²⁰Igeo Helodau vabualu, Dioni keu ata evievite atala, isi ata tuvute Dilavau nona leleve kelouiai haivevale atala. Kelu Dioni vabuiavalu.²¹Igeto vaa vole duau abolai lolu keu kosealu Helodiesi keu uale valive niu lolu ige Kini Helodau au keatele ke lovive ai au ata kitaea avoele hauivale kelai nona hanavage abo loi gutu kele aboili lovi ke isi ige Galileia vatavae ata ivi kitaete kea abota loi lovi isi. ²²Usege Elodiasi vaa lee keu loi sisilaeabe ai loi niabe kele kavualu, ige Kini Helodau au aboili gutu lovi isi ualeake ivai avolu sisilai usege Kini Helodau vaa lee ke laviai avoe aa vadeulu isiviale ke louge dale vai amui.²³Kini Helodau Dilavau ivi loui au basu ai loui avoe aa dii vatava kole vadeulu loualeke dale vai amui. ²⁴Ige vaa lee keu tai au aia loviai loui avoe kiniu dalu nona kateale loulu. Iale dale tai vadeu loui laviai koseai daa kolu isivialu. Ige aiaveu lavia avoe tai laviai kosea daa Dioni da Babatiso kee kineu bailu isivialu.²⁵Ige vaa lee keu solekata kuialai kini vileo tilu. Tai laviai avoe daa isiviai aike Dioni da Babatiso ke kineu bai vai aike idiu vakile melegi alekelevaeavai vai damuve.²⁶Ige kotokeu Kini vileo isu kitaea ulu, igeto eu memila loualelu loui au kakoluvuianile kalevage toelalivelu loui. ²⁷Au Solodia voleu avoele lavisi niai uvale ke hanavage tai dibula uvue Dioni da Babatiso ke gobe koisi letulisi kineve bai vai loi idiu vakile abo melegi ale kele vaeavalu. ²⁸Isi vai loi vaa kee vavulu ige vaa keu ke vai tai au aia vavulu. ²⁹Oge Dioni Disaiboloea, ke evisi loi dibula uvue Dioni vava vai tai abata lovoi avoele semenisiale ke uvue vaeavalu.³⁰Ige Abositoloea ke ivai kuiakavai loi Iesu laviai elu vadeuabo ale ke neni loui haivulu. ³¹Ige Iesu lavigei avoe la ulaea aike koveo love ataeau uesoliale vatava koveo. Luu vai uve ata moeagaea tai loige lai neniai lovi ie solilu kelu loi sibeleave. ³²Ige ea ke evisi tai bouti vai tievelu abouvu ataea ue soliale vatavae.³³Igeto ataea ivege ea tige abota kobekavai vatale tievelu ata moeagaea vole laluvei ke lovegei tialea aboele daiaevelu tauni le uvale atake nenia memilai daiai usege ea ba loi daiaevelu. ³⁴Ige Iesu ata moeaga ke ivei abolai uvuai loui avoe ata koea mamoe lateala koea biageabea uesoliale late. Isi hau moeaga haivelu. Haivei tivaga valiniu vesulu.³⁵Iesu haivei tivaga valiniu vesuge Disaiboloea loi Iesu lavia avoe vatava kou botola kou ata hanavege abo tai, valiniu vesulu. ³⁶Hanavege abo tai ovolea uale keveo aboele lovi kaoai voiai iisi.³⁷Igeto Iesu lavigei avoe bee laea lovi vavegabo isi, ige ea Iesu laviai avoe au lole tai tu handeleti monile beledi voiai agisi loi vavege abo isi? ³⁸Ige Iesu lavigei avoe beledi vaidati laele ule, tai ivave, ige ea loi ivage beledi fai isege emiko abuti.³⁹Ige Iesu louge ata kenenia vatale ugulelemalu. Galasi adale. ⁴⁰Volea handeleti, fifiti kele. ⁴¹Isege Iesu beledi fai keta emiko abuti keta vai Otogoe niai au Mama lavialu isitoba valava vai vakoai au Disaibolo vavege ea ke agisi tai ata ke vavelu kualumeta ke late alu.⁴²Ata ke neniake ievivaga gogeabe kea haniai ulu. ⁴³Ige Iesu louge abo beledi ta kualumeta isi kalevale keneni agisi basiketi tuelo odavaga kenenia ilohoi ulu kualumeta odavaga. ⁴⁴Lovi iale malaha ula abo dodavevaga fai taoseni, isito keate ta mohohota ta mahoho dodave solilu. Diuia aveve kateale avaleai louive, eseuese keta abo dodave solilu.⁴⁵Kele solekata Iesu au Disaibolo boutile hanavage ea avolu unie tievelu Beseida vatava vaki voleo. Isege eu ata keneni hanavegelu.⁴⁶Eu avota talau visoe vaea tilu au mama lavialivelu. ⁴⁷Gutuasege boutiu davala minala tiva, isege ee igaliu vakivoleo ulu.⁴⁸Isi ivesege Disaiboloea davalau minale hebulu loi kitaeage neniai tie solilu, vau alavalivelu vuguvugui sege folokoloki vavita,Iesu davala adala lavisi lolu, loi isiviai leivigei tai. ⁴⁹Isege Disaiboloea ivai vabuiavai loui avoe alu munanau lolu. Isi kekohamalu. ⁵⁰Isege Iesu solekata lavigei avoe vabuaevevale doadoai uve, dala.⁵¹Isi Iesu loi boutiabele kadivalu, isege hebulu vesulu, ige Disaiboloea kee ivai huhui kitae aevelu. ⁵²Ea vadeu beledile Iesu ale ke huhue solilu uvuiabe malomaloalu.⁵³Ige ea loi daiai vatava vole Genesaleta keveo abo bouti vai vaevaevelu. ⁵⁴Isi abo boutile otolovai loige ata kea solekata ke ivegelu. ⁵⁵Isi kobekavai tai atake neni lavigelu ige ea abo haluluviale atake amaeabele otovei agisi Iesu vileo loevelu.⁵⁶Ige Iesu oeabeo tige oo sitiabeo tige ataeale abo hatitiavale keneni agisi loi kuvale otovege abo ui Iesu loige ogonave ivike vatalale ke neniale doadoai.

Chapter 7

¹Balisese ataea, isi Diuia basu loui kisaiai Diu haivevale ata, kea loi Dielusalemae daiai loi, Iesu vavale ugulelemai vovovai vai voleta dalu, isege Iesu minale ulu.²Isi ivage, Disaiboloea abo ada toto solisito lovila holisi iiva. ³Baslisese kenenia Diu ata keali abole lovi ilivelu aluaga abo ada totoai toba lovi vatalai isi, abo Elodaea aveveabela ke aeviva. ⁴Balisese keale maketi loluaga aboba lovibe ilivelubele ilogo tai emohamai ada totoai, isi ea hau moeaga kelu louiavoe kabusi, melegi, koba, sini, tauli isi ogona tedisi tatavele lovi ivale keneni totoudua ai toba avole lovi ii.⁵Balisese isi basu loui kisaiavale ata kea Iesu lavia avoe, vadeu luga ai Disaiboloea Elodasi avale kateai, ada tot solisito lovila holisi iiva.⁶Ige Iesu lavige avoe, eula nonai oivale ata la nohovu, Aisaiau Belovetau lalai louale ata lalaea, loui avoe, Dilavau lovi avoe ata koea abo aile, da vai duatiale keu kitae, isito lutiabe bai keu daele ogea ulu. ⁷Da hoeaseava kavalu, baiveu, ue solilu, ataea nonate ke vai loui avoe kou Dilava nonala kou. Isi vole seleavei oiva.⁸Laea Dilava basu ai vaeavale ke lehosivai, laealete otovei, kele meliai ui ata seleaveva.⁹Iesu tota lavigei, avoe laea Dilavau basu ale ko lehosivai, laelete aike lovai ueviva. Selela lakeava, isi vole seleavei oiva. ¹⁰Luta Mouseseu loui kosealu, laeale lai Mamata lai Aiata hoeasea vai nonaeabe evive isito oleu au aia mama totou toela louike agigei toelatige, ke kavagau voeleai.¹¹Isito laea ibilalu loui kosealu oleu au Aia, Mama alu loui kosealu vadeu da vai amuale keu Dilava vileoga keu lolu. ¹²Isi laea keu ege solisege ata ke laviage au hau vole alu, aiata mamatalu. ¹³Laea lai aveve kele Dilavau basuale ke kosai katui, ibilalu laelete ke ai ulu, isi hau moeaga aeveva.¹⁴Iesu tota ata moeaga, ke toiavege ea loige lavige avoe, Dii nona ko evive, lako nenia isi huhuave. ¹⁵Vale vilea vatavale daiai loi atau uvue tiale keu ba, atake vai, toelatilivelubele, isito atau uvue velevai loale kela ba ata vai toelativa. ¹⁶.¹⁷Ige Iesu ata moeaga moeaga ke kalevai oe tilu isege Disaiboloea laviai, avoe lolai ai donau nonake lou. ¹⁸Ige Iesu lavigei avoe, au la lata nona kele malomaloalu, au la iva solilu vadeu vatae loi atau uvue tiale keu ba ata vai toelatilivelu bele. ¹⁹Keu kosealu, toela keu lutive bai, ke uvue tiale bele ba vai toela tisi. Isito keu tai gogove uvue tai ou eseotige vesulu. Ige Iesu loui avoe, lovi iale keu duave.²⁰Isito Iesu loui avoe kaie keveo atau lutiu bai uvue, huhuiveu velevai loale kela ba ata vai toelativa. ²¹. ²²Atau lutiu baile huhui veu velevai loale keala koea. Tebau huhui, vavolo huhui, eveta ata kavabe voeleve ke huhui, hololu haiavale ke huhui ataeali vole kaveve ke huhui, isi aiu kotava ke huhui masiva, hau moeaga lailoi lutiu baii, uvue velevai loale kela Iesu ke louva. ²³Huhui toela kateivale keala atau lutiu baii uvue ui, ata vai toelativa. Kelu huhuai lutiu bai keu Iesu ola keu. Ke lehosivaloho voeleiva. Kela Iesu ke loluva. Ata daa talu.²⁴Kele Iesu ke haivei to kalei kobelai, Taea ta Saidon ta vatavae tilu. Tai oo voleu uvue hogolahai uge ataea ba ivalibelubele, igeto be vato ataea nii ulale ulu. ²⁵Kateisege, keate vole vau munana toela avoele dobage, tilogoale ke aiavei evige Iesu lolu ige loaleu genave valale au geina bokoai vata bilu. ²⁶Keate keu Guliki keate, Siloboenisieni vatava biage. Keu loi Iesu laviai avoe, dii vau munana toela avoele dobage tilogoalu. Loi kavai lovage au tai.²⁷Iesu lavia avoe usege eseu esetea lovite luta vavei keu dua solilu, esea, lovite agisi too vavei. ²⁸Igeto keate keu kotove ke evisi laviai avoe, mana eseale tebolo adale lovi isege siguvea lavuale ke tooeale ke isii.²⁹Ige Iesu laviai avoe, a kateai loualelu, nenive, kalei tee munana toela keu ai faa kalevai tige vesulu.

³¹Ige ke ieae Iesu Taea vatava ke kalei, tota kuialai Saidoni vatavae tilu Galileia davala vavae, isi vaeatai Dikabolisi vatavae, daiavelu.³²Isege ata volea, ata voleu golemaveu badilumuale koto evie site isi nonave keu savai uale, aule nonalivelu age aive keule gologoloai ui au bae meliai nonalivelu bele. Abo atake vai Iesu vileo lolu, isi Iesu laviai avoe, Iesu, ai ada vai avoela holige au doadoai.³³Ige Iesu vovolovai atake meialemei vai tai sekiai lovisi au adau viso vai golemave bisi, tioai vai nemeveke vavulu. ³⁴Isi Otogoe niai ekineai lavia avoe Ebabata keu koseai dau ke alu "alava". ³⁵Isege golemave keu alava sege nemeve keu doadoalu ige eu nonaleu nenive ula.³⁶Ige Iesu isuta lavigei avoe koo loui daiavevale. Igeto ataea genuhamai ke loui ata haiveitilu. ³⁷Ige atake nenia loui avoe Iesu ale ko nenive ula. Golematogo keu nona evisege nanasite keu nonalu, ige keu duave baua.

Chapter 8

¹Vali vole nile Iesu ata moeagaea avoe loige Iesu haivevaga loviu abolai ue solilu ige eu ke ivai au Abositolo toiavei lavigei kosealu. ²Daa ata kolai uvualu, vali nii abutita igalita uvue daluvita uge, loviu abolai uesolilu. ³Dale hanavege abo tiluaga voleale kuvau tavae vagalai nibedai, volea ogele lolu. ⁴Ige disaiboloea ke evisi, loui avoe, lole oleveo lovi agisi, vavege abo valivelu isii, sisilata taaai, aboba kuvau tavae vagalai nibedalivelu bele.⁵Ige Iesu belagei avoe, valava vaidatiu ulu. Ige ea loui avoe, seveni. ⁶Ige Iesu lavigei avoe, galasi adakele ugulelemai uve. Ige ea ugulelemai usege, eu valava seveni kelu au mama laviage mamaveu lovike hoeaseavalu. Ige Iesu ke vakoai, agisi au Disaibolo vavege, ea ke agisi ata vavege abo ke ilu.⁷Isege Iesu tota kualume eseieve vole agisi hoeaseavaito vakoai au Disaibolo vavege kea keta ilogo, gogoeabe keta haniai ulu.⁸Ata kea lovi ke ivaga aboele neniage abo loviu abuu ke agisi basiketi bosi ula bahata seveni kele agivaga kea ililohoi ulu. ⁹Malahaea lovi iale ke abo dodavevaga foo taosini, isege hanavege ea tievelu. ¹⁰Isege ea solekata bouti vai ee vaki voleo tievelu, au Disaiboloeali, vatava vole ivivela Dalamanuta keveo tievelu.¹¹Ige Baslisese ata kea loi Iesu seleavai loui avoe au aike vikou hau vole age, loke ivai, loui koseai maa au Dilavau foo alau. ¹²Ige Iesu genuhamai abolai loui avoe, vadeu igaliluga kaile toela ese koea olai vikou vale vole age, abo ivalivelu loui oiva. Daa baa vikou haube alivelubele, abolai ige abo ivalivelu.¹³Isi tai bouti vai vaki voleo tievelu.¹⁴Isege Disaiboloea momai beledi beta agiesolilu. Ea beledi moeaga agie solilu. Igaliave ulau bouti uvue ulu. ¹⁵Ige Iesu uvuiabe atahai lavigei avoe, iva dua ave, lamigalai Balisesea isiti "yeast", Heloda isiti talu. Iesu louale keu, ataea sele nonake evige isiti vai valava uvue vaeavage uvui vaealoale kelate seleabe ai uvule ui kitaeiva. Kelu sele nonaeabe evi kaleva.¹⁶Ige Disaiboloa Iesu louale ke evisi huhui kitaeai, loui avoe lai beledi moeaga agiesolila age Iesu ke loulu. ¹⁷Ige Iesu nonaeabe ke evisi, lavigei avoe, la vadeuluga, nona ke huhu moeagava, beledi agie, solialelu au la momalu? huhue savalu? au la evisi lulele solilu? au lai uvu keu loi bavui ulu?¹⁸Au lai niu bai ulu, igeto laa iva solilu? au lai golemau ulu? au la, lai golema kela evie solilu? au la huhue solilu? ¹⁹Daa beledi fai vakoai ata fai taoseni vavege abo ilogo kalevage basiketi vaidati abo odalu? ige ea loui avoe, tuelo.²⁰Iesu tota lavigei avoe daa seveni beledi ke vakoai ata foo taoseni vavege abo isi kalevage ualeke, basiketi vaidatilegabo ke agilu? Ige ea laviai avoe seveni. ²¹Ige Iesu lavigei avoe au lake huhue savalu?²²Ke iae kalevai Beiseda vatavae lolu. Ige atakea malaha vole nii kelote vole vai Iesu vileo loevelu olai Iesu vatage niveu doa doai. ²³Ige Iesu niveu keloale ke adavela holisi vi ologo eabe ke leiviai vaitai lavisi nivele tioai au adata behaumai laviai avoe au aa niai valebe ivalu?.²⁴Ige eu nii letatavai, loui avoe daa ata ivege idi latea hadai tilu. ²⁵Ige tota Iesu au adavai nive behaumage, eu ba niage nive keu duage ata ivelu. Isi vale vile ivege nenialu. ²⁶Iesu vai hanavage au oetilu, isi laviai avoe taunie tivale.²⁷Iesu au Disaiboloeali Kaisalia Bilibai keveo tievesege kuvau tavau Iesu lavigei avoe la huhuage ataea dalu loui avoe ata vadeu dala da kou?. ²⁸Ige ea laviai avoe, au Dioni da Babatiso alau, isege volea loui avoe, au Ilaidia alau, isege volea loui avoe au Bolobeti vole alau.²⁹Iesu tota belagei laviai avoe, au keliso alau. ³⁰Ige Iesu lavigei avoe labeu ke loui ata haivevale. Ige Disaibolo ulaea ke evisi kalevalu lou ata haive solilu.³¹Ige iesu au Disaibolo lavigei avoe, atau eseule isu kitaele tai, ige Dubu Elodaea loui homasiavai kavagaule voeleage abole vai abavui igeto, vali nii abutita, igalitaule vesusege aule kobelai. ³²Iesu nona ke neni loui haivege vesulu, isege Bitau Iesu vai tai laviai avoe keu bae katealivelubele.³³Igeto Iesu vovolovai au Disaibolo ivei Bita loulu, loui avoe, setene! ogeta lote. Au ai huhui vai Otogoe Dilava vileo vaeava solilu isito vai vatau ataele vaeavalu. ³⁴Ke iae Iesu ata moeaga keta au Disaibolo ta toiavege abo baita Iesu vileo loevelu, ige Iesu lavigei avoe,ata vadeu daa lovai loluaga, luta amiga vovohoito ba au isu vai kabaisi daa lovai loi.³⁵Isege oleu amiga huhuai koseai loui, aia daa hauve kele tilogo voeleiva, ata keule voeleai, vaoe au ba mauli egete valivelubele. Ata keu amiga ula huhuai to Iesu gosibolo nonau dua kovai loui ata haive solialelu. ³⁶Ata vadeu amiga vai vata kole, vaeavai, vatau isivi lovale keule ivivela vadeu dua aule vai? ³⁷Ata vadeule au mauli vai vata kole vaeavai sisilai oaloho ivivela aule vadeu dua vai ela au mauli voiai Otogoe tai?. Bela kitaela keu amiga huhua.³⁸Iesu louiavoe ata vadeu, ivai matiai dii nona kota loulivelu ai matiage, kaile tebai oivale isi toela avale, ese koea nile, dii nona ko louie solisi matiai uale keule Iesu loivale vali kela au avota atake ivai matiai ui. Kelu ata haive a eviale ke louive.

Chapter 9

¹Iesu lavigei avoe, koto leleve ula, daa laa lavigei. La kole leleisi uvale ko, volea ba vovolivelu bele abole, abo niteta ivasege, Otogole vuvune kitae ule ba daiai loi.²Ke iae vali nii '6' sigisiu vesusege Iesu, Bita vai Dieimisi ta Dioni ta vai aboili tala vole visoe vaeatievelu. Tialea abouvu ui tisege Iesu amiga lekovealu. ³Ige Iesu ogonave keu taeai taeai tobai toba, vole ai ulu. Vata kole valevoleu taeteu taeke lateu ue solilu.⁴Isege ilaidiau Mouseseti loi Iesu luvita leleisi nonahamai uva. ⁵Ige Bitau Iesu lavia avoe, lai koveo ualeu duave, oo abuita isi igalita koui, oo voleu aele, isege voleu Mousese vile, isege voleu Ilaidia vile. ⁶Bitau Iesu ivai teteai nona kaoai vabuta nonale la keu.⁷Isege goe kitaeu loi bavugelu isege, goe ke uvule nona voleu loi loui avoe, ese keu dii lutiu bai ese, igalila keu, daa vai lalai hanavalu, au nonage, nonave keneni evive. Daa avolu sisilavale ese igalila keu. ⁸Abo nona ke evisito lavisi ulu. Mousese la Ilaidia ti ue savalu.⁹Ke iae ea tala kitae, kela kuiakavai oe loevisege Iesu lavigei avoe, la vadeu ivale, ke loui ata bahata lavige vale, ivagato, atau eseu voeleai kobelage ba ke loui, ata haivege, abo evisi Iesu vadeu ale ke. ¹⁰Ige ea vadeu ivale ke loue savalu, abobigalai nona ke vatalalu. Isito voeleai kobelale ke ula belalai loui avoe, vadeula voeleai, kobelale ke eu loulu.¹¹Isi Iesu laviai avoe, vadeuluga Diuia basu ai loui ata haivevale, kea loui avoe Ilaidiale luta loi. ¹²Ige Iesu lavigei avoe, Ilaidiale luta loi vadeu toelale keneni koui vesuiavai igeto ba atau eseu loi ito vadeuluga, abo kisaia loui avoe, atau eseule loi isu kitaele aule tai, ige ata moeaga kotove evie solisege, volea avolu lousege, volea homasiavalu. ¹³Isito da la lavigelu, Ilaidiau loige, ataeau abo huhui vai avoele vaeava solisi to avolu loui, vai toelatisi, aveve toela avole ai, vai toelativa.¹⁴Kateai kevaluvisi loi ivage, ata moeagaea, loi Disaiboloeali ugulelemai, Diuia abo basu loui kisaiai ata haivevale ke belalaeavai uva, volelai louive. ¹⁵Isege Iesu loige ata kenenia kobekavai tai Iesu vai sisilatisege. ¹⁶Iesu au Disaibolo lavigei avoe, la vadeula la ko belalai volelai louva.¹⁷Isege ata voelu ata kea uvue, lavisi Iesu laviai avoe, Tisa, daa dii voo vai aeoga ko lolu. Munana toelau avoele dobage au ba nonalivelubele. ¹⁸Isi aule vatale dobai gobigobiai, uge aivele sabaveu lavusege, au aiu bai meliai vai monogigiai ui. Daa ai Disaibolo lavigelu igeto, ea munana toela lova solilu. ¹⁹Ige Iesu lavigei avoe, koto eviesite ataea, vali vaidati da laili ulu? lalai hauai ui? katealelu voo ke vai dae love.²⁰Ige ea voo ke vai Iesu vileo loige munanau toela keu Iesu ivai, meliai ese ke kavai vai vatale vaevage gobigobiai uge, aive sabau kosahovoi isute ai ulu. ²¹Ige Iesu mamaveu loui avoe eseu eseta gau ke alu. ²²Vali moeaga munana toela keu olai ese ke kavage voelelu vai venele kavatuva, isi vai ee le kavatuva. Katealelu au ale lolai uvuai lolai kuvabe ai.²³Ige Iesu laviai avoe, ale nenive olisi, koto ko vai lelevetige hau koeale alu neniai, ai evievile. ²⁴Ige ese ke mamau solekata kekoai, toai avoe da ai nona vai lelevealu. Isito au bae di evievi vai leleveti. ²⁵Isege Iesu ivasege ata moeaga moeaga kea avoe viliviliai loevige eu ivai munana toela kelu loui avoe, golemate, nona site, munana toela velevai lote, daa aa lavialu, isi tota loi, uvuveo tivale.²⁶Ige munana toela keu, ese le ke uvule kekoai avoele gobigobia avoele velevai tisege ese keu voeleai dobai ulu, ige abo loui avoe keu voelela keu alu. ²⁷Isege Iesu adavela holisi letatavage eu kobelai lavilu.²⁸Ke iae Iesu oe loisege Disaibolovea sekiai loi lavia avoe, ba vadeuluga lo munana toela ke lova solilu. ²⁹Ige Iesu lavigei avoe, kelete aba lovelivelu bele isito Otogo Mama kitae Dilava ke daluiava ai vuvune vele ke lovegeva.³⁰Kele abo vatava ke kalevai kobekavai tai, Galileia vavae daiai tievelu sekiaive, ataea ivelivelu. ³¹Isi au Disaibolo haivelu, isi lavigei avoe, atau ese abole vai atau toela vavei, ige abole vai kavagau voele ai. Isito vali nii abutita igalitaule vesusege aule kobelai.³²Ige Disaiboloea huhue solilu vadeu nonala kateale ke, isi vabuiavai lavie solilu nona ke tavalu. Voeleai kobelale kelu.³³Ea tota loevealea Kabenamu vatavae daialu. Isi oetai ui to belagei avoe, laa kuvau tavae vadeula, lake belalai loeviva. ³⁴Ige ea ke evisi kotoesavai ulu. Kea kuvau tavae vole lavigei loui kosealu. Ole igaliule ata kitae olisi lai loi uvule. Nona kelabo, ke belalai loeviva kuvau tavae, ivaga Iesu belage, ea vabuiavai sekiai ue velu. ³⁵Iesu ugulumai to au Disaibolo tuelo ke toiavege ea Iesu vileo loevelu ige Iesu lavigei avoe, ata vadeu, huhuai loi uni oliluaga, keu vaola lavisi ata koea huhuiabe keneniai, abolai hau dua ai tigei.³⁶Iesu eseuese ave vole vai loi minaebele vaeavai, letatavai, vai au adau kolole vaeavai lavigei avoe. ³⁷Ata vadeu eseu ese ko dii ivile hoeaseavale keu dataga keu hoeaseavalu, isi da hanavale ketaga keu hoeaseavalu.³⁸Dioniu Iesu laviai avoe, Tisa, lo ivage ata voleu ai ivile ataele munana toela kavei lovegeva, ige lo keluai laviai kosealu, avadeu avale ke kaleva, aba loili loale bele ke agei.³⁹Ige Iesu laviai avoe, momai kelualive, ata beuba da avale kolate hau isute ke alivelu bele, isitota badalu kotou toela loulivelu bele.⁴⁰Ata vadeu lai lolai, loue solige, keu lailoeletela keu. ⁴¹Ata vadeu kabusile ee kai vai amuge aa ige, au Iesu atala, ige atakeule au ibila kitae vai, eu ee libi kai amualelu. Kelu ivalivelu ata vadeu vaoto ae loige ee kai vavu, ke ibila ale ba Otogoe vaso.⁴²Ata vadeu evievi esuese volelu, loui vai toela tige, keu vule vole isute vai gobevele kunabeisi, eta lemugai vai davalale kavatuge voeleale ke late la keu, kelu eseu eseave kelai dubitoalive. Isi kotou toela abolai loulive.⁴³Ivage ai adau avai toelale tige, ke koisi letuli, isi valivelu adau bodu, vakive ulata uu. Keu duave olie solilu, ai ada toela keu vakivole duave, keta vai veneu nai hodovue site keveo, tai naiva. ⁴⁴.⁴⁵Kelate ivage ai gena vaki voleu, avai toelale tige, ke koisi letulisi vai kavatu. Keu dua solilu ai genau toela keu, duave keta vai veneu nai hodovue site, keveo tai naiva. ⁴⁶.⁴⁷Ige ke late lai niu baiu toela vadeu ivage, ke leiavai vai kavatu, isito niu bai igalita Otogoe te, keu dua solilu lai niu bai abutita keu la agigei, veneu nai hodovue site keveo tige navaviva. ⁴⁸Keveo vuiabe keu vovo solilu, isi veneu nai uale keu hodovue solilu.⁴⁹Ata koo neni abole veneta madoea tigei.⁵⁰Madoea keu duave, isi keu koeve baua. Isito madoea koeveu vesuge, lale oleve kateai koeve vai loi avole vaeavage aule toa koeai. Kelu lale lai vavakeu madoea late olisi uge, ataeale ba laeloi Dilavau nona evisi, lai aile. Kelu loui lai voleali uu dua agei vali baita, madoea late koeai ui kotou dua aveve dua, kea madoea la kea.

Chapter 10

¹Iesu vatava ke kalei tota kuialai Diodana ee ke koui Diudia vatavae tilu, isege tota ata moeagaea avoe loevelu ige Iesu ata ke haivelu Au avale kelate aive.²Ige Balisesea avoe loi seleavai laviai avoe, au nona keu basula keu, malaha voleu au ivu kalevage.³Ige Iesu lavigei avoe,nona vadeu Mousese la lavigelu?⁴Ige ea loui avoe, Mouseseu loui avoe, ata vadeu au ivu kalevaluaga, kisai vole ai, vai vavuito ba kalevagau tai, au atateo.⁵Iesu lavigei avoe, keu lai huhui isu kelugau, ke loulu, isi kisaiai vai vaeavalu.⁶Isito, iviavai loi valela Dilavau, ata ale ke malahata keateta gau ai otovelu.⁷Katealelu, malaha keule au mamata au aiata kalevai loi au ivu vai uii. ⁸Ige ata abuti keule loi ata igali olisi ui, misi igali olisi, ige abo bae abuti olisi ulivelu bele, isito misi igalila keu. ⁹Katealelu vadu Dilavau vai basumale ke, ata voleuba ke vavealivelu bele.¹⁰Ke iae, ea ou uvue usege, Disaiboloea Iesu lavia avoe, baito lolai neniai nona ko lou.¹¹Ige Iesu lavigei avoe, ata vadeu au ivu kalei tai keate vole meialemege keu avoti tebalau ke alu. ¹²Kelate, keate voleu au vela kalevai tai malaha vole meialemei, avoti uge, kea tebalabo ke alu.¹³Ige ata voela abo ese agisi Iesu vileo loige Iesu ke hoeaseavelu, isege Disaiboloea ke lovegei avoe, lai ese agisi teve. ¹⁴Igeto Iesu ke evisi abolai sisila solilu, isi eseu aia lavigei avoe lai ese agigei dae love, lovege kalevave, keleteave, kea Otogo eseala kea. Abole Otogo uvue tai.¹⁵Nona leleve ula, da la lavigei, ata vadeu kaile eseu eseave koea huhuite kelate ale keale, Otogoe tai, isito kosia huhuite ale kea ba talivelu bele, Otogo uvue. ¹⁶Isi eseuese ke mugagei agisi au adau kolole otovei ke hoeaseavei aboili gilua logoto ba kalevei agisi otovege ea tilu.¹⁷Iesu kobelai talivelu asege, malaha voleu viliviliai loi genave valale au kome bokoai, vatabisi laviai avoe, lo haivevale ata dua 'tisa', dale vadeu dua ai u kolikoliai ui. ¹⁸Ige Iesu laviai avoe, a vadeuluga dalu loui kosealu. Atau dua atabe duau ue solilu. Isito Dilava mamake igaliu Dilava dua. ¹⁹Au, a Dilavau basuale ke huhualu, ata kavage voelealive, tebalive, vavoloalive, vole seleavevale, isi volea vale vile kelu daele daelealive. Ke ata ke vilela keu isi ai mamata, ai aiata koto evisi hoeaseavege, uveveage ke iva dau age.²⁰Ige malaha keu Iesu laviai avoe, Tisa, daa mohohota uvale kela, da ke nenialu, a louvale ke. ²¹Ige Iesu malihai avolu isiviai laviai avoe, a ale ke nenia duave, isito valevoleave, igali, aa asolilu. Ialelu talivelu ai hauke neni agisi tai voiai moni agisi vale site ke vavei. Aii uvu vai Otogoe vaevaito ba li daa lovai tee. ²²Ige malaha keu nonake evisi uvu kitaealu, eu huhuige hau isute moeaga moeagau avole ulu.²³Iesu vovolovai au Disaibolo maligei, lavigei avoe, hau moeagate kea Otogoe tiveve keu, aboele meliai o toloai ulu, abo ba, talivelu bele. Hau moeaga huhuaive. ²⁴Ige Disaiboloea nona ke evisi huhui kitae aevelu ige tota Iesu lavigei avoe, esea Otogoe tiveve keu toloai ulu. ²⁵Ovo vole kamela keu bae nila keu vale velevai talivelu bele aule avoele gigiai. Ke late vale vile moeagate kea ba Otogo uvue talivelu bele.²⁶Iesu kateai louge Abositolovea ke huhuage aboele isuai ulu, ole igalile Otoge tai ukolikoliai ui. ²⁷Iesu ke loui lavigei au Abositolo maligei tota lavigei avoe, ataele aule keu isuai, isito Dilava vileo au ba isualivelu bele, isito aule nenive ula. ²⁸Ige Bitau Iesu laviai avoe, Kosive lo bahata loi hau keneni kalevaito, a lovai lolu.²⁹Ige Iesu lavigei avoe, koto leleve ula, daa laa lavigelu, atabeu di koto koo loulivelu tiluaga au oo au mohoho, mahoho, au mama, au aia, au ese, au ivu, au vatava kalevai dii nona ko loui ata haivei tai. ³⁰Olea nona ko evisi to, kalevai tiale ke agigei loi, tota ata dogave ta agisi loale ke. Isi, dii haukole vateutuvu vale keule vaola Iesu loivale kela ukolikoliai, uale ke vai Otogoe tai. ³¹Isege olea unila tiale keale ba vaola loi, isege vaola loale keale loi ke leivigei unie tai, kelu ai evievi kele meliai uu. Ataea Otogoe tige ata tee.³²Iesu kateai louito au mohoholai unila lolu Dielusalema kuvala tisege mohohoea bea ivage Iesu tige uvuiabe keu hada hadai ulu, ige avolea aboili loale kea vabuaevelu. Ige Iesu loi au mohoho tuelo ke lohomegei agisi loi vadeu avoele loiveve ke loui lavigelu. ³³Isi loui avoe ivave lai ave Dielusalema ega lai kotiva, lailole tai Daiasege abole atau ese vai, Dubu nilovai uvale 'Bulisiti' isi Diuia basu loui kisaiavale kea adae vaeavige abole kavage voeleve kuva kaoai vai Diu oliesite kea adae vaeasege. ³⁴Abole avole loui, avoele tioai, visuta visukaeavai, vai tai kavage voeleai, ige abole vai abavuge vali nii abuitita, igalita keule vesusege aule kobelai, Iesu kuvau tavaegau nonake loui lavigei tieviva Dielusalemae.³⁵Isege Dieimisiu au koo Dioni, Diebedi esea, kea loi Iesu laviai avoe, Tisa, lo vadeulu louale keneni lolai aso. ³⁶Ige Iesu lavigei avoe, la vadeuluga la olalu ige da lalai aii.³⁷Ige ea laviai avoe lo olale ai ataga uvu keveoaluvita ui vole ai ada vaiteveo ui isege voleu ai ada ageveo ui.³⁸Ige Iesu lavigei avoe, la huhue solilu la vadeu lake louva, au lale valivelu daa ee iale ke lata isi? isi da Babatisoale kelate au lale lata Babatisoai? ³⁹Ige ea loui avoe mana, lole aa kabusile ee iale ke lole ke isi, isi aa Babatisoale kelate lole Babatisoai. ⁴⁰Isito oleu dii ada vaiteo ugulumasege, dii ada ageveo ugulumale keu daele bele ba da laamei, isito keu ata olelai abo otovealeke ba vavei.⁴¹Ige Iesu mohoho teni, kea ke evisi abolai uvueabea tuvuai ulu. Ata abuti kelai Dieimisi ta Dioni talu. ⁴²Ige Iesu ba ata abutike vai tai ogeta lavisi, lavigei avoe, vatau ata kole oleu huhuai koseai dau loi ata koea kitae olisi, keule ke vuvunete kaoai to ba loi ataea unila lavisi ba au vuvunete kaoai to ba loi ataea unila lavisi ba au vuvune kele dai ba lohomegei tai.⁴³Isito keu lalai kate solilu. Isito ata vadeu huhuai loi ata kitae oliluaga, amiga letolevai, ataea huhui ke lovai tiale, keule vaoe loi lai, unila laa lohomegei tai. Keu lai kitaela keu. ⁴⁴Ige ata vadeu lai kitae oliluaga, keu lalai hauai lai isivi keneni lalai aito ba vaola loi lai kitae olisi, ba la lohomegei lalai unila tige, ba lovai teve. Keu lai kitaela keu. ⁴⁵Kelu atau eseu loi vata ko kitaelu loiesolilu, isito loi abolai voeleai lohomegei Otogoe talivelugau lolu.⁴⁶Kea loevealea Dieliko la daialu, isi au Disaiboloeali Dieliko kalevai loisege ata moeagaea ivegei aboili tilu. Isege Batamaeas Timaeasi voo keu niveu keloale keu kuvau tavae ugulumai monilu ata toiavei avoe dalu monibe vave. Keu ui ata imiliavei usege. ⁴⁷Iesu kuva kela loige abo loui avoe Iesu Nasaleta biage kela kou loiva, ige eu toai avoe Iesu Deividi voo, dalu uvua. ⁴⁸Ata keu kateai toige, ata moeagaea keluai, laviai avoe, ke kaleva. Igeto eu vekeai toai avoe, Iesu Deividi voo, dalu uvua, isi ba genuhamai meliai toalu.⁴⁹Ige Iesu toive ke evisi lavilu, isi loui ata ke lavigei avoe, ata ke laviage loo. Ige ata kea nii kelote, ke laviai avoe, Iesu lavisi alu loui avoe loo. Keulu solekai kobelai laivis tai iva. Eu alu loulu. ⁵⁰Ige nii kelote keu ke evisi kobelai au dabau ogona keu au tavale leiavai vai vaeavai Iesu vileo lolu.⁵¹Ige Iesu laviai avoe, a vadeuluga louge daa alu alivelu? Ige nii kelo keu Iesu laviai avoe, "kosive", dii nii alavage da niai.⁵²Ige Iesu laviai avoe, tee, ai evieviu aa vai neniavalu. Isege niveu solekata alavalu, ige eu niai kuva ivai Iesu lovai aboili tilu.

Chapter 11

¹Iesu aau Disaiboloeai Delusalemae loevelivelu loalea Oliveta talau valale ologo vole abuti Betabedi to Betanio kele daiato Iesu au Disaibolo abuti hanavelu.²Isi lavigei avoe laea avoti talivelu ivage abo ovo vole doniki, atabeu ele uguluma soliale keabo vai idiu tavale basumage uale ke vaveai vai dalu love³Ige ata volea laa belagei loui koseige laa vadeuluga ke vaveava, igelavigei koseave Iesu loula age loo vaveai vaitai vavui ige abole ke evisi solekata hanavage lale vai love.⁴Ige esele kea tiale ivage abo doniki dogave kevai oou anaka vavale hadele basumage lavisi ulu. Ige eake ivai tai vaveasege ⁵Ata volea leleisi uale kea ke ivai lavigei avoe laa vadeuluga doniki ke vaveava, ige ea lavigei avoe Iesu loula age loo vaveai vai tai vavui ⁶Iesu louale kelate eaa loui lavigelu.Ige ata kea lavigei avoe nenive vai teve, ige eaa doniki ke vai loi Iesu vavulu⁷Isi abo dabau ogona ke agisi doniki tatale dedige Iesu kele ugulumai tisege.⁸Ata moeaga abo ogona agisi avolu vatale dedisi tisege Iesu tataveia dai tisege idiu sii moeaga abo bokoai avolu dedisitisege ⁹Ata moeaga avolu unie tisege ata moeagaea vaoe leleisi lovai loi genuhamai kotoai loui avoe selo loi Dilava hoeaseavave Iesu Dilavau ivile lolu.¹⁰Duave kitae baua ave sisila kitaeu lolu lailoi Mama Deividi keu vatau uvule selo Dilava hoeaseava isi ivive loui letatavai hoeseavave.¹¹Ige Iesu loi Dielusalema uvue tilu isi tai Dubu uvue tai valevile ke iveito valiu vesuge kaei au Disabolo tuelo keai Betaie tievelu.¹²Tievealea Beteni navaevelu isi tota vavita kuiakavai losege Iesu vagalalu.¹³Isi niai ivage oge volela idii vole figi keu lavisi ulu, ige Iesu vagalalelu tai ivai baive bukiai isi. Kelu tai ivage idii figi keu vanave ulaea ulu, baivea uue solilu.¹⁴Ige Iesu idii ke laviai avoe ata beuba vaoe ai bai ilivelu bele. Iesu ke lousege Disaibolovea nona ke evilu.¹⁵Eaa tota kuiakavai Dielusalemae loevelu, ige Iesu tai Dubu uvule maketiavale ke lovegei moni senisiavale teibolo keta lekoveai moniabeta agisi kosalu. Isi ugu bune voiavale sea keta kosalu.¹⁶Isi lavigei avoe loi tota Dubu kole voivoi kalevave.¹⁷ Haivei avoe abo kisaiai loui avoe dii oo kou gomigomi ola kou. Atako neniale ele gomigomiai igetola vai vavolo ouu uvu toalu.¹⁸Dubu nikovai uvale kea, isi Diuia basu loui kisaiai haivei oivale kea kotove ke evisi kuvakaoa vai kavagau voeleai. Kosealelu ata moeagaea kotoveke evisi tetehamalu isi lovai tiliveluage ata kea kuva kaoai kavage voeleai¹⁹ Katevaga vau gutuage eea Dielusalema kalevai kuiakavai tilu abo loale keveo.²⁰Ige eaa vavita tai ivage figi idii keu baekuai sakavai lavulu.²¹Bita u Iesu idii figi kelu louale ke vuvuai ualelu loi idii ke ivage keu sakavage Iesu laviai avoe Tisa idii leke iva aa avolu louale kela keu sakavai bokoai lavulu.²²Ige Iesu lavigei avoe lai evievi vai Dilava vileo vaeavave.²³Katealelu nona leleve ula daa laa lavigei aai evievi uge ale tala ko mataki laviai koseige, tala auu soai tai Dilava uvula duba. Isi aa ke louive malomalo solisi auu lutiu baita vai lelevetige tala keule aii huhui ke ai soai tai davalale doai keu Dilavau aveve late laa keu.²⁴Katealelu daa laa lavigei valevile ke nenilu Dilava dauiava ige aii evievi kele ba aa laviale ke vaso. ²⁵Aa lavisi gomigomia luaga aa olelu tuvuauaga Otogoe Mama lavia ige aule ata ke toela totoai.²⁶Isito ba avadeu ale, aelete keta aule ba totoai kelu aa vadeu ata vole vai toela tiluaga toelave kelu Otogo biagelu gomigomia ige aule toelave ke totoai toba aeleta totoai. Ige ba avoti doadoai uve²⁷Iesu tota aau Disaboloeali Dielusalemae loevelu, ige Iesu tai dubu uvue tilu, ige dubu nikovai uale kea Diuia basu loui kisaiavale kea isi dubu eloda kea Iesu vileo loevelu.²⁸Loi Iesu belai avoe aa oleveoga vuvune ko valu, isi aveve kolete aii tiva. Isi olela vuvune ke amulu?²⁹Ige Iesu lavigei avoe dale data laa belagei,ige lale da laviageto badata laa haivei,oleveoga daa vuvune ke valu, isi ela hauiva³⁰Dioniu babatiso avale keu auu otogoegau ke valu?daa laviave.³¹Ige eea nona ke vai belalai loui avoe lailole loui koseige otogoe, ige eule loui koseai ige laa vadeuluga nonai eviesolilu?³²Isi lai lole loui koseige atale,ige ata moeagaea loui avoe Dioni keu beloveta ata kitaela keu. Kelu lai lole loui koseige ataeale ke evisi lailo kavei, kelu ke kalevave momai laviavale isi kosea loo ke huhue solilu.³³Isi Iesu laviai avoe loo malomalolu aa lavialivelu. Iesu lavigei avoe databa laa lavigelivelu bele ole vilelega daa vuvune ke vai ele hauiva. Ige eaa kalevai tievelu,isege Iesu avota auu mama hau ai tilu.

Chapter 12

¹Iesu dona volele nona loui haivei avoe malaha voleu auu fuu vole aii avoele kote vole baite ke koisi bukiai agisi loi auu vule kalu kote ke ivila vaini, ke kage vesuge vavavele kala koui vai voleta dai, oo vole koui isi vaini bai vovoalivelu abata vole lovolu ele vaini vate katulivelu. Isi au fuu vai ata vole vavelu isi lavigei avoe dii fuu ko nikovai uve isi kalei oge voleo tilu.²Tiale keveo uii tivaga vaini baiu vovoivale kele aa foo vole hanavai avoe talivelu ata ke ivei vaini bai vole kai agigi loo.³Ige ese keu loaleu ata kela velevalu,ige ea ke ivai avolu loui kavailovage ada ulata kuialai lolu.⁴Ige tota eu auu hau ese vole hanavai loui avoe talivelu ata ke ivei vaini bai vole bukiai agisilo, ige euu tige abo avolu loui kavai kineve vusage tuvu kitaeta euu kuialai lolu.⁵Ige tota euu vole hanavalu ige vaini fuu le kea kobekavai ke kavage euu foelealu isege vole kavei lovegei vole kavege ea vovolu.⁶Ige abo malaha keu hau ese keneni kavelu igeto, uvuve huhui voo igaliu ulu, ige malaha le keu huhuai avoe, dale dii voo igali kovai hanavage abole ivai ba kavalivelu bele, isito abole hoeaseavai. ⁷Kateai au foo igali ke vai hanavalu, ige fuu nikovai uvale kea ke ivai loui avoe, vu kou biage vovela kou lolu, loige lai kavage voeleasege lai vuve koo vaevege lailoealete olisi.⁸Isi kateai loui tevei vove le ke nohoma kavage voelealu, ige abo vai fuu ieae kavatuevelu.⁹Iesu kateai louito, au mohoho ke belagei avoe la huhuage, vuu biage keule loi vadeu ai, ata kele? Aule loi vuve nikovai uvale ke kavege vovosege au vuu kee vai ata vole vavei.¹⁰Aulaa bukau kotoke dodave solilu? oo kouvale kea ou hade vule vole ke homasiavai loui avoe keu ke olie solilu, isito vule keu ou ivivela laviale vule hadelu vai uluvale kelabo ke homasiava eviva lekovekoveai louvale kela keu loi ou ivivela vule hade melite olisi lavisi ulu. Ige keu Iesu laboke louva, ata melite. ¹¹Kateale keu Dilavau avevela keu. Ige keu lailoi nile duave bauala keu. ¹²Ige atau toela kea kela olai Iesu vatalai isito ata moeaga ke vabuiavelu. Ea huhuaga Iesu donau nonale louale keu abolaigau ke loulu. Isi Iesu kalevai tievelu.¹³Ige atau toela le kea tai nona kaoai, nonave kele vaevei vai tai kavai avolu sobakila ke alu. Isi Balisese ta Helodiesi ke hanavelu. ¹⁴Ige ea loevealea Iesu laviai avoe Tisa lo ivage aa ataea vadeu aleke aa vabuiave solilu isito ale ke loui daiai agisi Dilavau kuvatele otovege keu nenive ula. Ialelu loui au takesi moni sisa vavuale keu duave?, Lole takesi moni vavui? bela kalevai?. ¹⁵Ige Iesu lavigei avoe laea atau toela, eula kuvau tavala nona belalai oivalea, la vadeuluga da seleavalu au moni be baiu laele ulu, vai loige da ivai.¹⁶Ige abo moni vole bai vai vavuge eu ke vai haivei avoe, oleu munana la moni kole ulu, isi oleu kisaila keu ele ulu. Ige ea loui avoe Sisa. ¹⁷Ige Iesu lavige avoe sisa vile vai sisa vavuve, isi Dilava vile vai Dilava vavuve. Iesu ke louge kea teteu toela aevelu nonave ke evisive.¹⁸Isege Sadiusisi ata kea loui avoe ataea vovivale kea ba kobekavalivelu bele abo abata kele . Kea kateai louvalelu loui Iesu vileo loevelu isi laviai avoe. ¹⁹Tisa, Mouseseu lolai kisai voleai loui avoe. Ivalivelu malaha voleu ivuaito eseveu ue solisege, malaha keu voelealu. Ige kove keule au kaka ivu ke meialemei au kakalu ese kouevei.²⁰Mohoho bahata seveniala ese unila uale keu au keate ke vai to esevebeu uesolisege malaha keu voelealu isi au ivu kalevalu. ²¹Ige kove naba tu keu au kaka keate ke meialemelu, isi avoti ui tilogo esevebeu ue solisege malaha keu avota voelealu. Ige naba tili keu ke late alu. ²²Ige ata seveni ke nenia vovoatilu, keate ke luvita esebe vaeava solisito. Ige ivia bele keate keu voelealu. ²³Valini vaola, ataea kobekavale kela ke neniale kobekavai, ige ata seveni kea ivu igalila keu? kosealelu ata seveni kea meialemealelu.²⁴Ige Iesu lavigei avoe au aveve katealeluga laa malomaloava. Laa bukau koto evie solilu isi Dilavau vuvuneta laa iva solilu. ²⁵Abole foo vole kobekavale vali kela aboba vole lohomegelivelu bele, isi ivu vole vavelivelu bele. Isito abole Otogou Anelu late doadoai uii.²⁶Isito vovivale vakiteo aau laa Mouseseu kisaiale ke dodava solilu bukae uvue aau botoe uii kisaiale ke Dilava laviai avoe dau Eibolahamu Dilava dala kou isi Isiki Dilava dala kou isi Dieikobou Dilava dala kou.²⁷Dilava keu voele Dilava olie solilu, isito ukolikoliale Dilava. Katealelu laea lehosiavala ke alu.²⁸Iesu Sadiusisi ata keali nonai usege Diuia ata haivevale ata ke voleu loi uvanai nonaebe evige Iesu nonavale keu leleve ke ulale nonai tiva. Ige Diu malaha keu Iesu belai avoe basu kenenia uvule basu nona keu duave baua isi kitae ²⁹Ige Iesu loui avoe duave bauala Iselalaea koto ko evive lailo Kosive kitae igalila Dilava Kosive keu lailoi Dilava igali, beta uee solilu ³⁰Kelu aa Dilava huhualuaga aii lutiu bai keneni aii vava koneni ai ivogi huhui keneni isi ai meli ke nenita Dilava huhua homasiavalive.³¹Ige tota basu nona voletaga kou aai kakolo huhua, nonabe kitaeu ke tavale uee solilu.³²Ige Diuia basu aii loui haivevale keu loui avoe, Tisa dua aa loui avoe leleve ula Dilava keu Dilava igali beta loi avo late oliesolilu. ³³Kelu aii lutiu baike nenita ula vavu, isi aii lulele ke nenita isi aii meli ke nenita. A biageu amigalu ulavale ke late aai kakololu aso keu basu naba tu la keu aveve keule ovomamoe abo kavei vauale ke leivialela keu.³⁴Ige Iesu nonave ke evisi laviai avoe aai nona keu lulele nonalega aa ke nonalu, ige aa keu loito Otogovavalega ke ulu.³⁵Iesu dubu uvue ata haiveilogo lavigei avoe Diuia basu loui kisaiai Diu haivevale kea oleve kateilabo Keliso keu Deividiu foo la keu. ³⁶Deividi biageu Munana tuvu vuvune vele loui avoe Dilava dii kosivelu loui avoe dii ada vaite kove ata ugulumasege daa alu loui tuvuike agigei aii genau valale otovesege aaukitaeabe oli. ³⁷Deividi biageu koto kele loui avoe dii Kosive ialelu Keliso keule oleve kateai Deividi foo olisi.ige ata moeagaea sisila kitae alu nonave ke evisive.³⁸Iesu ata haivevale ke uvue, loui avoe, iva dua ave, Diuia basu ai, loui ata haivavale kea olavale, kote taeteta, abo gogo umuvai eta maketi uvula oisege ataeau ke ivei hoeaseavegei. ³⁹Isi isiviabela Dubu uvue, voumu dua kela ugulumagei isi, lovi kitae ai ivale kela kosi kitae ivitelai lovi otovevale kela ui aboili loviabe ke igei. ⁴⁰Isi ke late abole gobuvuia oke lehosivagei, isi gomigomiavalela o daluiavalela abole egeve baua ke agei, avoe lo kateige ataeau lo ivegei. Kea ke avalelu abole ibilavelu toela kitae abole ba agisi.⁴¹Ke iae Iesu obeleni otovevale ke vavale ugulumai usege ataeau abo obeleni otoveva moni moeagatea. Abo moni kitae ke otoveva. ⁴²Isege moni site gobu voleaveu loi au tu '2' beni kela ke vaeavalu.⁴³Ige Iesu ke ivai au Disaibolosi toiavei lavigei avoe, leleve ula da la lavigei, gobu kou au moni kitaelau ke vaeavalu. Avolu moni beta oveo ue solilu au lovi iveve ke huhue solilu. Ke nenilau ke otovelu. ⁴⁴Ata ke nenia abo moni kitaela abo ke otovelu. Isegeto gobu kehameu avolu oe moni beu uesolilu ke nenilau ke vaeavalu, avolu beta oe ue solilu, moniu vesulu.

Chapter 13

¹Iesu kateaito Diuia Dubu kitae ke kalei tisege vove voleu, loi laviai avoe, Tisa. Ale Dubu ko ivalu abo vule kou duala dubu ko kouvaga duai ulu. ²Ige Iesu laviai avoe, au, aa oo kitae ko ivalu? Vaoe vule kouba tota vule vole tatale ulivelu bele, abole ba ke kavai kosai katui.³Iesu tialeu Oliveta talau kobole ugulumai Dubu le ke nii leleveai uva. Isege Bitau, Dieimisiu, Dioni, Enidulu kea sekiai, avoe loevelu. ⁴Isi belai avoe Tisa, baito lo haive, vali vadeu uvule a louale keule loi. Isi lo haive, oleveo aveve kele lole, tovanave ke ivai, hau kela kou loiva.⁵Ige Iesu lavigei avoe lamigalai neniave, ataeau la seleaveva, isi la lohomegei agisi toelale tiva, voele kuvala tilogo voeleiva. ⁶Ata moeagale ba dii ivile loi, la seleavei, loui koseai, dau Iesu dala kou, isi la agigei tolovele tiva.⁷Isi laa evige oge volela abo tuvaliai vole kavege, ke evisi vabuiavevale, keule loi igetoba vaola iviveule loi. ⁸Vatava vole atateale kobekavai, vatava vole atateali, vole kavei, isege hamule katui vatava moeagale, isege, vagala kitaeule loi, ige loviu ue solisi. Ige keu uvu kitaela keu iviavai lolu, abole toela kitae ivale tae vei.⁹Katealelu lamiga neniaveve, ataeale ba la agigei tai, kanisoloea nile otovege aboili kotave isi abole Dubu uvue laa visukaeavei, isi la agisi tai gavana ta kini ta, nile otovege, leleive dii ivile isi dii nonatalu. ¹⁰Isito Otogou nona kou vata ko nenile tai ata bahata haivei. Vai voleta da isege biageu loi.¹¹La Dilavau nona ko loui tisege, abola vatagei agisi kotalu, tige malomaloai loui kosealive, aia, dale vadeu loui. Isi ke huhu moeagalive, isito lauma helaga ule ba, ai aile nonai, nona keu Lauma Helaga nonala keu ai aile lolu, ige abole a hanavage tee. ¹² Valike nila ese igaliale ba volelai haiage atau toela keale, ba loi kavagau, voeleai, au kolu o kakalu, ige mamaule au eselu ke late ai, isege eseale kobekavai abo mamata aiatalu haiage ataea loi kavegabo vovoi. ¹³Ataeale ba laa ko neni homasiavei, di ivile. Isito oleu kele meliai uale keule ivivela Otogoe tai.¹⁴Vali ni vaovela aveve toelau loi, au lavie soliale kele lavige, ba ivave. Ige oleu kisai ke vai dodava luaga lulelea. Isege olea Diudea vatae uale ke, nenia, iluvisi talau visoe tiative, ¹⁵Isege oleu ou tatae uale keu ba dobai loitai au ou uvue, valebe valivelu bele. ¹⁶Isege oleu vula uale keu ba loi au oe dabau ogona valivelu bele.¹⁷Isito uvu kitae, oleu au esti uale, isege ese gite amuvavuale kelete nohovu, loviu ue solige, abole abo ese ke kavei vaui isii. ¹⁸Kelu mama kitaelu gomigomiavave o lavia ige toela katealeuba valike nila lolivelu bele, isito valiu duale toelau loige, ivai iluvisiteve, uvaga aa kavage voeleiva. ¹⁹Aveve toela kitae ule ba loi, vata ko iviavai Dilavau avalela katealela la abo ke louva. ²⁰Toela keu loige ataiebeu ba ulivelu bele, isoto evievi atalai, Dilavaule ba toela valiu nii ke koisi letulige, vuguai. Ige ata volea valivelu uii.²¹Katealelu ivage ata volea, a laviai koseige, iva, Iesu Keliso la kokeu o avola le ke, kotoeabe ke evivale, ala bo ke seleavaeviva. ²²Kosealelu, sele sele Iesu isi Beloveta keale ba loi, a seleavai, isi ivai teteivale ke ta ai Dilavau ata seleavei lohomegei tai, abobigalai kelu. Nenia, abo a seleavage, aboe tiva. ²³Kelu Iesu loui avoe amigaluiva dua aso, da memila a laviageto ba keule loi. Kelu nen dua aso ataeau a seleaviva.²⁴Iesu loui avoe aveve toela katealea le loi vesuge, valiu niule gusuai. Ige batau ba atagalivelu bele. ²⁵Ige Otogole didi ke neniale lavui, ige otogo keu hadai vuvune kitae ai ui. ²⁶Ige abole bai ivasege atau eseule Otogole dobai ke valoi, ataga kitaeta, isi vuvune kitaetaule loi. ²⁷Ige Iesule au Aneluia tai agigei loi Iesu vileo, ige Iesu agigei Otogoe tai. Kelu lati nenialivelu Otogoe taevei, Iesu luvita.²⁸Ke iae Iesu au Disaibolo lavigei avoe, lale idi vigi kee ivai avoele lulele vave. Vigi idi keu vanave ke neniale vovolavatisi lavui, isi tota vanave keale lavai kobiage baiveu baealu. ²⁹Iale ke late lale aveve toela kea loige lake ivaluaga, loui kosea, di loiveveu vugugugualu, anaka vavale loi ulu, aule to aike velevai loi.³⁰Iesu loui avoe, nona leleve ula da loui la lavigei aike vata kole uale ko nenia ba vovolivelu bele, isege da louale ke neniale daiai loi. ³¹Vali kela Otogota vata kotaule ba vesui, isege to di nona kou ba vesulivelu bele. Ukolikoli nona. ³²Iesu loui avoe, da loiveve ke ata beu huhue solilu, Otogo Anelu taea isi Iesu avoe data isito dii mama ulau ke huhualu.³³Iesu lovi avoe da loiveve vali nii ke, la huhue solialelu nava kalevave, isito kobekavai, niai uve. Kelu guliguliai, inohovele uve. ³⁴Iesu loui avoe da loiveve keu ko late. Ata voleu oge voleo talivelu au oo kalevalivelu, au hau ata vole vai vaeavai laviai avoe, au dii oko nikovai uso, isi vole hau igaligaliai vavei loui avoe laea dii hau kole hauai dii inohole uve, hau koneni nikovaive. Isito au kuialai loiveve vali ke nii lavigei solilu.³⁵Katealelu lale lamiga neniavave oleve taimi ke uvule ou biageu loiva. Au oe, isoho gutule loiva o vaviu minale o kokolugu kotoisege o vavita vau alavasege. ³⁶Au loluaga, toelavela keu, a ivige, a nai uva, niai ue solilu. Kelu nita uu, nalive. ³⁷Dale vadeu loui la lavigei, daa laa lavigei, niai uve. Gomigomile, melia u, guligulile meliai uve. Iesu inohole.

Chapter 14

¹Vali ni abuti taule vesugege Diuia sisila valini ule loi. Abo loui avoe Basova vali kenile aboba valava isiti ta levutivai vau ale ke abo ba ilivelu bele. Vali nikeu loie solisege Diuia Dubu nikovai uvale kea, isi basuiabe loui kisaiavale ata kea, Iesu kavage voeleve ke kuva kaoai nonahamava. Olaeabea sekia Iesu vaitai kavai, mahogovai. ²Abo loui avoe, lai sisila abe vali ni kele lai kavalivelu bele, ata moeagale keivai vavalai lailo lavei.³Kateisege Iesu Betani ooee malaha vole Saimoni keu memila lebelasi hatiti kevalu, iale keu oe lovi isi uva. Isege keate voleu botolole senisi hagote ke vai loi ilive leiavai vai Iesu kinele lehosivalu. ⁴Ige atavolea ke ivai, avolu tuvuai loui avoe keate kou abelau senisi hagote ko vaitai ataele voiai moni kitae agisi ela ata valevile soliale ke vavei. ⁵Senisi hagote ko abelau wai voiai moni tili handeleti kina agisi monie site ke vavei kea ke loui avolu tuvuai ulu. Aboele late vavalaive, keate ke nohomalu louva.⁶Igeto Iesu lavigei avoe, avolu lou kalevave, la vadeuluga keate ke vai toelativa? keu dalu ale keu duave baualau ke alu. ⁷Laea vali bahata valesite keali ugei, ialelu la vadeu vavelivelu ale ke ba vavegeve. Isi abolai duave ke ageve. Isito dau ba vali bahata laili ulivelu bele. ⁸Kelugau keate keu dii vavale senisi hagote keta daa emoea valu igeto abo daa vai abavui. ⁹Keu leleve ula da la lavigelu Otogou nona ata haiveitiale keu uvue keate kou ale keta loui ata haiveve aveve ke duave.¹⁰Isege Diudasi Kaliota ata tuelo keu uvule kobelai, tai dubu nikovai uvale ata ke lavigei avoe dale Iesu vai lamei. ¹¹Ige dubu bulisiti kea ke evisi sisilave ai loui avoe lole ibi lavelu moni amui. Ige eu moni evisi kuva kaou dua ai loui avoe dale oleve kateai Iesu vai vavei, moni vai.¹²Diuia sisla valini keu loige abo mamoe kavei vau vale kela. Disaiboloea Iesu belai avoe, lole oleve keveo basiova lovi age ii. ¹³Ige Iesu au ese abutita hanavelu isi lavigei avoe taevelivelu siti uvue tai ivage malaha voleu ee kai vai kabaisi tige ke lovai teve. ¹⁴Talivelu au ola vaeatige lata tai o kela vaeateve isi o biage ke laviai kosea tisau loui avoe di lovi ivale ou uvukela oleve ke, ige da Disaiboloeali basova lovi ke isi.¹⁵Ige aule eue ou uvu kitae vanisita vavuvaga levokikiai uale ke vai, la haivege kele lailoi lovi ave. ¹⁶Ige Disaibolo abuti kea ke evisi kobekavai tievelu loalea Dielusalema siti kela daiai Iesu luale ke neni age vesulu.¹⁷Igeto gutuige Iesu au Disaiboloeali loevelu. ¹⁸Loi tebolo adale ugulelemai lovi isi usege, Iesu lavigei avoe, leleve ula daa laa lavigelu. La voleule dati lovi ivale keule dalu haiai. ¹⁹Ige kea ke evisi uvu kitaeai ulu isi igali Galile loi laviai avoe au dala?²⁰Ige Iesu lavigei avoe la ata tuelo ko uvule dati tavadisi uvule ada katui beledi vale keule ke ai. ²¹Ige atau eseule bukau louale ke late aule au kuvate keveo tai. Isito ata ke nohoma, aiaveu vaeava solige duave isito au vadeulugau ulu, isi Iesulu haialu.²²Ige ea lovi isege Iesu valava vai hoeaseavalu, isi vakoai vavei loui avoe kou dii misila kou, koo ive. ²³Isi tota kabusi vole vai hoeaseavalu, isi vavei lavigei avoe, koo ive, kou di taola kou. ²⁴Isi lavigei avoe kou dii taola kou, basu dogave da aleke uvue, di tao kou ata moeaga laigau, kou kosahovolu. ²⁵Leleve ula, da la lavigelu, da ba tota laili uaini ko ilivelubele vata koveo, ilogoto, ba Otogola laili isi, Dilavau vatava uvue.²⁶Aleto labo ke ilu, keu vesuge ane vole louevei to otolovai Oliveta talae tievelu. ²⁷Iesu lavigei avoe, lako neniale iluvisi, daa kalevai tiative, bukau uvue kateai loulu. Loui avoe, abole mamoe biage ke kavage mamoeale iluvisi tai.²⁸Igeto dale kobelai lalai uie tai Galileia vatavae. ²⁹Ige Bita laviai avoe, ko neniale aa kalevai tiatisi, isege dau baa italivelu bele.³⁰Ige Iesu Bita laviai avoe, koto leleve ula da loui alaviai. Mana, vavi kela ale ba da vovohoi loui koseai, ata keu ata volela keu.Ale ke lou abutiasege kokolugu koto abuitiai, isege ale da vovoho, abutita igalita '3' aso. ³¹Igeto Bita meliai loui avoe be, dale ati voeleai. Daba aa vovoholivelu bele. Ige ke nenia loui avoe, loi nona igalila keu ke loulu.³²Ea Oliveta kalevai otolovai Getesemenie loevelu ige Iesu au Disaibolo lavigei avoe, kole uve, isege daa daluiavai. ³³Isi Bita vai Dieimisi vai Dioni valu isi kalevei tige vavave isu kitae age tai lavigei avoe. ³⁴Dii vavakou isu kitaealu, voeleve ke huhuiu daele loi kitaealu, ialelu kole ui niai uve.³⁵Isi tige ege solisege dobai vata kavai Daluiavalu isi Dilava laviage au avoele isu ke vai lelevasege eu doadoai. ³⁶Au mama laviai avoe, hau keu nenia aele nenive ula, daele kabusiu isuale ko vai ogeta vaeava, isito keu di isivi olie solilu, isito ai ola ula.³⁷Isi kuialai laoi ivage ea navaevelu, ige eu Bita laviai avoe, Saimoni au a nalu? Au a niai uesolilu taemi igali ko uvule? ³⁸Niai ui gomigomia, ige aba toelau loale kele talivelu bele. Munanau isivisivialu, isito vavau homasialu. ³⁹Iesu tota kuialai tai au lovole kome bokoai vata bisi tota gomigomiai au luta louale ke loui au Mama lavialu.⁴⁰Au kuialai loi ivage ea navai ulu niabe keu isu kitaealu. Abo simalalu vadeu loui Iesu laviavei. ⁴¹Iesu naba tili kele kuialai loi ivei avoe, au lavato navai ula ko alu? ige lai beliu loigeto ba kobekavai?. ⁴²Kobekavave, ige lai tai dalu haiale keala kou daiai lolivelu vuguvugualu.⁴³Iesu ke lousege Diudasi naba tuelo keu velevai loige ata moeagaea iavele laluvai lolu, benisi, tave, manu, bi, ke kakavai daiai loevelu. Hau ke dubu bulisiti, elodaea isi Diuia basu avale keala ke vavege agisi ela Iesu kavalivelu gabo agisi lolu. ⁴⁴Ige Diudasi Iesulu haia lavigei avoe, da tai vatalai uniuniavage avola keu vatalave. ⁴⁵Ige Diudasiu loi velevai solekata Iesu vileo lolu, loi loui avoe, Tisa, isi Iesu vatali uniuniavalu. ⁴⁶Isege abo ele Iesu vatalaevelu, isi umuvalu.⁴⁷Isege ata voleu Iesu vavale laviale keu au gaia vai ela dubu niovai uale ke, vove vole golemave koisi letulilu. ⁴⁸Ige Iesu abolai loui avoe, au la ko nenia vavolo atala la kaoai lolu, lai benisi agisi, tavea agisi da kavalivelu lolu? ⁴⁹Dala ke vali baita laili ui, dubu uvula la haiveva igeto la daa vatala savalu. Isito la ale kou bukau louale kela, lako eveteveteavalu. Ige bukau nona keu loi nenive olisi. ⁵⁰Ige Disaibolo ke nenia Iesu kalevai iluvisi tiatilu.⁵¹Isege vo voleu, ogona vole kitae vai ela au vava viliai eta Iesu lovai. ⁵²Otivaga abo ivai kavage itai tai au ogona matakila amigabuliale keu bodihovoi dobasege eu deu kouata itai tilu.⁵³Isege abo Iesu meialemei vai dubu kosi kitae haebulisiti oe tilu, dubu loiabe kitae dubu eloda, Diuia basu loui kisaiavale ata kea keve ulu. ⁵⁴Isege Bita le keu ogela lavisi sekiai Iesu malihai lovai tiva, tialeu kotavale keveo tai gadiaea niai uale keveo tai minaeabe kele vene koele ugulumai uva.⁵⁵Ige ata ke nenia Iesu kavage voeleve ke kaoai Iesu toela loui vavalai kavai, kaoavaga Iesu doadoalu. ⁵⁶Ata moeagaea abo sele nona vai loi louge to keu nenie solilu.⁵⁷Ata volea kobekavai abo sele nonavai loi louiavoe. ⁵⁸Lo evisege eu loui avoe dale dubu ko lehosivai, adala ale ko, isi valini abutita igalitau le vesusege dale vole koui, adata ba koulivelu bele. ⁵⁹Igeto nonaeabe keu leleve olie solilu.⁶⁰Ige Hai Bulisiti keu minaebekele kobelai lavisi Iesu belai avoe au aele nonabeu ue solilu? vadeula kaiae ata kou alu nona koseale alu? ⁶¹Igeto Iesu sekiai ulu, nonabe louesolilu. Ige tota Hai Bulisitiu belai loui avoe, au au Keliso, duave voo? ⁶²Ige Iesu laviai avoe kee dala kou. Aleba vaoe iva atau eseule ada vaiteveo vuvune kitaeta Otogole goea adale ugulumai loi.⁶³Ige Hai Bulisiti keuke evisi, au ogonala holisi davuai loui avoe, au la vadeu kaoai otiva. ⁶⁴Laa bahata evige vesulu, keu nona kele Dilava vai toelatilu. La vadeu huhualu? ige ea loui avoe keu voelelugau ke louva. ⁶⁵Ige atavolea avoele tioavelu isi nive bavui kavaeveva isi lavia avoe Beloveta ko lou olela kou a kavalu. Ige kosive kea abota adata kavaevelu.⁶⁶Isege Bita le keu kai kotavale kevea veneu koele ugulumai uva. Isege vaa voleu kea obesiabe kele hauivale keu loi ke ivalogo. ⁶⁷Vaa ke Bita malihaloho ba loi vuguta lavisi tovevalogo, laviai avoe, 'a keu elaga ata Iesu keti oivale voo vole ala kou.' ⁶⁸Ige eu vovohoi loui avoeda a louale ke, olela ake louva, da kele malomalo alu. Isi kobelai kotavale kevetilu.⁶⁹Isege vaa le keu tota ke ivai kele lelisi uvale ke lavigei avoe, lale kaile ata ko ivalu keu ata ke volela keu. ⁷⁰Igeto eu amiga vovohoi usege kele leleisi uale kenenia loui avoe, leleve, a keu ata ke voleala keu. Ata, Galileia vole ala kou.⁷¹Ige Bitau vovohoiamiga vai tuvule vaeavalu, isi kobelai dubitoalu. Isi loui avoe da atake iva solialela la ke louva. ⁷²Isege kokolugu koto abutialu, ige Bitau Iesu kotoke huhuai, aliou toela ke ai tilu.

Chapter 15

¹Vavita vau alavasege Dubu Kosivea, Elodaea, Diuia basu kisaiai loui haivevale, kanisoloea Diu ata bahata ke nenia loi nonahama, Iesu umu vai meiale mei vai Kini Bailate vileo tievelu. ²Ige Bailatiu, belai avoe au, au Diuia kini alau? Ige Iesu loui avoe mana avola ake loulu. ³Ige ivi bulisiti kea Iesu, tavae nona moeaga aevelu.⁴Ige Bailateu tota Iesu belai avoe a vadeuluga ata kea nona moeaga ai tavale louale ke be alavige solilu. ⁵Igeto Iesu koto solilu, ige Bailateu, tetealu.⁶Ige abo lovi, ivale kela dibula ata vole igali ataeau ivie louale ke, abole vaveage loi. ⁷Iale vali kela malaha vole ivive Balabasi keu gamaniali vole kavei voeabe, vole kavage voelealu, ige abo vai dibulalu. ⁸Ata moeagaea loi Bailate laviai avoe a memila lolai ale ke late, lolai aso.⁹Ige Bailateu lavigei avoe, au la, olage da Diuia kini vai lamei?. ¹⁰Bailateu huhuai loui avoe, ata koea Iesulu tuvui labo ai vai daeo, loevelu. ¹¹Igeto tivi bulisitiabe keu ataele vekeai ulu, loui avoe loui koseave, Balabasi vai loame.¹²Ige Bailati tota lavigei avoe, Isege dale vadeu ai Diuia kini ko vileo?. ¹³Ige ea avoe vai Satauloeava.¹⁴Ige Bailati loui avoe, au vadeu toela alu, ige Bailateu tota lavige avoe, au vadeu toela alu? Igeto ea genuhamai toai avoe, vai Satauloeave. ¹⁵Ige Bailateu ata agisi sisila tigelivelu, Balabasi vai vavelu. Isito Iesu vai tuvaliavale ata vavege, ea Iesu meialemei vai tai visukaeavalogoto ba vai kavalivelu tilu.¹⁶Kateai Iesu vai gamania oo kitae ke uvue tilu, isi tuvali ata moeaga toiavege loevelu.¹⁷Loevei kosi kitaea katuvale, ogona taote ke vai ela kolovulu, isi kote bekabekate ke kaealoho vai kinevele sanekalu ketevelu. ¹⁸Isi abo kosive lai louvale kelate avolu loui avoe, Diuia kosive kitaeale duave?.¹⁹Isi bedita kinevele kavai avoele tioai, abo kome bokoai vata bisi tuholuai hoeaseavaeviva. ²⁰Isi koeleavai, avolu loulogo toba ogona taote ke lebodiai to ogonave vai ea kolovulu. Isito ba meialemei vai kavalivelutilu. ²¹Tiale kea kuvau tavae, Sailini malaha vole Saimoni keluvita avoele lolu Alekisalenida ta kove lufasi va mama, keu botoe tiale loisege abo ke ivai laviage eu Iesu idi dote ke vai kabaisi tilu.²²Kateai Iesu meialemei vai loalea vata vole ive Gologota kela daiaevelu vatava ke iviu kosealu, kineu lolo. ²³Kela daiai, ee vole toela vai vaini ta levutivai, vai Iesu vavulu. Avoe au igau vateve tuvu vesuai. Iesu ke homasiavai, iiee solilu. ²⁴Ige kele abo Iesu vai ididote au kabaisi tivale kele kavaevelu. Isi ogonave Solodiaea agisi otovei ele kasiava, oleu kasi kele meliale keule ke vai.²⁵Vavita valiu niu naini okoloki vasege abo Iesu vai idile kavalu. ²⁶Vai kavaito kisai vole ai vai kineve tatale isu ivile vaeavai loui avoe kou Diuia kosi kitaela kou. ²⁷Isi vavolo ata abutita vai idiu dole kavelu, voleu Iesu ada vaiteveo, isege, voleu adave ageveo. ²⁸Aveve abe keu bukau uvue abo louale ke vai lelevetilu. Louiavoe, aule atau toela, abuti minale aule voeleai.²⁹Isege ata moeagaea kuvala tai loi ivai tuvikivikiai, loui avoe, Aha, au ala loui avoe dale Dubu kitae ko kosaluaga valini abutita igalitau vesusege koui vesuiavai. ³⁰A nona kateale loualelu baito idiu dole dobai loo.³¹Ige Dubu kitaea isi, Diuia basu loui haivai oivale kea Iesu evasiavai avolu loui avoe keu ata volelau ke hoeaseaveva isito au ba amiga isalivelu bele. ³²Isi vole lavigei avoe, keu amiga vai loui avoe dau Diuia Kosive kitae Keliso dala kou, iale dobai loige loo aa ivai ba loi uvu vai aele vaeavai. Ige kelate atau toela abutita keu kotou toela katealeta avolu loui lavialu.³³Ige valiu minale tuelo koloki, vaitai tilia koloki keuvule valiu niu gusuai vata bahata bavulu. Iale to ba tilia koloki vasege valiu kalulu. ³⁴Isege Iesu au kotole genuhamai toai avoe, 'Eli Eli Lama Sabakatani', koto keu kosealu di Dilava Di Dilava aa vadeulu daa kalevai tilu. ³⁵Ige ata volea leleisi uale keake evisi, loui avoe, evive keu Ilaidia lugau ke toalu.³⁶Ige malaha voleu ke evisitai hau vole matelesi late savai uale ke vai, vaini ee bisi idita kititisi letatavai, vai aivele vaeavage au isi. Isi loui avoe baito lai niai ivai Ilaidia le loi vaveage au dobai loi. ³⁷Kateisege Iesu genuhamai kekoaito voelealu. ³⁸Iesu voeleasege Diuia Dubu uvule abo ogona vai minale basumale ke minale eula davuhovoi tai kaila velevalu isi ogona abutita olilu.³⁹Iesu kateai kekoaito voelealu ige tuvaliavale kosive voleu valavele lavisi uale keu ke ivai loui avoe leleve ula ata kou Dilava vola kou. ⁴⁰Kateisege keate volea Iesu luvita Dielusalema kalevai loale kea keivai ogela leleisi nimabisi ue viva. Ke a minale Meli Magidaleni, Meli, Dieimisi ta kove Diosese, isi salumu kea aia. ⁴¹Iesu Galileia loige, keala lovai avolu vita oiva isi keate moeagaea avolu vita Dielusalemae loevelu.⁴²Valiu loi gutuige, bulau loi vuguvugualu ige. ⁴³Dioseba Alimatia biage keu atau dua, keu kanisoloea ata vaite, Dilava huhuivale ata. Keu meliai loi tai Bailate laviai avoe, Iesu vai damuge davai tai abavui. ⁴⁴Ige Bailateu teteai loui avoe au Iesu voelealu. Isi au solodia vole belai avoe au Iesu voelealu.⁴⁵Ige Soludia keu Iesu voeleale ke loui laviage eu ke evisi Dioseba laviai avoe vaite.⁴⁶Ige Diosebau tai ogona taete vole voiai vailoi Iesu buliai vai tai au vulele abata lovoale ke vaitai abavuevelu. Isi vule vole bosi levovoai vai abatake vaa bavulu. ⁴⁷Kateisege Meli Magidaleni, isi Meli Diosese ai kea Iesu abavuale malihava.

Chapter 16

¹Bulau vesuge Meli Magidaleni, Meli Diemimisi ta Salome ta aiabe, kea senisi hagote ke vaogei agisi lolu sanidei vavita Iesu vava vavue velivelu. ²Isi vavita vau hodota lolu Iesu vutae.³Loevealea kuvau tavae vole lavigei avoe oleule lai lolai vule kitae abovai ela abata vaa bavuale ke levovoai. ⁴Isi ke loui loi ivage vule keu vovolovai bagalaveo ulu.⁵Ige ea ke ivai tai gliu vae tievelu. Tai ivage Anelu voleu ogona taete katuale keta Iesu lovole ada vaiteo ugulumai uva. Ige ea keivai vabuiavalu. ⁶Ige Anelu keu lavigei avoe, vabu kalevave laea Nasaleta biage kavale kela laa kaoiva. Dilavau isage kobelalu, loi lovove ivave.⁷Kateaito lavigei avoe taevelivelu mohohoeabeta Bita ta laviave. Iesu kobelai Galileiae tilu. Laea ba tailivelu ivave.⁸Ige keate kea ke evisi fabu kitaeta kobekavai viliviliai tievelu ata lavige solilu.⁹Sanide ke igali uvule vavita Melimagadaleni aau avoele munana toela seveni aau avoele lovegeale ke ivalu. ¹⁰Ige Meliu tai auu aboili uvale ke lavigelu, kea uui uvuai alio kavai usege. ¹¹Eaa evige Iesu kobelalu isito vai lelevetie solilu.¹²Kee iae vali ke igalile Iesu foo vole abutiu kuvala tivaga Iesu amiga lekoveai ata vole ai aboili otiva geto eaa baa iva iluvielu emausi kuvae. ¹³Ige ese abuti kea tai Disaibolo vole lavigeto eea kotoeabe ke vai lelevetie solilu.¹⁴ Iesu ke iae Disaibolo ileveni kea lovi isege Iesu aboele velevalu isi abolai lou kitae alu, eavolea Iesu ivai loui louge to eaa koto vai leleveti solisito malomalota ueviva. ¹⁵ Iesu lavige avoe laeale vata ko nenile aloloai keve. ¹⁶ Ige oleu evisi babatiso soliale keule voele toela vai vaola vatau vesuiavale kela. Ige oleu evisi babatisoale keule ukolikoli, isege ole evie solisi babatiso soliale keule voele toela vai faoe.¹⁷ Ige olea dii koto ko eviale ke dale dii vuvune ko vavega bole talive, ata vole sisila toela eau uui agige tilogo tiale munana toela ke abo lovegei isi hatitite ke hoeasevege abole doadoai, isi abole ata volea nonate kele aboili nonai haivei tai.¹⁸ Ige ute aaihaniteu keu uagevege aboba vovolivelu bele, isi abole hatitite kea tatale abo ada vaevage keale doadoai.¹⁹ Iesu nona keneni haivevaga vesusege otogoe tilu tialeu aau mama adave vaiteve keveo tai ugulumai ulu.²⁰ Ige Disaibolo ea kobekavai vata kenenile Iesu nona loui haivei tilu, ige Iesu aboili haualu ige eea ivai teteivale. Ige ataea ke ivaievisi vai leleve tilu,ige Iesu aboili hau igalialu.

Luke

Chapter 1

¹Teovilasi di kakolo ata moeagaea Iesu lailoi minale aveve dua ale ke kisaialu. ²Memila Iesu mohohoea Iesu vadeu ale ke ivai ke kisaialu ata ivale ata keali ke toleage vesulu ige data ke ivai toleai vai alu hanavalu au ata ivite kelu louivei. ³Ige data olai aveve ke neni isi galave ke neni toleai, alu hanavai au ata kitaelu louive. Kateige da Iesu galave ke kaoai neniai ivai valivelu alu toleai hanaviva. ⁴Iale au ba ko ivai dodavei ata volea louge a eviale keta huhuai uso.⁵Kini Helodi keu Diudea vata naliai uvalela malaha vole bulisiti ivivela Sekalaia, Abiada keta memila Diuia Dubu naliavale ata kitae. Ige Sekalaiau hauve ivi alu Dubule keateve keu Eloni eselega lolu ivie Elisabeta.⁶Keu avoti atau dua evievi ata Dilavau lo Basu ke lehosiva solilu isito ke naliu dua aeviva. ⁷Isito eseabeu ue solilu, Elisabetau esesia au ba ese koulivelu bele ige lahaniabeu vesuilolu.⁸Sekalaiau taemiveu loige eu loi Dubu haukala alivelu Dubu uvue tilu. ⁹Bulisiti kea kalaebe keu koseiva, abole gadala vole age naba keu ole vage Bulisiti keule senisi hagote ke vaitalivelu Dubu uvue batabata adale kosai vauge hagove vivie keule Dubu uvule vivia ui. Hagoai ui abo ke age sakalaia vage eu tilu. ¹⁰Tiale Senisi hagote ke vasege ata moeagae Dubu vavae ui Guliguliava.¹¹Guliguliasege Anelu voleu loaleu batabata ke ivila ada vaiteveo lavilu. ¹²Ige Sakalaia ke vabuiavage lutive baiu hadahadaulu. ¹³Anelu laviai avoe vabualive, ai guliguli Dilavau evilu ai ivu Elisabetaule ese vole vai, iviela Dioni.¹⁴Abole sisila kitae ai eseu uale kela. ¹⁵Ese keule Dilava vileo ese kitae, auba uaini eu toela ke ilivelubelel e melite ke ilivelu bele isege Otogou Lauma Helaga keu ke vai vuvunetisi aiave gogou uvue.¹⁶Keule Iselaela ke neni takoveai agisi Kosive Dilava ke veleo loi. ¹⁷Ese keule Dilavau haule unila koto vai tigei Munanau tuvu vuvule isi Ilaisau vuvunele mamuvuiabe lutiu bai ke neni takoveai agisi eseabe keta otovei koto eviesite ke agisi luleletigei kalau dua keveo ige ea lediai Kosive vou lolivelu age inohovele ui isege Iesu loi.¹⁸Ige Sakalaiau Anelu ke laviai avoe, 'Dale oleveo kateai ke valitisi?' Dau maku olige di keateta lahanive ta vesulu. ¹⁹Ige Anelu keu loi avoe dau Anelu Geibolo dala kou, dale Dilavau nila lavigei kelu da havage da lolu nonau dua ko loui a lavialivelu. ²⁰Katealelu aba nonalivelu bele ivaga da vadeu louale keu loi vesugeto ba nonaso, aa di koto evie solialelu.²¹Ata moeagaea vatae Sekalaia inohole uvagato ba Sakalaia velevai lolu aiveu bavualeta. ²²Sakalaiau velevai loi ada ulata ata haivege ea loui avoe keu Dubu uvue hau vole ivalu ige eu vekeai meliai ada ulata haiveva. ²³Ige ke iae Dubu uvue hau vesuge eu au oe tilu.²⁴Ke iae keateve Elisabetau ese valu isi amiga vai mahogovaleu bata ada vaki vole '5'. ²⁵Loui avoe Dilavau kuvau duala kou dalu alu, au sisila kitaele di huhui isu ke vesuiavalu ataea nile. Da matiavale ke.²⁶Ige keu loi bata igaliu ue solisege Dilavau Anelu Geibolo hanavage loi Galileia siti vole Nasaleta. ²⁷Loi o kele velevage va vole ivivela Meli keu ulu, va Meli ke abo Diosebalu kokovalu. Dioseba keu Deividiu laini volela (beseabe) isege va ke ivila Meli. ²⁸Ige Anelu keu loaleu avolu loui avoe, ale duave kosiveu ati ui, a hoeaseavalu, ige au nivele duave. ²⁹Kateige Meli koto ke evisi tetealu isi loui avoe koto vadeula koseale kou.³⁰Ige Anelu keu avolu loui avoe vabu kale Dilavau aa eahalelu. ³¹Ialelu ale ba ese vole va. Ese keu uge ivihai ivive loui kosea 'IESU'. ³²Keu ui kosi kitae olige Dilavau eue uale keule loui koseai di vola keu isi Dilava Kosive keule vavivuiabe Deividi vea telona vai vavuge aule ele ugulumai. ³³Ige aule Dieikobo ese ke neni naligei ige Basileiabeu ukolikoliai ugei.³⁴Meliu Anelu laviai avoe, aa louvale keu oleve kateai? da malahabe iva solilu? ³⁵Ige Anelu laviai avoe munana tuvuteu keule aele dobai loige Dilavau vuvuneu aa bavuge ale ese ke vaso. Katealelu Dilavaule au voo ke ivi loui koseai dii voo tuvute.³⁶Ale ai aia vole Elisabeta ke huhualu keu esesia olisi loaleu ese vole vale keu unita ualeu ave bata sigisi '6' la kou. ³⁷Kelu malomaloalive Dilava vileo haubeu ba isualivelu bele aule nenive oligei. ³⁸Kateige Meliu Anelu Geibolo laviai avoe dau Dilavau hau avale ata vole dala kou, au vadeu dalu louale keu nenive. Kateai louge Anelu evisi kalei tilu.³⁹Vali kele Meliu au hau bevuai agisi talau visoe ovole Diuda vatae tilu. ⁴⁰Tialeu tai Sakalaia oe tilu, tai Elisabeta vai sisila tilu. ⁴¹Kateisege eseu Elisabeta uvue vitoi hadalu, avota sisilaive. Ige Elisabetau Otogo Munanau tuvu loi avoe ililohoi ulu.⁴²Ige Elisabetau genuhamai salasalai lou avoe, a keu keatea dua ke uvule keateu dua igali. Duave kitaeu aele ulu isi ai uvu baiu dua keta bai dua kitae. ⁴³Ige keu oleve kateai dii Kosive kitaeu, aiaiu loale daela velevalu? ⁴⁴Iva, ai sisila nonau dua keu dii golemau evisege eseu di uvue vitoi hadalu sisilaive. ⁴⁵Katealelu sisila kitae Dilavau alu louale keule leleve olisi.⁴⁶Kateige Meliu loui avoe daa dii uvule Dilava hoeaseavale keu kitae daele. ⁴⁷Dilavau da hoeaseavale kele da sisila kitaealu dii Dilava vileo.⁴⁸Dau Dilavau nile ivie solilu isoto eu da huhualu katealelu ata moeagaeale loui koseai Dilavau keate ke hoeaseavalu. ⁴⁹Kosealelu Kosive keu ivi kitaete kelu loui dalu hau kiitae ko alu ivive keu ivi tuvute.⁵⁰Katealelu ole oleu Dilava vabuiage uvuveule aboele ui, ige aule vali baita ata keta eseabe keta hoeaseavagei. ⁵¹Ige adave keule vaveve melite ke ai isi olea abobiga letatavalivelu age aule huhuiabe agisi katui.⁵²Keule vatau ata kitae ke letolevegei to olea uveve dua avale ke letatavagei. ⁵³Keule loviu dua ke vagala valeke vavei isito lovi moeagate ke hanavege ada ulale taevei.⁵⁴Dilavau au ata Iselaela ke dulugei ke nimabigei kaleve solilu abolai uvuale kelu louive. ⁵⁵Memila atate isi Eibolahamu ta lavia avoe dale vali bahata la huhuevegei vale vile ke nenile.⁵⁶Meliu Elisabetati ualeu bata abutita igalita '3' vesusege au oe lolu. ⁵⁷Vali volele Elisabetau eseu ulivelu valive niu loige voveu ulu. ⁵⁸Voveu uge kakoluvuia be nenia ke evisi avolu sisila kitae aevelu, ea huhuage Dilavala avolu kuva ke alu ige eu ese ke valu.⁵⁹Valini eiti '8' vesusege atave ke nenia loi sisilave ai olai veuivale vateve ke letulie vei isi ivive loui. Ataeau ivage Ebolahamu vileo ata kea loaleala kea letulige vesusege olai mamave Sekalaia ivita ivihai. ⁶⁰Isege aiaveu loui avoe be, ivivela Dioni. ⁶¹Kateai louge ata kea loui avoe aa oleveoga ivi ke vai lolu, keu vamilia ivi olie solilu.⁶²Isi loui ada ulale mamave laviava isivia ivivelu vadeu loui. ⁶³Beba vole vai vavuge eu kisaiai avoe ivivela Dioni, ige ataea ke ivai tetehamalu.⁶⁴Isege solekata aiveu alavasege eu loui avoe ivivela Dioni. ⁶⁵Ige vabu kitaeau ata ke nenile dobage ata ke belala vai Diudea talau visoe uale ke lavigei oige ataea evisi vabuiai loui avoe ese volela keu, keule vaoe vadeu kitae ai. ⁶⁶Ata olea ke eviale kea koto ke neni abo uvue otovei huhuai uevelu.⁶⁷Ige mamave Sakalaiau munana tuvu avoele vuluai uale keta Belovetai loui avoe. ⁶⁸Dilava hoeasea vave, Dilava keu Iselalaea Dilavala keu loi au ata mauliavelu isi au huhuale kela keu alu.⁶⁹Eu kauda volelau vai velevalu lailo ko neni maulia velivelu mauli vavei au haukala ata Deividi ou uvule. ⁷⁰Ceu nonaiau beloveta kea aile louale memila voleo. ⁷¹Lailo mauli vavelivelu lailoi baoea adale ata kea lailo ko agisi toelativale kea adale.⁷²Aule ko late ai isi aule lailoi mamuvulai uvuai au basuta huhuai. ⁷³Au memila lailo vavivutelai nona vaevalu, Eibolahamulu koto tuvute louive. ⁷⁴Au koto tuvute louale kela aule lai lolai tuvui vale kea adale lailo hoeaseavei ige lai ba vabualivelu bele isito hauve ai. ⁷⁵Isi ata tuvute olisi vali baita aveve dua ula volelai ai, Dilavau nona louale keu katealu lailolai.⁷⁶Iale di voo, ataeale alu loui koseai Dilavau eue uale ke beloveta ala keu iale ale luta tai kosive kuva loisege aule ba loi. ⁷⁷Aleba ksiveu toelale au ata agiveve koto ke loui ata haivege abole abo aveve toela kalevage Dilavaule kea toela totoai.⁷⁸Kosealela Dilava keu lailolai uvuavale Dilavala, keule valibaita lailolai uvuage isi lailo dulugeva iale va alavale kelate Kosiveu atagaveule lailoele kalui. ⁷⁹Lailoele kaluge oleuoleu vaviu aveve avale kele kea vovolivelu uvale ke Kosiveule kelohomegei agisi uveve dua kuvala tai. Sekalaia kotouloi kele vesulu.⁸⁰Igeto voveu kitaea bosialu isege uvuveu huhui keu avoele meliage o kalei botoe tialeu ataea uesite keveo tai ulu, ui tialeu vali voleu loige loaleu Iselala ata haivelu.

Chapter 2

¹Vali kateale nila abo basulo lo vole alu Sisa Ogasitasiu loui avoe vatau ata ko nenia tai abo ivi buka kitae uvule otovei toleai. ²Ogasitasi keu au Basu ke vaeasege Kuiliniasi keu Silia vata ke kosive. ³Talavatuia beu loui avoe ata ke neniale kuiakavai abo vavivuia vatae tai abo ivi otovei.⁴Lo keu kateige Nasaleta malaha vole ivi Dioseba keu Galileia vata kalei loaleu Diudea vatae velevalu Deividiu oo kitae Betelehema vatae. ⁵Ige Diosebau au keate kokovale keti loalea oo kela daialu isi tai au ivita Meliu ivita buka kitae uvue vaeavalu, Meliu eseu unita.⁶Ige Meli vea loi Betelehemae usege eseveu vali niu vugu vugualu ulive age. ⁷Ige Meli vea navaveve ou ue solige ea tai ovou oe uevesege eseve vou ulu. Ige vai ogona taeteta buliai abolai ou uvue uvuvebe uesolilu.⁸Vali ke nila ata volea abo ovo mamoe ke otovei vavile ke nimabigei uva. ⁹Isege Dilavau Anelu voleu aboeo loige Dilavau ataga kitae aboele kaluge ea ke ivai vabu kitae aevelu.¹⁰Ige Anelu lavigei avoe vabu kalevave, daa lalai sisila nona kitaela ko vai lolu vatau ata ko nenilai. ¹¹Ave vali ko nile lalai Deividi oo kitae Betelehema kele eseu ulu, lako neni mauli vavevale ata kitae Keliso keu ulu. ¹²Lale oleve kateai da louale ke ai, taevelivelu ivage abo ogona taeteta ese ke buliai vai bata batau adale lahoale ke ivave avola keu naiva.¹³Koto keu vesusege Anelu moeagaea Otogo kalevai loevelu loi Anelu vole ke luvita ane loueviva isi Dilava hoeaseavalu Anelu kea Otogou ami ala keava. ¹⁴Loui avo Dilava hoeseavave, aveve keu lai lolai kitae eula ulu isi vata kole duave kitaeu atalai ulu au abolai olavale kelai.¹⁵ANELU kea kateai ke louito kalevai otogoe tievelu isege mamoe nikovai uale kea loui avoe, baito, lai tai KOSIVE voou uale ko ivai Betelehemae. ¹⁶Ke louito loi viliviliai tievelu Meli ta Dioseba ta kaoaive tialea ivage ese lekeu batabata adale nai ulu.¹⁷Ige mamoe nikovai uale kea loalea ese ke ivai loi loui ata lavigelu ANELUIA louale nona ke neni louive.

¹⁹Isegeto Meliu koto ke evisi sekiai ke huhuai uva. ²⁰Ige Mamoe naliavale kea tiale abo oola daiai ane loui Dilavalu guliguliava, kesealelu ea ANELUIA haivege ea tai abo niteta ivalelu.²¹Bula igaliu vesusege abo veuavale ke vateve letulisi ivive loui avoe IESU keu aiaveu ANELU GEIBOLO lavia avoe ai eseu ivila IESU.²²Vali voleu loige Diosebau au keateti Dielusalemae tilu abo olai Mouseseu basu kisaiai vaevale ke lovai abobiga hoeaseavai, abo voo ta vai hoeaseavage ata tuvute olisi DILAVA vileo. ²³Abo DILAVAU basuale uvue kisaiai avoe vaa voleu au ese uni voo vole vaeavage keu DILAVAU vileo ese tuvutela keu. ²⁴Kelu loui abole aveve kateale aluaga abole ugu umutava bune abutita isiho kelea abutita vai loi vaui abobiga hoeasevei abo eseta hoeaseavei DILAVAU basuale uvue kisaiai kateai loulu.²⁵Vali kela malaha vole ivivela Simeoni keu Dielusalemae uva, keu DILAVA vabuiavale atau dua isi Iselala dua vai loiveve kelu niai uvale ata ige DILAVAU munanau tuvu avoti ulu. ²⁶DILAVAU munana tuvu laviai avoe aba voelealivelu bele ale ui DILAVAU Iselalaeale dulugevale ata kitae KELISO ale ivaito ba voelea.²⁷Ige Simioniu Diuia dubu kitae ke uvue tisege Diosebau Meli ti abota IESU vai Dubue lolu, ige lou louale abo hoeaseavai Dubu uvue. ²⁸Ige Simioni IESU lemugai vai au adale vaeavai hoeaseavalu isi loui avoe. ²⁹DILAVA au di ata kitae au da laviale ke ave ese ko daa ivalu, iale daleba uvu duale voeleai tai.³⁰Daa dii nitela ese ko ivalu Iselala dulugeale ata kitae ko. ³¹Aa ata ko hanavage loale ko vatau ata ko neniale ivai. ³²Aa hanavage loale kou atagau atala iale atagave keule vatau ata koele atagage ataeale atagave kele kuvave ivai, isi Iselala eale vuvuneve kitae agisi.³³Simeoniu koto kateale louge mamave ta aiaveta ke evisi tetehamalu. ³⁴Ige Simioniu hoeaseavei aiave Meli lu loui avoe, DILAVAU ese ko letatavage Iselala ata moeagaeale kotove evisi lovai tige aule hoeaseavei isege Iselala volea kotove evie solige aule toelatigei keu DILAVAU avevela keu, ige ata moeagaeale avolu tuvuai lougei. ³⁵Ige DILAVA uleba uvuiabeta huhuiabe keta ivai iale Meli nohoma aveve katealeule loi ai uvu bige ale ba uvu kitaeage.³⁶Simioniu nona kateale loui vesuiavalivelu asege beloveta keate vole Ana keu lolu Banuela vaa keu Asa ese kele loale keate keu velai au vela keti uale vagana seveni '7' vesusege velaveu voelealu. ³⁷Isege Anau gobu olisi ualeu vagana eiti voa '84' vesulu, keu keate koli olisi uale keu vali baita dubu kale soliva isito vavi vali kele aule dubu e tai DILAVA hoeaseavagei vali voleo guligulilu alu aga au ba lovi ilivelu bele 'anivaga' isito aule guliguli ulagei. ³⁸Iale keate keu ese ke ivai DILAVA hoeaseavalu isi Dielusalema ata ke lavigei avoe lailo dulugei lailo agiveve atala kou.³⁹Kateai louge DILAVAU basuale uvue abo kisaiale ke neniu vesuge Diosebau au keate ti kuia kavai, Galileia vatae tialea tai abo oo Nasaletae uevelu. ⁴⁰Isege IESU solekai bosiai koi olige luleleve keta kitaeige DILAVAu hoeaseavai avoti ulu.⁴¹Vagana igaligali kela Diosebau au keateti Dielusalemae basi ova lovi ilivelu tigei. ⁴²Vali kela IESU lagani veu tuelo '12' vasege ea Dielusalemae tievelu abo lovi ilivelu age. ⁴³Ke ige vesuge Diosebau Meli ti oe tisege IESU Dielusalemae ulu, isege mamaveu aiaveti ke iva solilu. ⁴⁴Ige abo huhui avoe eseu ata moeaga koea uvule tilu isi kateai kalevai tievelu, isito gutuige abo kakoluvuiabe belagege e ulaea ulu.⁴⁵Belagevege IESU ue solige ea tota kuiakavai Dieslusalemae kaoai tievelu. ⁴⁶aoivaga vali ni abutita igalitau vesulu '3' ige ea Diuia dubu kitae ke uvue tai ivage eu Iselalaea tisa kitaea ata haivevale kitae kea vavale ugulumai kotoeabe ke evisi belageva. ⁴⁷Ige kea laviage eu kotoeabe ke tavale genuhamai lavigege ea ke evisi tetehamalu.⁴⁸Kateisege mamaveu aiaveti ke evisi tetehamalu. Ige aiaveu lavia avoe dii voo avadeula ko loele ava, ige lo ai mamati aa kaoai alu uvuiva isi a kaoiva. ⁴⁹Ige Iesu lavigei loui avoe la vadeulu da kaoiva, au la lulele solilu dau di mamau ou uvue ui lovive ale keu duave. ⁵⁰Isito IESU abolai louale ke ea huhue solilu au abolai louale ke.⁵¹Ige IESU aboili kuiakavai Nasaletae tilu, tiale abo vadeu louge kotoeabe evisi abo vadeu louale ke ava. Ige aiaveu au vadeu avale ke au uvu ulale huhuiva. ⁵²Ige DILAVAU ivage ataea abota ivage IESU kosi olige luleleveu kitaeage aveve ve keu kitae.

Chapter 3

¹Vali vole niu loige Lomenia kosi kitae Taibeliasi Sisa keu vagana vivitini '15' keu uvule vatau kine kitae olilu isege Bontias Bailate keu Diudea vata ke kine olilu isege Heloda keu Galileia vatau kosi kitae, isege kove Bilibi keu Itulia isi Talekonaitas vata ke nimabigeva, isege Lisaniasi ke Abilini bata ke kosive.²Isege vali kela Dubu nikovai uvale ata abuti Anasi u Kaiabasiti ulu, kosive katealea usege vali kela DILAVAu Sakalaia voo Dioni botoe uvale ke lavialu.³Ke laviage tiale ee vole Diodana ke vavae vata igaligali kele ata haivei loui avoe lai aveve toela ke kalevai kuiakavai loi Babatiso ave ige DILAVAule lai aveve toela ke uliage aule vesui.⁴Iale Dioniu aveve kela Aisaiau Belovetai loulu, isi kisaiai avoe ata voleule ataea uesite keveo toai koseai loui, Kosivelu kuvake inuta loive. Isi au tiveve kuva keta loigau inuta tai keukale keta.⁵Vatau lohoale deta vata otovuge vaea loi, isi hehavale ke lovoi letolevave. Isi kuvau kevatige keta loisi neniavave ige au duai kuvau keuka keukale keta loigau lilikata tai, isi kuvau toelale keta loive. ⁶Katealele ata moeagaeale DILAVAu toelale ata agiveve ke abo ivai.⁷Ata moeagaea Dioni vileo loi olai Babatisoai, isito Dioniu lavigei avoe laa kea ute late la ola solilu DILAVAu tuvu lae lolivelu, isito laea kuiakavai DILAVA lova solilu katealeluga DILAVAu tuvu lalai loiva.⁸Iale luta lai toela kalevai aveve dua ula ave isi ba kele Babatisoave isi momai loui koseavale, Eibolahamu ese lola koea. Iale DILAVA tuvu ba lolai lolivelu bele daa laa lavigevege evive, DILAVA aule olale louge vule koeale Eibolahamu ese olisi lai lovole ui.⁹Kumau idiu galale ulu idi keu baie solige kuma kela idi ke koisi vai venele kavatuge aule nai.¹⁰Kateai louge ataeau loui avoe ige loeale vadeuai. ¹¹Ige Dioniu lavigei avoe la oleu ogona abutiu valuaga vole vai ogona site ke vavu, isi oleu avoele lovi moeagau uge vole agisi lovie site ke vaveve.¹²Kateisege takesi moni agivale ata kea Babatisolu Dioni vileo loevelu isi lavia avoe Tisa isege loeale vadeuai. ¹³Ige Dioniu lavigei avoe momai vavolo aevivale, Gamaniu moni louale ke ula agive, toloveta agivale.¹⁴Kateisege tuvali ataea loi Dioni laviai avoe isege loeale vadeu ai ige eu loui avoe momai ata kavei moniabe agilive isi labeu atae vavale koto louive moniabe agilive isi lalai ibila agivale keta ivai homasiavale. Ke agi aelela keu.¹⁵Kateige vali kela ata bahataea loui avoe isoho lailo agigei hoeaseavale KELISO kela kou, kateai ke loui voleali ke balalava. ¹⁶Ige Dioniu ata ke neni lavigei avoe daule ele la Babatisogei isito ata vole kitae daa leiviale keu aike loiva, daba ata kitae bele samakave tohoai keu daele isualu eu ata kitae aule munana tuvuteta venetale la bahata Babatisogei.¹⁷Iale ata keu loluaga aule au kelona doteta vai lolivelu laisi baive ke bii sesiage baive keale lavui ui isege soboutave keale voleo lavui ige aule baive duave ke agisi baikiai au valahue otovei to soboutave ke agisi venele katuge abo navai.¹⁸Dioniu nonau dua kateale loui ata haivelu nona moeaga moeaga. ¹⁹Isi gamania kosive Heloda kelu koto tolote loulu kosealelu Helodau au kou ivu Helodiesi ke meialemelu isi aveve toela moeagata agelu. ²⁰Aveve toela moeaga aito ke tatale Dioni vai dibulalu.²¹Au dibulae hanava solisege Dioniu ata moeaga babatisogelu isi kea uvule IESUta vai babatisoeavalu. Ige IESU kobelai lavisi guliguliasege Otogou alavasege. ²²Munana tuvuteu omutava 'bune' lateu dobai loaleu avoele dalu isege koto voleu otogole dobai loaleu loui avoe "Au di uvu voo alau, daa alu sisila kitae alu".²³IESU babatisoivale kela laganive teti "30" iesi, ige ataeau loui avoe IESU keu Dioseba vola isito mamavela DILAVA ige Dioseba mamala Heli. ²⁴Ige Heli mamala Matati, ige Matati mamala Livai ige Livai mamala Meliki, ige Meliki mamala Dannai, ige Danai mamala Dioseba.²⁵Ige Dioseba mamala Matataiasi ige Matataiasi mamala Eimosi, ige Eimosi mamala Nahumi ige Nahumi mamala Esili, ige Esili mamala Nagai. ²⁶Ige Nagai mamala Meati ige Meati mamala Matataiasi, ige Matataiasi mamala Semeni, ige Semeni mamala Dioseki ige Dioseki mamala Dioda.

²⁹Ige Ee mamala Diosua ige Diosua mamala Eliesa ige Eliesa mamala DOLIMI, ige Dolimi mamala Matati ige Matati mamala Livai.³⁰Ige Livai mamala Simioni ige Simioni mamala Diuda, ige Diuda mamala Dioseba, ige Dioseba mamala Dionami, ige Dionami mamala Eliakimi. ³¹Ige Eliakimi mamala Melea ige Melea mamala Mena, ige Mena mamala Matata ige Matata mamala Natani ige Natani mamala Deividi. ³²Ige Deividi mamala Deisi, ige Diesi mamala Obedi ige Obedi mamala Boasi ige Boasi mamala Salemoni, ige Salemoni mamala Nasoni.³³Ige Nasoni mamala Aminadabu ige Aminadabu mamala Alamu ige Alamu mamala Heseloni, ige Heseloni mamala Belesi ige Belesi mamala Diuda. ³⁵Ige Nahoa mamala Seluki ige Seluki mamala Leu, ige Leu mamala Beleki ige Beleki mamala Ebeli, ige Ebeli mamala Sala.³⁶Ige Sala mamala Keinani ige Keinani mamala Avadadi, ige Avadadi mamala Semu ige Semu mamala Noa, ige Noa mamala Lameki ige Lameki mamala Metusela. ³⁷Ige Metusela mamala Iunoka ige Iunoka mamala Dieleti, ige Dieleti mamala Maheliolo, ige Maheliolo mamala Keinani. ³⁸Ige Keinani mamala Iunosi ige Iunosi mamala Seti ige Seti mamala Adamu, ige Adamu mamala DILAVA.

Chapter 4

¹IESU Diodana ee kalei tige munana tuvute avoe ililohoi ui meialemei vai ataeau uesite keveo tilu. ²Tiale keu keveo usege seteneu loale vali ni voti '40' keu uvule seleavai ivage IESU kele dobai o doadoai keu vali ke ni moeagale lovi iesolialelu vagala kitaea kitaealu.³Ige seteneu avolu loui avoe, aa Dilavau voo oliluaga vule ko laviage beledi olige iso. ⁴Ige IESU laviai avoe bukau nonau loui avoe atabeu lovi ula isi ba kele meliai ulivelu bele.⁵Kateige seteneu solekata vai talae tialeu vata ko neni vai haivulu. ⁶Isi loui avoe dale ata ko bahata vai amuge ale kele meli kitae ai ba hau moeaga agi Dilavau louge vata kou di vata hau ko nenia daelete, iale dale vai di olau ata vavuge aule agisi. ⁷Iale ale ai kome bokoai vatabisi daa hoeaseavage dale ke bahata amui.⁸Ige IESU laviai avoe bukau kotou loui avoe ai kosive Dilava ke ula hoeaseavai olave ke ula aso.⁹Kateige setene IESU vai Dielusalemae lolu loi tai Diuia dubu kitae benola lavisege seteneu IESU laviai avoe aa Dilavau voo oliluaga kole vitoi doba. ¹⁰Kosealelu bukau kotou loui avoe Dilavaule ba au Anelu hanavege abole aa nimabisi a hoeaseavai. ¹¹Koto keu tota loui avoe Aneluiale ba aa vatalage aba dobai vulele amiga kavalivelu bele.¹²Ige IESU kotove ibila avolu loui avoe, koto lelevela keu isitota bukau loui avoe laa beu lai kosive meli ke kaoalive. ¹³Ige seteneu koto kateale loui IESU seleavaito kalei tilu loui avoe daa aike tai ui to ba tota kuialai avoe loi.¹⁴Iale seleavale keu vesuge IESU kuialai Galileia vatae tilu, keveo tiale keu munana tuvute keu vuvunele uge au avale nona kea bahata vatava ke nenile tilu. ¹⁵Ige au tai dubuiabele ata haivege abo hoeaseavalu.¹⁶Vali voleo IESU kuialai tiale Nasaletae au eseu eseaveta uale keve velevalu. Vali bahata bulau loige aule talivelu guliguliagei iale bula kela au tialeu dubue lavisi olai bukau nona dodavei. ¹⁷Kateige abo Aisaia beloveta buka vole vai vavuge eu vai vaveai ivivela lavisi dodavei tilu.¹⁸Dodavei avoe DILAVAu munana tuvu daele ulu, eu da letatavage dale kotove dua loui hauiabeu ue solivale ke haivei isi au da hanavage dale tiluga aveveabe toela ke loui hanavege abo aveve toela ke kalevai. Au da hanavage nii kelote keale ba niai, au daa hanavage olea uvu ulale uvale keta hoeaseavei. ¹⁹Au daa hanavage dale atalai loui koseai koviveule ba aike laa hoeaseavei isi laa dulugei.²⁰Koto ke dodavege vesuge buka vai dubu kosive vele vavui ugulumalu ige ata ke nenia sekiai nimabisi ulu. ²¹Ige IESU lavigei avoe da nona dodavege la eviale keu ave velevalu. ²²Koto kateale louge abo kotoudua eviale kelu tetehama isi vikoai loui avoe au keu Dioseba vola keu au olevekateai koto ke valu.²³Ige IESU abolai loui avoe daa huhuige la koto kosealela dalu loulivelu au haluluviale ata hoeaseavale ata iale ba amiga hoeaseava isi lale tota dalu loui koseai, aa Kabenamu oe aveve vole avale ke late ai vatate kole age lalai uvule huhui kateale huhuaeveva. ²⁴Isito daa laa lavigei ko evive beloveta ata keule au vatale koto louge vatave ata kea ba kotove evilivelu bele.²⁵Dale kele koto vole loui memila vole Ilaidia usege veniu loie solialeu vagala tili isi bata sigisi kateivalela loviu vesulu vata ko adale ige vagala kitau lolu. Kateivale valila Iselaela gobuvuvu moeagaea ulu vata koveo. ²⁶Isito DILAVAu kela Ilaidia hanava solilu isito vata vole Saidoni keve hanavage tiale Salebeta gobu vole oe ui lovi vavuva. ²⁷Memila vali kela Iselalaea ata moeagaea hatiti toela lebelasi ke vaevelu isito beloveta Ilaidiau ke kali kalige solilu isito Silia kosive vole Neimeni ke ula hoeaseavalu ige eu doadoalu.²⁸IESU koto isute kateale abolai louge dubu uvule abo ke evisi avolu tulu toela aevelu. ²⁹Isi kobekavai vatalai vai abo ou iae sekatavale vai kavatui. ³⁰Igeto IESU ata moeaga kea edekaeabe kele velevai tilu.³¹IESU vatava ke kalei Galileia vatae ovole Kabeniamue tialeu keve bulale ata haivelu. ³²Ige abo IESU louale ke evisi tetehamalu, kosealele kotove keu aboele vuvune alu.³³Ige dubu keu uvue tilogoale malha voleu uale keu baita kekoai toalu. ³⁴Kekoai loui avoe IESU Nasaleta ata lo kalevei te, au aa koveo loale lo kaveliveluga lolu da huhuage au DILAVAu voo tuvute alau.³⁵Ige IESU munana toela ke lavia avoe koto kalei malaha ke kalei lote kateige munana toela keu malaha ke laluvai vai ela vudia bele vata kavai kalei velevai tilu isege malaha keu doa doalu. ³⁶Ige ata bahataea ke ivai tetehama toela alu, isi vole lavigei avoe e nona vadeula koseale kou malaha kou au uvunele munana toela kolai louge abo kalevai tilu. ³⁷Iale IESU avale nona keu baita vata ko nenile tilu.³⁸IESU kobelai dubu kalevai Saimoni oe tilu, tialeu ivage Saimoni vaeaveu hatiti tetete ke alu ige abo IESU lavialu. ³⁹Ige IESU tialeu vavavele lavisi hatitive ke kotoeavage hatitiveu vesulu, ige kobelai lovi vaui vavelu.⁴⁰Gutule valiu dobaisege ata moeagaea abo hatitite ke agigei loige IESU igaligalile au ada vai tataeabele vaeavage ke nenia doadoa tievelu. ⁴¹Isi munana toela moeaga ke bedovege abo kekoai loui avoe au Dilavau vo alau, kateai lousege IESU kotoeabe bavulu kosealelu ea vai lelevetige Dilavau ke hanavage ata hoeaseavale ata Keliso kela keu lolu.⁴²Vali voleo vau alavasege IESU kobelai ataea uesoliale keveo tilu ige ataea kaoai ivai laviai avoe o kole u tikale. ⁴³Isito IESU lavigei loui avoe, DILAVAu daa hanavalelu dale oo bahata kele tai ata haivei abo DILAVAu adau vuvuneve valale uveve nona ke loui haivei. ⁴⁴Kateai loui haivei tiale Diudea vata ke neni dubuiabele aloloai haivei tilu.

Chapter 5

¹Vali vole nile IESU tiale tabu vole Genesaleti gonele lavilu kele lavisege ata moeagaea DILAVAu nona evilivelu lolu, loale volele nenie solilu isi IESUle kavoloige nenie solilu, IESU lavilivelu age. ²Kateisege seava kualume kaoivale bouti abutiu lavisi ulu, isege biageabea abo kualume ugaba totoiva ige IESU ke ivelu. ³Ige IESU ata vole Saimoni ke bouti adae tai lavisi laviai avoe bouti besuvage aike eu nioe lo, ige IESU bouti adae ugulumai ata haivelu.⁴Ata moeaaga ke haivelu, ige vesuge ataea tiatievelu isege IESU Saimoni lavia avoe ai bouti aike besuvage eu minae tai isege lai ugaba agisi ele katuve isi kualume moeaga agive. ⁵Ige Saimoniu loui avoe loi Kosive, lo vavi kole e vaulogo kualumabe kava solilu isito a louge lole loi ugaba katui. ⁶Kateai louito abo ugaba agisi ele katulu isege kuaume moeaga moeaga loi ugaba vale tige ugabaeabeu ililohoi ulu igeto ugabaebeu davu hovolivelu vekealu. ⁷Ige ea bouti vole ke toiavege loi aboili kualume kavei bouti abuti kele agivaga bouti abuitita keu ililoholu vekealu.⁸Ige Saimoni Bitau seava moeaga moeaga ke ivei loi IESU vudile kome bokoai vata bisi IESU laviai avoe, KOSIVE, daa kaleite, dau atau toela. ⁹Kateai louale keu kosealu Saimoni au kakoluvuiali kualume moeaga ke ivei tetehamalu. ¹⁰Ige kakoluvuabe Diebedi voo abuti Diemisiu Dioniti abota tetehamalu ige IESU Saimoni lavia avoe vabualive, aa memila kualume agiva isito aule dalu aike ata agige. ¹¹Kateige abo bouti abuti ke agisi loi eu gonele otovei IESU lovai tievelu.¹²Vali voleo IESU ovoleo tige lebelasi vale ata keu loi au kome bokoai vatabisi tuholuai genuhamai IESU laviai avoe di KOSIVE au ale valivelu daa hoeaseavai. ¹³Ige IESU au ada katui malaha kela holisi laviai avoe mana dale aa hoeaseavai, kateisege malaha keu tavale lebelasi keu ue solilu.¹⁴Ige IESU avolu isuta loui avoe, aike kole lavisi talive Dubu naliavale kela velevai amiga vai haivege abo ai vava ivai vadeu louge Mouseseu louale ke late vale vole vaitai vaiu DILAVA hoeaseava, ige ataea aa ivai koseai vavave ave duave. Isito daa vadeu ale ke koui ata haivelive.¹⁵IESU kateai loulu isito au ale nona ke ataea evige vesulu ige ata moeagaea avoe loi kotove evisi abo haluluvite keta agisi IESU vileo loevelu. ¹⁶Isito vali moeaga IESUle vavita vau alava solisege aule kobelai talivelu atau ue solivale keveo guliguliagei.¹⁷Vali voleo IESU ata haivesege Balisese ata isi basuiabe dodavei haivevale ata kea Galileia vatae Diudia vatae isi Dielusalema oo kitae keve lolu. Loevealea keve uevei IESU DILAVAu vuvunele ata hoeaseaveva.¹⁸Isege ata volea malaha voleu ada keukate isi genave kea keukale ke umuvai kabaisi vai IESU vileo loevelu loige ata moeagage. ¹⁹Vai ou tatae va daiai vai vale hanavage agadita IESU neni kele dobai loaleu IESU vavale agadita dobai nai ulu.²⁰Ige IESU aveveabe ke ivage ea abo uvu vai IESU vilele vaeavage IESU malaha ke laviai avoe, dii kakolo daa ai toela keneni uliage vesulu. ²¹Kateai lousege Diuia basu loui haivevale ata isi Balisese ata kea huhuai avoe olela koto koseale loulu, DILAVAu ivi vai toelatilu, atabeu ba vaveve toela ulialivelu bele isito DILAVA igalila ataea toela uliava.²²Kateai lousege IESU huhuiabe ke ivai lavigei loui avoe, vadeuluga laa huhui toela kateale huhuiva. ²³IESU loui avoe, dale koto vadeu loui malaha ko laviai, au dale loui koseai ai toela daa vesuiavalu bela loui koseai kobelai ai ama lekoloai vai te. ²⁴Isito kalege dale hatitite ke hoeaseavai ige lale kele luleleige aveve toela ketaga vesuiavale keu vuvuneu daele ulu kateai louito malaha ke laviai avoe kobelai ai ama lekoloai vai ai oe tee.²⁵Kateai lousege malaha keu solekale kobelai vudiabele au ama lekoloai vai au oe tilu, tai au oe DILAVA hoeaseavalu. ²⁶Ige ata bahataea ke ivai tetehamai vabuai DILAVA hoeaseavai loui avoe aveve volela lai ave ko ivalu.²⁷IESU kateaito kalei tialeu takesi agivale malaha vole ivalu ivivela Livai keu takesi agivale ou uvue ugulumai usege IESU lavia loui avoe daa lovai lo. ²⁸Ige livai kobelai au hau kalevei IESU lovai avoti tilu.²⁹Vali voleo Livai IESUlu lovi vole bosi alu isi toage kakoluvuiabea takesi agivale ke nenia loige, kakoluiabea moeagaea lolu aboili lovi ke ilivelu isi aboili lovi ievelu. ³⁰Ige Balisese ata isi Diuia basuale nona loui haivevale ata keta loi IESU mohoho kelai loui avoe vadeuluga la takesi agivale atau toela keali lovi iva. ³¹Kateai louge IESU lavigei avoe medikoloea ba ata dua ke kaogei lolivelu bele isito ata hatitite kelau kaogei lolu, hoeaseavelivelu. ³²Iale dau loale kou atau dualai loie solilu isito atau toela kelai ga daa lolu.³³IESU kateige basuale nona loui haivei oivale ke lavige avoe Dioni mohoho keale valini igaligali ke lovi ilivelu bele isito guliguli ulave ige Balisesele keta kelate ava, isito ai mohoho kea kate solilu. ³⁴Ige IESU lavigei avoe la huhuige voo voleu vaa vole meialemege kakoluvuia beale lovi isi, bela kalevai ba abole lovi isi sisilai. ³⁵Isito vali voleo atau toelaeale loi vo ke kavage kakoluvuiabeale avolu uvuai lovi i kalevai.³⁶Kateaaito donau nona vole loui lavigelu loui lavigelu loui avoe atabeu ba ogona dogave ivi vai ogona mamiveta badimulivelu bele, aule kateige ogona mamive keule ogona dogave ke tavale sisiai toelai bukiai lavui.³⁷Kelate atabeu ba uaini dogave vai ovou vate badimuale mamive kele lehosivalivelu bele aule kateigaule ovou vate mamive keule eai savai bukiage uaini eule lavui vesuai. ³⁸Isito atabeu uaini dogavai ovou vate dogave kele lehosivage au ba dikohovolivelu bele. ³⁹Isito atabeu vali bahata uaini mami ke iluaga aule uaini dogave kelu olasolisi isito eu huhuige uaini mami keu avoele koealu.

Chapter 6

¹Vali vole bulale IESU au mohohoali tilu, tai konevu volele daiai tisege mohoholea vagalai tai kone dakoai ginohai haumai isi tievelu. ²Isege Balisese ata kea ke ivai IESU laviai avoe lavadeulu bulau lo vusai ko alu.³Ige IESU lavigei avoe, lale bukau uvule Deividiu au mohoho eali vagalai ale ke dodave solilu? ⁴Deividiu dubu uvue tai beledi tuvute ke vai iale keta lale dodave solilu. Dubu nikovai uvale ke ulaeale beledi ke igei isito vali kela Deividiu basuale ke vusai tai beledi ke isi agisi au aboili tiale ke vavege abotai ilu. ⁵Koto kateale louito kotoea kele loui avoe atau ese keu bulau kosive, iale aule vadeu louge abole keai.⁶Bula volele IESU tota dubue tilu, tialeu ata haivesege malaha voleu adave vaite keu keukaleta loaleu uva dubu uvue. ⁷Isege Diuia basuavale nona loui haivevale kea isi Balisese ata kea loevealea IESU nimabisi uva, au bulale atake hoeaseavage abo IESU vai kotal vaeavai. ⁸Ige IESU memila huhuiabe ke valu, isi malaha le ke laviai avoe kobelai lavi loi minale ige eu kobelai lavilu uvuiabe kele.⁹Ige IESU dubu kosi kitae ke belagei avoe, au lailoi basuale ke uvule vadeu loulu, lai lole bulale vadeu ai, au aveve dua ai? bela aveve toela ai? ata agisi duatigei? bela agigei toela tigei? ¹⁰Abo koto solisi uge, IESU malaha ada toelate ke laviai avoe ai ada toelave ke katu, ige eu au ada katuge adaveu doadoalu. ¹¹Ige dubu kosive kea ke ivai avolu tuvu toela alu, isi vole lavigei olale IESU kavalivelu kuva kaoiva.¹²Vali voleo IESU talau visoe guliguli lu tiale guliguliai DILAVA laviavaga. ¹³Ivaga vau alavage au mohoho tuelo '12' ke letatavegei loui avoe laea dii abositolo lalaea.¹⁴Kea iviabeala koea Saimoni isito IESU ivihalela Bita ige kove Enidulu ige Dieimisi ige Dioni ige Bilibi ige Batolomiu. ¹⁵Ige Matiu, ige Tomasi, ige Dieimisi Alobiasi vove, ige Saimoni keu Seloti ata. ¹⁶Ige Dieimisi vo Diudasi, ige Dieimisi vo isi Diudasi Isikaliot kela IESU lu haialu.¹⁷IESU aboili tala kalevai loevealea loho voleo daialu isege mohohove moeagaea daiai avoe loevelu. Ige ata moeagaea IESU koto evilivelu loevelu abo oo kalevaive loevelu, kevolea Diudia vatae loevelu isege vole oo kitae Dielusalemae loevelu, isege volea davala vavae oo abutita, Taea ta Saidoni kele loevelu. ¹⁸Loevealea olai IESU ivage au haluluviabe kele hoeaseavei isege volea munana toelau aboele uvale keta lohomegei loevelu ige IESU keneni hoeaseavelu ige kea doadoalu. ¹⁹Ige ata volea IESU vuvune ke ivai olai abota IESU vatalai vuvuneve agisi doadoai.²⁰IESU au abositolo ke ivei abolai loui avoe hau moeaga sitea, sisilave, DILAVAu otogo keu laelela keu. ²¹Vagalavale ataea sisilave vaoe lai gogo keule haniai ui, alioivalea, sisilave lale ba vaoe koele hamave.²²Di hau avale esea ataeale base lalai ola savai, lai koto bokoai laa agisi toelatisi. Lalai loui koseai laea ata toela lalaea kosealelu laea di hau ataea kateige sisilave. ²³Vali kateivalela kobekavai sisilave kosealelu lai ibila kitau otogoe ulu lale ba agive, memila ataeabea kateai beloveta agisi toela tigelu iale ataeale ba la agigei toelatigei isito sisilave.²⁴Isito hau moeagatea, laa nohovu laa vatau sisila aito otogou haube agie savalu. ²⁵Isi laa lovi ige lai gogou haniavale, la nohovu laleba vaoe vagalave, isi aike koele hamavale la nohovu laleba vaoe aliokavave.²⁶Atae kotou dua loui la hoeaseveale la nohovu kosealelu, memila vavivuia be sele nona kateale loui sele beloveta hoeaseavelu.²⁷Isito di koto evivalea da la lavigevege evive ata vadeuia la agisi toela tige kelai olave vai duative isi lalai tuvuavale keta hoeaseaveve. ²⁸Isi lalai kotou toela loui la agigei toelativale kelai DILAVA laviave.²⁹Ata vadeu lai monole kavage laviagau vaki voletale kavai. Ige ata vadeu lai dabau ogona vage lougau lai setita vai. ³⁰Ata vadeu lai hau vadeulu olai louge olave ke vai vavuve isi ata vadeu lai hau agige momai au vai kuialalive ke loui kosealive kovai tai tota vailo.³¹La olage ataea la hoeaseavalivelu age lata ata ke hoeaseaveve. ³²Isito ata olea lalai isiviai la hoeaseavege ke ulalai isiviagelive lale kateige DILAVAule oleve kateai la hoeaseavei. La luleleige atau toelaeale aveve kateai abo kakoluvute ke ulalai olava hau vavegei. ³³Isito olea laele kalau dua avale ke ulaele aveve dua age DILAVAule oleve kateai la hoeaseavei la huhuige atau toela keale kateai abo atate ulale aveve dua agei. ³⁴Isoho ata voleu lae loi lai moni vole agisi tige momai avoele valivelu huhualive atau toelaeale kateale huhuai, lale kateige DILAVAule ba la hoeaseavalivelu bele.³⁵Momai aveve toela kateale aevevale isito lalai tuvuivale ke hoeaseavave isi agisi duatige abolai aveve dua ave. Lai monita agige loui kosealive loi moni ibila loame keta loui lavigelive. Lale abolai duage lai mama otogoe uale keule ibila kitae lamegei ige lale eseve olive. Kosive aveveu kosealu keule atau toela ke hoeaseavei huhuiabe toela keta vesuiavai.³⁷Momai volea aveve toela loui kaoai oaelive isi loui kosealive, kea atau toelaea lale volea toela kaosolige DILAVAule avota lai toela kaoalivelu bele. Isi momai ataea toela ale ke huhuagelive lale kateige DILAVAule avota lai toela ke huhualivelu bele isito aule totoai.³⁸Lale ogonale isi monile isi DILAVAu nona ko loui vole haivei tige DILAVAuleavota hau moeaga aule lamei la dulugelu ige latale hau moeagate olive ige haule laele koboai ui, aa IESU hau age IESU amulu.³⁹IESU nona kateale louge vesuge tota donau nona vole loui lavigei avoe malaa ni kelote keu ba malaha vole ni kelote ke meialemei avoti talivelu bele abole avoti abatale lavui. ⁴⁰Eseu esea koto keu ba tisaeabe, koto ke leivialivelu bele isito eseu ese keale kotove ke kaoai melialoho abole kosive late olievei.⁴¹La olai lai kakolo nile loeu dobale ke vai sito la kateisege loe kitaeu lai nile ulu. ⁴²Lai nile loe kitaeu uale kele lale oleve kateai lai kakoluvulai loui koseai loige lo ai nile loe eseieveu uale ke vai. Momai lai kakoluvu seleavei kateigei isito au luta ai nile loe kitaeu uale ke vai to ba vaoe ai kakolou nile loe eseieve ke vai kavatu.⁴³Idiu dua keu baialuaga ba bai toela ke otovelivelu bele isege idiu toela keu ba baiu dua alivelu bele. ⁴⁴Idi bahata baiale ke la huhualu ugule ba a madileni kalivelu bele isi la ba gobavule vulutu bai kalivelu bele.⁴⁵Atau dua keu uvule huhui dua keu ualelu aule kotou dua ke lougei, isito atau toela keu uvule huhui huhui toelau uvuvele uale keule nonau toela ke loui oigei.⁴⁶La vadeuluga dalu loui koseiva, loi kitae isito da louale ke evie savalu kateige keu toelalu. ⁴⁷Isito olea daeo loi di koto evisi avale ata kea aveveabeu koselu. ⁴⁸Ata voleu ou dua kouvale ke late aule abata lovoi hade agisi emeu dua ale vuleu adale kobovele au o koui usege hanunu loige oo keu ba kobehovolivelu belel, kosealelu keu au o kou dua alelu meliai lavisi ulu.⁴⁹Isito ata voleu di koto evisi to asoliale keu ou toela goneu adale kouale ke late. Keu neniai abata lovoi hade agisi neniai eme solilu ialelu hanunu loige o keu solekata kobehovoi vata kavai bokoai lavulu.

Chapter 7

¹IESU koto kateale loui ata haiveito vesuge kalei Kabenamue tilu.²Oo kele Lomenia tuvali ata kosive kitae voleu ulu, au avolu olavale vo keu hatitialeu voelelu vekealu. ³Ige tuvali kosive keu IESU avale koto ke evisi Diuia kosive hanavei olale abo IESU laviage loi vove hoeaseavai. ⁴Kateige ea loale a IESU lavia avoe tuvaliavale kosive voleu olale loi talivelu vove voleu hatitiale hoeaseava, lo olale loi tai hoeaseava. ⁵Kosealelu malaha keu atau dua keu lo bahata hoeaseavei lolai dubu vole koulu.⁶Abo koto kateale loui IESU laviage IESU aboili tilu tialeu ou vavae tisege tuvaliavale keu au kakolu vole hanavege loevelu loi IESU laviai avoe, loi kosiveu loui avoe di kosive kaleva di oe lolive dau ba atau duabele di ou uvue aa loi. ⁷Katealelu dau data aeo loie solilu isito ale koto ula louge dii voo keu doadoai. ⁸Da dibage tuvalia vale kosive kitae kea vuvune kitae damulu iale dale di tuvali ese vole lavigege abole di ola ke ai dale vole hanavai koseige au te ige aule tai, isi vole laviai koseige lo, ige aule loi, oo isoho dale di ole hauivale ke laviai koseai ko aso ige aule ai iale ale koto ula louge di ese keule doadoai.⁹Ige IESU koto ke evisi tetealu isi lavisi ata moeagaea lovai tiale ke lavigei loui avoe daa Iselalaele evievi koletebe iva solilu. ¹⁰Kateai louge tuvali ata kea kuiakavai abo oe tisege ese lekeu kobelai doadoai ulu.¹¹Vali voleo IESU oo vole Naini keveo tilu ge mohohoeabeta tige ata moeagaea lovegei aboili tilu. ¹²Tievealea oe dailu asege oo ke biagea ese voleu voeleige abo kesita kabaisi vai aboela lolu. Voeleale keu gobu vole vove igaliavela keu voelealu, ige oe ata moeagaea gobu ke luvita loevelu. ¹³Ige IESU gobu ke ivai avolu uvu kitae alu isi laviai avoe, alio kale. ¹⁴Kateai louito, tialeu au ada vai kesile vaeavage kabaisi loale kea leleilu, isege IESU loui avoe moia da alavialu kobela. ¹⁵Kateige ata kesi uvue uale keu kobelai kotoalu ige IESU vai aiave vavulu.¹⁶Ige ata kea ke ivai tetehamalu isi vabuai DILAVA hoeaseavalu, isi loui avoe beloveta kitaeu ave loe lolu DILAVAu au ata hoeaseavelivelu lolu. ¹⁷Ige IESU avale koto keu bahata Diudea vatae tilu isi vatava volea Diudea iae uale ketae tilu.¹⁸Kateige Dioni mohoho volea IESU ale ke ivai tai Dioni haivulu ige Dioniu au voo abuti hanavelu. ¹⁹Isi lavigei avoe taevelivelu, IESU laviai koseave au Dioni louale ata ke ala kou? bela voleule ba loi, ige lo inohovele ui. ²⁰Ige ea IESU vileo loevelu, loi IESU laviai avoe Dioni ata babatisoale kela lo hanavege loo aa belalivelu lolu. Dioniu olai evisi au, au lo dulugevale ata kela kou lolu? bela lole voleu inohole ui.²¹Kateai belasege IESU niabele ata moeaga hoeaseaveva. Ata volea munana toelau aboele uale volea ni kelote voela golema togote. ²²Isi kele Dioni voo abuti ke lavigei avoe kuiakavai talivelu la vadeu ivale , evivale ke loui Dioni laviave, ni kelotea niai tisege, gena keukate ke dai tisege, lebelasite kea doadoasege, koto evie site kea koto evisege voeleivale kea kobekavalu, isi di kotou dua loui hauiabea ue site keta haivelu. ²³Ige oleu oleu malomalo solisito au evieevie daele vaeavale keule sisila kitaeai.²⁴IESU kateai lougeto Dioni voo abuti kea kuiakavai tisege IESU ba Dioni galagalave keneni loui ata moeaga ke haivelu isi loui avoe laa kole botoe tiale Dioni ivage keu ata oleve kateale au la huhuige keu au uvu vai DILAVA vileo vaeavai avoele meliai lavilu? bela hebulu loi kulu vai hadaeavage kulu hadai tiale ke late alu. ²⁵Laa keveo tiale ata oleve kateale ivalu lale ivage keu ogona duata uale atala keu, ba ogona dua avale kea ba botoe ulivelubele isito abole ou duale ugei. ²⁶Daa tota laa lavigei, laa keveo tialea vadeu ivalu lale beloveta ivalu leleve ulala beloveta ivalu isito keu beloveta keneni leivigealela keu, beloveta kitae.²⁷Dioniu aveve kela bukau kotole loui avoe dale dii voo vole hanavagau aule alu unila tai ata baita lavigei koseai kosiveu loiva. ²⁸Daa koto vole louge evive, Dioniu vatale uale ata ko neni leivigelu isito iviesite dii ata olisi. Dilava adau vuvunele uale keu Dioni leivialu.²⁹Ou ata moeaga isi takesi agivale ata keta IESU louale ke evilu, ata kea memila Dioniu haivege koto ke evisi huhuai avoe DILAVAu basuai vaeavale keu loele duave baua, ata keala Dioniu babatisogelu. ³⁰Isito Balisese ata isi Diuia basuale loui haivevale ata kea Dioniu louale koto evisito ola savalu DILAVAu kuvala talivelu kateige Dioniu babatisogeve solilu.³¹Ige IESU ke lavigei avoe dale vadeule ave atate kolai evete veteavai loui. ³²Kea eseu esea ologole giluhamavale late eseu esea vole lavigei avoe loea lalai sale kava geto la kavue solilu isi loea aliokavage laea loili alio savalu. Iale ave vali kole uale la kea eseuesea avale kelate la aeviva.³³Isi kelate ata babatisoivale Dioni keu loaleu vali voleo lovi ie solisi uaini ta ie solige la loui avoe keu badevala keu. ³⁴Iale atau eseu loaleu uainita lovita ige la loui avoe ata ke ivave keu lovi ivolo voloivale atala keu. Uaini isi momai takesi agivale atau toela keali kakoluvualu. ³⁵Laa koto kateale louale kele ataea huhuige laea lulele savalu. Lai nona keu eseu eseavea nonate late.³⁶Vali vole nile Balisese malaha voleu olale IESU talivelu oveo avoti lovi isi, ige IESU tialeu oveo avoti ugulumai lovi iva. ³⁷Isege oo keveo keate vole toelau ulu, ke evige IESU okele loi uale ke evisi senisi hagote vole vai lolu. ³⁸Kevai loaleu IESU vavale lavisi alioasege nive e kea IESU genale lavuva, ige au kome bokoai vata bisi au kineu numuta IESU geina behaumage vesusege genave ke uniuniavalu, isi au senisi hagote ke vai genave vavulu.³⁹Ige Balisese malaha keu ke ivai huhuai avoe, IESU kou beloveta be oli teto keate keu levege eu aveveve toela ke ivalu. ⁴⁰Balisese malaha keu huhui kateala age IESU ke ivai avolu loi avoe Saimoni, dale alu koto vole loui, ige Saimoniu loui avoe di kosive ke louge daa evisi.⁴¹Kateige, IESU loui avoe vali vole nile malaha abutiu loi kosi volele moni bukini alu, voleu vai hadeleti 'k500', isege voleu viviti kina 'k50' bukinialu. ⁴²Moni ke agisi biage vavulivelu ale ke vali niu lolu, isito moniu aboele uesolilu, ige moni biage keu lavigei avoe momai moni damuveve ke huhuaevevale, kalevave. Ige a huhuige oleve malaha keu kosive kelu sisila kitae alu. ⁴³Ige Saimoniu loui avoe da huhuige moni kitae agiale malaha keu, ige IESU laviai avoe avola keu.⁴⁴Isi kateige IESU vovolovai keate ke ivai Saimoni laviai loui avoe, keate ko iva, daa ai oe loige aa ee kai dii geina totoe solilu, isito keate kou loi alioage nive ee kea di genale lavuge au kineu numuta dii gena ke behaumalu, ige doadoalu. ⁴⁵Daa luta ai oe loige, a dalu sisilai da uniuniava solilu, isi a senisi hagoteta di kine vavue solilu.⁴⁶Isito daa loige keate kou senisi hagote ta dii geina vavulu isi dii geina uniuniava moeagalu. ⁴⁷Daa aa laviage evi, daa keate ko toela moeaga uliage vesulu. Kosealelu keu au isivi keneni daele vaeavai daa hoeaseava moeagalu. Iale oleu daa huhui eseveage, dale toelave eseve vesuiava.⁴⁸Kateai louito keate ke laviai avoe daa ai toela keneni vesuiavage kenenia vesulu. ⁴⁹Kateige ata volea lovi isi uale kea ata volea louigei avoe koto vadeula ko au aveve toela totoi vale atala kou. ⁵⁰Ige IESU keate ke lavia avoe, aa ai evievi daele vaeavale kele DILAVAu ai toela kele avai duatilu ialelu sisilale tee.

Chapter 8

¹Vali moeagaea ue solisege IESU au mohoho tuelo '12' ke lohomegei aboili tiale o moeaga moeaga keveo aloloai ata haivelu, ataea tai DILAVAu adau vuvunele uveve dua nona ke loui ata haivelu. ²Ige keate volea aboili tiale ke volea haluluvite, voleala munana toelau aboele uale ke IESU ke hoeaseavege ea doadoai aboili tievelu, keate vole Meli Magidalini ke vilele munana toela seveni '7' IESUa lovege tievelu. ³Ige kea tige ata kosealeta aboili tilu kosi vole Helodi ke vilele hauivale kusa, keateve Dioana ige Susana ige keate voleta aboili abo moni agisi IESUta mohohoeabeta dulugei loviabe kele kelu aboili tievelu.⁴Ata moeagaea o igaligali kele loevelu, loi vole bevuai igalile usege IESU donale nona vole loui haivelu. ⁵Haivei avoe malaha voleu au vule govaea vole agisi tai sesialu. Ige ive volea kuvale lavulu, ige ataea ela daitai loisege uguia vole ige vesulu. ⁶Isege ive volea vuleu vatati uale kele lavui lalavalu, isito alumuiabea vata uvue tiesolige valiu kalui vuvunege kea giliatilu.⁷Isege ive volea adu bekate uvue lavulu, ige adu bekate keu lalavai bavulu. ⁸Isege ive volea vatau duale lavui lalavalu isi bai moeaga otovelu, uani hadeleti otovelu '100' au ke louge vesuge, genuhamai toai avoe oleu golemaveu uale keu kotoko evi.⁹Ige disaibolovea loui avoe, baito donau nona aa louale ke louge lo evisi. ¹⁰Ige IESU lavigei avoe, da olale DILAVAu au vatava dogave ke uvue uveve koto ke abo evisi luleleai kosealelu donau nonau kele abole evisi isito aboba lulelealivelu bele, isi abole ivai isito huhualivelu bele.¹¹Daa donau nonale louale ke baivela kou, govaea ii keu DILAVAu nonala keu. ¹²Ii volea keuvale lavuale keu ata volelate ata keale kotou duake evigei isege seteneu loi uvuia belel kotou dua ke lehosivaige abo ba mauli agilivelu bele. ¹³Ii volea vuletele lavuale keu kosealu ata volea koto evisi sisilale vai usege toela voleu abolai loige abo evievi ke kalevalu.¹⁴Ii volea adu bekate uvue lavuale keu kosealu, ata volea kotoevilu ige nenive. Isi vatau aveve keta agisi loi abobigatale otovevaga keu evieviabe ke vai toelatilu ige evieviu uesolilu. ¹⁵Isege ii volea vatau duale lavuale keu ata volelate ala kea. Kea koto evisi huhui dua ai abobigalai hau dua alu abo maulitelu, iale ata keala kea.¹⁶Ata beu ba lameba vaui vai maua uvue vaeavalivelu belel, isi vai abo navale betiu valae vaeavalivelu bele, isito au vai eule vakovage atae ke atagale ui. ¹⁸Ialelu neniai la koto eviale kele goadai meliai uve, ige DILAVAu lulele kitae lamegei ige lulelevele uvu oleu homasiage DILAVAule lulele kitae lamegei ige lulelevele uvu oleu homasiage DILAVAule luleleve vai leiviai tai, ige malomalole ui.¹⁹IESU aiau kovuvuiabeali olai IESU vileo loi isito ata moeagaea bavuge loiveveu malomaloalu. ²⁰Ige ata volea IESU laviai avoe ai aiau ai kovuvuali aa ivalivelu loi kai leleisi uva. ²¹Ige IESU ata ke neni lavigei avoe lea DILAVAu koto evisi avale kea dii aia isi dii kovuvuiala kea.²²Vali vole nile IESU au mohohoeali boutile kadivasege IESU lavigei avoe, lai tabu ko koui vaki voleo taevei. ²³Kateai lavigeito IESU tai nalu. Nasege hebulu kitaeu lolu ige tabu vuloai vaea loi bouti uvue lavuge mohoho lekea loui avoe, lai lole ave vovoi.²⁴Kateai louito tai IESU isai laviai avoe, loi KOSIVE, eu lailo kavelau koava ige IESU kobelai hebulu ta eta kotoeavage hebulu bukiai tisege eu tolelevalu. ²⁵Ige IESU lavigei avoe au lalai evievi vai daele vaeava solilu, IESU kateai lavigelu ige ea vabuiavai tetehamai nonabe loui lavia savalu, isito abo volete ula lavigei avoe ata kou ata vadeula kou hebulu eti kotove evilu.²⁶Koto keu vesusege abo boutile Galileia kalevai tabu ke koui vaki vole Gelasenesi vatae daialu. ²⁷Daiai eu gonele IESU lavisege tilogoivale ata malaha voleu avoe lolu, malaha keu vali moeaga ogona kolovue solisito vava ulata aule ugei o kaleito alu vutae aule ugei guliu vae.²⁸Iale malaha keu IESU ivai viliviliai kekota avoe lolu, loi IESU vudile tuholuai genuhamai loui avoe, IESU, otogo biage voo, vadeuluga aa dae lolu, daa aa laiage momai daa kavalive. ²⁹Au louale ke kosealu, au luta loige IESU munana toela kelu loui nunuvai olale au malaha ke kalei tai kosealelu vali moeaga munana toela keu avole ui vai toelati moeagalu aule kateisege abole vatalai seinita umuvai vai ou uvue bavuge loi seini ke bukia katui itai botou uvue tigei. Munana toelau avoele uale kelugau au kateale ava.³⁰Ige IESU belai avoe ai ivila ole, ige eu loui avoe di ivila moeaga, keu kosealu munana toela moeagaea avoele ulu. ³¹Ilabo ai IESU laviai avoe momai umoe ataea uesite keveo lo hanavegei.³²Kateai to ivasege ovo volea talae lovi isi oava, ige munana toelaea IESU laviai avoe loo hanavege lo ovou uvue tai, ige IESU loui avoe 'teve'. ³³Kateai louge munana toelaea malaha ke kalevai tai ovou uvue otolovage ovoea kobekavai iluvisi tai ketatava vuvai tabu kitaele otolovai eisi vovolu.³⁴Ige ovo biagea ke ivai iluvisi tievelu kuvau tavae ata ivei lavigei tiale ola daialu isi ke loui ata haivelu. ³⁵Ige ata kea ke evisi IESU vileo loevelu aveve ke ivalivelu loi ivage malaha keu ogona duave kolovui IESU genau vavale ugulumai uva, ige kea ke ivai tetehamalu.³⁶Ige aveve ke ivale ataea tilogote ke nona loui ou ata haivelu isi ata moeagata lavigelu. ³⁷Ige ou ata kenenia evisi ivai vabu kitae aevei IESU laviai avoe loi vatava Gelaseni ko kalevai te ige IESU bouti vai tota kuiakavai tievelu.³⁸Isege malahale keu tai IESU laviai avoe dale ati tai, ige IESU lavia avoe. ³⁹Be au kuialai ai oe talivelu DILAVAu vadeu aele ale ke loui ata haiveite.⁴⁰Ige IESU kuialai tisege ata moeaga avolu sisila kitae aevelivelu inohovele ueviva. ⁴¹Isege malaha vole ivive Dailiasi keu Diuia dubu naliavale ata kitae ku loi IESU genau vavale kome bokoai vata bisi IESU laviai avoe, loige lai di oe tai. ⁴²Au louale keu kosealu vave igali lahani tuelo '12' keu hatitialeu voeleveu vuguvugualu ige IESU malaha keti tisege ata moeagaea loalea bavuevei aboili tilu.⁴³Kateisege keate voleu taou hatiti vale lahaniveu tuelo '12' keu uvue au moni moeaga agisi ata hoeaseavevale ke vavevaga abo ke neniavai kalikaliave solilu, ige eta usege. ⁴⁴IESU ata moeaga kea loi IESU bavui loevesege keate ke loi IESU iae ogonave ivi vatalalu, isege tao vesulu.⁴⁵Ige IESU loui avoe ole igaliu da vatalalu, iga abo vovohoi usege Bitau loui avoe ata moeaga koeala aele vatolu. ⁴⁶Igeto IESU loui avoe da ata hoeaseavevale vuvuneu daele uesolilu, ige ata voleu da vatalalu.⁴⁷Ige keate le keu huhuai avoe da ale ko IESU ivalu isi solekata loi IESU genau vavale tuholuai au ale keneni loui IESU lavialu at bahata kea nile, IESU laviai avoe da ai ogona vatalasege tao vesulu. ⁴⁸Ige IESU laviai avoe di vaa, doadoai te, ai evieviu aa hoeaseavalu sisilale te.⁴⁹IESU nona kateai lousege dubule hauivale voleu ole kobelai lolu loi loui avoe, ai vau voelealu momai tisa vai isutilive. ⁵⁰Ige IESU ke evisi vau mama laviai avoe momai vabualive daa vai leleveti, ige auleba kobelai.⁵¹Isi loevealea ola daialu, isi louge atabeu aboili ou uvue tie solilu isito Bita, Dioni, Dieimisi isi mamaveta aiaveta aboili ou uvue tilu. ⁵²Ata moeagaea alio kavasege IESU lavigei avoe, alio kalevave vaa keu voele solilu isito nalu. ⁵³Ige abo ke evisi koelehamalu ea dibage eu voelealu isito IESU avoe nalu.⁵⁴Ige IESU tai adave vatalai loui avoe, ese, kobela. ⁵⁵Ige vaa keu munanaveu loige eu kobelalu, isi louge abo lovi vavuge ilu. ⁵⁶Mama, aia kea huhui kitae alu ige IESU lavigei avoe ko loui ata haivelive vadeu daa ale ko.

Chapter 9

¹Vali vole nile IESU au mohoho tuelo ke toiavege avoe loevelu, loi igalile usege IESU au vuvune vavelu. Munanau toela kavei lovegei abo tai isi hatitite kea doadoaveve ke vuvuneta vavelu. ²Isi hanavei lavigei avoe taevelivelu ataea DILAVAu adau vuvunele uveve dua ke loui haiveve isi hatititi keta hoeaseavege abo doadoai.³Isi tota loui avoe laa tiluaga haubeta agisi tievevale bedoeala teve. ⁴La ovolele tige ata vadeu laa agisi oe otovege kele uve avoluvita. Iloho la talivelu aluagaba kalevai teve.⁵Isito ata volea la homasiavei la agisi oe otovue solige la tiluaga lai genau gogoea anakaeabele sesiai teve. Ige abole lai aveve ke ivai kele huhuai loui koseai DILAVAule lo agisi toelatigei. ⁶Kateai kotoke lougeto ea kalevai tialea oo igaligali kele ata haivei tievelu, isi hatitite moeaga hoeaseavege doadoaevelu.⁷Kateivale vali nila Galileia kosi kitae Heloda keu IESU avale ke evisi malomaloalu, abo loui avoe isoho DIONI ata babatisoivale ata kela keu voeleale kela keu kobelalu. ⁸Isege ata volea loui avoe isoho Ilaidiala keu kobelalu isege volea loui avoe isoho memila be lovetavale ke volela keu. ⁹Isege Heloda loui avoe daa louge abo Dioni gobe koisi letuliale kela keu kobelalu bela olela ke ava. Ata vadeula keu ui keava, katealelu olai ata ke ivai.¹⁰IESU abositoloea kuiakavai loi IESU haivuevelu abo hauai ata haivevale nona keneni. Ige IESU ke lohomegei abo ulaea oo vole Betesedae tievelu. ¹¹Keveo tievesege ata moeagaea ke evisi lovegei aboe tievelu, ige IESU kelai sisilai hoeaseavelu, isi ataea vaoe tai DILAVAu adau valale uveve dua ke loui haivelu isi hatitite ke hoeasevege kenenia doadoa tilu.¹²Ivaga vau gutuage IESU mohoho tuelo kea loi IESU lavia avoe vau gutualu ata ko hanavege abo tai, vatava kou boto la kou, ige ataea tai abo vue lovi kaoai agisi tai abo oe navai. ¹³Kateai louge IESU loui avoe la biagea lovi vavege abo isi. Ige ea laviai avoe, loea valava ada vole isi kualume abuti ke ulaeala koui. Iale a huhuage lole oleveo kateai lovi moeaga agisi vavei. ¹⁴Kosealelugau, malaha ula vai taoseni ige IESU lavige avoe louge abo viviti ai ugulelemalu galasi ada kele.¹⁵Ige mohohole kea louge ata kea, kenenile ugulelemalu. ¹⁶Isege IESU valava vai ta kualume abutita keta vai Otogoe niai hoeaseavalu isi vakoai otovoloho au mohoho vavege abo agisi ata vavei lotilu. ¹⁷Ige ata bahata kea ke ivaga gogoeabe keneniu haniai ulu. Ige IESU louge mohohoea loviu sigu uale agisi basiketile agivaga tuelo basiketiu ililohoi ulu, ige abo ke agisi tai siti uvue uvale ata ke vavege vesulu.¹⁸Vali voleo IESU au mama lavialive auvu tilu isege mohohoeabea avor loevelu, ige IESU lavigei avoe ataea loui avoe dau ole dalau?. ¹⁹Ige abo loui avoe ata volea loui avoe Ilaidia alau, isege ata volea loui avoe au memila beloveta keu voeleale ke vole munanau kobelalu.²⁰Ige IESU loui avoe isege laea huhuige dau ole dalau, ige Bitau loui avoe aa keu KELISO DILAVAu aa hanavale ke alau. ²¹Ige IESU isuta lavigei avoe labeu ko loui ata haivelive. ²²Atau eseule ba vateu tuvu kitae vai ou kosivea dubu naliavale kosi kitae isi Diuia basu loui haivevale ata keale ba homasiavai kavage aule voeleai isito valini abutita igalitaule vesusege aule kobelai.²³IESU lavigei avoe laa oleu dati tilivelu aluaga au huhui keneni kalei au vateu tuvu agiveve ke huhui kalevaito vali bahata daa lovagei. ²⁴Iale oleu amiga ula huhualuaga au ba ukolikoli mauli valivelu bele. Isito oleu amiga huhue solisito dii ivile vateu tuvu vai voelealuaga aule ukolikoli mauli vai. ²⁵Isi oleu vata kole hau moeagate olisi uito au mauli vai DILAVA vavue solilogo voeleige aule oleve kateai ukolikoli mauli vai?²⁶Isi olea dii koto ko loulivelu matiai ata haive solige daa loivalela dii ataga isi dii Mamau ataga isi ANELUIA atagale loi, ata ke agigei matitigei kea dii ivi loui ata haive solialelu matiaive. ²⁷Iale leleve ula daa laa lavigelu evive lavolea ba vovolivelu bele isito abole ui DILAVAu adau vuvune ivaevei toba vovoi.²⁸IESU katea louito valini eiti vesusege Bita, Dioni isi Dieimisi lohomegei aboili talau visoe guligulilu vaetievelu. ²⁹IESU au mama laviai usege vavave keneniu ataga kitaeai ulu, ige ogonave kenenia tobai tae voleai ulu.³⁰Isege ata vole abutiu avoluvita nonave ata kea Mouseseu, ILaidiati. ³¹Kea ataga kitaeta leleisi avoluvita nonai haivuva, aule au hauivale ke Dielusalemae vesuiavaito kuialai otogoe tai, kelabo ke loui laviava.³²Ige Bitau voo abutiu keali navai uloho kobekavai atagave kitae ke ivai ata abutiu avoluvita lelesi uale ke ivaevelu. ³³Ke iae ata abuti kea IESU kalei tisege Bitau IESU laviai avoe Kosive, Tisa keule duave baua lai kove uge keu duave lailole dubu atutita igalita koui, aele igali, Mousese vile igali, isege Ilaidia vile igali, Bitau huhue solilu au vadeulau ke louva teteaive.³⁴Au ke loui usege goe kitaeu dobai bavugelu ige ea vabu kitae aevelu abo goe ke uvue ueveive. ³⁵Isege koto voleu goe ke uvue loui avoe, keu di vola keu kotove evive ata ke makalela keu. ³⁶Nona ke loige vesusege IESU igaliu auvu ulu, ea tetehamai sekiai uge isi ata vole lavige savalu abo ivai eviale ke louive.³⁷Keu vesusege vavita ea kuiakavai talala kevaloevesege ata moeaga moeagaea avoe loevelu. ³⁸Isege mineabe kele malaha voleu ata kea uvule toai avoe Tisa da alaviage dii voo iva, di ese igaliave. ³⁹Munanau toelau avoele dobage aule kekoai teteisege aiveu sabau lavusege aule kekoagei vali moeaga aule ke agei. ⁴⁰Ige daa dai mohoho lavigelu ige ea munana toela lova solilu.⁴¹Ige IESU lavigei avoe laea koto evie site isi homasiai oivale laa laea, dale valivelu vali bahata laili ui, lalai hauai kateai abolai louto malahale ke laviai avoe ai vo vai koveo lo. ⁴²Ige voo lekeu loisege munanau toela keu laluvai ela vudiavele vata kavage nive kea vaetilu gobigobiage IESU munanau toela ke lovage tisege voo leke hoeaseavai vai mamave vavulu.⁴³Ige ata bahata ke ivai tetehamai DILAVA hoeaseavalu IESU, DILAVA ivile hau moeaga ale ke ivaive. ⁴⁴IESU tota au mohoholai loui avoe, daa aike koto ko louge evive ataeale atau ese vai ata vole vavege abole vai kavage aule voeleai. ⁴⁵Kateigeto IESU mohohoea koto ke evisito DILAVAu huhuiabe keneni bavuge ea nona kele lulele solilu abo olai IESU belai isito IESU vabuiavale kelu loui belaeve savalu.⁴⁶Isi abo volete belagei loui avoe IESUle lailoi uvule ole igali aule letatavage lailoi kosi kitae olisi. ⁴⁷Kateisege IESU huhuiabe ke ivai tai eseu ese vole vai loi au vavale vaeavalu. ⁴⁸Isi lavigei avoe oleule dii ivile eseu ese ko vai oe vaeavai hoeaseavage dalau ke hoeaseavalu, isi DILAVAu daa hanavale ketagau ke hoeaseavalu iale la oleu amiga letolevai eseu esea avale kelate aluaga keule ba kosi kitae olisi.⁴⁹Ige Dioniu loui avoe loi kosive loo malaha vole ivage ai ivile munana toela ke nunuveva ige lo laviai kosealu ke kaleva aba IESU voo bele ke ai. ⁵⁰Ige IESU abolai loui avoe keluavale ata vadeu kateale age keu lailo agisi toelatie solilu isito lailolau ke dulugeva.⁵¹IESU eue otogoe tiveve vali loi vuguvugualu ige au tiveve ke huhuaito kalei Dielusalemae tilu. ⁵²Isi au mohoho vole hanavege unila tiale Samalia ata lavigei ige ea IESU inohole ui IESU loige abo hoeaseavai. ⁵³Ige oo ke biagea olae solilu IESU loi aboili ulivelu kosealelu ea dibage IESU Dielusalemaegau ke tiva.⁵⁴Kateige Dieimisi isi Dioni kea ke evisi IESU laviai avoe kosive ale olage lai DILAVA laviage au vene hanavage Otogole dobai loi ke vaugei. ⁵⁵Kateai louge IESU kelugei lavigei avoe momai aveve katea aevigei. ⁵⁶Katea louito kalevai ovoleo tievelu.⁵⁷Abo tievealea kuvau tavae tisege malaha voleu loaleu IESU laviai avoe dale ati tai aa olevetige. ⁵⁸Ige IESU avolu loui avoe leleve ula da alavialu aa olai dati tai ovoeale tai abo aeamale navagei, isege uguiale tai abo kanadale navagei isito atau eseu naveve keu ou ue solilu.⁵⁹Kateai louito malaha vole laviai avoe daa lova, ige malaha keu loui avoe kosive usege daa tai dii mama vai abavuito baloi aa lovai. ⁶⁰Ige IESU laviai avoe kalege lai tisege vovivovi ataea ba abo voele vai abavui. sito loige lai talivelu ataea DILAVAu adau vuvunevele uveve kotoke loui haivegei.⁶¹Isege ata voleu IESU laviai avoe Kosive dale ati tai iale da olai luta tai dii ese ivegei toba loige lai tai. ⁶²Ige IESU avolu loui avoe olea dii haukala kole isuta tiesolisito kuialai au iae niale keu bae ataea DILAVAu adau vuvunele uveve koto ke loui ata haiveve kele ba melialivelu bele, aule homasiagei.

Chapter 10

¹IESU au aveve kateale age vesusege ke iae au mohoho seveniti agisi olale abuti butiai hanavege ea unie tievelu, tai ata haivei tisege IESU ba lovegei tai. ²Isi lavigei avoe lovi moeagaea vovoai baeai ulu isito lovi agisi valahu uvue otoveve ataea ue solilu ialelu vu viage kelu guliguliage au lovi ke agisi vavalahue otoveve atate hanavege abo lolivelu bahata agisi oe otovei.³Isitota loui avoe lakea mamoe ese late to tobaluia uvule daa laa hanavelu. ⁴Laa talivelu aluaga moni moeaga isi tamakata vategei talive. Isi kuvau tavae ataele daiai aboili nona kalevave.⁵Talivelu laa oo vadeule kadivai tai uluaga oo ke biage hoeaseavege. ⁶Ige abo lai koto evige lake hoeaseavegeve lai koto keule aboele siauai oo vuvuneai isito abo lai nona ke evie solige lake hoeaseavege keu aboele vuvunealivelu bele. ⁷Abolai koto evige momai ba oo voleo talive isito oke igalile uve isi abo lovi vadeu lamege ive. Kosealelu laa dii lovi ale ke ibilavela abo lovi lamelu.⁸Laa oo oleveo keveo tige ataeau laa hoeaseavei lovi lamege keive. ⁹Isi oo kele ata haluluvitea uge ke hoeaseaveve isi lavigei kkosea, ataea DILAVAu adau vuvunele uveve valiu aike vuguvugualu.¹⁰Isito laa ooo olevekeve tige abo laa hoeaseave solige kalevei talivelu oo ke ivila lavisi ba abola louve. ¹¹Lavigei loui kosea lai ou gogoea loi genau votole uale kela lole tota lai ole sesiai iale ko ivai huhuave ataea DILAVAu adau vuvunele uveve nona ko loo vai loige laa avolu homasialu. ¹²Iale kelu daa laa lavigei DILAVAu kotau vali niu loiva ige aule vata vai kotole vaeavai vateu tuvu vavei memila Sodoma Gomola ataeau agiale ke eseve isito keale ba vateu tuvu kitae agisi.¹³Kolaseni ataea laa nonovu isi Beteseda ataea laa nohovu, vateutuvu kitaeule ba lalai loi kosealelu daa lalai teteu hau moeaga lalai alu ivaga laa toela moeaga huhuai kuiakavai toelale tilu memila Taea ta Saidoni ta keve da hau kolete age abo evisi ogona bukate katui uti boisi abo kinele katui uvuai uevelu isito laea kate solilu. ¹⁴Ialelu DILAVAu koto valiu niu loige lale ba vatgeu tuvu kitae agive isege Taea isi Saidoni keale vateu tuvu eseve agisi. ¹⁵Isi Kabenamu ataea da lalai louge evive laa kea lamiga letatavage eula otogola otovei isito daa laa lavigei laa keale veneu nai hodovue soliale keveo teve tai nanave.¹⁶IESU kateai au hau mohoho lavigei avoe abo lai koto eviluaga di kototagabo ke evilu, isi oleu lai koto kavage dii kototagau ke kavalu isi daa hanavale ke kotove tagabo ke kavalu.¹⁷Iale vali voleo ata bahata seveniti kea kuiakavai sisila kitaeata loevealea IESUlu loui avoe loi kaka, loo ai ivile munana toelaea loi koto evievelu. ¹⁸Koto kateale louge IESU lavigei avoe laa aveve kateale age da ivage vaelau leale kelate seteneu vuvune keu solekata vesulu. ¹⁹Dii nona evive daa meli lameale ke ba lai vaoe setene keu vuvuneu bae laele melialivelu bele ialelu, laa uteu toela isi kaeko kele dage au ba laa uagelivelu bele ige aveve toela ba la lehosivalivelu bele.²⁰Momai munana toelau lai koto eviale kelu sisilagelive isito lai iviu otogoe uale kelu sisilave.²¹Kateivale valike nila munana tuvuteu IESU vai sisilatige IESU sisila kitae ai au mama hoeaseavai loui avoe au otogota vata kota kosive kitae, aa ai lulele site ke vavelu isito vatau ataea abo lulele ke agisi letatavai abobiga agisi eula otovege aa ke lulele vave solilu, dii mama aa kateale ale keu ai ola ula kelu da aa hoeaseavalu.²²IESU kateai louito ata lavigei avoe dii mamau hau moeaga damulu ige ataeau voveta mamaveta huhue savalu isito mamave igaliu au voo ivai huhualu iale voveule lulele ata vole vavege avole mamave ivai.²³Koto kateale louge vesusege au mohoholai loui avoe laea duave laa bahata daa vadeu avaleke laa ivalu. ²⁴Isito daa laa lavigei evive, memila belovetaea isi vatau kosive moeagaea olale la ivale ko ivai isito iva savalu isi abo olai la eviale ko evisi isito evie solilu.²⁵Kateisege basuale nona loui haivei oivale malaha ke voleu IESU seleavai isi kobelai lavisi loui avoe Tisa, dale vadeu ai valivelu ukolikoli mauli vai. ²⁶Ige IESU laviai avoe bukau uvue abo kisaiale ke aa oleve kateai dodavalu. ²⁷Ige malaha keu laviai avoe ai uvu bahata ai ola bahata ai meli bahata isi ai lulele bahata agisi ai kosive kitae DILAVA vavui hoeaseava isi aa biageu amiga hoeaseavale kelate ai kakoluvu keta isi abolai olai hoeaseaveve. ²⁸Ige IESU avolu loui avoe ai koto keu leleve ula ale ke ai ba ukolikoli mauli vaso.²⁹Ige malaha keu ata duluge solivale atalu loui IESU belai loui avoe dii kakolola ole. ³⁰Ige IESU malaha ke laviai avoe malaha voleu Dielusalema kalei Dielikoe tisege lasikoloea kuvau tavae bavui kavai ogonave davuai vai vaeavage nibedai nai ulu.³¹Nai usege Diuia dubu naliavale ata kitae voleu kuva ke igalila loaleu ke ivai gogoniai tilu. ³²Livai ata vole kuva kela loaleu ke ivai kalei tilu.³³Isege Samalia ata voleu kuva ke igalila loaleu ke ivalu isi uvualu. ³⁴Isi tialeu abo kavale okeve ke hoeaseavalu isi mulamula vavui vai au donikile vaeavai vai loaleu ovolele vaeavai hoeaseavai avoti navalu. ³⁵Vavita talivelu moni vole bosi oo ke biage vavui laviai avoe moni kola duluai tige, moniu vesuge aele ta dulua ige da kuialai loi ba ai moni davana amui.³⁶Nona kateale louito malahale ke lavia avoe aa huhuige malaha abutita igalita kele oleu ata keti kakoalu. ³⁷Ige malaha le keu IESU laviai avoe ata keu avolu uvuai hoeaseavale ata keu, ige IESU laviai avoe keu leleve, iale ata talivelu au ale kelate ata aso.³⁸IESU nona kateale louge vesusege au mohoho ke lohomegei tievelu keate vole ivive Mata keu oe tige eu agigei au oe otovelu. ³⁹Isege kove Meli keu oo kele ulu iale IESU koto louge eu genave vavale ugulumai ui IESU nona evisi uva.⁴⁰Isege Matau auvu lovi vaulogo Melilu tuvuai ulu, isi loi IESU laviai avoe kosive au a huhuige dii kou daa dulua solisito keve ugulumai uu ulage au keu duave, au ale hanavage loi da duluai. ⁴¹Kateai louge IESU laviai avoe Mata aa keu gogou haniale ke huhui moeaga alu, isi kele huhui huhui moeaga alu. ⁴²Isito dii kotou dua evive keu kitae iale Meliu kelu olai valu iale ata beu ba avoele valivelu bele.

Chapter 11

¹Vali vole nile IESU vatava voleo tialeu guligulialeu vesusege Disaibolove voleu loaleu laviai avoe, KOSIVE, guliguli kuva loo haive Dioniu au Disaibolo haiveale kelate ata lo haive.²Ige IESU abolai loui avoe laa noinoialuaga kolate louve, loi Mama loi olau ata bahata ai iviu tuvu hoeaseavagei ilivelu ivivela ai vatau dogau loi.³Isi valiu ni igaligali kele lovi loamege. ⁴Isi ata volea lolai aveve toela age lo toelaeabe ke huhue solige aule loi toelate ke uliai ke momaeava isi momai lo kalevege lo setene toelale otolovalive.⁵IESU guliguli nonake loui lavigeito kalei abolai nona vole loulu, isi loui avoe isoho laa voleu vavile tialeu au kakolo ola velevai laviai avoe dii kakolo aele lovibe abutita igalitau uge vai damu. ⁶Dii kakolo voleu dae loige dii lovibeu ue solilu. ⁷Ige isoho eule alu loui koseige dii niu hanita lehosiva kale da anaka bavui dii eseali navalu iale daba lovibe amulivelu bele. ⁸Ai kakolou koto kateale louge ale vadeuai isito da lalai louge evive au kakolove olialelu loui au ba kaobelai amulivelu bele isito au ba matialivelu bele isito ananka kavai luluai uvagaule ba kobelai lovi amui.⁹Iale daa lalai louge evive lale DILAVA laviage aule lai ola ke lamei isi vole kaoaluaga ba vave isi lale ou anaka kavai kelokage aule lalai anaka alavai. ¹⁰Kosealelu olea DIALVA imiliavage aule kea olale ke vavegabo agisi isi olea anakave kavai kelokage aule abolai alavai.¹¹Laa oleu eseveu kualumelu olage au mamaveule valivelu ute kavai vai vavui. ¹²Isi au ugu unilu louge au mamaveule kaeko kavai vai vavui ba lale olaebe ke ai abo louale ke vaveve. ¹³Laea aveve toela avale ataea isi laea lai ese ke hoeaseavei olaeabe ke vaveveve ke ivalu kelate lai mamau otogoe uvale keule la laviage aule au munana tuvute lamei.¹⁴IESU malaha voe uvute ke vilele munana toela lovegelu. Munana toela keu avoele uge keu koto solisi ulu isito munana toela ueseolisege malaha keu kotoai nonage ataea ke ivai tetehamalu. ¹⁵Isege ata volea ke ivai loui avoe munanau toela kitaeabe Biesabolo ke siauvelegau IESU munana toela ke lovegelu.¹⁶Ige ata volea IESU seleavai laviai avoe baito hau melite vole ogogole age loo keivai, koseai mana DILAVAla aa hanavalu. ¹⁷Kateai lousege IESU huhuiabe ke ivai abolai loui avoe, vata igali kele ataeale vole bemotoai voleali vole kaveluaga abo ba ui egealivelu bele. Ige aia mama igalia vole aliai abo volete kaveluaga abo ba uge egealivelu bele abole vesui.¹⁸Iale kelate seteneu atateale vole alia vole kaveluaga abole oleve kateai, keu toelalu. Laa loui kosealu setenela au munana toela damuge da ko ave isito keu kate solilu. ¹⁹Dale kateai seteneu vuvunele munanau toela lovegeio nunuvei isege lai eseale oleve vuvune kele seteneu munana toela lovegei. Iale lale lai ese belageve abole loui koseai DILAVAu vuvunelega loo ke lovegeva. ²⁰Ige data DILAVAu vuvunelega munanau toela ke lovegeva. Kateige lale ke ivai huhuige DILAVAu vatava dogave keu vuvuneu laele lolu.²¹Ata goadate keule au kuma vai au bii vai au oo nimabisi ugei, ove hauve keale uduai. ²²Isito ata melite keu loluaga loi ovele velevai kavai kumaveta biveta agisi hauve agisita. Donau nonalega daa ke louva. Laa luleleige daa loi setene kavai atave toelata nunuveva. ²³Iale ata olea daa dulua soliale kea daa vai toelativale, ata voleala kea. Isi olea daa duluai ata agisi loie soliale kea ata ke nunuveva.²⁴Daa koto vole louge evive munanau toela keule ata vole kalevai talivelu eu uesoliale vatava kaoai tota huhuai loui koseai dale kuialai talivelu daa ole ulogo loale kele tai ui. ²⁵Kateai kuialai loi ataleke ivage haube toela uvuvele ue solilu. ²⁶Ke ivai tai au kakoluvu melite ula seveni ata keu uvue otolovai ulu. Ige ata keu toelau luta esealu isito ave toelaveu kitaealu munana toela eiti avoele uge.²⁷IESU kateai louge keate voleu ata moeaga kea uvule lavisi IESUlu loui avoe aa vaeavai aa amu vavuale keate keu alu sisila kitae alu. ²⁸Ige IESU avolu loui avoe ito o mana, ataeau DILAVAu nona evila ai ba sisila kitaeava.²⁹Ige ataea bahata vole bevuai loi IESU vavale ugulelemai vovovai voleta dai lavia avoe IESU ivai teteivale hau ke vole age loo ivai. IESU abolai loui avoe ave esete koea laea eseu toela ula lalaea, daba laa louai ke alive bele isito Beloveta Dionau ale kelate data ai. ³⁰Memila Beloveta Dionau vali abutita igalita nile kualume vole bosiu uvue uge Ninive ataea ke ivai DILAVA vai lelevetievelu. Iale ave valiko nile atau eseule ataele aveve kelate ai.³¹Iale DILAVAu kotau vali kela vata vole kuini Siba keule kobelai lai aveve toela ke laele lou. Keate ke oge volela Solomoniu luleleai ata haivevale ke evisi ivalivelu lolu. Isito daa louge evive, ata voleu Solomoni leiviale kela keu lai minale uva isito laa kotove evie solilu.³²Iale vali kela Ninive ata keale ba kobekavai lai aveve toela ke laele loui kosealelu Dionau ata ke haivege ea evisi abo avale toela ke kalevalu. Isito da koto ko louge evive ata voleu Diona ke leiviale kela kou lai louge evive. Ata voleu Diona ke leiviale kela kou lai minale uva isito laea kotove evie solilu IESU amigalau ke louva.³³Atabeu lameba vaui vai betiu valae vaeavalivelu bele. Isito aule vaui vai vakovale lovovele vaeavage ou uvu atagage ataea ele uevei. ³⁴Lai nii keu lai vavale lameba late lai niu duage lai uvule atagai isito lai niale toelage lai uvule gusuai ui. ³⁵Ialelu loui huhui dua ave oloivaga lai uvu atagale keu gusuava. ³⁶Isito lai uvu bahatale atagau uge beu ba loai ulivelu bele isito aule atagale keu atagai ula ke alu.³⁷IESU koto kateale louge vesusege Balisese ata voleu laviai avoe daa olai ati lovi isi, ige IESU ove uvue tai avoti lovi ilu. ³⁸IESU au ada toto solisi avoti lovi ilu ige Balisese keu ke ivai tetealu.³⁹Ige IESU avolu loui avoe Balisese ata laea lai aveve keu abo melegita kabusita vava totoai to uvuve ke toto soliale kelate ataea lai vava ivage keu duave. Isito lai uvu kele huhui huhui toela moeaga ulu atau haute agilivelu. ⁴⁰Laa kea DILAVAu avale kele lulele solilu DILAVAu olale lalai uvuta lai vavata hoeaseavave. ⁴¹Iale lai uvu keu duaveage lale hauveu ue solivale ata ke dulugeve ige lai vavaule duave olisi sisila kitaele ui.⁴²Isito laea kate solige Balisese ataea laa nohovu, laea lai vule lovi agisi taiti otoveito ata hoeaseava solisi DILAVAta huhue solige keu toelalu.⁴³Iale Balisese ataea laa nohovu. Laa kea olavale dubu uvue talivelu voumu duale ugulelemagei isi talivelu ata moeagaea uale kela oagei ige abo laa ivei laa hoeaseavei. ⁴⁴Iale laa nohovu laa kea alu vuta late ataea tatave laa dai tai, dai loito diba solilu. Ataea vovige abo kele abavugelu ige kea keveo sakavai ulu.⁴⁵Katea louge Diuia basu loui haivevale ata volea lavisi avolu loui avoe kosive aa koto kateale louale keu lotaga aa ke loulu. ⁴⁶Ige IESU lavigei avoe ata haivevale laa nohovu. Laealai basuale nona keula eula nonai belalai oivale laa nohovu, laa haiveito haule duluge solige keu toelalu.`⁴⁷Iale laa nohovu, memila lai vavivuia DILAVAu Beloveta kavege vovoale kea vutala kaeavai valavasi kai loui koseava, lo Beloveta hoeaseavaeviva. ⁴⁸Laa aveve katealeluga lai vavivuiali volelate kosealelu lai vavivuia Beloveta ke kavege vovolu. Ige laa kea vutaeabe kaeavai hoeaseavale kele lalai vavivuiali huhui igalialu.⁴⁹Katealelu DILAVAu memila au lulele nona vole loulu isi loui avoe dale Beloveta isi di koto loui ata haivevale vole hanavege tige ataeale vole kavesege vovosege voleale vateu tuvu agisi ui. ⁵⁰DILAVAu koto kateale loualelu ave atateale vateutuvu agisi. Kosealelu DILAVAu vata asege ke iae lai vavivuia Beloveta moeaga moeaga kavelu ige laea lai vavivuiali aveve igalialu. ⁵¹Abo iviavai Eibolo kavaeavelu isi kele lavisi Beloveta kavei loilogo ivivela Sekalaia ta kavaevelu, kavale keu dubuta vuleta vitale mina kele kavage voelealu. Ialelu dala lavigei kosealelu DILAVAule vateu tuvu kitae ave atatela kolai hanavai.⁵²Ialelu talavatu avale atala nohovu. La lulele umuka mahogovai ataele koto leleve vovoholu katealeluga laa olae solilu DILAVAu koto evilivelu. Isi ata bavugeva DILAVAu koto evilivelu asege.⁵³IESU abolai kateai loito kalei tilu isege Diuia talavatu avalea keake evisi Baliseseali avolu tuvualu. ⁵⁴Isi nimabisi olale aivele nonave volea toelaga abo vai kavage voeleai.

Chapter 12

¹Abo kateisege ata moeaga moeagaea vole lavuvei volele bakutoai loevelu, isege IESU memila au Disaibolo lavigei avoe Balisese atake maligeve dua ave. Kea vavaeabe keu duave isito uvuiabe keu toelalu, ialelu ke maligeve dua ave.²Abo aveve toela ai mahogovale keale daiai vatavae ui ige abo kotou toela loui mahogovale ketaeale daiai vatavae ui. ³Iale laa vavile vadeu mahogovai louvale ke ataeale ba valile evisi isi laa vavile sekia ou uvue mugumuguai louvale ke vaitai ou benola lavisi ke loui toige ata keneniale ke evisi loui koseai, kolabo loui mugumuguava vavila ataea navisege.⁴Dii kakoluvuia daa lalai louge evive momai ata kavevale ke vabuiavalive, keale vavaula laa kavaevelu isito lailoi munana tuvu lai loili uale ke abo ba kavalivelu bele. ⁵Isito daa laa haivei, DILAVA igali vabuiavave aule au vuvunele loi ata kaveatiatisi agigei veneu nai hodovue site kele katuge abole navai vesuiavei.⁶Isito au ba laele katealivelu bele laea nivele ata kitae. Abo ugu vole eseve kamomo ke abuti vailoi voiage tu beni igali, isito DILAVAu ke nimabigei uva. ⁷Isito keu lailoi kineu numu keneni dibalela kelu momai vabuagelive laea lai davana keu kitaebaua, kamomo ea davana tu beni ke leivialu.⁸Isito daa laa lavigelu olea dii ivi loui ata haiveale ke dale ibilalu ata ke iviloui DILAVAu Anelu haivei. ⁹Isito oleu da vovohoi dii iviloui ata haive solige dale ata ke ivi loui DILAVAu Anelu haivelivelu bele. ¹⁰Ige ata koea oleu kotou toela atau eselu louge abole toelave vesuiavai. Isito oleu DILAVAu Munana tuvulu louge aboba vogivilu bele, vato ula kealu voelelu.¹¹Ivalivelu abola agigei Dubue kotalivelu tige momai uvualive. Dale vadeu loui lavigei dubu kosiabe ko ke huhualive. ¹²DILAVAu Lauma Helaga Munanau tuvule ba koto aa haivuge ele nonai ke lavige kelu bavualive.¹³Kateisege ata moeaga kea uvule ata voleu loui avoe Tisa, louge, dii kakau loi mamau hau vole aliai daelete damu. Loi mamau voeleai au hau kalevai tiale ke. ¹⁴Ige IESU laviai avoe daba avoti lai aveve ke kaoai lai mamau hau ke aliai lamelivelu bele. ¹⁵Ige IESU kateai louito lavigei avoe seleivale ata kele lamiga naliave momai hau ke huhu moeagalive. Lake huhu moeagaluaga lai mauli lale vai lehosivai o isu kitaele teve.¹⁶IESU ke loui lavigeito donau nona vole lou lavigei avoe hau moeagate ata keu au vule haba kavaga habave keu bai kitae moeaga otovege eu ke ivai lovoi valahue otovevaga valahuveu ililohoi ulu. ¹⁷Ige loui avoe dale oleve kateai dii lovi otovei isi huhuai avoe. ¹⁸Daa di valahu lehosivai kitae ula kougei avoele di lovi otovei dii hauta otovegei aule dua ui. ¹⁹Dale kateale aluaga damiga laviai koseai di vava sisila ulale uso, alu hau moeagau uale ale lahani moeagale tegeve ula isi, sisilai uge.²⁰Malaha keu aveve kateale huhuai usege DILAVAu avolu loui avoe aa keu lulele solilu ialelu ale ave vavi kole voelea. Isege ataeale ai lovi ke lehosivai vole vavei amuai isi aa vai abavui taevei abo oteo. ²¹IESU koto kateale louito loui avoe olea DILAVAu haute kole hauai Taiti ta Obeleni otove solisito loui avoe dii moni moeagala da ko otovege ulu dale kola sitoa vole bosi koui avoele valevile otovui isi ui koseai loui, daa ave nenive lalani moeagale dale di sitoa kole lovi isi sisilai ugei. Ke lousege DILAVAu loui avoe malomalo ata ale vavile voelea ige ataea loi avai abavui ai lovi ke lehosivai isi taevei abo oteo. IESU ke louito lavigei avoe olea abo haute ula huhuai, ogona, lovi, keale malaha kelate ai ata duluge solialelu.²²IESU kateai louito au mohoho lavigei avoe katealelu daa laa lavigelu aa DILAVAu koto ko loui ata haivei tiluaga ogona, lovi, ee iveve ke huhu moeagalive. ²³Kosealelu lailoi uveve keu lovi iveve ke leivialu isi lailoi ogona katuveve keta leivialu.²⁴Ugu maligeve, ugu kea loviai valahu koui loviu ii, baive lovoi otovue solilu, lai avale kelate aive. Isito DILAVAu ke nimabigei ea lovite ke vaveva vali bahata vavita gututa iale lakea ugu leivigeale kelu DILAVAule lailo duluge dua ke agei. ²⁵Lailoi uvule ata vadeu au uveve dua huhu moeagaluaga aule oleve kateai au mauli lahani, vagala vai egetisi, keu malomaloalu. ²⁶Hau eseieve keu laele isuai usege la vadeuluga hau kitae ke huhu moeagava. Kitae keule laele isuai ui.²⁷Isi botoe valavasia lalavivale ke ivave, kea loviai ogona kao soliva. Isito daa lalai louge evive, Solomoni keu hau moeagate isi ogona dua aule kolovugei isito ogonave dua kea valavasi siu dua ke leivie solilu. DILAVAla valavasi ke kaeavai agisi otovuge keu duai ulu biage nile, kelate laea nivele duai uge eule vali vavi kele la nimabigei ugei laa toela be ava. ²⁸Valavasi sii kea ave uito livu tutukai giliai lavi ige ataea bevuai venele vaui. Isito DILAVAu valavasi niale kelate aule laa naligei lovi, ee, isi ogona lamei isito lai evievi keu esealu.²⁹Ialelu momai ee ta lovita huhu moeagalive. ³⁰Eviesite keala vatau hau huhu moeagava isito lai Mamau Otogoe uale keu laele hauia ue soliale ke ivalela, aule ke lamei.³¹Isito lale luta lai Mamau Otogoe uale ke kuvave kaoai ivaito laviage aule vale vile keneni lamei. ³²Ialelu dii esea momai vabu kalevave, laea moeaga olie solilu. Isito DILAVAu au isivile laa hoeaseavale kele laeale adave vuvune kele uve.³³Kateale lale lai hauke agisi ataele voiai moni agisi ata haue site ke vaveve, lale kateale age Otogoe ai moni boseave keule vuluai ui alu. Ige keveo lai haule moeaga moeagaeale ililohoi ui ige atau ba vavoloalivelu bele, ige segeleu ba boilivelu bele. ³⁴Iale vali bahata lai hauia uale keveo lai lutiu baile ke huhuai ugei.³⁵Daa nona vole louge evive mohoea lai ogona egete ke vukai lai beletita bisi, lai lameba vaui agisi tai lai kosive inohole uve. ³⁶Kosiveu abo vole lohomegeale ke ivalivelu tialeu ai ke kuialai loiva aule loi anaka kavai kelokage soleka avolu anaka alavalu.³⁷Mohohoeabe kea aveve dua ai abo kosive inohole ualelu loui kosiabeu loige ea ivai sisila kitae avolu aevelu. Ige kosiabeu louge ea ugulelemai usege eu au ogona vukai tai abolai vasiai vavege eale e isi. ³⁸Isoho aule vaviu minale mohohoeabea nita uluaga abole ivai sisilai.³⁹Katealelu ko huhuave isoho ou biage keu vavoloea atau loiveve keu ke huhuai aule nita ui tigei au ba nalivelu bele, ige vavolo atau loi ove vusai vavoloalivelu bele. ⁴⁰Ialelu lata nita uve atau eseu loiveve valike nii lai diba solisege aule ba loi. Kelu vali bahata guliguliai, noinoiai ugeve, IESU loiva.⁴¹IESU kateai louge Bitau laviai avoe au lo ulalaiga aa ke louva, bela ata bahata kelaiga ake louva. ⁴²Ige IESU avolu loui avoe la olea evievi ata olisi kele luleleale kelaiga daa ke loulu. Iale kosiabele abolai louge abole ove ke naliai ba ese voleta naligei lovi vavei. ⁴³Isege kosiveu tiale keule tota kuialai loluaga mohohoeabea hau dua ale ke ivai abolai sisila kitae ai. ⁴⁴Iale leleve ula da la lavigeva kosiveule au mohoho ke letatavege abole hauve keneni naliai.⁴⁵Isito kosiabe keu oge voleo tige mohohoea loui koseai keu oge voleogau keu tilu. Keu ba solekai lolivelu bele isi ke loui au kosive hau mohoho keali vole kavei lovi kitae isi eeu toela keta ige kineabeu toelalu. ⁴⁶Ivaga vali voleo kosiveu loiveve ke huhue solisege aule loi vole ke ivai. Au ale ke evisi kavai hauvele kokiage aule talivelu mulimuli ata keali ui.⁴⁷Keu kosi ke isivive dibalu isito alivelu homasialu katealelu aule vatetuvu kitae vai. ⁴⁸Isito hauve avale vove voleu diba solisito toela vole aluaga aule vateutuvu eseve vai. Kosealelu DILAVAu lulele isi vuvune kitae ata ole igaligalia vavei olale ea lulele kitae kele hau kitae ai. Isi ata olea au lulele isi vuvune vaveale keale kele avolu hau eseieve aevei.⁴⁹IESU tota loui avoe dale loluaga vata ko vaui vai toelatisi isito daa ola aike vene ke beige au nai. ⁵⁰Dale vaoe babataisu nii vole ai, iale daa olai vaeu tuvu ke solekata vage vesui, IESU au voelelau ke louva.⁵¹Iale la huhuige ataea voleali udualuga da vatae lolu, be daa kateale loie solilu. Isito ataea vole alialiveluga da koveo lolu. ⁵²Iale ave vali kole ese ada igali keale vole aliagei ese abutita igalita keale ivi voleo isege ese abuti keale ivi voleo, voleale dii ata olisege voleale daa vai toelatisi. ⁵³Iale Mamaule au eseali vole kavesege eseale abo mama luvita vole kavei. Aiale au esealive vole kavei ige aiale au vaeati vole kavege vaeaveule au aia vaeati vole kavei.⁵⁴IESU kateai au mohoho kela louito ata bahata lavigei avoe lai aveve keu kosealu lale valiu dobavale keveo ivage goea daiage lale loui koseai veniule loi, ige aule veniu loi. ⁵⁵Isi lale ivage hebulu lohoe loige lale koseai valiule kalui tuvuai ige aule tuvuai o vuvuneai. ⁵⁶Isito laea seleavale ataea la vata ivai Otogo ivai lulelealu isito laea aike laele loivale kela huhue solilu.⁵⁷Vadeuluga laea lamiga hoeaseavai aveve dua kaoai lamiga hoeaseava solilu. Oleve keu duave isege oleve keu toelave amigalu duavelu niai va, toelave vai toelava. ⁵⁸Iale isoho malaha voleu olai la agigei kota=lu tige memila oe lavia avo ugulumai nona ke loui vai lilikative. Lale kate solige lai bahoe vole keule la lohomegei agisi kotau ataea tige ata keule la agisi bulisi vavege ogona bukatea la agigei dibulae hanavei. ⁵⁹Iale da la lavigei laeale dibulae uluaga lale hauivaga abo bata lameale keu vesuge dogoai lai oe teve toela ibilave avalu.

Chapter 13

¹Kateivale valila ata volea koto vole loui IESU lavia koto ke galaveu kosealu. Vali voleo Galileia ata volea ovo mamoe kavei vaui DILAVA hoeaseavasege gamania kosive Bailate ke mohohoeabea ata ke kavege vovolu. Ige IESU nonau gala ke evisi lavigei avoe la huhuige kosive keu kea kaveale aveveabe toela keule Galileia ata volea toelate ke leivialu. ³Be daa laa lavigei laa huhuige ke aveve toela avale ataea. Isito laea vole late lale lai aveve toela kaleva solige lale lata vovove.⁴Ige memila Dielusalemae ovole egeve baua ivivela Salomu. Keu bokohovoi dobai ata eitini kavege abo bobolu iale la huhuige vovoale kea Dielusalema ata volea aveve toela ke leivigelu. ⁵Be daa laa lavigei isoho lale laa avale toela kaleva soliluaga lale lata vovove.⁶IESU kateai louito kela donau nona vole loui haivei keu kele lavila iale malaha keu tiale keu lavisi ivage baive ue solilu. ⁷Ige au vule loviavale ke laviai,loui avoe lahani abutita igalita uvule idi ko dole niavaga baivebe ue solilu ialelu koisi vai kavatu. keu vata kole lavisito hahumu obaie solige keu toelalu.idi keu uesolige voleu duale ba lavisi.⁸ige voele hauivale,vo keu laviai avoe kosive kalegau ave lahani ko igalile ui.Isege dale vatamuiavai o dale vatabisi momoluta, agisi galavele katui.

¹⁰IESU koto kateale evete veteve loulu, iale bula volele tialeu Diuia dubu vole uvue tai ata haiveva. ¹¹Isege dubu keu uvuekeate voleu munana toela keu avoele dobale keu keveo ulu. lahani eitini keu uvue ulu inuveu keukale keta lavisa osolisito bedoea uluvni inu keukai oiva.¹²Ige IESU keate ke ivai toiavai avoe, ei, ai hatiti keu ave aele vesulu. ¹⁴Keate keu kateige Dubu Kosive keau tuvualu. IESU bulalegau ke alu. Ige Dubu Kosivea loui avoe vali nii ada igali isi vaki voleo igali ke uvue lai loi guliguliai kele hatitite hoeaseavei isito bula keu tuvuve.¹⁵Kateai louge IESU avolu loui avoe seleivale ataea lai aveve ke ivage duave, isito lai uvu keu toelalu. Iale daa louge evive laa kea bulale lai ovo vavegei lohomegei eu bavae tai ee vaveva, kelu laa ovo hoeaseaveva. ¹⁶Isito laa ola soliale da bulale Eibolahamu vako hoeaseavai. setene keu vagala Eitini ke uvule keate ko vai toelatilu, iale laa huhuige da bulale hoeaseavale keu duave.¹⁷Kateai louge IESU dikaiavale ata kea matiavelu isege ata bahataea IESUlu sisila kitae aevelu.¹⁸Ige IESU atake lavigei avoe ataea DILAVAu adau siaule ulivelu ale kelu da donau nona vole ko loui haivei ige ataea ke evisi valivelu kele luleleai. ¹⁹Ataea DILAVAu adau uvule uveve keu kolate idi Masitedi ii late, ata voleu idi Masitedi baieveu eseieve baua ke vaitai au vule laige keu laviloho idi keneni leviai eula ui au ada katugei uge. Uguia loi kele kaso koi uniai uevelu, keu kosealu IESU nonau lavisi kitaeai vata ko nenile tige vesulu aule loi au ata agigeitai.²⁰IESU tota nona vole loui lavigei avoe ataea DILAVAu adau valale uale keu beikini bauda late. ²¹Keatea beikini bauda vai valavale keiohai eta levutivai vaeavage uvui vaea loige bukia sikoni moeaga moeaga ale kelate ata moeagaea ave DILAVAu dubue loeviva IESU lolivelu age.²²IESU kateai louito Dielusalemae tilu, tiale kuvau tavae oea ui tivale kela aloloai ata moeaga haivei tiva. ²³Ata haivei tisege ata vole igaliu avolu loui avoe Kosive ata moeagaea ba Otogoe talivelu bele ata sisina ulaeala tiva. ²⁴Ige IESU ata bahata lavigei avoe Otogou ananka keu eseieve baua, ialelu meliaevelivelu kele velevai teve. Ata moeagaea olai oke uvue tai isito keule aboele toloai.²⁵Kosealelu o ke biageule au anaka ke bavui isege lale talivelu leleisi ou anakale kelokai loui koseai kosive lolai anaka alava. Ige aule koseai loui ole lalaea daa laa valitige solilu laa oleveoga lolu. ²⁶Ige lale kotove ibilalu loui koseai be loea memila aluvita ui lovi isi, ee isi oivale atake lola koea isi ai oe lo haivevale ke lola koea. ²⁷Ige ou biageule loui koseai daa laa lavigelu, daa laa valitige solilu, laa olevega laa lolu, laea atau toela lala kea daa kalevai teve.²⁸Keule kateai lalai louge lale anaka iae leleisi alio kavai, genuhamai monogigiai aliokavagei. Kosealelu Eibolahamu, Aisiki, Dieikobo isi Beloveta keneniale bahata DILAVAu vatava dogave keveo usege laea kaie vatae uve. ²⁹Ige valiu velevai loale Isiti valiu dobale Wesiti isi Saoti ta Noteni keveo ataeale daiai loi Dilavau vatava doga ke uvue tebolo adale ugulelemai lovi isi IESU luvita, kotou dua lailolai. ³⁰Kateivalelu ata olea memila koto ko evisi sisilai unila loivale keneniale vaola loi, isege olea vaoe loale keale loi leivigei unie tai lovi ievelive Otogo teibolo adale. Kelu ai mauli naliu dua aso lelevasege ataea ai lovo vai kinia lovi iva Otogou tebolole.³¹IESU kateai louge vesusege Balisese ata volea loalea lavia avoe oko kalei vatava voleo tiso Gamania kosive Helodau olai aa kavai. ³²Ige IESU lavigei avoe malaha keu ata seleavevale mii vole veleki kelate. Talivelu laviai koseai lou dale ave isi livu hatiti te ke hoeaseavei volea munanau toelau aboele uale ke nunuvei to ba aivu Dielusalemae tai velevasege di haukala koule vesui. ³³Iale dale ave tai, livu tai, aivu velevai kosealelu abo memila Dielusalemae DILAVAu ata moeaga kavelu kelu DILAVAu olale dale tige ataeale Dielusalemae daa kavage dale voeleai.³⁴Iei Dielusalema ata laa nohovu DILAVAu koto louveve Beloveta ata lalai hanavage laa vuleta kavege vovolu. Vali moeaga daa olala la agigei dii adau uvue otovei kokolugu aiau au ese agisi au akomau valale otovei tataeabele amulei uale kelate ai. Isito laea dalu homasialu da laili ulivelu age. ³⁵Laa katealelu vaoe lai oo keule samiai uiesolisi iale daa lalai louge evive laba tota daa ivalivelu bele. Isito lale lai aveve toelale kuiakavai loui koseai loi kosiveu DILAVAu ivile loi loo hoeaseavelu lale kateai louluaga laleba tota daa ivave. Laleba loui koseave iei atake nohoma DILAVAu ivile lai lolai lolu.

Chapter 14

¹Kosealu Sabati bula volele Balisesea kosi kitae voleu IESU lavia tai oveo ui avoti lovi isege ataea ui nimabisi malihai uviva. ²Isege IESU uninainoe malaha voleu genaveu adaveti uvuale keta ugulumai uva. ³Ige IESU ke ivai Diuia talavatu avale isi Balisese atake belagei avoe au lai talavatu louale lai ba Sabatile ata dulugelivelu bele 'a'?⁴IESU kateai belage atabeu koto loue solige malahale ke hoeaseavai hanavage au oe tilu. ⁵Isege ba lavigei avoe au lai esebeu o bolomakau bulale gulile o abatale dobage au lale solekata butuhai vai loi o kavai. ⁶IESU kateai louge ata kitae kea kotove ibila louveve keu abouele malomaloage abo kalevai koto solisi ulu.⁷IESU kateaito ivasege lovi ilivelu loale kea olai o isiviale loi kosi kitgae ivitea vouvu dua kele ugulelemai. Ige IESU ke ivai koto koseale loulu. ⁸Loui avoe malaha voleu au vau lovi abo age ilivelu louge laa tiluaga momai tai voumu dua kele ugulumalive isito tai voloa adale ugulumai uso. ⁹Isito laa voumu dua kele usege ou kosi voleu loige abo lalai loui koseige laea otolovai kaie koveo loi ugulelemave isege kosi kou kele ui. Ige lale matita loi gabu toela kele ugulelemave.¹⁰Labeu momai ke alive tai kaie usege ou kosi keu laa ivegei loui koseige dii kakolo loi eue koveo uguluma ige ba tai aboili eue keveo uguluma. Ige ataeale laa ivei loui koseai ata kitaeala kea. ¹¹Iale oleu amiga letolevage DILAVAule ke letatavai isege oleu amiga letolevage DILAVAule ke letatavai.¹²IESU koto kateai loui ata haiveito kalei au avoti lovi iale ke laviai avoe aa lovi aluaga momai ai kakoluvu ai ata ivite isi hau moeagate ke toiavevale ale kateige eale vaoe aboele ai aa toiavai.¹³Isito aa iveve kitae aluaga hau moeaga site gena keukate nii kelote ke toiavei aboili lovi ive. ¹⁴Ale kateai lovi aboili ige kea ba lovi ke ibilave ai amulivelu bele ige ale kele sisila kitae aso. Kosealelu vaoe DILAVAu nile aveve dua avale kea kobekavai abo ibila agivale kela aleba aele vaso.¹⁵IESU kateai louge malaha voleu lovi isi uale keu ke evisi loui avoe ata vadeu DILAVAu vatava doga keveo tiale keule avoti lovi isi sisilai. ¹⁶Ige IESU huhui vole loui lavia avoe malaha voleu lovi vole kitae ai au kakoluvulai ionalu. ¹⁷Iale au lovi iale vali niu loige au hau mohohoke hanavei avoe taevei atalai daa ionale ke lavigegabo loi loviu ledialu.¹⁸Ige mohoho lea tievealea kakoluvuiabe keneni lavigei avoe love loviu lediaalu. Ige kenenia homasiai uevelu isehe voleu loui avoe daa vatau doga voialelu dale ave tai ivai, kelu daba lolivelu bele talivelu kateai loui ai kosive lavia. ¹⁹Ige voleu loi esele ke lavia avoe daa ovo ada vaki vole isi vaki vole '10' ke voigei otoveale da aike talivelu ke ivei iale daba lolivelu bele kateai kosive lavia. ²⁰Ige voleu loi laviai avoe soli kitae da aike ivuale kele daba lolivelu bele kateai lavia.²¹Ige ese lekea loaleu kotoeabe keneni loui au kosive lavialu ea kelega loie savalu. Ige Kosiabe le keu abolai tuaiulu isi au memelo hanavei loui avoe kuva kola taevelivelu ata toela nii kelote, geina keukate, ata hauiabea ue site ke lohomegei love ige abo lovi ko isi. ²²Ige esele keu tialeu atake lohomegei lolu loi kosive ke laviai avoe daa aa louale keneni age vesulu isito ai oo kou ililoho solilu.²³Ige Kosiveu laviai avoe talivelu botou ata ke lohomei loige ou vuluai, ou gigiai ui voleta daivei. ²⁴Koto leleve ula daa aa lavialu aa luta lavigeale kebe ba dii lovi ko ilivelu bele.²⁵Vali voleo IESU tige ata moeagaea lovai avoluvita tige eu kuialai abolai loulu. ²⁶Isi loui avoe olea da lovai loluaga aule memila amiga momaeavai au mauli huhualivelu bele. Isi abo mama, aia, au ivu au ese au kovuvu abo mahoho abo mohoho huhuievelivelu bele. ²⁷Olea da lovai vateu tuvu vale kea daeleteala kea isehe olea da lovai vateu tuvu valivelu ola soliale keale oleve kateai dii ata olisi.²⁸Isoho malaha voleu olai oo koulivelu aluaga au luta ugulumai au valevile ke huhuai ke toleai oo kisaiavai ke monila voiveve ke huhuai au monive keule hau keali nenive olisi ige aule ke agiatisi bela aule sotiai. ²⁹Isito aule vale kea davana diba solisito au oo koulu aga aule hade ula uluvei tatavele ou ilida tedisi to oo letatava solige ataeale ke ivai evasiavai koele hamai. ³⁰Ataeale loui koseai malaha keu au oo kouito koui vesuiava solilu.³¹Kelate voleu kosealu isoho vatau kosive voleu au tuvali ata teni taoseni lohomei vatava vole kosiveta tuvali atave tueniti taoseni keali tuvalialivelu aluaga aule luta huhuai koseai, au dale valivelu kosive keta solodiabe keta kavei lovegei o nunuvege abo tai. ³²Isito aule huhuige avoele isuage aule au ata vole hanavege abole talivelu oge volela kosiabe ke laviai koseai loi kosiveu loui avoe lai vole kave kalevaito voleali igali toai kakoluvuai udua ai sisilale uevei. ³³IESU kotou ioni kateai loui to abolai loui avoe kelate laa daa lovai lolivelu aluaga luta ai huhui vadeu ke kalevaito ba loi daa lovave.³⁴Madoea keu duave isito au toelage koeve keule ue solige aule ba oleveo kateai koeai atau aile, keu toelalu. ³⁵Lailoea madoeala, ige IESU keta madoeala iale olea DILAVAu nona dua ko loui ata haivege madoea late aboele koeai ulu, iale olea golemaveu uale ke koto ko evi.

Chapter 15

¹Valivoleo takesi agisi oi vale isi aveve toela avale moeagaea IESU vileo loevelu nonave evievelivelu. ²Ige Balisese ata isi Diuia basu loui tolea vale o kisaiavale loui haivevale kea ke ivai loui avoe IESU keu aveve toela lake ai atau toela keali lovi ilu.³Kateai louge IESU abolai koto koseai loulu. ⁴Avoe isoho laa voleu mamoe bahata uani hadeleti agiale ke uvue igaliu itaitai tebuige aule vadeuai aule mamoe moeaga ke kalevei igaliave ke kaoai tilogo ke ivai. ⁵Aule ke ivai sisilai ai lemugai vai au betakale vaeavai tai.⁶Isi aule ke kabaisi vai kuialai au oe loi au kakoluvu lavigei avoe. Di ovo kou itai tige da kaoai vai lolu iale loevige lai sisilaeavai o avolu sisilai. ⁷IESU koto kateale louito lavigei avoe, iale kelate atau dua nainiti naini kea bebai tie solisito aveve dua age. Otogoe ANELUIA sisilaeabe avaea udua age isito ata igaliu toelale tiloho tota kuialai DILAVA vileo loige otogou Aneluale sisila kitae ai.⁸Kelate keate voleu moniu bai vate ke teni kina ke agilu ivaga igaliaveu dobalu. Ige eu ke kaoai lameba ke vaui atagavele ou uvula niai kaoai oalogo ke ivai valu. Ai ese suneta amiga buliai ou uvule nai usege au ai ese voleali misini ali oivaga aa neu isage ati tai DILAVA hoeaseavalu dubue. ⁹Ige au ibilalu guliguliu vesusege ai kakoluvu lavigei kosealu dii ese lekela kou loige ivai avolu sisila kitae ai Otogoe ANELUIAle abota avolu sisila kitae ai. ¹⁰Daa louale kelate ata voleu au avale toela ke kalevai loi lailoi mama DILAVA hoeaseavai ui guliguliavage Otogou ANELUiale ke ivai avolu sisila kitae aevei. Kelu ata avale ke kalevai lo ANELUIAla kea aa malihai ueviva ai inohole uive.¹¹IESU koto kateale louge vesusege tota au nona vole loui Balisese ata ke lavigelu. ¹²Isi loui avoe malaha voleu vove abutiu ulu vove vaola uale keu au mama laviai avoe, ai hau vole aliai damu ige mamave ke evisi au hau aliai vole kakavelu otovei vole avolu otovelu isi ee vile vavulu.¹³Ige koo veu uloho au hau ke vole agisi ataeale voia moni agisi au mamau oo kalei oge voleo tilu. Tiale keveo aveve toela moeaga ai kele au moni moeaga katuatilu. ¹⁴Isi keveo ui au moni ke neni katui usege vata keveo vagala kitae lolu. Ige hauveu vesusege avolu beu ue solilu.¹⁵Ige eu tialeu malaha vole laviai avoele hauai ovove lovi vaveva. ¹⁶Ataea lovi vavue solilu ige eu kele vagalai ovoea loviu vate ke iva.¹⁷Katealogo ba huhuai avoe di mama vileo hau ivale ese keale abou olau lovi ke ivaga gogoeabe keule haniai ui. Isege daule koveo vagalata uloho voeleai. ¹⁸Iale dale talivelu dii mama laviai koseai, mama dau DILAVAu nile toela aveve moeaga ai, ai ivita vai toela tilu. ¹⁹Iale momai dalu loui koseivale di voo isito loui kosea di haukala avale voo volela.²⁰Kateai huhualoho ba kuialai au mama vileo lolu isege mamaveu kuva kela niai uva iloho ivage voveu oge volela loige ivai uvuve keu aliou kavage viliviliai tialeu au vo vatalai uniuniavaloho vai oe lolu. ²¹Ige voveu loui avoe mama dau DILAVAu nile aveve toela alu. Isi ai ivita vai toelatilu iale dalu loui koseivale dii voo. Isito koseai lou dii hau avale voo.²²Kateai louge mamaveu au hau ese lavigei avoe ogona dua vai kolovai, lini vole vai adavele katui, samaka vai genavele katuve. ²³Isi tai ovo mamoe batate vole vai loi kavage lai lovive ai isi sisilaeavai, avolu sisilai. ²⁴Kosealelu dii voo kou voeleale late aloho tota ulu memila lailoili ulu iloho uesolilu, iale ave avola kou lai ivalu. Mamave kotou loi vesusege abo lovive aevelu.²⁵Abo kateisege voo ke kakaveu vue hauale keu loaleu ou vavae loi evisege abo sale kavai kavuiaviva. ²⁶Ige au au voo vole belai avoe abo vadeula ko aeviva. ²⁷Ige ese keu laviai avoe ai kou tialeu uu dua aloho loalela ke ai mamau ivai au ovo batate kavai lovive ai isi sisilava.²⁸Ige kakaveu koto ke evisi sivai, homasiai oe lolivelu isi uge mamaveu ba tai sovaeavaloho meilemei oe lolu. ²⁹Ige eu a mama laiai avoe da koto ko louge eviso. Vagala moeaga ko uvule da aa duluai ai hau moeaga alu ava, igeto au ai ovobe ese vai damuge daa dii kakoluvuiali lovibe ai isi sisila solilu. ³⁰Isito ai voo keu tialeu moni aa vavualeke agisi keate vavei aboili tebai oivaga moniu vesulage keu kuiala aeo loige aa avolu ovo batate kavai lovive alu ige eu isi sisilalu.³¹Ige mamaveu avolu loui avoe dii voo au vali bahata datiu ulu. Ige dii hau kea ai hauiala kea dale voeleige hauke nenia aelela keu. ³²Isito lai sisilage keu duave. Ai koo keu tiale atau voeleale kelate alu iloho tota kuialai loale keu nita ui lolu. Kelate oleu mama DILAVA kalei tiluaga kuialai lo. Otogoe lovi kitae sisila kitaeu ata data inohole ulu.

Chapter 16

¹IESU tota au Disaibolo lavigei avoe malaha voleu hau moeagate keu ese vole vage avoele hauai monive vavoloiva ivaga ata voleu loi kosive ke lavialu. ²Ige kosiveu avolu nona hanavai loui avoe aike lo ige au loige laviai avoe aa vadeualu, daa evige au daa vavoloeavalu iale a vavoloai agiale ke kisaiai vai damu. Kosealelu aba tota daele aualivelu bele.³Ige ese keu huhuai avoe di bosiule da kalege dale oleveo kateai, da kaie vatae hauale kele goada solilu isi mnilu ataela imiliai oivale kelu matialu. ⁴Isi ke huhuai loui avoe di bosiule oo kosiveule da kalege dale aveve vadeu ai; Ii ataeali kakoloige abole da vai oe vaeavai.⁵Isi kateai ata vole toiavege lovelu ata kea memila kosive kele abitole alu oo bukinialu hau agi kavalu isito vaoe ba moni vavui isi ese ke igaligaliai belagei avoe a hau vai dati kosive kele agilu. ⁶Ige voleu loui avoe dau olive oele uani hadeleti bukinile agilu ige malaha keu loui avoe laa seleavai hadeleti kaleito viviti loui. ⁷Isi kalei malaha vole belai avoe isege au avoele vaidati agilu ige eu loui avoe da laisi baiki uani dadeleti agisito davanave vavue solilu ige esele keu loui avoe lai seleavai uani hadaeleti ke kalevaito eiti loui.⁸Kateige kosive keu ke evisi loui avoe di hau ese keu ese lulelete ata. IESU ionive kateale louito kotou baive keta loui lavigei avoe vatau ata kea abo kakoluvuiali igalitoai lulele kitae agievelu. Isito ataga esetea aveve keletele lulele solilu vole seleavevale kele budiave. ⁹IESU tota lavigei loui avoe evive lai moni lai hau kele voleali kakoluvuia vaveve lalle kateige kosiveu eue uale keule laa agisi oe otovei.¹⁰Oleule aveve esweve kele neniage aule kitae ketale neniai isege oleu aveve kitae kele seleale keule eseve ketale seleigei. ¹¹Iale laeale vatau haute kole vole seleaveluaga lale oleve kateai otogou haute dua ke agisi. ¹²Isi lale lai kakoluvuia hauiabe ke bevuai otove dua asoliluaga laeale oleve kateai lai haute dua ke agisi Otogo uvue hau dua ulalea lalai ualeke.¹³Ata voleu ba nao abutitale haualivelu bele aule katealuaga volelu hau duai volelu hau toela ai oo hau gologoloai to vole hau dua ai. Iale kelate laea ba DILAVAta monita lovalivelu bele. Ale katealuaga valila moni belalai oige isito DILAVA kalevai.¹⁴IESU kateai louge Balisese ata kea moni huhu moeaga valelu loui IESU homasiavaevelu. ¹⁵Ige IESU abolai loui avoe laea lamiga letatavage ataea laa ivei loui kosealu kea atau duaea isito DILAVAu lai uvu ivage vesulu laa aveve kateale ke mesia voleu kisiale kelate.¹⁶Mouseseu talavatu kisaiage belovetaea abota kisaiage ataeu memila ke lovalu isito Dioniu loalelu ataea DILAVAu adau vuvunele uveve koto ke loui ata haivege ataea aike meliai olai vole leivigei tai kosiveu adau vuvunele ui. ¹⁷DILAVAu au basuale ke loui vaeavage ulu. Iale vata kou tai vesusege basuvebeu ba vesulivelu bele.¹⁸Malaha voleu au ivu kalei keate vole meialemege keu au ivu vavale vavoloilau ke alu. Isege malaha voleu malaha ke keate meialemeale keu malahave vavalegau ke vavoloalu.¹⁹IESU koto kateale louito kotou ioni voleta loulu isi avoe valivoleo malaha voleu hau moeagate keu ogona davana kitaete ke voigei katugei lovi moeaga ke isi ugei. ²⁰Isege malaha vole hauve uesite ivivela LASALOSI keu ata kubite iale abole ke meialemei vai lolivelu ata hau moeagate keu ou anakale vaeavagei. ²¹ Ige keule kele ugei ilivelu hau moeagate keu loviu sigu lavusege ke ituhai igei. Kateai aule usege toeale lolivelu kubive ke semegei tigei.²²Ivaga LASALOSI voeleage ANELUIA loi munanave vai tiale OTOGOE Eibolahamu uale keveo tievelu. Isege hau moeagate keta voelealu ige ataeau vai abavulu. ²³Ige malahale keu munanaveu veneu vodave ke uvue naige vateve tuvuisege kekoai nia ivige LASALOSIu oge volela EIBOLAHAMU vavale ugulumai uva.²⁴Ige au EIBOLAHAMU toiavai avoe di mama EIBOLAHAMU au ale valivelu dalu uvuai LASALOSI ee bisi vai di nemeu gala ebuege seliai da vene kole vateu tuvu kitae da valu vene ko vodale nai vovolova vovolovai uive.²⁵Kateai louge EIBOLAHAMU lavia avoe dii voo ale huhualu aa vatae ui hau dua agisi usege LASALOSIu hau dua agie solilu isito aike LASALOSIu udua ai sisilale usege au vateu tuvu kitae agisi ulu. ²⁶Daa koto ko louge eviso seka kitaeu kuva bavulu. Ige lo oleve kateai ae tai isege ata oleve kateai loeo loi. Keu aukalu oo toloalu kuvau ue solilu sekau bavulu.²⁷Ige hau moeagate keu loui avoe di mama kateato daa alavialu LASALOSI hanavagau au di mamau oe tai. ²⁸Keveo talivelu di kovuvu ada vole vai ke lavigei koseai momai labeu vateu tuvu kuva koveo loi tievivale toelalu.²⁹Ige EIBOLAHAMU loui avoe MOUSESE kotou ulu ige belovetaea kotota ulu. Iale ai kovuvuia kotou dua ke eviluga abole keveo tai. ³⁰Ige malaha keu EIBOLAHAMU laviai avoe di mama abo ba koto ke evilivelu bele isito ata voleu voeleale keule aboeo tige abole abo aveve toela kalevai kuiakavai. ³¹Ige EIBOLAHAMU loui avoe abo MOUSESEu kotota belovetae koto evie soliluaga abo ba voeleai kobelale keu kotota evilivelu bele. Kelu lailole neniai ui vole ivegeive ouai vole vavei. Veneu voda bavuiavaive ele naiva amigalu vabua.

Chapter 17

¹IESU kotou ioni kateale louge ue solisege au Disaibolo lavige avoe vali bahata aveve toelaule atali loigei. Isito oleu louge ataeau aveve toela age ata ke nohoma. ²Ata vadeu di evievi ese voleavelu loui vai oelati au toela keage ata ke nohoma ataeau vule isute vai gobeveta umuvai vai davalale kavatuge keu duave.³Iale laa biagea lamiga ive dua ave lai kakolo voleu toela vole ai toelale tige. Tai sovaeavai kuikavai love isito toelave ke huhualive. ⁴Isoho au vali igalikele la agisi toelatiale seveniato tota kuialai au aveve toela ke louge momai toelave ke huhuaevevale.⁵Ige Abositolo vea loui avoe IESU loi evievi letatavage kitaea. ⁶Ige IESU lavigei avoe idi vole masitedi keu ieveu eseieve baua isito keu laviluaga idi ko leivigei. Lai evieviu idi kelate olige lale idi ko laviage aule galata soai tai eu nile lavisi lai koto evisive.⁷IESU loui avoe da koto vole louge evive lai voo voleu vule hauale oo ovo mamoe nikoveloho kuialai oe loisege lalevalivelu avolu loui koseai solekai tai lovi iso. ⁸Ba laba katealivelu bele isito laeale louge eule lai lovi vaui kavai lamei lai vavale usege la lovi ivaga vesuge toba vaola lovi isi.⁹Lai voo keu vali bahata ke ava iale laba ke hoeaseavalivelu bele. Keu hauvela keu. ¹⁰IESU avoe kelate laea dii hau ese lala kea da vadeu louge laeale ke ave ige vesuge loui koseai loea hauve avale ata lola koea.¹¹IESU kateai louito kalei Dielusalema kuvala tilu isi tiale Galileia ta Samaliata vatau tamagale tilu. ¹²Au taito ovoleave tige ata teni kea hatiti vole lebelasi vale kea ogela leleisi toai avoe. ¹³IESU, lolai uvuai loo hoeaseave.¹⁴Ige IESU ivei loui avoe talivelu lai vava agisi dubu bulisiti haive. Ige ea tievelu isege kuvau tavae vavaeabe keu doadoalu lebelau vesulu. ¹⁵Ige ata igaliu au vava ivai kuialai sisilata loi DILAVA hoeaseavalu. ¹⁶Isi loalelu au kome bokoai vata bisi IESU hoeaseavalu. Ata keu Samalia atala.¹⁷Ige IESU au Abositolo lavigei avoe au daa ata teni laa hoeaseavelu, iale volea oleveo. Isege igali kou kuialai lolu. ¹⁸IESU lavigei avoe vadeuluga vata vole atate kou kuialai loi DILAVA hoeaseavalu, isege Diu ata naini kea kuiakavai loie solilu. ¹⁹IESU kateai louito malaha ke lavia avoe da ai evievile aa hoeaseavalu kobelai te ai oe.²⁰Vali voleo Balisese ata volea IESU laviai avoe oleveo vali kenila DILAVAu vatava dogave keule loi, ige IESU lavigei avoe vali keu loiveve ataeau ba huhualivelu bele. ²¹Atabeu ba loui kosealive bele. Iva avola kokeu lolu, o avola lekoveo lolu. Lalabo ke seleaveva isito lamemila koto ke evige lai uvue ulu.²²IESU kateai louito Abositolo lavigei avoe vali vole toelaule ba loige la olai atau ese ivai, isito laba ivalivelu bele. ²³Vali kela ataeale lalai loui koseai ivave avola okola ke o isoho avola kou. Abo kateai loui la lavigege tivale, selela abo ke aeviva momai evisi kaoai talive. ²⁴Atau eseu loiveve keu kosealu vaelau leage atagaveule vata kole atagai ui, kelate IESU loiveve keu ataga kitaetagau loiva.²⁵Isito luta au vata koveo loige ata moeagaea homasiavai vai toela tisi aule vateu tuvu kitae vai voeleai. ²⁶Ataea memila NOAU valite nila avale kelate ave IESU loiveve kole abole kelate ai. ²⁷NOAu boutiu uvue tisege ee kitaeu loi ata bahata kaveatilu.²⁸LOTA valitele abo avale keta katealu abo ee isi lovi isi volela hau voigei vuai o koueviva. ²⁹Isege vali vole LOTAu Sodoma o ke kalei tisege veneu Otogole dobai loi oo bahata ke vaulu. Ige nai vesulu ata moeagata.³⁰Iale atau esu lolively asege ataeale ui kateigei. ³¹Vali keu loige ata voleu ou benoe uale keu ba dobai ou uvue tai au hau agilivelu bele. Isege ole vula uale keu loi au oe hau agilivelu bele.³²Ialelu lota ivu ke huhuave. ³³Oleu amiga ula huhualuaga aule lelevai ukolikoli mauli isege oleu au mauli oo amiga huhue soliale keule au mauli vai. Keu kosealu IESU nona vai evea uvale holoea uvale vatava keveo huai tiale keala kea. Abole uveve dua agisi.³⁴Iale dala lavigei evive valike nila ata abutiale ama tedisi navai uvaga IESU vole vasege voleule ui. ³⁵Isege keate abutiale lovi amuvai uvaga IESU loi vole vai vole kalevai. Ige oleveala IESU kalevelu, ke loui lamiga sesiave belalaive oloivaga be uva lailoi uvule. ³⁶Isege malaha abutiale vue hauivaga IESU loi vole vai vole kalevai kelu lai bahata nenialivelu bahata Otogoe taevei.³⁷IESU kateai louge Abositolovea belai avoe kosive aule agisi oleveo tai ige iESU lavigei avoe mesia voleu voeleai kisia uge ugu Duna keale ke ilivelu vole laluvei loale kelate toela moeaga moeagaeale daiai loige di loiveve keu vuguvugualu.

Chapter 18

¹Vali voleo IESU donau nona vole loui au Abositolo lavigei ige abo guligulilu homase kalevai. ²Koto keu kosealu oo volele ataea kota avivale malaha voleu ulu, diadi keu ba DILAVA vabuiavai ata vabuiavalivelubele siauivale ata tuvute, ata hoeaseavalivelu bele.³Iale oke igalile malaha voleu voeleige ivuveu gobu olisi ulu. Gobu keule vali bahata lolivelu kota naliavale ke oe loi olea avolu loui vai toela tivale kele au duluai. ⁴Isito vali moeaga kotau kosi kitae keu gob u ke koto evie soliva isi ata duluge soliva. ⁵Isito keate keu melitavai avoe timoeagage dale duluai isuve ke vesuiavage au ba daeo lolivelu bele.⁶IESU kateai louito tota lavigei avoe lale kosive toelau louale ke evilu keu kosiu toela isito gobuke bavuiavai dulualu. Aule kalegaule gobu keu avoe loi moeagagei kelu duluage au loi moeagavale ke kalevai ui. ⁷Iale la huhuige DILAVAule au atate kea valile, vavile, alio kavai laviage au aule valivelu ke daiulogo ba olaeabe ke vavei. ⁸Be da la lavigei DILAVA keu ata outelu loui aa vadeulu laviale ke aule solekata vai amui au ba kedalivelu bele. Ige atau uu dua ai. Isito atau eseu loluaga au aule valivelu evievi ata moeaga ivei? bela atgau ue solilu.⁹IESU tota donau nona vole loui ata haivelu ataea abobiga agisi katui avoe da avalela isi vole homasiavei volelai ola solivale kelai nona ko alu. ¹⁰Isi loui avoe ata abutitaea dubue guliguli tievelu. voleu Balisese isege voleu takesi moni agivale ata.¹¹Ige Balisese ata keu tai lavisi guliguliai loui avoe DILAVA, daa alu sisila kitaealu. Ata volea vavoloai moni agisi keateali navai aveve toela moeaga aeviva. Isito dau kateale asoliva dau takesi agivale kelate ai moni vavolo soliva. ¹²Dale bula igali uvule aa hoeaseavai vali abutita uvule lovi ie soliva anivagaive isi dale taiti amugei.¹³Isege takesi agivale keu ata ke iae lavisi sekiai tuholuai avoe DILAVA, dau atau toela, dalu uvuai da dulua. ¹⁴IESU kotou ionive ke loui lavigei to tota loui avoe da la lavigei, evive DILAVAu takesi agivale ke hoeaseavage uvu duale oe tilu. Isito Balisese ata kele kalave toelau ulu. Kosealelu olei amiga letatavai hanivavage DILAVAule ke letolevai isege oleu amiga letolevai sekiai uge DILAVAule ke letatavai.¹⁵Vali kela keate volea abo ese agisi IESU vileo loevei olale IESU vatagei hoeaseavei isito Disaiboloea ola solisi loui avoe ke kalevai teve. ¹⁶Kateosege IESU ivei loui avoe la bea eseu se ke kelugelive. Kalege abo daeo loevei la olea eseuese kea uvu late ale keale Otogou uvue tai DILAVAu adau vuvunevele ue vei. ¹⁷Nona lelevela da ko loui laa lavigelu. Olea huhuiabe keu eseu ese koea huhuiabe alte asolige kea ba Otogoe talivelu bele.¹⁸Ige Diuia kosi voleu IESU lavia avoe Tisa au atau dua, dale vadeu dua ai avole ukolikoli mauli vai. ¹⁹Ige IESU lavia avoe a vadeuluga dalu loui kosealu, atau dua atabe duau ue solilu isito DILAVA igaliu atau duave. ²⁰Ige IESU lavia avoe a DILAVAu au basu ai vaevale ke ale dodavelu, basu keu loui avoe momai ai kakolou keateti o malahati navai tebalive ata kavage voelealive, vavoloalive, seleai oigelive isi ai mamata ai aiata hoeaseave. ²¹Ige malaha keu IESU laviai avoe da eseu eseta basu ke lovai loivalela ake loulu.²²Ige IESU kotove ke evisi lavia avoe a louale ke bahata a alu. Isito a aveve igali ko asolilu talivelu ai hau keneni agisi tai voiai moni agisi aliai ata hauiabea ue soliale ke vaveito ba loi da lova ilivelu otogoe ibilave dua agiso. ²³IESU koto kateai louge malaha keu ke evisi uvu kitaeai kalei tilu. Kosealelu, keu hau moeagate, atalu louive.²⁴Kateige IESU ke ivai loui avoe, hau moeagate kea Otogoe tiveve keu isu kitaealu. ²⁵Ovo vole ivive kamela keu nidulu vale velevai tiveve keu gigialu, iale kelate hau moeagate ata keu Otogoe tiveve keu avoele isualu.²⁶Ige ataea ke evisi lavia avoe hau moeagate kea Otogoe tie solige oleveo ata katealeale tai Otogoe. ²⁷Ige IESU lavigei avoe aveve katealu ataele toloalu, isito DILAVA vileo keu toloe solilu.²⁸Ige Bitau avolu loui avoe da louge evi loea loi vale vile kalevai aa lovalu. Isi aluvita DILAVA au ava. ²⁹Kateai louge IESU bahata au mohoho bahata lavigei avoe koto kou lelevela kou. Oleu olai DILAVAu adau vuvunele ulivelu aluaga, aule au o kalei au ivu kalei, au kovuvu kalevei au mamata aiata kalevei au ese kaleveluaga. ³⁰Aule vata koveo hau moeaga agisi ige vaoe DILAVAule ukolikoli mauli egete ke vavuge aule agisi.³¹IESU kateai to au mohoho tuelo ke lohomei aboili abo uveveteai lavigei loui avoe, evievi lai Dielusalemae tivale koveo belovetaea memila kisaiale koto keule bahata atau esele loi. ³²Ataeale ke vai Diu ata olie soliale ke vavei ige abole koeleavai, tioeavai, visukaeavai. ³³Keu vesusege abole vai idile kavagau voeleai ige vali nii abutita igalitau vesusege aule kobelai.³⁴Kateai louge Abositoloea koto ke evisi malomaloalu abo kotove ke evisito huhue savalu.³⁵Abo tialea Dieliko ou vavae tisege malaha vole nikelote keu loi kuvale ugulumai ui monilu ata imiliaveva. ³⁶Iale keu usege ata moeagaea loi leiviai tiva. Ige eu ke evisi loui avoe la vadeui. ³⁷Ige ea laviai avoe ata vole Nasaleta biage la keu lai loela loiva.³⁸Ige nikelote keu toai avoe IESU Deividi voo dalu uvuai da hoeasava. ³⁹Kateai louge vavavele uale kea keluai avoe kalei sekiai u. Ige malaha keu kotoeabe ke evie solisi genuhamai toai avoe, IESU Deividi vo dalu uvuai da hoeaseava.⁴⁰Kateisege IESU velevai loi lavigei avoe nikelote ke vai daeo love ige abo nikelote vai avoe loige IESU laviai avoe aa olale dale vadeu alu ai. ⁴¹Ige eu loui avoe a olale dale vadeu alu ai. Ige eu loui avoe Kosive da olai niai.⁴²Ige IESU laviai avoe niaso ai evieviu a hoeaseavalu. ⁴³Isege soleka ulale, eu nialu isi DILAVA hoeaseavai IESU lovai tilu. Ige ata kenenia ke ivai sisilai DILAVA hoeaseavaevelu.

Chapter 19

¹IESU tialeu o kitae Dieliko. ²Kela velevai tisege o kele takesi agivale ata vole ivive la Sakaiosi keu keve ulu. Malaha keu hau moeagate.³Iale keu olai IESU ivai isito ata moeagaea lelesi nive bavulu, eu ata vegueve. ⁴Iale keu tai unila idi luau kela vaeatilu eu huhuige IESUle kuva kela loi.⁵Ige IESU kuva kela loi ivage Sakaiosiu luau doe uge laviai avoe lelikai lo, dale ai oe ati lovi isi. ⁶Kateige sisilata Sakaiosiu dobai loi, IESU meialemei vai au oe tilu. ⁷Ige ataea ke ivage aboele toelage loui avoe vadeuluga atau toela keti IESU lovi ilu.⁸Ige ea lovi isege Sakaiosiu kobelai lavisi IESU laviai avoe, Kosive eviso dale di hau ko aliai hauiabeu ue soliale ke vavei isi da ole seleavei moniabe vavolota agivale ke dale abutibutiai vavei. ⁹Ige IESU avolu loui avoe a louale kele DILAVAu a valivelu ale keu valiu nila kou velecalu iale au ave Eibolahamu esea lainiabe kevole olilu. ¹⁰Iale atau eseu aveve toelale tai tebuavale kelau ke kaogei agilivelugau lolu.¹¹Ataeau IESU koto evisege au tota donau nona vole loui haivelu kosealelu ataeau huhuai avoe IESUle aike Dielusalema velevage lai lole DILAVAu adau vuvunele ui. ¹²Kateisege IESU kotou ioni vole loui lavigelu olale ataeau DILAVAu adau vuvunele uveve kele luleleai. Isi loui avoe kosi voleu olai tai vatava voleo vata ke kosive vileo vuvune vaito kuialai loi au vata naliai.¹³Iale keu au hau memelo teni lavigei avoe love ea loige moni uani taoseni kina igaligaliai vavei lavigei avoe ko agisi hauai tatavele moni vole ave kateai lavigeio kalevei tilu. ¹⁴Isi tisege vatava ataeau avolu ola savai abo atate vole hanavege ea tialea malaha ke laviai avoe lo ola savalu malaha keu loi lo nalievei a haivuge kosi kitae olisive. ¹⁵Kateisege malaha le keu vuvune vai to kuialai au siti ke nalialu. Isi au memelo teni ke toiavege ea loevelu ige eu belage avoe da moni lameale kela la hauai moni vaidati aglu.¹⁶lge ata unila moni vale keu loi loui avoe kosive aa moni damjuale kela da hauai moni teni taoseni kina da agilu. ¹⁷Ige kosiveu avolu loui avoe au atau dua igali aa hau eseve kole hau dua alelu loui dale siau amuge ale oo kitae ada vole isi ada vole kenalige.¹⁸Kateisege iavele voleu velevai loi laviai avoe dii kosive aa moni damuale kela daa hauai ai vai taoseni kina ko valu, ai moni. ¹⁹Ige kosiveu laviai avoe a haudua ale kelu oo kitae ada igali vai nalige.²⁰Kateisege iavele atave voleu velevai loui avoe Kosive ai monila kou. Aa vai damuge da ogonata buliai vai mahogovage uale kela daa vai amulivelu lolu. ²¹Kosealelu au malaha melite au ai hau olie soliale ke ale agigei isi aa lovi kaa soliale ke ale lovogei katealeluga da aa vabuiavai. Ai moni vai tai mahogo valu.²²Ige kosiveu laviai avoe a keu eseu toela a koto louale ai koto keule avai toelatisi. A loui kosealu keu ata melite keule au hau olie soliale ke aule agigei isi au lovi kasoliale ke aule agigei. ²³A huhui katealeluga di moi vai banikae vaeavage abota tatavele moni voleta vaeava savalu.²⁴Au kateai louito au vavale lavisi uale ke lavigei avoe adavele moni ke agisi teni taoseni ale ke vavuve. ²⁵Ige abo ke evisi avolu loui avoe be kosive, ata keu moni kitae agiale keu nenivela keu.²⁶Ige eu loui avoe da la lavigei evive oleu moeaga agiale keule moeaga agisi, isito oleu agie soliale keu ba valebe valivelu bele. ²⁷Kateai loito tota loui avoe ata lea da vai toelativale, dalu loui tuvui vale da kosive olilivelu asege. Ke lohomegei agisi loi di vudile otovei kavegabo vovoi.²⁸IESU kotou ionive ke louito kalei unila Dielusalemae tilu.²⁹tialeu tala vole Oliveta kele tige oo vole abutitau ulu Betebage isi Disaibolo abuti hanavei. ³⁰Lavigei avoe taevelivelu ologo kele daiai ivaga abo ovo doniki dogave atau ele ugulumai o soliale ke biageveu vai idile kunabeale ke vaveai vai love. ³¹Ige biageale la belagei koseige la vadeulu doniki vai otiva. Ige lavigei koseave IESU kolu olalu ila age lo vai otiva.³²Ige IESU hanaveale kea tiale au louale keneniu nenive ula avelu. ³³Ea loi doniki vaveisege biageveu lavigei avoe lavadeuluga doniki vaveiva. ³⁴Ige ea loui avoe IESU avolu olalu. ³⁵Ige ea doniki vai IESU vileo loevelu isi abo ogona dua ke agisi doniki inule dedisege IESU ele ugulumalu. ³⁶Isege ea ogona ke tedisi tisege IESU ke tatala doniki ta dai lolu.³⁷ Tialea Oliveta tala la daiai tavaioai taito keva tiveve kele leleisi Dielusalema malihai oo Niseleai usege Disaibolove kenenia sisila kitae ai DILAVA hoeaseavai loui avoe ata kou au vuvunele hau moeaga ivai teteivale o vikoivale ke age lo ivalu. ³⁸Isi loui avoe Otogou kini o loia kitaela kou au mama DILAVAu ivile lolu loevige lai hoeaseavei Otogoe uveve dua kitae ige ataga kitae.³⁹Igeto Balisese volea ata keali loalea laviai avoe, Tisa ai Disaibolo lavige ige abo kaleva. ⁴⁰Ige IESU lavigei avoe abole kalei sekiai uge vule ko neniale genuhamai kotoisege atagaeabe ke neniale adavoto votoai DILAVA hoeaseavai.⁴¹Ige IESU loi vuguta siti ivai avolu alioalu. ⁴²Isi loui avoe Dielusalema ataea lai uveve dualu kotou loivaleke la evisi vage duave. Isito la homasialu.⁴³Iale vali volele atau toelaea loi lai o ko vovovai vai voleta dai laa ko neni kaveatisi lai oo ko neni kosai lelevai. ⁴⁴Isi laa ko neni kaveatisi lai ou vule ko neni kavai kosagei vule voleu ba voleu kobole ulivelu bele. Kosealelu DILAVAu olai laa agigei isito laea ke huhuai lulele solilu.⁴⁵Kateaito IESU loi Diuia Dubu kitae kevae tilu. Tai ivage ataea ui Dubu uvule maketiave ige IESU tai ke kavei lovegei hauiabe ke kosai katulu. ⁴⁶Isi abolai loui avoe DILAVAu bukau uvule loui avoe da olale ataea dii okole guliguliai da hoeaseavai isege laea kate savai avoele vavolo aveve avoele ava.⁴⁷Isi tialeu dubu vue ata haiveva. Au ke haivesege dubu naliavale kea Diuia basu talavatu loui haivevale isi ou loia kitae kea olale kavage au voeleai. ⁴⁸Isito abo kavalivelu age toloalu abo ba oleveo kateai vai kavai ata moeagaea kotove evisi uge ataea olasavalu, kotoiebeu doba kavalivelu ea olateu kotove keneniu uvuiabeo dobai ui. Ukolikoli maulilu. Amen.

Chapter 20

¹Vali voleo IESU Diuia dubu kitae keveo tai kotou dua ke loui ata haivesege Diuia baseu loui haivevale dubu naliavale kosi kitae kea isi ou kosi kitae kea vole laluvai IESU vileo loevelu. ²Loeveale kea IESU laviai avoe lo lavige olela vuvune ke amui, a laviage, a ele aveve ko ava.³Ige IESU abolai loui avoe dale data koto vole loui la belagei. ⁴Oleu vuvunelegega Dioni ata Babatisogeva. Au DILAVAu vuvunelega bela ataea vuvunelega.⁵Kateai belage ea voleali ke loui avoe lailole loui koseige DILAVA vileoga ige aule koseai ige la vadeulu Dioni koto evie solilu. ⁶Isi lailole loui koseige ataea vuvunelegau ke ava, ige ataeale ke evisi vuleta lailo kavei. Kosealelu ataea huhuige DILAVAla au vuvune ke vai Dioni vuvuge belovetave olilu.⁷Kotoeaeu ue solige abo IESU laviai avoe lo Dioniu ole vileo vuvune vale ke diba solilu. ⁸Ige IESU lavigei avoe dale data la haivelivelu bele da ole vileo vuvune vai ele hauivale ke.⁹IESU kateai loui dibage kea kotove ke homasiavalu ige IESU ke ivai donau nonale loui ata haivei avoe malaha voleu uaini kai ata vole lavigei avoe laea loi dii uaini vu ko naliave isi tialeu lahani moeaga vatava voleo ulu. ¹⁰Keveo usege uainiu baialu ige au hau vo vole hanavai avoe talivelu uaini nalavale ke ivai uaini bai vole kai agisi lo, ige vo keu loige uaini nikovai uale kea ke kavai lovage ada ulata lolu au biage vileo.¹¹Ige tota au hau vo vole hanavage loige uaini vule hauivale kea tota kelu loui kavai lovage ada ulata kuialai tilu au biage vileo. ¹²Ige eu tota au hau vo vole hanavage loi volea uge vu nalia ata kea avoluvita vole kavevaga eu kuialai ada ulale oe tilu.¹³Ige vu ke biageu huhuai avoe dale di lutiu bai huhui vale vo igali ko hanavage abole ivai ba kavalivelu bele, isi au vo vai hanavage lolu. ¹⁴Ige vu naliavale kea ivai vole lavigei avoe vu ko biage vovela kou lolu, loige lai lemudisi kavage voeleisege vuve kou lailoele olisi.¹⁵Kateai louito vo leke lemudisi butuhai tai vu iae kavage voelealu. IESU koto ke louge vesuge lavigei avoe la huhuige vu biage keule ata ke vadeuiavei. ¹⁶Kelu da la lavigelu aule loale keule ata ke kaveatisi vu ke vai ata vole vavege abole naliai. Ige Diu ata kea ke evisi loui avoe DILAVAu ba loele kateale alivelu bele.¹⁷Ige IESU malihei lavigei avoe, isito bukau louale keu baiveu oleve katealu. O kouvale kea vule voleta o kouveve ke homasiavale kela ave DILAVAu o hadetivale konave vule olisi dubu vai hadetisi lavisi ulu. ¹⁸Lale olea vule ke vuvualuaga aule au itava bokoai voeleai isito vuleu avole dobale keulave ulaule ui. IESU loi vauge douve ulaele ui.¹⁹IESU koto kateale louge Diuia basu loui haivevale isi dubu naliavale kea ke evisi avoe lolaigau koto ko loulu isi ele olai IESU kavaevei. Isito ata vabuiavelu ataea vuleta kaveva, IESU vavalaive isi kalevaevelu. ²⁰Isito vali moeagaeale IESU nimabisi oigei isi abo mohoho bevugei lavigei koseai laele aboili doadoai oigei ilivelu nonave tava keleleige louge lai vai kosi kitae gamaniti vavegabo vai kotale vaeavai.²¹Kateai louge memeloeabea tialea IESU laviai avoe Tisa lo dibage a koto loui ata haivevale keu leleve ula. Ialelu loui a ataea koto evie solisi DILAVAu koto ula loui ata haiveva. ²²Iale koto vole loui lo haive au lo takesi moni Lomenia gamani kitae sisa vavuale keu au duave bela toelalu.²³Ige IESU seleabe ke dibai lavigei. ²⁴Avoe au moni baive beu laele ulu abo vole vai vavuge loui avoe oleu munanala iviveti moniu luvu kole ulu. Abo avoe Sisa, Lomenia Gamani kitae.²⁵Ige au lavigei avoe ito, ialelu loui gamaniele vavuve. Isi DILAVAele DILAVA vavuve. ²⁶Kateai louge kotoveu lilikata tige abo ke evisi tetehamai sekiai uevelu. Ataea nita vatalai vai talivelu age abo IESU vatalage ataele IESU vavalai vuleta kavelivelu vabua kalevaevelu.²⁷Isege ata volea avoe loevelu Sadiusesea kea loui avoe voviale kea ba kobekavalivelu bele. ²⁸Iale ata kea IESU lavia avoe lo haivevale ata Tisa Mousese basu uvue kisaiai avoe, isoho malaha voleu keate vole meialemeito eseveu uesolisege malaha keu voelealu. Ige koveule au kakau gobu ke meialemei au kakalu eseve koui.²⁹Ialelu lo kotou ioni louge eviso, malaha igali ese seveni mohoho ula. Iale ese unila uale keu keate meialemeito esebe vaeava solisi voelealu. ³⁰Ige valavele uale keu au kakau gobu ke meialemelu, isito avota esebe vaeava solisi voelealu. ³¹Ige ese naba tili keta gobu ke ivulu valu, iloho avota voelealu esebe koue solisito. ³²Iale kea bahata vovoatilu, ige keate keta voelealu. ³³Lo koto kateale a haivuale kele a huhuige ata seveni keale vaoe kobekavage keate keule oleu ivu olisi.³⁴Ige IESU abolai loui avoe aike vata kole malahaea keateali vole lohomeva. ³⁵Isito olea evievita vovoale ke DILAVAule isagegabo kobekavai Otogoe tiale kea ba vole lohomegelivelu bele. ³⁶Isito abole Anelu late ai vovolivelu bele, kosealelu kea vovoi kobekavale kele DILAVAu ese olisi ui.³⁷Mouseseu louale kele lai dibage vovivale keale kobekavai. Lale Bukau koto huhualu, kele DILAVAu veneu idile nale keveo Mousese louge au kosive laviai avoe, Eibolahamu DILAVA Aisikiu DILAVA Dieikobou DILAVA alau. ³⁸Mousese kateai louale kele lai luleleige keu ave nita uale kea DILAVA isi memila vovoale kea munanaea DILAVA iale kele ave lailoea uale koto vaoe lailoi vavivuia uale kea DILAVAtaga keu.³⁹IESU kateai louge vesusege Diuia basu loui haivei oivale ke volea loi loui avoe, lo haivevale ata Tisa, a louale keu duave. ⁴⁰Abo tota IESU belalivelu ale ke kalevalu vabuavaive.⁴¹Ige IESU Diuia lo loui kisaiai oivale ke belagei avoe abo oleve kateai loulu, isi loui avoe KELISO keu Deividi vola keu. ⁴²Ige Deividi biageu buka Samusi uvule kisaiai avoe kosiveu di kosive laviai avoe loi di ada vaiteo uguluma. ⁴³Isege da alu tuvuiavale ke lohomegei loi ai genau valale otovei. ⁴⁴Ige Deividiu avota avolu loui avoe kosive iale aule oleve kateai vave keule.⁴⁵Ige ata moeaga kea minale IESU au Disaibolo lavigei avoe. ⁴⁶Iva dua ave lamigalai Diuia lo kisaiavale keale olavale oalivelu kote egete keta abobiga umuve olavale ataea sisilaeabe agei maketila oisege, isi sea o vomu dua kela ugulelemagei dubu uvula isi loviu dua kitae ivale kela ugulele magei. ⁴⁷Keale gobuvuia o lehosivai seleavei hauiabe vavoloigei. Ataea minale guliguliai egeta butuhagei, abo kateale avale kelu DILAVAule ibila toela vavei IESU loivale kela.

Chapter 21

¹IESU kateai louito au ni letatavai ivasege moni moeagate kea loi obelenile moni baive otoveva, abo bokesi idile kokoai vai emeale ke vale moni otoveva. ²Isege IESU ivasege gobu voleu hauvea ue site keu au moni eniu kine abuti vai tai ketevelu obeleni bokesi ke vale. ³Ige IESU ke ivai ata ke lavigei avoe gobu keu au moni vaeavale keu ataea moni kitae otoveale ke leivialu isi eu kitae vaeavalu. ⁴Ata kea abo moni moeaga sisilabo ke ai otovulu isegeto gobu keu avoele ualeavelau ke vaeavalu oveo avolu beu ue solilu vesulu moniu vaoavela keu luvu nile vai vaeavalu beta uale bele sisila nite ai vaeavai.⁵Kateigeto mohohove volea laviai avoe ale vuleu dua ko ivelu abo ela Diuia Dubu kitae kouale ko isi hau duata kaeavale ko ivelu. ⁶Ige IESU lavigei avoe la ave ko ivelu kou valite niu loige vule voleu ba vule vole tatale ulivelu bele ataeale ke kavai vusai katui.⁷Ige ea ke evisi belai avoe Tisa aule keu oleve kateai isi ai loiveve ionive ke loui lo haive. ⁸Ige eu laivgei avoe huhui dua ave abo laa seleaveva ata moeagaeale loi di ivile laa seleavei, koseai dau Keliso dalau. Keu valite niu loige momai kelu tievivale kea lalabo ke seleaveva. ⁹Ataea vole kavei tuvaliai loige ke evisi vabualive, aveve toela katealea abole luta loi igeto ba vaoe valiu vaoveule loi.¹⁰Ige IESU lavigei avoe vatava voleu atateale kobekavai vatava vole atateali vole kavei. ¹¹Isege vata bahata kele hamule katui oai, ige vagala kitaeule loi, ige hatiti toelaeale ba loige ata moeagaeale vovoi. Aveve katealeale loi isege Otogole aveve voleabe loige ataeale ke ivai vabuiavai.¹²Isito aveve katealea loie solisege abole memila la kavei la agisi toelatisi isi abole la agisi tai Diuia dubu kitae ke vae laele kotai la agigei dibulai isi laea di ata olialelu abole la agigei tai, gamani kitae kela kotai la visukaevei ige vateu tuvu agive. ¹³Abo kateisege di kotou dua loui lavigeve.¹⁴Isi momai vudiabele lavisi koto louveve ke huhualive. ¹⁵Kosealu dale ba koto la haivege la nonage lai nona abo ba kavalive bele.¹⁶Ige lai kakoluvu lai mamuvu, lai aia isi la aboili ese igali oliale keale lalai haiage atau toelaeale la lohomegei tai la kavei. ¹⁷La daa lovai loalelu loui ataeale lalai loui tuvuai la agigei toela tigei. Di ivila valelu. ¹⁸Isito lai kineu numu beu vatale dobai sakavalivelu bele. ¹⁹Lale aveve kele goada luaga ivivela ukolikoli mauli vave keu ai goada ibilala keu. Ameni mana leleve daelela ma ataga ukolikoli mauli kaoai vaso amigalu.²⁰Lale vali vole nile ivage amia Dielusalema ko vovovai vai voleta dage ivai kosea okou toela valila kou loi vuguvugualu. ²¹Ke ivai iluvisi teve ige Diudeale uale kea iluvisi talau visoe tai hogoluvisi uve. Ige ole keveo oivale kea loi ou uvue talivelu bele. ²²Vali nii keu DILAVAu baduale valila keu abolai lolu. Memila abolai loui bukale kisai bisi vaeavale kelato keu abolai lolu isi bukau louale ke vai lelevetilu.²³Isito uvu kitae vali kela eseu unita uvale ke nohovu isi abo ese amu vavevale ke nohovu. Vagalau tuvuige abo ese kavei vulinai ievelu. ²⁴Tuvaliavale ataeale loi benisi ta ievei kavege moeagaea vovolu, isege ata voel agigei vatava voleo hanave tai dibulai. Ataeale hauai uevei isege Dielusalema o ke mulimuli ataea kele dai letolevai uvaga taemiabe keu loi vesulu. Ige Diu ataea tota kuikavai loi Dielusalemale ui.²⁵Ige aveve vole toloveale loi valiu nile, batau nile, isi didiele. Isege vata kole aveve voleale loige davalaule vuloai loi kosahovoi ataele loige ataeale ke ivai vabuiavai tetehamai. ²⁶Aveve katealeale vatae loi isege Otogole uale keneniale hadaviliviliai soai lavui, ige ataeau ke ivai vabuiavai ige niabe keta oloti lotiai.²⁷Aveve kateivalela ataeale ivasege atau eseule au atagata au siauta Otogole goeu adale ugulumai eta laluvai, vai ataele loevei kelu lai neniai IESUla kou loiva. ²⁸Aveve katealea loieto leleisi eue niave lailoi DILAVAla kou loi vuguvugualu lailo agigelivelu.²⁹IESU koto kateale loui lavigeito koto vole loui avoe idia aveve ke huhuave. ³⁰Ivalivelu idiu vanaea vovoai lavuito humuluvai gidoai daiai loige kosea vagalau loliveu vuguvugualu. ³¹Iale kelate Otogole isi vatale aveve katealea loige ivai kosea DILAVA vatava dogau loiveve keu vuguvuguale kelu amigalu nenia.³²Iale da nona leleve ko louge evive lai ave ui tivale koea ba vovoi vesulivelu bele abole usege hau keule loi. Keu kosealu Otogole vatale uale kenenia daiage vesulu, igeto IESUla kou loiva. ³³Ige vata koule Otogoti vesui isito di koto kou ba vesulivelu bele.³⁴Iale lamiga neniaveve , labea iveve toela ke huhuavegelive eu toela aveve toela keneniu toelala keu kaleva. IESU la kou loiva. ³⁵Vali keu kukoi late aule dobai vatau ata ko neni bavuge abole vovoi, beu ulivelu bele.³⁶Ialelu niai ui vali bahata guliguliai ulivelu toela vadeu loige lelevai IESU nile leleive.³⁷IESUle vavita lolivelu Diuia Dubu kitae kele aloloigei isito gutule talivelu Oliveta talae naigei. ³⁸Ige ata keneniale vavita lolivelu guliguliai nonave evigei Dubu kitae ke uvue.

Chapter 22

¹IESU kateivaga Diuia sisila vali vole Basiova keu vuguvugualu vali kele abo ba valava beikini bauda ta vauale ke abo ba ilivelu bele isito mamoe ula kavei isi DILAVA hoeaseavai. ²Isege Diuia Dubu naliavalea isi Diuia basu talavatu loui ata haivei oivalea kea olaesavalu, atae nita IESU kavaeei ilivelu loui kuva vole kaoaveva.³Isege seteneu Diudasi Kaliota keu uvue deluai tilu, IESU mohoho tuelo kea uvule. ⁴Ige keu tialeu Dubu Bulisiti keta ata kitae keali nonai kuva kaoai olale IESU vai vavei.⁵Ige ea sisilai kotove vai lelevetilu isi olale moni beiai vavuevei. ⁶Ige Diudasiu moni valivelu huhuai IESUlu kuva kaou duai lavigeito tai doadoai ataeali mikisiai ulu, ige ataea ke iva savalu isito eu moni bai agilu.⁷Iale Diuia sisila vali keu loige abo olai mamoe kavei Basiova lovi keai isi sisilai. ⁸Iale vali kele IESU Bita ta Dioni ta hanavei avoe taevelivelu lai Basiova lovi iveve ke age lai isi. ⁹Ige ea IESU belai avoe lole oleve keveo alouale ke ai.¹⁰Ige IESU lavigei avoe taevelivelu ivage o kele malaha voleu eu bagule e kai vai tige ke lovai teve, ilivelu au tai au ole lavige. ¹¹Belai kosea, lo haivevale Tisa keu loui avoe oleveo ou uvu kele dale di mohohoeali Basiova lovi isi.¹²Lale kateai belage aule la lohomegei eue o ke uvu vole bosi vai haivege kele lailoi lovi ave. ¹³IESU kateai louge ea tievelu tai au ata louale ke ivai laviage IESU louale keneni avelu isi Basiova lovi avelu.¹⁴Lovi iveve valiu loi gutuige IESU au Abositolo tuelo keali loi ugulelemalu. ¹⁵Ige IESU lavigei avoe dale vateu tuvu kitae vai, ialelu da olale laili ugulumai Basiova lovi ko isi. ¹⁶Isito da laa lavigei, da ba tota laili lovi ko ilivelu bele. Ivaga DILAVAu vatava dogau uvue laba isi.¹⁷Koto ke louito kabusi ke vai hoeaseavalu isi vai au memelo vavei loui avoe ko igaligaliai vole vaveive. ¹⁸Da la lavigei, daba tota laili uaini koseale ilivelu bele ilogo DILAVAu vatava dogave ke uvue ba laili isi.¹⁹Kateai louito valava vai hoeaseavai vakoai vavelu isi loui avoe di misila kou da lamelu, lale ko isi da huhuave. ²⁰Ige abo lovi ige vesusege au kabusi vai vavei loui avoe ee kou di taola kou. Iale di taou lotige DILAVAule di tao kele vole dagave lalai ai.²¹Isito da koto vole louge evive, lai kole ui lovi iva, iale la voleu dalu haiai da vai atau toela vavelu. ²²Ige dale kele voeleai, kateale keu DILAVAu ola la keu isito malaha keu dalu haiale ke nohoma. ²³IESU kateai louge abo kobekavai abo volete belagei avoe lai loele ole igalila ke alu.²⁴Abo kateaito bahata volelai louvaga voleu loui avoe dau lai ata kitae. Dala kou, ige voleu loui avoe aa bele dau lai kitae. ²⁵Kateivaga IESU lavigei avoe vatau kosiveu abo vuvunele au atate ke nimabigei ui. Olaeabeu mohohoeabea iviabe letatavai loui koseai loi kosive kitaea.²⁶Isito laea ba aveve kateale alivelu bele da olale laea aveve koseale age duave. La olai kosive olivelu aluaga memila amiga letolevai vole dulugei vole hoeaseaveve. ²⁷Vatau kosiveale ugulumai u ulai ui lousege mohohoeabeale lovi agisi loi vavegei. Kateale le lale ivage oleve keu kitae isege oleve keu eseve isito dau kate solilu, dau lai kitae da la hoeaseavei la dulugeva.²⁸Isito vali bahata aveve toelau dae loisege laea daluvita uva. ²⁹Iale di mamau ataeale adave uvule uveve vuvune vai damuale kelate dale vuvune vai lamei. ³⁰Ige lata vali kela daluvita igalitoai lovi isi, telonale ugulelemai vuvune kele Iselala gala tuelo ke malihei aveveabe kaogei ivai.³¹IESU koto ke louge vesusege au Saimoni Bita laviai loui avoe Saimoni da koto vole louge evi. Seteneu DILAVA laviai olale ai aveve ke neni kaoai, keate voleu laisi sesiale kelate aule ai aveve ke kaoai ivage au ole ala keu toela ata o atau dua. ³²Ige da alu guliguliage ai evievi keu ba bahata dobalivelu bele, ilivelu vali voleo aveve toela kele kuialai lolivelu tai ai kakoluvu agigei goada tige abota abo evievi kele meliai ui.³³Ige Bitau laviai avoe kosive abole avai dibulae tige dale ati tai dibulai. Abo a kavage abole data kavage da voeleai. ³⁴Ige IESU laviai avoe Bita da louge evi. Ave vavi kole ale kokolugu koto solisege ale da vovoho abutita igalita aso isi loui kosea da ata ke dibae solilu.³⁵IESU tota au memlo ke nenilai loui avoe da vali voleo la hanaveale kele laea moni bosea samaka agie solilu kele la nenive bela la sotialu lalai ue solilu ige ea avoe nenive. ³⁶Ige IESU tota loui avoe isito aike lai monita boseata agive isi isoho la oleu gaiaveu ue soliale keu au dabau ogona vai voiai moni ke vai vai ela gaia voia.³⁷Iale dale la lavigei bukau uvule louale ke voleale daele loi koto keu loui avoe ataeale huhuige keu atau toela vole iale abo memila loui kisaiai vaeavale keule daele loi. ³⁸Ige abo IESU laviai avoe kosive gaia abutila kou, ige eu loui avoe nenivela keu.³⁹IESUle vali bahata oliveta talae tai keveo ivaigei iale au ke louito Dielusalema kalei Olivetae tilu ige memelovea lovai tievelu. ⁴⁰Abo tai daia sege IESU lavigei avoe guligulialive, aveve toelau laele loige kele doadoai uve laba kele otolovalivelu bele lai evievile.⁴¹Kateai loui lavigeito kalevei auvu tai kome bokoai vata bisi guligulialu. ⁴²Isi loui avoe mama aa olaluaga vateu tuvu daele lolivelu ale ke bavu, ai ola ula ale olage dale vateu tuvu ke vai.⁴³Koto kateale louge Anelu voleu Otogoe dobai loaleu vai goadatilu. ⁴⁴Ige IESU tota guliguli avavaga vaotoveu loale keu tao kitaeta lavulu vatale. Lailoi toela isulau ke vaive kelu amiga vai IESU vavuso tao ke ibilalu.⁴⁵IESU katealoho loi ivage memeloabea uvualoho navai uevelu. ⁴⁶Ige lavigei avoe la vadeuluga navai ueviva kobekavai guliguliai ulivelu toelau loige meliai uve avoele otolovaeviva.⁴⁷IESU kateai lavisege ata moeagaea daiai lolu ige IESU voo vole Diudasi naba tuelo keu ata ke lohomege abolai unila lolu loi IESU vatalai vai uniuniavalu. ⁴⁸Igeto IESU Diudasi laviai avoe Diudasi au da uniuniavale kele daa vai atau toela vavelu.⁴⁹Ige IESU Disaiboloea IESU laviai avoe au lo gaiata koievei. ⁵⁰Isege Bitau gaiata dubule hauivale ata vole melove Malokasi ke golema vaiteve ke koisi letulilu.⁵¹Ige IESU lavigei avoe kalevave isi Malokasi golema vatalage doadoalu, maholilu kubie solilu.⁵²Ige Dubu naliavale kosivea ou kosia isi Dubu anaka naliavale bukatea loi iESU luvita uge, IESU lavigei avoe au la huhuige dau vavolo avale ata olila age la benisita visu ta bamu agisi da kavalivelu lolu bela la vadeulu? ⁵³Dau vali bahata lai Dubu kitae ke vaetai laili uva igeto la da vatala solilu isito vali kou lai valite nila kou. Laea vaviu ese lalaea iale la vavi kole loalea olai da vaevei keta duave.⁵⁴IESU koto ke louge vesusege abo IESU vatalai adave umuvai tievelu Dubu naliavale kosi kitae ke oe tievelu isege Bitau ialiialiavai sekiai malihai lovei loiva abo vadeage ivalive. ⁵⁵Isege abo olage vene beisi olai usege Bitau sekiai loi aboili vene lolai uva veneu koe kele.⁵⁶Isege veneu nai atagage vaa voleu nive ke ivai loui avoe malaha kou IESUti oivale malaha kela kou.⁵⁷Kateai louge Bitau loui avoe ba dau ata ke diba solilu olela aa ke louva, Bitau vabuai amiga vai mahogovalu. ⁵⁸Ke iae malaha voleu Bita laviai avoe aa kou IESU vo vole ala kou. Ige Bitau loui avoe da ata ke diba solilu.⁵⁹Abo u voleave asege malaha voleu Bita tovevalogo genuhamai loui avoe, leleve ula, ata kou Galileia ata volela kou. Nonave tava keu Galileia kotolegau keu nonalu, lo ke ivage keule IESUti oigei. ⁶⁰Ige Bitau vovohoi loui avoe a louale keu da olie solilu kateisege kokolugu kotoalu.⁶¹Ige IESU vovolovai Bita malihage Bitau iESU louale ke huhualu. IESU laviai avoe kokolugule koto abutita igalita asege ale da vovohoi loui kosea da ata ke diba solilu. Kateai lousege kokolugu kotoige IESU vovolovai Bita malihage. ⁶²Bitau ke huhuai uvu kitaeai loi velevai tai lekela alio kitae avaga gobeveu gasai ulu.⁶³Ige IESU naliai uale kea evasiavai kavaeaveva. ⁶⁴Ogona vai nive umuvai usege volea kavasege volea lavia avoe, au Belovetalu loui ata ke ivive lou olela keu a kavalu. ⁶⁵Abo avolu kotou toela moeaga loui vai toelatisi evasiavaeaviva.⁶⁶Vau alavasege Diuia kosi kitae ke nenia vole laluvei loevelu ou kosi Dubu naliavale kosi kitae kea Diuia basu loui kisaiavai haivei oivale ataea kea vole bevualogo ata moeagaea IESU vai kotae velivelu tievelu. ⁶⁷Isi belai avoe lo lavige o lolai lou. Au a huhuige DILAVAla a hanavage a Keliso olilu igeto eu lavigei avoe dale laa lavigeto la ba evilivelu bele. ⁶⁸Isi lavigei avoe dale koto vole loui la belage la ba da lavialivelu bele.⁶⁹Isito ave kole koseai tiale atau eseule DILAVAu vuvunele adave vaite keveo aule ugulumai. ⁷⁰Ige ke nenia IESU lavia avoe au au DILAVAu vo alau? Ige eu lavigei avoe avola la ke loulu, ke dala kou. ⁷¹Ige ea vole lavigei avoe lai ba vadeula kaoai otigei, avola biage au aiteta louge lai bahata aivele evievelu.

Chapter 23

¹Ata kea bahata kobekavai IESU vai Lomani Gamani kitae Bailati vileo tievelu. ²Keveo tievealea kosi kitae ke laviai avoe, lo malaha ko aveve kaoalogo ivalai vai aeo loevelu. Kou loi vatau ata agisi toela tigei, abolai loui avoe labea momai takesi moni Sisa vavuevivale Lomania Gamani ke isi loui avoe dau lai kosi kitae KELISO.

⁴Kateai louge Bailatiu Dubu naliavale kosi isi ata ke lavigei avoe, da avoele aveve toela kaoige ue solilu, iale dale oleve kateai kavai. ⁵Ige abo melitavai Bailati laviai avoe keu memila Galileia vatae tai haive toela ai loui ata dikaiavelu. Iale aike keu Diudea vatae kelate ai ata agisi toelatigelu.⁶Ige Bailatiu kotoeabe ke evisi loui avoe au keu Galileia atala keu. ⁷Ige abo loui avoe ito, mana ige Bailatiu lavigei avoe Kosive vole Heloda keu Galileia vatau kosive keu aike loaleu Dielusalemae ulu iale kovai avoe teve.⁸Ige abo IESU vai Kini Heloda vileo loige Helodau IESU ivai avolu sisila kitaealu. Kosealelu vali moeaga IESU vadeu avale ke abole louge eu evigei. Isito atave eu iva solialelu louive eu olavale IESU niveta vale vole age au ivai. ⁹Katgealelu au iESU aveve kaoai belavaga IESU nonabe loui lavie solilu. ¹⁰Ige Dubu naliavale kosivea isi Diuia basu talavatu loui haivevale kea IESU vavale budiai loui avoe keu aveve toela moeaga avale atala keu.¹¹Ige Helodau au tuvaliavale ata ke agigei IESU evasiavai vai toelatievelogo kalevai nao kitaea kolovuvale ogona ke vole vai ela kolovui meialemei vai kuiakavai vai Bailate vileo tievelu. ¹²Aveve kele Helodau Bailateti kakoloalu memila vole homasiavale kea toba voleali kakoluvualu.¹³Abo IESU meialemei vai Bailatie tige Bailatiu toige Dubu naliavale kosia ou kosai isi ou ataea loevelu. ¹⁴Ige au lavigei avoe laea malaha ko vai daeo loi loui kosealu ata kou loi ata moeaga agisi toela tigeva. Ige da avoele toela ke kaoige toela be iva solilu eu doadoalu, atau tolola la vai kotole vaeavai oaeveva.¹⁵Ige Helodau IESU toelabe iva solisi tota hanavage lolu, isi loui avoe ata kou aveve toelabe da iva solilu kavage voelealivelu. ¹⁶Iale di memeloeale visukaeavai toba hanavage tai. ¹⁷Hanavage tiveve keu kotou kosealu abole lagani igaliu vesuge abole dibula ata igali hanavage aule dogoai au oe tai. Basiova lovi isi sisilave avala vali kela.¹⁸Bailateu koto ke louge ata bahata kea loui avoe vai kavagau voeleai isito lo olale Balabasi ke hanavage oe tai. ¹⁹Balabasi keu ata kavege vovivale atala memila o kele keu atau toela ke agigei aboili Gamani lehosivege abo umuvai vai tai dibulae vaeavaevege au keveo ulu.²⁰Ige Bailateu olai IESU hanavage au tai isi tota toai avoe dale IESU hanavage aule tai. ²¹Ige ataea bahata genuhamai toiavai avoe vai idiu dole kavage voeleai, satauloeavave. ²²Ige eu tota lavigei avoe au vadeu ala age da aveve toela avoele kaoige uesolilu. Iale dale oleve kateai kavai isito di memeloeale visukaeavai toba hanavage au tai.²³Kateai louge ata moeagaea loui avoe vai idile kava, ige Dubu naliavale ata kea abota meliai kotove kavalu. ²⁴Ige Bailateu lavigei avoe nenive dale lai ola ai. ²⁵Isi malahaleu ata kavei Gamani talai louvale atale ke vai vavei to IESU vai abo avolu olale kelu vai vavelu.²⁶Ige abo Sataulo idi ke vai IESU vavuge vai tievealea kuvau tavale Sailini malaha vole ivivela Saimoni ke vilele daialu. Au vuie loisege isi louge keu IESU Sataulo idi vai kabaisi IESU lovai iavela tilu.²⁷Isege ata moeagaea lovai tivale ke uvule keate moeagaea lovai avolu uvuai aliokavai tisege. ²⁸IESU aboe vovolovai lavigei avoe Dielusalema keatea momai dalu uvuai alio kavagelive, isito lamigalai uvuai lai esetalai uvuai alio kavave.²⁹Kosealelu valiu toelaule loi iale vali kela ataeale koseai loui, keate olea ese soliale kea duave, isi eseu gi amu vavue soliale kea duave. ³⁰Vali kateivalela ataeale tala kitae isi tala eseieve kelu loui koseai bokoai loo kavage lo vovoi. ³¹IESU loui avoe dau idi isate kelate, isege laea idiu giliai lavisi uale kelate ieale abole aveve toela kitae daele ale kelate abole aveve toela kitae laele ai.³²Kateai louge tuvaliavale ataeau loi IESU vaevei dibula ata abuti keta lohomegei agisi ata kavevale vatavala daiavelu.³³Vatava ke ivi kineu lolo abo kela daiai IESU vai idile kavai dibula ata abuti vole vai adave vaiteo kokoai vole vai adave ageveo kokoaevelu. ³⁴Ige IESU noinoiai avoe Mama, toelaeabe vesuiava nohovuia lulele solilu, abo vadeu avale kele isege tuvaliavale ata kea IESU ogona agisi kasiai igaligaliai agievelu.³⁵Ige ataeau ivasege Diuia kosive kea IESU evasiavai vole lavigei avoe keu ata vole hoeaseavei to au ba amiga mauliavalivelu bele. DILAVAu ke makage Keliso oliale bele au amiga mauliavai dobai loi.³⁶Kateai lousege tuvaliavale ata kea abota evasiavai eu toela vai vavulu.³⁷Isi loui avoe a Diuia ata kitae oliluaga amiga neniavai dobai lo. ³⁸Kateai kineve tatale kisai vole ai loui avoe kou Diuia loia kitaela kou.³⁹Ige abo dibulae vai kavale ke voleu kotou toela vole loui laviai avoe loui IESU belai avoe leleveta a Keliso oliluaga amiga amauliavai lota mauliave. ⁴⁰Kateai avolu louge voleu vaki voleo uale keu avolu loui avoe koto kateale avolu lou kaleva ale DILAVA vabuiava solilu. Lati loeale avoluvita vovoi. ⁴¹Lati loea aveve toela avale ata lati lola koea. Iale aveve toela ke ibilave lati vateu tuvu ko valu, sito malaha kou aveve toela be asolilu isito vateu tuvu kitae vai kavalu.⁴²Au kateai au kakololu louito IESU lavia avoe IESU, a kosi kitae olisi ai vatau doga ke vai loluaga da huhua. ⁴³Ige IESU avolu loui avoe da a laviage eviso, lati loea aike ukolikoli vatavae uge vesulu.⁴⁴Isege valiu niu tuelo okoloki vasege vau loalu ige gusu kitaeu ualeu tili okoloki valiu tota kalulu. ⁴⁵Valiu gusuasege vavi kitae ata bavusege Diuia Dubu kitae ke uvule abo ogona volela ou uvu tuvute ke bavualeu eula lavisi dabuhovoi tiale kaila velevage ogona abuti olilu.⁴⁶Isege IESU baita loui avoe di mama da aike voeleiva di munana va. Kateai louito voelealu. ⁴⁷Ige tuvaliavale ata kosi keu aveve ke ivai DILAVA hoeaseavai loui avoe leleve ata keu atau dua.⁴⁸Isege ataea loi igali toai leleisi ui ke malihai ueveloho kalevai uvu kitaeta abo oe tilu. ⁴⁹Oe tisege IESU kakoluvuia isi Galileia keate volea IESU lovai loale kea ogela leleisi ke malihai ueviva.⁵⁰Isege malaha vole ivie Dioseba keu Diuia kanisoloa meba vole keu ata dua evievi ata, kalau dua avale ata. ⁵¹Keu au kanisolo kakoluvulai sisila solilu, ea IESU vai toelativaga keu Diuia kanisolo ata kitae.⁵²Iale keu IESU vava vai abavulivelu tai Gamania kosi kitae Bailate ke laviai avoe dale IES vaitai abavui. ⁵³Ige Bailateu louge eu tai IESU vai ogona taeteta buliai vai tai vuleu va amigalu lovoale kele abavulu. Abo memila atabe abavue soliale kele.⁵⁴Kateisege bulau lolivelu vau loai loiva. ⁵⁵Isege Galileia keate kea Dioseba luvita tialea au IESU vava vai abavuale ke ivaevelu. ⁵⁶Ivaevei kalevai abo oe tai senisi hagote ke agisi bevrai otovei bulale uevelu, bulau talavatulu louive.

Chapter 24

¹Sanidei vavita vau hodota keate le kea abo senisi hagote ke agisi loevelu IESU vutae. ²Tievealea daiai ivage IESU vutale abo vule vole bosila anakave bavuale keu vovolovai abatau ivile ulu. ³Ige ea vule ke vae tai olai IESU voeleai nai uale ke ivai isito abo iva solilu IESU vava.⁴Isi kele leleisi huhuai usege malaha vole abutiu ogona taete levokai uale keta loi leleisi ivei aboe lolu. ⁵Ige keate kea vabuiavei abo kome bokoai vata bisi tuholuai ulu. Ige malaha kea lavigei avoe kou alu vutau vatava iale la vadeuluga nita uale ke kaoai oiva.⁶Keu kole ue solilu DILAVAu isage kobelai tilu, lale au Galileiae ui lalai louale ke huhualu. ⁷Au loui avoe ata voleule atau eselu haiage atau toelaeale vai idiu dole kavage aule voeleai isito vali ni abutita igalitau vesusege aule kobelai.⁸Kateai louge keate kea IESU koto ke huhuaevelu. ⁹Isi vutave ke kalevai kuiakavai tialea aveve ke loui IESU Abositolo ileveni ke lavigelu isi ata bahata keta haivelu. ¹⁰Keate ke iviabeala koea, Meli Magidalini, Dioana isi Dieimisi aia Meli, isi keate moeagaea.¹¹Ige IESU mohoho kea koto ke evisi loui avoe lale tilogola ko ai sele nona ko louva, isi kateai kotoeabe evie solilu. ¹²Isege Bitau ke evisi loi viliviliai agisi tilu, tialeu IESU vutala velevalu isi votohovoi guliu vae ivage ogonala IESU buliale ke ulau ulu. Ige kuialai au oe loi ke huhuai avoe, kou oleveo katealu.¹³Vali ke igalile IESU vo vole abuti, keu Cliopas u Vepas ti ovole ivi Emauesi kuva kela Dielusalema kalei o kelu tiale egeveu seveni maele late. ¹⁴Ese ke abutiu kuva kela IESU kavale ke loui vole haivei otiva.¹⁵Isege IESU iaeabeo loi tialeu aboele tilu. ¹⁶Ige abo ivaito lulele solilu olela keu.¹⁷Ige IESU lavigei avoe la avoti vadeu loui loiva ige ese kea abutiu lavisi uvualu. ¹⁸Ige malaha vole Kiliobasi keu laviai avoe ata baita Dielusalemae uale ke nenia hau voleu Dielusalemae loale ke dibalu isito a igaliu ke diba solilu isito IESU labo ke laviaevia iva solisi uive.¹⁹Ige eu belagei avoe aveve vadeula keu. Ige ea loui avoe aveve kosealela abo alu Nasaletae malaha vole ivive IESU keu Beloveta ata iale keu DILAVAu siau vavuge au aveve moeaga agei koto siaute louge ataea ke evisi sisilai hoeaseavaeviva. ²⁰Isito loi Dubu naliale kosi kea isi ou kosi kea ke vai gamani vavege abo loui avoe aule voeleai isi vai idiu dole kavage voelealu.²¹Lo memila huhuai kosealu keule ba kosi olisi Iselala ata ko letatavagei. Isito keu voeleale valiu ni abutita igalitau ue solilu.²²Ige ave vavita loi keate volea kotovole louge lo evisi tetehamalu. Abo ave vavita va hodota tialea vutavela daiaevelu. ²³Kela daiai IESU vava ivage ue solige kuiakavai loalea lo lavigei avoe lo Anelu abuti ivalu ige ea lo lavigei avoe, IESU kobelaulu. ²⁴Isege loi ata volea vutaveo tiale kea loi loui avoe lo ivage ue solilu, ige loui avoe keate kea koto lelevela abo ke loulu.²⁵Abo koto kateale loui haivuge ue solige IESU lavigei avoe la kea aveve katealele lulele solilu, isi Belovetaea louale ke la solekata evisi koto ke huhue solilu. ²⁶Belovetaea louale kelate Kelisoule vateu tuvu vai voeleai kobelai tai Otogoe au ataga kalei loale ke vai lale ke huhualu. ²⁷Kateale loui lavigeito memila Mouseseu koto vole kisaiale isi Belovetaea loui kisaiale keta loui ke haivelu.²⁸IESU kateai haivei aboili ke loui tilogo abo oleke vavae loevelu isege IESU olai eve tai. ²⁹Isito ese le kea ola savai keluai avoe vau loai loalelu loige lai oe tai ige IESU aboili oe tilu. Tai aboili ulu.³⁰Iale lovi ilivelu age IESU valava vai hoeaseavai to vakoai vavelu. ³¹Kateai lovi ie vesuge niabeu alavakitaeage abo ba luleleai. IESU valitievelu isege IESU solekata ue solilu. ³²Ige abo vole lavigei avoe keu kuvau tavae nonale keu veneu vodale kelate.³³Abo kateai ke belalaito kobekavai tota Dielusalemae tievelu. Tai ivage Disaibolo leveni kea igali toai usege. ³⁴Abo loui avoe leleve ula, IESU kobelage Saimoniu ivalu. ³⁵Ige esele kea ba lavigei avoe lo ivalu isi kuvau tavae sitoli ke neni haivei. Au beledi vai hoeaseavai vakoai vaveale ke loui lavigelu.³⁶Abo ke loui belalai usege IESU dobai minaeabe kele lavisi loui avoe lale uge duave. ³⁷Ige abo ke ivai vabuiavai avoe alu munanala kou. Loi ou uvule lavisi uge lo ivalu isi vabu toela aevelu.³⁸Kateasege eu lavige avoe la vadeuluga lai uvu teteai hadahadai ulu, la vadeuluga malomaloaevelu. ³⁹Isito di adau di genati samaguale ko ivave dau IESU dala kou. Dau alu olie solilu alu kea misiu ue solisi itavau ue solilu. Isito dau kate solilu iale daela holisi ivave isi lulele ave. ⁴⁰Katea lavigei to au geinata adata agisi haivelu.⁴¹Ige abo ke ivai sisila kitae avolu aevelu isi tota huhuai malomaloaevelu. Isege eu belagei avoe au lovi ialebau laele ulu. ⁴²Kateai louge abo kualume valavata buliai vauale. ⁴³Ke vai vavuge eu ke vai niabeta ilu.⁴⁴Isi lavigei avoe da memila laili ui koto koseale loui la lavigelu da aveve bahata Mouseseu memila kisaiale Belovetaea kisaiale isi Samusile kisaiale keale bahata loi leleve olilu ave.⁴⁵Kateai louito uvuiabe alavage abo bukau koto kele luleleatilu. ⁴⁶Ige eu ba haivei avoe Bukau kotou loui avoe Kelisoule vateu tuvu vai voeleai vali ni abutita igalitau vesusege aule kobelai. ⁴⁷Aule kobelage ata veale ivivele ata haivei tige ataea elaloai kuiakavai DILAVA vileo loige DILAVAule toelaeabe ke uliai. Ige abole luta Dielusalema koveo ata haiveito ba vata bahata ata haivei tai.⁴⁸Bukau koto louale keu leleve olige la bahata aveve ke dibage vesulu. ⁴⁹Isito koveo usege di Mamau louale ke au munanau tuvu lalai hanavage au la agisi melitigei.⁵⁰IESU koto ke louge vesusege au Disaiboloeali Dielusalema kale Betani oe tilu. Keve tialeu au ada letatavai au Disaibolo hoeaseavelu. ⁵¹Hoeaseaveito kalevei Otogoe vaeatai tilu.⁵²Vaeatisi tisege abo hoeaseavaito sisilata kuiakavai Dielusalemae loevelu. ⁵³Iale abole vali bahata Diuia Dubu kitae ke vae tai DILAVA hoeaseavai guliguliagei.

John

Chapter 1

¹Vatau ue solivalela kotou ulu, koto keu Dilavati memila ulu, koto keu Dilavala keu. ²Koto keu ulau memila Dilavati ulu. ³Avoelega vale vile ko nenia ulu avola ke age otovelu, au aasite ke atabeu alivelubele.⁴Avoelega ukolikoli mauliu ulu, iale au ataga ke vai vatae lolu, ige vatau ata ko neniale atagavele ui. ⁵Ataga keule vavile kaluge, vavi keu ba ke hodovulivelu bele.⁶Malaha vole igali Dilava vileo uale ke abo hanavage lolu ivivela Dioni. ⁷Keu loaleu ataga nona ke loui ata haivelu, olale ata ke nenia nonave ke evisi lovai atagale tai. ⁸Dioniu loale keu ataga ke oliesolilu, isito keu loi ataga nona ke loui ata haivelu.⁹Ataga keu loaleu ataga leleve ula, vatau ata koneniau agisi atagatigei.¹⁰Keu loaleu vata kove ulu, isi avola vata ko alu igeto vatau ataea ke nimabisi ke iva solilu olela koo alu. ¹¹Keu loaleu au atatelaigau lolu, igeto atavea kotove evie solilu.¹²Isito olea kotove evisi lovale, kea Iesu au vuvune vavege kea Dilavau ese leleve olilu. ¹³Esea uale kea aia mamae taole uesavalu, isi vavau olale uesavalu isito Dilavau isivile uale kea Dilava vile alakea.¹⁴Koto le keu ata olisi lailoili ulu, ige lai atagave kitae ke ivalu keu au mamau atagale ulu isi avevedua keneni lailolai alu, au mama aveve duake neni. ¹⁵Ige Dioniu sisilave ai loui avoe ata kela daa ke louva, keu ata kitaela keule dalu uni olisi.¹⁶Isi avoele lailole hau dua agisi, valeu dua keneni agisi. ¹⁷Dilavau au Basuu ale ke vai Mousese vavulu, isito lailolai uvuai Iesu vai lailo vavelu ige Iesu lai lolai uvuai loi voelealu isi amigalu lai loo agigelu, ige lailoea Iesu vile olilu. ¹⁸Atabeu vali volele Dilava Mam kitae ke iva solilu isegeto vove Dilava ke igalila au Mama ivalu ige Mamaveu hauke neni haivulu.¹⁹Kou Dioni nonate la kou. Diuia bulisitia ata vole hanavei avoe baito tai Dioni belave, au ole ala kou? ²⁰Ige Dioniu amiga mahogova solisito, lavigei avoe dau Keliso olie solilu. ²¹Ige ea tota belai avoe, isege au ole alau? au, au Ilaidia alau? ige eu loui avoe be, dau ke olie solilu. Ige ea tota laviai avoe au, au Beloveta vole alau? Ige eu loui avoe be.²²Abo tota belai avoe au ole alau ige lotai lo hanavealeke lavigei, iale au ole alau, amiga lou?. ²³Ige eu loui avoe dau botoe lavisi toivale ke dalau. Dilavau kuva ko loisi neniavave, Aisaia Belovetau loulu.²⁴Isege ata volea Balisesea hanavege lolu.²⁵Isi loi Dioni belai laviai avoe au, vadeuluga ata babatisoeaveva, au Keliso olie solilu Ilaidia olie solilu oo beloveta vole?²⁶Ige Dioniu lavigei avoe, dau ee lega ke babatiso eaveva isito lai minale lavisi uale ke lake nenia iva solilu. ²⁷Ata kela dii iae lolu ige dau dii meliu uale bele samakave tohoai.²⁸Dioniu ee Diodana vaki voleo Betani oo keveo ulaukeai, ata babatiso eaveva eeuu vavale uive.²⁹Vavita volele Dioniu ivage Iesu avoe loige ivai loui avoe, malihave Dilavau Mamoe esela keu lolu, keule ataea kalau toela vesuiavai vata kole. ³⁰Ata kela daa kelouva, keule loi da leiviai tai, ata kitaela keu aule dalu unila tisege da lovai tai. ³¹Daa simalalu daa ivalebeleba huhuai, isito da loi ele ata babatisogeva. Isege eu loi Iselala letatavegei.³²Ige Dioniu loui avoe da vai, babatisoai ivage Dilava munana tuvu Otogole dobai lolu ugu bune taete katealeu dobai loi avoele dalu.³³Daa neniai iva solilu isito da hanavale keu loui avoe ivalivelu babatisoivale kele Dilavau Munana tuvuloi avoele ubulumage avola keu keule munanau tuvule ata babatisoeavei. ³⁴Daa dii niteta ivai, vai lelevetige Dilavau vola.³⁵Ke late vavita volele Dioniu au Disaibolo abutiali leleisi usege. ³⁶Iesu lotige Dioniu ivai loui avoe, ivave Dilavau mamoe.³⁷Ige Dioniu voo abuti kea ke evisi Iesu lovai tievelu. ³⁸Ige Iesu vovolovai ivage ea lovai loevelu ige lavigei avoe, ee, laa vadeulu olalu? Ige ea laviai avoe, Tisa a oleveo uva.³⁹Ige Iesu lavigei avoe loi ivave, ige ea Iesu luvita tialea au uale kela daialu. Isi avoluvita vali kenila uevelu valiu niu gutuige.⁴⁰Ata igaliu evisege Dioniu louge ea evisi lovale ke volela Enidulu, Saimoni Bita koo. ⁴¹Enidulu au kaka Saimoni Bita kaoalu, isi laviai avoe lo Mesaea " Keliso" ivaevelu. ⁴²Isi au kaka Saimoni meialemei vai Iesue lolu. Ige Iesu Saimoni ivai lou avoe au Saimoni Dioniu voo abole alu loui koseai Sebasi "Bita"?⁴³Igeto vavita, Iesu Galileiae tilu, tai Bilibi ivai laviai avoe daa lova. ⁴⁴Bilibi keu Beteseida biage. Eniduluta Bita kea sitiabela keu. ⁴⁵Bilibiu au kakolo Natanielo kaoai ivai laviai avoe atavole Mouseseu basu uvue kisaiai vaeavage Belovetaea louale ata ke loivalu. Iesu Diosebau voo Nasaleta biage.⁴⁶Igeto Natanielo loui avoe au valebe duau Nasaletae lolu? Ige Bilibiu loui avoe loi iva. ⁴⁷Ige Iesu ivage Natanielou avoe loige, ivai loui avoe Iselalalea ata leleve toela beu avoele ue solilu. ⁴⁸Ige Natanieleu laviai avoe, aa oleve kateai daa ivalu?. Ige Iesu laviai avoe, Bilibiu a lavia solisege daa aa ivalu idi vigi keu galale.⁴⁹Natanieleu laviai avoe Tisa au Dilavau voo ala keu, au Iselalaea Kini ala keu. ⁵⁰Ige Iesu laviai avoe, daa aa lavialage a huhuai loulu, da vigiu galale aa ivalu. Au aa ke vai lelevetilu, aleba vaoe ivai hau moeagaeale ba daiai loi. ⁵¹Isi laviai avoe, nona leleve leleve ula daa aa lavialu. Aleba vaoe ivasege Otogou alavasege Anelu moeaga eale atau eseu tatale vaeatisege, keva loisege ale ba ivage.

Chapter 2

¹Vali nii abutita igalitau vesusege voo voleu vaa vole meialemelivelu Kena uvu Galileia vakivoleo, ige Iesu aiata keveo ulu. ²Iesu ta Disaiboloeabe talai nona havage abota lolu.³Vaini ivaga vesuge Iesu aiaveu loi Iesu laviai avoe, vainiu vesulu. ⁴Igeto Iesu au aia laviai avoe, aia vadeula keu data atalu?. /dii valiu niu loie solilu. ⁵Aia veu hauve avale ke lavigei avoe au vadeu louge kee ave.⁶Isege sigisi tauli Diuia ele ee kai abo ada totoivale abo valevile avale tauli otovege uale ke otovelu, igali keu tu-tili mitas bosive. ⁷Iesu lavigei avoe tauli ko agisi ele ekave, ige ea agisi ee kageloi ililoholu. ⁸Ige Iesu lavigei avoe, vole agisi tai eue elu uvale ke vaveve, ige ea ke late alu.⁹Ige Iesu lavige avoe aike vole kaiai vole lohomegelive age, nonavale ke vavuve ige ea kelate age ee keu ke ige avoele koe voleai ulu. ¹⁰Ige ata keu au ivu valivelu ale ke laviage loige lavia avoe, aa vadeuluga luta vaini dua soliale ata vavelu, isito duave bausa ko kalevage ualela, lai koo ilu, koeve baua ko.¹¹Keu Iesu ale ke ivai teteale kelau igeataea bahata Iesu vuvune isi ataga ke ivai, vai lelevetilu.¹²Ke iae Iesu au aiati au kovuvuiali, isi au Disaiboloeali Kena, Galileia kalevai Kabeniamu tievelu isi keveo ualeu vali nii moeagale ue savalu.¹³Isege Diuia sisila valiniu vuguvugualu. Ige Iesu Dielusalemae vaeatilu. ¹⁴Tiale ivige ata moeagaea Dubu uvule ui maketiava, abo bolomakau, abo mamoe, abo ugu bune isi moni senisiava.¹⁵Ige Iesu ke ivai tai vaeabukiai visu ai vailoi kavei lovegei avoe, laa vadeuluga Dii Mama oo koo vai vavolo oo toai ela maketiai oiva. ¹⁶Isi ugu bune taete voiavale kelai loui avoe, ko neni agisi teve. Isi kalevave Dii Mamau ola, la kovai maketiai oiva.¹⁷Disaibolo vea huhualu abo kisaiai loui avoe Kosive abo ai oo vai toelatige di uvu tuvu kitaealu. ¹⁸Ige Diuia kosi kitae kea loi Iesu lavia avoe au aule lolai ivai teteavale ke vole age loke ivai? ¹⁹Iesu kotoeabe ke evisi lavigei avoe Dubu ko lehosivage dale vali nii abutita igalita uvue kou louai.²⁰Ige Diuia kosi kitae kea loui avoe abo Dubu ko kouale, vagala votisigisi '46' u vesulu, a lou ale keu nenie solilu. ²¹Isito Iesu Dubu louale keu amigalau ke loulu. ²²Au kateai louale kele voeleai tota kobelale kele Disaibolovea huhuai tota Bukau uvue abo kisaiale keta huhuai vai lelevetilu, bukau lousege biageu louale keu leleve.²³Iesu Dielusalemae Basiova sisila lovi abo avale kela, usege ata moeagaea vai leleve tisi abo uvu vai vavulu ivai teteivale ke age. ²⁴Igeto Iesu ibilalu agigei lelevetie solilu eu bahata keneni ivelu. ²⁵Atabeu ataea aveveabe ke loui haivue solilu, isito Iesu biageu ivalu vadeu ata kele uale ke, kelu Iesule lailo ivei vadeu lailoi uvue uale ke.

Chapter 3

¹Balisesea malaha vole ivivela Nikodemasi Diuia ata kitae. ²Keu vavile Iesu vileo lolu atabeu baa ivai teteivale kolete alivelu bele isito Dilavaule avitu uge aule kee aii.³Iesu laviai avoe leleve leleve ula daa aa lavialu. Ata vadeu louale keale Otogoe tai. ⁴Ige Nikodemasiu laviai avoe, atau bosiale keule oleve kateai, au aia uvue tai, tobatota u louai?.⁵Ige Iesu laviai avoe leleve leleve ula ata vadeu eta Munana tuvutale ue soliale keule baa Otogoe talivelu bele. ⁶Olea abo aiale uale kea ataeala kea, isege oleu oleu Munana tuvule uale kea Munana tuvuvileala kea.⁷Momai huhu moeagalive. Isito daa aa lavialu u loua. ⁸Hebulu loaleke aa iva solilu isi hebulu tiale ke iva solilu isito luluve ke ulale ale evi. Ke late, ale Munana tuvule uu loua.⁹Ige Nikodemasiu belai avoe keu oleve katealela keu. ¹⁰Ige Iesu laviai avolu loui avoe au, au Iselalaea tisa alu?, isito hau kole lulele solilu? ¹¹Leleve leleve ula, da loui aa lavialu, lo nona louvale keu loo vadeu ivala ai loo kee louva. Isi lo vadeu eviale kela lo ke belalava, isi loo ivale kela loo kelouva igeto au loi nonake evie solilu.¹²Daa vatau aveve ko louge aa evie solige daa baa oleve kateai Otogo nanate aa haivui?. Keule aele malomaloai. ¹³Atabe igaliu Otogoe tiesolilu, isito atau ese igaliu Otogole dobai lolu.¹⁴Mouseseu ute vai botoe letatavale ke late, atau ese abo vai letatavai. ¹⁵Ige oleu ivai vai leleve tiale keale ukolikoli maulike vai.¹⁶Dilavau vatau atako nenila olalauai, au voo igali vai hanavalu, ige oleu au uvu vai vavui vai lelevetiale keule ukolikoli mauli kee vai auba voele alivelu bele. ¹⁷Dilavau au voo vai hanavage, vata ko vai kotalivelu loiesolilu, isito ataea abo toela kalevai avoe loevelive ukolikoli mauli agisi. ¹⁸Ata vadeu Iesu vai lelevetiale keu baa toelalivelu bele isegeto oleu kotove evie soliale keu amiga vai toelatige vesulu. Koseale ea abo uvu vai Dilavau voo Iesu vavue solilu.¹⁹Katealeluga kotaule ba loi abolai atagau vatae abolai lolu, igeto ea vaviu gusu kelu olalabo ai Otogou ataga homasiavalu. Kosealelu, huhuiabeu vatale ui toelalau. ²⁰Ataea toela ai, atagaule toelaeabe vai atagatige ataeau toelaeabe ke ivai ataga kele. ²¹Katealelu atavadeu atagae loale keule atau avoele kaluge abole atagave ke ivai loui koseai keu Dilava legau keu lolu.²²Ke iae Iesu au Disaiboloeali Diudea vatavae tievelu tai keveo ui atake haivei Babatisoeaveva. ²³Isege Dioniu avota ata babatisoeaveva Aeloni Salimue ee moeagaea keveo ualelu louive, ata moeagaea avoe loige. ²⁴Dioni abo vai dibulae vaeava solisege.²⁵Isege nona voleu kele kobelalu, Dioniu Disaiboloea isi Diuia ata kele Babatiso isi ada totoavale kelabo ke belalai volelai louva. ²⁶Isi vole lohomegei agisi Dioni vileo loevelu, loi laviai avoe Tisa, ata vole luta Diodana ee vaki vole ati lavisi usege aa louvale ata keu valae koveo ata Babatisoeaveva, ige ata moeagaea avoe tieviva.²⁷Ige Dioniu lavigei avoe ata voleuba haua kavalivelu bele, isito abole Otogoe vavuale ke ulaeala ke ava. ²⁸Ige lale daele loui isito daba Keliso bele, ito abo daa vai unie hanavalu ige daa avolu unila lolu.²⁹Vo voleu vaa vole meialelivelu age kakoloveule au kakolou nona evisi avolu sisila kitae ai, kelu dii sisilakeu kitae. ³⁰Eule loi kitaeasege daule ibilalu dobai loi valaveo ui.³¹Ata vadeu eue loale keule eue ui, isege ata vadeu vatae loale keule vatale ui. Vatau nonate loui isege eue Otogoe loale keule Otogou nonate loui. ³²Keu loi, loui daialu au vadeu ivaleke neni, igeto ataeau kotove ke evie solilu. Au vadeueveisi ivale ke loi loui ata haivelu, igeto atabe igaliu nona ke evie solilu. ³³Ata vadeu kotove ke eviale keu vai lelevetilu, Dilava keu leleve.³⁴Ata vadeu Dilavau hanavale ke Dilavau nonalau ke louva. Dilavau au munana tuvu vavege igali galiai uvuiabele uale, kelega ea kele hauiva. ³⁵Mamau au voolu isivi kitaealelu loui au hauke neni agisi adavele otovelu. ³⁶Kele ata vadeu vove kevai lelevetiale keule ukolikoli mauli egete kevai isege olea kotove evie soliale keale mauli egete ke valivelu bele, isege mamaveu tuvu kitaeu avoele dobai.

Chapter 4

¹Balisese ataeau evige Iesu ata babatisoale keu Dioni leivialu. ²Isito Iesu atabe vai babatisoeava solilu ito Disaibolovealu ata Babatisogeva. ³Iesu Diudea kalei tota kuialai Galileiae tilu.⁴Igeto tiveve keu duage tai Samaliae tilu. ⁵Ige eu loaleu Samalia tauni abo loui avoe Sika kela velevalu, vata ke ivive vole Dieikobou vai au voo Dioseva vavulu.⁶Kele Dieikobou eu abatau ulu 'guli' isege Iesu loilogo vavaveu haniage loi ee keu vavale ugulumai ulu vali niu tuelo kolokiage. ⁷Isege Samalia keate voleu ee kalivelu lolu ige Iesu laviai avoe, evole kage daa isi. ⁸Disaibolovea tauni uvue lovi voilu tilu.⁹Isege Samalia keate keu laviai avoe, aule oleve kateai au Diu malaha ala keu daa laviava dau Samalia keate, Diuia Samaliali igalito solilu. ¹⁰Ige Iesu lavia avoe aa Dilavau adau dua ko iva solilu, isi olela keu aa laviava ee damu. Ige aa valivelu laviai koseige ee damu ige aule ukolikoli ee amui.¹¹Ige keate keu laviai avoe Kosive ee kaveve baketau ue solilu, eeu abata keu egeve baua kaila ulu, ialelu aa oleveoga ukolikoli ee ke louva. ¹²Au au ata kitae, loi vavivuia Dieikobou memila abata koo lovoi avole ee isi kai au ese vavei au ovota vaveva.¹³Ige Iesu laviai avoe, olea ee koo iale abole tota eniai. ¹⁴Isege oleu olage daa ee vavuale keu baa enialivelu bele, ee keule avoele ukolikoliai, uvuvele lavui ui mauli egete vaive.¹⁵Ige keate keu loui avoe Kosive ee ke damu ige daa ba enialivelu bele, isi tota loi ee ko kalivelu bele. ¹⁶Iesu keate ke laviai avoe, tai ai velavu lavigegabo koveo loo.¹⁷Ige keate keu loui avoe daa vela solilu, ige Iesu laviai avoe leleula aa loulu daa vla solilu. ¹⁸Isito ai velavu fai'5' ia ulu. Isege aa ave avoti nonavale keu ai vela olie solilu.¹⁹Ige keate keu loui avoe isoho aa kou Beloveta ata vole ala kou. ²⁰Loi vavivuiale memila eue tala kola abole tai keveo guliguliai oigei, isege a loui kosealu abole Dielusalemae guliguliagei.²¹Ige Iesu laviai avoe, daa vai leleveti vali nii keu loiva, abole ba Dilava guliguliavalivelu belel eue tala koveo o Dielusalemae. ²²Laa guliguli ava isito laa lulele solilu, laa vadeula ke guliguliaeviva isege loea Diuia lo guliguliavale keu ata agigei Dilava vavui mauliabelu ige abole mauliai.²³Kelu ke valiu niu loiva ave isi avola kou aike guliguli leleve avale keale loi mama kitae Dilava guliguliavai leleve ulale isi munana tuvule. ²⁴Dilava keu munanala keu ialelu olea Dilava guliguliavaluaga leleve ula kele guliguliaeava munana tuvule.²⁵Keate keu Iesu laviai avoe daa huhuige ata hoeaseavale Keliso keule loi hauko neni loui lo haivei. ²⁶Iesu laviai avoe, dau ata aa louvale ke kala kou, aa laviava.²⁷Isege Disaibolovea kuiakavai lolu, loi ivai tetehamalu eu keate keti nonasege beu loi Iesu bela solilu vadeula keate keu louva.²⁸Keate keu au eu bagu kalei kuialai taunie tilu tai ata ke neni lavigei avoe. ²⁹Loi ata ko ivave, keu koto ko neni loui da lavialu, da vadeu avale ke neni. Au isoho Kelisola keu? ³⁰Kateige ata ke nenia tauni kalevai loevelu loi ivaevelu.³¹Isege Disaibolovea loui avoe Tisa lovi ii. ³²Eu lavigei avoe da lovi ige vesulu la iva soliale. ³³Ige Disaiboloea vole lavigei avoe oleu lovi vavuge ilu?³⁴Iesu lavigei avoe di lovila da hahavale ke hauve dale ai vesuiavai. ³⁵Momai tota loui kosealive bata abutiu '4' vesusege to ba loviu baeai. Isito ivave lovu baeage vesulu. ³⁶Ata vadeu daa koai agisi loale keule au ibila agisi, isi baive agisi igalile otovesege biageu loi agigei tai ukolikoli vatavae ige olea kale isege olea daa ko ale keale voleali sisila igalia.³⁷Nona kateale keu leleve voleule kai igeto voleule dakoai. ³⁸Daa laa hanavelu, tai dakoave la avoele hau soliale volea avoele hauale isege volea loi hauiabe ke uvue tievelu.³⁹Samalia ata moeagaea Iesu koto evilu isi vai lelevetilu. Keate keu lavigei avoe daa vadeu avale ke neni loui da lavialu. ⁴⁰Kateige Samalia ata kea avoe loi laviai avoe loili uu. Kateai loui laviage aboili uale vali nii abutita'2'.⁴¹Ata moeagaea kotove evisi vai lelevetilu.⁴²Isi keate ke laviai avoe, loo aa vadeu louale ke vai lelevetie solilu isito loo ulaeta ivai kotove evelu, ige leleve ula keu vata ko ata agisi mauli vaveale atala.⁴³Vali nii abutiu vesusege eu kuialai Galileia tilu. ⁴⁴Iesu biageu amiga loui daialu isi avoe Beloveta beu ove ataea ba kotove evilivebele. ⁴⁵Eu Galileiae loige abo avolu sisila kitae aevelu, kosealelu abota Dielusalemae Diuia sisila vali nii kela Iesu ale ke neni ivalelu au aboe tige sisilave alu.⁴⁶Isi Iesu tota loale Kena ovu Galileia au kele ee lekoveage uaini olilu. kele gamania ata kitae voleu kele ulu isege voveu Kabeniamue ui hatiti vole toela alu. ⁴⁷Malaha keu evige Iesu Diudea kalei Galileia lolu malaha keu ke evisi loi Iesu laviai avoe loi dii voo mauliava, aule voeleai.⁴⁸Ige Iesu lavia avoe ale ivai teteavale ke da age ale iva, isito aba vai lelevetilivelu bele. ⁴⁹Ige Gamania kosi keu loui avoe kosive lo dii voule voeleai. ⁵⁰Iesu lavia avoe tee ai voou doadoalu, ige malaha keu ke evisi tilu. Iesu koto evisi kuialai tilu.⁵¹Isege voo abutiu loi lavia avoe ai voou doadoalu. ⁵²Malahale keu belagei avoe taemi vadeu uvue gau doadoalu, ea laviai avoe livu uani '1' koloki.⁵³Ige mamaveu Iesu louale taemi ke huhuai Iesu vai lelevetilu isi au ese keneni agisi Iesu hoeaseavalu. ⁵⁴Iesu ale keu au vikoivale o ivai tetehamivale kela kealu.

Chapter 5

¹Vali vole nile Diuia sisila vali ni keo loige, Iesu oo kalevai Dielusalemae tilu. ²Dielusalema ke vavae, kala vole bosiu ulu. Ige kele geiti vole abo ivihai loui avoe mamoe geiti, ige geiti ke vavale tabu voleu lavui ulu, Diuia abo kotole ivihai loui avoe Betesida. Tabu ke vavale oo eseve ada vaki vole kouevelu vinalu. ³Iale haluluvite o hatitite kea vina kele abole navai ugei kele ata volea, ni kelote, gena keukate, nai ui ulavale kea bahata kele ueviva. ⁴Abole kele ulivelu, Dilavau Anelu voleule loi ee kee vai hadaeavage, oleu unila ee kele dobale keule doadoai tai.⁵Iale kea minale malaha voleu teti eiti '38' lahani ke uvue, u, ulava, oleu ba, lemugai, vai tai ele vaeavai. ⁶Isege Iesu ke ivai huhuai avoe, kou valini moeage uvue kole ulu. Isi laviai avoe, ale olai duai.⁷Ige eu lavia avoe atau uale bele davai taiele vaeavai. ⁸Iesu laviai avoe, kobela, ai ama lekoloai vai lavisi tee.⁹Kateai louge malaha keu solekata kobelai au ama lekoloai omomai vai tilu. Bulale ga Iesu kealu.¹⁰Isege Diuia ke ivai laviai avoe bulala kou, olela louge ai ama kabaisi oiva. ¹¹Ige eu lavigei avoe da mauliavale kela loui avoe ai ama lekoloai vai ai oee tee, ila age daa otiva.¹²Ige ea tota belai avoe, oleve malaha kela a laviai avoe ai ama vaite? ¹³Kateige mauliale keu lulele solilu olela keu laviage eu kobelai tilu ata moeaga kele. Isege Iesu sekiai tai ata moeaga kea uvule tilu.¹⁴Ke iae Iesu valivoleo Dubu uvue ivai laviai avoe, iva aa ave duale kolu tota tai toelabe alive hautoela keu tota kuialai avage luta aa ale kateai nai ugei ou uvula ai ama adale. ¹⁵Ige malaha keu solekata tai Diu ata lavigei avoe Iesula daa laviage da doadoalu.¹⁶Diuia ke evisi Iesulu tuvuai ulu, keu Bulale ke age. ¹⁷Ige Iesu lavigei avoe di Mamau hauavale kelate dale data hauai.¹⁸Katealelu Diua ke evisi olale kao moeagai tai kavagau voele ai eu Bula ula lehosiva solilu, isito loui avoe dii Mamala Dilava, amiga vai Dilava ta igalitoalu koto kela Diuia evisi Iesulu tuvuaevelu, isi olale kavagau voele ai.¹⁹Abo kateige Iesu abolai loui avoe leleve leleve ula daa laa lavigei eseu ba haube a kavalivelu bele, isito mamaveu vadeu ale ke voveule avota ai. ²⁰Mamaveu au volu sisila kitae ai au hau keneni haivulu, hau kitae age abo ivai tetehamivale keta.²¹Kelate Mamaveu voele avale isage abole kobekavagei, kelate voveule mauli ata vavegei. ²²Dilava keu atabe vai kotale vaeava solilu, isito kota kevai au voo vavulu.²³Katealelu ata ko nenia Vove hoeaseavai abo Mamave hoeaseavale kelate, isi olea Vove hoeaseava soliale kea Mamave tagabo ke hoeaseava solilu, kela ke hanavalu.²⁴Iesu loui avoe koto leleve leleve ula daa laa lavigei ata vadeuia di koto evisi daa hanavale ke nonaveta eviale keale ukolikoli mauli agisi.²⁵Leleve leleve ula daa laa lavigei valive nila kou ave lolu, voele ataeale Dilavau Voo koto evisi kobekavai mauli vai ui.²⁶Dilava Mamau mauliu avoele ulu, iale kelate mamaveu mauli vai au voo vavulu, ige voveu mauli kevalu ige avoele ulu. ²⁷Isi tota Mamaveu au vuvune ke neni au voo vavulu. Ige aule au vuvune kele ata agisi kotale otovei kosealelu keu atau vola keu.²⁸Momai tetehamalive kosea lele, valive niu loige kaile guliu vaa semenisiale kenenia kotove evisi kobekavai. ²⁹Daiai loi olea aveve dua avale keale ukolikoliai ui, isege olea toela avale keale kobekavai kotale leleisi.³⁰Iesu loui avoe daba di huhui hau akavalivelu bele isito daa eviale kele dale hauai, ige dii hau keule nenive ulale tai. Daa dii ula ula kao solilu isito daa hanavale keu louale ke nenile dale hauai. ³¹Iesu loui avoe, dale damiga letatavai koseai dau kitae, ige laba daa lovalivelu bele. ³²Isito ata volea daa vadeu avale keloui dii ivi letatavale keule duave.³³Aa Dioni hanavage loi dii nona loui ata haivelu ige keu nenive, ataea bahata dii nona evievelu. ³⁴Isito ataea daa vadeu avale ke loui vole haivei dii ivi loui da letatava solige keta duave, daa Dioniu avale keneni loui ata haivelu daa olale laa kenenia ke evige Dilavau laa agigei. ³⁵Dioni keu lamebau atagale kelate vau gusuai uale keu uvule. Ige la nonave evisi sisilave aito kalevalu.³⁶Dioniu daa avaleke loualeu kitae isege dii Mamau au lovi vai damuale keu bosialu. Ialelu lale ivage dii mamala daa hanavalu, ialelu dale hauveke vesuiavai. ³⁷Iale daa hanavale dii Mama keu daa avaleke ivai daa letatavalu, isito laeake ivai niveta iva savalu ni vadeutela keu. ³⁸Isi laa dii koto evie solialelu da hanavale ke kototaga lake evie solilu.³⁹Laeale vali bahava bukau koto kaoai huhuai koseai loui, loeale kole ukolikoli mauli agisi isito buka kele dii aveve kenenia ulu. ⁴⁰Kateai to laea homasiai daeo loi valivelu ukolikoli mauli agisi.⁴¹Isi laa kea daa hoeaseava solilu, keta duave. ⁴²Kosealelu laea lai uvu vai Dilava vavue solilu, laa vai vavuale bele hoeaseavai.⁴³Dau dii Mamau ivilega lolu, igeto laea dii koto evie solilu. Isoho ata voleu au ivitele loige lale kotove evisi lovave. ⁴⁴Laea volea koto evisi vole hoeaseavaeviva, isito laa homasialu Dilava hoeaseavalivelu isi kotove evilivelu iale lale oleve kateai lai uvu vai vavui.⁴⁵Momai huhuai kosealive, Iesule baa lolai au Mama laviai loi aveve ko loui, Iesu loui avoe daa baa lalai ke alivelu bele la Mousese lovalelu, au ba lalai Dilava laviai la louiavoe Mousese keu loi kitae. ⁴⁶Laa Mousese vai leleve tiluaga data vai lelevetive, kosealelu Mouseseu dalau ke loui bukale kisaiai vai vaeavalu. ⁴⁷Isito laea homasialu lale oleve kateai dii nona evisi?

Chapter 6

¹Keiae iesu kuialai Galileia tabu koui vaki voleo loevelu tabu ke ivive vole taibeliasi. ²Iesu keveo loige ata moeagaea lovai loevelu kosealelu hatitite moeaga Iesu hoeaseavelu. ³Iesu au Disaibolo lohomegei aboili talau visoe vaeatai ugulelemai uevelu.⁴Isege Diuia sisila valini Basiova keu vuguvugualu. ⁵Ige Iesu ivage ata moeagaea aboe loevelu. Iesu Bilibi laviai avoe lailole oleveo lovi voiai ata ko vavegabo isi?. ⁶Iesu Bilibi evievilau ke kaoalu, isito Iesu huhualu aule ivai teteavale aveve ke ai.⁷Ige Bilibiu Iesu lavia avoe, lailole moni tu hadeleti kina kelateta lovi voiai, ige au ba neniabeta ulivelu bele abole igaligaliai isi. ⁸Kateai louge Saimoni Bita kove, Enidulu keu Iesu laviai avoe. ⁹Kaile voo koo valava ada vole isi kualume abuti, isito kehameule ata moeaga kole esisiai.¹⁰Ige Iesu louge Disaibolovea ata lavigei avoe, ugulelemave galasi ke adale, malaha ula abo dodavege fai taoseni ata. ¹¹Isege Iesu valava vai hieaseavalu isi vakoai vavelu, ke late kualume vakoai vavelu. ¹²Ata kenenia ige vesulu, Iesu lavigei aoe ataea lovi isi kalevale ke bevuai basiketile agive be kalevaevivale.¹³Ige ea keneni age tuelo basiketiu ililoholu valava fai ta kuaume abutita kele. ¹⁴Ige atake nenia ke ivai loui avoe, lai Belovetale ke loui inohovele uvale kela keu lolu ¹⁵Isi huhuai avoe lailole vatalai vai lougau lailoi kini olisi. Iesu huhuiabe ke ivai kalevei sekiai talau vise auvu vaeatilu.¹⁶Gutuage Disaibolovea davalae kevatievelu. ¹⁷Tai bouti vai vaki voleo tievelu Kabenamue. Isege vau loalu ige Iesu ta aboe loi solilu. ¹⁸Hebulu kitaeu loige davalau vuloai lolu, isege ea tiale keu ege solilu ee kakovaive.¹⁹Ea bouti vai tiale ke egeveu tueniti fai-teti mitasi vasege, Iesu davala adala lavisi lolu ige ea ke ivai vabuiavalu. ²⁰Ige Iesu toaiavei avoe, dala, vabu kalevave dala loiva. ²¹Ige ea sisilale Iesu vai boutie vaevasege boutiu vatae velevalu abo tivale keveo.²²Isege vavita ata moeagaea davala vaki voleo leleisi ivage boutia ue savalu, isito Disaiboloea ele tiale ke ula, isito Iesu aboili tie solilu. ²³Isege Taibelia boutite ulae tialea Iesu beledilu daluiavaito vakoai vaveale kela daialu.²⁴Ige ata kea Iesuta Disaiboloveta kaogei loi bouti kele kadivai loevelu Kabenamue daiai Iesu kaoai loevelu. ²⁵Abo loi davala vaki voloeo Iesu ivai lavia avoe, Tisa aa oleve kateai kove lolu.²⁶Ige Iesu lavigei avoe leleve ula, daa laa lavigelu, laa daa vadeu vuvune avale ke, la ivai da kao solilu, isito la beledi ige gogou haniale keluga la lolu. ²⁷Momai aike lovi iale keu hauagelive keule tai vesuai, isito mauli lovi ukolikoliale kelu haua, ilivelu atau ese mauli amui Mama Dilavau au maka vai avoele vaevalelu.²⁸Ige ea laviai avoe, ige lole vdeu ai, isi valivelu Dilava haukala ko ai. ²⁹Ige Iesu lavigei avoe, kou Dilavau haula kou. Laeale vai leleve tive au, olelau vai hanavage loi hauve ale ata kevai lelevetive.³⁰Iesu ke louge ea laviai avoe, ige a vadeu dua age lo ke ivai avai lelevetisi, ale vade age? ³¹Loi mamuvuia botoe mana ievelu, kisai vole abo ai loui kosealu. Abolai otogole beledi hanavage ea ievelu.³²Ige Iesu lavigei avoe, koto lelevela kou, Mouseseu Otogole beledi lamege solilu, isito dii Mamala ke lamelu Otogole. ³³Dilavau voo keu, lailoi mauli lovila keu Otogole dobai loi au mauli vai loi, lailolai voelealu. ³⁴Ige ea Iesu laviai avoe, kosive lovike vali bahata loamege.³⁵Iesu lavigei avoe dau mauli ukolikoli lovi dala kou ata vadu dae loale keu ba vagalalivelu bele, isi ata vadeu davai lelevetiale keule enialivelu bele. ³⁶Isito daa laa lavigelu, laa daa ivalaito davai lelevetie solilu. ³⁷Ata ke nenia dii Mamau agigei dae loale ke daa baa agigei katulivelu bele.³⁸Daa Otogole dobai loale kele, daba dii huhui be alivelu bele. Isito daa hanavale ke olave ula dale ai. ³⁹Da hanavale keu olavela kou. Au ata dauale ke neni dale agigei daba be kalevalivelu bele, isito vali vaola dale ke neni isagevege abole kobekavi vaoe valike nila. ⁴⁰Kou di Mamau olala kou, ata vadeuia vove ivai vai lelevetiale keale ukolikoli mauli vai ige vali ni vaovela dale isagei ige abo kobekavai.⁴¹Ige Diuia avolu tu kitae alu, eu koseai louge dau Otogo beledi dala kou dobai loale. ⁴²Diuia loui avoe au Iesu kou Dioseba voo, ke mamave ta aiaveta lai ivealela, isege eu loui avoe dau Otogolega lolu?.⁴³Iesu lavigei avoe kalevave la belalavale ke. ⁴⁴Atabeu ba daeo loi kavalivelu bele isito di mamau da hanavale keu au isivi vai uvu vele vaeavageaule daeo loi, ilivelu vaoe da isagau kobelai. ⁴⁵Memila Beloveta voleu kisaia loui avoe Dilavaule ata bahata haivei ige olea avoele lulele vale keale Iesu vileo loi.⁴⁶Ataea di Mama iva solilu isito au vai hanavale ke igalila ivalu. ⁴⁷Ialelu da la lavigei oleu oleu abo uvu vai avoele vaeavale keale ukolikoli agisi.⁴⁸Iale dau ukolikoli lovi dala kou. ⁴⁹Lai vavivuia memela botoe lovi vole mana ke ievelu isito vovolu.⁵⁰Isito olea Otogole dobai loale lovi ke ialeu ba voelealivelu bele. ⁵¹Ukolikoli loviu Otogole dobai loale ke dala kou, iale atabeu lovi ke vole iluaga aule ukolikoliai da lovi vavuale keu vata kou mauli la da vavulu keu di misila keu.⁵²Iesu ke louge Diuia ke evisi belalai avoe, ata koule oleve kateai au misi lailoamege lai isi? ⁵³Ige Iesu lavigei avoe, koto leleve ula daa laa lavigei, ale atau eseu misi isi, taoveta iluaga ale mauli vai uso.⁵⁴Ata vadeu dii misi isi dii taota iale keule ukolikoli mauli vai, ige da vali nii vaove kela isagaule kobelai. ⁵⁵Dii misi keu lovi lelevela keu isege di tao keu ee lelevela keu. ⁵⁶Ata vadeu dii misi isi dii tao iale keule dati ui, isege dale avoti ui.⁵⁷Ukolikoli mamau da hanavalu, ige dad ulu, di mamau uge. Ialelu oleu da iluaga aule ukolikoliai dati ui. ⁵⁸Lovi kou Otogou lovila kou Otogole lolu, mamuvuia isi vovoale ke olie solilu. Ialelu oleu beledi ko iluaga aule ukolikoliai ugei. ⁵⁹Iesu Kabeniamu dubu uvule ata haivei nona keta loui lavigelu.⁶⁰Ige Iesu Disaibolo moeagaea ke evisi loui avoe nona kou isualu, oleule ba nona ko evisi vai lelevetisi. ⁶¹Iesu au vavau omamivai ivage Disaibolovea ke belalai uge lavigei avoe, au nona keu laa agigei isutigelu?⁶²Aule vadeuai atau eseu kuialai tai eue au lovoe uge luta au uale kelate age? ⁶³Munana tuvu ugela niai ulu, isege vatele valebe duau ue solilu. Da nona lalai louale keu munana tuvulega da ke nonava ukolikoli mauli valivelu.⁶⁴Igeto la moeagaea evisi vai lelevetie solilu. Iesu memilagau ivelu ke volea ba kotove evisi valivelu bele, isi oleule avolu haiai. ⁶⁵Kateige Iesu lavigei avoe atabeu daeo lolivelu bele, isito dii Mamala dalu hanavege abole daeo loi.⁶⁶Kateige Disaibolovea kalevai tievelu avoluveta osavalu. ⁶⁷Ige Iesu Disaibolo tuelo ke belai avoe au lale lata da kalevai taevei? ⁶⁸Ige Saimoni Bitau laviai avoe, Kosive, ige lole olevileo tai au aele ukolikoli nonau ulu. ⁶⁹Ige lo avai lelevetige au Dilavau ata tuvute alau.⁷⁰Iesu lavigei avoe, au daa laa koneni tuelo agigelu igeto lavole igali devolo olilu? ⁷¹Iesu Diudasi Saimoni Isikalioti vove kelau ke louva. Kela Iesulu haialu, ese tuelo Disaibolove volela avolu haialu.

Chapter 7

¹Ke iae, Iesu olai Galileia talivelu olae solilu Diudea vatae tai, kosealelu Diuia ata kosivea olai kavagau voeleai. ²Diuia sisila valiu vuguvugualu ige ea eu vavaga ke vana boisi oo koui valavela ugei.³Kovuvuia bea lavia avoe, vata ko kalevai Diudeae tee, ige ai Disaiboloea valivelu ivai a vadeu ale ke. ⁴Atabeu olai vadeu alivelu aluaga au ba sekiai alivelu bele isito aule ataea nile ke age, ata ko neniale ke ivai vatau ata ko nenia.⁵Iesu kovuvuiabea abota Iesu vai lelevetie solilu. ⁶Katealelu Iesu lavigei avoe, dii valiniu loie solilu isegeto laele keu loige vesulu. ⁷Vatau ataea ba laili ugologoloalivelu bele, isito abole daluvita ugologoloai kosealelu da toelaeabe ke loui daiage.⁸Laeale sisila kele teve, daba lolivelu bele dii valiniu loie solilu. ⁹Eu ke loui lavigei to kalei ulu Galileia.¹⁰Isito evige kovuvuiabe sisila kelu tigeeu avota tilu taito sekiai oiva ataea nile. ¹¹Isege Diuia kaoai loui avoe au oleveo?¹²Abo kaoai nona kitae aevelu volea loui avoe keu atau dua, isege volea loui avoe ata ko nenia iaveo tiatievelu. ¹³Igeto ataea Diu vabuiavelu loui dailu aive.¹⁴Diuia sisilau tai vesulivelu tige Iesu tai Dubu uvule lavisi aloloai haivelu. ¹⁵Ige Diuia tetehamai loui avoe kou oleveogau lulele kovai loi alolo kualu, kou sikulu solisi uale kou. ¹⁶Ige Iesu lavigei avoe dii alolo keu daele olie solilu isito da hanavale keu nonala.¹⁷Ivage ata beu olave ke alivelu age aule ba nona ko neni vai ba ata haivei iale da louale keu Dilavau nonala keu? bela dii nonala. ¹⁸Ata vadeu au huhuile tai nonale keu amigalau ke letatavalu isege oleu isivia au hanavale ke ivi letatavai ata haiveale keu lelevela keu alu toela beu avoele ue solilu.¹⁹Au Mouseseu Basu vai lamelu? Igeto labeu ke huhue solilu isi la olai da kavai? ²⁰Ige ata moeagaea ke evisi avolu loui avoe, munana toelau aele ulu olela aa kavalivelu?²¹Iesu lavigei avoe daa teteu aveve ke age ata moeagaea ke ivai olale da kavai. ²²Katealeluga Mouseseu lalai loulu la bula lehosivai hauai lai eseu eseave kea veuivale vateve ke boieviva isito keu Mousese olie solilu isito lai vavivuia la kealu.²³Ivige atabeu bulale vudiu vate boige keu Mouseseu Basula keu, isito laa vadeuluga dalu tuvualu da bulale ata hoeaseavege ea mauliasege. ²⁴Momai ataea aveve ke ivai avoele nona loulive isito baive ivai ba avoele nona louve leleve ula kele.²⁵Ige ata volea Dielusalemae loale kea loui avoe au ata kelabo kavaevelivelu kaoiva. ²⁶Iva avola kou nonava ige ea valebe a solilu Diuia kitaea vai lelevetie solilu keu Keliso la keu. ²⁷Igeto lai ivalu ata kou oleve kateai loale isito Keliso loale keu ba atabe ivalibelu bele, a oleve kateai loalela keu.²⁸Ige Iesu dubu uvue haivei toai avoe, la ke nenia bahata da ivave, isi dau oleve keveo lolu, da loale keu dauvu loie solilu isito da hanavale keu leleve ata kelake iva savalu. ²⁹Daa ata ke ivalu, avoelega da lolu avola da hanavalu.³⁰Kateige ata volea olai vatalaevei, isito valive niu loie solilu. ³¹Isege ata moeaga ataea uvule vai lelevetilu isi loui avoe keliso loluaga aule ivai teteivale ke moeaga aule ai. ³²Balisesea evige ata moeagaea ke evisi belalage abo ovusasi vole hanavei avoe tai Iesu umuvai vai love.³³Iesu lavigei avoe dale aike laili ui valivoleave uvule isito ba tai da hanavale ke vileo. ³⁴Lale da kaoave laba da ivalivelu bele da oleveo uale keveo laba lolivelu bele.³⁵Ige Diuia abouvu ke belalai avoe malaha keule oleveo tige laba ivalivelu bele? Au aule Gulikia vatae tai haivegei, uge lai ba ivalivelu bele? ³⁶Nona vadeula kou au loulu lale da kaoai isito laba da ivalivelu bele, isi da oleveo uale keveo laba lolivelu bele?³⁷Diuia sisila vali keu vesulivelu loige Iesu kobelai toai avoe olea enialuaga dae love loi ee ive. ³⁸Bukau uvule loui avoe olea abo uvu vai daele vaeavale kea uvule ukolikoli eule hanai laluvai loigei.³⁹Iesu louale keu munanau tuvulau keu louva. Iesu le otogoe tige munana tuvu loi evievi ataeali ui.⁴⁰Ige ata volea ata moeaga kea uvule ke evisi loui avoe, keu Beloveta lelevela keu. ⁴¹Isege volea avoe keu Kelisola keu. Igeto volea loui avoe leleve Kelisoule Galileia loi au avola ke? ⁴²Au bukau loui avoe Kelisoule Deividi ese kela loi Betelehema oo Deividiu avoele uvale keveo aule ui.⁴³Kateai ke belalai vole kalevei tievelu. ⁴⁴Ige ata volea ola Iesu vatalaevei ige atabeu au ada vai avoele vaeava solilu.⁴⁵Ige Dubu anaka naliavale kea kuiakavai loevelu, ige Dubu Bulisiti Balisesea ke belagei avoe laa vadeuai Iesu vai loie savalu? ⁴⁶Ige ata bukatea lavigei avoe atabeu nona louale ke late alivelu bele.⁴⁷Ige balisesea lavigei avoe au nonai lata seleavelu au katealu? ⁴⁸La huhuage loea Balisese ata koea loi uvu vai avoele vaeavalu? kosi kota abo uvu vai avoele vaeavalu abo katealu? ⁴⁹Ata moeaga koea basu valale ue savalu, Dilavau le abolai au tuvu hanavai.⁵⁰Nikodemasi luta avoe loale keu Balisese volela lavigei avoe. ⁵¹Lailoi basu kole lailole memila atavai belai nonave evisi, toba vai ibilave vavui. ⁵²Ige ea laviai avoe au ata Galileia loale ata ala keu au leleve. Kaoai iva beloveta beu Galile iae loie solilu.⁵³Ige kenenia kalevai abo oe tilu.

Chapter 8

¹IESU Oliveta talae tiale keu. ²Vavita vau hodoaveta lolu loi tai Dubu uvue tilu, ige ata moeagae avoe tige IESU tai ugulumai haivelu. ³Isege Diuia basu ai haivevale kea Baliseseali keate voleu malaha voleti tebage abo ke ivai keate ke vai loevelu isi ataea minale vaeavage lavisi ulu.⁴Isege abo IESU laviai avoe Tisa, keate kou malaha voleti tebage lo vai lolu. ⁵Mousese basu uvue loui avoe ata kolete abole vuleta kavei, ale keate ko vavae vadeu loui. ⁶Abo seleavai nonave vole agisi avolu loui, igeto IESU tuholuai ui vatale adau visota kisaiava.⁷Ea vekeai belai uvaga IESU kobelai lavigei avoe oleu kalabe toela asoliale keu vule vai ela kava. ⁸Isi tota tuholuai au adau visota vatale kisaiava.⁹Ige abo ke evisi igaligaliai tievelu, malahala lavisi tai kaila mohohoeala isege IESU ulau ulu keate keta. ¹⁰IESU kobelai lavisi keate ke belai avoe a kavale kea oleveo au atabeu aa kava solilu? Ige keu loui avoe be. ¹¹Ige IESU laviai avoe tai toela alive.¹²Ige tota IESU lavigei avoe dau vata kou ataga dalau, ata vadeu da lovai loale keu ba gusule talivelu bele isito aule mauli ataga ke vai. ¹³Ige Balisese kea lavia avoe au amiga letatavage toelalu.¹⁴Ige IESU lavigei avoe da biageu damiga loui letatavage ke nenive, da oleve keveo lolu isi tota dale oleveo kateai tai. ¹⁵Laeale vatau olale di aveve kaoai isito dau laele kaoa solilu. ¹⁶Da olai lai aveve kaoage di koto keu leleve olisi kosealelu daule di mamati lai aveve kaoai.¹⁷Lai basu uvule loui avoe ata abutiule nonage keule leleve olisi. ¹⁸Kelate daule damilga louge di mamala keu aule ke vai lelevetisi.¹⁹Ige Diuia belai avoe ai mamala oleve ke? IESU lavigei avoe laa daiava savalu iale laa di mama iva savalu. Laa daa ivaluaga laa di mamataga ke ivalu. ²⁰Abo bulale dubu obeleni otovesege IESU aloloai ke louva ige atabeu vatala solilu, taemiveu loie solilu.²¹Ige tota IESU lavigei avoe dale tige laba da kaoalivelu bele isi lale lai kalau toelalu vovoe. Daa oleveo tiale keveo laa ba lolivelu bele. ²²Ige Diuia loui avoe ke amiga kavalivelugau ke loulu, au aule? eu katealelugau loui avoe daa tiale keveo laa ba lolivelu bele.²³Ige IESU lavigei avoe laea kaie isege dau eue, laea vata kou ata. Dau vata ko ata olie solilu. ²⁴Katealelu daa laa lavigei lale lai kalau toelale vovove isito laa davai lelevetige keu duave lale toelale vovove.²⁵Ige ea laviai avoe ole alau? kateige IESU lavigei avoe daa memila laa lavigelu. ²⁶Daa lai aveve keneni ivalu iale dale keneni loui la haivei isito da ba ke alivelu bele isito dale di mamau nona loui vatau ata koneni haivei. ²⁷IESU kateai au mamau nona aveveve keneni loui ata haivelu ige ataea evilabo alogo malomaloaevelu.²⁸Ige IESU lavigei avoe abole vali kela atau ese letatavai vai idiu dole kavage au voeleige to laa ba huhuave dau di olabe a solilu isito di mamau da haivuale kenenila dake ava. ²⁹Daa hanavale ata keu dati ulu isi da kaleva solilu kosealelu au vadu louale keneni da ava ige eu sisila ulale ulu. ³⁰IESU ke louge ata moeagaea evisi vai leleveitlu.³¹Ige IESU Diu volea nonave eviale ke lavigei avoe laeale di nona evisi uluaga laea di disaibolo leleve olive. ³²IESU lavigei avoe lale di nona evisi lovaluaga vatau toela ke lelevave. Toelau ba la agigelivelu bele. ³³Ata kea laviai avoe loea Eibalahamu vavivu olialelu atalai isuiabe vai kabailivelu bele. Aa oleve katealelu lolai loui avoe lale doadoai teve? Baito ke louge lo evi.³⁴IESU lavigei avoe leleve ula au kalau toela age toelave keule avoele isuai, usege eule isuve keta oigei. ³⁵Igeto isu keu bae oo le ulivelu bele isito ese ulaule ole ugei. ³⁶Katealelu atau eseu aa vai doa doatige leleve ula aule doadoai ui.³⁷Daa ivage laea Eibalahamu eseala isito laea daa kavalivelu daa kaoai oava kosealelu dii nona keu laele ue solilu. ³⁸ Daa loui kosealu dii mamau vadeu age daa ivalu kelate lai mamau louge laa eviale ke ave.³⁹Ige ea laviai avoe loi mamala Eibolahamu hau ke ave. ⁴⁰Isito laea ave da kavalivelu da kaoai oiva a nona leleve loi la haiveale keu DILAVA aile da evialela Eibolahamu koseale a solilu. ⁴¹Laea lai mamau avale kela la ko ava. Ige ea loui avoe loea kuvau tavaea ese olie solilu isito loea DILAVAu ese lolaea.⁴²IESU lavigei avoe DILAVAu lai mama olige lale dalu olave dau DILAVA vileoga loale ave dala kou uva dau dauvu loie solilu isito ela daa hanavalu. ⁴³Laa vadeuluga dii nona evisi huhue savalu? keu kosealu, laa dii koto eviale bele ba huhuai. ⁴⁴Laea lai mamala devolo, la olai lai mama devolo lovai olave keai keu memila ata kineta kavege vovoalela keu isi nona lelevele ue solilu isi aule koto leleve ba loulivelu bele aule au sele nona loui ata seleavei oigei, sele mamalu louive.⁴⁵Kateige da nona leleve loui la lavigelu ige la evie savalu. ⁴⁶Katealelu lavolea di kalau toela daele kaoalu? da nona leleve louge laa homasiai evie savalu. ⁴⁷Ata vadeu DILAVA vile oliale keule DILAVAu nona evisi.⁴⁸Ige Diuia nonave ke evisi laviai avoe, au lo leleve ula loui aa laviai, au Samaliteni alau silavau toelau aele ulu? ⁴⁹IESU lavigei avoe silavau toela keu daele ue solilu isito dau di mama nile sekiai ulu isege laea di nile sekiai ue savalu.⁵⁰Igeto dau di dua ke huhue solilu isito hau igali kaogei kotagei. ⁵¹Leleve ula daa laa lavigei atabe igaliu di koto ko huhuai uge keule ba voelealivelu bele.⁵²Diuia laviai avoe lo aveto ba ivalu aele silavau toela keu ulu. Eibolahamu beloveta voleali vovolu. Isege aa loui avoe ata vadeu dii koto ko evisi uale keu ba voelealivelu bele. ⁵³Au ata kitae olie solilu loi mama kitae Eibolahamu, voelealu, aa au beloveta volea vovolu au ole alau?⁵⁴IESU lavigei avoe daa damiga letatavage keule toelai isito dii mamaule daa letatavage ata kela laa dalu loui kosealu ai DILAVAla keu. ⁵⁵Laea ke iva solilu isito dau ivalu dale loui koseige daa iva solilu kateige dale laa late ai seleai katealelu daa ivalu isi nonave evilu. ⁵⁶Lai mama Eibolahamu sisilalu dii vali ni ivaive isi ivai sisila kitaealu.⁵⁷Kateige Diuia lavia avoe ai lahaniu viviti '50' va solisege aa loui avoe da Eiboahamu ivalu? ⁵⁸IESU lavigei avoe daa memila ula ageto ba Eibolahamu ulu. ⁵⁹Ige Diuia vule agisi ela kavalivelu age eu amiga vai mahogovai tai ataea uvule tilu, dubu kalevaive.

Chapter 9

¹IESU loi ivage ata voleu vaevage niveu bavualeta uva. ²Disaiboloea ivai IESU laviai avoe, Tisa, oleu kalau toelaluga aia mama luga ata kou ui nie solilu.³IESU lavigei avoe kaleva, aia mama kea toela olie solilu isito DILAVAu haukalave ke vai letatavage ataeau ivai. ⁴Lai hauai ata keu da hanavale ke hauve ai, vali kalui usege vau loige atau ba haualivelu bele. ⁵Daa vata koveo uge dau vata kou ataga dala kou.⁶IESU ke louito vatale tioai votage tobana olisege vai nive behaumalu. ⁷Isi laviai avoe talivelu tabu lavuale ivi Sailomu kele ai ni totoa, ige eu tialeu au ni totoai niai kuialai lolu.⁸Ige ata keu oo biageabea ke ivai loui avoe au ata kela keu bela ata volela avo late, bela kuvala ugulumai daluava kela keu. ⁹Ata volea loui avoe ata kela keu isege volea lou avoe be keu avo late. Igeto ba ataleu loui avoe dala.¹⁰Ige abo belai avoe ai niu esisiai nialu. ¹¹Eu lavigei avoe ata IESU keu tobana ai vai di ni vavui loui avoe tai Sailomu ele ai ni totoa ige da tai ni totoai niai lolu. ¹²Ige ea loui avoe au oleveo, ige eu loui avoe da iva solilu.¹³Ige ea ata kevai Balisesea ataea tilu. ¹⁴Kateivaleu bulalegau ke alu. IESU vatale tioai vai votaige tobana olisege vai nive vavui laviai avoe tai ele ai ni totoa, ige eu keai nialu. ¹⁵Ige tota Balisesea belai avoe a esisiai nialu, ige eu loui avoe eu tobanata di ni vavui louge da tai emoai niai lolu.¹⁶Ige Balisese volea loui avoe ata keu DILAVA vileo loie solilu isi bula lehosivalu ige volea loui avoe toela avale atau ba aveve kateale alivelu bele. Kea vaki abuti ai leleisi ke belalai kalevai tievelu, tuvuige. ¹⁷Ea tota nite ke belaevelu, a huhuige olela keu au ai ni alavalu ige eu loui avoe Beloveta ata volela. ¹⁸Ige Diuia nona kevai lelevetie solilu isi ese ke aiaveta mamaveta toiavege ea lolu.¹⁹Abo belagei avoe au lai vola kou ni solisi ulu? au oleve kateai nialu? ²⁰Ige aia mamau lavigei avoe mana loi vola keu, niveu keloaleta ualela keu. ²¹Isito ave niale ke lo simalalu, au oleve kateai niale ke isi olela nive ke alavalu. Keu malahala keu belagau au ba ke loui.²²Aia mamau Diu vabuiavei nona kateale alu Diuia memila huhuai avoe oleule loui koseige KELISOla keu ige lai lole dubule lovegei. ²³Katealelu aia mamu Diu lavigei avoe keu vo kitaela keu, belagau ba lalai loui.²⁴Ige abo tota malaha ni kelote toiava loualu ige eu loige abo lavia avoe ai dua keneni DILAVA vavui hoeaseava IESU keu kalau toela atala keu. ²⁵Ige malaha keu lavigei avoe da lulele solilu au keu kalau toela avalela, hau igalali di niu keloalela da ave nialu.²⁶Ige ea laviai avoe au alu vadeu alu? au oleve kateai ai ni alavalu? ²⁷Eu lavigei avoe da memila la lavigealela ige la eviesolilu, isi tota belai uva au lale loi disaibolove olisi au lale?²⁸Ige ea avolu tuvuai dubitoeavai hanavage tilu avolu loui avoe, au Disaibolove oliso loea Mousese vile lolaea. ²⁹Lo lulealu DILAVAu Mouseseti nonalu isito ata keu oleve kateai lolu.³⁰Ige Malaha keu lavigei avoe kou huhui kitaela kou, la huhue solilu atakeu oleve kateai loale isito di ni alavalu. ³¹Lai huhuage DILAVAu ba kalau toela avale kea nona evilivelu bele isito ata vadeu duage aule ke nona evisi.³²Vata kou iviavai loale keu uvue lai evie solilu ata beu, ni kelote valai uale ke nive alavage lai evie solilu. ³³Ata keu DILAVA vileo loie solige aule ba valebe alivelu bele. ³⁴Ige ea laviai avoe a keu kalau toelale ulu. Isi lohaiveva isi dubule lovaevelu.³⁵IESU evige abo dubule lovalu ige IESU ivai laviai avoe au a atau ese vai leleve tilu? ³⁶Ige eu loui avoe olela keu kosive ige da valivelu vai lelevetisi? ³⁷IESU laviai avoe avola ke aa malihava isi avoti nonava. ³⁸Ige malaha keu loui avoe kosive, da avai leleve tilu, isi guliguli avalu.³⁹IESU loui avoe ataea avela da kaoai vatae lolu iale ni kelote keale niai isege niale keale niabeu keloai. ⁴⁰Ige Balisese volea loi kele uale kea loui avoe au a huhuage lota loi niu keloalu. ⁴¹Kateige IESU lavigei avoe lai niu keloige lae kalau toelau laele ue solilu. Isito ave la loui avoe loea nialu ige lai kalau toelau laili ulu.

Chapter 10

¹IESU loui avoe koto leleve ula da la lavigei ata vadeu mamoea anakale veleva solisito magu vusai vaki voleo velevai loale ke vavolo atala keu. ²Isegeto mamoea anakale velevai tiale keu mamoea biagevela loisege biageu iviabe lou lohomegei tai. Ea nonave evisive lovai tai.³Geiti naliavale keu loi alavage mamoe kenenia daiai loisege biageu iviabe loui lohomegei tai. Ea nonave evisive lovai tai. ⁴Au, au mamoe keneni lohomei tai eu unila tisege mamoevea lovai tai kotove evisive.⁵Isito mamoea ata vole ke ba lovai talivelu bele keu ata voleala keu. ⁶IESU donau nona ke loui lavigelu igeto ea nonave ke evie solilu.⁷Ige IESU lavigei avoe nona leleve ula da la lavigei, dau mamoea anaka dala kou. ⁸Ata volea memila di unila loale kea vavoloivale ataea laa, kea unila loevelu.⁹IESU lailoi anaka, atava deu loi kele velevai tiale keule mauliai isi tota ba tai lolivelu bele isi lovi kaolivelu bete. ¹⁰Vavolo atau loale keule loi vavoloai kavei lehosivei isito da loale kele eale ukolikoli mauli kitae agisi ui.¹¹Dau mamoe naliavale atau dua dalau dale di mamoelai voeleai. Ige vavolou ata keu ba agigelivelu bele. ¹²Isito abo ata vole vai veiai vavuge aule mamoe nalievei isito tou toelau loige aule itaitai au maulite huhuaive. Isege tou toela keu mamoe uagevei lovegege igaligalia tilu. ¹³Malaha keu itilu abo bei vavuvalelu mamoe huhuge solisi to amiga ula huhualu, mamoea mauli huhue solilu.¹⁴IESU loui avoe dau mamoe lohomegei oivale atau dua isi da di mamoe keneni huhualu ige ea da huuaevelu. ¹⁵Kelate di mamau da huhualu isege da di mama huhualu ige da di mauli vai di mamoelai vaeavalu. ¹⁶Di mamoe volea ata volea magu uvue uale ke da olai agigei agisi di magu ko igali uvue otovei, ige abo di nona evisi ige magu igali mamoe igali isi lohomegei oivale ata igali IESU.¹⁷Katealeluga di mamau dalu olalu da di mauli vai vaeavai voelealu, isi tota di mauli vai kobelaulu damiga isaive. ¹⁸Atabeu ba daele vai talivelu bele isito da biegela di vuvunetele vai vaeavalu isi tota di vuvunetele va louai da vuvune ke di mama vileo valu.¹⁹Diuia ke evisi belala kitae alu koto ke tava evisive. ²⁰Ata moeagaea loui avoe keu silavaea toelau avoele ualela keu, ivogiveta malomaloalu laa vadeuluga nonave eviva. ²¹Isege volea lou avoe nonave keu silavaea toelau avoele uale nonave olie solilu, au keleteale nii kelote ke nii alavai, au eule?²²Vali voleo Diuia sisila valiu lolu, memila Diu atakeale Dielusalemae dabau loivavale kele abole Dubu hoeaseavagei. ²³Isege IESU Solominiu ou hedakave kela lavisi oiva. ²⁴Isege Diuia loi leleisi vovovalu isi belai avoe baito lo haive au au KELISO ala kou.²⁵Ige IESU lavigei avoe memilaga da la haivelu igeto la davai lelevetie solilu, da di mamau ivile hau moeaga agelu. ²⁶Igeto laea ke vai lelevetie solilu keu kosealu laea ba di mamoe bele.²⁷Di mamoeale di koto evisi daeo loevei isi da lovai. ²⁸Ige da ukolikoliai uale mauli ke vavege beu ba voelealivelu bele isi ata voleu ba dii adale butugei agilivelu bele.²⁹Di mamala ata ke damuale keu ata kitae ata ko nenia uvule ialelu ata beu ba di mamau adau uvule butugei agisi talivelu bele. ³⁰Dau di mamati igali. ³¹Ige Diuia ke evisi vule agisi ela kavai.³²IESU lavigei avoe hau dua moeaga da mama vileo agisi la haiveale kela la ke vavalai vuleta da kavai? ³³Diuia laviai avoe loea haube vavalai aa kava solilu isito au atala amiga vai DILAVA toilage lo ke vavalai aa kavalivelu.³⁴IESU lavigei avoe lai basu uvule nona vole abo kisaiale ke uvule DILAVA lalai loui avoe la kea DILAVA lalaea? ³⁵Au la ke nenia DILAVA olige oleluga DILAVAu nonau lolu ige Bukau nona ke leleve olisi. ³⁶Iale di mamala da letatavai da hanavage da vatae lolu, au ale, isege laea dalu loui kosealu, au DILAVAu ivila ke vai toelatisi loui kosealu dau DILAVA voo dala kou?³⁷Daa dii mamau hau a solige momai daa vai lelevetievevale. ³⁸Isito ivaga daa dii mamau hau age vai lelevetive hauve ke ivaive. Laa daa vai leleve tie solialelu isito ba kele ivave dii mamau dati ulu isege dau di mamati ulu. ³⁹Kateige Diuia olai vatalai vai tai kotaevei igeto IESU adaeabe lelevai tilu.⁴⁰Ige IESU kalevei tialeu Diodana e ke vavale Dioniu luta ata Babatisoeavele kela uevelu. ⁴¹Ige ata moeagaea avoe loevelu isi laviai avoe Dioniu toanabe age solilu isito ata kolau Dioniu louva keu leleve. ⁴²Ata moeagaea vai leleve tievelu kela.

Chapter 11

¹Ata vole ivivela Lasalosi keu hatitialu Betani oo biage, amakinive abutita voleu ivila Mata isege kove ivila Meli. ²Meli kela IESU genale senisi hagote 'maela' ke vai lehosivai au kineu numuta behaumalu. Ke amakinive Lasalosi kela keu hatitialu.³Ige mahohoeabe le kea IESUlu nona hanavai loui avoe ai kakolo leleve keu hatitialu. ⁴Igeto IESU evisi loui avoe keu ba voele hatiti bele isito DILAVAu ivi vai duatisi vove ivi tale vai letatavai, letatavalivelugau ke.⁵IESUle vali bahata Mata is kove Meli isi amakiniabe Lasalosi kelai sisilagei. ⁶Isito Lasalosi hatitiale ke evisi to solekata loie solilu, au hauivale keel valini abutile ulu. ⁷Vali ni keu vesuge tota au Disaibolosi lavigei avoe lai tota kuiakavai Diudeae taevei.⁸Ige Disaibolovea laviai avoe Tisa, abo kelegabo vuleta aa kavalivelu ale kelega aa talivelu louva? ⁹Ige IESU lavigei avoe lailole vavile tiluaga hau volele vatoi, dobai isito valiu kaluge lai oale kele valiu atagalega lai oiva.¹⁰Katealelu ata voleu vavile tiale keule valevolele vatoluaga aule dobai, kosealelu ati vaui vai tiale bele avolu atagai. Katealelu lailole DILAVAu ula aluaga atau toela ke ba vabuiavalivelu bele. ¹¹IESU ke louge vesusege loui avoe lailo kakolo Lasalosiu dobai nalu. Daa tai isage aule kobelai.¹²Disaiboloea laviai avoe, Kosive, au dobai naluaga aule kobelai. ¹³Isito IESU voeleve kelau ke louva. Isege ea huhuai avoe isoho Lasalosiu nalelau eu louva. ¹⁴Ige IESU ba lavigei avoe leleve Lasalosiu voelealu.¹⁵Daa lalai sisilalu, da keveo ue solilu isito lale davai lelevetive. Loige lai avoe tai. ¹⁶Ige malaha vole Tomasi ivive vole Didimasi keu au kakoluvu lavigei avoe loige lai avoluvita talivelu IESU luvita vovoi.¹⁷Abo tai daiai evige Lasalosi abo vai abavuale keu vali nii abutita abutitau vesulu '4'. ¹⁸Lasalosi oo Betani keu Deilusalema oo kitae ke egeveu tu maele '2'. ¹⁹Diu ata moeagaea loi Mata ta Meli ta dulugei amakiniabe kelu uvuai ueviva. ²⁰Matau evige IESU loige kobelai tai IESU vilela velevalu, isege Mei oe ulu.²¹Matau IESU laviai avoe kosive aa koveo uteto dii amakiniu voele solilu. ²²Isito ave aa olai vadeu age DILAVAule ke amui. ²³Ige IESU lavia avoe ai amakiniule ba kobelai.²⁴Ige Matau laviai avoe ma da dibage aule ba vaola kobelai ataea kobekavale vali kela. ²⁵Ige IESU laviai avoe ata da kou dale voeleai isito dale ba kobelai. Iale oleu oleu da vai leleve tiale keule voeleai isito aule ba kobelai. ²⁶Iale ata vadeu ui daa vai lelevetiale keule ba voele alivelu bele, au aa nona ko vai lelevetilu?²⁷Ige keate keu loui avoe mana kosive da ai nona vai lelevetilu a keu KELISO DILAVAu vo alau, vata koveo lolu. ²⁸Matau ke loui to kuialai tilu tai au ko Meli sekiai laviai avoe IESU aike lolu, olai aa ivai. ²⁹Ige Meliu ke evialeta kobelai IESU vileo tilu.³⁰IESU oe loie solilu isito Matau tai ivale kela ulu. ³¹Isege Diuia kele aboili uale kea ivage Meliu tige huhuai avoe isoho Meliu au amakini vutae tai alio alivelu tilu, isi lovai loevelu. ³²Isege Meliu loi ivage IESU uge loi genavele dobai loui avoe kosive, akole uteto di amakiniu voele solilu.³³Ige IESU ivage Meliu alioige Diuia loale kenenia alio kavage keu avoele isuai ulu uvu kitae. ³⁴Ige IESU lavigei avoe laa vai oleveo vaeavalu? Ige ea laviai avoe Kosive loi iva. ³⁵IESU alioalu.³⁶Ige Diuia ke ivai loui avoe ivave, ulave kitaeu Lasalosi vileo ulu. ³⁷Isege volea loui avoe keu ni kelote ke nive alavalu isi hatitite laviage doadoava. Au ba voelealivelu bele?³⁸Ige IESU uvu vesuge kobelai tilu Lasalosi vutae, vutave keu vuleu va late abo vule volela anakave ke bavulu. ³⁹IESU lavigei avoe vule ke levovoave ige Matau voeleale ke amakiniveu lou avoe Kosive, lo vai abavuale valive ni abutita abutitau vesulu iale keule kisiai. ⁴⁰Ige IESU lavia avoe memila daa aa lavialu ai uvuvai daele vaeavaluaga ale DILAVA adau vuvune iva, au da kateaiaa laviage aa evilu e?⁴¹IESU kateai keate ke laviasege abo vule levovoalu isege IESU eue niai loui avoe 'Di Mama, aa dii koto evivalelu daa alu sisila kitae alu'. ⁴²Daa dibage aa vali baita dii koto evigei isito ata moeaga koea loi leleisi daa vovovalu. Ialelu daa ko loulu abo vai lelevetisi ala daa hanavalu.⁴³IESU kateai louge vesusege genuhamai toai avoe, Lasalosi, kobelai lo. ⁴⁴Ige voeleale keu kobelai lolu, abo ogonata buliale keta aboela lolu. Ige IESU lavigei avoe, aa voele banisita umuvale ke vaveagau te.⁴⁵Ige ata Diu moeagae loi Meli luvita uale kea ke ivai IESU vai leleve tievelu. ⁴⁶Isege Diu volea ke ivai tai Balisese lavigelu IESU ale keneni louive.⁴⁷Ige Balisese ata kea isi Dubu nikovai uale kea loi igali toai mitiniai loui avoe lailole vadeu aevei? Malaha keu toana moeagalau ke agelu. ⁴⁸Lailole kalevage ata moeagale lovai tige Lomeniale loi lailo kavei, lailoi vata vaevei.⁴⁹Kateige minaebele atavole kKaiabasi keu Dubu Lida vole, lagani ke uvule abo makalu keu lavigei avoe laea valebe huhue solilu. ⁵⁰Lai ata ke igali kavage au voeleige keu duave, ata ko neniale ba vovolivelu bele.⁵¹Keu ke louale keu maililau ke alu Kaiabasi keu avota Beloveta lau ke alu. IESUle vata ko neni lai voeleige ata ko neniale mauliai ui. ⁵²Isi vata ko ula olie solilu isito DILAVAu esea igaligaliai ui tivale keneni bemotogei agisi loi igalile otovege abo ui. ⁵³Ige vali ke ni vai tiale ke uvue abo huhui huhui kitae ai IESU kavalivelu ke loui oiva.⁵⁴Ige IESU ke ivai Diuia nile oalivelu age vavaveu isuige Diudea vatae talivelu ale ke kalei botoe tialeu oo vole ivie Ibelemi keveo au Disaiboloeali ulu. ⁵⁵Keveo tai usege Diuia sisila valini Basiova keu vuguvugualu. Ige ata moeagaea keveo vaea tievelu Dielusalemae. Tai abo toela loui sesiaito ba vaoe basiova lovi ke isi.⁵⁶Ata kea tai Dubu kitae ke vae IESU kaoai loui avoe au aule ba loi o la vadeu huhualu? ⁵⁷Tivi Bulisitia Balisese ata kea IESU kaoai avoe la aike oleve keveo IESU ivluaga loi libotiave ige lo tai umuvai.

Chapter 12

¹Basiova sisila vali keu bula igaliu unie usege IESU Betanie tilu, oo keu Lasalosi ola keu kelegau IESU Lasalosi isage kobelalu. ²Iale IESU tai velevage Matau avolu lovi vauva, isege IESU Lasalosi ti ui sisila nonake ai usege. ³Meliu senisi hagote vole vai lolu, senisi ke ibila kitaete, ke vai loi IESU genale kosai au kineu numuta ke behaumalu. Isege hagove keu ou uvu kele hagoai ulu.⁴Ige Diudasi Isikaliota keu IESU Disaibolo vole kela IESUlu haialu iale ke evisi loui avoe. ⁵Au vadeuluga kou ko vai voia moni tili hadeleti kina 'k300' agisi haue site ke vave solilu? ⁶Eu ke louale keu amigalau ke huhuai loulu, vavoloivalelu loive isi eu IESU ta Disaiboloea moni baiki naliavalelu louive au moni vadeu vai au baiki kele iavui.⁷Kateige IESU lavigei avoe kalevave da voeleluga age eu di vava senisita vavuva kateigeto da voeleige abo daa vai abavui. ⁸Laeale vali bahata hauiabea uesite keali ui ba hau vavegeve.⁹Diu ata moeagaea evige IESU Betani oe uge kelu loevelu IESU Lasalosi isale keta ivaevelivelu. ¹⁰Igeto Dubu naliavale bulisiti kitae kea huhuai avoe lai Lasalosita kavage voeleai. ¹¹Kosealelu Lasalosila voeleage Diu ata moeagaea otai nikovai uvaga IESU loi isage eu kobelage ata moeagaea ke ivai IESU vai lelevetisi lovai tievelu.¹²Vavita volele ata moeaga moeagaea loevelu Dielusalemae Basiova sisila valiniu loige usege abo loui avoe IESU la kou loiva ige. ¹³Kea kobekavai bamuoele vana koievei agisi tai leleisi ivai sisilave ai genuhamai toai avoe seloo, Iselalaea, kosi kitaeala kou DILAVAu ivile loale ko lai hoeaseavai, Iselalaea kini.¹⁴Kela IESU doniki vole vai ele ugulumai loila asege abo keava, abo kisaiai avoe. ¹⁵Vabualive Saioni mahohoea lai kinila keu loiva, Donikiu dogale ugulumaive.¹⁶IESU Disaiboloea lulele savalea to, ba IESU Otogoe tisege ea luleleai loui avoe abo koto kolabo kisaialu ata ke loueveive isi valevile moeaga avoele alu, ivaga eu Otogoe tilu.¹⁷Ige ata moeagaea ba vai lelevetisiloui avoe ma leleve eu Lasalosi isage lo ivasege Lasalosiu kobelalu, loi nita. ¹⁸Iale keluga keu Dielusalemae loige ata kenenia beiavai tievelu. ¹⁹Beiavai tievesege Balisese ata kea ke ivai loui avoe ivave ata moeagaea lovai. Tievelu lailole vadeu ai kuvave bavui.²⁰Basiovalu Dielusalemae sisilalu loeveale ke volea Guliki ataea loi aboili guliguliai lovi ivale ke uvue. ²¹Kateige ata kevolea tai Bilibi ivai keu Beteseda Galileia abo laviai avoe kosive lo olai IESU ivai. ²²Bilibiu tai Enidulu laviai avoti tai IESU laviaevelu.²³Igeto IESU lavigei avoe atau eseu voeleve keu loi vugualu. ²⁴IESU loui avoe leleve ula da la lavigei uiti ii katuge vatale tiale keu sakavage au ba lavilivelu bele isito uiti ii katuale keu lavige aule bai moeaga otovei.²⁵Ata vadeu au mauli huhualuaga aule au mauli lelevai isege oleu au mauli huhue solisi IESU haukala kole tiale keule ukolikoli mauli vai. ²⁶IESU loui avoe ata vadeu da hoeaseavale keu da lovai dati tai ige di mamaule ke hoaseavai.²⁷IESU kateai abolai louito tota loui avoe di uvui tetealu, dale vadeu loui? Mama daa hoeaseava taemi ko uvule da hau keluga loale kela loi taemive ke valuiale vateu tuvu kela da valivelu loale dale tuvu ke vai. ²⁸IESU koto kateale louito loui avoe mama daa olale ataeau di avevele ai ivi letatavai. Isi kateai lousege Otogole nonau dobai avoe ai avevele memila di ivi letatavalu, iale ave ai avevele abo tota di ivi letatavalu. ²⁹Koto keu loige ata moeagae IESU vavale uale kea ke evisi volea louiavoe hatala keu lulualu isege volea loui avoe Anelula keu avolu koto louva.³⁰Ige IESU lavigei avoe koto keu di totonalu loie solilu isito lai totonalu koto ke lolu. ³¹IESU loui avoe ave vata ko vai kotale vaeavalela kou lolu, ave vata kou ata kitae ke kavai lovai vai kavatuliveluga kou lolu.³²Ivalivelu abo vata kole daa vai letatavage dale ata koneni damigalu agigei. ³³IESU voele louvale keu abole vai Satauloeavai, ige au idile voeleai isi ata koneni amigalu agisi.³⁴Ige ata moeaga kea laviai avoe lo basu uvue dodavage loui avoe KELISO keu ba voelealivelu bele. Isege oleve katealela aa loui avoe abole atau ese vai letatavai? olela atau ese ke? ³⁵IESU tota lavigei avoe atagau aike laili ulu valive niu egeta ue solilu katealelu la konenia loi ataga kole teve. Ige ba vau gusu keu la bavuge ivelu bele, ata vadeu loi gusu kele tiluaga au ba huhualivelu bele au vato oleve kelegau ke otiva. ³⁶Laea atagale ualelu ataga vai lelevetive, ilivelu atagau ese olive, IESU ke louto niabelu amiga mahogovai tilu.³⁷IESU toana moeaga agelu igeto abo vai lelevetie solilu kou DILAVA vola kou, kate savalu. ³⁸Ige keu Aisaiau louale kelau ke vai lelevetilu loui avoe Kosive oleule ba loi nona ko evisi vai lelevetisi, isi olevilele DILAVAu adau hau koule loi velevai?³⁹Katealeluga ataea koto evie savalu, Aisaia tota louale keu leleve. ⁴⁰Eu niabe vai gusutilu isi uvuiabe vai aukaeavalu, kea abo nita ivai abo uvule huhuai kuiakavai loige da amauligeveva.⁴¹Aisaiau kelate loulu, kosealelu eu IESU ataga ivalau ai loulu. ⁴²Ige Diu Lida moeagaea IESU vai lelevetilu isito Balisese vabuiavelu abo Dubule kokigeva. ⁴³Aveveabe keu toelalu kosealelu ea ata hoeaseavei to DILAVA hoeaseava solilu.⁴⁴Ige IESU genuhamai toai loui avoe ata vadeu daa vai lelevetiale keu DILAVA tagau vai leleve tilu, kela daa hanavage daa lolu. ⁴⁵Isi ata vadeu daa ivale keu daa hanavale ketagau ke ivalu, kela daa hanavage daa lolu.⁴⁶IESU loui avoe daa loale kou vatau ataga dala lolu, ialelu oleu daa vai lelevetiale keu ba vavile ulivelu bele. ⁴⁷Ata vadeu igaliu di nona evisi to nalie solige daa ba vai kotalivelu bele daa loale kou vata vai kotale vaeavalivelu loie solilu.⁴⁸Ata vadeu da homasiavai daa louale nona keta evie solige koto ke tavaule vaola vai kotale vaeavai eu evisito a solialelu. ⁴⁹IESU loui avoe daa nona louale keu di nona olie solilu isito di mamau daa hanavale kela au nona ke loui da haivui loui avoe tai nona ko loui ata lavige. ⁵⁰Daa dibage nonave keu ukolikoliu avoele uale nonala aa eviluaga ukolikoli mauli nona ketaga aa ke evilu amigalu. Dii mamau nona ke daa haivuale kela daa ke loui laa haivelu.

Chapter 13

¹Iale Diuia sisila vali ni igaliu usege IESU dibage eule vata ko kalevai tota kuialai au mama vileo talivelu lou au atate ke kalevei talivelu uvu kitae alu abolai, ke ivila. ²Abo Aleto ilivelu asege seteneu memila au huhui vai Diudasi Isikaliota Saimoni vou uvue vaeavalu, ige eu IESUlu haiai vai ata vavelivelu.³IESU dibage mamaveu hau moeaga vavulu ige eu DILAVA vileogau lolu iale aule tota kuialai DILAVA vileo tai. ⁴Abo gutu lovi isi usege IESU kobelai au ogona tatave ke lebodiai vai vaeavalu isi tauvelo vai kolovulu. ⁵Isi ee vai disile lehosivalu isi au Disaiboloea geina totoai tauvelo ta genaeabe haumage doadoalu.⁶Isi loi Saimoni Bitale loige Saimoniu laviai avoe Kosive au aa dii geina totolu? ⁷IESU laviai avoe da vadeu avale ko aleto ba vaoe huhua. ⁸ Bitau IESU laviai avoe leleve ula aa ba di geina totoalivelu bele, ige IESU laviai avoe daa ai geina toto solige au ba daele olilivelu bele. ⁹Saimoni Bitau laviai avoe Kosive, dii geina ula totokale isito di adata kineta totoa.¹⁰IESU lavia avoe ata vadeu emoale keu ba ke alivelu bele isito aule geina ula totoai ige vavave keneniale duai ui. Laa ko nenia duave isito la neniai dua solilu. ¹¹IESU dibage voleule avolu haiai kelugau loui avoe la ko nenia dua solilu.¹²Ige IESU benaeabe totoai vesuiavai au ogona kitaele ke vai katui ugulumalu isi lavige avoe au la ivalu da vadeu lalai ale ke? ¹³La dalu loui avoe, Tisa isi Kosive? keu lelevela la ke louva da kou katealela la ke louva keu lele ula. ¹⁴Dau lai Kosive isi lai Tisa olisi lai geina totoale late lata volea geina totoave. ¹⁵Daa evetevete laa ai kela haivelu ige lata kelate ai volea geina totoave.¹⁶Leleve ula da la lavigelu hauivale keu ba tai au avoele hauivale ke leivialivelu bele isi oleu au nona hanavage oleu vai tiale keu ba nona biage ke leivialivelu bele. ¹⁷La ko dibaluaga sisila kitae lalai la ko neni aluaga. ¹⁸Daa la ko nenilai loue solilu da dibalela oleu daelete, da agigelu kea daeleteala kea. Isito Bukau uvue kisaiale ke vai leletisi oleu dati beledi iale keule au geina letatavai da bisi.¹⁹Da ko loui la haivegeto keu valivelu loi ige lale ba da vai lelevetive. Dau ata ke dalau. ²⁰Koto leleve ula da lalavigelu ata badeu da hanavale ke valuaga datagau ke valu ige oleu da valuaga da hanavale ketagau ke valu.²¹IESU ke louge vesusege isu kitau avole dobai vai isutilu ige eu ele loui daiai avoe leleve ula, la voleule dalu haiai. ²²Ige Disaibolo kea evisi vole malihei avoe ole igalila ko alivelu eu loulu.²³Igeto Disaibolove vole IESU avolu olavale ata vole kitae keu loviu tebolole ugulumai avoele besai ulu, IESU vaki voleo. ²⁴Kateige Saimoni Bitau Disaibolo lavigei avoe, belave, olela ke alu ige eu loulu. ²⁵Ige eu IESU vileo besale keu tota vovolovai belai avoe Kosive olela keu.²⁶IESU laviai avoe ivalivelu da beledi ivi vai melegile sububisi vai vavuge ata kela keu, ke louito beledi ivi vai melegile subu bisi vai Saimoni voo Diudasi Isikaliota vavulu. ²⁷Beledi iae seteneu uvuvele dobalu ige IESU laviai avoe aa vadeu ale ke solekata aso.²⁸Ige ese ke nenia teibolo adale uale kea ke evisito loui avoe kou vadeulau ko loui laviava. ²⁹Isege volea huhua avoe Diudasiu moniabe baiki vai oivalelu loui isoho IESU laviage lovi vole voigei sisilale isi, bela hauvole voigei agisi haue site ke vavelivelu. ³⁰Diudasiu beledi ula vai to tisege vau solekata loalu.³¹Kateige Diudasiu tisege IESU lavigei avoe, atau eseu tota kuialai tai au ataga agiveveu vuguvugualu. Ige DILAVAta au voo letatavai, isi hoeaseavalu. ³²IESU ivile ataeau DILAVA vai lelevetisi isege DILAVAu au voo tota atagave vavui ivive letatavai. ³³Di esea da ba vali moeaga laili ulivelu bele isege laleba da kaoave, da Diu lavigeale late daa tiale keveo lale ba lolivelu bele.³⁴Daa basu dogave lalai vaeavalu, laeale volelai isiviave da lalai isiviale kelate volelai olave. ³⁵Katealele ataeale la iviegei loui koseai laea IESEU atau dua lala koea.³⁶Ige Saimoni Bitau IESU lavia avoe kosive a a oleveoga ko otiva, IESU laviai avoe da tiale keveo aba lolivelu bele isito vaoe ale ba da lovai lo. ³⁷Bitau IESU laviai avoe kosive isege vadeuluga da a lova solilu ave, dale di mauli vai alu vaeavai. ³⁸Kateai louge IESU laviai avoe koto lelevela kou da aa lavialu kokoluguia koto solisege ale da vovoho abutita igalita ai loui koseai da ata ke diba solilu olela la ke louva.

Chapter 14

¹Ai lutiu bai kele momai vabualive isito DILAVA vai lelevetisi data vai lelevetiso. ²Di mamau ou uvue uvuve keu moeaga moeagaea ulu, isito au katesolige da la lavigelu dale tai lalai ovole koui otovei. ³Au da tiluaga dale tai lalai uveve ou uvu ke hoeaseavei to ba kuialai loi la agigei talivelu da uale keveo lai ba ui.⁴Daa tiale vatava ke la dibasolilu isi kuvave keta la iva solilu. ⁵Ige Tomasiu IESU laviai avoe kosive lo dibasolilu aa oleveo otivale ke lole oleveo kateai ke dibai? ⁶Kateige IESU laviai avoe dau kuva dalau isi leleve ula dalau isi ukolikolia uale dalau atabeu ba loi di mama vileo talivelu bele isito daeo loi ba avoe te. ⁷La ba dibaluaga di mamataga la ke dibalu, kole lavisi tiale keu la mama ivage vesulu.⁸Ige Bilibiu IESU lavia avoe kosive ai mama lo haivege keu loele neniai. ⁹Ige IESU laviai avoe da ati uale vali nii moeagau vesulu ige aa oleve kateai da iva solilu Bilibi? ata vadeu da ivale keu di mamalau ke ivalu. Isege aa oleve kateila ai loui avoe ai mama lo haive.¹⁰Au aa vai lelevetie solilu dau di mamati uale keu igalila keu eu dati ulu isege dau eti ulu. Ige ata abuti keu igalila keu nonau tava da louale keu nonavela keu mamau daele ulau ai au haukala ke alu. ¹¹Daa vai lelevetive dau di mamati ualela ige eu dati ulu, isi au vadeu ale ke ivai vai lelevetive.¹²Leleve ula da loui la lavigelu ata vadeu da vai lelevetiale keule da vadeu ale ke aule ai isi aule hau kitae agei, kosealelu daule kuialai di mama vileo tisege. ¹³Laa vadeulu olaluaga dii ivile da laviave ige dale lamei ige di mamau iviveule kitaeai. ¹⁴IESU loui avoe la haubelu di ivile da laviage dale vai lamei.¹⁵Laa dalu olaluaga di basu ke naliave. ¹⁶Ige dale mama daluiavage aule laa hoeaseavale munana tuvu lamege aule vali bahata laili ui, koto la haivei vai lai uvue vaeavai vali baita laili ugei. ¹⁷Ukolikoli munana tuvu vatau ataea ba ke valivelu bele isito laeale ke vai kosealelu la ke dibai avoluvita ulu ige eu lai uvue ulu.¹⁸Daa ba la kalevege laea golivu olisi ulivelu bele isito dale ba lalai loi. ¹⁹Aule aike vali kou uvue vatau ataea ba da ivalivelu bele isegeto laeale da ivave da ualelu latale uve. ²⁰Vali ke nila lale dibage dau di mamati ulu isege laea daele ulu ige dau laele ulu.²¹Ata vadeu di basu vai nikovai uale keu dalu olalu, lauai keu vai ulu iale keu di mamataluagau ke olalu ige dale damiga vai haivui. ²²IESUlu haiale Diudasi ke olie solilu isito Diudasi vole ke IESU laviai avoe kosive aa vadeuluga amiga vai lo haivei vatau ata kota haive solilu?²³Ige IESU laviai avoe ata beu dalu isiviale keule di koto evisi ige di mamaule avolu isiviage lole avoe loevei isi loi oo vaeavai avoluvita uevei. ²⁴Ata vadeu da homasiavai di koto evie solige koto keu di mama kotola keu evie solilu kela da hanavage da lolu.²⁵Daa laili la ai koto ko la haiveva. ²⁶Katealelu duluavale munana tuvu ke di mamaule di ivile hanavege loi la aivei hau ko neni bahata da laa lavigeale keneni. ²⁷Daa uveve dua lalai kalevalu da di uveve dua lalai kalevalu da vatau ave kateale lalai kaleva solilu kelu vabuaevevale.²⁸La evige dale laa kalevei tai isito dale ba kuialai loi la dalu isiviale kelu sisilave daleba loi da di mama vileoga tiva, di mama ke kosi kitae. ²⁹Daa memila la haivegeto keu loi keu loige lale vai lelevetive.³⁰Da ba laili nona moeagalivelu bele vata ko kitaeu loige au ba dalu haube vai loale bele. ³¹Isito vatau ata ko nenia luleleige dau di mama kelu isivialu isi di mamala louge da hauve ava. Katelaleu kobekavage lai tai, IESUla keu au memelo lavigeva.

Chapter 15

¹IESU loui avoe dau uaini leleve dala kou isege di mama keu vuu biagela keu. ²Uaini doievea daele dale kea baie solige dale ke koisi letulisi vai kavatui isito dove volea baiale ke kalege ui bai moeaga ai.³Laa da louale ke evievelu ige nenive. ⁴Daluvita uve ige data laili ui doievebeu ba auvu ui baialivelu bele isito uaini legau dai loi baiaiva. Ale dati uluaga ale baiai.⁵IESU loui avoe dau uaini dalau isege laea dovea, hasivea, la daluvita uluaga lale baiave isito lale lauvu uluaga la ba baialivelu bele. ⁶Atabe igaliu dati ue soliluaga abole vai kavatui idiu hasilate venelu ui giliai ige ataea venelu agisi tai vaui. ⁷Ale dati uluaga di koto ko neniale aele uge a vadeulu olale keneni abole alu ai.⁸Di mamaule ivi kitae vai kosealelu au ai bai moeagaea uge aule di disaibolo olisi haua. ⁹Di mamau dalu ola kitae ai, au uvu keneni vai daele vaeavalu kelate data di ola kitae laele vaeavalu isi di uvu bahata ke lamelu 'lalokau' kelu laeale di lalokau kele uve.¹⁰Laa di basu ko naliu dua aluaga lale di sisila kitaele uve 'lalokau' da late dau di mamau basu nalialele sisilave kitaeu daele ulu. ¹¹Daa hau ke loui la lavigei ige di sisilau laele kitae ai ui, ige lata sisila ulale uve.¹²Di 'lo' la kou laea volelai olave da lalai olale kelate lata volelai olave. ¹³Atabe igaliu loi au kakoluvulai ola kitaea ai au mauli vai abolai vaevai voele solilu isito dau la huhugei loi lalai voelealu.¹⁴Laea di kakoluvuia da vadu loui la lavigeale ke ave. ¹⁵Da ba lalai loui kosealivelu bele laea di hau avale ataea, hauivale kea dibae solilu vadeu kosiabe keu avale. Isio laea di kakoluvuia dale di mama vileo nonave evivale keneni dale laa haivei.¹⁶Laea daa makae solilu isito dala la makagelu isi la letatavagelu laea tai bai moeaga otoveve ige lai bai keu ui. Katealelu lale vadeulu louale ke di ivile mamaule lamei. ¹⁷Kela ke da la lavigelu volelai olai isivi vole vaveve.¹⁸Ivalivelu vatau alu tuvuige keu memila dalu tuvualela keu, aule atalu tuvuai. ¹⁹Au vatau ata olige vataule alu olai, kosealelu au evile. Isito au vata vile olie solilu dala a vage au daelete olige vatau alu tuvualu.²⁰Nonau tava daa la lavigeale ke huhuave hauiale atau ba tai au biage ke leivialivelu bele abo daa vai toelatige abole la agigei toelatigei, abo di nona evige abole lai nona evievei. ²¹Isito abole ba laele hau ko neni ai di ivile abo lulele solilu oleu da hanavalu. ²²Daa loi lavige solige kea kalau toelau ue solilu isito abo ba ekisi kiusialivelu bele abo kalau toela kele.²³Ata vadeu dalu tuvualuaga di mamatalugau ke tuvualu. ²⁴IESU loui avoe au da hau alu louale ke a solige atabeu alivelu bele ataea nile, aboba toelalivelu bele isito ea ave ivalu isi data di mama vai toelatievelu. ²⁵Isito keu memila nona loui kisaiale abo basu Bukau uvue abo dalu tuvuaevelu, da mamau hau moeaga age.²⁶IESU kateai louito tota lavigei avoe dale munana tuvu lalai hanavai ige aule di nona keneni la haivei, da letatavage ataea da ivai dau ole dalau. ²⁷Ige ketale laeale da loui letatavai ata haivei laea da loui di haukala ko age laea daluvita ui, da avale keneni ivai loiva kelu loui ata haiveve kosea ata kela ke IESUlake.

Chapter 16

¹Da koto ke loui la lavigelu lai evievi kele melia uvu momai kalevalive. 2 Abole dubule la lovegei isito valive niu loiva ata ke neniale la kavei loui koseai lo hau duala ko DILAVAlu ava isi la kaveatisi be kalevalivelu bele.³Ataeale kelate ai abo ba di mamata data dibale bele. ⁴Isito nona volela ko da la lavigelu ko evisi huhuave ata kea valiabe niu loige abole ba loi. Kelu da memila loui la haive solilu, da laili ualelu louive.⁵Isito dale tai ata keu da hanavale oe isege la volea da belae solilu, aa oleve otiva? ⁶Isi dale ko loui la lavigei tige, uvu kitaeule lai lutiu bai bavui lale uvuave dalu. ⁷Isito leleve ula da la lavigei lai dualu da tie solige munana tuvu ba lolive bele lalai, isito da tige dale lalai hanavege abole loi.⁸Keule loluaga aule vatau toela vai la haivei, kalau dua isi toelave agisi nonale otoveve ke neni la haivei. ⁹Ataea kalau toelau loi kitaeage abo uvuvai daele vaeava solilu. ¹⁰Isito kalau dualu loui daule di mama vileo tai ige la ba tota da ivalivelu bele. ¹¹Isi kotalivelu DILAVAule setene vai kotai siauve ke neni vesuiavai.¹²IESU loui avoe daele nona moeagaea ulu isito dale louge la ba ke huhualivelu bele ave. ¹³Isito munana tuvu leleve keu loige keule ba nona leleve ke loui la haivei la lohomegei koto leleve ke ulale tai au ba au huhu loui la haivelivelu bele isito au, eviale keneni loui la lavigei. ¹⁴Aule loui da letatavai hau keu daelela daelegau ke vai loui la lavigeva.¹⁵IESU loui avoe di mamau hau keneni damualela iale munana tuvule daele ke vai loui la lavigei. ¹⁶IESU tota lavigei avoe lale aike vali ni kou uvue ba da ivalivelu bele isito lale ba tota da ivave.¹⁷Ige disaibolove volea loui avoe vadeu nonala kateale keu isi dale di mama vileo tai? ¹⁸Kateige ea loui avoe vadeulau keu ke louva?¹⁹IESU ivage ea nona kele malomaloai tige lavigei avoe au la di nona kele malomaloalu? Da loui koseige vali ko nile lale da ivave isi tota la ba da ivalivelu be, isi tota lale ba da ivave. ²⁰Leleve ula da la lavigei lale ba uvuai alio kavave isege vataule sisilai lale ba uvu kitae ave isito lai uvu keule kuialai sisila kitaeai. ²¹IESU lavigei avoe da louale keu koesalu keate voleu au ese vaealivelu age vavave keule tuvu kitae ai isito eseu uge keate keule sisila kitae ai eseu vata kole ulu.²²Kateale late laeale ave uvu kitaeave isito dale ba la ivegei, laleba sisila kitae ave atabeu ba la sisila ke valivelu bele. ²³Vali ke nila lale ba da lavialivelu bele, hau volelai leleve ula lale hau volelu di mama laviage di ivile aule lamei. ²⁴Vali ni kela lavisi loaleu ave laea valebelu di ivile lavie solilu. Kelu di ivile lavia, ige aule amui ige ale sisila kitaele ke agisi te.²⁵Da nona ko donale la lavige solilu isito nonau bai ulale da la lavigelu, nona leleve ula di mama DILAVAu nona.²⁶Vali ke nila laeale di ivile da laviave ige dale di mama laviai lalai. ²⁷Di mamau lalai ola kitaealu la dalu olage eu ke ivaive. Isi laea da vai lelevetige dau DILAVA vileoga lolu. ²⁸IESU loui avoe dau di mama vileoga lolu, isi vata koveo ulu iale dale tota vata ko kalei kuialai di mama vileo tai.²⁹Ige Disaibolovea laviai avoe a nona lelevelega ko nonalu, aa dona solilu. ³⁰Lo ave luleleige au hau ko neni dibalu isi ai olaiebeu ue solilu, atabeu a belalivelu, katealelu lo aa vai lelevetige au DILAVA vileoga lolu. ³¹Ige IESU lavigei avoe au ave la daa vai lelevetilu?.³²Iva ave valive niu lolu au loige la ko neniale iluvisi lai oe tiatisi, daa kalevaive isito di mamaule daiti ui. ³³Daa ke laa lavigelu, daele lale uveve dua ave. Isito vata kole toela moeagau ulu isito goadave, da toela kele goadale late lata goadave da vatau toelale vuiniale late la vuiniave.

Chapter 17

¹IESU au nona ke louge vesusege au ni letatavai Otogoe niai loui avoe, mama valive niu ave lolu ai voo hoeaseava ige ai voo ule a hoeaseavai. ²A ai vuvune damui da letatavage ata ko nenia di adau valale ulu iale a ata damuale keneni dale ukolikoli mauli ke vavei.³Ukolikoli mauli keu kosealu ata ko nenia ivage a igaliu DILAVA leleve isi ea huhuige ala da hanavage da lolu isi abo uvu vai daele vaevage dale ukolikoli mauli vavei. ⁴Da vata koveo ai ivi letatavalu a hau damuale ke da hauai vesuiavalu. ⁵Memila vatau ue solisege da ati uge a di ivi letatavalu iale di mama ale tota vuvune damu isi di ivi letatava.⁶Da ai ivi loui letatavai ata haivelu a ata damugeale ke vata koveo kea aelela kea, a ke damulu ige ea ai ivi evievelu isi ai nona vaevelu. ⁷Ave ea dibage hau keneni aeogau loige a damuva. ⁸Da ai nona keneni a da laviale keneni da loui haiveva ige ea ai nona keneni evisi vai lelevetilu ige leleve dau aelega lolu.⁹Da abolai guliguliava da vatalu guligulie solilu isito a damuale kelaiga da guliguliava, kea aelela kea. ¹⁰Da ata agigeale kea bahata aeleala ige aele kenenia daeleala ige lai ata agigeale kea di ivi letatavalu. ¹¹Iale dale vata kalei aeo loi isege ata koeale vata kole ui di mama au ata tuvute ige ai ivi keu vuvunete kelu ai vuvunela bavuge ige ea aelete olisi latiloea igali oliale kelate ea lailoili igali olisi ui.¹²Da aboili uvale kela dale nimabigei aboili ui ai ivile a damuale keneni ivaga vole igali Diudasi ke igaliu da kalei voele kuvae tiva, ilogo bukau louale ke vai lelevetilu. ¹³Isito dale ae loi isege koeale vata koveo ui kelu da olale di sisila keneniu uvuia bele dobai uge abo voleteali sisilai ui tigei. ¹⁴Da ai nona loui haivegelu ige vatau abolai tuvualu kosealelu ea ba vata ko atatebele daa late dau vata ko ata olie soliale late.¹⁵Da alavia solilu agigei ogeta otove vata kole, isito au nalige dua aso atau toela uvule. ¹⁶Kea vata kou ata bele da late dau vata kou ata olie solilu. ¹⁷Iale ai kotou tuvu kele ke hoeaseave ige abo atau tuvu olisi.¹⁸A da vai vata koveo hanavage da loale kelate da hanavege ea tilu vata koveo. ¹⁹Da damiga vai amulu iale kea abota abobiga agisi amuge hoeaseave ige ata tuvute olisi.²⁰IESU loui avoe ata ko ula oliesolilu isito ata koea tai di nona ko loui ata haivege kea ke evisi abo uvu vai daele vaeavai keluga da guliguliai aa laviava. ²¹Ige ata ke nenia ata igali olisi di mama au daele uge dau aele uge lati ata igali oliale kelate ata kea igalitoai lailoili ui. Ige vatau dibage ala da hanavalu.²²A da letatavale ke letatavagelu ige abo voleali uvu igaliai lati uvu igaliale kelate. ²³Da aboili ulu ige au dati ulu ige keu lailo keneni agisi loi igali toai ulu. Ige vatau dibage ala da hanavalu isi ai ola kitae vavelu, a dalu olale kelate.²⁴Mama atako a damuale da olale keale daluvita ui da oleveo uale keveo isi valivelu abo di dua keneni ivai a damuale ke vatako a solivalela a dalu olai hau ko neni damulu isi di ivi letatavalu.²⁵Di mama a keu ata melite duave kenenia aele ulu igeto vata kou a dibasolilu isege dau a dibalu ige koea dibage ala da havalu. ²⁶Da ai ivi haivelu iale dale tota haive louai ige ai ola keneniu aboili ui. Ai ola keu daele uale ke aboili uge dale data aboili ui uvuiabetale tai ui.

Chapter 18

¹IESU kateai guliguli ai au mama laviaito kalei au mohoho leveni '11' ke lohomegei tai e vole Kidoloni ke koui tai vaki voleo vu uvue ueviva. ²Isege Diudasiu tai avolu haiale keu vu ke ivalu vali baita IESUle au mohoho keali talivelu keveo uevigei. ³Isege Diudasi le keu solodia gulubu vole lohomegei ata bukate dubu anakale leleisi uvale kea isi dubu bulisiti isi Balisesea ata volea lameba agisi tosi ta agisi loevelu, tavea, bi, manu ke kakavai loevelu IESU kavalivelu.⁴Ige IESU memila dibalu abo vadeu ale ke, isi tai lavigei avoe la ole kaoalu. ⁵Ea laviai avoe IESU Nasaleta biage ige IESU lavigei avoe ma dala kou, isege Diudasiu IESUlu haiale keu lavisi ulu tuvali ata keali.⁶IESU lavigei avoe dala kou, ige kenenia abo iae tai otolovai vata kavai navai ulu. ⁷Ige IESU tota belagei avoe la ole kaoalu, ea tota loui avoe IESU Nasaleta biage.⁸IESU lavigei avoe, da memila la lavigelu ata ke dala kou au la da kaoaluga louge koea tai. ⁹IESU memila nona vole ai loui avoe mama ata a damuale ko, daba be kalevage talivelu bele. Ialeto abo IESU vage loui avoe la daa vage lougau kaile koea tai.¹⁰Isege Saimoni Bitau gaia benisi laluvai ela hai bulisitiu voo vole golemave vaite ke koisi letulilu, malaha ke ivila Malokasi. ¹¹Ige IESU Bita laviai avoe benisi vai navele iavu, di mamau kabusi vai damuale ke dale isi?¹²Ige solodiasi kabuteni Dubu naliavale kea IESU vatalai umuvai vai tievelu. ¹³Abo luta vai Anasi vileo tilu, keu Kaiabasi valu lu, louive keu Diuia Dubu ata kitae olilu. ¹⁴Kaiabasi keu Diu ata keneni lavigei avoe ata igaliu lai loi vatalu voeleige keu duave ataeale doadoa ui.¹⁵Saimoni Bitau IESU lovai tige Disaibolo voleta lovegei tilu, Disaibolo keu aea bulisiti keu ke ivalela, ialelu loui aboili kotavale keveo tilu. ¹⁶Igeto Bitau taito anaka vavale lavisi ulu isege Disaibolo vole keu haea bulisiti keti ou uvue tilu igeto Disaibolo keu ivage Bitau anakale lavisi uge tai anaka naliavale va ke lavia avoe, tai valae ata ke laviage lo, ige va keu tai Bita laviage ou uvue lolu.¹⁷Isege anaka nikovai uvale va keu Bita belai avoe au, au IESU Disaibolo alau? ige Bitau loui avoe be da olie solilu. ¹⁸Isege ata kosive kea dabai vene beisi koevele leleisi uevia. Isege Bitau avota dabai veneu koele lavisi uva aboili.¹⁹Isege haea bulisiti keu IESU belai Disaibolo vatalai belai alolovetalu belalu. ²⁰Ige IESU laviai avoe di alolo keu ata ko nenile da aloloalu, valai Dubulu koui uvale ke vale da aloloai haiveva. Isi Dubu kitae ke vala dale lavisi aloloagei Diu ata kenenia usege da bele sekiai alolo solilu. ²¹Aa vadeuluga da belalu? le ata ke belage da vadeu louge ea eviale kelu ige ea alavia.²²IESU ke louge Dubu bulisi voleu IESU vavale laviale keu au adala IESU golema kavai loui avoe a vadeuluga Dubu kosive kelu koto kateale loulu. ²³Ige IESU laviai avoe di nonau boliage vavala, isito di nonau leleve olige avadeuluga da kavalu? ²⁴Ige Anasiu adave umuvai vai hanavage Kaiabasi hae bulisiti vileo tilu.²⁵Isege Bitau veneu koele lavisi usege ata kea ke ivai lavia avoe, au, au IESU Disaibolo vole alau? ige bitau amiga vovohoi avoe da bele. ²⁶Isege haea bulisiti vo voleu Bitau golemave koiale ke kakoloeabe voleu loui avoe au ala da ivalu vu uvula IESU luvita usege? ²⁷Bita le keu vovohosege kokolugu kotoalu.²⁸Ige abo IESU vai Kaiabasi kalevai vai gamania oo kitae talivelu ageto, valiu niu vavita ulage abo ola solilu vai toelatilivelu isito Basiova lovi ievei. ²⁹Bailateu aboeo tai lavigei avoe, la ata kou toela vadeu ivalai vai loevelu. ³⁰Ige ea loui avoe ata keu toela be a solibeto lo vai aeo loie solilu. Isito toela kitae ala age lo vai aeo lolu.³¹Bailateu lavigei avoe vai tai lai Diuia basu kele belalave, ige Diuia laviai avoe keu talavatu la keu lole vaitai kotai, kavagau voeleige. ³²Kea kateai louale keu IESU nona louale ke vai lelevetilu, oleve kateai voeleu louale ke.³³Ige Bailateu nao kitaea uale keveo tai IESU toiavage avoe tilu, ige belai avoe, au, au Diuia kini alau? ³⁴Ige IESU laviai avoe au aa biagela bela ke alu? bela ata voleala da loui aa lavialu? ³⁵Ige Bailateu lavia avoe au dau Diu ata? au dau? ai ata koeala Dubu bulisiti ata keali avai damuevelu ale vadeu ai?³⁶IESU laviai avoe vata kou di vata olie solilu, au vata kou daele olige daeleteale aboili vole kavei vai Diu vavelivelu bele isito ave di vatate keu vatako olie solilu. ³⁷Bailateu IESU lavia avoe au au kini alau? ige IESU laviai avoe ma avola a ke loulu, dau kini dalau huhui kelega da loi vatae, isi huhui kelega da lolu isi nona leleve ke vai lelevetisi ige olea lelevele uale keale di nona evisi daeo loi.³⁸Ige Bailateu lavia avoe ige vadeula leleve? Bailateu ke loui laviai kalei Diue tilu tai lavigei avoe da kelelebe avoele iva solilu. ³⁹Isi lai kasitomu ualela lale olage da Diuia kini vaveai vai lamei? ⁴⁰Ige Diuia genuhamai loui avoe be malaha ke kalevaito Balabasi vai loame, Balabasi keu vavoloage abo vai dibulalu iale ata kela abo ke louva.

Chapter 19

¹Ige Bailate IESU vai visukaeavalu. ²Isege tuvaliavale ata kea kote bekate kaeai avolu saneka aeviva isi vai IESU kinele ketevelu sanela late kineve daiulu. Isi ogona 'bebolo' tao voseleale ke vai avoele katulu. ³Isi loi avoele daiai loui avoe halo Diuia ata kitae isi golemavele kavai evasiavai, vai toelatilu.⁴Ige Bailateu velevai vatavae loi lavigei avoe ivave da vai laeo lolu, da avoele toelabe iva solilu. ⁵Ige IESU velevai lolu saneka bekateu kinevele usege ata lolu, ogona tao voseleale keta. Bailateu lavigei avoe ivave malahale kela kou. ⁶Kateige Dubu kosivea isi Dubu ata bukate kea IESU ivai loui avoe vai idiu dole kavave, vai idiu dole kavave. Genuhamai toai ke louva, Bailateu abolai loui avoe la biagea vai tai idiu dole kavave, Bailateu loui avoe da toelabe avoele iva solilu.⁷Diuia lavia avoe loea loi 'basu lou' ualela eu amigalu loui avoe, dau DILAVAu voo dalau. ⁸Ige Bailateu nona ke tava evisi vabu kitaealu. ⁹Tota kuialai tai gamania uvale oo kitae ke vae tai IESU belai avoe aa oleve keveo lolu, ige IESU nonabe avolu loue solilu.¹⁰Ige Bailateu laviai avoe au vadeuluga daa lavie solilu au aa dibalu dau daele vuvune siau kitaeu ualelu loui dale di siau kele aa vaveai, o aa kavai diu dole? ¹¹Ige IESU laviai avoe au ai siau beu daele ue solilu isito abo vadeu amuale keu euegau lolu, katealelu, ata vadei da vai amuale keu toelave kitae ulu.¹²IESU koto kateale loui lavigelu, Bailateu olai IESU kalevai isito Diuia genuhamai toai avoe aa ke kalevage loige au Sisa kakolo olie solilu. Olea abobiga agisi kini toale kea Sisa labo ke vai toelativa. ¹³Ige Bailateu ke evisi IESU vai kaie kotoivale keveo lolu isi tai ugulumalu, vatava keu abo vule tediale vatava Diuia kotole abo ivihai avoe Gabata.¹⁴Vali ni keu Bulau eselega abo ke ava, abo Basiova lovi ilivelu valiu minale tuelo koloki '12' uvue Bailateu IESU vai loevelu. Isi Diu lavigei avoe ivave lai Kini la kou. ¹⁵Igeto ea toai avoe vaiteve, vaiteve, vai idile kavave, Bailateu lavigei avoe au dale lai Kini kavai? Dubu Bulisitia ke evisi loui avoe loi Kii igalila Sisa. ¹⁶Kateige Bailateu IESU lekoveai vai vavege ea vai tai Sataulo loeavalu ige ea IESU vai tievelu.¹⁷IESU nohomau au Sataulo kabaisi vai tilu, tialeu kineu lolo vatavala velevalu. Hibuluia abo kotole loui avoe Gologota. ¹⁸Kele IESU vai kavalu isi ata abutita tavai kavalu, voleu adave vaiteo isige voleu ada ageveo isge IESU minale.¹⁹Ige Bailateu kisai vole alu isi loui avoe IESU Nasaleta biage Diuia Kini. ²⁰Kateige Diuia ata moeagaea ke dodavei tai loiva, abo IESU kavale keu Dielusalema vavalega abo kavalelu louive ata moeagae tai loi nona abo kisaiale dodavei loiva. Kisaike Hibuluia nonale, Latini nonale isi Gulikia kotole kisaialu.²¹Ige Diuia Dubu naliavale kosive kea loi Bailate laviai avoe Diuia Kini lou kaleva, ee biagela loui avoe dau Diuia Kini dalau. ²²Ige Bailateu loui avoe da vadeu toelage da toleila kealu.²³Ige tuvaliavale ata kea IESU kavai ogonave vai davuage abutita abuti olilu, voa '4' ige ata igaligaliai ke agilu. ²⁴Isege dabave ogona vai loui avoe lai davuage toelalu isito vai kasiai ige oleuvage abo ave kateale keu Bukau louale ke vai leleve tilu. Bukau uvue loui avoe abole di ogona davuai vole vavei di dabau ogonalu kasiai, ige vuini ata keule vai.²⁵Isege Sataulou vavale lavisi uale keu IESU aiata kakoluvuiabe Meli Kolobasi ivu, isi Meli Magidalini. ²⁶Ige IESU au aia ivai Disaibolo volea avolu olavale ke ta ivage ea leleisi uva, ige eu loui avoe aia ai voo iva. ²⁷Isi au Disaibolo ke laviai avoe, ai aia iva ige taemi ke uvule vo keu keate ke au aialu meialemei vai au oe tilu.²⁸Hau kenenia loi vesulu, ige Bukau louale kenenia loi leleve olilu. Isege IESU loui avoe, daa enialu. ²⁹Kateige abo uaini ee vai disile kosai vaeavale kele hau vole savate matelesi late ke vai uaini tuvuale ketevei idita bisi letatavai aivele vaeavalu. ³⁰Ige IESU uaini eke ige tuvuage loui avoe, loi vesula ko alu isi voeleige tuveu dakohovolu.³¹Ige Diuia Sabatilu lediavale valiniu loi vuguvuguage ata kaveale kea ba Sataulole ulivelu bele bulale. Sabati bula keu valini tuvu kitaela keu Bailate laviagau genaeabe kavei bokoai agigei tai. ³²Ige tuvaliavale ataea loi genaeabe kavei bokoalu. ³³Isi loi ivage IESU voeleage vesulu ige abo genave boko solilu.³⁴Kateisege tuvali ata voleu IESU ada valave kele bita bige tai lutive baitale bisi daiage taou loivaga eta laluvai lolu. ³⁵Ataea ivale kea ke louge keu leleve Bukau uvue louale kela ke lolu ige ataea vai lelevetisi, ige lata vai lelevetive.³⁶Kateale keu Bukau louale kelau vai leleveti itavabeu ba bokoalivelu bele. ³⁷Isi tota Buka voleu loui avoe abo biale keale ba ivai au loivale kela.³⁸Hau kenenia loi vesuge Dioseba Alimatia biageu avota IESU Disaibolo vole isito Diuia nilu sekiai uvale keu tai Bailate laviage Bailateu hanavage tai Sataulo tavale IESU vaveai vai tilu abavulivelu. ³⁹Nikodemasi ta lolu, keu memila vavile avoe loale keu senisi hagote 'maila' ta aloesi hagote ke isuveu uani hadeleti '100' litasi keta idiu vana hagote keta agisi lolu.⁴⁰Isi IESU vai ogona taete kele vaeavai hagote kenenita avole otovei eta buliai vai vaeavalu, keu Diuia kasitomula keu voele abavulivelu abole ke agei. ⁴¹Abo IESU kavale vuguta ke vavale vu voleu ulu vu keu uvue guli vole dogave ao lovoale keu ulu, abo atabe vai ele abavue soliale keu ulu. ⁴²Abo loui avoe ave vali kou Bulau eselai kou, livu Diuia valini kitae kelu loui guliu vuguta lovoge uale kelu loui vai vuguta kole abavuve ke loui IESU vai kele abavuevelu.

Chapter 20

¹Bulau vesuge valini unila kele 'Sanidei' vavita vau hodota, Meli Magidalini IESU vutae lolu loi ivage vule kitaela guliu anaka bavuale keu ue solilu. ²Ige keate keu kuialai loi Saimoni Bita ta Disaibolo IESU abolai olavale ke lavigei avoe, ataea loi guli alavai IESU vai tievelu ige iva solilu abo vai oleveo vaeavalu.³Ige Bitau Dioniti loi IESU vutae tievelu ivalivelu. ⁴Keu keti viliviliai tivaga Dioniu eseu dogalu loui Bita kalei loi luta gulila velevalu. ⁵Tai lavisi guliu uvue ivage ogona taete ke ulau guli uvue ulu, isito eu guliu uvue tiesolilu.⁶Ige Saimoni Bita le keu loi velevai tai guliu uvue tilu, tai ivage ogona taete ke ulau ulu. ⁷Ige ogona volela nive vavale keu au uvevete alu bokoai vaeavage au ute alu.⁸Ige Disaibolo vole unila loi velevale keu ba avota guliu vae tai ivai, vai lelevetilu. ⁹Abo Bukau louale ke huhue savalu aule ba kobelai. ¹⁰Disaiboloea kuiakavai oe lelevelu.¹¹Isege meliu guliu vavala lavisi alioiva,isi tota lavisi guliu va ke maliava. ¹²Isi iage anelu abuti ogona naete, kea voleu iesu kine nai noe, ugulumai ulu, esege voleu genave nainoe ugulumai ulu,IESU nai uale ke nenita. ¹³Kea keate ke lavia avoe aa vadeulu alioiva? ige eu loui avoe abo di Kosive vai tievelu, ige da iva solilu, abo vai oleveo vaevavelu.¹⁴Ige eu ke loui vovolovai IESU ivage eu lavisi ulu, igeto keate keu huhue solilu IESUla keu. ¹⁵IESU keate ke laviai avoe aa vadeuluga aliova, aa ole kaoaive. Keate keu huhuai avoe isoho vuai oivale malaha volela kou, isi laviai avoe kosvie aa IESU vai tai oleveo vaeavaluaga louge da vai tai.¹⁶IESU lavia avoe Meli, eu vovolovai ivai Hibuluia nonale laviai avoe Laboni, keu koseilau ke alu Tisa. ¹⁷IESU laviai avoe da vatalalive da di mama vileo tiesolilu, isito au tai di kakoluvu lavigei kosea dale vaeatai di mama isi lai mama isi di DILAVA isii lai DILAVA vileo. ¹⁸Meli Magidalini loi Disaibolo keneni lavigei avoe da kosive ivalu ige eu koto keneni loui da lavialu.¹⁹Kateivale gutu kela Bulau vali ni unila ke gutuvele 'sanide' ou anaka ke bavui uvuveo Diu vabuiavei usege IESU dobai minaeabe kele lavisi loui avoe uveve dua lalai. ²⁰Ke louge vesuge au ada vai haivei au tava vai haivei avoe ko ivave, dala, ige Disaiboloea ke ivai sisila kitae abo kosive ivaive.²¹IESU tota lavige avoe duave kitae lalai, di mamau da hanavele kelate da la hanavelu. ²²IESU ke louito au aile vivihatugei loui avoe 'lauma helaga' munana tuvu agive. ²³Lale ata lavigei koseige DILAVAu lai toela vesuiavai ige aule vesui isito lale loui koseige DILAVAu ba lai toela vesuiavailivelu bele ige aule vesulivelu bele.²⁴Mohoho tuelo '12' kea uvule vo vole ivie TGomasi ivive vole Didimasi keu IESU loivale kela aboili ue solilu. ²⁵Ige Disaibolo volea loui avoe lo IESU ivaevelu ige eu loui avoe, da ivai di adau viso vai adavele ikokota kavalevale kele hanavai adave valale biale ketale isi vai lelevetisi.²⁶Valini eiti '8' a vesuge Disaibololea abo lovole Tomasi leke luvita ui anaka bavui usege IESU loi minaeabe kele lavisi loui avoe duave kitae lalai. ²⁷Isi Tomasi laviai avoe ai adau visi vai di adau va kole bisi iva, isi di adau valale va ko bisi keta iva. Isi malomaloagelive isito vai leleveti.²⁸Ige Tomasiu ke ai ivai loui avoe di Kosive, di DILAVA. ²⁹IESU laviai avoe aa da ivala ai da vai lelevetilu, isito duave kitau a iva solilu isito vai lelevetilu keu duave bauala keu.³⁰IESU toana moeaga au Disaiboloea nita ale ke bahata abo tole solilu, Buka kou uvule. Isito kosealu abo toleale ke ivai, vai leleveti IESU KELISO keu DILAVAu vola keu, isi ivivele ukolikoli mauli vaso.

Chapter 21

¹Vali vole nile IESU amiga vai au Disaibolo haivelu tai Beliasi davala vavae au oleve kateai amiga vai haivelu. ²Kenenia loi igali toalu Saimoni Bia isi Tomasi ivive vole Didimasi isi Natanielo keu Kena Galileis isi Diebedi vo abuti isi IESU Disaibolo abuti. ³Saimoni Bitau lavigei avoe da tai kualume togovei ige ea loui avoe lotale loige lai tai loi Bouti vole vaevelu isito vavi kele be kavesavalu.⁴Vavita vau alavasege IESU davala gonela lavisi uva, igeto Disaiboloea huhue solilu IESU la keu. ⁵IESU lavigei avoe mohohoea au la ivevebe kavelu? Ige ea loui avoe be. ⁶Ige IESU lavigei avoe, lai ugaba vai lai bouti inuteo kavatuve, ige ea ke age kualume moeagaea ke uvue tisege vai loevelu.⁷Isege disaibolo vole IESU avolu olavale keu Saimoni bita laviai avoe IESUla keu, ige Saimoniu au ogona vai kolovui vitoi davalale dobai IESU vileo lolu. ⁸Ige Disaibolo volea bouti volele lovelu oge solialelu louive egeveu tu hadeleti '200' kubiti, kea vole dulugei kualume butuhai vai vatae loevelu. Kualume bahata uani hadeleti viviti tili '153' igeto ugaba ea beu davue solilu. ⁹Loi vatae daiai ivasege veneu nai ulu, isege kualumeta beledi volea veneu nile ulu.¹⁰IESU lavigei avoe kualume vole agisi love la aike kaveale ke. ¹¹Saimoni Bitau tai ugaba ta kualume vai vatavae keiohalu 'bubualu' lekeabeu davue solilu.¹²IESU lavigei avoe loi lovi ive, igeto atabeu huhuai bela solilu ole alau, isito huhui ulale huhuige kosivela. ¹³IESU loi beledi agisi vavelu, kualumata ige ea ke ilu. ¹⁴IESU ale keu naba tili '3' lau kealu, voeleai kobelaito ke iaega au ke ava.¹⁵Ige ea vavitau lovi ke ige vesusege IESU Saimoni Bita laviai avoe Saimoni Dioniu voo ale dalu olalu, ige Bitau laviai avoe mana kosive, a dibalela da alu olalu. IESU laviai avoe di mamoe ese nimabige. ¹⁶IESU tota laviai avoe Saimoni Dioni voo, ale dalu isivialu? Bitau lavia avoe mana kosive a ivalela da alu olalu. IESU lavia avoe di mamoe nikovege nimabige.¹⁷IESU tota naba tilile '3' lavia avoe, Saimoni Dioniu voo, au leleulata a dalu olalu? Bitau uvualu IESU lavilouale kelu. Isi Bitau laviai avoe Kosive hau koneni a ivalela, da alu olalu IESU laviai avoe di mamoe lovi vave. ¹⁸Leleve ula da aa lavialu, a mohoho olivale kela ale ai ogona kolovui ai olau vatava keveo oige, ilogoto a loi maku olige aba kateai ai isivi alivelu bele isito ale ai ada katuge ata voleule ai ada umuvai vai a olau uesoliale keveo avai taevei.¹⁹IESU kateai louale keu Bitau voleve ke vaki teogau ke nonalu aule Bitau voeleai DILAVAu ivi vai letatavai, IESU ke louto Bita lavia avoe daa lova.²⁰Bitau vovolovai Disaibolo vole IESU avolu isiviavale keu lovegei loige, ese keu abo lovi isege IESU vavale besai ui belai avoe olela alu haialu? ²¹Kateige Bita ke ivai loui avoe Kosive malaha koule oleve kateai?²²IESU Bita laviai avoe dale olage keu uvaga da tota loi koto keu aele oleve katealu? da lovai lo. ²³Nona keu ai ke ataele tilu ige abo loui avoe ese keule uvaga IESU loi au voelealivelu bele. Isito koto keu kate solilu, isito IESU loui avoe ivage da olage aule uvaga da loi, au keu aele vadeualu?²⁴IESU avolu olavale ese ke dala kou, hau keneni ivai evivale kela da ko kisaialu. Iale la da koto louale keu koto leleve. ²⁵Isito da Buka kole IESU koto keneni kisaia va solilu. IESU keu hau moeaga ale ke da kisaiava solilu, IESU keu aveve moeaga agelu. Iale dale keneni bahata kisaiage da huhuge aule Buka moeaga moeaga olisi.

Acts

Chapter 1

¹Di kakolo oo Tiobilasi da olai kotou ioni vole loui a haivui. Da memila IESU vatae loale ata haivei ale ke kisaiai alu hanavalu. ²IESU Otogoe tie solisito munanau tuvu vuvunele au mohoho tuelo agigei au hau aveve loui lavigelu. ³Au voelele kobelai to valiu ni voti ke uvule amiga vai au mohoho haivege abo kele luleleage eu voelele kobelalu. Isi vali moeaga aboe loi DILAVAu vatavau dogae uveve nona loui haiveva.⁴Iloho vali voleo abo igalitoai usege au lavigei avoe lake nenia momai Dielusalema kalevai tievivale isito uve isege da memila louale ke di mamau lamei. ⁵Dioniu ata babatisogeve vale keu eulalega keu isito vali volea ue solisege munana tuvu vuvuneule laele loi.⁶Vali voleo IESU au mohohoeali igalitoai usege abo belai avoe kosive loea Iselala ata koea memila loi vata ko sisila ava. Isito ave vali kole ata nivolea loi. Loi vata ko sisiaeviva iale au ale valivelu loi kosive olisi lo dulugege lo loi vata ko vai sisilave ai ui. ⁷Ige IESU lavigei avoe di mamau au vuvue aveve bahata dibalu isi olae soliale la lavigege la ke dibalivelu. ⁸Isito da koto vole louge evive vaoe DILAVAu munanau tuvu laele loige lale vuvuneve kele di kotou dua ko loui Dielusalema oo keveo, Diudea vatae, Samalia vatae isi vata bahata ke haiveve.⁹Kateai louge vesuge mohohoea bea malihasege eu Otogoe vaeatilu. Tigeto goeu bavuge abo iva solilu isege eu tilu. ¹⁰Abo Otogole IESU nimabisi usege ata abutiu ogona taete katuale keta solekata vavaeabele leleisi ulu. ¹¹Isi lavigei avoe Galileia ataea la Otogoe vadeu malihai uva. IESU eue tige la ivale kelate aule ba tota dobai loi.¹²Kateige abo Oliveta tala ke kalevai kevaluvisi Dielusalemae loevelu keu ege solilu. ¹³Kateai loevealea abo memila oo volele uvale oo kele ue velu ese keala koea. Bita, Dioni, Diemisi, Enidulu, Bilibi, Tomasi, Batolomi, Matiu, Alobiesi vo Dieimisi, Selotia ata Saimoni isi Dieimisi vole vove Diudasi. ¹⁴Kea bahata meliai DILAVA imiliaviva, laviava isege IESU aia Meli isi keate volea isi IESU lovuvu keta keveo meliai oo Giliai DILAVA laviava.¹⁵Kateavale valila Bitau kobelai evievi ata bahata uani handele tueniti haivelu. ¹⁶Haivei loui avoe di kakoluvuia bahata evive memila voleo DILAVAu munana tuvu Deividi laviage au Diudasiu IESU kavaveve nona ke loulu iale koto keu ave leleve olilu.¹⁷Lai dibage keu lailoili IESU hau avale ata volela. ¹⁸Isito au IESU valeke ibilave vai ela vata vole voialu vata kelega au dobai voeleige gogoveu dikohovoge deve koloea daialu. ¹⁹Ige Dielusalemau ataea evige Diudasiu voelealu ige abo vatava ke aboi kotole ivi hai avoe Akemada koto keu baiveu kosealu taou lotiale vatava.²⁰Deividiu memila Diudasiu aveve ke Samusi Bukau uvule kisaiai avoe esevea ulivelu bele atave ke nenia vovoatilu.²¹Iale lai malaha vole vage au Diudasi lovo vai lailoili igali toai IESU kobelale koto ke loui ata haiei isito ata makale keu kosealu. ²²Ata oleu memila Dioniu IESU vai babatisoale ke ivai lovai loale IESU eue tiale ke ivai dibale ke lai lole makai letatavage au Diudasi lovo vai lailoili ui. ²³Bitau koto kateale louge abo malaha abuti makalu, malaha vole ivila Dioseba ige voleu ivila Mataeasi Dioseba ivivolela Basabasi ige ivive volela Diasitasi.²⁴Ige abo guliguliai loui avoe kosive ai abositolo vole Diudasiu ai hau kalei voeleige a ibilave vavulu. Iale lo ave ata abuti ko makage oleule lovove vai. ²⁵Loi kosive au ata bahataea uvu dibalu ialelu aike lo haivege lo ata igali makage au Diudasiu lovo vai. ²⁶Kateaito ata abutita kea ivi vulele kisaiai to vai kavatuge oleu iviu eue uale keule Diudasi lovo vai. Abo aveve ke age Mataeasi iviu eule ulu, ige abo letatavage keu IESU abositolo vole olilu.

Chapter 2

¹Iale vali voleo Diuia sisila vali lolu benitikosi ige vali kela IESU mohoho kea vo bevuai oigalile uevelu. ²Igali kele usege lulu voleu hanunu ke lateu Otogole luluai loaleu ou uvu ketale luluai loige abo evilu.³Isege veneu vodale ke lateu kineabe kele igali galiai ui lotilu ige ea niai ke ivalu. ⁴Aveve keu DILAVAu munana tuvula keu aboele ui agigei vuvune tigelu. Ige abo igaligalia koto ni voletele nona loui lotilu.⁵Vali kela DILAVA hoeaseavale Diu ata moeagaea Dielusalemae ulu. Kea Dielusalema ata olie solisito vatava vole atatea loalea e bouai DILAVA hoeaseavaeviva. ⁶Iale kea lulu ke evisi viliviliai oo keveo loevelu loalea oo kela daiai tetehamalu kosealelu evige IESU disaiboloea kotoeabele igaligaliai nonai lotige. ⁷Abo ke evisi tetehamai loui avoe lai dibage ata kea Galileia ataeala kea lailoi koto dibalu.⁸Iale oleveo kateilabo ai lailoi kotole nonava. ⁹Lailoea oo igaligaliai vatava voleo loevelu, Batia, Media, Elami, Mesobotamia, Diudea, Kabodosia, Botasi Eisia vata kele lolu. ¹⁰Isi Vilisia, Babilia, Egubito, Keliti, Alabia, Libia keu Sailini vavae vata kele loevelu. Isege lailovolea Loma oo kitae kele loevelu, lailo volea Diu ata leleve isege lailo vola Diuia ata olie solisito Diuia avale ke ava. ¹¹Lailoea vata ni volete kele lolu isito lai malaha kea koto evige lailoi koto lelevele DILAVAu avete kela abo ke louva lailoi nonale.¹²Kateai tetehamai vole lavigei avoe vadeualeluga abo aveve kateale ava. ¹³Isi kateige volea koele hamai loui avoe baa kea eu toela ilabo ai ke ava.¹⁴Abo kateai louge Bitau abositolo voleali ke evilu ige Bitau kobelai baita lavigei avoe Diuia ata laea Dielusalemae uale ko evive da olale aveve ko galave loui laa lavigei. ¹⁵La huhuige loo eu toela ilu isito keu koto leleve olie solilu ivave vala kou aike alaviva iale la huhuige au ata beule vavita eu toela isi be.¹⁶Isito beloveta Dioelau memila voleo kisai vole ale kela ese koea aike ke aeviva. ¹⁷Dioelau kisaiale koto keu kosealu DILAVAu loui avoe dale vali vaovela di munanau tuvu hanavege aule dobai loi la bahata vuvune vavege lai eseale vadeu vao loiveve ke loui ata bahata haivei, lavigei isege lai atau dogave keale naoasege lai malaha kosive keale tababuai hau moeaga ivegei.¹⁸Ige munana tuvuteule dobai loi di hau avale ke agigei melitigei malaha keate keale bahata valevadeuia vao loiveve ke loui ata haivegei. ¹⁹Ige dale vale vole Otogole hanavege valiunile guguasege bataule taoai isege ddia lavui.²⁰Isege kaie vata koveo tao veneu dio kitaele ui keu kateisege iave keveo kosiveu vali kitaeule loi. ²¹Aveve katealeu loige olea kosive ivi loui DILAVA laviale ke aule agigei.²²Iselala ataea di koto evie IESU keu Nasaleta ole loige DILAVAu duluai au vuvune vavuge hau moeaga ai ivai teteivale moeaga agelu iale au vadeu ale ke la ivalela. ²³Isito la olale kavage voeleai isi kateai vai atau toela vavege abo vai idiu dole kavage voelealu isito memila vole DILAVAu au lulelele lai aveve ke ivai loui avoe abole kateai ialela la ke alu. ²⁴ IESUu vateu tuvu vai voeleige DILAVAu isage kobelalu kosealelu voeleu vuvuneu vage au abatale uale keu avoele malomaloage eu kobelalu. `²⁵Deividiu memila Samusi uvule IESU aveve koseale kisaiai avoe da ivage kosiveu vali bahata dati uva keu di vavale ualelu aveve isuteule daele loige da ba kele dobalivelu bele. ²⁶Ialelu di uvuu sisila kitaeta da DILAVA hoeaseavale kele koto louva. Da huhuige dale voeleai isito aule ba da isai.²⁷Iale dale voeleige au di munana kalege tai odavae ulivelu bele. Isi ba au ata tuvute ke kalevege gulile ui kisialivelu bele. ²⁸Au ukolikoli kuva da haivui vali bahata dati uge da kelu sisila kitae alu.²⁹Di kakoluvuia da olale lailoi vavivuia Deividi keu aveve louge luleleave. Keu mouke, memila voeleige abo vai abavulu iale vutave keu ave uva. ³⁰Deividi keu DILAVAu beloveta olisi luleleige DILAVAu au vadeu louale ke aule ai. Au Deividi laviai avoe dale ai ese kele vole vage kosive olisi ai telona kele ugulumai. ³¹Ige Deividiu ke evisi DILAVAu vaoe avevete ke ivalu. KELISOu loi voeleige munana keu ba odavae tai ulivelu bele isi kalege au bae gulile ui sakavalivelu vele.³²Koto kateai loualelu DILAVAu isage kobelage loo ivalu. ³³DILAVAu IESU letatavai vai a ada vaiteveo vaeavai au louale kelate au munana tuvute vavuge eu munanau tuvu loamege lo siauvele kotove louge la evilu.³⁴Deividiu IESU ale kelate ai eue tie solilu isito ke memila loui avoe DILAVAu di kosivelu loui avoe di ada vaiteo uguluma. ³⁵Isege daa aa kavale, aa vai toelativale ke agigei ai genau valale otovege kosiabe oli. ³⁶Iselala ata bahataea koto ko evive la IESU vai i dole kavale kela DILAVAu isage kobelai kosive olisi ata dulugeveve kea Keliso olilu.³⁷Bitau koto kateale louge abo ke evisi huhui vole tolove ae velu. Isi kateai Bita ta Abositolo voleta lavigei avoe loi kakoluvuia loeale vadeu aevei. ³⁸Ige Bitau lavigei avoe la bahata lai aveve toela ke kalevave isi IESU KELISOu ivile babatisiave ige DILAVAule lai aveve toela ke totoai o au munanau tuvu lamei. ³⁹DILAVAu olale au munana tuvu lamei lai ese vavei olea ogela uale keta vavei kea DILAVAu nona evialelu.⁴⁰Bitau koto ke loui koto voleta lavigei avoe ave vata kole ataea aveveu toela age DILAVAule ibilaeabe vavei iale kelu kuiakavage DILAVAule laa agigei. ⁴¹Kateai louge vali kele ata moeagaea koto ke evisi abo uvu vai avole vaeavai babatisoalu ata bahata tili taoseni kea babatisoai IESU abositoloeali IESU haukala alu. ⁴²Isi vali bahata aboili igalitoai abositoloea louale ke evisi meliai aboili guliguliai aleto isi DILAVA hoeaseavaeviva.⁴³Abositolo ata kea ivai teteivale ke moeaga ai aveve nivole ke aevege ataea ke ivai tetehamai. ⁴⁴Ata olea abo uvu vai IESU vavuale kea igalitoai loi DILAVA hoeaseavai abo valevile aliai volea hauiabea ue soliale ke vavelu. ⁴⁵Isi abo vata abo hau voievei moni agisi hauiabe ue soliale ke vaveva.⁴⁶Abole vali bahata dubu kitaeo tai igali toai guliguliagei isi oe tieveluaga igalitoai lovi isi sisilai vole dulugei. ⁴⁷Kea kateai DILAVA hoeaseavage ata volea ke ivai sisilaeabe ai kosiveu koto evige au ke agige abo IESU abositoloeali igalitoalu.

Chapter 3

¹Gutu vole tili okolokile Bitau Dioniti Diuia Dubu kitaele guligulilu tilu. ²Tiale kea Dubu kitaeo daiai ata vole gena keukate keu Dubu anaka vole abo loui avoe anaka dua ke vavale ugulumai uva. Malaha ke aiaveu vaeavage gena keuka keta ulu ataeale ke kobai vai lolivelu anakake vavale vaeavage ui olea tai loivale ke monilu imiliavegei. ³Ivaga Bitau Dioniti Dubu ke uvue tisege eu monilu imiliavelu.⁴Ige abo ke maliha tumuaiuge Bitau avolu loui avoe lo malige. ⁵Ige eu huhuai avoe koeale moni be vai damui. ⁶Ige Bitau laviai avoe dau moni solilu isito da vai loale ke dale vai amui Nasaleta malaha IESU KELISO ke ivile daa aa lavialu kobelai lavi.⁷Kateai to adave vaitela holisi letatavalu ige genave kea solekata dualu. ⁸Ige eu kobela lavisi oalu isi aboili iaeabela vito vitoai tilu DILAVA hoeasavalivelu tilu dubu uvue.⁹Malaha keu kateai DILAVA hoeaseavalivelu tige ata bahata kea ke ivalu. ¹⁰Ke ivai dibage malahale kela keu Dubu anakale ui monilu ata daluiavevale kela keu isi ke ivai vadeu avoele loivale ke evisi vikoai tetehamalu.¹¹Malahale keu Bitata Dionita mudikavei sisilaeabe asege ata bahataea melihamai tialea Dubu ke hedaka abo ivihai avoe Solomoniu keveo malaha vole ivalivelu tilu. Kea malahale ke ivalivelu tai vikoai teteavelu ivaive. ¹²Ige Bitau ata ke ivei abolai loui avoe Iselala ataea vadeuluga la tetehamai lo nibigeva. Laa huhuige loea loi siaulega malaha ke hoeaseavage oai tilu be.¹³DILAVA keu memila lailoi vavivuia Ebolahamu Aisiki Dieikobo kea DILAVA. Iale kela au hau ese vole IESU letatavai vuvune vavuge vuvunevelega lo aveve ke alu isito la IESU ke vai gamania kosive bailate vavuge au olai havagau tai isito la homasiavai olae solilu. ¹⁴Keu ata tuvute isi lilikata ua ata isito laea avolu olae savai vai Bailate vavulu isi laviage au IESU hanava solisito ata kaveale ke hanavalu.¹⁵La kateila ai gibosone ata kitae ke kavalu isito DILAVAu voelele isage kobelalu iale loea au voeleai kobelale ke ivale ata lola koea. ¹⁶Lo IESU ivile gena keukate ke laviage au IESU vuvunele kobelalu lo loi uvu vai IESU vileo vaeavala ai laviage eu kobelalela la ke ivalu.¹⁷Di kakoluvuia da huhuige la kosive vileo malomaloilage IESU ivile lo aveve ke alu. ¹⁸DILAVAu memila au beloveta lavigege abo kisaiai avoe DILAVAule KELISO hanavage aule vaeu tuvu agisi iale kela IESU vai lelevetilu.¹⁹Katealelu ave lai aveve toela ke kalevai kuiakavai loige DILAVAule lai toela ke uliai la goada tige lale ba siauvele u dua ave. ²⁰Ige aule tota la dulugevale ata kosive IESU hanavage aule tota dobai loi.²¹Isito IESU aike Otogoe uale keule ba dobai loluaga vata ko vai uatisi ige aule memila uale kelate ai DILAVAu koto kateale au Beloveta tuvute ke lavigelu iale aule ba loi. ²²Mousese memila belovetai loui avoe DILAVAule da hanavale kolate ai lalai beloveta vole hanavai beloveta keule lai atatele loi koto louge kotove bahata evive. ²³Iale olevea Beloveta ke koto evie solige DILAVAule tavovogei kavege abole uesolisi.²⁴Koto ke igali Samuelau kisaiage olea Samuela iae loale keta abota kisaiai ave vali kole loiveve keta loulu. ²⁵Lailoea Beloveta kea valada iale lailoea kea ese late. Memila DILAVAu au Beloveta lavigeale koto keu aike lailoele lolu. DILAVAu memila koto ko loui Eibolahamu lavia avoe ai valada kele dale ata bahata hoeaseavei DILAVAu koto kateai louale keu aike lailoele lolu. ²⁶DILAVAu au vo IESU hanavage memila dobai laeo loi olale la bahata hoeaseavei lai aveve toela kalevai kuiakavai avoe loi.

Chapter 4

¹Kateai lousege Dubuu kosivea Dubu naliavale bukate igali isi Sadiusese ata volea aboili loevelu. ²Loevealea abolai tvualu kosealelu Bitau Dioniti kotou gala loui ata haivei avoe IESU voeleai kobelale kele lailole vovole kobekavai. ³Koto katealelu abo agigei dibulae otovelu gutulega abo agigei bavugelu ige vavile keveo navaevelu. ⁴Isito ata bahata vai taoseni kea kotou dua ke evisi abo uvu agisi IESU vavulu.⁵Iale vali voleo Diuia Dubu kosivea ou kosia isi Diuia basu loui kisaiavale kea Dielusalemae igalitoai loevelu. ⁶Loale kea Dubu kosi kitae Aniasi isi hauve avale ese vole ketale loevelu ese kea iviala koea, Kaiabasi, Dioni, Alekisanda. ⁷Iale kea Bita ta Dioni vai abo minale otove belagei avoe oleu siauta oleu ivitalega la aveve ko alu.⁸Ige Bitau munanau tuvu siaule lavigei avoe dubu kosia isi ou kosia di koto ko evive. ⁹Lale aveve dua lo geina keukatelu ale keluga lo belageva lale olai evisi oleveo kateila lo ai ke hoeaseavalu. ¹⁰Keta duave da olai la lavigeve bahata dibave la loula age abo Nasaleta malaha ke vai idiu dole kavage eu voelealu. Ige abo vai abavulu isito DILAVAu isaige IESU kobelalu iale keu vuvunelega geina keukate keu lavisi oalu.¹¹Iale da koto vole louge evive Bukau kotou IESU aveve kele loui avoe laea oo vole kouvale ata kelatea la oo kouveve vule ke homasiavale kela ave DILAVAu oo hade biveve vuleu dua olilu. ¹²Iale avo igalile lale ukolikolilu agive kaie vata kove oo vuvunetebe avo lateu ue solilu isito ivie kele lai lole ukolikoli mauli agisi.¹³Kateai louge Diuia kosive kea ke evisi vikohamai huhuige malahakea sikulu solialeala isito luleleabe kele abo ivege kea IESU luvita oiva. ¹⁴Kateai olale abolai koto loui isito ivage malahale genave doadoale keu Bitata Dionitaeali ulu.¹⁵Kateige kosive kea Bitata Dionita hanave ea vatae loisege eulaea nonahamava. ¹⁶Nonai vole lavigei avoe lailole malaha kele vadeu igaliai kosealelu Dielusalemae ata bahata kea dibage kea vikou aveve kitaela abo ke alu iale lai ba kele nonabe alivelu bele. ¹⁷Katealelu lai ata ke lavigei koseai labea momai IESU iviloui atabe hoeaseavalive. ¹⁸Kateai louito Bitata Dionita lavigege ea vaealoige genuhamai isuta abolai loui avoe la ba tota IESU ivi loui atabe haivegelive.¹⁹Ige Bitau Dioniti lavigei avoe la biagea DILAVAu nile ko huhuave au loeale lai koto evisi e bela DILAVAu koto evisi. ²⁰Isito lo IESU ivai kotove evialelu lo ba ata haiveve ke kalevalivelu bele.²¹Kateai louge Diuia kosive kea olale banisiavei isito abo ivage ataea gena keukatele aveve dua ivai Dilava hoeaseavalu katealelu abo banisiaveve kuvau ue solige abo isuta lavigei avoe laba tota koto ko lou voleai ata haivelive kateaito hanavege tilu. ²²Malaha abo hoeaseavale lahaniveu isoho voti kelate.²³Bitau Dioniti tialea evievi ata haivelu kosive kea luale koto ke. ²⁴Ige kea ke evisi DILAVA laviai avoe loi kosive au siaute au Otogo ai vata ai ee ai avoele valeai otovelu. ²⁵Memila voleo ai munana tuvute hanavege au tialeu loi vavia Deividi ke melitige au loui avoe vadeuluga DILAVAu koto evie solivale kea tuvualu isi vaduluga ata kea huhui toela ke huhu kavalu.²⁶Vatau kosivea olavale kobelai vole bevuai igalitoai DILAVAu au vo hanavale ke kavai.²⁷Deividiu memila louale keu leleve iale ave oo kole kosive Heloda isi kosi vole Botiasi Bailate Diuia ata olie soliale isi Diuia ata vole kea bahata vole bevuai ai hau ata tuvute IESU makai hanavale ke kavage voelealu. ²⁸Kea vole bevuai aveve ke age aa ai vuvunele memila ivage abole ke ai iale ai olalegabo ke alu.²⁹Loi kosive abo ave lolai isuta louale ko eviso loea ai hau ata iale ai siau loamege lo vabu kalevaito ai koto loui ata lavigei. ³⁰Isi ai vuvune hanavage loea ai ata tuvute olisi IESU ivile ata hatitite ke hoeaseavei aveve nivoleta aevei. ³¹Guliguli keu vesusege abo igali toai guliguliale oo keu hadalu ige munana tuvteu kele loi agigei melitievege abo vabu savaito tai DILAVAu koto loulu.³²Vali kela IESU hauavale ese kea bahata huhui igali isi uvu igali hau moeagate kea koseale loue solilu hau kou loelela kou. Isito ke agisi igaligaliai ata vavei lotilu. ³³Ige Abositolo ata kea melitavai IESU voeleai kobelale ke loui ata haivege DILAVAu ke bahata hoeaseavelu.³⁴Ige kea hau agiale kea volelate ula beu sotie solilu kosealelu ata kenenia abo vata abo oo keneni voiai moni moeaga agisi lolu. ³⁵Agisi loalea Abositolo vavelu ige abositoloea hau ke agisi hauia bea ue site ke vavelu.³⁶Kelate livai malaha vole ivive Diosese keu Saibalasi vatava biage. ³⁷Keu au vata voiai moni keneni agisi loaleu abositolo vavege ea sisilave ai ivive loui avoe Banabasi ke baive kosealu ata oute ata melitigevale ata.

Chapter 5

¹Malaha vole Ananaiasi keu au keate Sabilati abo vata voiale ke ibila agievelu. ²Isi avoti vole lavigei avoe lati voleave vaveito vaki vole lai lomigalai otovei. Kateige Ananaeasiu moni ke vakivole vai loaleu Abositolola velevai vavei seleavei avoe vatau ibilavela kou.³Kateai louge Bitau avolu loui avoe Ananaisi seteneu ai uvule loige aa moni vole amigalu otovei to munana tuvute seleavai kosealu moni bahata kela kou. ⁴Memila vata ke voie solisege vata keu ai vata isi vaoe a voiage moni keu ai moni. Iale a vadeuluga koto kateale loulu, aa lo igali selseave solilu isito DILAVAtaga aa ke seleavalu. ⁵Kateisege Ananaeasiu koto ke evisi dobai vata kavai voelealu. Kateige ata bahataea ke evisi vabuaevelu. ⁶Kateige ata volea ogona agisi loi buliai vai tiale kaie vatae daiai vai tialea abavulu.⁷Ivaga gutule Ananaiasi keateu lolu isito keate keu vadeu velavele loale ke evie solilu. ⁸Ige Bitau keate kelu loui avoe seleavale isito da lavia lavatau moni agiale au kehamola kou ige keate keu loui avoe ito keneniala kea.⁹Ige Bitau avolu loui avoe vadeuluga ai velati olale DILAVAu munana tuvu seleavai, eviso malaha kea ai vela vai abavualeala aike anakale koea daia lolu abole tota aa vaitai ai velata kavokavoai abavui. ¹⁰Isi kateisege solekata keateu keu dobai voelealu ige malahale kea tota loi ke kabaisi vai tialea velaveta havaisi abavulu. ¹¹Ige ekalesia bahata isi ata moeagaea ke evisi vabu kitae aevelu.¹²Vali kateivalela abositolo tuelo kea vikou aveve ke moeaga aevege ataea ke ivegelu. Evievi ata kea bahata Diuia Dubu kitae ke hedakale Solomoniu keveo tiale keveo vole bevuai igali toai ueviva. ¹³Isege u kavale ata kea evievi atate ke vabuiavei aboeo loie solilu, homasiaveive.¹⁴Ige ata moeagaea koto ke evisi abo uvu vai IESU vileo vaeavai vole bevuai igalitoalu. ¹⁵Ige abostoloea vikou hau moeaga age ataea ivei hatitite kelai kuvale ama agisi tedisi hatitite otovege abo navai usege Bita vea loi tataeabela tige munanabeu tatavela tige abo doadoai. ¹⁶Kateige ata moeagaea abo oo kalevai oo kitae Dielusalemae loevei haluluviale isi munana toelau uvuiabele tige kavavale kateivale keta lohomei lolu. Ige Abostolo kea bahata ke hoeaseavege abo doadoalu.¹⁷Abostolo kea kateige Dubu kosi kitae kea abo kakoluvu Sadiukisi abolai mamaevelu. ¹⁸Isi ke agigei tai dibulae otovelu.¹⁹Isio vavi kele DILAVAu au Anelu vole hanavage tialeu dibula anaka alavage ea daiai loevelu. ²⁰Isi lavigei avoe taevelivelu dubu uvue leleisi ukolikoli koto loui ata haiveve. ²¹Kateai louge ea ke evisi tievelu tai vavita Dubu uvue aloloai ata haivelu. Isege Dubu kosi kitae keu au kakoluvu isi Diu kosi kitae keu au kakoluvu lohomei lolu. Loi nonahamai bolisi hanavege tai dibulae abositolo agigei loi.²²Tialea dibulae daiai abositolo kaogei loevei loui avoe dibulaea uesavalu. ²³Lavigei avoe lo daiage anaka bavuale keta uge anaka naliale keta lavisi ulu. Ige lo anaka alavai uvueo tige ataea ue savalu.²⁴Kateige Dubu kosive isi ata bukate ke evisi vikoai tetehamalu. Isi malomaloai avoe abositolo kea oleve katealu. ²⁵Kateisege malaha voleu loaleu lavigei avoe la kaogevale ata kea aike Dubu uvue ata haiveva.²⁶Isi kateige bukate vole kitaeu au kakoluvuiali IESU abositolo agigelu tilu. Tialea tai baita abolai loue solisi kave solisito lohomegei lolu huhuai avoe lole kavege ataeale vuleta loo kavei. ²⁷Isi kateai abositolo agigei loi dubu kosive kea vudile otovelu ige Dubu kosive kitae keu kobelai belagelu. ²⁸Belagevei avoe lale lo memila la lavigeale evilu lo memila loui kosealu labea momai IESU ivi loui ata haivelive isito la ave koto ke loui Dielusalemae ata bahata ke loui lavigelu isi la olai loi vavale seleai kosealu keala IESU kavalu.²⁹Ige Bitau au kakoluiali lavigei avoe leleve ula lo ba atabeu koto evilivelu bele isito loeale DILAVAu koto ula evisi. ³⁰La katea IESU vai idiu dole kavage voeleige abo vai abavulu ige lailoi vavivuia DILAVA ke isage kobelalu. ³¹Isi vai au ada vaiteveo vaeavage IESU ata kitae olisi ata dulugevale ata olilu iale Iselala ataeale abo aveve toela kalevage kosiveule aveveabe toela uliai hoeaseavei. ³²Kela munana tuvute loamege loo luleleai ata haiveva iale olea DILAVAu koto evige aule au munanau tuvu vavei.³³Abositolo kea kateai lousege Diuia kosivea ke evisi tuvuai olai ke kavei. ³⁴Isito Balisesea malaha vole kitae gamaliolo keu olale kobela koto loui. Malaha keu Diuia basuale koto kenene dibalu lulele lelevealu isi malaha ke ata bahata kea eahaleva iale keu abositolo hanavege vatae tilu.³⁵Isi Diu kosive ke lavigei avoe Iselala ataea huhui dua aito ba vaoe abositolo ke dikaiaveve. ³⁶La dibage memila lahani voleo malaha vole toela Teodasi keu au amiga letatavage isoho ata voo handeleti kea igali toai lovaeavelu. Abo olale gamani dikaiavai isito vaoe gamaniu Teodasi kavage voeleage atave kenenia vabuai iluvisi tiatilu. ³⁷Isi valivoleo gamaniu ataea ivi dodavai loi vale ke valila Galili malaha vole Diudasi keu kobelai ata moeaga lohomegei tai olai gamani ke kavage voeleai isito gamaniu ke kavage voeleige atave ke nenia iluvisi tiatilu.³⁸Iale katealelu da koto vole louge evive labea momai malaha ke kavelive isito hanavege abo tai. Kosealelu abole abo goadatele aveve kateale aluaga keule solekata vesuai. ³⁹Isito DILAVAu vuvunele aluaga lale oleveo kaeai kavei toelatigeluaga DILAVAla la ke vai toela tilu.⁴⁰Malaha keu kateai louge kea kotove ke evisi IESU ata ke hanavege loige abo visukavei. Loui avoe taevei tota IESU ivi ko loui ata haivegelive. ⁴¹Kateige Bitau Dioniti Diuia kosi ke kalevei sisilata tievelu. Kosealelu kea IESU ivile vateu tuvu agievelu ige DILAVAu ke ivei eahalegelu. ⁴²Isi kateai vali bahata abole Dubue tai isi oe tai kotou dua loui ata haivei koseigei IESU keu ata dulugevale atau duala keu KELISO.

Chapter 6

¹Valikatei valela ata moeagaea koto ke evisi abo uvu vai IESU vavulu isege Gilikia koto louvale kea Diuia koto louvale keali volelai louva isi avoe Giliki ata kea loui avoe vali bahata loi gobuvuiale loi lovi eseve agigei isege Diuia gobuvutea lovi kitae agigei.²Ige abositoloea koto ke evisi ata keneni lavigei avoe la huhuige loeale DILAVAu koto loui ata haivevale ke kalevai. Lovi ata vaveveve ke hoeaseavai be kateige keu toelalu. ³Di kakoluvuia ata seveni lailoi minale makageve ige kea lovi naliai ata vavei. Isito ata lulelete isi DILAVAu munanau tuvu aboili uale. ⁴Isege loeale vali bahata guliguliai ata haivegei.⁵Kateai louge ese volea loui avoe keu duave isi Sitivii makalu keu au evievile meliage munanau tuvu vai melitilu isi Bilibi makai Bolokolasi isi Naikana isi malaha vole Nikolasi ke makalu. Nikolasi keu Diuia ata olie solilu isito ba vaoe aveveabe valu isi abolate olilu. ⁶Kateige malaha seveni kea abo agigei loi abositolo vavege ea abo ada agisi tataeabele otovei abolai guligulialu.⁷Kea kateige DILAVAu haukalau Dielusalemae tai kitaeage ata moeagaea koto ke evisi abo uvu vai IESUle vaeavalu. Ige Diuia Dubu kosive moeagaea koto ke evisi abota IESU lovalu.⁸DILAVAu Sitivini hoeaseavai vuvune kitae vavuge au hau aveve nivole agei. Vikou aveve moeaga ataea nile agelu. ⁹Keu ke age Diuia Dubu vole Libetinesi isi Sailienisi ata isi Alekisidaliansi ata volea isi Silisia isi Eisia ata kea bahata igali toai tuvuai olale Sitiveni koto kavai.¹⁰Isito munanau tuvu Sitiveni vai melitige au lulelevele kotou dua loui sele nonaeabe bavulu. ¹¹Kateige ea tialea malaha oela ke kaogei agisi lolu ige ata kea loi seleai avoe lo vali bahata evige malaha kou vali bahata Mouseseu basu isi DILAVAu ivi vai toelativa.¹²Isi kateai luge Diu ataea ke evisi tuvuai ulu ige Diuia kosive ige Diuia talavatu loui kisaiavale kea loi Sitiveni umuvai vai kotalivelu tilu. ¹³Isi tota malaha toela ke kaogei agisi loige ea tota loui avoe malaha kela Sitivii keu vali bahata lailoi Dubu isi Mouseseu talavatu kelu kotou toela louva. ¹⁴Lo evisege eu lui avoe Nasaleta malaha IESU keule lailoi Dubu ko kosai katui. Isi Mouseseu talavatu tuvu vai lailoi vavivu vaveale keta vesuiavale ue solisi.

Chapter 7

¹Ige Dubu kosi kitae keu Sitivini belai avoe abo ai vavale koto louvale keu au lelevela keu. ²Ige Sitiviniu lavigei avoe usege da koto vole loui di ataea di kakoluvuia la bahata di koto uvanave, memila lailoi vavia Eibolahamu keu Mesobotiae ui halani vatae tiesolisege Oogoe uvale DILAVA keu dobai loi avolu loulu. ³Loui avoe ai ata ai vata ke kalei tee dale vata voleo aa hanavage tee.⁴Kateai louge Eibolahamu au vata Kaladi ke kalei tialeu Halani vata kele ulu. Kele uvage mamaveu voeleige DILAVAu louge au Iselalaea vatava koveo lolu. ⁵Vali kateivalela DILAVAu vatabe vai Eibolahamu vavue solilu isito au louale aule ba avolu louale vata vole vai vavui. Iale DILAVAu louale Eibolahamu valadaveo, eu ataeale ba vata ke vaeve. Isito vali kela Eibolahamu ese beu ue solilu age DILAVAu avolu koto ke loulu.⁶Isi avolu loui avoe ai valada keale lahani voa hadeleti ke uvule vatava vole keveo ui ata kelai hauai vateu tuvu kitae agigei. ⁷Vagala katealea ue solisege oleve kea ai atatea aveve vole toela age dale toelaeabe ke ibila vavege ai atate kea loi da hoeaseavai. ⁸DILAVAu kateai louito aveve nivolete Eibalahamu haivui olale au vou vudiu vate letulivelu kele vali bahata DILAVAu avolu koto loui vaeavale ke huhuigei. Iale vaoe vove Aisikiu uge bula igaliu vesusege mamaveu vudive vate letulilu. Ige vaoe Aisikiu au vo Dieikobole aveve kateale alu ige Dieikobou au ese tuelo kele aveve kateale alu iale ese kelegau lailoi umukau lolu.⁹Dieikobo ese volea abo ko Diosebalu mainave ai vai ata volele voiavege abo vai Idiobiti vatae tievelu isito DILAVAu avoti keveo ulu. ¹⁰Ige aveve toelau avoele loige DILAVAu hoeaseavai avoti uale vali voleo Diosebau be lo nile lavige DILAVAu hoeaseavai au lulele vai avoele vaeavage au kosive kele aveve dua ula age au sisilave alu. Katealeluga Belou Dioseba vaeavage eu Idiobiti ata bahata ivege ovele ata bahata keta maligeva.¹¹Ivaga vali volele Idiobiti ta Keinanai vata kele vagala kitaeu loige ataea vagalau toela alu kateige lailoi vavivu taga vagalaevelu. ¹²Ige Dieikoou loviu Idiobitie uale ke evisi au ese hanavege tievelu lovi agilivelu. ¹³Ige tota agilivelu valivoleo tievelu ige Diosebau ba amiga vai au lalavu haivelu ige Belota ba dibagelu Dioseba lalavu ke.¹⁴Ige Diosebau au mama Dieikobolu koto hanavai loui avoe ai ese keneni agisi koveo love. ¹⁵Kateai louge Dieikobou au ata bahata seveniti vai ke lohomege Idiobiti vatae loevelu loi keveo uloho voeleige eseabe keta vovoatilu. ¹⁶Vovisege eseabe kea ke kakavei loivale Eibolahamu memila vata vole Sekemu ke Emoma vatau mama ke vileo voiale kele abavugeva.¹⁷Ivaga vaoe lahani moeagau vesusege DILAVAu Eibolahamu louale vali keu loige Egubitoe uvale ata kea moeaga olievelu. ¹⁸Vali kela ata voleu Dioseba diba soliale keu loi ataea Idiobiti vata ke naligelu. ¹⁹Kosive keu lailoi vavivu seleavei avoe lai esea uge kalegau botoe ui voeleai.²⁰Vali kela ese vole duau ulu ivive Mousese abo vai ou uvue mahogovage ulu. ²¹Ige bata abutita igalitau vesuige abo vai vaeaviveu ue solige abo vai ai eu vavae mahogovalu. Isege Belo vau loilogo abo vaitai eu vavae mahogovalu. Isege Belo vau loilogo ese ke ivai vai au ese toai amigalu valu.²²Isi louge Agubitoe luleletea abo lulele keneni havuge eu leleleabe kele lulele kitae vai melitavai lavilu. ²³Ivaga vagala votiu vesuge to Mouseseu olai au ata leleve ke ivegei. ²⁴Isi tialeu ivage Idiobiti ata voleu Iselala ata vole kavai vai toelatil. Ige Mouseseu tai au ata ke duluai Agubito ata ke kavage voelealu. ²⁵Mouseseu kateaito huhuai avoe da kateige Iselalaea ataeale dibage DILAVAla da hanavage dale Iselala ata lohomei tai Idiobiti kalevaive isito ata kea Mouseseu huhuale ke huhue solilu.²⁶Iale vali voleo au oai tisege Iselaela malaha abutiu vole kaveva ige eu tai kelugei avoe ai kakoloti kalevave momai vole kavegelive. ²⁷Kateai louge malaha leu au kakolole aveve toela ale keu loui avoe ale loi kosive kitae olialeluga lo kelugeva isi loele koto louva. ²⁸Au a livu Idiobiti malaha vole kavage voeleale kelate aa da kavai.²⁹Kateai louge Mouseseu ke evisi itisi tialeu Midienila ulu Agubito kalevai tialeu keveo ui ivuai au vo abutita vaeavalu. ³⁰Mouseseu vatava keveo uale lahani voti vesusege tiale eu odava voleu tala kitae Sainai kela velevalu ige Anelu voleu avoe loaleu di voleu nai vodaveu haeto haeto ai uale kele lavisi ulu.³¹Ige Mouseseu ke ivai teteai olale talivelu vuguta lavisi neniai ivai kateai tialeu lavisege DILAVAu avolu koto vole loulu. ³²Isi lou avoe dau ai vavivuia DILAVA Eibolahamu DILAVA Aisikiu DILAVA isi Dieikobou DILAVA. Dala kou kateai louge Mouseseu vabuai teteai olae solilu ke ivalivelu.³³Kateige DILAVAu laviai avoe ai genau vate ke tohoa aa vatau tuvulega ke lavilu. ³⁴Da ivage Agubito ata kea di ata dikaiavege vateu tuvu moeaga agievei keko moeaga age da ivai dobai lolu loige da aa hanavage Idiobitie te.³⁵DILAVAu kateai louge Mouseseu tialeu Iselala ata lavigelu ige ea kelu homasialu isi loui avoe au auloi kosi kitae ala kou lo naligelivelu louva isi to DILAVALA Mousese hanavalau siau vavuge au tai au ata naligeva au kateige Anelu leu veneu vodale uale keu loi Mousese dulualu. ³⁶Iale kelega au ivai teteivale ke ai loiva isi Agubitoe au ata lohomegei tialeu e taote ke vikou aveve keai e koui vakivoleo tievelu. Tialea odava keve vikou aveve moeaga alu kateale avage lahani votiu vesulu. ³⁷Mousese kela Iselala ata lavigei avoe DILAVAu da hanavale kelate aule ba Beloveta vole hanavage loi ige keule lai minale lavisi la dulugei.³⁸Mousese kela Iselala ata lohomegei aboili odavae ulu isege lailoi vavivuia kaie talau valae uevelu isege Mouseseu Sinai talau visoe tai Aneluti nonai kotove evilu. Anelu keu ukolikoli talau visoe tai Aneluti nonai kotove evilu anelu keu ukolikoli koto louge lailoi vavivuia evisi kisaiale kela lai aike evilu. ³⁹Lailo vavivuia olae savalu koto ke evilivelu isi olai Mousese kelevai kuiakavai Idiobiti vatae taevei. ⁴⁰Isi kateai Eloni lavia avoe lolai dilava vole age lolai unilatige lo lovai tai Idiovitie kosealelu lo lohomegei loale Mouseseu talae tiloho vadeu ai loie solilu.⁴¹Kateai louito DILAVA vole aboi adatela bolomakau ai vai vaeavaevelu isi kelu abo ovo kavei amuvai ui ke kavuiaviva. ⁴²Abo aveve kateale age DILAVAu aboele amiga bavi kalevege abo didi, valiu ni, bata ke hoeaseavaeviva. Abo aveve kateale age beloveta malaha voleu bukale ke kisaiai avoe Iselala ataea laea lahani voti kele odavae uale kele au la da hoeaseavaliveluga la ovo kavei vaueviva.⁴³Ba da dibage laea sele dilava molokoike eseta kobai tiale hoeaseaavaeviva isi dilava vole levani didi late keta kabaisi tilu laea sele dilava ke aevei hoeasealelu dale la hanavege babu lonia ke leiviai vatava voleo teve.⁴⁴Lailoi vavivuia odavae valai kitaeta dubu vole DILAVA haiveale ke koui DILAVAu au basu vai vaveale vole abuti ke vai vaeavalu Dubu keu DILAVAu Mousese haivuale ke nenile kouevelu. ⁴⁵Vali voleo Diosuau lailoi vavivuia ese ke lohomegei valai ke kabaisi vai Keinani vatae tievelu ata volea memila vata kele uge DILAVAu ke lovege kea tiatilu isege lailoi vavivuia tai kele ui valai leta Dubu kouge keu ui loilogo Deividiu vali ketalavelevalu. ⁴⁶Ige Deividiu vali tele DILAVAu Deividi hoeaseavalu ige Deividiu olale Iselala ataea DILAVAu Dubu koui.⁴⁷Isito vove Solomoni kela DILAVAu Dubu leleve loulu. ⁴⁸Ke kouito lai dibage DILAVAu eue uale keu ba ataea dubu kouale kele ulivelu bele Beloveta voleu ke kisaiai avoe. ⁴⁹DILAVAu loui avoe Otogo keu da ugulumale telona isege vata keu da ele davale vatava iale lale oleveo kateale koui. Iale dale oleveo kateai kele ui keu dalu nenie solilu. ⁵⁰Kosealelu dala valevile koneni agelu.⁵¹Lai uvu keu vadeuilage la DILAVAu koto evie solilu lakea lailoi vavivu late la vali bahata DILAVAu munanau tuvulu olae solisi homasiaeviva. ⁵²Lailoi vavivuia memila Beloveta moeaga kavege abo vateu tuvu agievelu memila vali kele beloveta kea DILAVAu hau avale ata lilikave ula loiveve nona ke louge lailoi vavivuia kelu homasiai kavei koto ke bavuevege ave vali kole lai esea ke agigei atau toela vavege abo kavage voelealu. ⁵³DILAVAu au basu vai Anelu vavege abo vai lai vavivu vavege basu ke vaito kelu olae savai kalevalu.⁵⁴Sitiviniu abolai koto kateai louge Diuia kosi kea ke evisi avolu tuvuai monogigialu. ⁵⁵Ige munana tuvuteu Sitivinile ualelu au eue niai DILAVAu ataga ivage kele IESU DILAVAu ada vaiteveo lavisi ulu. ⁵⁶Ige au ke ivai loui aveo da ivage atau eseu DILAVAu ada vaiteveo lavilu.⁵⁷Ige abo koto ke evisi baita kotohamai aboi golema bavui olae savalu kotove ke evilivelu isi bahata tialea Sitivini vatalaevelu. ⁵⁸Vatalai vai ou iae tai abo dabau ogona bodiai agisi malaha vole Solo vavuito vule agisi Sitivini kavaevelu.⁵⁹Kavage eu guliguliai loui avoe di kosive IESU di munana vage da voeleai. ⁶⁰Kateai louito au kome bokoai vata bisito baita toai avoe kosive aba aveveabe toela ko vai aboele vaeavalive isito kaleva. Kateai louito dobai voelealu abo kateai Sitivini kavage Bolou ke ivai koto solilu isito sisilalu.

Chapter 8

¹Vali kateivalela ata kea ekalesia Dielusalemae uvale ke bahata kavege vateu tuvu kitae agievelu. Vateu tuvu ke agisi iluvisi Diudea vatae isi Samalia vatae tievelu isege abositolo ulaea Dielusalemae uevelu. ²Ige vali kela atau duaea Sitivinilu alio kavai vai abavulu. ³Ige Solou olai ekalesi keneni kaveatisi vesuiavei kateai igaligali kela tai evievie ata kaogei kavei agisi loi dibulagei.⁴Ekalesiae bahata iluvisi vatava igaligaliai tiale kea IESU koto loui ata haivelu ige kotou tilu. ⁵Ige Bilibiu Samalia vatavae tai ui ata haiveva.⁶Ige ata moeagaea kotove ke eviu dua ai au aveve nivolete ale keta ivaevelu. ⁷Abo ke ivasefe Bilibiu godiou toelaea abole uvale ke nunuvege abo kekota ataea uvue uvale kea daiai tiatilu isi vavaeabea hada solivale isi gena keu kate keta hoeaseavelu.⁸Keu kateige ataea ke ivai sisila kitae alu.⁹Isege malaha vole Saimoni keu okele ui vali bahata amiga letatavai hanivavai ata seleavege abo aveveve ke ivai vikoavelu. ¹⁰Ata bahata kosia eseu ese kea kotove evisi loui avoe malaha keu siau DILAVAu siau late. ¹¹Seleivale aveve avale eu kateai ata seleaveige ataea vabuiavai kotove eviva.¹²Abo kateisege Bilibiu loale ataea DILAVAu adau siaule uveve koto loui IESU ivile ata haivege ata bahata kotove evisi babatisoaevelu. ¹³Ige Saimoni leta koto evige Bilibiu vai babatisoeage eu avoti ui oiva ige Bilibi vikoivale aveve ke age eu ke ivai vikoalu.¹⁴Samalia atakea DILAVAu koto evisi vale koto ke abositoloeau Dielusalemae uale kea Bitata Dionita hanavege ea tilu. ¹⁵Tialea Samaliae daiai abolai guliguliai olavale kea munanau tuvu agisi. ¹⁶Kosealelu lmunanau tuvuteu aboele loie solisege ea IESU ivi ulale babatisoalu. ¹⁷Ige Bitau Dioniti aboi ada tataeabele otove guliguliage ea munanau tuvu agilu.+ 18 Kateisege Saimoniu aveveabe ke ivai olai moni vai Bitata Dionita vavei. ¹⁹Isi lavigei avoe moni ko agisito vuvune ke damuve ige data ataea tatale ada vaeavage abo valivelu munanau tuvu agisi.²⁰Ige Bitau laviai avoe au a huhuige ale ai moni keta DILAVAu vuvune ke ibila ai. A katealelu ale ai moni keti vatavau toelae teve. ²¹A aveve kateale aluage aba loili lovi ko alivelu bele kosealelu ai uvu keu DILAVAu nile lilikata ue solilu. ²²Da huhuige aveve toelau ai uvu ke vai toelatige a aveve toela ula ava. ²³Ai huhui toela kateale huhu moeagavale ke kalei kuialai DILAVA laviaga au ai aveve toela uliai.²⁴Kateai louge Saimoniu laviai avoe dalu kosive lavia ige la huhuai louale keu ba daele loi kalevai.²⁵Bitau Dioniti DILAVAu nona loui ata haivege vesuge kalevai Dielusalemae tievelu tialea kuvau tavae koto uu dua loui Samalia ata lavigei tilu.²⁶Vali voleo DILAVAu Anelu voleu Bilibi laviai avoe kobelai valae talivelu Dielusalemae velevai kuvau eseu gasa vatae tiale kela te. ²⁷Ige Bilibiu kobelai tialeu kuvau tavae Idiobia malaha voleti avoele velevalu. Malaha keu Idiobie gamania kosi kitae olisi kuini Kadasiu vata nalia vale keu moni kitae ke bahata naliava. ²⁸Iale malaha keu Dielusalemae DILAVA guliguliavaito au oe otiva kaliotale buka vole Aisaia belovetai kisaiale ke dodavei loiva oe.²⁹Ige munanau tuvu Bilibi laviai avoe talivelu kaliota ke vavala te. ³⁰Kateige Bilibiu viliviliai tai kaliota vavala tai evisege eu malaha keu Aisaia Buka ke dodaveva ige Bilibiu laviai avoe ale a dodavale kele lulelealu. ³¹Ige eu loui avoe dale oleveo kateai luleleai isito ata voleu da haivula age da luleleava.³²Malaha keu Aisaia bukale dodavalela kou ata keu mamoe late ataeale meialemei tai kavaevei keu mamoe doga kelate ataeale homove boige au ba kekoalivelu bele iale abo mamoele ale kelate abo kavage au ba kekoalivelu bele isi kotobe loulivelu bele. ³³Ataeale vai toelatisi vai kotaevei aveveve toela ivai kavage au voeleige atave kea uge ataea ba dibagelivelu bele.³⁴Isi kateige kosivele keu Bilibi belai avoe da haivu beloveta kou ata olelau ko loui kisaialu au amigala ke huhuaive bela ata volelau. ³⁵Ige Bilibiu bukau koto kele IESU kotou dua ke loui haivulu.³⁶Isi avoti tiale evole ivai Bilibi lavia avoe e ko iva dale babatisoai. ³⁷Ige Bilibiu laviai avoe ale ai uvu vai IESU vileo vaeavaluaga ale babatisoa. Ige malaha keu avoe duave da dibage IESU KELISO keu DILAVAu vola keu. ³⁸Isi kateai au kaliota vaeavai Bilibiti tige eu vai babatisoeavalu.³⁹Kateaito e kele DILAVAu munana tuvu Bilibi vai tilu. Ige kosi keu Bilibi kaoalu. ⁴⁰Ige Bilibi soleka oo vole Asodasi la velevai tai ata keneni haivei tilu kotou dua ke louive tialeu oo vole Sesalia la velevalu.

Chapter 9

¹Malaha vole Solo keu vali bahata IESU hau avale ke agigei toelatigei kaveve koto loui loaleu Dubu kosi kitae ke lavigelu. ²Lavigei avoe levaleva vole kisaiai vai damuge da vai damasikasie talivelu diuia Dubu kosive ke haivei valivelu olea IESU lovai tivale ke kavei umuvei agisi loi Dielusalemae dibulagei.³Kateaito tialeu Damasiko ou vavae tisege ataga vole kitaeu Otogole dobai loi bavulu. ⁴Ige eu vatale dobasege koto voleu loui avoe Solo Solo avadeuluga daa vai toelativa.⁵Ige Solou loui avoe kosive ole alau ige koto keu avoe IESU dala aa vali bahata vai toelativa. ⁶Iale kobelai talivelu oo kitae kele ata voleu uale keu aa haivu vaoe aa vadeu aveve ke louive aa laviage ke aso. ⁷Kateai lousege malaha volea avoluvita tiale kea koto ke evisito atave iva savalu isi tetehamalu.⁸Ige Solou vatale uale keu kobelage kakoluvuvea adavela holisi meialemi vai Damasikasi oe tilu. ⁹Ige vali ni abutita igalita keu uvule lovi ie solilu, u ulalau.¹⁰Vali kateivale IESU hauavale vo vole Ananaiasi keu o keveo usege DILAVAu nainaole laviai avoe Ananaiasi ige eu loui avoe ito kosive dala kou ai to evilu. ¹¹Ige DILAVAu laviai avoe talivelu kuva vole ivie lilikate kele Diudasi ole Tasisia malaha vole Solo ke kaoaso keu aike guliguliai da laviai daluiva. ¹²Solo le keu memila nai naoage Ananaeasiu loaleu au adavai nivele vaeavai avolu guliguliasege niveu alavalu. Iale talivelu da naole a haivuale ke loui ata haive.¹³Isito Ananaeasi DILAVA laviai avoe kosive DILAVA ata moeagaea Solo keu avale keneni loui da haivui avoe Solo keu Dielusalemae IESU hau avale moeaga kavei toelatigelu. ¹⁴Isi keu Dielusalemae Dubu kosive ke lavigei avoe lai vuvune damuge da tai ata ke kaogei umuvei agisitai dibulagei. ¹⁵Ige DILAVAu avolu loui avoe kalei talivelu da louale kelate aso da Solo ke letatavalela keu aule tai di koto evie solivale kea vatae tai kosiabe ke haivei Iselala ata bahata ke haivei. ¹⁶Iale dale ke haivuge aule di lovi ke ai avoele vateu tuvu ke dibai.¹⁷DILAVAu kateai louge Ananaeasiu tialeu oo kela velevai au ada vai Solou tatale vaeavai loui avoe dikakolo kosiveu kuvau tavae aele velevale kela louge da aeo lolu. Au da hanavale kele ale ba nia ige munanau tuvule ba aele loi ui avai melitisi. ¹⁸Kateai lousege solekata kualume gina kelate moeagaea Solou nile keiohovoi lavuge doadoalu isi kobelai babatisoalu. ¹⁹Babatisoaito lovi ige vavaveu goadalu.²⁰Solou keu uale Diuia Dubu kitaeo tai aloloai avoe IESU keu DILAVAu vola keu. ²¹Ige ata bahataea ke evisi vikoai tetehamai vole lavigei avoe au leleve ata kela Dielusalemae IESU hauavale ke kavei lovegeva. Olai agigei Diuia kosi kitae vavei iale au malaha kela keu. ²²Abo kateai louge Solou kobela ata haivege kotove keu ataele vuvuneage Damasikasie uale Diu ata kea olai kotove kavalivelu age keu malomaloalu kosealelu Solo luleleige IESU keu Diu ata dulugevale kosive keu KELISO.²³Vali moeagaea vesusege Diu ataea vole bevuai nonai Solo kavaevelivelu kuva kaoiva. ²⁴Kea valile isi vavile anaka kitae kele ui niai ueviva Solo kavalivelu isito Solou aveveabe ke ivalu. ²⁵Ivaga vavi volele Solou kakoluvuia Solo vai bosea vole uvue vaeavai vai oo kitae ke iae vuini doale ketevei kote vatalai saiale lebolemage tai vata vage eu kobelai itai tilu.²⁶Tialeu Dielusalemae velevai olale IESU hau avale IESU hau avale keali igalitoai ui isito kea ke vabuiavai avoe ata kou lo seleavelau ke alu. Keu IESU atate olie solilu keu oloivaga lailo kaveva. ²⁷Kateige Banabasiu ba Solo vai tialeu IESU hauavale mohoho ke haive lavigei avoe malaha kou kuvau tavae kosive ivage avolu louge tai ata vabuiave solisi Damasikasie Dubule aloloai ata haivelu IESU nona louive.²⁸Banabasiu kateai haivege Solo ba aboili uitivaleu Dielusalemae IESU koto loui vuvunevele ata vavuiave solisi haiveva. ²⁹Ke haivesege Diuia nonale nonavale ata kea olai Solo kavaevei. ³⁰Ige IESU hau mohoho kea ke evisis Solo meialemei vai tiale Kesaliala daiai hanavage au vatava Tasisie tile.³¹Isi kateige Diudea, Galili isi Samalia vatava kea ba uu dua alu Ekalesia kea kosive guliguliavaive munanau tuvu melitievege ata moeaga olisi uevelu. ³²Bitau Dilavau nona loui ata bahata haivei oaloho loaleu oo vole lida keveo DILAVAu ata ivelivelu lolu.³³Keveo loi ivage malaha vole Aeniasi ke ivalu ige eu lahani Eiti '8' ke uvule vavaveu hada soliale hatiti keta au ama adale nai uva. ³⁴Ige Bitau loale ke ivai avolu loui avoe IESU KELISOu aa hoeaseavalelu kobelai lavisi ai ama lekoloai vai te isi kateige malahale keu solekata kobelalu. ³⁵Ige lida ata kea isi Saloni ata kea ke ivai kuiakavai IESU lovai tievelu.³⁶Kateisege Dioba oo kele evievi keate vole Tabita ivive vole Dokasi keule vali bahata ogona site hau ue site ke dulugei hau vavegei. ³⁷Iale keate keu hatitiai voeleage abo emoeavai vai tai ou uvu volele vaeavalu.³⁸Isi Bitau lida oe uale ke evisi abo vo abutita hanavege tievelu lida ou Dioba oti vuguta ulu ialelu ea melihamai tai Bita laviai avoluvita loevelu. ³⁹Ige Bitau aboili loaleu velevage abo vai oo leke uvue tilu gobuvu moeaga Dokasiu ogona vavevale ke agisi alio kavai Bita haivui avoe keate kela ko loamevale.⁴⁰Ige Bitau gobuvu hanavege ea vatae loevesege Bitau au kome boloai vatabisi guliguliai DILAVA laviaito loui avoe Tabita kobela. Ige keate keu niai Bita ivai kobelai ugulumalu. ⁴¹Ige Bitau adavela holisi letatavage eu lavilu. Isi gobuvu toiavege ea loige Dokasi vai haivelu isi avoe la avolu alio kavale kela kou. ⁴²Kateige Dioba ata kenenia ke ivai bahata kuiakavai DILAVA vileo tievelu. ⁴³Ige Bitau vali moeaga Diobae Saimoni tena keu oe uva. Malaha keu bolomakau vatele hau moeaga ai uva, samaka, beleti kateivale.

Chapter 10

¹Seselia oo kele malaha vole kitae Lomeni ami naligevale Koliniasi keu ulu keu Italia ame ke naligevale ata kitae. ²Keu au ese keneni hoeaseavei aboili DILAVA vabuiavai hoeaseavaeviva keu meliai Diu ataea hauiabea ue solivale ke dulugei hau moeaga vaveva vali bahata guliguliai DILAVAlu daluiva.³Ivaga gutu vole tili '3' okoloki nai naoai ivasege DILAVAu Anelu voleu loaleu laviai avoe Koniliasi. ⁴Ige Koniliasiu ke evisi vabuai laviai avoe kosive aa vadeulu olalu ige Anelu keu laviai avoe DILAVAu ai guliguli evisi ai aveve dua ke ivalu isi a huhualu. ⁵Iale ale ai ata vole habavege abo talivelu Diobae malaha vole ivive Saimoni Bita laviage au loi. ⁶Bita keu Saimoni vole Bolomakau vatele valevile avale ata keti davalau vavae ovele avoti uva.⁷Kateai louito tisege Koniliasiu au ata abuti ovele hauivale ke isi au solodia voleu guliguliava keta toiavegelu. ⁸Toiavei lavigei koto keneni haiveito anavege Diobae tievelu.⁹Tavae navai to tiale Dioba ou vavae tievesege Bitau vali ni minale ou tatae guligulialivelu tilu. ¹⁰Keveo tai guliguliaito vagalai olai lovi isi abo lovive vausege Bitau nai naovole alu. ¹¹Isi ivage Otogou davuhovoge ogona vole bosi baukomale keu dobai lolu. ¹²Ogona keu uvule mesia kosealea ulu, ovo, mi, ute, ugu isi moeaga volea keu uvue ulu.¹³Ige koto voleu avolu lolui avoe Bita kobelai ke kavei ige. ¹⁴Ige Bitau loui avoe kosive da ba mesia toela kateale ilivelu bele. Memila lo kelu basu vaeavalu iale da ba ke ilivelu bele. ¹⁵Kateai louge koto keu tota avolu loui avoe DILAVAu valevile dua ai otoveale kelu momai loui koseivale kea toelalu. ¹⁶Koto keu loaleu abutita igalitaea loalea alu niai a kaoiva.¹⁷Ige Bitau nao ke huhuai olai baive ivai vadeula keu. Isege Koniliasiu ata hanaveale kea daiai Saimoni oo kaoai belaevei loi leleisi ulu. ¹⁸Isi toai avoe au Saimoni Bita keu koveo ulu.¹⁹Kea toisege Bitau meliai au nao ke huhuai usege munana tuvu laviai avoe evi, malaha abutita igalitaea loalea alu niai aa kaoiva. ²⁰Iale kobelai tai kaie ivei aboili te, dala ke hanaveale vabualive aboili te. ²¹Kateai louge Bitau dobai loi lavigei avoe dala kou la da kaoiva iale la vadeuluga da kaoiva.²²Ige ea loui avoe amea kosi kitae vole Koniliasi la lo hanavege lo lolu. Loi kosive keu atau dua keu DILAVA hoeaseavage Diuia ata bahata kea avolo ola kitaealu isi sisilave ava iale DILAVAu livu au Anelu vole hanavege lo alu lolu eu olale au talivelu koto louge eu ai koto evisi. ²³Ige Bita malaha ke lavigege vavi igalile aboili navalu isito vavita aboili tilu ige Diobae Diuia evievi ata volea aboili tievelu.²⁴Tialea kuvau tavae navaito vavita Seselia oe tai daisege Koniliasiu au ata keneni lavigei loi uevisege Bitau velevai lolu.²⁵Loi Koniliasi ou anakale loisege Koniliasiu dobai Bitau vudile kome bokoai vata bisi olale hoeaseavai. ²⁶Ige Bitau laviai avoe kobelai lavi dau DILAVA oli solilu ata ula dalau.²⁷Kateai louge Koniliasiu kobelai lavisi avoti nonaito ou uvue tievely ata moeagaea uale keveo. ²⁸Tige Bitau lavigei avoe laa ivage dau Diu ata ige loi basu keu kosealu Diu ata kea ba Diu ata olie soliale keali ba igali toalivelu bele. Abole vole gogonigei loui koseai kea atau toelaeala kea. ²⁹Iale la dalu koto hanavage da malomalo solisito loale ke louge da evisi.³⁰Kateige Koniliasiu Bita laviai avoe vali ni abutita abutitau uvule da lovi ie solisi guliguliai loisege gutule tili '3' okoloki uvule malaha voleu ogona taete keu loaleu di vavale lavilu. ³¹Isi loui avoe Koniliasi DILAVAu ai guliguli evisi a hau dua avale ke DILAVAu ivai a huhualu. ³²Iale ata vole hanavege abo tai Diobae malaha vole ivive Saimoni Bita ke laviai malaha keu malaha vole Saimoni Tena keu ovou vatele hau moeaga avale ata keu oe ulu. Malaha keu oveu davala vavae ulu. ³³Anelu kateai louge da solekata ata hanavege alu tige a loale keu duave iale lo ko nenia kou ai inohole uva. Lo olale DILAVAu vadeu loui a haivuale ke loui lo haive.³⁴Ige Bitau ata ke lavigei avoe da ave luleleige DILAVAu huhuige ata ko nenia ata igali ula. ³⁵Vatau ata olea DILAVA vabuiavai aveve dua age DILAVAule amigalu ata ke agigei.³⁶La ivage DILAVAu au kotou dua Diu ata lolai hanavalu kotou dua keu IESU KELISOu ata agigege abo DILAVA luvita uveve dua agigege eu kosiabe kitae olilu. ³⁷La dibage ata Babatisogevale Dioni keu memila kotou dua loui Galileia ata haivegeto kele kotou bahata Diudea vatae tilu. ³⁸La dibage IESU keu Nasaleta malaha ige DILAVAu munanau tuu vavui au siauta vavuale kele au oo bahata kele tiale aveve dua ai. Ata hoeaseavei munanau toelau aboele uvale ke nunuveva kosealelu DILAVAu avoti ualelu louive.³⁹Iale IESU keu Diudea ta Dielusalema o kitae kele aveve moeaga avale ke loea ivai dibaevelu lo ivage abo vai idu dole kavale keta lo ivalu ige eu voelealu. ⁴⁰Ige valiu ni abutita igalitau vesusege mamave DILAVAu isage kobelalu. ⁴¹Kobelai ata bahatae tiesolilu isito DILAVAu lo makagei au haule otoveale ke ulae tai lovi isi ee ilu.⁴²Isi lo lavigei avoe taevelivelu ata bahata haivei loui kosea DILAVAu IESU letatavage aule vovovale isi nita uale kea aveveabe kaoai koto loui. ⁴³Iale memila Beloveta bahata kea IESU aveve kele koto loui avoe olea abo uvu vai IESU Avavuge aule au ivile aveveabe toela ke vesuiavai.⁴⁴Bitau kateai lavigesege munanau tuvu dobai loalea olea kotove eviale kele ulu. ⁴⁵Ige Diuia evievi ataeau Bita luvita Diobae loale kea DILAVAu au munanau tuvu vai Diu ata olie soliale ke vaveale ke ivai vikoai tetehamalu.⁴⁶Kea vikoai tetehamale keu kosealu abo evisege ata kea koto ni voletele koto loui DILAVA hoeaseavaeviva. ⁴⁷Ige Bitau Diuia evievi ata lavigei avoe ata koea lai munanau tuvu agiale kelate abota munanau tuvu agievelu iale lai ba abo Babatisolu age bavugelivelu bele. ⁴⁸Isi lavigege abo IESU KELISOu ivile Babatisoai isi Bita laviai avoe lo olale valivoleo loili ui koto vole lo haive ige lo luleleai.

Chapter 11

¹IESU abositoloea is hauve avale kea bahata Diudeae uale kea evige Diu ata olie soliale kea DILAVAu koto evisi valu. ²Ivaga vali voleo Bitau Dielusalemae loige ata volea avolu tuvuai loulu kosealelu abo olavale Diuia ata olie soliale kea aboi vudiu vate boisito ba DILAVA lovai tai. ³Ese kea Bita laviai avoe a vudiu vate boie soliale keali lovi ige keu toelalu.⁴Kateai louge Bitau vadeu avoele velevale ke loui lavigelu. ⁵Lavigei avoe da vali voleo Diobae guligulialogo naoai ivasege Otogole ogona voleu omamale keta dobai loaleu di tatale ulu. ⁶Ige da niai uvuve ke ivage ovo, botou mi, ute isi botou ugu kea ke uvule ulu.⁷Ige da evisege koto voleu loi loui avoe kobelai ke kavei iso. ⁸Ige da loui kosealu kosive kateai lou kale. Memila mesia kateale kele loi basuu ulu iale daba ke ilivelu bele. ⁹Ige koto keu tota Otogole loui avoe DILAVAu vadeu dua ai otovuale kelu momai loui kosealive toelave. ¹⁰Koto kateale lou abutita igalitai to ogona ke vukahovoi vaea tilu Otogou uvue.¹¹Kateisege da uvale o kele sesilia ata abutita igalitau dalu loevelu '3'. ¹²Ige munana tuvu da laviai avoe malomaloalive aboili te ige Dioba ole malaha sigisi '6' kea daluvita tilu. Lo tai Seselia oe daiai Koniliasiu oe tievelu. ¹³Tige Koniliasiu lo lavigei avoe Anelu voleu di vavale lavisi da laviai avoe ai ata vole hanavege tai Saimoni Bita meialemei loi. ¹⁴Au lolivelu la haivege au isi ai ole uvale ke nenia koto kele ukolikoli agive.¹⁵Kateai loug da loaleu ke haivesege munanau tuvu memila lai loele loale kelateu aboele lolu. ¹⁶Ige da IESU louale ke huhualu au loui avoe Dioniu ee ulalega keu ata babatisogelu isito munanau tuvule loi au vuvunekele la vuvune tievegei.¹⁷Iale da huhuige kea abo uvu vai IESU vavuge DILAVAu au munanau tuvu lailoameale kelate ke vavelu. Iale DILAVAu kateale asege daba vadeuluga bavuva. ¹⁸Bitau kateai louge Dielusalemae evievi ata kea ke evisi sisilai DILAVA hoeaseavai loui avoe lo dibage DILAVAu aveve kateale age Diuia ata olie soliale keale abo aveve toela kalevage DILAVAule ukolikoli la vavei.¹⁹Abo Sitiveni kavale vali kela ata moeagaea vateu tuvu agisi iluvisi vata igaligali keveo tievelu. Volea Beniesie tievelu volea Saibelesie tievelu volea Anitiokae tai aloloai iu ula haivei tievelu. ²⁰Kateisege Saibalasi isi Sailini evievi malaha volea iluvisi Anitiokae tai aloloai Diu ata olie soliale keta IESU kotou dua loui haivelu. ²¹Kateivale valila kosiveu vuvuneu aboili uge ata moeagaea kotoeabe evisi IESU lovaevelu.²²Kea IESU lovale ke kDielusalemae uale Ekalesia ke evisi Banabasi hanavage Anitiokae tilu. ²³Tialeu velevage DILAVAu Diu ata olie soliale ke huhugei hoeaseaveale ke ivei sisila kitae ai lavigei avoe lai uvu vai DILAVA vavui lai evievi kele melitavai uve.²⁴Banabasi keu atau dua baua isi evievi malaha leleve ata. Au kateige munanau tuvu avoti uge ata moeaga moeagaea DILAVA vileo loevelu.²⁵Banabasiu kateaito Tasisie Solo kaoai tilu. ²⁶Tialeu ivai meialemei avoti Anitioka oe loevelu loi uale lahani igali uvule Ekalesia bahata bevugei agisi igalile otovei haivelu isi evie solivale ata keta haiveva ige Anitiokae evie solivale kea memila koto evite kelai loui avoe Keliso lovai tivale ataea.²⁷Kateivalela ekalesia beloveta voleali Dielusalema kalevai Anitiokae loevelu. ²⁸Ige ata kele beloveta vole Agabasi keu munanau tuvu vuvunele ata lavigei avoe vaoe vagala kitaeule vata bahatale loi.²⁹Kateai louge evievi ataea ke evisi huhuai olale abo kakoluvuia bea Diudeae uvale kelai hau hanavai isege volea moniu aboele uale kea abo kakoluvulai hanavai. ³⁰Isi kateai moni otovei agisi Banabasita Solota vavege ea agisi Diudeae tialea ekalesia kosi kitae ke vavelu. Ialeu Kalodiasiu Lomaniu gavana kosi kitae olivale vali kele vagala kitaeu lolu.

Chapter 12

¹Vali kateivalela vatau kosi kitae Helodi keu ekalesia ata vole dikaiavelu. ²Isi loug vove voleu gaiata Dioni kaka Dieimisi bige voelealu.³Helodau aveve kateale age Diuia kosi kea ke ivai sisilage au tota au ese hanavege abo tai Bita umuvai vai lolu Diuia sisila vali ni kitae basiova vali kelagabo ke aevelu. ⁴Kateai Bita umuvai vai loi dibulage solodia voa '4' kea ke naliavai uva. Ivaga basiova sisila keu vesusege Heloda olale lBita vai ataea nile kotai.⁵Kateige Bitau dibulae usege ekalesiaea avolu meliai guliguliava. ⁶Bitau dibulae uale vavita Helodau olale vai ataea nile kotai isito vavi kele hau voleu avoele lolu. Solodia abutitau seini abuti vai Bitau ada umuvai vai abo minale vaeavage nasege ami abutiu anakale lavisi ulu.⁷Ige solekata IESU Anelu voleu loi o ke uvule lavige atagave kitaeu ou uvule kalui ulu ige Anelu keu Bitau adala holisi isasege seini abuti kea adavele soai lavulu ige Anelu keu Bitau adala holisi isai avoe solekata kobela. ⁸Ige Anelu keu Bita laviai avoe ai beleti ke legigimai ai genau vate katu ige Bitau ke age loui avoe ai dabau ogona katui da lovai lo.⁹Ige Bitau Anelu ke lovai tilu dibula kalevaive ige Bitau tai huhuai avoe au da naola ko ava bela lelevela da ko nita ava. ¹⁰Isi avoti loalea solodia abuti ke leiviai loevelu. Loevealea tota ami abutiu laviale ke leivigei lolu loisege aulita ale anaka keu amiga alava kavalu ige ea daiai vatae kuva kitaela tigeto Anelu ue solilu.¹¹Ige Bitau vadeu avoele loale ke huhuai avoe da ave ivage DILAVAu au Anelu hanavage loi da duluage Helodau vuvune keu daele siaue solilu katealelu Diuia ata kea ba avevebe toela daele alivelu bele. ¹²Kateaito kalei Dioni Maka aia Meli keu oe tilu tialeu kaie ui evisege ata moeagaea vole bevuai guliguliava Bitalu.¹³Guliguliasege Bitau loaleu ou anakale lavisi kavai vatovatoage kele hauivale va vole Lodau keu loi Bitau koto valitilu. ¹⁴Kotove evisi valitisi anaka alavasolisi sisilata tai ata laivgei avoe evive Bitau loaleu kaie uva. ¹⁵Ige abo laviai avoe ale tilogoalu ige Loda loui avoe be leleveta Bitau lolu ige abo avoe be munanavela eu.¹⁶Kateai lousege Bitau meliai oo kavage abo anaka alavai ivage ma leleve Bitala kou ige ago vikoai tetehamai avolu sisila kitae alu. ¹⁷Ige Bitau adata lavigvege ea koto solisi sekiai usege au dibulale kosiveu hanavale ke galave loui haivel isi loui avoe taeveilivelu Dieimisi ta memeloeabeta ke lavigeve kateai loui lavigei to kalei o voletilu.¹⁸Isege vau alavage ame le kea Bita kaoai loui avoe Bitau oleve katealu. ¹⁹Ige Helodau louge abo Bita kaovaga ue solige Heloda ami ke agigei kotai louge memeloeabe ami ke kavege vovolu keu iae Helodau Diudea vata kalei tialeu Sesilia vatae tai ulu.²⁰Vali voleo Taea ata isi Saidoni ata kea aveve vole age kini Helodau abolai tuvuai ulu ige ea vole bevuai olai loi Heloda ivalivelu loevelu. Loi kosi vole lBalasita ke sovaeavai laviai avoe lo olale au lolai kuva age lolu lo vatavelega loviai iva ialelu lo olai avoluvita uu dua ai tuvu kalevaito. ²¹Kateai louge eu abolai valivole vaeavalu iale vali keu loige Helodau au ogonau dua ke katui loi ugulumalu au telonale ugulumai koto loulu.²²Ige abo kotove ke evisi genuhamai baita kotoai avoe keu ata olie solilu isito DILAVAla keu nonava. ²³Kateai lousege DILAVAu Anelu dobai Heloda kavage hatitiu toela valu hatitive keu kosealu vui moeagaea avoele ui uvue ke ige eu voelealu. Kosealelu eu ataea koto evisi huhuaito DILAVAu koto evisi hoeaseava solilu.²⁴Eu voeleige DILAVAu nonau ata bahataele tilu ige ataea DILAVAu nona evilu. ²⁵Isege Solou Banabasiti moni agisi Dielusalemae tievelu tai Dubu ekalesia kosive vaveito kuiakavai Dioni Makata meialemei loi tota Anitiokae tievelu.

Chapter 13

¹Anitioka ekalesia ata kele kosive volea ulu volea beloveta ataea isege volea tisa vale ataea kele ulu iale kosi kea ivila koea. Volela Banabasi isege ata bukate vole ivivela Simioni ige Sailini vole Lusiesi ige memila Helodi oo le ui hauivale ata Manieni ige Solo. ²Kosive kea vali voleo lovi ie solisito abobiga vaemigei kosive hoeaseavasege munanau tuvu abolai loui avoe da olale Banabasita Solota makagege abo avoti talivelu da abolai hau louale ke aevei. ³Kateai louge abo lovi ie solisito DILAVA laviavei aboi ada agisi Solota Banabasita tatale otovei guliguliai to hanavege ea tilu.⁴Munanau tuvu Solota Banabasita agigei melitigei hanavege Selucia oe tialea tai bouti vai Saibalasi vatae tievelu. ⁵Tai keveo daiai oo vole Salamasi kele DILAVAu nona loui Diuia Dubu kele ata haivesege Dioni Makau aboili tialeu dulugei ata haivelu.⁶Isi aboili vatala tievelu oo igaligali kela ata haivei tilu tai oo vole Babosi kela daialu oo kele Diu malaha vole Baliesu keu au aveve kele ata seleavei avoe dau Beloveta vole dala kou malaha keu ivive volela Elimasi. ⁷Iale keu vata kele kosi vole Segiasi Bolasi keti kakoloalu kosi keu lulelete ata iale keu Banabasita Solota laviage ea avoe lolu, kosealelu keu olai DILAVAu koto evisi. ⁸Isito Elimasiu Solota Banabasita koto kavalu kosea lelu keu olaesolilu kosive keu DILAVAu nona evisi lovalivelu.⁹Kateisege munanau tuvu Solo vai melitilu kateivale valila abo Solo ivihai avoe Bolo ige eu Elimasi nimabisi avolu loulu. ¹⁰Loui avoe aa keu seteneu aveve late ai aveve dua ke bahata agisi toelativale ata alau. Ai uvu kele valevile toelau uge a vali bahata sele nona loui DILAVAu nona leleve ke bavuva.¹¹Iale DILAVAu adau vuvuna vai aele vaeavage ale ba nii kelote olisi valiu ataga ivalivelu bele. Ai nii keule keloalivelu vali volea vesusege ba nia. Kateai lousege valevole bukateu dobai loi nive bavuge gusualu ige au ada katui loui avoe loi di adala holisi vai oe teve. ¹²Ige vatau kosive kea ke ivai tetehamai abo uvu vai DILAVA vavulu.¹³Vali voleo Bolou au kaimaleali bouti vai vatava vole Babosi kalevai Babilia vatae tievelu. Vata keveo oo vole Bega kele daiaevelu ige Dioni Makau kalevei tota kuialai Dielusalemae lolu. ¹⁴Isege Bolou Banabasiti Bega kalevai vatava vole Bisidiae tilu vatava keveo ovole ivi Anitioka keveo tai daiai ualea bulau loige abo tai Diuia Dubu uvue ugulelemai ulu. ¹⁵Ugulelemai usege Diuia kosive kea Mouseseu basuale ta Beloveta Buka keta dodavei vole haivege vesusege abo Bolota Banabasita belagevei avoe loi kakoluvuia au laele kotobeu uge louge lo bahata evisi.¹⁶Kateai louge Bolou kobelai loui avoe la volea Diuia ata isege la volea Diu ata olie solilu isito la bahataea DILAVA hoeaseavale ataea di koto evive. ¹⁷Memila DILAVAu lailoi vavivu agigei makage kea Aguvitoe moeagage DILAVAu ivegei au vuvunele agigelu. ¹⁸Ige abo tiale lahani voti '40' ke uvule kumoe oasege DILAVAu hoeaseavege ea nenive ula.¹⁹Ivaga vali voleo DILAVAu Keinani vata kitae kele ata seveni '7' ke kavei bedovege oo nunuvege ea tisege atave leleve kea vata ke vai avoele uevelu. ²⁰Lailoi gala kea lahani vo handeleti vivti '450' keu uvule Agubitoe ui kumoe uale ke kalevai Keinanai vatae loevelu ivaga keu iaega DILAVAu ba ke naligeveve ata moeaga hanavelu ige ke dulugevaga bolobeti Samuelau kea iae lolu.²¹Ivaga Samuelau vali kela Iselalaea ata kea olai kini vaevelivelu age DILAVAu abolai Kisi voo Solo makage kiniabe olilu. Solo keu Benidiameni valadale lolu, loale lahani voti '40' keu uvule Iselala ata ke bevugei naligelu. ²²Ivaga lahani moeagau ue solisege DILAVAu Solo kalei Dividi makage keu Iselalaea Kini olilu DILAVAu Deividi huhuai loui avoe da ata katealelu olalu da huhuige Diesi voo Deividi keule da vadeu louale ke ai.²³DILAVAu kateai louito au louale kelate ai Deividi atatele IESU letatavage au Iselalalaea ata dulugevale kea kosi kitae ata olilu. ²⁴Isito IESU au lovi a solisege Dioniu Iselala ata bahata haivei avoe lai aveve toela kalevai babatisoave. ²⁵Ivaga vali voleo Dioni loviu uesolilivelu asege au ata lavigei avoe la huhuige dau ole dala kou. Au la dala ko nikovai uva ba dau ata ke olie solilu isito keu da lovai loiva keu kosi kitae iale daba genave samakave ke bodialivelu bele.²⁶Di kakoluvuia lo volea Eibolahamu atatea isege lo volea Diuia ata olie solisito DILAVA hoeaseavaeviva. Isito DILAVAu lailo agiveve koto keu lailo bahata kelai loulu. ²⁷Isito ata volea Dielusalemae uvale kea IESU ivaito abo kosiveali lovae solilu. Isi abo bulale Belovetaea koto dodaveito kele lulele solilu kateila ai abo IESU kavai Belovetae koto vai lelevetilu.²⁸Abo IESU vai kotai avevebe toela avoele iva solilu isito abo melitavai Bailate laviage IESU vai kavage voelealu. ²⁹Abo aveve kateale avoele age Bukau kotou avolu louale kenenia vesulu. Ige ata volea tai idiu dole vaveai vaitai abavulu.³⁰Isito DILAVAu voele kele isage kobelalu. ³¹Kobelai au luta aboili Galileia isi Dielusalemae oivale ata keveo tilu iale ata keala Iselala ata ke haivei oiva.³²Iale lo kotove dua kela loui ata haivei oiva. ³³DILAVAu IESU isage kobelage au memila lailoi vavivulai louale kelateu lailoele velevalu. Deividiu Samusi Bukau uvule kisaiai avoe dau ai mama leleve isege au di voo alau. ³⁴Ige Aisaiau au Bukau uvule DILAVAu koto kisaiai avoe da Deividilu aveve vole dua loui vaeavale kelate dale alu ai. Koto keu baiveu kosealu DILAVAu IESU isage kobelale keule tota ba voelealivelu bele.³⁵Ige Deividiu buka Samuni uvule kisaiai avoe DILAVAu ba au ese tuvute ke kalege guliu uvule ulivelu bele. ³⁶Lai ivage Deividiu DILAVAu olale au esete naligeloho voeleige abo vai abavuge vesulu. Iale ata tuvute keu Deividi olie solilu. ³⁷Isito ata vole igali gulile DILAVAu isale keu uesolisito kobelalu.³⁸Di kakoluvuia IESU kela lai aveve toela ke bahata uliage ue solilu. ³⁹Iale lale lai uvu vai IESU vileo vaeavage aule lai aveve toela lai huhuivale toela ke uliai. Kateige DILAVAule lalai loui koseai la kea di nile duave Mouseseu basu ba la agigelivelu bele.⁴⁰Katealelu huhu dua ave oloivaga Belovetaea memila louale keu laele loiva. ⁴¹Beloveta kea DILAVAu koto kisaiai avoe evive ata voleule loluaga da aike lalai vadeu ale ke louge la ba kotove evilivelu bele ialelu lale da koto louale ke homasiavaluaga lale vovove.⁴²Bolou kateai louge vesusege au Banabasiti kalevasege ataea lavigei avoe vaoe bula kele loevelivelu tota koto vole louge lo evisi. ⁴³Kea kateai lougeto Bolou Banabasiti kalevei tisege ata volea aboili tilu ata ke volea Diu ataea isege volea Diu ata olie solialea isito DILAVA hoeaseavaeviva. Ige Bolou Banabasiti abolai loui avoe DILAVAu lailo huhugei lailo hoeaseavale ke huhuai lai evievile goadave.⁴⁴Iale bula kele oo ke ataeau bahata loalea olale Bolou kosive koto louge abo evisi. ⁴⁵Ige Diu kosivea ata moeagaea loale ke ivei Bololu mamai avolu tuvuai kotove kavai avolu kotou toela loui vai toelatilu.⁴⁶Kateige Bolou Banabasiti meliai lavigei avoe lo olale luta DILAVAu koto ko loui Diu ata la haivei. Isito lale koto ko homasiavai ukolikoli koto kolu homasiavage lole kuiakavai Diu ata olie soliale ke haivelivelu tai. ⁴⁷Kosiveu koto kateai loui lo lavigei avoe da la letatavage laea atagau ata olilu iale taevelivelu Diuia ata olie soliale ata ke haive dua ai ukolikoli kotou dua loui vatau ata bahata haiveve.⁴⁸Abo koto kateale louge Diu ata olie soliale kea ke evisi sisilai kosiveu koto kelu olaevelu ige ukolikoli koto kelu olale kea evievi ata olilu. ⁴⁹Kateige kosive kotou vata bahata ke bavui tilu.⁵⁰Kotou ata ke nenile tige Diu leleve kea ou kosive isi ou keate lulelete ke agigei Bolota Banabasitalai loui agigei toelatigei nunuvege abo tievelu. ⁵¹Isi oo ke kalevai Aikoniamue talivelu abo genale ou gogea sesiaito tievelu. ⁵²Isege Anitiokae evievi ataeau munana tuvu agialelu sisila kitaealu.

Chapter 14

¹Vali voleo Bolou Banabasiti tai oo kele Diuia Dubule aloloige ata moeagaea koto valu Diu ata isi Diu olie soliale ka koto ke evisi abo uvu vai IESU vavulu. ²Ige Diu ata volea kotou dua ke evie solialea Diu ata olie soliale ke seleavege ea tota kobekavai Bolota Banabasitalu kotou toela loui agigei toelatigelu.³Isito kea oo kele ui vali moeaga DILAVAu kotou dua ke loui haiveva ige DILAVAu ke huhugei hoeaseave dua kea avale ke loui haivege ataea ke evige koto keu DILAVAu koto lelevela. Kosealelu DILAVAu au vuvune Abositolo vavege ea hau moeaga aevei ivai vikoivale moeagata aeviva. ⁴Iale oo kele koto evivale kea Abositoloea koto evisege koto evie site kea Diuia koto eviva.⁵Ige Diuia ata olie soliale kea isi Diu ata leleve kea olai abo kosiveali vuleta Abositolo ke kavei. ⁶Kateige Bolou Banabasiti iluvisi Lisitula ta Debe vatae tilu keu oo kitae Likaonia. ⁷Keveo daiai aloloai ata bahata haivei tilu. Abo Lisitulata Gebitae ata haivelu.⁸Abo Lisitulae usege malaha vole genaveu keu kaleta aiaveu vaeavale keu oo kele avota ulu. ⁹Iale keu Bolou ata haivege eu ke eviu dua ava ugulumai uive. Ige Bolou ke ivai huhuige malaha keu au uvu vai DILAVA vavulu. Iale kele DILAVAule hoeaseavage aule doadoai. ¹⁰Bolou huhuai kateai malihai baita avolu loui avoe kobelai laviso. Ige solekata malaha keu kobelai lavisi oalu.¹¹Bolou aveve kateale age atamoeagaea ke ivai aboi nonatele genuhamai loui avoe lailoi DILAVAeala koea tolovai ata olisi lailoea loevelu. ¹²Isi aboi dilava vole ivita Banabasi ivihai avoe Susi o Diubita. Isi Bololu loui avoe Hemesi Mekiuliasi kosealelu Bolo keu ona kitae avale ata. ¹³Abo kateisege dilavaeabe Susi ke Dubu kosivea kea bolomakau agisi valavala agisi Dubu iabe oo ke iae uale ke kalei loale olale ovo kavei.¹⁴Kateale alivelu asege Bolou Banabasiti ke evisi abolai tuvuai abo ogonala holisi davuai loi viliviliai ataea uvu kele tihamalu. ¹⁵Tialea abolai loui avoe vadeuluga la ke ava loea la latea ata kava. Lo kotou duala loui la haiveluga lolu isito la kea seleivale silava hoeaseavaeviva. Iala lo olale la ke kalevai to ukolikoli DILAVA leleveu vata ai, Otogo ai, davala ai avoele valevile ai otoveale ke ula hoeaseavave. ¹⁶Memila kele DILAVAu ata kalevege abo ola ula aeviva.¹⁷Isito vali bahata DILAVAu laele aveve dua avale ke ivai kele luleleave. Keu lalai veni hanavage la lovi kavale kea lalavai baiagei ige la lovi ke isi sisilaeviva. ¹⁸Kateiai lougeto ataea ke eviesolisi melitavai ovo kavei ata abuti ke hoeaseavei. Isito Bolou Banabasiti olae savai aveveabe bavulu.¹⁹Ilogo vali voleo Diu ata volea Anitiokata Aikoniamu oo kitae kele lolu. Loi ata ke seleavege abo ke evisi tuvuai vuleta Bolo kavai butuhai vaitai ou ieae kavatui avoe isoho eu voelealu. ²⁰Isito evievi ataealoi letatavage eu kobelai tilu tialeu Banabasiti oo ke kalevai Debie tilu. ' Bolou Banabasiti abo vatae tilu.²¹Tialea oo keveo kotou dua loui ata ke haivege ata moeagaea evisi IESU lovalu. Oo keveo daiai uitiale vali voleo kuiakavai Aikoniamue tili tiale keveo uale vali voleo tota Bisidia vataea tialea Anitiokala daialu. ²²Abo oo kela ekalesia haivei lavigei avoe lai evievi kele goadave aveve toelau loige ke gogonialivelu lai DILAVAu vatava dogave keveo taevei.²³Kateai loui Dubuu Eloda otovei tilu isi vali vole abo lovi kalevai Eloda kelai guliguliai abolai loui avoe la lai uvu vau IESU vavuge aule la hoeaseavei. ²⁴Kateai louito Bisidia vata kalevai tai babilia vatae daialu. ²⁵Isi tialea Bega isi Atalia ola daialu isi DILAVAu nona loui ata ke haivelu. ²⁶Isi Atalia oo kele bouti vai abo oe Anitiokae tievelu. Oo kelega memila ekalesiaea abolai guliguliai avoe DILAVAu au lovi, haukala kele la hoeaseavei da dulugei. ige la hauve ke ave ige ea kosive age vesuge abo oe loevelu.²⁷Kuiakavai loeveale ekalesia bahata abougesege Bolou, Banabasiti DILAVAu aboili usege abo hauve avale ke loui haivelu isi avoe DILAVAu kuva alavage Diu ata olie soliale kea aike DILAVAu koto evie savalu. ²⁸Kateaito ba vali moeaga aboili ulu.

Chapter 15

¹Abo aboili usege Diudea malaha volea loaleu Anitiokae evievi ata lavigei avoe Mouseseu basuale keu louale kelate lale lai veuavale vate boisito ba ukolikoli mauli vave. ²Kateai louge Bolou Banabasiti aboili vole lai loui tuvuage ekalesiaea loi Bolota Banabasita lavigei avoe evievi ata vole agigei tai Dielusalemae Dubu kosi isi abositoloele koto ke kaoai baive evive.³Kateai ke hanavege tialea Benaisi vatae daiai tialea Samalia vatae daialu vata abutita kele oo moeagaea ulu iale oo igaligalile aloloai lavigei avoe Diu ata oliesoliale kea ave IESU nona evisi lovaeviva ige kea ke evisi sisila kitae aevelu. ⁴Ige abo Dielusalemae daiage abositoloe ai Dubuu kosivea isi ekalesia ataea sisilaeabe kitae aevelu. Ige Bolou Bananbasiti kosiveu hau asege DILAVAu dulugevale ke loui ekalesia bahata ke haivelu.⁵Ige Balisese ata volea evie solivale ata keali loui avoe lo olale Diu ata olie soliale kea abo vudiu vate boisito Mousese basuale ke lovai tai. ⁶Kateai louge abositolo isi Dubu kosive kea vole abouai olai koto ke kaoai.⁷Abo koto ke ai belalai usege Bitau kobelai loui avoe di kakoluvuia la dibage DILAVAu vali voleo da letatavage da tialeu Diu ata olie soliale ke haivege abo DILAVAu koto evisi lovaevelu. ⁸Ige atau uvu ivale DILAVA keu Diuia ata olie soliale ke haivege ba DILAVAu nile duave olige eu au munanau tuvu lailoameale kelate vavelu. ⁹Diu ata isi Diu ata oliesoliale kea DILAVAu nile vole lateala Diu ata olie soliale ke abo uvu vai DILAVA vavuge eu toelaeabe totoalu.¹⁰Iale la vadeuluga la olai DILAVA aveve kaoai evievi ata kele Mouseseu memila louale ke louge abo ke ai memila lai loi vavivuia basuale isute ke vai lovage keu abole isuai malomaloalu. Ige lai lota ke lovaveve keta lailoele malomaloalu. ¹¹Isito lailoi kosive IESU KELISOu lailo huhugei lailo dulugeale kele lailole lailoi uvu vai DILAVA vavui uluaga lailole mauli agisi isi Diu ata olie soliale keale abota agisi.¹²Bitau kateai louge ata bahataea ke evisi sekiai uevelu isege Bolou Banabasiti aloloasege DILAVAu dulugevesege ea ivai teteivale moeaga keta loui haivelu.¹³Abo koto ke loui vesuiavasege Dieimisiu kobelai loui avoe di kakoluvuia di koto evive. ¹⁴Saimoni bitau la haiveale keu kosealu DILAVAu aike Diu ata olie soliale ke huhugei olale ke vole agige abo atave olisi.¹⁵Iale memila belovetaea louale ke ave leleve olilu. ¹⁶Au loui avoe kosiveule vaoe valivole loige dale Deividiu atate kea olate bokohovoale ke letatavai kouge au tota dogave olisi. ¹⁷Ige valivelu ata bahataeale da kaoige dale Diu ata olie soliale ke toiavege abole loi di ata leleve olievei. ¹⁸DILAVAu memila koto ke ivala ai loulu.¹⁹Katealelu da huhuige lai loea Diu ata olie soliale ata kele basu moeaga a kalevai kea olaeabeu DILAVA lovai tai. ²⁰Iale lai bavuevege toelalu isito abolai koseale ai lai levaleva kisaiai lavigei koseai labea momai abo mesia vadeu agisi loi abo dilava hoeaseavale ke ievivale isi volea keateali navaevivale isi momai mesia kavage taoveu lotie soliale ke ilive isi taove ievivale lai koto ke ula loui kisaiai vai abolai hanavai. ²¹Kosealelu lahani igali uvule bula igaligaliai Mouseseu basuale ke vai dodavelogo vai Diuia oo igaligalila dodavei haivei tilu.²²Dieimisiu kateai louge abositoloea dubu kosive kea ekalesia ata keali nonai ata abutita vai Bolota Banabasita vavui hanavege abo levaleva kisaiale ke vai Anitiokae tai, iale ata abuti kea iviala koea Diudasi ivive volela Basabasita Sailasi. ²³Abo levaleva ke kisaiai avoe loi kakoluvuia Diu ata olie solialea Anitioka vatae uvale Silia vatae uvale isi Silisia vatae uvale lalaiga lo koto ko kisaiai hanavalu. Abositoloea Dubu kosivea is ekalesia ata Dielusalemae uvale lola lalai koto ko kisaiai hanavalu.²⁴Lo evige loi kaimale volea keveo tai koto vole louge lai uvu lulualu. Abo aveve kateale ale ke lo ke hanave solilu isi lo ke dibage solilu olea ale ke. ²⁵Kateige lo vole bevuai nonahamala ai ese abuti ko makagei hanavege loi kakoluvu Banabasita Bolota lohomegei laeo lolu. ²⁶Abositolo abuti kea lailoi kosive IESU KELISOu hau avaga ataea olai kavege abo vovoi.²⁷Lo Diudasita Sailasita hanaveale ke belagege abole lalai lo louale ke lalai loui. ²⁸Munanau tuvu lolai loula age lo lalai loui lo olae soliale la loi basu moeaga lovai kele isualivelu. Isito lo louale ke ula lovave. ²⁹Labea momai abo mesia kavei agisi loi abo silava hoeaseavale ke ievivale. Isi mesia taou lotie soliale ke ievivale isi labea momai lai kakolu keateti nalive. Lale lo louale ko aluaga aveve dua ave, loi kotou kele kateai vesulu, la nohovu.³⁰Abo levaleva ke kisaiai vai kaimale ke vavege abo vai Anitiokae tilu. Tialea ekalesia keneni toiavege loevei igalile usege abo levaleva ke vai vavelu. ³¹Ige Anitiokae ata kea levaleva ke dodavelu isi abolai kotou dua kisaiale ke evisi sisila kitae aevelu. ³²Ige Diudasiu Sailasiti beloveta ata olievei Anitioka ekalesia ke haivevaga abo evievile meliai uevelu.³³Ige kea valini voleo aboili uevelohoto ba kalevei sisila kitaeta kuiakavai Dielusalemae loevelu. ³⁴Abo tisege Saelasiu olai okele ui. ³⁵Isege Bolou Banabasiti Anitiokae ui ata voleali DILAVAu koto loui haiveva. 'Bolou Banabasiti vole kalevelu'.³⁶Ueveale vali voleo Bolou Banabasi laviai avoe lati kuiakavai tai kai memila DILAVAu koto haiveale ke ivei, au kea udua ava o uveveabeu toelalu. ³⁷Kateai louge Banabasiu avoe lati Dioni Makata vai tai. ³⁸Isito Bolo homasiavalu eu aboili hauai tiloho Babilia vata keveo kalevei kuialai au oe tilu.³⁹Kateai ke loui avoti volelai tuvuage kele vole kalevege Banabasiu Dioni Maka vai avoti bouti vai Saibalasi vatae tilu. ⁴⁰Isege Bolou Sailasi vai avoti tige ekalesia kea lavigei avoe DILAVAule ba la huhugei la hoeaseavei. ⁴¹Ige abo kalevei Silia isi Silisia vatae ekalesia haivege ea abo evievile melitavai ulu.

Chapter 16

¹Bolou Sailasiti tialeu Debi oe daialu isi tialea Lisitula oe daialu. Oo kele evievi ata abuti u ulu keala Timotiu au aiati. Aiave keu Diuia keate isege mamave keu Gulikia malaha. ²Ige evievi ataea Lisitula, isi Aikoniamue uvale ata keale Timoti ke eahaleva keu vou dua. ³Katealelu Bolou avolu olai ke meialemei avoti tai. Isito Diuia ataea dibage mamave keu Gulikia ata olialelu Bolou laviai veuivale vate letulilu.⁴Isi kateai au kaimaleali oo igaligalila aloloai ata haivei tialea Dielusalemae abositolo isi Dubu kosive kea Basuale nona ke loui evievi ata ke haiveva isi avoe basu nona ko evisi lovai teve. ⁵Ige ekalesiaea ke evisi abo evievi kele meliaevelu ige ata volea ke ivai IESU lovaevelu.⁶Ivaga vali voleo Bolou au kaimaleali olai Eisia vatae tai isito munanau tuvu olae solilu abo keveo taevelivelu. Ige abo kalevai Biligia vatae tievelu isi galatia vatava kenenile aloloai tilu. ⁷Tialea isia vatavae daiai olale Betenia vatae taevelivelu asege IESU munana tuvu kuvaebe bavulu. ⁸Ige abo Misia vatae tialea ovole Toloasie daiavelu.⁹Keveo daiage vavive kele Bolou nai naoisege Magidonia malaha voleu lavisi toiavai avoe lolivelu koveo lo duluge. ¹⁰Bolou nao ke ageto lo olai Magidoniae tai kosealelu lo dibage DILAVAla nao ke lo haivelu olale lo talivelu kotou dua loui haivei ata kea olalelu louive.¹¹Katealeluga lo Toloasi oo kalevai bouti vai tialea Samotasiae daialu isi vali voleo tialea Magidonia vatala daialu isi lilikata tialea Samutalasia. Isi vavita vole Niabolosie daialu. ¹²Isi otolovai vatala tievelu tai oo vole kitae Bilibaie daialu. Lomeni ata moeagaea kele ulu kelega lo tai vali moeagale ulu. ¹³Uale bulale huhuai kosealu Diu ataeale eu bavae tai guliguliagei. Isi kateai tige keate volea keveo igalile vole bevuai ueviva ige lo tai kotou dua loui haivelu.¹⁴Ige Taiatala keate vole Lidia keu loi koto eviva keule ogona dua taote ke ataele voiavale keate. Keu Diuia ata olie solilu isito DILAVA hoeaseavale keatela ige DILAVAu keate ke uvu alavage au Bolo koto louvale ke evisi au uvu vai IESU vavulu. ¹⁵Ige keate keu ole uvale ke nenia IESU lovai babatisoalu ige keate ke lo lavigei avoe la huhuige da evievi keate olige loevelively di oe uve isi kateai meliai louge lo aboili oveo tilu.¹⁶Vali voleo lo guligulilu tisege va voleu loele loevelu au ataeali, va ke vileo munana toela ulu. Iale aule vaoe vadeu loale ke ivai lougei ige kosive keale laviage aule ke ai ele moni kitae agievigei. ¹⁷Iale va keu lo lovegei genuhamai loui avoe atao malaha koea DILAVAu kaiamaleala koea. Iale keale lale oleve kateai ukolikoli agiveve kelabo ko louva. ¹⁸Vali moeaga kateai louvaga Bolou avolu tuvuai kuialai munana toela ke laviai avoe IESU KELISOu ivile da aa lavialu va ke kalei te. Ige solekata munanau toale keu va ke kalei tilu.¹⁹Ige va keu biagea ke ivai loui avoe loeale ba oleveo kateai va ko vileo moni agisi ke loui Bolota Sailasi ta vai kotalu tilu. ²⁰Ke agigei tiale Lomeni kosive kea nile otovei loui avoe ata koea Diu ataea iale abo lailoi oo kole aveve toela aeviva. ²¹Kea abo aveve loui oo kole Lomeni lailoi basute lehosivalu iale lai ba ea avevete lovai lailoele kalevalivelu bele.²²Kateai louge ou ataea ke evisi olale Bolota Sailasita agigei kavei. Ige Lomeni kosivea ogonaeabe kela holisi davuai kaimale lavigege abo visukaeavelu. ²³Abo visugevelogo agisi dibulae hanavelu isi dibula kosi ke laviai avoe ko agigei otovei nalige dua aso. ²⁴Ige dibulau kosive keu ke evisi agigei ou uvue otovei abo idi kobuale ke uvue genaeabe agisi otovei bavugelu.²⁵Ivaga vaviu minale Bolou Sailasiti ane loui DILAVA hoeaseavasege dibula volea ke eviva. ²⁶Isege hamu kitaeau katulu ige dibula oo keu hadai tailoige dibulaea ou anaka keta alavage seiniu soai lavulu.²⁷Ige dubulaea kosive keu kobelai ivage ou anaka kea alavai uge eu huhuai avoe ataea isoho iluvisi tiatilu isi au gaia vai amiga bisi. ²⁸Kateisege Bolou genuhamai toai avoe amiga bilive loko nenia bahata koea ulu.

³⁰Isi lohomegei loi belagei avoe di kosivea dale vadeu ai mauli vai. ³¹Ige ea laviai avoe ai uvu vai IESU KELISO vavui ai eseali ba mauli vaso.³²Kateai louito DILAVAu koto loui haivui ovele uvale keta haivegelu. ³³Kateivale vavi kele dibulaea kosi kitae keu Bolota Sailasitalu eu vuvuneta vateabe oke ke totogei hoeaseavelu au ole uvale ke neniali babatisoalu. ³⁴Ige kosive ke Bolota Sailasi lohomegei au oe tai lovi vavege ea ilu. Ige malaha keu au eseali abo uvu vai IESU vileo vaeavale kelu sisila kitae aevelu.³⁵Iale vavita Lomeni Gamani au bisimani ke hanavege tialea dibulau kosi kitae ke laviai avoe ata ke hanavege abo tai. ³⁶Ige dibula naligei uvale keu tai Bolo laviai avoe Lomani kosivea koto hanavai avoe au Sailasiti keve iale kalevai taevelivelu u dua ave.³⁷Isito Bolou tai bukate ke lavigei avoe kea lo agigei kotai ataea nile lo visukaeavei lo agisi dibulae otovelu. Isito aike olale lo tai, lo ba talivelu bele kosealelu loea Lomeni ata iale Lomeni kosi kea ba loi lo hanavege lo tai. ³⁸Kateai louge bukatea tai Lomani kosive lavigei avoe ata abuti kea Lomeni atala kea ige kea ke evisi vabualu. ³⁹Isi tialea Bolota Sailasita sovaeavei avoe la nohovu lo kateale keu toelalu. La oo ko kalevai tige keu duave.⁴⁰Kateige Bolou Sailasi dibula kalei Lidiau oe tilu tialea evievi ata ivei nona haivei melitigelogo kalevei tievelu.

Chapter 17

¹Kalevei tialea Avibolisi isi Abolonia leiviai tialea Diuia Dubu Tesoloniae uale kela daialu. ²Keale oleve keveo tiluaga abole tai Diuia Dubu uale keveo guliguliagei iale bula abutita igalitau uvu kele Bolou tialeu dubule guliguliai Bukau koto dodavei ata ke haivelu.³Isi bukau kotou KELISOu loiveve louale ke loui haivei avoe DILAVAule Diu ata dulugeveve ata hanavage aule loi vateu tuvu agisi voeleai to tota kobelai. Iale da la lavigelu Diuia ata dulugeale kela IESU KELISO. ⁴Kateai louge Diu ata volea isi DILAVA hoeaseavale Guliki ata moeaga isi keate ivite moeaga kea koto ke evisi IESU lovalu.⁵Ige Diu ata volea koto ke evisi tuvuaevelu isi tialea laskolo lavigelu ige ea vole bevuai igalitoai loevelu. Loevei oo ke neni kosai lelevai Bolota Sailasita kaoai loevelu loi evievi ata vole Diesoniu ole loevelu olale Bolota Sailasita kavei agisi tai ataea nile otovei. ⁶Isito ive solisi Diesoni vai evievi ata voleta agigei tai ou kosia nile otovei loui avoe ata koeala vali bahata oo ke nenila aveve toela ava iale keala koea lailoi oe loevelu. ⁷Kea loige Diesoniu agigei au oe otovelu iale lehosivaeaviva. Kosealelu abo loui avoe kosi vole kitae IESU keu ulu.⁸Laskoloea kateai louge Lomeni kosia ata bahata ke evisi tuvu kitaeai ulu. ⁹Ige Lomeni kosivea louge Diesoniu evievi ataeali abo ibila ai moni vavei oe tievelu.¹⁰Iale vau loisege evievi ataea Bolota Sailasita hanavege abo Beliae tievelu. Tai daiai to kalevai Diuia dubue tilu. ¹¹Keveo tige ata kea aveveabeu Tesolonia kea aveve late olie solilu isito duave ula. Kea aloloeabe koto ke evisi vai lelevetisi vali bahata Buka dodavei olale ke dibai vailelevetisi. ¹²Aveve katealeluga Diu ata moeagaea IESU lovalu ige Gulikie ata ivite kea bahata IESU lovaevelu.¹³Kateige Diu ata volea Tesoloniae uale kea ke evige Bolou Beliae ui DILAVAu nona loui ata haiveva ige abo ke evisi vole lohomei loi Bolo kavage voeleai. ¹⁴Kateige evievi ataea ke evisi Bolo vai davala vavala tisege Sailasiu Timotiti oe ulu. ¹⁵Kea Bolo meialemei tialea Atenesila daiai Bolo vaeavaito kuiakavai beliae loevelu. Ige Bolou lavigei avoe taevelivelu Sailasita Timotita lavigege abo solekata lolivelu kole daele loi.¹⁶Bolou kateai louito oo kele Sailasita Timotita inohole ui seleivale dilava moeaga iveive homasialu. ¹⁷Au ke ivei tiale Diuia dubule Diuta Guliki ata haivelu isi tialeu maketie DILAVAu koto loui ata bahata ke haivelu.¹⁸Kateige lulelete ata volea Ebikulia koto vai loale kea Sitoika koto vale keali Bolou koto louale kele koto volele ke belalaeviva. Kosealelu Bolou IESU voeleai kobelale ke loui lavigelu ige abo vole lavigei avoe malaha vadeula kou amiga letatavava isoho malaha keu loi dilava volelau ke louva.¹⁹Kateai Bolo meialemei tilu vatava vole ivivela Aliobagasi kele kanisolo kitaea uale vaitai belalivelu tai daiai Bolo belai avoe aa aike koto louvale ke baive loui lo haive. ²⁰Aa koto louvale keu loele kotou dogala keu a louva iale lo olale aike koto ke baive loui lo lavige. ²¹Kosealelu abo koto ke loulu Atenisi ataea isi aboili uvale keale vali bahata kotou doga ke loui vole haivegei olai ke evigei.²²Abo kateai loue Bolou kobelai lavisi lavigei avoe Ateni malahaea da ivage laea dilava moeaga hoeaseavaeviva. ²³Daa lai ologo kola loaleu lai sele dilava hoeaseavale ke ivelu isi kaota tatale lai kisai vole ai kosealu lo iva soliale dilava kole hoeaseavaeviva. Isi la dilava iva savaito hoeaseavale ke dale aike loui la haivei.²⁴DILAVA keu vata ai valevile ai avoele otoveale keu Otogota vata kotaea kosi kitae iale keu ataea adata Dubu kouale kele ulivelu bele. ²⁵DILAVA igaliu valevile ai lu vaveale ke lailole oleve kateai adata ale vai vavui.²⁶DILAVAu memila ata igali ale kelega ataea bahata vata kole igaligaliai ui lotilu isito ataea ue solisege eu abo uveve isi vali vai dati uveve ke vavelu. ²⁷Au ke ai olale ataea kaoai tai ivai hoeaseavai au ke aito lailoele ogela ue solilu.²⁸Iale lai lole vuvunevele ui tigei da koto ko igalile lai ata voleu loui avoe lai lota eseabe lailola koea. ²⁹iale lai DILAVAu ese olialelu huhui toela a kalevai ataea golo, siliva, vule agisi abo lulelele kaivakuku ai vaeavai avoe dilavala kou isito DILAVA leleve keu atala.³⁰Memila ataea aveve kateale age DILAVAu ke ivai kavesolisito aike ata bahata lavigei avoe daeo love. ³¹Au louale keu kosealu au ata vole letatavale keule au vali vaeavale kele ataea aveve kaoai abo avale kele ibilaeabe vavelu. Iale ata kela voeleige DILAVAu isage kobelalu IESUla keu.³²IESU voeleai kobelale ke Bolou loui aloloige ataea ke evisi koele hamasege volea loui avoe valivole tota loi koto ke louge lo evisi. ³³Kateai louge Bolou kalevei tilu. ³⁴Isege ata volea ke evisi Bolo lovai tievelu ata keala koea Dionisiasi keu kanisolo ese vole isege keate volela Damilisi ige ata voletaga aboili tilu.

Chapter 18

¹Iale vali voleo Bolo Ateni kalei Kolinitoe tilu. ²Keveo tialeu Diuia ata vole Akuila ta keateve Bulisila kele tilu, malaha ke aiaveu Bonitasi vatae vaeavage au kalei tiale Itali vatae ulu keveo ulogo Lomenia kosive kitae Kalodiasiu basu baeavai louge Diu ataea vata ke kalevai vata voleo tievelu. Kateige Akuilau au keateti Kolinitoe loevelu ige Bolou ivei tai aboili ulu. ³Aboili keve ui hauiabe kelate ai valai abo kouvale kelate ai avoele moni agisi hauai tiva.⁴Isi Bula bahata kela aule Diuia dubue tai Diu ata isi Guliki ata ke haivegei olale kea IESU koto evisi lovaevei. ⁵Isege vali voleo Sailasiu Timotiti Magidonia kalevai Kolinitoe loevelu. Loi daiage Bolou au hau ke kalei vali bahata kotou dua ke loui Diu ata haivei avoe la dulugevale at kela IESU KELISO igali. ⁶Kateai louge abo ke eviloho kotove ke bavui avolu kotou toela louge Bolou abolai tuvuai au ogona sesiai abolai loui avoe la koto ko bavualelu vateu tuvu agige keu lai olala keu keu di ola olie solilu iale dale kolela kalevei Diu ata olie soliale ke haivelivelu tai.⁷Kateai louito tialeu Diu ata olie soliale malaha vole Tisiaaisi Diasitasi keu ou Diuia Dubu vavale uale oo keleviloai tilu malaha keu DILAVA hoeaseavale atala. ⁸Isege Diuia dubu kosive Kilisibasi keu au uvu vai IESU vavuge ovele uvale ata ke nenia baito abo uvu vai IESU vavuge Kolinito ata volea koto ke evisi abo uvu IESU vavui babatisoaevelu.⁹Vavi volele bolo nai naoale kelate asege DILAVAu laviai avoe di koto loui ata lavigelivelu vabuai kalevagelive isito melitavai loui lavige. ¹⁰Dale ata uge atabeu ba a kavalivelu bele kosealelu di ata moeagaeala kole ulu. ¹¹Ige Bolou vagala igali isi bata sigisi '6' uvule o kele ui DILAVAu nona loui ata ke haivelu.¹²Vali voleo Lomeni Gamani kosi vole Galio ke letatavage Gulikia vata ke naliavalu. Kateivalela Diu ataea vole bevugei Bolo vai kotalivelu tilu. ¹³Vai tialea kotau kosive ke laviai avoe malaha kou olale atae aveve ni vole tolove ai DILAVA hoeaseavai Lomenia basu lehosivalu.¹⁴Kateai louge Bolou olai kotoeabe ibila loulivelu asege Galiou Diu ata lavigei avoe da la lavigei malaha kou laele avevebe toela ale bele da lai koto evisi la dulugei isito eu doadoalu. ¹⁵sito da huhuige laea lai basu kele atau ivi ula isi koto volela la ko louvalelu da ba malaha kole aveve kaoalivelu bele isito labiagea ba ke kaoave.¹⁶Isi kateai loui ata ke nunuvege vatae tilu. ¹⁷Galiou kotoeabe evie solige kea loevealea abo Dubuu kosive Soseteni Lemudisi umuvai loalea kotoivale ou ivile vaevai kavage Galiou ke ivai kotobe loue solisito doadoai ulu.¹⁸Aveve keu vesuge Bolou Kolinito ata kalevei kuialai Akuilata Bulisilata lohomei aboili Senikiliae tilu keveo usege Bolou DILAVAu ivile basuale kele Diuia avale late ai au Siliae tilu. ¹⁹Tievealea kuvau tavae Ebesesie otolovage Bolo igaliu tialeu Diuia Dubuu ataeali nonalu.²⁰Ige ataea isiviale Bolou valivolea nile aboili ui isito Bolou homasialu. ²¹Isi lavigei avoe DILAVAu olage daba laeo loi la ivegei kateai louito kalevei bouti vai tilu.²²Tialeu Siseliae velevai bouti kalei Dielusalemae tiale ekalesia keali sisilaito kalevei Anitiokae tilu. ²³Keveo tai velevai vali voleavele aboili uito kalevei tota Galasiata Vilisia vatae tialeu evievi ata vole dulugei agisi melitigelu.²⁴Bolou kateai oisege Diuia malaha vole Abolasiu Alekisdalia o kitae keveo loaleu Ebesesie loi koto lou dua ai Bukau koto kaoai kele lulele kitae alu. ²⁵Memila malaha vole Dioniu IESU nona loui haivuge au ke evisi melitavai IESU nona loui ata haivelu isito keu IESU avale ke bahata diba solisito Dioniu ata babatisogevale ke aveve ula dibalu. ²⁶Au kateai vabue solisi Diuia dubule kosiveu koto louge Akuilau au keateti vai abo oe tilu tai ba DILAVAu nona hoeaseai loui havulu.²⁷Ivaga vali voleo Abolasiu olai Gulikia vatae tai tige Ebesesia ataea kakoluvuia bea Gulikia vatae uvale kelai levaleva kisaiai hanavai olale abo Abolasi vai abo oe vaeavage ui DILAVAu kotou dua loui haivei melitigei. ²⁸Melitigei ata moeaga kea vudile lavisi Diuia ata kelai koto melite ke loui kotoeabe kavai Bukau koto vai lelevetisi avoe IESU keu Diuia ata dulugevale kosi kitae KELISO.

Chapter 19

¹Abolasiu Kolinitoe usege Bolou loaleu Eisia vatae tialeu Ebesesi oe velevai evievi ata vole ivegelu. ²Ivei belagei avoe la memila evievie ata olige munanau tuvuteu laele lolu ige abo loui avoe loea a munanau tuvute louvale ke dibage solilu.³Ige Bolou belagei avoe la oleu kotola evisi babatisoaevelu ige abo laviai avoe loea Dioniu kotola evisi babatisoalu. ⁴Ige Bolou lavige avoe Dioniu ata babatisogevale keu Diu ata ke lavigei avoela lai aveve toela kalevaluaga lale babatisoave. Isi lai uvu vai di iae loivale kosi kitae IESU kele vaeavai lovai teve.⁵Kateai loui haive abo ke evisi kosive IESU ke ivile babatisoaevelu. ⁶Ige Bolou au ada vai tataeabele vaeavage munanau tuvu aboele loige koto ni voletele nonai kele DILAVAu nonata loui vole haivelu. ⁷Ata bahata tuelo '12' ulaeala ke aevelu.⁸Ige Bolou bata abutita igalita uvule ata kehaivelu. Diuia Dubu kele ataea DILAVAu adau vuvunele uveve ke loui ata haivei baita loui baita olale atae ke evisi IESU lovai. ⁹Isito ata volea evisi homasialu IESU lovalivelu isi ataea kosive lovaveve ke homasiavai kotou toela louge Bolou ke kalevei evievi ata ulaeali tialeu Ebouivale oo kitae kele ui haiveva, oo keu Tailanasiu ola iale Bolou kele aloloai ata haiveva. ¹⁰Vagala abuti keu uvule haivevaga Eisia vatava oo keneni bavuge Diu ata isi Diu ata olie soliale kea bahata koto ke evisi vaevelu.¹¹DILAVAu au vuvune Bolo vavuge aveve ni volete moeaga agelu. ¹²Kateige evievi ataea Bolou mukota ogonave ivita agisi tai hatitiavale kea tatale otovege abole doadoai ui isi olea munanau toelau aboele uvale keale kalevei tigei.¹³Bolou au kaimaleali kateisege Diuia ata volea oo igaligali kela oai tai munanau toela nunuvevale kea loi Bolou avale kelate ai IESU ivile ata hoeaseavelu. ¹⁴Diuia Dubuu kosi kitae Sikiva keu ese bahata seveni '7' keala aveve ke aeviva iale vali volele tialea malaha voleu munanau toelau avoele uale ke laviai avoe Bolou IESU ivile ata haiveale kea ivile lo a lavialu kobelai te.¹⁵Kateai louge munanau toela keu abolai loui avoe da IESUta Bolota ke dibagelu isito laea olela laeala koea. ¹⁶Kateai lousege malaha leu munanau toelau avoele uale keu kobelai ke mudikavei kavei toelatigei ogonaeabe keta davuai katuge ea vate ulata iluvisi tievelu vateu tuvuta. ¹⁷Abo kateige ata bahata Ebesesie uale kea ke evisi bavuai IESU hoeaseavage IESU ivi keu aboele kitaealu.¹⁸Ige evievi ataea loevealea ata bahata kea vudile abo aveve toela ke loui daiavelu. ¹⁹Ige eveivale ata volea abo eveu aveve bukale kisaiale ke agisi loi atae nile vauevelu. Buka vauale ke ibilaveu viviti taoseni kina '50,000'. ²⁰Aveve katealele DILAVAu nonau vata konenile tilu.²¹Aveve ke iae Bolou olale o ke kalei Magidonia vata Gilikia vata isi Dielusalema oo kitae keveo tai. Kateai huhuai avoe dale oo keveo taito ba tota kalevei Lomenie tai. ²²Kateai Eisia vatae uito au kaimalea uvule Timoti isi Elasitasi ke hanavege abo memila Magidonia vatae tilu.²³Bolou Ebesesie usege aveve toelau evievi ataele loale keu kosealu. ²⁴Oo kele abo siliva vaui sele dilava vole munana aevegelu ivivela daiana. Iale keale hau ke ai moni kitae agigei hau ke ale malaha vole ivivela Demitiasi. ²⁵Iale malaha keu au kakoluvu voleali hau ke avale ke lavigei vole bevuai loevelu ige malaha keu lavigei avoe di kakoluvuia lai hau kolega moni agiva.²⁶Isito Bolou avale ke la ivai lulelealu au ata haivei avoe ataea adata avale keu dilava leleve olie solilu. Bolou aloloai kateai louge Eisia vata bahata kole isi oo kitae kenenia koto ke evisi lovalu. ²⁷Katealelu ataeale lai avale ko voie solige lailoeale monie solisi isi kateale age lailoi dilava daiana ketale ue solige oleale ba loi dubu kole ke hoeaseavai. Aike Eisia vata koke uvale isi vatava volela uvale keala lailoi dilava hoeasavaeviva isito ataeale Bolou koto evisi lovage lailoi dilava koule ue solisi.²⁸Demitiasiu kateai louge kele vole bevuai uale kea ke evisi tuvuai genuhamai toai avoe lailoi dilava daiana kou Ebesese vata kole kitae. ²⁹Kateai baita louge ata kea ke belalai tailoivaga gutualu. Kateai loi Bolou ata abuti Geihesi ta Alisitakasi agigelu kea Magidonia mohohoea Bolo luvita aloloai oivalea ata kea abota ke ivei agisi nonau oe tilu.³⁰Ige Bolou ke evisi olai tai ata ke lavigei isito evievi ataea kelualu. ³¹Ige Bolou kakolo volea gamani gaukala avale kea Bololu koto hanavai avoe ebouiabe oo keveo talive kalei uso. ³²Kateisege oo ke uvue ata bahata kea daudau asege volea koto ni voletele nona loui belalava, kosealelu kotou bai ke diba solilu.³³Ata bahataea kateisege Diu ataea Alekisada kabitisi laviai avoe au tai lavisi ata ko lavige, ige abo kotou bai evisi luleleai. ³⁴Ige abo ke ivage Diu atala keu ige abo ba genuhamai toai avoe lailoi dilava daiana kou Ebesese oo kole dilava kitaela.³⁵Abo koto ke ula louvaga ou kosiu kobelai lavigei avoe Ebesese ataea ata bahata koea ivage lai dilava kitae igalila daiana keu lailo naliava. ³⁶Atabeu ba ke vovoholivelu bele, ialelu ke kalevai sekiai uve. ³⁷La vadeuluga malaha abutita ko agigei lolu kea lailoi dubu dikaiava solilu, vavolobe a solilu isi koto u toelabe lailoi dilava kolu loue solilu.³⁸Iale Demitiliasi au kaimaleali olai kotaluaga kota valiu loige loi aveveabe ke lousege ea abota lai avevete ke loui daiai kotau kosia usege loi ba ke louve. ³⁹Isi oo kole kotobeta uge ke vai tai kanisoloa kotale louve. ⁴⁰Lale kateale a solisi aveve toela age Lomenia gamaniu ke evisi lailoi oo ko vaugei ata kavei, belage lailole vadeu loui lavigei koseai kotou baila kou. ⁴¹Kateai louito ata ke hanavege tievelu.

Chapter 20

¹Aveve toela keu vesusege Bolou evievi ata toiavege ea bahata loevege au sisiba nonau dua loui agigei melitievelogo kalevei Magidonia vatavae tilu. ²Keveo tialeu oo igaligalila ata haivei melitieveloho vesusege kalevei Gulikia vatateo tilu. ³Tai keveo ualeu bata abutita igalitau vesusege olai bouti vai Silia vatae tai. Isito evige Diu ataea vai kavai, kateige au tiveve ke kalei kuialai Magidoniae tilu.⁴Lo keveo tige ata koea loili tilu Beliae Bilusi vove Sobata. Ige Tesoloniae ata abuti Alisatakasi isi Sekudakasi ige Debi malaha vole Geiasi ige Eisiae ata abutita igalita Timoti, Tikikasi isi Tolovimasi. ⁵Lo keali tige kea memila tialea Toloasie loi inohole uva. ⁶Kea keveo usege lo Bilibai oo kele uale Diuia sisila valiniu loige basiova keu vesusege lo boui vai tiale vali ni ada vaki igaliu vesusege Toloasie daiai evievi ata, keali belelevalu, bula igali uvule aboili ulu.⁷Lo bulau gutule lovi ilivelu vole bevugei usege Bolou aloloai tivaga vaviu mina valu. ⁸Lo nonavale oo ke uvue lameba moeagaea ulu.⁹Iale eue oo ke vuini doale voo vole ivivela Lutikasi keu kele ugulumai Bolou nona uvanaeavai tivaga niveu haniage naloho ke vuvuai dobai amiga kavai voelealu. ¹⁰Ige Bolou dobai loi letatavai avoe avola kou nita ulu alio kalevave.¹¹Kateige abo voo ke vai oe tievelu tai ivaga eu nita uge kea sisila kitae aevelu voo kelu. ¹²Isege Bolou kuialai ou uvue tai aboili aleto isi haivei tivaga vau alavage kalevei tilu.¹³Lo bouti vai Asosi tisege Bolou huhuai olai vatala tai louge lo bouti vai taito ba tavae avoele tai ba aboili taevei. ¹⁴Kelu eu vatala tisege loea boutie tievelu isito Asosie avole tai ba aboili tiale Mitilenie daia velu.¹⁵Isi vavita voleo tiale ovole kiosi leiviai tialea vavita voleo Samosier daialu. Isi vavita voleo tialea Tologiliamue daialu isito vavita voleo tiale Ebeseseie leleie solisito leiviai tialea Militasi daialu. ¹⁶Bolou Eisia vata homasiavage lo eve loevelu Dielusalemae daiai kele ui Diuia sisila vali benitikosi keu loige.¹⁷Ialelu Bolou Militasi oo kele uito Ebesesia dubuu elodalai louge abo avoe loi nonave evisi. ¹⁸Ige Eloda kea avoe loige eu lavigei avoe vali moeaga da Esia vata koveo loi laili uale ke la ivalu isi da vadeu avale keta la ivalu. ¹⁹La ivaga da damiga letatava solisege Diu ataea olai da kavage da vateu tuvu agisi. Kelu da vali bahata alio ulalega da kosiveu hau ko ai vateu tuvu agiva. ²⁰La dibage dale lai oo igaligali kela la haivevaga la kele luleleaevelu. ²¹Diu ata isi Diu ata olie soliale ke da haivei isuta abolai loui koseiva lai aveve toela ke kalevai DILAVAu koto evisi lai uvu vai vavui lailoi kosi IESU KELISO ke lovai avoluvita teve.²²Da koto kateale ke loui la haive dua alu iale munanau tuvu aike dalu louale dale la kalevei Dielusalemae tai iale isoho da keveo tige aveve vadeule daele velevai. ²³Isito da luleleige da oo bahata kela loisege munanau tuvu abo davai tai dibulai da kavai vateu tuvu damuale ke loui da haivulu. ²⁴Ige da koto ke evisi di voele kele bavue solisi to olale kosiveu au hau damuale ke vesuiavai IESU lovi keu kosealu. Dale kotove dual ke loui ata haivege DILAVAu uvu vavei hoeaseaveleke abo ivai.²⁵Da memila laili ui la DILAVAu adau vuvunele uale nona ke da loui la haivei dibage la ba tota di ni ivalivelu bele da voelebe age. ²⁶Iale da koto ko louge evive la da louale koto ke evisi ukolikoli mauli va solige keu lai toelala keu. Keu ba di toela bele da la haivege vesulu. ²⁷Kosealelu da DILAVAu koto loui la haivei lalai be bai vai mahogova solisito DILAVAu aveve kenenila da ke loui la haivelu.²⁸Bolou kateai ouito Eloda ke lavigei avoe lai evievile melitavai meliai vatala ige munanau tuvu lameale kele Ekalesia ke ive dua ave. Kosealelu DILAVAu au voo IESU taole ata ke agigealela kea atave olilu. ²⁹Isito dale la kalevai tisege vavolou ataeale loi la seleavei lai uvu isi la agigei toelatigei. ³⁰Ige vali voleu loige lai minale ata voleale kobekavai kotou keuka lou disaibolo louegei.³¹Ialelu lamiga neniaveve isi da lahani abutita igalita uvule gutua vavita alio ulale ui la haivevale ke huhuave lai mauliluga da ke ava. ³²Iale dale ave DILAVAu adau uvule la kalevei tige aule ba la hoaeseavege lale kotove kele meliai ui DILAVAu au atalai louale ke agive.³³Laa ivage da memila laili uvale kela lai ogonata monitalu la imiliave solilu. ³⁴Isito dau di adatela loviai moni agisi di kaiamaleali lovi voiai isi ueviva DILAVAu hau aive. ³⁵Iale da aveve kateale la haiveale ke late lata ai lovialivelu ata volea lovie site ke vavege isi. Isi IESU louale ko huhuave au loui avoe lai hau ata vaveale kele sisila kitaeule ui isito lai lailomiga ula huhuivale kele sisilau ba ulivelu bele.³⁶Bolou kateai louge vesusege aboili au kome bokoai vata bisi DILAVA daluiavalu. ³⁷Abolai guliguliato vesusege ata kenenia loi Bolo vatalai aliokavalu avolu uvuaive. ³⁸Isi vaoe Bolou ivasoliveve koto keta louge abo keta evige lutiabe bai vusage aliokavai Bolo meialemei vai tialea boutile hanavage eu tilu. Nohovu uvu kitae misinaliu tige.

Chapter 21

¹Tialeu lo kalevatuge lo bouti vai lilikata tialea vata vole ivie Kosi ke leiviai tilu isi vali voleo tialea Lodesi vatava leivia Batala oe daiai kele otolovalu. ²Isege bouti voleu Benisia vatae tige lo tai avoele tievelu.³Isi loevelea davala tatae leleisi ovole Saibalasi ke malihai loeviva. Loi vovokavai vatavole kenenita tialeai Silia vatae daiage abo hau vole agisi vatae otovelu. ⁴Ige lo tai evievi ata kaogei aboili bula igalile uevelu ige evievi ata kea munanau tuvu vuvunele Bolo laviai avoe Dielusalemae talive.⁵Kateige lo keveo aboili uale bula keu vesuge evievi ata kea abo ese abo ivuvu keali boutie lo kalevatulivelu loevelu. Ige lo bahata loi davalau milile kome bokoai DILAVA lavialu. ⁶Keu iae lo boutile tisege ea kuiakavai oe tievelu.⁷Tialea Tolomeasi oe daiai kele otolovai tai evievi ata kaogei aboili uevelogo kele navalu. ⁸Iale vavita ke kalevei tiale Seseliae daiai tialea abo memila Bilibita ata seveni '7' abo makale kela ke luvita navalu. ⁹Iale malaha keu mahoho bahata voa '4' kea velavue soliale keale vali bahata belovetaea avale kelate ai DILAVAu koto louge.¹⁰Iale lo vali voleo oo kele usege Diudea vatale beloveta vole Agabasi keu loaleu loela velevalu. ¹¹Velevai Bolou beleti vai ela au genata louale avevela da ko alu iale beleti ko biage Diu ataeale Dielusalemae umuvai vai tai Lomenia gamani kosi ke vavei.¹²Ige oo kele evievi ataea isi lo ko nenia ke evisi alio kavai olae savalu Bolou Dielusalemae talivelu. ¹³Ige Bolou lavigei avoe laa vadeuluga ko alio kavai di uvu vai toelativa. Kalege da keveo tige abo IESU ivile da umuvai da kavai vateu tuvu damuge keta duave. ¹⁴Kateai loue lo keluale ke kalevai laviai kosealu kalege kosiveu isivi ula.¹⁵Kateaito loi hau bevuai oo ke kalevai vatala Dielusalemae tievelu. ¹⁶Keveo tige Keselia evievi ata volea loili tialea lo agigei tai Nasoni oe otovege lo keveo avoluvita navalu. Malaha keu memila Saibalasie evievi ata olisi loaleu Dielusalemae ulu.¹⁷Loo Dielusalemae daiage ekalesia loi sisilai ai koukouaevelu. ¹⁸Iloho vali voleo Bolou lo lohomegei Dieimisi ivalivelu tilu lo keveo tige ekalesia kosive kea keveo bahata ulu. ¹⁹Ige Bolou adaebe katui hoeaseavei DILAVAu haule Diu ata olie soliale ke dulugevale ke loui haivelu.²⁰Kateai haivege abo ke evisi DILAVA hoeaseavai laviai avoe loi kakolo a dibage lailoi Diuia ata moeaga kea IESU lovaito olale Mouseseu basuale ke lovai udua ai. ²¹Isito kea vatava voleo aloloai loui koseiva momai Mouseseu basu ke lovai lai esea vudiu vate boisi lai vavivuia avale kelate aevegelive.²²Aa loale koto ko abo evilu iale lailole abolai vadeu ai. ²³Lo olale lo huhuale ko aso lo ata abutita abutita '4' ulaea DILAVAu ivile koto louva isege basu vaeavale kea koveo uva. ²⁴Iale ke lohomei talivelu aboili Diuia dubu aveve ke vole ai lamiga hoeaseavage vesusege abo mesia agisi vaui DILAVA hoeaseavage vesusege au ba ke ibilave vavei. Igeto ke iae abole ba abo kine boige abo DILAVAu ivile basuale keule vesui. Ale kateige ata bahataeale dibage a memila ai aveve ale keu leleve olie solisito au Mouseseu basuala aa ke lovai tiva.²⁵Isito Diuia ata olie soliale kea IESU lovale kelai lo kisai vole hanavai kosealu labea abo kaiva kukulu loviale ke ievevale isi mesia taote ievegelive isi volea keateali navai tebalive. ²⁶Kateai louge Bolou au kaimale keali tialea Diuia basu lovai abobiga hoeaseavelu ige Bolou tialeu Diuia dubu kitae ke uvue tialeu dubu kosi kitae ke laviai avoe lo lomiga hoeaseavage vesualelu lole bula igaliu vesuge lo tota kuiakavai mesia agisi loi kosive hoeaseavai.²⁷Ivaga bula keu vesulivelu asege Diuia ata volea Eisia vatae loale kea Bolo ivai vole bahata lavigei loi Dubu uvule Bolo vatalaevelu. ²⁸Vatalaevei vole toiavei avoe Iselala ataea lolivelu lo dulugeve. Malaha kola vatava bahata kola aloloai oai lailo agisi toelatigeva isi Mouseseu basuale keta lailoi Dubu tuvute kota vai toelativa. ²⁹Abo koto kateale louale keu kosealu abo ivage Bolou Ebesesi malaha vole Tolovimasi ke vai avoti oo kele oivale keluabo ke ivai huhuai avoe isoho bolou malaha ke vai avoti dubue lolu.³⁰Ige dubule ataea koto ke evisi malomaloai loui belalava ige oe ata kea ke evisi melihamai loi bolo butuhai vai vatae tilu isege volea dubu anankale leleisi bavui ulu. ³¹Ige ea olai Bolo kavage voeleai isege ata volea Lomeni gamani laviai avoe Dielusalemae ata moeagaea vole kaveva.³²Ige solekata amea kosiveu au solodiali loi ata moeaga kea uvule tilu ige ata kea ke ivai Bolo kavale ke kalevalu. ³³Ige amia kosiveu au kaimale lavigege ea seini abutita vai Bolo umuvaevelu isi aveve evilivelu ata belagelu.³⁴Kateige ata volea koto vole lousege volea koto ni volete louvaga kotou malomaloage amea Bolo vai abo balikie tilu. ³⁵Meialemei tialeu ou anakale tige ataea kavalivelu tige abo eule letatavai tilu. ³⁶Isege ataea iavela tai loui avoe vai kavave ige au voeleai.³⁷Ige abo vai tialea ou uvue talivelu asege Bolou Gulikia kotole amea kosi ke laviage eu teteai avoe au au Gulikia koto evilu. ³⁸Au ale memila Agubito vatae malaha voleu loaleu ata bahata vo taoseni '4000' agigei aboili gamani dikaiavaito iluvisi odavae tai uale ata keala kou.³⁹Ige Bolou laviai avoe be dau Diu ata dala kou vatava vole Silisia vata kele oo vole kitae Tasisi kelega da lolu. Iale ale olage da ata ko lavigei. ⁴⁰Ige ame keu louge Bolou ou anakale lavisi koto loulu Diuia nonale.

Chapter 22

¹Au loui avoe di kakoluvuia bahata ui evisege da di gala louge evive. ²Isi kateai nonaeabele nonage ea evisi sekiai ulu.³Ige au lavigei avoe dau Diu ata iale di aiau vata vole Silisia keveo oo vole Tasisi keveo da vaeavai to eseu eseta da usege abo da vai hanavage da Dielusalemae loi velevage basu nona loui haivevale kosi kitae Gamalielo keu da haivulu. Kosi keu lailoi vavivuia aveve isi basuale nona keta loui da haivulu ige da ke evisi meliai la late ai olale DILAVA hoeaseavai. ⁴Isi da memila IESU koto evivale ata keate ta malahata agigei dibulae otoveva. ⁵Iale lale lai dubu kosi isi kanisolo kitae ke lavigege abole ba di aveve isi da dibavale ke loui la lavigei. Diu ataea Damasikasie uvale ata kelai levaleva kisaiai damuge da ivai olai talivelu IESU evievi ata seinita umuvei agisi loi koveo kavei toela tigei.⁶Daa aveve kateale huhuai loalelu Damasikasi vavae loisege valiu minale ataga voleu Otogole dobai loi da bavulu. ⁷Ige da vatale dobai evisege koto voleu dalu loui avoe Solo Solo, aa vadeuluga daa dikaiaviva. ⁸Ige da laviai kosealu kosive ole alau ige eu loui avoe dau Nasaleta ata IESU KELISO kela a ke vai toelativa.⁹Kateai daa lavige daluvita loale kea ataga ke ivaito kotove ke evie solilu. ¹⁰Kateige da kosive laviai kosealu kosive ige dale vadeu ai, ige eu da lavia avoe kobelai talivelu Damasikasie ata voleu uale keu ba DILAVAu aa vadeu alivelu ale ke loui aa laviai. ¹¹Ige ataga kitaeu daele loale keu di nii vai kelotige dii niu gusuige daluvita tiale kea dii adala holisi vai Damasikasie loevelu.¹²Oo kele malaha vole Ananaiasi keu vali bahata kele ui lailoi basu lovai DILAVA hoeaseavaeviva. Kateivalelu Diu ata bahata Damasikasie uvale keale malaha ke eahalegei atau dua. ¹³Iale malaha keu loaleu dii vavale lavisi loui avoe dii kakolo Solo, baito nia kateai lousege daa niai ivalu.¹⁴Ige keu loui avoe lailoi vavivu memila DILAVA hoeaseavale keu alu olaleale olave ke ai. ¹⁵Isi olale aa vadeu evisi ivale keneni bahata loui ata haive. ¹⁶Iale a vadeu inohole uva kobelai kosive ivile babatisoage ai aveve toela ke neniu vesui ue solisi.¹⁷Kateige da oo kele uale kalei Dielusalemae lolu. Loaleu dubu uvue guligulia loho naole kosive ivalu. ¹⁸Ivage eu dalu loui avoe solekata oo ko kalei te. Kosealelu ata koea aa dii koto louge abo ba evilivelu bele.¹⁹Ige da loui kosealu kosive kea dibage da dubuiabe kele tai ai evievi ata moeaga kavei agigei toelatigelu. ²⁰Ige kaimale volea ai koto aloloai louvale ke vole Siteveni kavage da kelueve solisito dabaeabe ogona nikovai usege ea kavage voelealu. ²¹Kateai louge kosiveu dalu loui avoe dale aa hanavage ale oge voleo tai di nona loui Diu ata olie soliale ke haivelivelu tee.²²Bolou au deiadeia ke loui lavigei to loui avoe dale Diu ata olie soliale keve tai haivei. Koto keta loui lavigelu ige abo keta evisi kobekavai loui avoe kavagau voeleai keu nita ui ke loui ata seleavei oi gei, kavage voeleage vesui. ²³Kateai loui tuvuai abo dabau ogona bodiai katui gogoea mugai eue katui kou kouai avoe kavage voeleai. ²⁴Kateige Lomenia ami kosi keu au solodia lavigei avoe kovai tai ou uvue visukavaeage au vadeu avale ke louge lai evisi valivelu Diu ata lavigei abo vadeuluga kavaevelu.²⁵Kateai louge abo vai tai ou uvue umuvalivelu asege ame voleu vavavele lavisi uale ke laviai avoe la di toela kaoaito ba daa kavave. Dau Lomeni ata dala kou iale lale da kavakavaluaga la Lomania basula la ke vusalu. ²⁶Ige amea malaha ke evisi tai au amea kosi ke laviai avoe ata keu Lomenia atala keu lai kava kavage keu toelalu.²⁷Ige amea kosive keu tialea Bolo laviai avoe au au Lomenia ata alau, ige Bolou avoe mana. ²⁸Ige kosive keu laviai avoe dau Lomeni ata olialelu ibila kitae valu. Ige Bolou loui avoe au katealu isito dau di mamau Lomenia ata. ²⁹Kateai lousege amea kaimale kea visukavalivelu ale ke kalevalu ige amea kosiveu keu Bolou Lomenia ata oliale ke evisi vabuiavalu. Kosealelu au au koimale lavigei avoe Bolo umuvave.³⁰Iale vavita amea kosive keu olale Bolo vai tai Diu ataea avoele koto louale ke kaoai. Isi louge abo dibulae uale ke laviage eu lolu isi koto hanavage Diuia dubu kosivea isi kanisolo ata bahata kea loaleu usege abo Bolo vai loi vudiabele vaeavalu.

Chapter 23

¹Bolou kanisolo ke malihei avoe di kakoluvuia di uvule toelabeu ue solilu di aveve keu DILAVAu nile duave ula. ²Kateai louge dubu kosi kitae Ananaiasiu au kaimale lavigege voleu Bolou aile kavalu. ³Ige Bolou kosi ke laviai avoe DILAVAule ba aa kavai. Kosealelu ai aveve keu momolu tatale oo beniale kelate. Aa keveo ugulumai lailoi basule di aveve kaoalu isito ai kaimalealai louge abo daa kavale kele aa basu lehosivalu.⁴Ige ata volea vavavele uale kea avole loui avoe aa koto kateale louale keu DILAVA dubu kosi kela aa kevai toelativa. ⁵Ige Bolou abolai loui avoe da ivage keu dubu kosi kitae olibeto da kateai avolu loue solilu. Kosealelu bukau kotou loui avoe labea momai lai lida kelai kotobe toela lougelive.⁶Kateai louito ivasege kanisolo volea Sadiuki ataea isege volea Balisese ataea. Ige Bolou genuhamai loui lavigei avoe dau di mamati Balisese ata iale la daele aveve kaoale keu koesalu da dibage voele ata keale kobekavai. ⁷Bolou kateai louge Balisese ata isi Sadiuki ata kea ke evisi volelai loui tuvuai vole gogonigelu. ⁸Vole kaleveale kele Sadiuki ataea loui avoe vovoale ata kea ba kobekavalivelu bele, abo vovoge munanaeabe keta ue solilu. Ige Anelu keta ue solilu kea kateai lousege Balisesea abolai loui avoe ba la louale keu kate solilu.⁹Kateai louge kotou belalai ulu isege Balisesea basu haivevale malaha voleu kobelai loui avoe malaha kou atau dua. Loo avoele avevebe toela iva solilu iale isoho aluia munanala avolu louva, isoho anelu volela avolu loulu. ¹⁰Au kateai louge ataea volelai tuvuai baito volelai louge amea kosive keu ke evisi huhuai avoe isoho abole ave Bolo kavai vai toelatisi kateai au kaimale hanavege tiale ataea uvule Bolo vai loevealea amea baliki kele vaeavaevelu.¹¹Kateivale vavile IESU loi Bolou vavale lavisi laviai avoe momai vabualive. Aa Dielusalemae ata haiveale kelate ale Lome oo kitae keveo dii koto loui haiveso.¹²Vavita Diu ata volea vole bevugei igalitoai nonahamai loui avoe lai vavita lovita ee ta ii kalevaito Bolo kavagau voeleigeto ba lovita ee ta ive. ¹³Ata bahata votiala '40' koto ke huhuai louva.¹⁴Isi tiale dubu kosive isi ou kosive ke lavigei avoe lo koto vole isute louale lo bae lovita ee ta ilivelu bele iloho lo Bolo kavage voeleai, igeto lo ba lovita ee ta isi. ¹⁵Iale laea kanisoloa ata keali Lomeni kosive kelu koto hanavage au Bolo hanavage loisege lo kuvau tavae kavagau voeleai.¹⁶Kateai lousege Bolou duvuveu ke evisi tai amea ou uvue tai Bolo lavialu. ¹⁷Ige Bolo amea voo vole laviage loi Bolou duvu vai tai amea kosi kitae ke haivuge eu koto vole loui amea kosike laviai.¹⁸Ige amea vo keu Bolou duvu vai tai amea kosi haivui laviai avoe Bolola ese ko hanavage aa lavialivelu lolu. ¹⁹Ige amea kosi keu ese ke adala holisi vai tai belai avoe ke lou a vadeula dalu loulivelu lolu.²⁰Ige voo keu avolu loui avoe Diuia ata kitae kea olale abole livu kanisolo hanavege abole aa seleavai Bolo vaitai avoele kotou gala kaoai evisi. ²¹Kelu abo louge Bolo hanavalive kosealelu ata bahata voti '40' kea loui avoe loeale eta lovita ilivelu bele ilogo loo Bolo kavage voeleai, igeto lo ba lovita eta isi.²²Ige amea kitae keu voo ke laviai avoe koto kobe loui ata haivelive isito sekiai te isi kateai loui hanavage tilu. ²³Amea kitae keu louge solodiave abutitaea loige au lavigei avoe taevelivelu tuvaliavale ata bahata tu hadeleti '200' agive, isi osile tiveve ata seveniti '70' agisi ke dulugei tiveve ata tu hadeleti '200' keta agigeve isi hau bemotou dua alivelu vaviu naini koloki '9' kobekavai teve Seselia vatavae. ²⁴Isi osi voeta Bololu valivelu ele tai isi avoluvita tiu dua alivelu gamania kosi kitae Velisi vilela daiave.²⁵Kateai louito levaleva vole kisaia vai gamani kosi kitae Velisilu hanavalu. ²⁶Isi loui avoe di kosi kitae ale duave di ivila Kalodiasi Lisiasi. Da deiada ko louge eviso. ²⁷Diu ataea olai malaha ko kavage voeleai isito da dibage malaa keu Lomeni ata ige da ke ivai di kaimaleali tiale vai amea oe loevelu.²⁸Da ata ke aveve kaoaliveluga vai Diuia kanisolo keveo tilu. ²⁹Keveo tai kaoige malaha keu avevebe toela a solilu iale dale oleveo kateai. Ke vai kavai o vai dibulae vaeavai. Kea Diuia basu ke ulale koto vai avoele vaeavalu. ³⁰Ige volea abo Bolo kavaveve ke loula age da hanavage aeo lolu. Iale dale ba Diuia ata hanavege talivelu aveve koto loui a laviai.³¹Ila age da vavile tuvali atata levalevaveta ta Bolo ta meialemei tiale oo vole Atibatasie tisege vau alavalu. ³²Ige vavita tuvaliavale ataea kuiakavai vatala amea oe loisege Osile tiale kea Bolo luvita Osile tilu. ³³Kea ke meialemei tialea Sesalia oe daiai Bolo meialemei gamani kosi kitae oe vaeavalu isi amea kosive keu levaleva vai vavulu.³⁴Ige au levaleva ke dodavei Bolo belai avoe au oleveo vata ke ata alau, ige Bolou laviai avoe dau Silisia ata. ³⁵Ige kosive keu Bolo laviai avoe ai aveve ivai louale kea koveo loigeto daa baa ai nona evisi. Kateai louito au kaimale lavigei avoe Bolou meialemei vai kosive vole Elodiu oo vole bosi kouale keveo bavulivelu tilu.

Chapter 24

¹Uevealea vali ni vaiu '5' vesusege Dubu kosi kitae Ananaiasiu Diuia kosi kitae voleali loi kotau luleleivale vole Tetulasi keta meialemei Velisi keu nile leleisi Bolo vai kotaevelu. ²Isi Tetulasi laviage eu kobelai Bolou aveve loui Velisi laviai avoe, loi kosive kitae au lo nimabigei lo hoeasavei vata kole aveve dua age lo kele udua aeviva. ³Aa kateige lo vali bahata udua ai ai sisila ava.⁴Iale lo ola soliale koto moeaga loui egeta butuhai isito loi koto kohame louge evi. ⁵Lo malahala ko ivage malahau toela keule vali bahata tiluaga vata bahata keveo tiluaga Diu ata bahata agigei toelatigei uvuiabe igei. La ivage IESU keu Nasaleta ata iale laa dibage ata kou IESU lovale kea kosive. ⁶Vali voleo malaha kou olale Diuia Dubu kitae ke vai toelatigei. Kateivaga lo olale ko vai loi basu tele aveve kaoai.⁷Isito amea kosive Lisiasiu solekata loi loi adau uvule adavela holisi vai tilu. ⁸Isi lo lavigei avoe loi ba taevelivelu Gamani kosi kitae Velisi kele kou aveve toela louve, kateila age lo loi alu ko louvale keu leleve iale belagau ba alu loui. ⁹Kateai louge Diu ataea kotove ivi letatavai avoe keu lelevelau ke loulu.¹⁰Abo kateai louge gamani kosi kitae keu Bololu loui avoe kobelai lavisi ai nona lou ige Bolou kobelai loui avoe da dibage au lahani moeagale vata ko nalisi lo ata ko nenita naligelu iale dale sisilale ai vudile lavisi da ale nona loui. ¹¹Da loaleu Dielusalemae velevai guligulialeu vali nii tuelou '12' aike vesulu. Ale ata belagevege abole da ale ke loui alaviai. ¹²Da Diuia dubu kitae keveo aboili guliguliai avevebe toela abolai ai agigei toela tigesolilu isoho ebouivale keveo toela be a solilu. ¹³Iale ata koea daele kotou toela louale keule oleveo kateai koto keu bai vai lelevetisi, keu nenie solilu.¹⁴Ata koea loi vavivuia DILAVA hoeaseavai Mouseseu kisaiale isi belovetaea kisaiale lovage dataga ke lovai tiva. Isito IESU kuva leleve ke dau lovai hoeasavai tiva isege abo loui avoe IESU kuva keu sele kuva. ¹⁵Isito da dibage ata kotaea dibage atau toela, atau duaea vovoale keale ba kobekavai. ¹⁶Katealelu daa olale dii uvu hoeasavai vali bahata DIALVAu nile isi ataea nitale melitavai aveve dua ula agei.¹⁷Daa lahani moeaga Dielusalemae tie solilogoto ba tiale keu kosealu. Daa moni agisi dii ata leleve ke vavege ue solige da kalevei dbue tai mesia kavei vaui DILAVA hoeaseavalu. ¹⁸Daa keveo ui atabe vai toelatie solisito uu dua ai damiga hoeaseavai uvaga ataea dii aveve ke ivai dibaevelu. ¹⁹Isito Diuia ata volea Eisiae vatala loale kea Abelabo lolivelu ai vudile lavisi da ale kolate ai dii toela loui aa laviai isito kea loie savalu.²⁰Iale ata ko lavigevege abo memila kanisoloea vudile di aveve kaoage di aveveabe toelau ue soliale ke loui aa laviai. ²¹Isito kateivalela da baita kelai loui kosealu la davai koveo loale keu kosealu da dibage vovovale keale kobekavai.²²Bolou kateai louge Velisi abo IESU aveve loui lavialelu Bolo vilele kotave ke kalei ata lavigei avoe usege amea kosive Lisiasiu loigeto da koto hanavage loige da ba kotaveve vali louge lai kotove evisi. ²³Kateai louito au kaimale lavige avoe Bolo meialemei talivelu dibulae bavuito momai avoele dibulaea aveve ke alive. Kakoluvuvea loige kalevege abo loi ivaevei.²⁴Ivaga vali volea vesusege Velisiu au keate Dulusilasiti loevelu. Ivuve keu Diuia keate iale kea loi louge abo Bolo vai loevelu ige Bolou aboele evievi vai IESU vileo vaeavaveve ke loui haivelu. ²⁵Isi lavigei avoe uveveu dua ula aa kalevai lai olateave aa kalevaito IESU olate ke ave. Kosealelu DILAVAule ba vatau ata koea aveveabe bahata kaoai kateai louge Velikisiu vabuai laviai avoe taliveluto vali da vaeavai louge ba lo.²⁶Katea olavale Bolou moni vole vavuge eu agisi Bolo hanavage au tai isito eu be vavue solilu. Huhui kele vali igali galile loivaleu Bolo luvita ui tieviva. ²⁷Kateivaga lahani abutiu '2' vesulu ige gamani vole Bosiasi Vesitasi keu Velikisi lovo valu isege Velikisiu Diuia ata kea ola ai Bolo hanavage dibulae tilu.

Chapter 25

¹Ivaga vali nii abutita igalitau '3' vesusege kosivele Vesitasiu au oo Sesalia kalei Dielusalemae tilu. ²Tialeu keveo velevage Diuia Dubu kosive isi ou kosive volea avoe loalea Bolou avale deiadave o ionive loui lavialu. ³Laviai avoe au ale Bolo hanavage Dielusalemae loi abo koto ke loui olale Bolou loisege abo kuvau tavae kavagau voeleai.⁴Abo kateai louge kosive keu lavigei avoe Bolou aike Sesiliae dibulale ulu iale da kuialai tiveve vuguvugualu. ⁵Ialelu la olea vuvune agiale kea daluvuta talivelu Sesiliae Bolo vai avoe aveveve toela kaoave.⁶Vesitasiu koto kateale louge ue solige aboili bula vole ke uvule aboili uito vole ke uvule aboili Sesiliae tilu. Iale vavita tai au kotau lovole ugulumai louge abo Bolo vai loevelu. ⁷Bolo vai loige Diuia ata kea Dielusalemae loale kea loi Bolo vai nonale vaeavai. Bolou asoliale keta louvaga kuva keu nenie solilu. ⁸Kateige Bolo kotoeabe ke kavai loui avoe dau Diuia basu isi dubuiabe ke vai toelatie solilu isi Lomeni gamani kitae Sisa keta vai toelatie solilu.⁹Kateai louge Vesitasiu olale Diuia ola ai Bolo laviai avoe ale olage lai tai Dielusalemae kotai koto ko vai lilikatisi. ¹⁰Ige Bolou avolu loui avoe da ba keveo talivelu bele Lomeni gamani kitae keu kotavale kole dale dii nona keneni baita louge au vesui da dibage dau Diuia ata kole avevebe toela a solilu ige at di aveve dibalu.¹¹Iale isoho da avevebe toela ai basu vusage aa daa kavage daa voeleale keta duave. Isito daa aveve toela a solisege. Aa baa davai ata ko vavelivelu bele da olale Lomeni gamani kosi kitae Sisa keu di aveve evisi. ¹²Katea louge Vesitasiu au kaimaleali voleali nonaito loi laviai avoe duave a olale Lomenia gamani kitae Sisa u ai koto evisi ialelu lole aa hanavage te.¹³Vali voleo kini Agulibau au amakini benisiti Sesaliae deiai Venitasie lolu. ¹⁴Loalea vali ni volele avoluvita usege au Bolou deiadave vole loui Aguliba laviai avoe da Velisi lovo vage eu loui avoe dibulae ata volela da ke kalevage ulu. ¹⁵Ige da vali voleo Dielusalemae tige Diuia Dubu kosi isi ou kosivea daele ata keu aveve vole daele kaoai olale da ke kavage voeleai. ¹⁶Ige da ke haivei kosealu keu Lomenia gamania aveve olie solilu iale lale luta volea vudile lavisi aveveve kaoai ivala aito ba kavage voeleava.¹⁷Iale abo koveo kotalive loige da vavita solekata tialeu kotavale keveo ugulumai louge abo Bolo vai daeo loevelu. ¹⁸Isi loige Diu ataea kobekavai aveveve toela louge da huhuai kosealu isoho abole toelave kitaebe loui isito abo kate solilu. ¹⁹Isito abo guliguliale ke ula louva ige Bolou malaha vole IESU voeleale kele loui avoe keu kobelalu. ²⁰Abo kateige da malomaloai huhuai kosealu dale oleveo kateai koto ko bai vai. isi Bolo laviai kosealu au lati Dielusalemae tai kotai koto ko bai evisi.²¹Ige Bolou katealivelu homasiai olale tige Lomenia gamaniu ba kotove evisi ige da hanavage dibulae tilu isege da avolu kuva agau ba tai. ²²Velisiu koto kateale louvaga Agulibau loui avoe data da olai kotove evisi ige Velisiu avoe duave, livu vavita loi kotove evi.²³Iale vavita Agulibau Benisiti Bolo ivalivelu loige ata moeagata loevelu. Olai ivei abo kotale ke amea kosive isi ou kosita laluvai loevelu, kateisege Vesitasiu louge abo Bolo vai loevelu. ²⁴Ige Vesitasiu loui avoe kini Aguliba isi la bahata malaha ko ivave, keveo isi Dielusalemae Diu ataea da laviage dale maliha ko kavage voeleai.²⁵Kateige da ata ko aveveve kaoige toelabeu avoele ue solilu ige da kavaveve kuva keta ue solilu. Isito biageu isiviale Lomenia kosi kitae ke ivai ialelu dale hanavage aule tai. ²⁶Isito dale hanavaluage koto vadeuta kisaiai hanavai Lomenia gamani haivui kateila age da vai lae lolu. Iale kini Aguliba daa olale au neniai ata ko koto evisi ba da haivuge da levaleva kisaiai haivui Lomea kosi ke. ²⁷Kosealelu da dibula ata ke aveveve toela diba solisi levaleva kisai kavai hanavage keu daele toelalu, kelu toelave ivai louge da levaleva vole kisaiaito vai avota hanavai.

Chapter 26

¹Vesitasiu kateai louge Agilibau Bolo laviai avoe lavisi aa vadeu ale ke louige Bolou lavisi au ada letatavai loui avoe kini Aguliba da nonau gala ko louge evi. ²Daa ai vudile lavisi Diu ataea daele vadeu louvale ke dale sisilata loui aa laviai. ³Kosealelu da dibage au Diuia basu isi aveveabe a dibalu. Da olale a homasi kaleito da louale ko evi.⁴Daa eseueseta ui loale ke Diu ata koea dibalu isi da di vata lelevele ui kosi olisi bosiai loale Dielusalemae uale abo bahata dibalu. ⁵Iale abo dibale ke louge duave ea dibage dau Balisese ata iale Balisese keale Diuia basuke lovai avoele meliai ke ava ige data aveveabe kele meliai ke data ava.⁶Iale da ave lavisi kotavale keu kosealu da huhuige DILAVAu memila loi vavivulai louale kela ke loaleu ave velevalu. ⁷Iale koto ke igalila Diuia gala tuelo '12' kea ke kaoai vavita gututa DILAVA hoeaseavaeviva olale ke vai Diuia daa vai kotavale keu da basuiabe ke lehosive solisito IESU voeleai kobelale kela da loui daiage abo davai kotai oiva. ⁸Iale IESU voeleai kobelale kelega la vadeulu malomaloai oiva. Bela la huhuige DILAVAu vovivale ata isagevale keu avoele malomaloalu.⁹Daa memila huhuai kosealu dale aveve toela moeaga ai Nasaleta ata IESU KELISO ke ivi vai toela tisi. ¹⁰Isi kateai memila Dielusalemae ui aveve kateivale ai tai Diuia kosile vuvune agisi tai IESU ekalesia kavei toelatigei agigei dibulae otoveva. Kosealelu kosive kea olale evievi ata keneni kavegabo vovoatisi ige data katealelu olalu. ¹¹Vali voleo lo dubu moeagae tivale IESU evievi ata ke kaogei kavei toelatisi agisi tai dibula geva. Lo ola solilu kea IESU lovai tai kotove loui ata voleta haivegei kelu olai kavege abo vovoatisi.¹²Da kateai vali voleo olai tai Dubu kosile vuvune vaito Damasikasie tai ata kateale kavei toelatigei. ¹³Isi kateai tiale keu kuvau tavae valini minale tisege ataga kitae valiu niu ataga ke leiviale keu kalui da bavuge di nita keloalu isi daluvita tiale ketale kalulu. ¹⁴Ige lo bahata vatale dobaluvilu isege da igaliu Diuia kotole koto vole evige loui avoe Solo, Solo aa vadeuluga da dikaiaviva. Aa dii ata kavevale ke kaleva, oloiloho amigata kavai voeleiva.¹⁵Ige daa koto ke evisi kosealu kosive ole alau ige eu loui avoe aa daa kavavale IESU dala kou, aa kaviva. ¹⁶Iale kobelai laviso ige da aeo loi olale au di haukala ata olisi dii haukala aso ige daa koto voleta loui aa haivuge ba keta loui ata lavige. ¹⁷Isege dale Diu ata isi Diu ata olie soliale kele a duluai avai hanavage abo hauai te. ¹⁸Ata keo hauai tiluaga niabe alavage abole vaviu avevete keta seteneu aveve ta haivege abo atagau aveveta ivai DILAVA lovai. Abole kateale ai abo evievi vai daele vaeavaluaga dale toelaeabe totoai ige abole Otogoe tai DILAVAu au ata agigeale keali ui.¹⁹Bolou kateai loui kini Aguliba lavialu tota loui avoe koto keu Otogole loige daa ke homasiava solisito evilu. ²⁰Daa ke evisi memila tialeu Damasikasi ata haivei kalei tialeu Dielusalemae velevai ata haivelu. Isi Diu ata isi Diu ata olie soliale keta vata bahatale tai loui kosealu, lai aveve toela ke kalevai DILAVA lovai teve ige lai toela vesuiavage laea ekalesia dua olive. ²¹Katealeluga daa valivoleo Diuia Dubu kitae keveo usege ea olai da kavage da voeleai.²²Isito kateivalela DILAVAu da duluavaga daa ualelu kotove loui ata bahata haiveva vatau kosive isi ata bahata ke haiveva. Memila beloveta volea louge Mouseseu avota louale kelatela da ke loui ata haivei oiva. ²³Abo loui avoe KELISOule voelealuaga aule tota kobelai ukolikoli koto loui Diu ata isi Diu ata olie soliale keta haivege abo luleleai iale kelatela data ke loui.²⁴Bolou koto kateale louge Vesitasiu isuta avolu loui avoe Bolo ale tilogoalu. Isoho aa lulele moeaga kaoivaga ai kineu toelalu. ²⁵Ige Bolou avolu loui avoe kosive daa tilogo solilu isito koto lelevela da ke loulu. ²⁶Kateai louito kini Aguliba laviai avoe daa huhuige aveve koea hogolaha solige aa vaveve bahata ko dibalu. Iale daa vabue solisito koto ko louva.²⁷Iale kini Agiliba ale Belovetaea louale ke evisi valu, maa daa ivage aa evisi valu. ²⁸Kateai louge Agulibau laviai avoe Bolo, aa huhuige koto eseieve kele ale da vage da evievi ata olisi DILAVA lovai. ²⁹Ige Bolou laviai avoe koto eseve, oto kitae keta duave isito daa DILAVA lavialu aa isi ata bahata kele uale kea daa late ai evievi ata olisi DILAVA lovai. Daa katealelu DILAVA laviato laa seinita dii ada umuvale kolate alivelu.³⁰Bolou kateai louge gamani kosive Vesitasiu kini Agulibau abo amakini Benisiti isi kaimalea beali otolovai vatae tievelu. ³¹Kaie vatae tai vole lavigei avoe malaha kou avevebe toela asolilu. Lailole oleveo kateai kavage voeleai. ³²Ige kini Agulibau Vesitasi laviai avoe malaha keu Lomenia kosi kitae Sisa ivalivelu louesoliteto lai hanavage oe tilu.

Chapter 27

¹Ilogo vali vole kosive kea Bolo vai Italie hanavalivelu kuva kaoai bouti vole vai Bolo ta dibulava voleta agigei amea kosi kitae Diuliasi vavuge eu lohomei tai keu amea gulubu vole Ogasita kea ata kitae. ²Ige lo bouti kele tievelu keu Adalamiti kea boutila loaleu olai Eisia vatae tai. Ige lo kele tige malaha vole Alistakasi keu loili tilu. Malaha keu memila Magidonia vata vole Tesolonia kalevai lolu.³Lo vali voleo loale Saidoni oe daiage amea kosive Diuliasiu bolo hoeaseavai laviage eu tialeu au kakoluvu ivege ea olave hau vole vavuevelu. ⁴Ige lo oke kalevai tige hebulu kitaeu loige lo tiale ke kalei vatava vole Saibalasi iae hogoluvilu. ⁵Keveo lotialea Silisia vatava keta leiviai tialea Babilia vata keta leiviai tiale Lisia vatae daialu isi tai ovole Maila kele otolovalu. ⁶Isi kele usege amia kosi keu bouti kaoai tisege bouti voleu Alekisandia keveo lolu. Iale bouti keu Italie talivelu age kosi keu lo agigei ele tilu.⁷Ele tiale hebulu kitaeu loige lo saiale tiale oo vole Naidasie daialu isi lilikata tie solisito vovokavai vta vole Keliti leivia tiale vata vole Salomone ke leiviai Keliti vatau iae daiai tilu. ⁸Keveo lotiale vatau vava ulala tilu davala ee keu vuloai kitaeage saiale tialea boutiu lavivale keu duavele lavilu vatava ke vavale oo vole Lasia keu ulu.⁹Ige lo kele otolovai vali ni moeagale uevelu lo olai tai isito davalau toela kitaeage Diuia abo toela totoivale vali keu vesulu. Ige Bolou koto vole loui ata ke haivelu. ¹⁰Isi avoe daa laa lavigege evive lailole vali kosealele tiluaga boutile toelage hauiale ele tisege boutlile eu uvue tai ue solisege isoho lailoeale vovoi o ui. ¹¹Bolou kateai lousege amea kosive keu kotove evie solisito bouti ke biageta bouti vatalavale kea koto evilu.¹²Abo olai ke kalevai oo voleo tai kosealelu boutiu vagalale keveo laviale keu toelalu. Kateige abo olai talivelu Keliti vatae oo vole Vonisi keveo ui. Keu boutiu lavivale vatavau dua hebulu loito loi melie solivale vatava. ¹³Ilogo vali voleo hebulu eseieveu lolivelu age abo loui avoe lai tai isi abo bouti anika butuhai leiavai vai boutie vaeavai vatau vava ulala tilu.¹⁴Tisege hanunu kitaeu lolu bouti vatalvale kea ivie loui avoe Elokadoni keu vatavae velevai boutile lolu. ¹⁵Keu loi bouti uvui vaitige abo olai bouti lekoveai vai vatavae loi isito hanunu kitaelu loui vaitilu eu minae. ¹⁶Lo kateaveloho loalea eu nile vata vole Kolada ke iaveo loevelu. Lo ke iae loive vanagi vai bouti iae kunabeale ke vaveai vai bouti uvue vaeavalive age keu isualu.¹⁷Ige eu loi bouti kitae ke kavai toelatiale ke lo olai kote vai bouti ke valae tai umuvalivelu age bouti vatalavale kea homasialu isi valai ula letolevage abo huhuai avoe oloivaga hanunu lo agigei tai Avelikae tiluaga vulele vatoge lo voviva. Kateiswge hanunu tota lo agigei eu niole tilu. ¹⁸Iloho vali voleo eu kitaeage abo ivai hau vole ele katulu olage boutiu vokovokoalivelu.¹⁹Iloho vali voleo eu kateige abo tota hau vole davalala katulu. ²⁰Hanunu kateai vali moeaga loivaga vau bukai logibugibuai uge lo valita didita iva solilu. Isi vole lavigei kosealu lai ba ulivelu bele.²¹Kea kateai vali moeaga lovi ie solivaga Bolou mineabele lavisi lavigei avoe evive da Keliti vatae lalai loui kosealu ti kalevave. Ige la di koto evie solige lai loaleluga isu kou velevalu. ²²Isito da koto vole louge evive meliave labeu ba voelealivelu bele lale bahata usege bouti ulaule toelai ue solisi.²³Da dibale keu kosealu daa DILAVA kitae ke hoeasavai atave olialelu au livu vavile au Anelu hanavage daeo lolu. ²⁴Isi loui avoe Bolo momai vabualive ale ba Lomania gamani kitae Sisa keu vudile lavisi ai nona ke neni loui lavia. Ige DILAVAu ai guliguli ke evialelu aluvita tivale ketaeale udua ai. ²⁵Anelu keu dalu loualela da ke loui la haivealelu loui meliave DILAVAu koto louale keule velevai. ²⁶Velevage bouti koule tialeu vata voleo vusavusai toelai ue solisi.²⁷Bolou kateai lousege hanunu kitaeu bula abuti ke uvule loi bouti vai ee kitae Metetelia keveo tilu tiale vaviu minale bouti vatalavale kea huhuai avoe isoho lai aike vatau vavaega ko loiva. ²⁸Kateai loui huhuai avoe isho vatau loi vuguvugualu bela egealu. Kateai vule bagumai vai ele ketevege egeveu tai uani hadele tueniti '120'. Ige abo tutehai ulogo vai ketevege nainiti '90'. ²⁹Kateai vabuai loui avoe lai aike oloivaga vulele tiva. Isi kateai boutiu iae anika abutita abutita ele ele kavatulu avoe kateai usege vau alavai.³⁰Isi vabuai olale vanagi vai bouti kitae kalevai vatae taeveid isi seleavei avoe lo vanagi vaitai anika agisi bouti unile katuevei. ³¹Kateai vanagi vai ketevesege Bolou amea kosiveta kaimaleabeta lavigei avoe koeale bouti kalevaitige laa ko neniale vesui. ³²Bolou kateai louge ame voo voleu vanagiu kote koisi letulige eu vanagi vai tilu.³³Ivaga vau alavalu asege Bolou lavigei avoe lovi ive lai valiu ni votini '14' keu uvule lovi ie solialelu. ³⁴Iale da olale la lovi isi goadave la ba vovolivelu bele. Lailole vateu tuvu agilivelu bele isito lailole vatavae daiai. ³⁵Kateai loui lavigeito lovi vai vudiabele lavisi hoeaseavaito bokoai ilu.³⁶Ige abo bahata ke ivai goadavai lovi ilu. ³⁷Ata bahata bouti kele ualea tuhadeleti seveniti sigisi '276'. ³⁸Ata kea bahata lovi ige uniabe, gogoeabeu hanialu. Ige abo tai boutiu uve laisi baiki agisi davalale katulu ige boutiu vokovokoalu.³⁹Ivaga vau alavage bouti naliavale o, dalaivala kea vata ivai ke diba solilu isito goneu dua ke ivai olale keveo bouti vaeavai tolovai ui. ⁴⁰Isi kateai anika kote boisi ela abo bouti tali umuvale ke vaveai olale boutiu uniu goneo tai isi bouti unile valai ese letatavai olale hebulu bouti vai goneo tai. ⁴¹Isito bouti keu tialeu vulele vatoge univeu vulele vatoi gigiai usege ee kitaeu delive ke kavage vusavusai lavulu.⁴²Ige tuvali ataea olai dibila ata kavegabo vovoi kosealelu kea vatavae tiluaga abole iluvisi tai. ⁴³Ige amea kosi ke Bolo huhuai olae solilu abo kavelivelu isi louge etoai eu niole tievelu anabae. ⁴⁴Isege lo volea etoai ee letulisi tiesolialea bouti bokobokoale ivi agisi ele etoai tievelu lo kenenia maulia tilu.

Chapter 28

¹Lo bahata vatavae daiage toelabeu uesolilu ige vatava biagea lo lavigei avoe vatava ko ivila Melita aeleni. ²Isi kateai loili kakoluvualu isege veniu loige dabau loige abo lolai vene beige loele uevelu koevelu ige loi vavau udialu.³Ige Bolou abo vene umuvei otoveale vole vailoi venele vausege bosini uteu ke vae ualeu vitoi Bolo adale ualu. ⁴Uaive adavele vikokeai usege vatava biagea ke ivai avoe ivave malaha kou isoho ata kavevale atau toela volela davalae voele soliale keu ibilavela uteu ke uale voeleai au toela ibilau.⁵Kateisege Bolou ada letatavage uteu dobai venele nalu isito Bolou vateu tuvue solilu. ⁶Abo kateai loui avoe aule aike voeleai isi malihai uvaga eu voele solige tota huhuai avoe isoho lailoi dilavabela keu lolu.⁷Kateisege lo loalea vata ke biage Bubulisiau loi sisila ai lo agigei au oe otovege lo valini abutita igalitale ovele uevelu. ⁸Kele uesege Bubuliasiu mamau hobeai debibiale keta nai uvaga Bolou tai avolu guliguliai au ada vai tatavele vaeavai hoeaseavage eu doadoai kobelai ulu. ⁹Kateige vata kele hatitite moeagaea loige Bolou abolai guliguliage kenenia doadoaevelu. ¹⁰Kateige abo hau moeaga loameale bata abutita igalitau vesuge lo bouti vole ivive kavoloe mohoho vaitalivelu age abo hau moeaga agisi boutile otovelu.¹¹Bouti keu memila Alekisandiale loaleu hanunu kitaeau loige au loaleu vata kele hanunu ke nikovai ulu. ¹²Lo bouti ke vai Silakusie tialea daiai vali ni abutita igalita uvule aboili uevelu.¹³Isi tota kele boti ke igali vai tialea legumu oe daiai vavita hebulu duau loi ia nainoe lo agigei tiale vali nii abuti uvue tialea Buteolie daiavelu. ¹⁴Keveo daiai otolovai tai evievi ata kaogei tai aboili ue ea louge lo bula igali aboili ulu isito ba vatala Lomeo tievelu. ¹⁵Isege evievi ataea Lomeo uale kea loi koto evisi loi unie lo beiavei loevealea Abiesie loele lolu. Isege vaoe loale kea tilio Tabenie loele lolu ige Bolou ke ievei sisilai DILAVA hoeaseavalu.¹⁶Lo aboili tiale Lomeo daiage Bolou olai auvu oo vole vai ele ui ige amea kosiveu au tuvali ata vole vage Bolo nikovai avoti ulu. ¹⁷Ivaga valiu ni abutita igalitau vesuge Bolou Diuia kosi kitaeali nonalivelu age ea vole bevuai loevege Bolou lavigei avoe di kakoluvuia da Dielusalemae usege Diuia ataeau olai da vai Lomenia gamani vileo tai kotai da kavage da voeleai isito da lailoi ata dikaiave solilu isi lailoi vavivuia basu ta dikaiave solilu. ¹⁸Ige Lomea kosiveu di aveve ke kaoai ivage toelabeu daele ue solige olale da hanavage oe tai.¹⁹Isito Diuia ataea meliai olae savalu ige data meliai kosive ke laviai kosealu da olai tai Lomenia gamani kitae Sisa ke ivai dii nonau gala loui laviai. Katealeluga da lolu isito da olae soliale kateale ai lailoi ata dikaiavei. ²⁰Isito da olale laea bahata loige lai nonahamai kosealelu da olale seini kou dulugeveve ke naliai uvale kea ivilega abo da vai dibulae vaeavalu.²¹Kateai louge abo laviai avoe lo Diuia ataele kisai be va solisi loi kakoluvuia Diudea vatae uale kele ai avevebe toela evie solilu. ²²Iale lo olale ai deiada evisi lo kosealeave ula evilu vatau ata bahata kea laea evievi ata kelai kotou toela louva.²³Abo kateai louito avolu vali vaeavale keu loige Diuia ata moeagaea loige bolou oe igalitoai uge Bolou valile isi vavile aaea DILAVAu adau siaule uveve ke loui. IESU aveve keta loui haiveva isi Mouseseu bukale kisaiale isi belovetaea kisaiale kele IESU aveve ke neni loui haiveva olale abo IESU dibaevei. ²⁴Kateai haivevaga ata volea evi ulasege volea abo uvuvai IESU vavulu.²⁵Abo kateai tilivelu asege Bolou koto vole igali loui lavigei avoe DILAVAu munanau tuvu louale keu lelevela keu au beloveta Aisaia laviage au lai vavivu ke lavigelu. ²⁶Isi Aisaia laviai avoe talivelu ata ko lavigei kosealale koto ko evisi to ba baive valivelu bele isi kaoalohoto ba neniai dibalivelu bele.²⁷Kosealelu uiabe keu toloige golemate olievei ni kelote olievelu isito abole aveve kateale a solisi kuiakavai da lovage abole koto eviu dua ai neniai iva dua ai kele lulele dua aga dale hoeaseavei.²⁸Bolou bukau koto ke louito lavigei avoe da olale la dibave la koto evie solialelu DILAVAu ukolikoli koto vai Diu ata olie soliale ke vavege abole koto ke evisi. ²⁹Kateai louge Diu ataea tuvuai ui volelai louva.³⁰Bolou lahani abutita ke uvule au ovale kele usege ataea avoe deiai loisege eu abolai sisilava. ³¹Aule kateaito ataea DILAVAu adau vuvunele uveve ke loui lailoi kosive IESU KELISO keu deiadata loui haivegei Bolo keu vali bahata au uvu vai kosive vavuale kelu meliai koto louge ataea kotove ke kava soliva, o kelue soliva isito vai leleveti ulava.

Romans

Chapter 1

¹IESU KELISO vo vole Bolo, dala kou DILAVAu da toiavai da vage dau Abositolove ata olisi kotove dua loui ata haiveva. ²DILAVAu memila au kotou dua ke loui vai au ata vavelivelu loui au Beloveta ata haivege abo Bukau koto kisaialu. ³Koto keu DILAVAu vou loiveve kotola keu lolu. Lailoi Kosive IESU KELISO keule loi vatae ui ataea vatete olisive Deividi atate olisi ui.⁴Ige vali voleo DILAVAu au vuvunele isage au voeleale keu kobelalu. Ige kelega lai luleleige keu ata tuvute isi keu DILAVAu vo melite. ⁵IESU kelega DILAVAu au uvu damui da letatavage Abositolo olisi IESU KELISOu ivile vatau ata ko neni haivege abo koto ke evisi evievi ata olievei. ⁶Ige DILAVAu Lomenia o kitaeo uvale ata keta toiavege la IESU keu ata olilu.⁷Kateage da lalai kisai ko hanaviva DILAVAu au uvu lamei la hoeaseavege laea atave olilu. Keluga da olale lai loi mama DILAVA isi lailoi kosive IESU KELISO keu la huhugei la hoeaseavege u dua ave.⁸Da kotou gala louge evive dai IESU KELISOu ivile guliguliai lalai sisila kitae avale ke loui DILAVA laviava. Kosealelu da evige vata bahata ataeau loui avoe Lomenia ata kea evievi ataea. ⁹DILAVAu ivage di koto kou leleve da di uvu bahata vavui vove kotou dua ke loui ata haiveva. Keu ivage dale vali bahata la huhugei lalai guliguliava. ¹⁰Guliguli kele da olale DILAVA laviage aule au olale o isiviai kuva alavage dale deiai laeo loi.¹¹Di ola kitae laeo loi la ivei munanau tuvu au vuvune damui da hoeaseavale kelate datea la agisi melige lale meliave. ¹²Da louale keu kosealu lale di evievi ke ivai kele lata meliai uve. Ige dale data lai evievi ke ivai kele meliai ui, ige lai kele vole hoeaseavei ui.¹³Di kakoluvuia da memila olai deia loi la ivegei isito kuvau ue solilu da vatava moeagae tai ata haivege ea nona valu. Iale kelate da olai loi la haivege lata nona evive. ¹⁴DILAVAu au lovi o haukala vai damuale ko da ba kalevalivelu bele. Isito dale ke ai ata bahata haivei o kitaele uale isi botoe uvale ke haivei isi lulelete soliale keta haivei. ¹⁵Katealelu da ola kitae Lomenia o kitaele uvale kea da loi la haivei kotou dua ko louive.¹⁶Da DILAVAu kotou dua ko loulivelu matie solilu, kosealelu DILAVAu koto keu vuvunete. Diuia ata kea luta koto ko evilu ige ke iae mulimuli ata kea abota nona ko evilu, igeto ba nonau vata ko nenile tilu. ¹⁷Kotou dua keu lailo haivege lai luleleige DILAVAu nile lilikata leleisi ulu. Toela solilu bukau nonau kele loui avoe olea abo uvu vai DILAVA vavuale keale ui tigei.¹⁸Ata olea aveve toela ai koto leleve homasiavai abo olate avale ke Otogou DILAVAle ke kavegabole vovoi. ¹⁹Kosealelu DILAVAu au hau ko neni ai otovege ataea ivage biageve DILAVAla keu ulu.²⁰Ataea abo nita DILAVA iva solilu isito DILAVAu memila vata ai Otogo ale ke ataea ivai huhuige DILAVAu vali bahata au vuvunele ui loiva. Kelegau au olobe lobe ke ai otovelu DILAVA keu ata bahata leivigelu. Iale kelega ata volea vovohoi loui avoe loea DILAVA ke dibae solilu isito keu sele ula. ²¹Ata kea dibage DILAVAu ulu isito homasialu hoeaseavalivelu isi ivive letatavalivelu isi kea DILAVAlu sisila a soliva. Katealeluga huhui huhuiabeu toelage luleleabeu ue solige kea momahamage uvuiabea ataga solilu.²²Kea loui avoe loea lulelete ataea isito tilogote ata latea. ²³Kea gibosone DILAVA ke ataga kalevai vatau vale vile ke ula hoeaseaveva atau munana ugu munana ovou munana uteu munana ke ula hoeaseavaeviva.²⁴Katealelu DILAVAu ata ke kalevege uvuiabele vadeu uale ke ai volea vavala toela ke agei. ²⁵Kea DILAVAu koto vai sele nona toai DILAVA hoeaseava solisito DILAVAu ale ke hoeaseavai guliguli vavueviva. Isito kea kate solilu koto lelevela da ko louva.²⁶Ata kea aveve kateale age DILAVAu kalevege keale abo voletea vavae aveve toela agei keate keale malahaeali navalivelu homasiai tai keate voleti navai aveve toela agei. ²⁷Kelate malahaeale keateali navalivelu homasiai isi tai au kakolo malahati ui avoti aveve toela ke agei. Keu kosealu keateu keate meiale melu isige malahau malaha meialemelu vaoe abole ibila toela agisi.²⁸Ataea DILAVA ke homasiavage DILAVAu ke kalevege abole aveve toela ke ula huhuai ke agei.²⁹Aveve duau aboele ue solige aveve toela keu uvuiabele ililohoi ulu. Abole tebai abo kakoluvuia hauta vavoloai vole agisi toela tigei toela aveve ke ula huhuai ke ai tigei. ³⁰Abole DILAVA vai toelatisi volelai kotou toela loui abobiga letatavagei aveve toela ke ula huhuai loui ke ula ai tigei mama aia kea koto evilivelu bele. ³¹Abole lulele solisito volelai koto loui vaeavai ke belalave ai vole kavei volelai ba uvualivelu bele vole agigei toela tigei.³²Ata kea huhuige DILAVAu basuai vaeavale lo o talavatu ai louale keu loui avoe aveve toela kateale avale keale vateu tuvu kitae agisi vovoi keale toela ke ivaito vali bahata ke loui vole haivei ke loui sisilave aevigei. Loui aveo keu alevalau ke alu.

Chapter 2

¹La oleu au kakolou toela ivai louge keu DILAVAu nile toelalu lale lai aveve toela sekiai bavuito lai kakolo vile louale keu avoeletagau ke louva, iale keu laele toelalu. ²Lai ivage DILAVAu aveveabe toela ke louge duave.³Isito la oleu au toelate ke bavuito au kakolou toelate kele koto louito avoele bavui, ai otigei. DILAVAu ba aveveve toela ke momaeavalivelu bele isito aule ba kele koto loui. ⁴Isoho DILAVAu la agisi toelatie solige eu lalai uvuai la dulugevale ke la momaeavalu. Isito avola keu la malihei uva olale la laea kuiakavai avoe loi.⁵Isito la oleu au avale toela ke kalei kuialai DILAVA vileo loiesolisito au toela kele ui tige DILAVAu tuvule avolu loi kotavale vai ke nile. Eu ke ai isu kitae vai amigatisi otiva ilogoto ba isu kitae vai voeleai. ⁶Vali kela DILAVAule ata igaligaliai aveveabe ke ibilave vavei, lu o voele vai. ⁷Ata volea vali bahata aveve dua ai DILAVAu ivi letatavale keale DILAVAu ukolikolilu vavei.⁸Isito ata volea aveve dua homasiavai aveve toela lovai ai tivale kelai DILAVAule abolai tuvuai. ⁹Ige vali kela aveve toela avale ata bahata keale vateu tuvu kitae agisi Diuiale luta abo toela avale ke ibilave agigeto ba vaoe lai loea agievei lailoi aveve toela ke ibilave.¹⁰Isito aveve dua avale keale bahata DILAVAule iviabe ke letatavagei, hoeaseavagei, uveve dua vavei. Aule luta Diuia ata ke hoeaseavei isito vaoe Diu ata olie soliale keta hoeaseavei. ¹¹DILAVAule ba voleu toela kaoaito ba voleu toelate kalevalivelu bele. Isito aule ata bahata kea toela kaoaito ba kele koto loui ibilaeabe vavei ukolikolilu o voele. ¹²Diu ata oliesoliale kea Mouseseu basuale ke huhua savalu. Keale aveve vole toela age DILAVAule aveveabe toela Mouseseu basuale kele ke kaoai nonalivelu bele kea toela avale kelu abole vovoi vesui. Isege olea Mousese basuale ke ivaito lehosivale kea DILAVAu agigei nonale otovei.¹³Ataea Mouseseu basu huhuai lovale keu DILAVAu nile nenialivelu bele isito basu nona evisi lovale keule DILAVAu nile neniai. ¹⁴Diuia ata olie soliale kea Mouseseu basuale ke huhui vasolilu. Isito abo huhuile basu louale ke nenile ai otiva abo uvu huhui kele.¹⁵Katealelu lai huhuige DILAVAu basuale ke neni vai uvuiabele vaeavalu. Ialelu ea abo uvule huhuige oleveo aveve keu toelalu isege oleveo avevete keu duave. Abole aveve dua age uvuiabele sisilai isito toela age keu aboele toelalu. ¹⁶Katealelu da kotou dua loui ata haivei loui koseiva vali vole nila DILAVAule IESU KELISO laviage aule ataea vadeu ai vai mahogovale ke loui daiai.¹⁷Da koto vole louge evive la volea Diu ataea la lamiga letatavai loui koseiva loea DILAVAu ataea keu au basu loamege lo ele udua ava. ¹⁸La DILAVAu ola huhualu ige oleveo keu duasege oleveo keu toelave. ¹⁹La huhuige DILAVAu kuva iva soliale ke lale lohomegei DILAVAu kuva haiveva lale huhuige lai ataga keu vaviu aveve ai ele uvale kele kalui atagalu. ²⁰Lale ivage talavatu kele lulele baata isi koto leleve kea ulu. Katealelu lale lulele solivale ke haiveve isi eseu ese late avale keta haiveve.²¹Laeale ata vole haivei isito au amiga haivue soliva. La ata haivei loui koseiva vavolo avale isito au ui vavoloiva kelu amiga haivu. ²²La ata haivei loui koseiva momai ai kakolou keateti tebalive. Isito laea aveve toela kateale ava. La ata haivei loui koseiva seleivale silava ke hoeaseavalive. Isito laea DILAVA seleavai dubuvele vavoloea avale late aeviva dubu uvula.²³Laea DILAVAu basuve kele lamiga letatavageva isito la basuale ke kosai DILAVA vai toelativa. ²⁴Bukau kotou kelu loui avoe Diuia ata laea aveve kateale avale kele Diuia ata oliesoliale kea DILAVAu ivi loui vai toelatisi kotou toela loui dubitoiva isi budiava.²⁵Laea lai veu vate boisi loui kosealu aveve kole loea Diuia ata leleve olilu. Lale kateaito DILAVAu basuale ke evisi lovai louale ke age keu duave.Iito la kate solige lai vudi boivale keu lai ola ulala lake ava. ²⁶Katealelu Diuia ata olie soliale kea abo budiu vate boie solisito DILAVAu basuale evisi lovai ale kela huhuige DILAVAule aveveabe ke ivai loui koseai kea di ataeala kea, mana aule kateai loui. ²⁷ Diuia ata laea lai vudiu vate letulisi DILAVAu basu kele lulelealu isito la basuve ke huhuai lova soliva. Isito Diu ata olie soliale kea abo veu vate ke boie solilu isito ea DILAVAu basuale ke huhuai lovai tiva, kelega ea lai evievi ke leiviai tievelu.²⁸Katealelu ata oleve kea DILAVAu nile Diu ata leleve olilu la huhuige ataeau abo vudiu vate boivale keale Diu ata olisi. ²⁹Ba ata kea Diuia ata leleve olie solilu isito DILAVAu munanau tuvu ata olea uvu hoeaseaveavale ata kea Diu ata oliale la keu. Ataea ba ke ivei hoeaseavelivelu bele. Isito DILAVAu uvuiabe ivale kelu aule hoeaseavei.

Chapter 3

¹Da louale kele la huhuige Diuia ata olisi veuivale vate boiale au keu duave bela toelalu. ²Da huhuige keu duave kosealelu DILAVAu memila au koto vai Diu ata vavelu.³Ige ata ke volea abo evievile meelitava solisi abo evievile otolovage la huhuige DILAVAule avota au koto louale ke a solisi. ⁴Ba aule ke ai DILAVAu koto keu leleve ula ata bahata ke neniale huhui sele asege DILAVAu kotoule leleve olisi. Katealelu Deividi Bukau kotole kisaiai loui avoe isoho ataeale ai nona kovai kotoivale kelate age ai koto kou ba selealivelu bele leguvalivelu bele.⁵Koto kele ata volea loui avoe lo toela avale kele DILAVAu lo agigei toelatige lo tuvu kitae agisi toela kitaele tievelu. Kosealelu lo toela ke age DILAVAu ke ibilave loame solige ataeale ivai loui koseai DILAVA keu leleve ula toelaeabe ibilavelau ke vavelu. ⁶Ata kea huhui kateale ale keu toelalu DILAVA keu aveve toela ke ivai ba kalevalivelu bele isito aule ata bahata abo vadeu avale ke kaoai avoele koto loui ibilaeabe vaveilu o voele.⁷Ata volea loui avoe lo sele nona loui ata haivege abo kele nona leleve huhuai DILAVA hoeaseavage vadeuluga DILAVA loi aveve toela ke ibilave loameva. ⁸Ata kea loui avoe Bolo keta koto kateale louva isito dau koto kateale louesoliva abo koto kateale loui olavale lai aveve toela vole age kele aveve vole duau loi. Koto katealelu ata kea davai toelati kitaeava iale DILAVAule ata kateivale agisi toelale otovei ibila toela vavei.⁹Katealelu la huhuige Diu ata lailoea DILAVA nile Diu ata olie soliale ke leivigelu ba da louale kele la huhuige Diu ata isi KDiu ata olie soliale lailoea bahata aveve toela avale ata lailola koea. ¹⁰Bukau kotou kele loui avoe atabeu DILAVAu nile lilikata ue solilu.¹⁰Bukau koto kele:"loui avoe atabeu DILAVAu nile lilikata lavie solilu, ataea toelalu;¹¹Atabeu DILAVAu avevele kele luleleai DILAVA kaoa solilu. ¹²Ata bahataea DILAVAu kuva kalevai kuiakavalu isi ui aveve toela ava katealelu atabeu aveve be dua a solilu."¹³Ataea abo aile kotou toela louvale keu vovoale abata abo alavage kisiveu soale kelate keale abo nemele sele nona lougei. Uteu toelau au aile voele mesulu vaeavale kelate ata kea kotou toela loui ata agigei toelatigeva. ¹⁴Kea abo aile dubitou toela loui ata agisi tuvutigeva.¹⁵Tuvu kele abole solekata ata vole kavege vovoi. ¹⁶Abole oleve keveo tiluaga atalai loui kavegei. ¹⁷Aveve kateale avale kea uveve dua kuva kele lulele solilu. ¹⁸Kea DILAVA vabuiava solilu.¹⁹Bukau koto kelega lai luleleige DILAVAu memila au basale kevai Mousese vavui olale ata bahataea huhuige DILAVAule aveveabe toela kaoai kele koto louge kea ba DILAVAu basuale kele koto loui kotove ke kaoalivelu bele. ²⁰Katealelu lai huhuige ataea meliai olale Mouseseu basute ke lovage aveveabeule DILAVAu nile neniai ui. Isito keu malomaloalu, Mouseseu basute kele ataea abo aveve toelake ivai huhualu.²¹Isito DILAVAu aike kuvau doga alavage ataeale DILAVAu nile nenive olisi Mouseseu basu koto isi mouke Belovetaea nona kea kuvau dogave alavalivelu kele koto loulu isito DILAVAu memila nonate kele kuva alava solilu. ²²Keu kuvau doga alavale kele ata olea abo uvu vai IESU KELISO vileo vaeavage DILAVAule ke hoeaseavege aveveabeule DILAVAu nile duai ui ige ata bahata kea vole late.²³Lailoea bahata aveve toela avale ata lailola koea kelega lai DILAVAu atagale vuguai va savalu kelu lai eue tiluaga DILAVAu ataga ivalivelu bele. ²⁴Isito DILAVAu au olale lailolai uvuai au vo IESU KELISO hanavage lailoi toela ibilalu voeleige laikele DILAVAu nile duai ulu. Lai lailoi olale louge au ke hanava solilu isito au olalega ke hanalu.²⁵Iale kele DILAVAu IESU hanavage loaleu voelealu ige ataea ke ivai abo uvu vai IESU vavuge DILAVAu ke ivai aveveabe toela ke totoalu. DILAVAu aveve keu lai lo haivege lai aveve ke ivalu, ke nenive ula kosealu DILAVAu luta ataea aveve ke ivaito ibilave vave solilu. ²⁶Isito ave vali kole ataea toela bahata vai IESU vavuge au loi voelealu lailoi toela ibilalu. Katealelu ataeale abo uvu vai IESU vavuge DILAVAule ke hoeaseavei.²⁷DILAVAu au olale lai lolai uvuai lai lo agigeale kelu lai lailomiga letatavale ke kalevai Mouseseu basuale ke evisi ai lovivale kele laiba DILAVAu nile nenialivelu bele. Isito lai lailoi uvu vai IESU vavui lovai tige DILAVAu nile keule duave ula olisi ui. ²⁸Lai ivage Mouseseu basuale kele ataea neniai DILAVAu nile dua solilu. Isito ataea abo uvu vai IESU vileo vaeavage keule DILAVAu nile neniai olisi.²⁹Lale huhuige DILAVA keu Diuia DILAVA igalila keu ba DILAVA keu lailo ko nenia DILAVA igalila keu. ³⁰DILAVA leleve, igali ulu ige Diuia ata kea abo uvu vai vavuge aveveabe keu nivele duai ulu. Ige Diu ata olie soliale kea abota abo uvu vai vavuge aveveabe keu nivele neniai ulu.³¹Lai lailo uvu vai IESU vavuge kele la huhuige lai lole Mouseseu basuale ke vai toelatisi. Ba lailoi evievi kele basuale keta lai vai leleve tilu.

Chapter 4

¹Lai loea Eibalahamu ese lailola koea. Iale la huhuige Eibolahamu aveve keu oleve katealu. ²Eibalahamu aveve au avale kele DILAVAu avolu koseai loue solilu, au atau dua alau keu kateai louteto Eibalahamu amiga letatavalu isito keu kate solige eu DILAVAu nile amiga letatava solilu. ³Bukau kotou loui avoe Eibalahamu au uvu vai DILAVA vavulu. Au evievile kateige DILAVAu hoeaseavei avolu loui avoe au ata leleve alau.⁴Ata vadeu hauale keule au ibila agisi au ba au ibila va kavalivelu bele. U kavaito isito au vadeulu loviale kelau ke valu. Ataea aveveabe keu katealu abo olai abobiga letatavei DILAVAu nile nenive olisi. ⁵Isito DILAVAu aveve keu kosealu ata vadeu au avevele nenie solige DILAVAule atake evievi ivai loui koseai ata keu nenive ula. DILAVA keule ata hoeaseavege evievia beule nenive olisi nivele.⁶Ataea abo avale kele avevea beu nenie solilu isito kea abo uvu vai DILAVA vavuge aveveabeu DILAVAu nile neniage ea kelu sisilaevelu Deividiu memila kateai loulu. ⁷Keu loui avoe DILAVAu ataea aveve toela totoatige ea kelu sisila kitae aevelu. ⁸DILAVAule ataea aveveabe toela totoatisi ba ke huhualivelu bele. Ige ataveale sisilai.⁹Au Deividiu louale sisila keule valivelu vudiu vate boiale keu ulaele loi. Be vate boiesoliale ketaeale sisilai keule loi, bukau kotou kateai louge. Da loui kosealu Eibalahamu au uvu vai DILAVA vavulu au evievile kateige DILAVAu hoeaseavage aveve keu duave baua. ¹⁰Memilagau DILAVAu Eibalahamu hoeaseavala aito ba vaoe laviage au veu vate o vudiu vate letulilu.¹¹Eibalahamu keu au vate letuliale keu lailo haivege Eibalahamu au vate letulie solisito au uvu vai DILAVA vavuge DILAVAu ke hoeaseavage au avale keu DILAVAu nile nenive ula. Au ale kelate olea abo vudiu vate boiesolisito abo uvu vai DILAVA vavuge, abo avale keule nenive olisi Eibalahamu keu evievi ata ke nenia mama. ¹²Isi veu vate boivale ketaea mam isito kea abo vate boivale kele DILAVAu ke hoeaseave soliva isito kea abo mamau avale kelate ai abo uvu vai DILAVA vavula age DILAVAu ke hoeaseavelu.¹³DILAVAu Eibalahamulu koto vaeavai loui avoe aule ai atateali vata ko bahata agige, koto keu kosealu Eibalahamu Mouseseu basuale nona ke eviale kelu DILAVAu avolu koto kateale loue solilu. Isito au uvu vai DILAVA vavuge DILAVAu hoeaseavage au avale keu duai ulu DILAVA nile. ¹⁴Ata volea Mouseseu basuai vaeavale ke evisi olale DILAVAu Eibalahamulu louale ke agievei. Isito keu kate solilu au katealuaga DILAVAu koto loui vaeavale keu leleve olie solilu. ¹⁵Isito lai huhuige DILAVAu koto louale keu baiu ulu lai Mouseseu basuale koto ke ula evisi age DILAVAule lailolai tuvuai. Basu keu ue solige lailole oleveo kateai ke bokoai isito keu uge lailole oleveo kateai ke ai evievi ke ulale.¹⁶Katealelu lai loea lai loi uvu vai DILAVA vavuge aule au louale ke lailoamei. Keu lai loi avevele lailo vavelivelu bele. Eibalahamu keule kea mama isi lailo ko nenia mama. ¹⁷Bukau kotou kele loui avoe DILAVAu Eibalahamu laviai loui avoe au vatau ata moeaga ko nenia mama. Eibalahamu keu au uvuvai DILAVA vavuale kelugau DILAVAu huhuige Eibalahamu keu lailoi mama late. DILAVA kela vovivale ke isagevege abo kobekavaeviva kela louge uesite valevile kea daia loi atavile uevelu.¹⁸DILAVAu Eibalahamu laviai avoe ai atate keale moeagai ui vata kole isito koto keu loiesolisege Eibalahamu koto ke huhuai avoe da loi koli ko alu, keule oleve kateai dae loi. Kateaito au uvu bahata vai DILAVA louale kele vaeavalu katealelugau vatau ata koea mama olilu. ¹⁹Eibalahamu uale lahani uani hanideleti vesuge maku olilu. Ige keateve Sela keta mabata olige eseu ulivelu keta malomaloalu isito Eibalahamu ke huhue solisito au evievi kele meliai ulu.²⁰DILAVAu avolu au koto loui vaeavale ke homasiava solisi au evievi kaleva solisito DILAVA hoeaseavai uva. ²¹Keu huhuige DILAVAu au louale ke neni aule ba au vuvunele ke agei. ²²Eibalahamu au evievi kateleluga DILAVAu avolu loui avoe au di nile duave.²³Eibalahamu DILAVAu nile dua oliale ke abo memila kisaialu isito abo Eibalahamu ula labo kisaia solilu evievi ata moeagataeala kea ulu. ²⁴Isito lailotalagau abo kisai ke alu lai loea oleu au uvu vai DILAVA vavuge aule lailolai loui koseai laea di nile duave ula. DILAVA kela voelele lailoi kosi kitae IESU KELISO ke isage kobelalu. ²⁵IESU keu lailoi toela ibilavelugau loi voelealu ige mamave DILAVAu loi isage kobelelu. Kobelai olale lailo ko neni agigei hoeaseavage lai DILAVA nile nenive olisi ui.

Chapter 5

¹Lailoea lailoi uvu, lai lutiu bai vai lailoi kosi kitae IESU KELISO vavuale kelu DILAVAu lailolai loui avoe lae di nile duave katealelu lai DILAVA luita igalitoai uveve dua ava. ²Lai lailoi uvu vai IESU vavuge eu lailo agige DILAVAu au uvu lailoamei lai lo hoeaseveale kelega lai uitiva. Ige lai DILAVAu ataga ivalivelu huhuale kele lai uvu vaeavai sisilaevelu.³Isi lai vali bahata vateutuvu agivale kele homasiava solisito kele sisilaevelu. Kosealelu lai luleleige vate tuvu agivale kele lai lole melitavai ui tigei. ⁴Lai kateige DILAVAu lailolai sisilalu keu kateige lailoeale vaoe avevete ke huhuaevei kele melitavai. ⁵Ige DILAVAu vaoe avevete kele ba lailo seleavelive bele isito keu au munana tuvu hanavege lailoi uvue loige lai kele luleleige DILAVAu au uvu bahata lailoamelu.⁶Lai loea nenie solige DILAVAu IESU KELISOlu valini vaeavale kele loi lai loi toela ibilalu voele alu. ⁷Ata voleu ata voleu dualu voeleale keu toloalu isoho ata vole melite ata vole duavelu voeleai isito atabeu ba ata vole toelalu voelealivelu bele atau aveve keu katealu.⁸Isito lai luleleige DILAVAu au uvu bahata vai lai loamelu lai aveve toela ai usege keu au vo IESU KELISO hanavage loi lai loi toela ibilalu voelealu. ⁹Au voeleale kele DILAVAu lailolai loui avoe laea di nile duave. Katealelu la huhuige aule lailo agigei DILAVAu tuvu loale ke gogoniai ogeta lavisi.¹⁰Lai loea memila DILAVA vai toelativale ataea isito voveu voeleige lai DILAVAu ata olisi avoluvita igali toalu. Katealelu lai huhuige lai loeale IESU KELISOu kobelale kele mauli agisi. ¹¹Kele kotovoleu ulu koto keu lai loi kosi kitae IESU KELISO keu aike lailo agigege lai aike mama DILAVA ata olisi avoluvita igali toalelu lai lole ukolikoli mama DILAVA kelu vali bahata sisilave ai ugei.¹²Aveve toelau oleveo kateai vatae lolu, la luleleige ata igali Adamu keu aveve vole toela age kele voeleu lolu. Ige ataea aveve toela avale keu ibilavela voele keu ata bahata bavugelu. ¹³Memila Mouseseu basuale keu ue solisege ataea aveve toela ava isito basuale keu ue solisege DILAVAu ataea aveve toela ibilave vave soliva.¹⁴Kateigeto Adamu valite ni kela voele keu ui loaleu Mouseseu valite ni kela vevalu vali kele, Adamu DILAVAu koto evie solisi bokoale kelate ataeau ae soliva isito Adamu ale kele voeleu velevai lolu aa bahataele. Adamu loi umuka vole olisege IESU loi umuka vole olilu. ¹⁵Adamu keu aveve toela umukave isege IESU KELISO keu loi aveve duau umukate. Adamu aveve toela ale kele ata moeagaea vovolu isito IESU KELISOu ale kele DILAVAu au olale ata moeaga hoeaseavelu.¹⁶Adamu avevete kele ibilave voleu ulu ige IESU KELISOu avevete keve ibilave voleu ulu. Adamu aveve toela ale kelu DILAVAu ibila toela ata vavelu isito IESU avevete dua kelu DILAVAu au isivi toela ke totoige aveveabe keu nivele nenive olilu. ¹⁷Ata igali adamu aveve toela aga voeleu ata bahata agigelu ige ata igali IESU KELISOu aveve dua age DILAVAu au isivile au uvu bahata vai ata vavei hoeaseavege aveveabeu nenive ula olisi IESU vileo uveve dua agievelu.¹⁸Toela ke igalile ata bahata kea toela ke ibila agiva aveve dua ke igalile ataeale nenive olisi ukolikoli agisi. ¹⁹Ata ke igaliu DILAVAu nona evie solige ata bahata aveve toela aeviva isito ata vole igali DILAVAu koto evialelu ata moeagaeale DILAVAu nile duave olisi ui.²⁰Memila ataea aveve toela avaga DILAVAu au basu vai vavege abo basuale ke ivage aveveabe keu toelalu. Ige DILAVAu ata huhugei toelaeabele agigei loiveve keu huhui kitae. ²¹Memila ataea aveve toela age voeleu ke agigelu memila aveve toelau ataele ui loale kelega ataeau toela ibilalu vovova. Isito aike DILAVAu lai lo huhugei lailo dulugei lailolai loui kosealu laea di nile duave. Katealelu lailole lai loi kosi kitae IESU KELISO vileo ukolikoli agisi, u kolikoliai ui tigei.

Chapter 6

¹Da louale kele la huhuige lailole aveve toela ke ai tigei isi loui koseai DILAVAule lailolai uvuai lailoi toela ke totoai tigei. ²Be au ba katealivelu bele lailoea aveve toelale vovoale ke late isi aveve toela keta diba solilu ialelu lai oleo katela ai toela ko ai tiva. ³Lale diba solilu lai Babatisoai IESU KELISOu voelee abo vai abavuale kelate IESU au mamau siale voeleai kobelale kelate, lai lole vuvunevele u kolikoli mauli agisi.⁴Lai Babatisoale keu IESU KELISOu voelege abo vai abavuale kelate IESU au mamau siaule voeleai kobelale kelate lai lole vuvunevele ukolikoli mauli agisi. ⁵Da louale keu koseaslu lailole IESU voeleale kelate avoluvita vovoi to au kobelale kelate lai kobekavai ukolikolilu agisi.⁶Lai dibage IESU lailoi aveve toela agisi idiu dole voeleige aveve toela siauve keu ue solilu. Kosealelu IESU aveve toela ke nenilau agisi isuvele voeleai kobelage aveve toelau vuvuneu vesulu katealelu lai ba aveve toela isivi alivelu bele. ⁷Ataeau vovoge aveve toela siauveu ba lailo agigelivelu bele.⁸IESU voeleage aveve toela lai avale ke siau vesulu lai ke huhuai kele luleleige lailoke IESU uveve late ai avoluvita igalitoai ui. ⁹Lai dibaga DILAVAu IESU isage kobelale keu ba voelealivelu bele voele siau avoele ue solilu.¹⁰IESU aveve toela bahata kel tava igaliai voeleai ke kavai letulilu ige au kobelai aike DILAVAti igali toai uva. ¹¹Kelate lailole huhuai koseai iESU KELISOu voelelo agigelivelu bele isege lailoeale DILAVA luvita igali toai ui.¹²Aveve toelau lai vavalu lige olave ke alive alau ke kavalivelu lolu. ¹³La memila vavau aveve toela moeaga aeviva isito momai aike lai vavale aveve toela kuva alavalive. Isito DILAVAu ola, lai vavale aevigeve DILAVAu voelele la agigealelu lai vava bahata vavuve kateige lai aveveule nivele nenive olisi ui.¹⁴Ige aveveu toelau ba la agigelivelu bele kosealelu la Mouseseu basu ke vuvunele ue solisito. DILAVAu lalai uvuai la hoeaseavei lai toela ke totoige la siauvele ulu.¹⁵Lai Mouseseu basuale ke siavele ue solisito DILAVAu lailolai uvuai lailo hoeaseavale kele au la huhuige lailole tai kalau toela ai belai ba ke alivelu bele. ¹⁶ La dibage ata voleu au isivi ata vole vavui kotove evige keu ke kosive olilu kelate lale kalau toelau ola aluaga keule lai kosive olige keu ibilavela voeleaso isito DILAVAu ola ai kotove evilivelu DILAVAu avale dua kelate.¹⁷Laea memila aveve toela olave avale ata lalaea isito vali voleo abo DILAVAu kotou dua ko loui la haivege la ke evisi lai uvu bahatalela la koto ke valu, katealelu da sisilai DILAVA hoeaseaviva. ¹⁸La kalau toela kateale avale kele DILAVAu la agigelu keu la agigeale keu olale laea mohohoeabe olisi aveve dua ula ai.¹⁹Isito la goada solila age da ataea aveveabe loui la haiveva memila la vatau kosive mohoho olisi lai ola vavui aveve toela moeaga aeviva. Iale kelate lale lai uvu vai DILAVA vavui aveve dua ke ula ai lai uvu vai aveve dua kele vaeavai sekiai uve. ²⁰La memila kalau toela kelu ola moeagale kelu loui ave kalau dua kolu ola savalu. ²¹La memila kalau toela avale ke ibilavela vole ialelu la aike ke huhuai matiaeveva.²²Isito aveve toela kele DILAVAu la agige laea mohohove olilu la hauve avale ese olialelu ali uvu bahata vavui olave avale ke ibilavela ukolikolilu. ²³Aveve toela avale ke ibilavela voele isito lailoi kosive IESU KELISO kele DILAVAule au olale ukolikoli lailoamei.

Chapter 7

¹Di kakoluvuia da olea talavatu lovai tivale kelaiga da louva. Au nita uge talavatu keu avoele ulau ke alu isito au voeleige talavatu avoele vesulu.²Keate voleu velage velave keu talavatu avoele ui tilau keu alu, isito velaveu voeleige velaveu talavatu keu avoele vesulu, ige keate keu doadoalu au velau doga vage keta nenive. ³Isito velaveu usege au ata voleti nage abole avolu loui koseai tebau keatela keu, tebai oiva isito velaveu voeleisege au ata vole vai avoti uge keu nenivela keu vela volelau ke valu.⁴Di kakoluvuia lai loi aveve keu keate late ige talavatu keu malahave late, iale talavatu keu vali bahata ui tivalelu loui lale oleveo kateai talavatu ke gogoniai, tota malaha vole meialemei. Malaha vole kela IESU KELISO iale IESU KELISO keu voeleale kele lai lota vovoale kelate alu isi bai moeaga DILAVAlu otovelu, IESU KELISOu voeleai kobelale kele lai avoluvuita ui DILAVA hoeaseavai ui tigei. ⁵Lai memila ui lailoi vavau ola ke ai aveve toela moeaga aeviva, memila talavatu keu loie solisege ige ata moeagaea vovolu.⁶Isito ave abo talavatule lailo vaveage kau doadoai ulu isito DILAVA au munanau tuvu lailoamege lai loi uvue uge lai olave ke ula ava.⁷Da louale kele au la huhuige memila basuale keu toelalu, be keu toela solilu memila talavatu kele lai lailoi toela ke ivalu. Basuale keu loui avoe ata volea hau ivai huhu moeagalive, talavatu keu kateai loula age da toela ivalu. 8 Aveve toela keu daele ula age da olai aveve toela ke ai, talavatu ke lehosivai aveve toela moeaga agei. Talavatu ke ue solige aveve toela keu vuvuneveu ue solilu isito toela keu ula age talavatu vuvuneiva.⁹Da memila Mouseseu talavatu kele lulele solisi huhuai kosealu da avale kou duave, isito talavatu keu daele loige da kele luleleige dau voele ata dalau. ¹⁰DILAVAu memila talavatu ke ata vavei olale ataea kele uveve dua agei isito talavatu kele da u dua a solige voele keu daele lolu.¹¹Aveve toelau dati uale kela da seleavage da talavatu vusai voele avevete ke ava. ¹²Lai luleleige talavatu keu tuvute, talavatu nona keu duave keu nenive ula isi keu kotou dua.¹³Katealelu la huhuige talavatu kotou dua keu daele loige da voeleiva be keu kate solilu, isito aveve toela kela daele loi da vai toelativa. Talavatu dua kele da luleleige aveve oleve keu toelalu isege oleve keu duave, ige duave keu da haivuge da avale keu toela kitaele da vai tilu voelealivelu. ¹⁴Lai evige DILAVAu au basuale ke ata vavege keu duave isito dau vatau ata dau aveve toela avale ese dalau.¹⁵Dau da avale kele malomaloava da vadeulu olavale ke a soliva, isito da avolu ola soliale ke da ava. ¹⁶Da homasiavale aveve ke da avale kele da huhuige talavatu keu leleve.¹⁷Da homasiavale aveve da avale kele da huhuige aveve toelau di uvule uale keluga da ke ava, vato di uvue ualelu louive da kaleva solilu. ¹⁸Da ivage avevebe duau di uvule ue solilu isito aveve toela moeagau di uvule ulu da olai aveve dua ai isito da kele nenie solilu.¹⁹Da olai aveve dua ai isito da ke a soliva da aveve toelalu olae solilu isito da ui ke ava. ²⁰Da olae solivale avevela da ke ava katealelu da ivage aveve toelau di uvule ualeluga da aveve toela ke ava. ²¹Aveve ke kotou kosealu dale vali bahata aveve dua alivelu asege aveveu toelaule daele loigei.²²Di huhui kele da olai DILAVAu koto evisi talavatuve lovai. ²³Isito di vavau olate keu vole di vavau huhuiti vole lehosivege toelau da valu.²⁴Dau atau toela oleule voele vava kole da vai ogela vaeavai da toela ai voeleale kole. ²⁵Isito dale DILAVAlu sisilai lai loi kosi kitae IESU KELISO vileo kelega da DILAVAu talavatu ke nimabiva, di ivogi huhui kele. Isito di vavau ola kele aveve toela talavatute keu da loviva voelealivelu.

Chapter 8

¹Lai IESU KELISO luvita igali toale kelu DILAVAu ba ibila toela lailoamelivelu bele. ²Kosealelu munanau tuvu vuvuneveu lailo agigelu ige lai IESU KELISO luvita igali toai uveve doga agievelu. Memila lai aveve toela ai loivale kelega lai voviva. Isito ave munanau tuvu keu aveve toela ke vuvunele lailo agigei tige lai IESU luvita igalitoalu.³Lai lailoi vavau isivi avale kelega lai Mouseseu talavatuale ke lovalivelu age keu lai lolai malomaloalu. Ige DILAVAu au voo hanavage dobai loaleu ata olisi vatae ui ata haivei oiva vatau aveve toela ke gogoniai ataeali ui haiveloho abo kavage voeleige DILAVA toela bavui au talavatu vaeavalu. ⁴Katealelu lai vavau ola avale ke kalevai munanau tuvu vuvunele DILAVAu ola age lailoi aveve keule neniai ui DILAVAu nile, Mouseseu talavatu vai lelevetisi. ⁵Vavau isivi ulale uvale keale vavau ola ke ula lovai aevigei isege munanau tuvu isivile uvale keale munana tuvu olale ui tigei.⁶Lailoeale vali bahata lailoi vavau ola ke ula lovai aluaga, lai ba DILAVA luvita ulivelu bele isito lailoeale vali bahata lailoi vavale munanau tuvu isivi ula huhuai aluaga, lailole ke ibilave ukolikolilu mauli agisi u dua ai. ⁷Ata oleu vali bahata vavau aveve toela huhuai avale, keu DILAVAu koto evie solisi vai toelativa, DILAVAu koto eviveve keu avoele nenie solilu. ⁸Katealelu DILAVAu koto evie solisi vavau isiviula huhuavei avale kea DILAVAu ba sisilaeabe alivelu bele.⁹Isito laea vavau toela isivi a solialelu loui munana tuvu lai uvule uale kele lale munanau tuvu olave ke ula ava, Isito munanau tuvu keu ata volele ue solige keu IESU KELISOu ata olie solilu. ¹⁰Aveve toela ibilavelu lai vavaule voele isege KELISOu laili ualelu lai munana keule ui, kosealelu lai aveve keu DILAVAu nile nenive ula olisi ulu.¹¹DILAVAu munana tuvu IESU voeleige isage kobelalu, munanau tuvu keu lai uvule ualelu lale vovoluaga, vavau dogata ba kobekavave.¹²Ialelu di kakoluvuia da louale kele lai vavau isivi ke a kalevaito DILAVAu ola ageve. ¹³Lale vavau ola aluaga kele vovove isito la munanau tuvu olate aluga ukolikoli agive.¹⁴Ata olea DILAVAu munana tuvu isivi avale kea DILAVAu eseala kea. ¹⁵DILAVA keu lailoi mama iale kele au munanau tuvu ke lai lo vavelu kele lai vabuiavalivelu bele, munanave tuvu kele lai loi mama kitaela DILAVA.¹⁶DILAVAu munana tuvu lailoi uvue uale kela lai lo haivege lai luleleige lailoea DILAVAu esea. ¹⁷Lai DILAVAu ese oliale kele lailole DILAVAu au atalai hau dua ai otoveale ke agisi. Isi DILAVAu a vo IESU KELISOlu ai otoveale ke avoluvita agievei KELISOu vateu tuvu agiale kelate lailotale agiluaga lai avoluvita DILAVAu atagale ui.¹⁸Lai ave vateu tuvu agiveve ke huhu kalevaito loui koseai keu hau eseavela keu. Kosealelu lailole ba DILAVAu ataga kitae ke ivai, vateu tuvu ke huhualivelu bele. ¹⁹DILAVAu vata ai Otogo ai valevile moeaga ai Otoveale kea duave ula, ivaga aveve toelau loi ke lehosivage toela kitaeu ulu.²⁰Ige aveve toela kitaeu vatale loige vatau valevile kenenia toelalu. ²¹Isito DILAVA memila toelau loiveve ke ivalu, ila ai memila kuva ai valevile bahata ke hoeaseveve ke kuva vaeavalu. ²²Isito ave vali kole au valevile ale kea keate vole late eseveu ulivelu age vatveu tuvuale kelate abota olai DILAVAu au ata agisi au ese toale keale vali kela duave olisi.²³Ige lailota katealelu olalu DILAVAu au munanau tuvu lai loameale kele lai ivage lailoeale munana tuvu aveveve dua moeaga agisi, katealelu lailole ui ivai DILAVAu lailo agige lai ese olisi vavau dua agisi udua ai ui. ²⁴Lai vaoe uveve dua huhuale kelu DILAVAu lai lo agigelu ali vaoe uveve dua ke iva solilu, lai vaoe uveve dua ke ivaluaga lai ba ke nikovai ulivelu bele isito aike laike nikovai uva. ²⁵Lai aike uveve dua ke iva solilu isito lai ke nikovai homasie solisito kelu meliai nikovai uva.²⁶DILAVAu munanau tuvule vali baita lailo dulugei lailole meliai lai koto vadeu loui DILAVA laviavale lai diba solilu. Isito DILAVAu munana tuvu kela ba lailolai DILAVA lavitumu tumuava. ²⁷Ige DILAVAu ata bahata kea uvu dibale keu aule au munanau tuvu huhui kele olave agei, kosealelu munanau tuvu vali baata DILAVAu olale atavelai DILAVA laviava.²⁸DILAVAu au olale lailo toiavege lai uvu bahata vavuale kele lai huhuige aveve vadeu lailoele loige DILAVAule kele lai lo duluge dua ai. ²⁹DILAVAu memila ivage aule lailo letatavegei katealelu eu olale lailota vove late ai, vove keu luta ui lailoi kaka kitae olilu isege lailoea kovuvuve olilu. ³⁰DILAVAu lailo toiavei lailo letatavegei lailoi uvu hoeaseavei lailolai loui avoe laea di nile duave, lale ba vaoe di ataga kele uve.³¹DILAVAu lailolai aveve kateale loualelu lailole vadeu loui, DILAVAu lailoili uge atabeu lailo agigei toelatigelivelu bele. ³²DILAVAu au vou kuva ke bavue solisito ke hanavage lailo ko nenialai voelealu, katealelu aule au olale vale vile keneni lai lo vavei.³³DILAVAu au ata agigei hoeaseavege abo nivele duave oliale kele atabeu ba loui kosealivelu bele la kea aveve toela avale ata lalaea. ³⁴IESU KELISO kela voeleai kobelai tai au mama DILAVAu ada vaiteo ugulumai, lailolai au mama DILAVA laviava.³⁵IESU KELISOu au ola lailoameale kele atabeu ba ke bavualivelu bele, ige aveve toelau ba ke bavulivelu bele. Isoho vateu tuvu lailo agigege isoho lai vagalage, isoho ogona solige, isoho ataeau olai lailo kavege lai vovolivelu aveve katealeu ba IESU KELISOu au isivi lai loameale ke bavulivelu bele. ³⁶Bukau nonale Deividiu DILAVA imiliavai laviai avoe ai haulega abo vali bahata lo kaoge lo kaveva niabele loea mamoe late, mamoe abo kavei gobeabe koisi bukiale kelate abo olai lo kavei.³⁷Kea memila aveve kateale ava isi aike kateava isito IESU KELISOu au isivi lailoameale kele lai lole meliai ugei. ³⁸Katealelu da huhuige avevebe toela katealea ba IESU KELISOu isivi ke lailolai bavulivelu bele, lai ui isoho lai vovoge aveve katealeeu ba IESU KELISOu isivi ke lai loele bavulive bele. Isi aveve vadeu aike lailolai loiveve, isoho vaeo loiveve kea kele ba lailo bavugelivelu bele. ³⁹DILAVAu Otogo ai vata ale kele valebeu ba lailo bavugelivelu bele, lailoi kosi kitae lailoi kaka kitae IESU KELISOu lailolai voeleale kele lai luleleige DILAVu a uvu lailoamealelu kele ba valevilebeu ba lai lo bavugelivelu bele. Isito lai lole vali bahata lailoi mama DILAVAu olatele ui tigei DILAVAu lailo hoeaseve.

Chapter 9

¹Dau IESU KELISOu ata dala kou, da sele solisito koto leleve louva munana tuvu vali bahata di uvule uvale kele da huhuige di koto kou leleve. ²Da atalai di uvu tuvuige da kele uvu kitae alu.³Da huhuivale ata kea DILAVA homasiavale kele da abolai uvualu, da olale DILAVAu kea avevete ke vavalai di mauli vage da voeleige IESU louge da hauve avale keu vesuge kea kele luleleai. ⁴DILAVAu memila Iselala ata ke agige ea DILAVAu au ata keali ui. Isi atagave ivalu DILAVAu ata keali ui, hoeaseveve nona ke abolai loui haivelu isi au basuale keta loui lavigeale kele ea guliguli leleve ke aeviva. ⁵DILAVAu memila vavivuiabe agigelu Iselala ata kea ese igali olisi loevelu. Ige IESU KELISOta aboili kuva ke igalila lolu, keu ata bahata hau bahata kea kosi kitae. Katealelu lai vali bahata DILAVAu ivi loui hoeaseavigei, koto keu leleve.⁶DILAVAu au koto loui vaeavale keu doba solilu Iselala ata kea bahata DILAVAu ata olie solilu isito Iselala ata kele DILAVAu ata vole agige atave olilu. ⁷Eibolahamule loale kea bahata DILAVAu ata olie solilu isito DILAVAu vole agigelu. Ige kea atave olilu DILAVAu Eibolahamulu loui avoe ai vo Aisiki keu eseale ai atate olisi.⁸Koto kele lai luleleige Eibolahamule loale ese kea bahata DILAVAu ese olie solilu. Isito Iselala ata kele olea DILAVAu au koto loui vaeavale ke evisi kele uge kea Eibolahamu vavivuia be ese leleve keala kea. ⁹DILAVAu au koto loui Eibolahamulu vaevalu au laviai avoe da vali vole louale vali kela dale vuvune amuge ai keate Sela keule vo vole vai.¹⁰Da kele koto vole louge evive Eibolahamu vo Aisiki keule Lebeka meialemei ige vove abutiu ulu ese kea mama igali. ¹¹Isito ese kea abo aia uvue ui aveve dua aveve toela asolisege DILAVAu keate kelu loui avoe ai vo ese uni keule au kou ola ke agei. ¹²Koto keu kosealu DILAVAu aveveabe ivai loue solilu vole letatavaive isito DILAVAu au olale vole letatavai toiavalu. ¹³Bukau kotole DILAVAu loui avoe da di isivi Deikobo vavulu isito kakave Iso homasiavai kalevalu.¹⁴DILAVAu louale kele au lailole loui koseai DILAVAu ale keu nenie solilu, be lai kate kalevai. ¹⁵DILAVAu Mousese laviai avoe dale di olale atalai uvuai agigei duatigei. ¹⁶Katealelu DILAVAu ataea ola ataea aveve kele abolai uvue solilu isito au olalegau atalai olai dulugeva.¹⁷Bukau kotolegau DILAVAu kini Belolu loui avoe dala a vaeavage a Agubito vata ke kosive olilu, iale dale aele di vuvune vaeavage ataeale ke ivai da hoeaseavai. ¹⁸Koto kele lai luleleige DILAVAu olaluaga atalai uvuai dulugei. Isito ata olea uvuabeu homasiage aule ke kalevege abole abo ola ai ui.¹⁹Koto kele isoho lavolea dalu loui koseige DILAVAu vadeulugau lailoi aveve toela kele koto louva ataea ba DILAVA isivi ke bavulivelu bele. ²⁰Ata vadeu DILAVAu aveve kele koto louge keu toelalu ata vadeu tobanata sosibani age sosibaniu keu avolu loui kosealivelu bele a vadeuluga da alu. ²¹Tobanale sosibani ale keule au olale tobana agisi ela sosibani igaligaliai agei. Aule olaluaga lovi vulinai iveve sosibani ke agei isi aule momolu otoveve sosibani keta ai otovegei.²²DILAVAu aveve keu kelate aule isivialuaga olea meliai aveve toela ai tivale kelai au uvu tuvu hanavage abole kele toelai. Isito keu kate solilu eu olale ata ke nenia kuiakavai avoe loi isito abo kuiakavai avoe loie solige aule au uvu tuvu abolai hanavai. ²³Keu ata nikovei ui olale olea kuiakavai loale kelai uvuai hoeaseavege abo atagave kitae ivai. ²⁴DILAVAu lailo toiavege lai atave olilu lailo volea Diuia ata isege lailo volea Diuia ata olie solilu, isito au lailo bahata toiavege lai atave olilu.²⁵Au Buka vole Housea kele loui avoe di ata olie soliale keta dale toiavege abole di ata olisi, da ata oleve kelai ola soliale keta dale toiavege abole di olau ata olisi. ²⁶Da memila Diuia ata olie soliale kelai loui koseiva, laea di ata olie solilu isito dale vaoe ata kele ata vole agievege abole di ese olisi daluvita ukolikoliai.²⁷Ige Aisaiau kele koto vole lolu isi loui avoe Diuia ata kea davalau mili kelate isito DILAVAule moeaga agilivelu bele. ²⁸Vali kela aule vatau ata kea aveveabe kaogei ibilaeabe solekata vavei. ²⁹Aisaiau kele koto vole loulu, loui avoe Kosiveu vuvuneu lailo kavebeto lai Sodoma, Gomola, Dieibomu, Adama late lai vovoi vesulu isito kosiveu kate solialelu lailo vavivuia ulu.³⁰Koto kele lailole vadeu loui Diu ata olie soliale kea homasialu abobika agisi DILAVAu kuvau maolove kele otovelivelu. Isito evieviabe kelega DILAVAu abolai loui avoe laea di nile atau dua ula. ³¹Ige Diu ata kea Mousese talavatu lovale kele olaeabe keu DILAVAu nile nenialu, isito kea kele melie solige DILAVAu abolai loui avoe la kea neniale ata olie solilu.³²Vadeuluga DILAVAu kateai abolai loulu keu kosealu ea evievi aveve ke a solilu, isito abo olate ke ula aeviva abo vulele dage ketoge kenenia otolovalu. ³³Vule ke nonave Bukau loulu isi loui avoe ivave dale Saioni keveo vule vole vaeavage ataeale vule keu ketoge otolovai isito olea abo uvu vai vule kele vaeavage aule ke hoeaseavei.

Chapter 10

¹Di kakoluvuia da di uvu bahata vai Iselala ata ke vavei abolai guliguliava da olale kea kuiakavai DILAVA vileo loevei. ²Da huhuige ata kea ola kitaeale kuiakavai DILAVA vileo loi, hoeaseavai isito kea kele huhui dua a savalu. ³Kea DILAVAu ata agigei kuvau dua haive solilu isito abo olate ke ula ai oaeviva, katealelu kea DILAVAu olate ai kuvave kela tie soliva.⁴IESU KELISOu loale keu Mouseseu basuale ke vai lelevetilu, ige ata olea abo uvu vai avoele vaeavale kea nivele atau dua olievelu. ⁵Memila Moueseseu kisai vole ai loui avoe olea olai DILAVAu nile atau dua oliluaga talavatuve keneni lovave isi avoele ui tigeve.⁶Memila avevete keu katealu isito aike ata vadeuia abo evievi kele melialuaga abole DILAVAu nile atau dua olisi. Katealelu labeu loui kosealive oleule Otogoe tai KELISO vai dobai loi. ⁷Isi labea loui kosealive oleule vatau uvue tai voele ai, uale kele KELISO meialemei vai loi.⁸Labea koto kateai loulive, kosealelu DILAVAu kotou duau laele ulu. Lo laeo tialea la haivege kotou duau laele ulu, lai uvue ui lai aile ulu. ⁹Katealelu lale lai aile loui koseai IESU keu kosive, isi lale lai uvu bahata kele huhuai koseai DILAVAu voelele IESU isage kobelalu, lale katealeluaga DILAVAule la agigei. ¹⁰Lai lailoi uvu bahata vai DILAVA vavuale kele lai DILAVAu nile atau dua olievelu. Iale lailoi evievi kele lailole kotove louge kele DILAVAule amigalu lailo agigei.¹¹Bukau kotou kele loui avoe ata olea abo uvu vai avoele vaeavaluaga abo ba malomaloalivelu bele, isito abole ukolikoli agievei. ¹²DILAVAu nile Diuia ata isi Diuia ata olie soliale kea volelate DILAVA keu ata bahata kea kosive olilu, katealelu ata olea DILAVA laviage aule ke duluge dua ai. ¹³Bukau kotou kele loui avoe ata olea kosive ivi louive imiliavale ke aule dulugei ukolikoli vavei.¹⁴Koto keu katealu isito ataea abo uvu vai avole vaeava solige abole oleveo kateai ke imiliavai. Isi abole kotove evie soliluaga abole oleveo kateai abo uvu vai avoele vaeavai, ige ataeale kotove loui ata ke haive solige abole oleve kateai kotove evisi. ¹⁵Ige DILAVAule koto louvale ata hanave solige abole oleveo kateai koto loui, ata ke haivei bukau kotou kele loui avoe koto louvale ata keale kotou dua ke vai loige ataeale kelu sisilai.¹⁶Isito ata volea kotou dua ke evisi vasolilu, Aisaiau kele loui avoe kosive, da ai koto louale ke ataea evie solilu. ¹⁷Da louale keu kosealu ataea Kelisou koto loui ata haivege voleale koto evisi abo uvu vai avoele vaeavai.¹⁸Isito ata volea katealivelu bele la huhuige ataea memila kotou dua ke evie solilu, be, kea ke evilu. Bukau kotou kelu loui avoe koto ko loui ata haivege abo bahata vata kole ke evige vesulu.¹⁹Da tota la belagei au Iselala ata kea koto ko evie solilu be kea ke evilu. Mouseseu memila kele loui avoe da DILAVAu koto louge la evie soliale kele aule ata vole lai kuva alavage abole kotove evisi age lale abolai mainave, tuvuave.²⁰Ige Aisaiau kele DILAVAu koto vole loulu isi avoe ataea da kaoai da ivasoliale ke dale kavege abo valivelu da ivai ataea da imiliava solivale ke dale haivege abole da ivai. ²¹DILAVA diba solivale ata kelai DILAVAu kateai loulu, isito Iselala ata kelai DILAVAu loui avoe da vali bahata niabele ada katui hadai olavale ea daeo loi igeto ea da homasiavai daeo loie savalu.

Chapter 11

¹Da tota la belage voleige evive, memila Iselala ataea DILAVAu koto evie solige DILAVAu au ke kalevei momaeavelu, be, keu kate solilu dau Iselala ata dalau dau Eibolahamu vilele lolu Benidiameni atate kele. ²DILAVAu memila au ata ke agigelu isi aike ke kaleve solilu, lale bukau kotole koto vole huhualu koto kele Ilaidiau Iselala aveve ke loui DILAVA lavialu. ³Au loui avoe kosive ata kea ai beloveta kavei a hoeaseavalivelu vule vitale ke kosai katulu ivaga da igaliu ulu ige abo da kavalivelu da kaoiva.⁴Ilaidiau koto kateale louge DILAVAu ibilalu laviai avoe be da seveni taoseni '7,000' ata agigelu. Ige ea sele dilava 'baelo' ke hoeaseava solisito da hoeaseavaeviva. ⁵Memila DILAVAu Iselala ata bahata seveni taoseni '7,000' ula agigelu. Isi ave vali kole ata bahataele vole agigeva ata kea olale agige solilu isito au olatelegau agigeva.⁶Ataea aveve kele au ke agige soliva isi ataeau vadeu dua avale kele DILAVAu agige soliva. Ke ealegeive au kateige olave keule leleve olie solisi. ⁷Vadeualeluga Iselala ata kea DILAVAu aveve ke kaoai iva solilu, Kosealelu uvuiabe keu toloige kea ke iva solilu. Isito DILAVAu aike au olatele ata vole letatavege abo kotove eviva isi loui vole haiveva. ⁸Memila avevete kele Bukau kotou loui avoe DILAVAu uvuiabe ke bavuge huhuiabe keu malomaloalu isi niabe bavui golemaeabe keta bavuge ea kotove evisi iva solilu. Memila keu katealu isi ave vali kole au katealeta ai tiva.⁹Deividiu memia aveve katealele koto vole loulu isi loui avoe kea DILAVAu koto evie solisito abo sisila lovi avale ke ulau huhuiabele ui avale keu sobaki lateu ke agigeva kea kele otolovai vateu tuvu agiva. ¹⁰Ige DILAVAu niabe bavuge kea neniai iva soliva isi vali bahata aveve toela isute keu tataeabele otoveva.¹¹Koto kele da lalai louge evive lale huhuige Iselala ata kea aveve kele otolovai ue solilu, be kea kate solilu . Kosealelu kea aveve toela avale kelu loui DILAVAu ke kalevei Iselala ata olie soliale keta agigeva, DILAVAu aveve kateale ai olale kea ke ivegei abolai touai ui kele kuiakavai love. ¹²Iselala ata kea aveve toela avale kelu DILAVAu vatau ata vole hoeaseavelu, kea otolovale kelu DILAVAu Iselala ata olie soliale ke agigei hoeaseavelu. Isito vali voleo Iselala ata keale kuiakavai loi DILAVA lovage aule ke hoeaseavege vatau ataeale kele u dua ai.¹³Diuia ata olie soliale lalai da koto vole loui la lavigei, Diu ata olie soliale lalai DILAVAu da letatavage da abositolo olisi la haiveva DILAVAu da letatavage da hauve kele avolu hau dua ava. ¹⁴Da kateale ai olale di ataeale aveve ke ivai kuiakavai loige DILAVAule ke vole agigei.¹⁵DILAVAu Diu ata ke kalevege Diu ata olie soliale kea DILAVA luvita igali toalu, Diu ata kea ave vovoale ata kelate. Isito vali voleo DILAVAule ke agige abole ataea vovole kobekavale late ai. ¹⁶Eibolahamu isi Diuia umuka keu idiu alumu kelate ige valadaeabe keu idiu ada late, iale alumuveu tuvuige adave keale tuvu olisi.¹⁷Isito idi kele idiu ada volea toelage DILAVAule koisi bukiai, botou idite ada vole agisi lovoeabele otovelu. Diu ata olie soliale la kea botou idiu ada kelate isi Diu ata kea vuvunele meli agievelu. ¹⁸DILAVAu idiu ada vole bokoale kele labea lamiga letatavai huhuai koseai DILAVAu lo agige loea duave momai katealive. Laea idiu ada ulaea, alumuve keu idiu adale meli agie soliva isito idiu adau alumuve kelega meli agiva.¹⁹Koto kele la voleale loui koseai a koto keu leleve isito DILAVAu idiu ada vole bokoisege loea lovoeabele ulu. ²⁰La koto kateale louge keu leleve isito labea ke huhuai lamiga letatavagelive, kosealelu kea abo uvu vai DILAVA vavue soliale kelega DILAVAu ke kalevelu. Isito laea lai uvu vai DILAVA vavuale kelega la lovoeabele ulu, katealelu labea momai lamiga letatavagelive isito DILAVA vabuiavai lamiga neniaveve. ²¹Diuia ata kea memila DILAVAu idile idiu ada late olilu isito kea abo uvu vai avoele vaeava solige DILAVAu ke kalevelu katealelu la bea momai lamiga letatavagelive lale katealuaga DILAVAule la kalevei.²²Da louale kele la DILAVAu avale ke ivalu, ata volea memila otolovage DILAVAu abolai tuvualu isito keu lalai uvuai la dulugelu. Lale DILAVAu ola age aule la dulugei tigei, isito lale olave asolige aule la kalevei.²³Ige Diu ataea memila otolovalu, DILAVA kalevaive, keale tota kuiakavi loige DILAVAule ke agigei.DILAVAule au melile ke agigei loige abole memila uale kele ui. ²⁴Fiuia ata olie soliale la kea botou idi kelate isege Diu ata kea vule idiu duaea lalavale kelate, DILAVAule vu idi ke ada bokoai botou idi ada keta otovege eta lalavalu. Katealelu DILAVAule olaluaga idiu ada bokoale ke agisi lovovele otove abole lalavai.²⁵Di kakoluvuia DILAVAu memila koto ko loui ata lavige solilu, evive, Diuia ataea aike DILAVA kalevage uvuiabeu toloalu. Isito keale vali bahata toloai ulivelu bele vali voleo DILAVAule Diu ata olie soliale ke agigei vesusege Diuia ata keale kuiakavai loi. Katealelu labea huhuai loui kosealive loea lulelele Diu ata ke leivigelu.²⁶DILAVAule vaoe Diu ata bahata agige abole uduai, bukau kotou kele loui avoe ata agiveve kosive keule Saionile dobai loi, Dieikobo esea toela ke uliage aule vesui. ²⁷Da abolai koto loui vaeavale kelu dale toelaeabe keeni uliai.²⁸Diu ata kea DILAVAu kotou dua ke evie soliale kea DILAVA vai toelatilu isito Diu ata olie soliale laea aveveabe kele kotou dua agilu. DILAVAu memila KDiuia atau umuka ke otovelu katealelu aule au olale atau esea umuka letataeavelu, katealelu aule au valadaeabe ata ke agigelu. ²⁹DILAVAu memila au koto loui vaeavale ke au huhuai kalevalivelu bele, isito au olale ata letatavei hoeaseavei.³⁰Ige Diu ata olie soliale laea memila DILAVAu koto evie soliva, isito Diu ataeau aike DILAVAu koto evie solige DILAVAu lalai uvuai la agige la kotove eviva. ³¹Diu ataea aike DILAVAu koto evie soliva isito DILAVAu lalai uvuai la agigeale kelate aule vaoe kelai uvuai ke agigei. ³²DILAVAu dibage ata bahata kea kotove evie solivale ataea kelu aule au olale ata kelai uvuai.³³Lailoi DILAVA keu kitae ige luleleve keta kitaebaua , oleule huhuive kaoai ivai aveveve keta dibai atabeu ba ke dibalivelu bele. ³⁴Bukau kotole kelu loui avoe oleule kosive huhuive ke dibai oleule huhive kele ke haivui.³⁵Kosiveu valevile keneni agelu, iale oleule valevole vai kosive vavuge au valivelu ibilave ai amui. ³⁶Kosiveu valevile ko bahata ageale keu vuvuneve kele keu ave uitiva, isi valevile keale kosive DILAVAu ivive hoeaseavagei, kelu lai lota hoeaseavagei vali bahata.

Chapter 12

¹Di kakoluvuia, DILAVAu lai lolai uvuai lailo dulugeale kelu, ai vava vai ukolikoli uvevete kele vaeavage DILAVAu a vai lelevetisege au ata tuvute oliso, keluga a haivuva. ²Momai vatau avale kelate ai lovagelive, isito huhuai DILAVA lovage eule lai huhui ke lekoveage lale kele olave ke lovai sisilave ai hoeaseavave.³DILAVAu au uvu damui da hoeaseavale kele da la bahatalai louva, labea momai lamiga ula huhuai lamiga katuevelive. Isito DILAVAu au evievi lameale kele lai aveve huhuai lamiga letolevave.⁴Lailoi vava kou igali olie solilu isito gena ada, golema, niu bai, keale lai aveve igaligali aeviva. ⁵Kelate lai ata moeaga moeaga isito IESU KELISO vileo lai loea bahata igali, iale kelu lai loeale bahata vole hoeaseavei.⁶Katealelu DILAVAu au uvu lai loamelu au lovi igali galiai lailoameale ke lai ai, isi isoho au nona louveve ke lovi lai lo vavege lai eviale ke loui ata lavigei. ⁷Isi isoho au ata dulugeve hau lailoameale ke lai ai, isi au ata haiveve lovi keta lailoameale keta lai ai, mauliu haula keu lailoamelu. ⁸Isi isoho au ata goadatieve hau lailoamege lai ke ai, isi ata volea hauiabea ue soliale ke louge lai ke hau vavei dua ai. Isi au ata nimabigelu louge lai ke ai isi au ata volelai uvuai dulugelivelu louge lai ke ai, sisila ulale aveve keneni ai.⁹Volelai olai vole dulugeve, kele momai vole seleavelive. Aveve toela ai vole dikaiavevale, ke kalevave isito la avale dua ke ula ageve. ¹⁰KELISO luvita igali toai voleali kakoluvuai kele vole dulugeve, volelai olai sisila ulale uve isi vole hoeaseavei uve.¹¹Momai labeu kosiveu haule homasialive isito meliai loviu dua ave, sisila ulale. ¹²Vaoe avevete kelu huhuai sisilave vateu tuvu laele loige, avoele melitavai uve isi vali baita DILAVA laviage laili ui, toelau loige. ¹³DILAVAu ataea hau uesolige ke dulugei hau vaveve ata volea deiai oo vadivadiai laeo loige agigei lai oe otoveve.¹⁴Ata vadeuia la agigei toelatige labea toelave ke ibila ai avol lougelive isito DILAVA laviage aule ke hoeaseavai. ¹⁵Ata olea sisilage keali sisilave, isi ata olea uvuai alio kavage keali uvuai alio kavave. ¹⁶La avale dua aevivale ke ata bahatalai aveve kateale ave, isi momai lamiga agisi katui loui kosealive, loea atau dua sisito lamiga letolevai ivie solivale keta dulugeve.¹⁷Ata vadeu laele aveve toela age momai aveve ke toela ibilave alive, isito aveve dua ula ai. Vole hoeaseaveve ige ataea lai aveve dua ke ivai dibage aveve katealeu duave, Otogou avevela keu. ¹⁸Labea momai ataeali uvevebe toela alive isito meliai ataeali uveve dua ula ai sisilale uve.¹⁹Di kakoluvia ataea la agigei toelale tige ke ibilave avolu alive, kalegau DILAVAu ba ke ibilave ai vavui. Bukau kotole DILAVAu loui avoe ataea la agigei toela tige momai ke ibilave alive dale ba kea avale ke ibilave vavei. ²⁰Katealelu Bukau kotou louale kelate ageve loui avoe la kavevale ata keu vagalage lovi vavuve, isoho abo eniage ee kai vaveve. Lale aveve kateale age keale laele aveve toela avale ke huhuai matiai. ²¹Labea momai aveve toela kelu kuva kaoai alavagelive, isito aveve dua ai avoele meliai uge aveve toelau ba la agigelivelu bele.

Chapter 13

¹Da koto vole louge evive lai bahata vatau gamania kosive kea koto evigei, kosealelu DILAVAla au olale ke otovege abo siau agisi gamani olilu. ²Ata olea ke koto evie solige DILAVAu kototaga abo evie solilu, keale kateige DILAVAule kelai koto loui ibilave toela vavei.³Koto evie solisi aveve toela avale kea ba kosive kitae ke vabuiavalivelu bele, isito koto evisi aveve dua avale keale kosive ke vabuiavei. Kotoeabe evisi la olale kosiabe ke vabuiavei aveve dua age keale la hoeaseavei. ⁴DILAVAu kosive ke letatavege kea lailoi uveve dua alivelu hauai la dulugeva, isito lale aveve toelai aluaga lale kele vabuave. Kosealelu abole abo vuvunele lai aveve toela ke ibila ai, DILAVAu ke letatavegei olale kea aveve toela avale kea ibilave toela vavei. ⁵Lai dibage talavatu lova vale keu duave, isito lai talavatuale ke lova solige DILAVAule ibilau toela lai lo vavei. Katealelu gamania vadeu louale ke lai lovai.⁶DILAVAla gamani ke otovege kea loviai lailo dulugeva, katealelu abo louge evisi takesi moni vaveve. ⁷Abo takesi otovelivelu louge ke evisi vabuiavei takesi moni vaveve, isi hoeaseave dua ave.⁸Lale ata volele hau vole valuaga ibilave vavuve, labea momai kalevalive isito voleali ui sisilai uve. Vole hoeaseaveve, kosealelu oleu au kakololu isiviai ke duluale keu talavatu ke nenilau ke lovai tiva. ⁹Talavatu nona keu loui avoe au ba ai kakolou keateti nonahamai vole mudikavai navalivelu bele, ata kavevale vavoloivale ai kakolo hau huhui moeagalive. Isi talavatu nona keu loi kitaealu loui avoe aa amiga hoeaseavale kelate ai kakolo ta hoeaseava. ¹⁰Lai volelai olai vole dulugevale kelu lai ba vole agigei toelatigelivelu bele, lai volelai olale kele lai talavatu nona kela lai ke evisi ava.¹¹La luleleige vali vaoveu loiva katealelu nava kalevave, isito kobekavai da louale kelate ave. Kosealelu lai memila lailoi uvu vai DILAVA vavuale keu egealu, isito DILAVAu lailo agigelivelu loiveve keu aike vuguvugualu.¹²Vaviu aike ue soliva isege vau alavai loiva, katealelu lai vaviu aveve avale ke kalevai isi atagau avevete ai vaviu avevete ke bavui, toelau ele lolivelu.¹³Lai loea atagau ataea katealelu lai atagau aveve dua ai ui, lai iveve toela kalevai eu toela kalevai. Keate vavolo kalevai tebau aveve kalevai, vole kave kalevai, vole lai maina vale ke kalevai aveve dua ula ai. ¹⁴Isito lailoi kosive IESU KELISO keu avale ke ula lai ai, lailoi vavau olau toela huhuai avale ke kalevai uveve dua ai ui.

Chapter 14

¹Evievi ata voleu laeo loi bukau koto vadeu louge labea momai avolu tuvuai kotove lehosivalive, isito kalege au huhuale ke loui. ²Evievi ata voleule loui koseai dale lovi bahata ke igei, ige evievi ata voleule loui koseai dale mesia ii kalevaito vu lovi ula igei.³Lovi bahata ivale kea mesia ie solivale kea aveveabele koto louge keu toelalu. Ige mesia ivale kea lovi bahata ivale kea aveveabele koto louge keu toelalu, kosealelu DILAVAu ke agigeale kea ataeabe olievelu. ⁴Kea atave oliale kelu oleule kea aveveabe kele koto loui, labea katealebe aevivale. Isito kosive igaliule aveveabele koto loui, aveveabeu duage bela, toelage keule ke kaoai, hoeaseavege keale kobekavai meliai ui.⁵Ata volea huhuige vali voleu tuvute ige vali volea tuvue solilu, isege ata volea huhuige vali bahata kea vole late. Koto kele lai huhui abuti a kalevaito huhui igaliai amigalu huhua. ⁶Ata volea vali vole letatavai huhuai kele DILAVA hoeaseavava, isege volea lovi bahata iveve kele lovi hoeaseavaeviva, ke isi kosive hoeaseavaeviva isege volea. Mesia ie solivale kea DILAVAu ivi hoeaseavaeviva mesia ke iesavai, kosive hoeaseavaeviva.⁷Lailoea lailouvu ui vovo soliva. ⁸Isito kosive luvitaga lai ui vovova, isoho lai ui vovoge lai bahata kosiveu ataeala. ⁹IESU KELISO voeleai kobelale kele vovovale isi ivita uale kea kosive kitae olilu.¹⁰Katealelu vadeuluga la lai kakoluvuia aveve toela loui agigei toelatigeva, lailole bahata DILAVAu nile leleisege aule lailoi aveve kaoai kele koto loui lailo haivei. ¹¹Bukau kotou kele loui avoe dau vali bahata uvale kosive katealelu ata bahataeale di nile kome bokoai vata bisi, isi abole da hoeaseavai loui koseai loi DILAVA, loi kitae.¹²DILAVAu koto katele louale kele lailole nivele leleisi igaligaliai lai vadeu avale ke loui. ¹³Katealelu labea momai volea vavale koto loui vole agisi toelatigelive, isi aveve vole toela age abole kele otolovai, isito aveve dua, kalau dua ai lai kakoluvu hoeaseaveve.¹⁴Da lailoi kosive IESU keti igalitoale kelu da dibage iveve lovi kele toelabeu ue solilu. Isito ata olea huhuige lovi keu toelage lovi keule aboele toelai. ¹⁵Katealelu lale lai kakolo nile mesia vole au ie soliale ke la ige aule uvue keule toelage la ata ke vai toela tilu. La kela kelu ola savalu IESU KELISOu ata keluga voelealelu momai lovi ke isi ata ke vai isutilive.¹⁶Lale huhuige la iale keu duave isito lai kakolou nile la ke ige aule huhuai koseai keu toelalu, kateale a kalevave. ¹⁷Lai DILAVAu adau siaule ui lovi isi ee iveve keu kitae olie solilu, isito DILAVAu au munana tuvu lailoamege lai kele aveveu dua agei sisila kitaeale uevei.¹⁸Iale ata olea aveve katealele IESU KELISOu koto evisi lovai tige, DILAVAule kelai sisila kitae ai. Ige ataeale aveveabe ivai loui koseai kea aveveabe keu duave. ¹⁹Katealelu lai vali bahata voleali udua agei, vole duluge dua avale kele melitavai ugei.²⁰Labea momai lovi iveve kele DILAVAu avale kebe vai toelativale, lai lovi bahata ivale kea duave. Isito ale ai kakolou nile lovi au iesolivale ke ige aule avota ke ivai ke isi, vaoe huhuige keu toelalu ige la ke neniale toelave. ²¹Isito aveve vole duavela kou, labea momai mesia vole isi, ee vole isi aveve vole toela lai kakolou nile age au kele dobalive.²²Koto kele lai kakolo voleu au huhuite vole sege laea huhui vole age momai kelu lai kakololu loui vai toelatievelive, isito DILAVA laviage au ke ivai. Lale lai iveve ke huhuai DILAVAu nile ke ige DILAVAu kele koto vole loue solige lale kele sisilave. ²³La huhuige lovi voleu lai nile toelasege la ke ige DILAVAule kele kotovole lalai loui, kosealelu, la huhuige lovi keu toelavela. Isito lake ige keu laele toelalu isi la aveve vole toela ivage keu toelavela, isege la ke age keu aveve vole toelala la ke alu.

Chapter 15

¹Evi evile melitavai uale lai loea evievile melie soliale ke lai agigei melitigei, abota goadai meliai ui abo evievi kele. ²Isi lailoi kakoluvu ke huhugei dulugegabo abota abo evievile meliai.³IESU KELISO keu amiga ula huhue solilu kelu bukau kotole loui avoe ataea kotou toela loui DILAVA vai toelativale koto keu bahata daele lolu, KELISOu koto ke vai leleve tilu. ⁴Abo memila bukau koto kele kisaiale koto keu bahata lailo haivege lai kele homasi solilu, isito lai vaoe loivevete ke huhugeva.⁵DILAVA kela lailo agigei melitige lai homasi solilu meliai ueviva, katealelu da olale keu la melitievege la IESU KELISOu avale ke huhuai uvu igalile vole hoeaseavei uve. ⁶Ige valivelu lai uvu igalile koto igalile lailoi kosive IESU KELISO ke mama hoeaseavai. ⁷KELISOu lailo hoeaseavei lailo dulugeale ke late lai lota vole dulugei vole hoeaseavei, lai kateige ataeale lailo ivei DILAVAu ivi letatavai hoeaseavai.⁸Da kele kotovole louge evive, DILAVAu memila Diu ata kelai koto loui vaeavalu. Iale vali voleo KELISOu Diuia ese vole olisi DILAVAu koto louale ke vai lelevetige lai kele luleleige DILAVAu nona keu leleve. ⁹KELISOu ke ai olale Diu ata olie soliale kea DILAVAu abolai uvuai dulugeale kele abo DILAVA hoeaseavai. Bukau kotou kele loui avoe, dale Diuia ata olie soliale keali ai ivi letatavai ane louive aa hoeaseavai.¹⁰Isi tota loui avoe Diuia ata olie soliale keali igalitoai sisilaveai. ¹¹Isi tota loui avoe Diuia ata olie soliale laea bahata la oleveo uvale kenenia DILAVA hoeaseavave.¹²Ige bukau kotole Aisaiau loui avoe Deividi mam Diesi ke atateale ba loi, DILAVAu ke letatavage aule Diuia ata olie soliale kea kosi kitae olige ata kea abo uvu vai avoele vaeavai.¹³DILAVAu keu vaoe vadeu loiveve keu kosive, iale aule lai evievi duale da olale au uveve dua lamege lale sisilave. Ige munana tuvute vuvunele DILAVAu vaoe loiveve ke huhui kitaeave.¹⁴Di kakoluvuia da ivage la bahata luleleatilu isi aveve dua ai, meliai vole haiveva.¹⁵Isito da memila loui la haiveale kele da olai kisai kole isuta loui la lavige la melitievei, DILAVAu uvu damui da duluage da hauve ko ai la haiveva. ¹⁶Da IESU KELISOu au ata olisi DILAVAu koto ko loui Diu ata olie soliale ke haiveva. Da kateige munanau tuvu uvuiabe hoeaseavagei, agigei loige DILAVAu nile duave olisi ui.¹⁷Da IESU KELISOti igali toai DILAVAu hau dua avale kele da sisila kitae alu. ¹⁸Isito da ola soliale da avale ke loulivelu KELISO kela meli damuge da Diu ata olie soliale ke haivege abo DILAVAu koto evisi lovai hoeaseavaeviva. ¹⁹Da aloloa koto melite louge munanau tuvu vuvunele hau moeaga agei, ivai teteivale moeaga age kea ke ivai DILAVA vileo loevelu. Da Dielusalemae lavisi oo igaligali kela aloloai IESU KELISO nona ke loui tilogo Ililikami oo ketala velevalu.²⁰Da olale vali bahata ataea IESU KELISOu nonau dua evie solivale ke haivege abo koto ke evisi, da olae soliale ataea IESU koto eviale oo keveo talivelu. Da ola soliale memila ata volea aloloai oivale keveo talivelu. ²¹Bukau kotou kele loui avoe ataea kotove evie solivale keale kotove evisi kele luleleai.²²Vali moeaga da olai loi la ivegei, isito da koveo hau kitae ale keu di kuva bavulu. ²³Lahani moeaga da la ive solilu, isito da aike koveo hauivale keu eta vesui tiva. Iale dale ba loi la ivei.²⁴Da huhuale keu kosealu da olale vatava ivive Sibeini keveo tai, isito dale luta Lomenie loluaga lae loi laili u voleave aito Sibenisie talivelu age da duluage da tai. ²⁵Isito dale memila Dielusalemae tai keveo DILAVAu ata vole hoeaseavei.²⁶Kosealelu Masidonia isi Akaia, Giliki ekalesia kea abo olale DILAVAu ataea hau ue solivale kelai hauta monita otoveale ke dale agisi Dielusalemae tai vavei. ²⁷Da ata ke lavige solilu isito ea abo olalega moni ke otovelu, abo kateige keu duave. Kosealelu memila Diuia ata kea Dielusalemae uvale ata ke DILAVAu nona loui dulugelu, ige Diu ata olie soliale kea abo haule Diu ata dulugelu.²⁸Dale moni ke agisi tai Dielusalemae uvale ata ke vavege ue solige da loluaga la ivegei to ba Sibeliae tai. ²⁹Da huhuige dale lae loi IESU KELISOu nona loui la haivege aule la hoeaseave dua ai.³⁰Di kakoluvuia lailoi kosive IESU KELISO keu lailo hoeaseavage DILAVAu munana tuvu, au ola lai loameale kele da olale daluvita igali toai guliguliavei, dalu DILAVA laviave. ³¹Lale dalu guliguliave ige evie solivale ataea Diudea uvale kea ba da kavalivelu bele, isi tota dalu guliguliave. Ige Diua evievi ataea Dielusalemae uvale keale Diu ata olie soliale kea, moni otovege da agisi vavelivelu age abo kelu homasi kalevaito agisi sisilai. ³²Keale kateige datale sisilai ige DILAVAu olage dale laeo loige lailole vole hanisuvei, volele meliai sisila ulale hauai.³³Da olale DILAVAu lailoi uvu hoeaseavage lai vali bahata uveve dua ulale ui tigei, koto lelevela keu.

Chapter 16

¹Da koto vole louge evive lailoi evievi keate vole keu Senikilia dubule hauai ata ke dulugeva, ivivela Boebe lailoi amakini. ²Keate keu laeo loige vai oe vaeavave, laea DILAVA ataea, DILAVAu ivile kelate ave. Kateale hauve volea ue solige au vole vavuve, avoele ue soliale ke keate keu ata moeaga dulugei datagau dulualu.³Sisila vaveve Akuila ta keateve Bulisila kea daluvita hauavale ataeala kea, IESU KELISOlu. Akuila Bulisila ti da abolai sisilavale nona koto loui lavigeva. ⁴Vali voleo ataea da kavalivelu asege, kea da duluai bavugelu. Katealelu da abolai sisila kitae alu, ige Diu ata olie soliale ekalesia ketaga abolai sisilalu. ⁵Ekalesiaea keu olegebao guliguliave kelu di sisila koto ko loui lavige, di huhui kakolo vole Ebanatasi ketalu di sisila koto lou laviave malaha keu luta Eisia vatae IESU KELISOu koto evisi evievi ata olilu.⁶Keate vole Meli keu lalai meliai hauivale kelu di sisila nona ko avolu loui laviave. ⁷Isi Diuia ata abuti Adolonikasi isi Diuniasi kelai di sisila nona loui lavige kea memila daluvita dibulaevelu. Abositolo ata ka ke ivealela da memila evievi ata olie solisege kea IESU KELISO lovai ekalesia ata olievelu. ⁸Di sisila koto ko loui di uvu kakolo Abiliatasi laviave, keu kosiveu atala.¹²Keate abuti Talaivanea isi Talaivosa, kea kosive lovile meliai hauivale kelai di sisila nona loui laivge. Isi di uvu kakolo Besisi keu kosive lovile hauai meliavale kelu, di sisila nona avolu loui lavia. ¹³Luvisa kosivele hau dua avale kele di sisila nona ko loui laviave, isi aiaveu vali bahata davai au vo toivale keta di sisila nona loui laviave. ¹⁴Isi Asikitasi, Belegoni, Hemisi, Batobasi, Hemasi isi ekalesia ata bahata is olea aboili uvale keneni di sisila nona ko loui lavige.¹⁵Isi Bilologasi, Diulia, Neleasi isi amakinive Olimibasi, isi DILAVAu ata bahata keveo uvale ke di sisila nona ko loui lavige. ¹⁶Da olale la vole iveluaga volelai sisilai adaeabe sekeniave, IESU KELISOu ataea kove uvale kea bahata lalai abo sisila nona lalai hanavalu.¹⁷Di kakoluvuia, dale nona vole loui la lavigei, la memila kotou dua evisi valu. Ige ata volea laeloi lai uvu isi la aligeva, katealelu neniave isi ata kea aveve gogoniave. ¹⁸Ata kea aveve kateale avale keluga lailoi kosive IESU KELISOu hau a soliva, isi kea abo olau avevela abo ke ava. Kotoeabe keu koeve baua isi duave baua, koto kele abole lulelesite ke seleavei agigei.¹⁹Laea kotoeabe evie solisito kotou dua evisi lovaeviva, katealelu da lai sisila alu, isi olale laea aveve duale luleleai to aveve toela ke huhu kaleva. ²⁰DILAVA keu uveve dua lailoameale keu kosi kitae, katealelu aule vuvune kitae lamei. La siauiavege lale seteneu avale toela ke gogoniai tigeve, ige da olale lailoi kosive IESU keu vali bahata la huhugei la hoeasevei.²¹Di kakolo Timoti, lo avoti hauavale keu lalai au sisila nona hanavalu, ige Lusiasi, Diesoni isi Sosibata kea abota lalai abo sisila nona hanavalu, kea lo aboili Diu ata lolaea. ²²Da lousege di koto ko kisaiavale ivivela Tesiasi, keu avota DILAVAu ata kelu avota lalai au sisila nona hanavalu.²³Ige Geiasi keu da vai au oe vaeavai, ekalesia bahata hoeaseavale ata keta lalai au sisila nona hanavalu. Ige taunie moni nikovai uvale Elasitasi isi lailoi kakolo koatasi kea lalai abo sisila nona hanavalu. Da olale lailoi kosi IESU KELISO keu vali bahata la huhugei la hoeaseavei, di koto keu leleve.²⁵Da DILAVAu ivi letatavai hoeaseavai, olale au vuvune lamei, la melitievei lale da IESU KELISOu kotou dua louvale kele meliai uve. DILAVAu memila au koto mahogovage ataeau ke evie solilu, isito ave au koto ke daiai lailo aivege lai dibalu. ²⁶Memila belovetaea koto ke kisaiai vai vaeavage, ataea kele lulele solilu. Isito ukolikoli DILAVAu koto ke aike daiai louge ata bahata kea ke dibaevelu, ige ata olea olaluaga koto ke evisi abo uvu vai vavui lovai tai.²⁷DILAVA ke igaliu lulelete, katealelu lai vali bahata IESU KELISOle DILAVA ivi letatavai hoeaseavagei, di kotou iviu loi kele kateai vesulu. Ameni.

1 Corinthians

Chapter 1

¹Dau di ivila Bolo DILAVAu au olale da toiavage da IESU KELISOu Abositolove olisi hauve ava, da isi lailoi kakolo vole Soseteni loeala lalai kisai ko hanavalu. ²DILAVA ataea Kolinito oe uvale lalaiga lo koto ko hanavalu DILAVAu la toiavei olale la loi IESU KELISOu ata olisi aveveve late ave keluga lo lalai kisai ko hanavalu isi ataea oleve keveo lailoi kosive IESU KELISO ivi letatavai hoeasevale ata bahata kelaiga lo koto ko loui hanavalu IESU KELISOu keu ata bahata lailoi kosive. ³Da olalela lai loi mama kitae DILAVA isi lailoi kosi kitae IESU KELISO kea la huhugei la hoeaseavege lale u dua ave.⁴Da vali bahata lalai guliguliai DILAVA imiliaviva kosealelu ige valivelu la huhugei la hoeaseavegei. ⁵La IESU luvita igali toale kele DILAVAu lai aveve ke hoeaseavage la kele lulele kitae agisi kotove louva. ⁶Da memila IESU KELISOu koto loui la haiveale keu lai uvule ukolikolia ulu.⁷Katealelu laea lailoi kosive IESU KELISOu loiveve ke huhuai inohovele uvale kelu DILAVAu la hoeaseavei au lovi avolu aveve ke vuvune lamelu. ⁸Aule la melitievege vali vaola lailoi kosive IESU KELISOu loige avevebe toelau laele ulivelu bele. ⁹Lai luleleige DILAVAu lailo goada vavelivelu louale ke aule ai DILAVAu la toiavei olale la vove lailoi kosive IESU KELISO ke luvita igalitoai ui.¹⁰Di kakoluvuia da lailoi kosive IESU KELISOu ivile da la lavigeva la bea momai vole didiavevale o aligei uvu abutialive isito la bahataea uvu igaliave lale katealuaga igali toai huhui igali ageve. ¹¹Di kakoluvuia "kolou" ole uvale ata volea da laviage da evilu laea volelai tuvuai kotou tuvu volelai loui voleali neniai ue soliva.¹²Da louvale keu kosealu la volea loui avoe loea Bolo lovava isege volea loui avoe loea Bita lovaeviva, isege volea loui avoe loea IESU KELISO lovaeviva la koto kateale louge keu toelalu. ¹³Da la lavigeva au IESU KELISOla la aligelu bela la huhuige da Bolo la lalai idiu dole voelealu lale di ivilega Babatisoalu?¹⁴Da kate solilu da la Babatisoge solilu isito Kulisibasi isi Geiasi ata abuti ke ula eala daa Babatisogeve solilu da ata moeaga babatisoge soliale keu duave. ¹⁵Laea ba koseai loulivelu bele loea Bolou ivilega Babatisoalu. ¹⁶Da huhuige da ata moeaga Babatisoge solilu isito di ata abutita keala Babatisogelu Sitevenasi ole uvale ketaga abo babatisogelu.¹⁷Ata Babatisogelu IESU KELISOu da hanava solilu isito kotove dua loululivelugau au da hanavalu keu olae soliale da ataea lulelele koto loui dale kateale aluaga KELISOu idu dole voeleale keu siauveu ba daele ulivelu bele.¹⁸Ata olea koto evie solisi voeleu kuvala ivale kea IESU KELISOu idiu dole voeleale koto kele lulele solisi huhuai loui avoe malomalo nonala keu isito lai loea ukolikoli kuvala tivale lailoea huhuige koto kole DILAVAu siau ulu. ¹⁹Bkau kotole DILAVAu loui avoe dale luleletea lulele agige aule ue solisi isi ataea abo lulelele vadeu avale ke dale bavui.²⁰DILAVAu koto kele vatau avevekele leleivale keale oleveo kateai ige vatau aveve huhuavei kele lulele ivale keale oleve kateai DILAVAu lailo haivege vatau lulele keu momau lulele la keu. ²¹DILAVAu au lulelele kuvaeabe bavuge ataea ba abo lulelele DILAVA dibalivelu bele. Ataea huhuige lai DILAVAu nona louvale keu malomalo kotola isito ata olea koto keo evisi kele luleleage DILAVAule ke agigei.²²Diuia atakea olale IESU ivai teteivale ke vole age ea ivai tetehamai ba IESU lovai isege Guliki ata kea koto ko homasiavai vatau lulelete kaoai oiva. ²³Isito lailoea IESU KELISOu idiu dole voeleale ke koto loui ata haiveva ige Diu ata kea koto ke evisi tuvuavelu. Olae solilu ke evilivelu isege Guliki ataea koto ke evisi loui avoe momau kotolau ata kea ke belalai oiva.²⁴Isito DILAVAu Diu ata isi Guliki ata vole toiavege ea loi dibage IESU KELISOle DILAVAu vuvuneta lulelevetau ulu. ²⁵Ataea huhuige DILAVAu koto keu malomalo nona isito DILAVAu koto keu ataea lulele ataea koto ke leivialu ataea huhuige DILAVAu aveve keu melitava solilu. Isito DILAVAu goadave keu ataele ke leivialu goadave baua.²⁶Di kakoluvuia DILAVAu la toiaveale ke huhuave laea ataea nile lulele solisi vuvune solisi ata kitae olie savalu isoho la igaligaliai kateavelu isito la ke nenia kate solilu. ²⁷Ataea huhuige laea malomalo aveve avale ataea isito DILAVAu la agigei lulele lamege vatau avevetele luleleivale ata keale ke ivai abo lalai kotou toela louvale ke huhuai matiavei ataea huhuige laea siau laele ue solilu isito DILAVAu la makagei olavale vatau huhui toela avale ke bavui.²⁸Ataea nile olea vuvuneai ata kitae olivale kelete DILAVAu makage soliva isito ivie solivale isi ata ivite olie solivale keletela DILAVAu ke makagei olavale vatau huhui toela avale ke bavui. ²⁹Da louale keu kosealu atabeu DILAVAu nile amiga letatavalivelu bele.³⁰Isito DILAVAu lailo agigege lai IESU KELISO luvita igalitoalu DILAVAu IESU KELISO ke letatavage keu lailolai lulelete ata olilu ige lai kele luleleai DILAVAu nile atau dua olisi ige au aveve toelale lailo agigelu. ³¹Bukau kotou kelu loui avoe atabeu ba amiga letatavalivelu bele isito aule kosiveu ivi ula loui letatavai hoeaseavagei.

Chapter 2

¹Di kakoluvuia da memila laeo tai DILAVAu koto loui la haiveale kele da koto tolove loui ataea lulelete la haive solilu. ²Da valevile bahata kebe huhue solilu isito IESU KELISOu idiu dole voeleale ke ula da huhuai la haiveva.³Da memila laeo tiale goada solisi vabu ulale la haiveva. ⁴Da laeo tiale keu atau lulelele la haive solilu isito munana tuvu vuvunele la haivege la luleleige koto keu leleve. ⁵Da olae soliale la ataea luleletele koto evilivelu isito da olavale la DILAVAu vuvunele evievi ata olisi.⁶Ata olea abo evievile meliavale kelaiga dale lulele koto loui isito vatau lulele da ba ke haivelivelu bele kosealelu vatau kosive kea vuvune keule ue solisi. ⁷Katealelu da vatau lulele ke loue solisito DILAVAu lulelete ke louva DILAVAu memila au lulele ke mahogovage ataea ke dibasolilu DILAVAu memila vata ko a solisito au lulele kele lailo huhugei olale lai loea Otogou valele ke ivei.⁸Vatau kosi kitaea DILAVAu lulele ke diba solilu abo ke dibateto ataga kosi kitae ke vai idiu dole kava solilu. ⁹Kele Bukau kotou loui avoe DILAVAu eue Otogoe olea abo uvu vai DILAVA vavuale kelai vale vile moeaga otovelu atabeu ivai, evisi, huhue solilu.¹⁰Bukau koto keu katealu isito DILAVAu au munana tuvule lailo haivege lai Otogou valevile ke dibalu munanave tuvu vaveveve bahata dibalelu au ke loui lailo haivelu. ¹¹Da louale keu kosealu atabeu ba au kakolou hau ke ba dibalive bele isito biageule au avale ke neni huhuai kelate atabeu ba DILAVAu aveveve bahata huhualivelu bele isito DILAVAu munana tuvu aveveve ke neni dibalu.¹²Lailoea vatau avevele lulele solilu isito DILAVAu au munanau tuvu hanavage lailo agisi luleletige lai valevile ko DILAVAu lailolai ai otoveale ke dibalu. ¹³Katealelu lai ataea lulelele koto loui ata haive kalevai, isito munana tuvu lailo haiveale koto leleve ke loui ata olea lauma helagau agigeale ke haive.¹⁴Isito ata olea DILAVAu munana tuvu agige soliale kea ba DILAVAu avevele lulelealivelu bele isi DILAVAu munana tuvu ke aveveta ba dibalivelu bele. Ata kateale keale DILAVAu munana tuvu agigeale ke ulaeale DILAVAu aveve kele lulele ai. ¹⁵Munanau tuvuvale keale valevile kele luleleai kele koto loui isito atabeu ba munanau tuvu agigeale kea aveve kaoai kele koto loulivelu bele. ¹⁶Katealelu Bukau kotou loui avoe oleule kosiveu huhui dibai oleule lulele ke haivui atabeu ba ke haivulivelu bele isito lailoea IESU KELISOu lulele vale kele lailoea vale vile kole luleleavelu.

Chapter 3

¹Di kakoluvia da olai koto vole loui la haivei isito la vatau avevele meliale kele munana tuvu avevetele la melie solilu la IESU KELISO lovale kele eseu esea evievite late. ²Da memila laeo tiale olai DILAVAu koto bahata loui la haivei isito lai aveve keu toelage da koto bahata loui la haive solilu.³Kosealelu la volea aveve vole ivai vatau avevete late ai la volea aveve ivai volea maina ava. Isi volelai tuvuai kotou toela volelai louva, la aveve toela kateale ale kele la vatau ata lovegeva. ⁴La volea lui koseiva loea Bolo lovaeviva ige la volea loui koseiva loea Abolosi loviva, la katealelu vatau ataea avale late aeviva. ⁵La huhuige Abolosi keu olela keu, isi Bolo keu olela keu. Loea atala lateala loea DILAVAu hau ai la haivege la evisi DILAVA lovaeaviva kosiveu au lovi igaligaliai loamege lo ke ava.⁶Laea vuu late isege dau vuke kavale ata isege Abolosiu keu ee vavuale ata, isege DILAVAla ke hoeaseavage lalavalu. ⁷Vuu kavale isi ebuevale kea kitae olie solilu isito DILAVAla ke bahata hoeaseavage kea loi kitaealu.⁸Vuu kavale isi ebuevale ke haukala igaligali la abo ke ava keale lovi kau dua age DILAVAule ke ibilaeabe vavei. ⁹Katealelu loea igalitoai DILAVAu lovi avale ata lola koea isege laea DILAVAu vuu late isi ove late.¹⁰DILAVAu au lovi aveve ke vuvune damuale kelega da oo kouvale ata olisi avolu hau dua ai ou hade melite uluvelu ige ata volea ke tatale oo kouva da louale keu kosealu da olale la igaligaliai hade ke tatale hoeasei oo kou dua ai uve.¹²Hade ke tatale evievi ata volea golota silivata vuleu duata oo kouva, isege volea idita kuluta oo kouva. ¹³Vaoe IESU KELISOu vali nii kela aule ata bahata kea aveveabe ke ivai aveveabe keu au duave bela toelalu. Kosealelu vali kela veneule ata bahata vaugei ige IESUle ivage oleve keule nasege oleve keule na solisi.¹⁴Ataeale hade melite ke tatale oo kou dua aluaga aveveabe keule venele naa solige keale davana dau agisi. ¹⁵Isito atabe aveveule venele nai uesolige keu ba au avevele ibila, davana valivelu bele. Ata voleu oveu hauveta bahata nage keule ada ulata ui iale kelate ata voleu aveveule venele nage keule ada ulata Otogoe tai.¹⁶Lale huhue solilu laea DILAVAu ou tuvu olige DILAVAu munana tuvu lai uvule ulu vali bahata. ¹⁷Katealelu ata oleu DILAVAu ou tuvu vai toelatige DILAVAule avota ke vai toelatisi. Kosealelu DILAVAu o keu tuvute ige lakea ove tuvute lala kea uva.¹⁸Labea momai lamiga seleavegelive isi loui kosea dau vatau avevele lulelete ata iale lulele kateale keu sele lulelela. Katealelu lulele kelete kalevai loi DILAVAu luleletele luleleave. ¹⁹Kosealelu vata kou luleleu malomalou lulelela keu Bukau kotou loui avoe vatau luleletele luleleale ke DILAVAule luleleabe ke agige luleleabe keule ue solisi. ²⁰Isi Bukau kotou tota loui avoe kosiveu dibage vatau lulelete kea huhuige keu sele ula.²¹Laea IESU KELISO ataea ige KELISO keu DILAVAu ata katealelu labea momai lamiga letatavagei vatau lulele lovaevivale, hau kea laelela. ²²Oleve ata au Bolo, Abolosi o Sebasi o vata ko, o "lu" mauli, o voele, o vale vile aike loivale o aule ba loi, kenenia bahata laele. ²³Ige la ko nenia IESU KELISO vile ige IESU KELISOu DILAVA vile. Ameni.

Chapter 4

¹Lo ivei huhui koseale ave kea IESU KELISO hau avale eseala kea DILAVAu memila au koto vai mahogovale ke vai vavege kea ke vai loui ata haivei oivale eseala kea. ²Loea KELISOu hau avale eseala katealelu DILAVAu olale la neniai kotove lougei.³Kalege la di aveve kaoai louge da ba ke huhualivelu bele ige ata volea di aveve kaoai louge da ba ke huhualivelu bele isi da aveve kateale huhuivale bele. ⁴Di uvu duave da huhuige aveve be toelau daele ue solilu isito DILAVA igaliu ba di aveve kaoai dalu au ba vadeu loui.⁵Katealelu momai labea volea aveve kaoai kele koto loulive. Vaoe Kosiveu loivale vali kela aule ataea aveve kaoai kele koto loui ataea vaviu aveve ai mahogovale ke aule loui daiai isi ataea abo uvule huhuivale keta aule loui daiai vali kela ata olea aveve dua avale kelai DILAVAule loui koseai lai aveve keu duave.⁶Di kakoluvuia da koto ke louvale kele lale di aveve Abolosi aveve kelate ave. Da ke loui olalela la bukau koto louale ke evisi huhuai loo vave. Momai ata vole letatavai vole letolevalive. ⁷Laea vole late olela louge la lamiga letatavagei oiva. DILAVA kela hau bahata lamelu iale lale oleveo kateai lamiga letatavagei huhuai kosea, loea loi melilega lo ko agilu, kaleva, DILAVAla ke amulu.⁸Laea seleai loui koseiva lo DILAVAu avale dua ke loo bahata ava isi loo bahata ai avoele kosive olievelu. La Kosive olievei aveveve ke bahata ke ateto lai bahata Kosive avalu isito la kate savalu. ⁹Loea DILAVAu loo agigei ataea iala otovelu kateige ataeau huhuai avoe, kea atau toelaeala kea. Katealelu kavege abo vovoi, kateila abo ai atata anelu taea nile lo visukaeavelu.¹⁰Lo IESU KELISOu lovi avale kele ataea lo ivege loea soleivale ata latea. Ige laa seleai loui koseiva lo KELISO ivai lulelealu iale kele laea meliasege loea melie solilu sele nona katealelu ataea lo agigei toelatigeto laea lo agigei hoeaseavelu. ¹¹Katealelu lo aike vali kole sisilaito eniai tiva isi ogona toela katuva. Ataea lo toiavei lo agige toela tigeva loi ou ue solige lo vatava kole ukavakavai tiva.¹²Loi adatelaga lo meliai loviai lovi isi tiva isege ataea loi ivi vai toelativa isito loea hoeaseavei abolai kotou dua loui haiveva. Ataea vateu tuvu loameva igeto loo ke ibilave a soliva. ¹³Ataeau lolai kotou toela louva isege loea abolai koto savate louva. Vali bahata lo kateivaga ata volea lolai homasiavelu huhuige loea vatau momolu late.¹⁴Daa lalai koto ko kisaiai olae solilu la matialivelu laea di uvu ese late. Kateilage da ko kisaiai olai laa haivelu. ¹⁵Ata moeagaea laeo tiale IESU KELISOu koto loui la haivelu isito kea lai mama leleve olie solilu da memila laea loale kotou dua loui la haivege la eviale kelega dau lai mama leleve late olilu. ¹⁶Katealelu daa laa lavigei evive daa vaeu avale kelate lata ai daa lovave.¹⁷Dale ba Timoti hanavage lae loi dii koto loui laa haivei. Timoti keu dii uvu vola keu evievi ata olisi kosive lovile melialu haualu. Iale aule ba lae loluaga da IESU KELISOu kuva lovai ekalesia bahata haivevale ke deiadave loui laa haivegei. ¹⁸Isito laele ata volea kobekavai abobiga letatavagei huhuige daa ba laeo vadivadiai lolivelu bele.¹⁹Isito kosiveule olage dale solekata laeo loi ataea abobiga letatavegeale kea aveve kaoai dibai au aveveabeu vuvunealu, bela koto ulala abo ke louva. ²⁰Laa lamiga letatavegei loui kosealu loea DILAVAu adau vuvunele ulu. Kateaito la koto ulala ke louva lai koto kele vuvunebeu ue solilu. ²¹Katealelu dale loluaga oleve kateai laa haivei laa huhuige daaa lai kalau toela loui laa haivei. Koto nonai koto savave loui laa hoeaseavege keule duave.

Chapter 5

¹Ata volea daa laviage da dibage aveve toela kitaeu laele ulu evievi ata olie soliale kea katea a soliva. Isito evievi ata la kele ata voleu au mama keate meialemei avoti navai oiva. ²Katealelu vadeuluga la lamiga letatavai oiva abele laa aveve toela kateale kele uvuavei malaha keu aveve toela ale ke hanavage au tai guliguli kalei uu ulai.³Da laili ue solilu isito daa aveve ke huhuai loui kosealu malaha keu aveve toela alu. Daa uale bele malaha ke hanavage tai. ⁴Isito da laili ue solige aveve koseale ave laa bahata ale kelate ai lailoi kosive IESU KELISOu ivile igalitoai daa huhuale kelate ai lailoi kosive IESU KELISOu vuvunele ata ke vai hanavage au tai satani vuvunele ui. ⁵Ige valivelu aveve toela moeagau avolu loige au ke ivai au avale toela ke kalevai tota kuialai lolivelu kosiveu loivale vali kela avota mauli vai.⁶Katealelu labea lamiga letatavagelive la dibage bekini bauda eseieve vai valavale vaeavage au ke lahoege aule keu uvui kelate aveve toela keule la lahoevege lale toelave. ⁷Katealelu aveve toela ale ata ke hanavage au guliguli kalei uu ulai mulimuli ata olisive. Isege laea aveve dua ave kelega la valavau dogave ele bekini bauda vaeava soliale kelate olive. IESU lailoi basiova mamoe kelate ai voeleai lailo toela ke totoalu. ⁸Lailo aveve toela keu bekini bauda kelate. Katealelu lai memila avale toela ke kalevai huhui dua ai aveve dua ai IESU lovai tai.⁹Da memila kotovole kisaiai lalai hanavale kele daa loui kosealu ataeau aveve toela ai keateali navivale keali igalitoai oigelive kalaeabe late ava. ¹⁰Evievi ata oliesoliale mulimuli ata kelai da louisolilu isito evievi ata lalaiga da ke loulu. Evie soliale keale keateali navai volea haulu olai vavolo ai seleivale silava toela hoeaseavai aveve katealelu vata kole ulu la oleveo tige keala kea.¹¹Isito da lalai kisaiale keu kosealu evievi ata voleu aveve toela avale keti momai igali toalive. Isoho ata keu loui koseige dau evievi ata isito keu vali bahata keateali navai oai volea haulu isivi moeagai silava toela hoeaseavai kotou toela loui eu toela isi vavoloai evievi ata keu kateige ke luvita igalito kalevai aboili lovi ii kalevave. ¹²Ekalesia soliale kele da aveveabe kaoa ke koto loulivelu bele isito DILAVAule aveveabe ivai aboele koto loui. ¹³Isito abela lalai volete aveve kaoai kele koto louge au ke kalei au ke kale solige Bukau kotou loui avoe aveve toela avale ke louge au la kalevei ogeta tai.

Chapter 6

¹Laa voleu evievi ata voleti tuvuai kotou toela volelai louluaga koto kevai evievi site mulimulia nita ke loulive isito laa ulaea ugulelemai koto ke loui vai hoeaseavage vesui. ²Lale huhue solilu vaoe DILAVAu ataeale vatau atate vai kotale vaeavai kotove lale ba vatau atate ke aveve kaoai ba kotave katealelu ave vali kole volea aveve eseieve kelu kaoai louge ue solisi. ³Lale huhue solilu vaoe lailole Aneluia aveve kaoai agisi kotole otovei katealelu lai ave vali kou uvevetele volea toeala kaoai hoeaseavage sisilai ui.⁴La Ekalesisolivale kea nile kotai koto louge keu toelalu. ⁵Laa matiage keu duave. Kosealelu au laele lulelete atabeu eu solilu lulelete atau uge lougau lai toela volele louvale ke kaoai louge vesui. ⁶Isito la kate solisi volele koto loui kotaeviva la kateisege evievi solivale ataea lai aveve kaoai kele koto louva.⁷Laa volele koto loui kotavale kele da dibage laea lai evievile melie solilu ataea laele aveve toela age momai ke ibila alive. Ataeau la vavoloeavege keta duave momai tuvuai agigei kotalive. ⁸Isito da evige evievi ata laea volele aveve toela ai vole vavoloeavei vole agigei kotava.⁹La dibage aveve toela kateivale avale kea Otogoe DILAVAu vatau doga ale keveo ba talive bele. Momai lamiga seleavei oigelive la dibage ataea aveve toela ai voleali navai sele silava hoeseavale malahaea keateali vole kalevei ata voleali navai tebai oiva. Isege malahae malahaeali tebai oiva kateivale kea ba Otogoe DILAVAu vatavau dogave keveo talivelu bele. ¹⁰La dibage vavoloivale ataea volea hautelu olai moeagavale ataea eu toela ivale ataea volelai dubito toela avale ataea ata seleavei moniabe vavoloai agivale ata kateivalea ba Otogoe vatava dogave ke uvue talivelu bele. ¹¹La volea memila kateale ava isito la kosive IESU KELISO lovai tige DILAVAu ivivele laele aveve toela uliai la hoeaseavege la nivele nenive ula atau dua olilu.¹²La voleule loui koseai DILAVAu kuva bavue solige dale di ola ai keta duave isito vaveve volea uva. Aveve volea la hoeaseava solivale kea uva aboleto ba loi isi da ola soliale aveve volea daa vage daa olaeabe ke alivelu. ¹³Lovi keu gogo vilela keu ige gogo keu lovi vilela keu igeto DILAVAule ke kosai katui isi lailoi vavakou tebau vava olie solilu. Isito DILAVA vilela momai DILAVAu vava ko vai keateali navai okale keu DILAVAu vavala keu.¹⁴Ige DILAVAu voelele IESU isale kelate aule au siaule lailo isagei. ¹⁵Au la dib solilu lai vava keu IESU KELISOu vavala keu au dale valivelu IESU vava ke lkoveai vai tai tebai oigei? aba ke alivelu bele.¹⁶Au au diba solilu ata vadeu keate tebate keti tebage keu avoti vudiu misi igalila keu. Bukau loui avoe oleu keate keti nage kea vudiu misi igaliala keu. ¹⁷Isegeto oleu DILAVAti igali toai uge DILAVAu munanau tuvu avoti igali olisi ulau ke alu Otogoe talivelu.¹⁸Katealelu momai labeu lai kakolou keateti nalive. La aveve vole toela age keu toela kitae olie solilu isito lale aveve vole toela ai ata voleti naige lale kele lai vava vai toela kitaele vaeavave ige au toela atala keu.¹⁹Au la diba solilu lai vava keu DILAVAu ola munana tuvu ola keu DILAVAu au munana tuvu lamege keu lai uvue ulu dubuvela keu lai vava keu laele olie solilu. ²⁰Isito DILAVAu vo IESU KELISOu loi voeleai ata data voialu au taota kelu hoeaseavage vali bahata. AMENI.

Chapter 7

¹La memila dalu kisai vole hanavale kele dale koto loui la lavigei da huhuige ata voleu keate meialeme solige duave. ²Isito ata moeagaea aveve toela ai voleali navage da kelega ola solilu ialelu laa konenia keatea malaha lohomegeve isege malahaea laea keate lohomegeve.³La oleu keate meialemesege malaha meialemeale keali igali toai igalile navageve momai vole kalevei igaligaliai navai okale ai ivuti igalile navai uve. ⁴Kosealelu keate ke vavala vevelave ke vava isege malahave vava keu teateve ke vavala. Iale keate keule au vava kele au velau ola ke ai isege velave keule au vava kele au keate ola ke ai.⁵Malahaea keateali volelai homasi kalevai to vali bahata voleali navale keu duave. Isito vali vole nile vole lavigei koseave lati voleali navale ke kalevai tai guliguliai kateige keu duave. Isito momai vole kalevei igaligaliai navai okalevave lale ke asege seteneu loi huhui toela lalai hanavage lale kele ketoi otolovave. ⁶Da nona louale keu talavatu nona olie solilu isito di olau kotola keu. ⁷Katealelu ata bahata daa late ivue solige keu duave isito da huhuige DILAVAule au siau lameale kele lai keateali uve..Katealelu ivue soliale isi velae soliale isi gobuvu oliale dale lalai koto vole loui laa haivei evive. Da ivue soliale kelate lata ivue solisi velae solige keta duave. ⁹Isito lale goada solisi ivualivelu huhuai velalivelu huhuage keta duave kobekavai lai ola ke ai lai ivuvu lohomegei lai velavu ke lohomegei aboili uve. Isito la ke asolige lale vali bahata keate vavolou aveve ke huhui moeagage keu toelalu.¹⁰Isito ivuvuai velavuivale kelai dale talavatu koto vole laoui lavigei. Kou dii koto olie solilu isito kosiveu nonala loui avoe keateu ba au vela kalevalivelu bele. ¹¹Isito aule au vela kalevaluaga au ba malaha vole meialelivelu bele isito aule uloho valivoleo kuialai au vela vileo tige keta duave keate nonateu katealu. Ige velaveu ba au ivu kalevalivelu bele aule vai avoti ui.¹²Dale koto vole loui ata vole haivei kosiveu koto ko loue solilu isito di olau nonala. Daa loulivelu isoho malaha voleu evievi ata isege keateveu mulimuli olie soliale ata malahaveu ba ke kalevalivelu bele. ¹³O isoho keate voleu evievi keate isege velave keu mulimuli ata. Keate keu ba kalevalivelu bele au vela ke. ¹⁴Kosealelu keate keu au evievile au velati uu dua age DILAVAule velave uvu lekoveage aule kuialai evievi ata olisi. Kelate malaha voleu au evievile au ivuti uveve dua age DILAVAule ivuve uvu lekoveage aule loi evievi ata olisi. Kea kateige eseabe keale loi evievi ata olisi isito kea kate solige eseabe kea ba loi evievi ata olilivelu bele.¹⁵Ige evie solivale ata voleu olai loige keluavevale au loige keta duave. Momai keluaevevale kosealelu DILAVAu olale atave kea voleali uveve dua agei. ¹⁶Evievi keatea huhuave lale oleveo kateai lai velavu hoeaseavege keale evievi ata olisi ukolikoli mauli agisi. Evievi malahaea lata huhua solilu lale oleveo aveve dua kele lai ivuvu hoeaseavege abole evievi ata olisi ukolikoli agisi.¹⁷La hau vadeu asege DILAVAu la toiavei au vuvune igaligaliai lameale kele ui tigeve. Katealela da oai dub igaligaliai tivale ke lavigeva. ¹⁸Memila DILAVAu la toiave solisege la volea Diuia avale late ai. Lai vudiu vate boilu iisto DILAVAu aike la toiavege la lovai tiale kele momai la memila ale ke huhu kalevave. Isoho laa volea lai vudiu vate boie solige DILAVAu la toiavege la lovale kele momai Diuia avale late ai lai tutu vate boievevale. ¹⁹Kosealelu tutu vate boivale tutu vate boivale solivale keu DILAVAu ivile hau kitae olie solilu isito DILAVAu basuale ke lovai tiale keu hau kitae.²⁰Laa hau vadeu asege DILAVAu la toiaveale kele uve. ²¹Laa u kavai lai lovi asege DILAVAu la toiaveale keta huhu kalevave isito la avale lovi ke avaga valivoleo abo laa hanavege la loviavale ke kalevai uu ulai oigeve. ²²Daa louale keu kosealu DILAVAu ataea vivata vatau kosivelai hauavale ke toiavege abo lovai tivale kelu kea kosivea ata olie solilu isito DILAVAu ata olilu ige abo olale loviavale kea DILAVAu toiavege loi KELISOu hauve avale ata olievelu. ²³DILAVAu davana kitae ai la agigelu katealelu la bea momai vatau ataea olaeabe ai aveveabe toela late ke aevegelive. ²⁴Dii kakoluvuia laa hau vadeu asege DILAVAu laa toiaveale kele uve ige DILAVAule laili ui lai hau ke hoeaseavai.²⁵Dale koto vole loui velavuiai ivuvu solivale ata ke haivei kosiveu basuale nona ke loui da lavia solilu isito keu au uvu damui au lulele damulu. Kelu dale koto vole loui la haivei. ²⁶Da huhuige vatgeu tuvu kitaeu aike Ekalesiale loale kelu labea keate lohomegelive.²⁷Lale aike ivuvualu keta duave labea momai lai ivuvu ke kalevelive bela la ivuvue solilu keta duave momai labea ivulu ale kebe huhualive. ²⁸Isito lai ivuvuale keta duave keu toela solilu ige mahohoea la velavuale keta duave keu aveve toela olie solilu isito lale velaluaga o ivuluaga lale vatau hau moeaga huhuaito DILAVAlu olale keu eseieve baua kateale kelu da homasialu.²⁹Di kakoluvuia da dibage valiniu loi vuguvugualu katealelu da olale ivuvuivale kea isi ivuvu solivale kelate au DILAVAu haule meliai hauagei. ³⁰Labea momai valiu dua vali toela DILAVA momaeavai hauve kalevalive isi labea lai hau vadeu ageve homasi kalevaive. ³¹Labea momai vatau hau moeaga huhuai lai uvu bahata vai kele vaeavagei kosealel vatau hau ko neniale aike vesui ue savai.³²Katealelu da ola soliale vatau vale vile ko huhu moeaga kalevave ivuvu site kea o gobelia olai kosiveu haule melitavai uvu igalile hauve ai avolu sisilai ui. ³³Isito ivuvuivale kea vatau valevile huhuai olale abo ivuvuia sisila ai. ³⁴Ige kelega keate lohomegeale kea huhui abuti aevelu kea kosive lovi huhuai vatau valevileta huhualu isege velavue solivale kea kate soliva. Isito abo vava abo uvu bahata vai kosiveu lovile vaeavai ke ula huhuai ueviva isege velavuavale kea vatau valevile ke huhuai olavale abo velavuia sisila aevigei.³⁵La keate agigealea da olai koto ko loui la dulugei da olae solilu basu nona isuale lai ai loui vaeavalivelu isito da olale la lai aveve dua ula ai lai uvu bahata vai kosive haukalale vaeavai kele meliai uve.³⁶Voo voleu isoho vaa voleti volelai olaito vole lohomege solilu kosealelu abo olai kosiveu haukala ai isegeto voo keu vaa ke ivage nivele nenie soliva isi kateige keu olale vaa ke meialemei ige keta duave kateige kele aveveu toelau vesui. ³⁷Isito voo keu au olale loui kosege dale vaa ke kalei kosiveu hau ai kateige keta duave aule vaa ke kalevai. ³⁸Da louale keu kosealu voo keu vaa ke meialemege keu duave isi au vaa ke meialeme solige keu duave bauala keu.³⁹Velavuavale keate keu ba au vela kalevalivelu bele isito velavuiabeu vovige keale velavu dogave meialemeale keta nenive. Kuva kateale dabai bavulivelu bele isito da olale kea evievi ata ula lohomegei. ⁴⁰Da huhuige gobuvu kea abouvu uge keta duave abole kele sisilai keu di huhuila keu isito da huhuige kosiveu au munanau tuvule koto ke loi daa haivualela da ke loui la haivelu.

Chapter 8

¹Ataea lovi agisi sele dilava vavui hoeaseavale lovi iveve kele dale aike koto vole loui. Daa dibage lai bahata lulelealu isito lai lole lai loi lulele kele amiga letatavage keu toelalu. Isito lailole lulele kele volelai olai vole hoeaseavege keule duai. ²Ata vadeu huhuai loui koseige da hau ko nenile lulelealu keu kateai louge lai dibage keu lulele solilu. ³Isito ata oleu au uvu vai DILAVA vavui avolu olage DILAVAule au lulele vavui.⁴Daa sele dilava lovive ivale kele koto louge evive ataea lovi agisi sele dilava hoeaseavele keu baiveu ue solilu. Sogove ulala abo ke kakovaeviva isito lai dibage DILAVA igaliu eue Otogoe ulu. ⁵Ata volea loui avoe Otogoe dilava moeagaea ulu isege vatae moeagaea ulu. ⁶Isito lailoea dibage DILAVA moeagaea ue solilu lai loi mama DILAVA ke igali ulu kela vale vile koneni aevelu. Ke igalila lailoi uveve dua ke lailo vavelu isi lai luleleige IESU KELISO keu lailoi kosi kitae igali kela DILAVAu louge vale vile koneni ai otovelu uveve dua lailo vavelu.⁷Isito evievi ata bahata kea kele lulele solilu ke volea memila sele kaivakuku ke hoeaseavaeviva kelega abo huhuai loui avoe loo ba lovive ke ilivelu bele.⁸Isito lai lovi ivale isoho iesolivale keu ba DILAVAu nile lailo agisi hoeaseavalivelu bele DILAVAu nile lailo agisi hoeaseavalivelu bele lovi iveve keu DILAVAu nile kitae olie solilu. ⁹Keu katealu isito kele lamiga neniaveve lale koto ke evisi loui kosealu lo sele dilava ke lovi ige keu duave lale kateai louge evievile melie soliale keale ke isi huhuai koseai lo aveve toela alu. Da louale kele isoho lavolea evieviu melie solige evievi ata voleu kaiva kuku lovi ke huhuai to ke ige evievile melie soliale keule ke ivai vaoe kateale vole abo age aule ke isi.¹¹La lovi ke iale kele KELISOu lai kakolou evieviu melie soliale kelu voeleale keu lai aveve kele amiga vai toelatisi. ¹²Laea aveve toela kateale ai ata ke agigei toelatigevale kelu uvuiabe keu toelalu lai aveve kateale avale kelega laa Keliso taga la ke vai toelativa. ¹³Dale lovi vadeu ige di kakolou ke isi kele dobage keu toelalu katealelu da ba sele dilava lovi ale ke ilivelu bele. Daa ola soliale di kakolou da vadeu ale ke ivai kele dobalivelu.

Chapter 9

¹Laa huhuige dale di kakoluvu agigei toelatigei. Be DILAVAu au Abositolo lovi damuge da lailoi Kosive IESU ke ivalu da kosiveu lovi avale kele laea evievi ata olilu. ²Ata volea huhuige dau Abositolo ata olie solilu isito laea huhuige dau kosiveu Aboisitolo leleve olilu.³Isito da Abositolo olisi kosiveu hau asege ata volea loui avoe dau Abositolo leleve olie solilu keu seleai ataea lovi isi ataea moni agiva, kateige dale koto koseale loui kotoeabe kavai. ⁴ daa kosiveu lovile hauasege abo lovi damuale keu duave. ⁵Ige Abositolo volea IESU kovuvuiali isi Bita abo ivuvuiali oai tai ata haivevale kelate data ata haiveale keu duave. ⁶Abositolo volea la ouai lovi vaveva isito la huhuige daule Banabasiti loi adatela loi lovite ai isi.⁷Tuvaliavale ataeale gamani lovi o hauve age gamaniule ibilaeabe ai mon vavegei ige ata voleu au lovi avale keule au vule lovi ke igei ige bolomakau naliavale keule bolomakau amu, e ke agisi lovilu igei kelate lo kosiveu koto loui ata haivesege abo lovi ouai loamege keu duave. ⁸Da louale keu ataea aveve ula loue solilu isito DILAVAu basuale keta ke loulu.⁹Lai Mouseseu basute ke dodavage loui avoe bolomakau vule loviasege momai aive bavui umuvalive keu vuu kele loviai lovi ige keu duave la huhuige DILAVAu bolomakau avalelau ke loulu. ¹⁰Be keu lailolai gau ke loulu la luleleige vata kavale isi lovi lovovale kea olale abo lovi kai abo vute kele lovi isi hauagei iale loea Banaasiti ata kelate. ¹¹Loea lae tialea DILAVAu kotou dua loui la haivelu la huhuige lo la haivesege la ouai lovi loamege keu duave.¹²Abositolo volea memila la haivesege la lovi vaveale kelate la huhuige loea la haivesege la lovi loamege keu duave da huhuige keu duave isito loea lovilu la imiliave o lavige solilu isito loea loi ada tetaga lo loviai lovi iva. Kosealelu lo olae savalu la huhuai koseai loui kea IESU KELISOu koto loui lo haivevale ibilaveluga abo lovilu lo imiliavelu. ¹³La huhuige ata olea Diuia Dubu kitae kele hauivale keale dubu lovi ke igei ataeale lovi agisi loi DILAVA hoeaseavaito lovi ke vaki vole agisi igei. ¹⁴Kelate kosiveu olale olea kotove dua loui ata haivevale keale ata kele aboli lovi iveve ke agigei.¹⁵Isito da katealelu olasolilu da laele hau agilivelu koto ko kisaiava solilu da DILAVAu koto ko loui ata haiveloho vagalau voeleale keta duave isito da ke ibilavelu laele hau agilivelu bele dale laele hau agige di koto koule dobai. ¹⁶Da DILAVAu koto louvale kole ba hanivavalivelu bele. Kosealelu kosivela da hanavage da kotove ke louve da DILAVAu nona ko loui ata haive solige da nohoma voele ata dalau niai oiva.¹⁷Dale di olale IESU hau ke aluaga dale loui koseai dale ko ibila dua vai isito DILAVAu au loviu hau damuale kele dale olave ai hau ulai ibilave valivelu bele. ¹⁸Katealelu dale ibilavelu vadeu vai da kotou dua loui ata haivesege ea evivale keu di ibilala keu da ola solilu ata haivevale ke ibilavelu hau agilivelu.¹⁹Da ataele di ibilalu hau ke asoliva dau ata voleu hau ata olie solilu isito da ata bahata kea hau ai kele kosivelu ata moeaga agigei loiva. ²⁰Dale Diuia oe tiluaga Diuia aveveabe late ai katealivelu kosivelu ata vole agigei dau Mousese basuale nona ke lova soliva isito dale oleve keve o tiluaga isoho Diuia ata haiveluga ea avale kelate ai kele ata agigei.²¹Dale Diuia ata olie soliale kea oe tiluaga abo vadeu ale kelate ai abo late olisi ata kea Mouseseu basuale koto ke loui lovai tiesoliva ige data basu ke lova solisi Diuia aveveabe keta asoliva kele ata kea aveveabe ke ai valivelu ata ke agigei da aveve kele DILAVAu basuale ke homasiava solilu isito da IESU KELISOu basuale ke valale ui ke lovai tiva.

²³Da aveve kateale avale keu kosealu dale kotou dua loui ata haivevale kele DILAVAule ata ke hoeaseavei data hoeaseavai.²⁴La ivage ata moeagaea gilu vole kitaele giluhamai viliviliai tivaga igaliu tai velevai ibilave valu. Kelate lai ave DILAVAu koto kole melihamai tivagato ivivela aule ukolikoli lai loamei kelu amiga sesia. ²⁵Giluivale ata keale giluhamale ke evetevete ai giluivaga keule kinea bele ui ige abole giluai oleale ke ibila vai isito ibila vale keu ba ui egealivelu bele isito lai DILAVAu haule meliai uale keule ibilave vale keu ba toelalivelu bele, ukolikoliai ui. ²⁶Katealelu da DILAVAu kuvala viliviliai lilikata tiva abo vole baisialivelu eveteveteai meliavale kelate ai. Sele solisito DILAVAu haule meliai hauiva. ²⁷Dale di aveve ke eveteveteava solisi di aveve keneniava solisi DILAVAu hau kele melitava solige DILAVAule di lovolu ata vole vage aule kotove loui ata haivei.

Chapter 10

¹Di kakoluvuia da olale lai loi vavivuia memila Mousese lovavale kea aveveabe ke huhuave. Vali kela DILAVAu goeta amiga bavui aboili ulu isege ea ee davala taote ke koui vaki voleo tievelu. ²Goe keu ata ke bavusege kea Mousese luvita ee kele Babatisoale kelate ai ee ke koui vaki voleo tievelu. ³Ige DILAVAu Otogoe Aneluia lovi Mana ke vavege abo ke ievelu. ⁴Isi louge Mousese vule kavage eu duau kele loige ea bahata ievelu. Vule kela IESU KELISO. Keu vali bahata aboili tivalelu loui ea lovi isi ee isi tiva.⁵Kea kateaito neniai koto louvale ke evie soliva ige DILAVAu aboilai sisila solilu ige ata moeagaea kumoe vovoatilu. ⁶Ata kea memila aveve toela kateale ale keu lailo haivege lai aveveabe toela kateale a kalevai.⁷Memila ata kea kaiva kuku silava hoeaseavei oivale kelate lai a kalevai Bukau kotou loui avoe ata kea ugulelemai lovi isi e isi kobekavai selesele kaiva kku silava kelu kavuava sabuna nikai eta. ⁸Ata kea aveve toela ai voleali navivale kelate lai a kalevai kea aveve toela avale kele ata moeagaea vovolu tuenti tili taoseni kea valini igalile vovolu.⁹Ata kea kosiveu tuvuai avale aveveve ke kaoivale kelate lailota a kalevai. Kea kateige DILAVAu abolai ute hanavage ke uagevege at moeagaea vovolu. ¹⁰La bea momai ata kea DILAVAlu tuvuai koto louvale kelate aevelive kea kateige DILAVAu au ANELU hanavage loi ke kavege ke nenia vovolu.¹¹Ata kea aveve toela avale ke Mouseseu Bukau uvule kisaiage vesulu avoe lai kea uevelu IESU loiveveu vugualu. ¹²Isoho la volea huhuai loue kosealu loi meliu ue solilu lo ba aveve toela kateale alivelu belel isito lamiga neniaveve oloivaga la voleu avoele dobava. ¹³Aveve toelaea bahata laele loivale keu ata bahataele loiva. Isito DILAVAu la agisi melitialelu loui ale kele labea ba toelale dobalivelu bele kosealelu aveve toelau laele loisege aule govada lamei lalai kuvau dua alavage lale aveve toela gogoniai leiviai tigeve.¹⁴D huhui kakoluvuia labea momai seleivale silave hoeaseavaevivale. ¹⁵Laea lulelete atalalaea katealelu da louale ko ivage au laele duage lovave. ¹⁶Lailoea aletou kabusi vai hoeaseavai huhuai kosealu KELISOu lolai voeleai lo hoeaseavelu lai kateai ke ige au la huhuige lai IESU KELISOu taokele igalitoalu isi lai valava igali ke vakoai vole vavei ige. Au lahuhuige lai valava kele KELISO luvita igalitoalu . ¹⁷Leleve ula lai valava igali iale keu lai IESU luvita vava igali.¹⁸Iselala ata kea avale keu kelate abole mesia agisi vaki vole vaui DILAVA hoeaseavai to vaki vole isi katealelu abo huhuai loui avoe loea DILAVA luvita igali toalu. ¹⁹Da louale keu kosealu ata volea lovi agisi seleivale silava hoeaseavale eu baiveu uesolilu sogove ula.²⁰Kosealelu kea lovi vaui agisi DILAVA leleve ke hoeaseava soliva. Isito lovi agisi silava seleivale kele kea munanau toela godio kelabo ke vavui hoeaseavaeaviva katealelu da olasoliale la la munana toela hoeaseavale keali igalitoalivelu. ²¹La vali voleo kosive kabusile aleto isi vali voleo ata seleavevale silavata munanau toelata hoeaseavale kea kabusile ee ige keu nenie solilu isi la vali voleo kosiveu batabatale lovi ige keu nenie solilu. ²²La aveve kateale age kosiveule tuvuai la huhuige lai aveve katealelule kosiveu vuvune leiviai be keu nenie solilu.²³Isito lavolea koseai loulu loeale loi ola ke ai la kateai loulu isito da kele loui kosealu aveve bahata keu duave olie solilu la tota koseai loulu loeale loi olate ke ula ai isito isoho aveve katealeu ba la agigei duatilivelu bele.²⁵Mesia agisi maketiavale ata kele mesia voia ige keu duave. Labea momai mesia ke huhuai belalive isi loui kosealive au mesia kou silava lovi la ale keu mesiala kou kelu belagelive isito iula. ²⁶Kosealu Bukau kotou loui avoe vatau vale vile kenenia DILAVAu haula kea. ²⁷Isoho ekalesi soliale ata voleu louge la deiai oveo tige au lovi vadeu isi lamege ive belalive lovi vadeula keu isito iula ai uvule Otogo biage laviaive.²⁸Isito isoho lavolea loui koseige lovikeu seleivale silava keu lovila keu. Abo kateai louge ke kale ilive kosealelu lale lovike ige kakoluvu voleale ke ivai abota ke isi abobiga agisi toelatigei. ²⁹La volea huhuige lovi ke ialeu toela solilu isito la volea kele lulele solilu katealelu labea lovi ke ievelive isoho la volea da koto louale kele loui kosealu DILAVAu hau ko neni ale kelu loeale lovi bahata ke isi vadeuluga loea tata volea huhuitele lovi ii kaleviva. ³⁰Loeale lovi kele DILAVA hoeaseavai ke ige keta duave isito vadeuluga ata volea lolai loui kosealu la lovi ke iale keu toelalu.³¹Isito da lalai louge evive la lovi isi ee isi aveve vadeu la aluaga kele DILAVA ivi letatavai hoeaseavave ige ataea ke ivai abota DILAVA hoeaseavai. ³²Lale aveve dua kateale atalai age abole la ivei Diuia ata isoho evie solivale ata isoho DILAVAu ekalesia ata keale lai aveve ke ivai kele abo evievi kalevalivelu bele. ³³Daa avale kelate ave da di aveve dua kele damiga letatava solilu isito dale ata bahata huhugei aveve dua ai agigei ukolikoliu kuvale otovege abole DILAVAu ukolikoli kuvala tigei.

Chapter 11

¹Da IESU KELISOu avale late ai lovai tiale kelate lata da lovai love. ²Di kakoluvuia da lalai sisila kitae alu kosealelu da koto bahata loui la haivevale keneni la huhuai ava. ³Isito da koto ko igali louge kele luleleave KELISOu kinela DILAVA keu ke valale ui au louale ke ava iale kelate malaha kea kinela IESU KELISO ige keatekea kinela malahaea. ⁴Katealelu malaha oleu dubue guligulilu tiluaga nona loui ata haivelu tiluaga au kinele saneka lebodia vaeavaito kine ulata Dubu uvue tai au sanekata tiluaga IESU KELISOlau ke vai toelatilu.⁵Ige keate vadeu Dubu uvue guligulilu koto loulivelu tiluaga au kine bavue soliale keu au vela vai toelatilu evievi keatea. Abo kine bavue solisi Dubu uvue tivale kea tebau keatea abo kine boige kouale kelate. ⁶Evievi keate olea abo kine bavue solivale kea aboi kine boige kouale keu duave ige abo ke ivai matiai abo kine bavui guligulilu tai.⁷Isito malaha keale dubue talivelu abo kine bavulivelu bele kosealelu DILAVAu malahalai ale keale valavele ui hoeaseavai isito keateale abo kine bavui kosealelu keale malahaea vavale ui DILAVA hoeaseavai. ⁸DILAVAu keatele malaha asolilu isito malahaealegau keate alu.⁹Keu keaelu malaha asolilu isito malahalugau keate alu. ¹⁰Katealelu keateale abo kine ke bavuge ataeale ke ivai huhuai koseai kea abo velavuia vuvuneu valale ualeala kea kea kateige Aneluiale kele sisilai.¹¹Kosiveu ola soliale keatea abo velavu kalevei abouvu ulivelu isi malahaea abo ivuvu kalevei abouvu ulivelu isito keale voleali igalitoai ui tigei. ¹²Kosealelu valevile ke nenia DILAVA vilele lolu DILAVAu malahale keate alu ige keatele malahaea ulu.¹³La huhuige keate keale Dubu uvue DILAVA hoeaseavai guligulilu abo kine bavue solige keu duave bela keu toelalu. ¹⁴La huhuige malahaea abo kine kalevege egeage abole kele matiavei. ¹⁵Isito keatea abo kine kalevage keu egeige keu duave kosealelu DILAVAla kineu numu egete ke vavege keu kineabe ke bavulu. ¹⁶Isoho atabeu di koto bokoige dale koto koseale loui lo koto ko igali loui DILAVAu ekalesia keneni haivege ea aveve ke igali aeviva.¹⁷Dale aike kotovole loui kele ba la hoeaseavalivelu bele kosealelu ekalesiaea vole bevuai igalile ui vole hoeaseavei uge duave isito laea kate solisito vole agisi toelativa. ¹⁸Lai aveve vole toela da evige keu kosealu la igali toai vole bevuai koto evisito koto kele volelai loui vole aligeva da koto ke evisi huhuige isoho lelevela keu. ¹⁹La volelai loui vole aliage kele dale koto vole louila volea aveve dua ava isege la volea soleivalea avevete ava.²⁰Katealelu laea vole bevugei igali toai kosiveu louale kelate ai aleto iesoliva. ²¹Isito lavolea lovi kitae, ee kitae agisi loi dubu uvue ui ieviva isege lavolea ada ulala loevealelu loui vagalata ueviva la kele lovi isi e isi vole vavesolige keu toelalu. ²²La vadeuluga lai oe lovi kitae isi ee kitae ie soliva isito agisi ataea nile loiva kelu lovi isi ee isi vaveve kosealelu ata volea hau aboele ue solialelu loui. Lale katealuga DILAVAu ekalesi vole agigei isutievei katealelu loui la huhuige dale laa sisila ai be dale la homasiavei.²³Daa memila aveve kateale loui la haive solilu isito kosiveu avale ke ulala da loui la haivelu. ²⁴Diudasiu IESUlu haiavale vavi kela IESU valava vai hoeasea vaito vakoai loui avoe di misila kou da lameva ko isi da huhuave.²⁵Ige mohohovea ke ige vesuge eu kabusi vole vai uaini lehosivai vai vavei loui avoe e ko ive kou di taola kou ko isi da huhuave di tao kou lotige DILAVAule di tao kele basu dogave ai la ko isi daa lalai voeleale ke vali bahata huhuigeve. ²⁶IESU koto keu katealu ieale la valava ke isi ee ke ivale ke ataeale ke ivai kosiveu voeleale ke huhuai uvaga aule kuialai loi.²⁷Katealelu ata oleu IESU taota valavata huhuige keu avoele kitae olie solilu isi kateai au avale toela ke tatale aleto ige au valava keta IESU taotaga au kevai toelatilu. ²⁸Katealelu da olale lale luta lai aveve toela ke loui daiaito ba valavata e keta ive. ²⁹Valava keu kosiveu vavau misi kelatela keu isege kabusile ee keu taove latela keu. Katealelu lale lai toelata ige DILAVAule lai aveve kaoai ke ibilave lamelu. ³⁰Katealeluga la moeagaea haluluviava isege evievile melie soliva isege volea voviva.³¹Isito lailole luta lailoi aveve toela ke kaoai loui daiaito ba aleto ige DILAVAule lailo kavelivelu bele. ³²Lailole lailoi aveve toela kaoai loue solige DILAVAule lai loi aveve toela kaoai keu ibila lailo vavege lailole vateu tuvu kitae agievei kele luleleai kateage lai ba vatau ata keali ibilau toela agilivelu bele.³³Katealelu di kakoluvuia la kosiveu aleto valuaga vole kalevelive isito vole bemotoai aboili igalile ui aleto ive. ³⁴Laa Lai oe lovi ie solisi loi aleto ige toelalu. Isito lai oe lovi isito ba loi igalitoai aleto ige keu duave lale katealuaga DILAVAu ba vateu tuvu lamelivelu bele isito dale valivoleo loi kele koto vole loui la haivei.

Chapter 12

¹Di kakoluvuia DILAVAu munana tuvu vuvuneu aveve lailoameale kele da koto vole loui la haivege evisi lulele ave. ²Laa huhuige laa memila evievi ata olie solilu is laa seleivale silava keu koto solivale ke hoeaseavai meliai loegei tiva. ³Katealelu da la lavigelu atabeu ba DILAVAu munanau tuvu vuvunevele IESUlu kotou toela loulivelu bele isito munana tuvu avoele uale keule loui koseai IESU keu dii KOSIVE.

⁵Kosiveu hau aveve kele kuva moeagaea ulu isito lai loea hauve ke aevei keu lailoi kosive igalila keu lai hoeaseavai. ⁶Kosiveu lovi avale ata kele kuva moeagaea ulu. Isito DILAVA ke igaliu au vuvune ke lailoamege la hauve aeviva.⁷Ige DILAVAu munana tuvula igaligaliai vuvune ke lai loamelu isi olale lai kele vole melitigei. ⁸Munanau tuvu lailo vole vuvune vavege abo kele lulele koto vole loui lailo haiveva. Munana tuvu ke ke igaliu lailo vole vuvunetige abo kele DILAVAu koto kaoai loui lailo haiveva.⁹Munana tuvu ke igaliu lailo vole vuvunetievege abo haluluvia vale ke hoeaseaveva. ¹⁰Munanau tuvu ke igalila ata vole agisi vuvunetige abo ivai teteivale ke ava. Ige volea DILAVAu nona loui ata haiveva ige volea munanau tuvu ke vuvunele luleleige aveve olevekeu leleve isege oleve keu selela keu. Munana tuvu keu lailo haivege ata voleale ata tolovea kotote kele abole nonaeabe kele nonaigei ige lailo volea koto evisi ke loui lekoveai ea kototele lavigei munana tuvu vuvunele. ¹¹Iale munanau tuvu ke igalila au olale au vuvunele lailo haivege lai ke ava.¹²Lailo vavale genau uge adau uge kienu ulu isi kea bahata vava igalile dalu. Kelate evievi ata kea lailoea moeaga isito lailoea KELISOle igali. ¹³Isoho lailo volea Diuia ata olisege volea Diuia ata olie solilu isege vole lovi kavale ataea isege lailo volea lailoi olale loviavale ataea. Isito lai bahata munana tuvu igalile Babatisoale kele vava igali olilu ige munanau tuvu ke igaliu lailoi uvule ulu.¹⁴Lailo vava kole ada ulau uesolilu isito genau uge kineu ulu ige lailoi vavale valevile moeagaea ulu. ¹⁵Isoho genaule loui koseai dau ada olie solisito dau geina ula keluga da homasialu vavau ola huhui alivelu. Genau koto kateale louale kele au ba au lovo kalevalivelu bele vato au lovole ulau ke alu. ¹⁶O isoho golemaule loui koseai dau niu bai olie solilu dau golema ula keluga da vavau ola a solilu. Golemau koto kateai louale kelega au ba vavau ola au ba alivelu bele homasiai au uale lovo kele uva. ¹⁷Isoho lai vava bahata kea nii ula olige lale oleve kateai koto evisi, isoho lai vava kenenia bahata golema olige lailole oleve kateai hau hagoteta soteta evisi, keu nenie solilu.¹⁸Isito DILAVAu ada, geina, kine, vavau hau moeaga lailoi vavale ai otovelu au olale. Ige duai ulu. ¹⁹Isoho DILAVAu lailoi vava kole golema ula ai otovege la huhuige lailoi vava koule oleveo kateai. ²⁰DILAVAu kate solisito lailoi tavale ada geina kine golema niu bai uni ke ai otovege kea bahata volea isivi ke aeviva.²¹Katealelu niu ba ada hanavalivelu bele. Isege kineu ba geina hanavalivelu bele. ²²Kosealelu vavau valevile volea lailoi nile kitae olie solilu. Isito vavau valevile kea uesolige lailole vadeuai. ²³Katealelu lailoi vavavolea kitaeivale kea lailole hoeaseave dua ai ogonata ataea nilu bavugei. ²⁴Lailoi vava volea kitaeavale ke lai hoeaseavalivelu bele keale abouvu abo uvevete dua ai. Isito lailoi vava volea kitae soliale ke DILAVAu hoeaseavei otovege keale kele uu dua ai.²⁵Katealelu lailoi vavau valevile kea ba vole aligelivelu bele isito keale voleali igali toai vole hoeaseavei. ²⁶Isoho lai vava vole igaliu tuvuige lai vava ke neniale tuvuai isito lai vavau duage lai vava ke neniale duai sisilale ui. Au tuvualivelu bele. ²⁷Daa vavau koto louale keu kosealu. Lai vava kenenia IESU KELISOu vavala keu, keluga lai vava ketaga la IESU KELISOu hauvele la ke nenia hauiva.²⁸DILAVAu au loviu haulu ata igaligaliai ekalesia vavelu keu luta Abositolo otovelu kea valale Beloveta otovelu kea valale Tisa otovelu. Kea iatele vikou aveve avale otovelu kea iatele haluluvite hoeaseavale otovelu kea iale Ekalesi bahata maligevale ata otovelu kea iale nona takoveai ata haivevale otovelu, ke iatele ata isagevale otovelu. ²⁹DILAVAu au loviu hau igaligaliai ekalesia vavege kea bahata Abositolo olie savalu isi kea bahata Beloveta olie savalu isi kea bahata koto loui ata haivevale ata olie savalu. Kea bahata ivai teteivale ata olie solilu.³⁰Kea bahata haluluvite hoeaseavale ata olie savalu kea bahata koto volele koto loui takoveai ata haiveale ata olie solilu kea ata volea kototele nonai kotoeabe evisi loui ata haivevale ata olie solilu. ³¹Katealelu DILAVAu au vuvunele aveve dua lameale ke huhuai kele meliave isito da aike kuva vole dua loui laa haivege ke huhuave.

Chapter 13

¹Volelai isiviai volea haule abolai hauavei dulugeve. Dale ata volea kotole koto loui isoho Aneluia koto ketale dale DILAVAu koto loui luleleai to kele atalai homasiavege di koto keu baiu ba ulivelu bele. ²Ivage da Belovetaea lulelelte ke vai vaoe vadeu loiveveteu mahogovai uale ke loui daiai ata haivegei. Dii evievile meliai tala vole laviage au soaitai volela lavige keu duave isito daele isivi ue solige da eula lulu ulala ke ai oiva baiveu ue solilu. ³Da di hau agisi hauesite ke vaveale keu duave baua, isoho da DILAVAu koto loui ata haivesege abo da vai vauge da voeleage keta duave. Isito da atalai olaesolisi duluge solige da avale keu baiu uesolilu.⁴Atalai olai dulugevale keu kosealu lai solekata volelai tuvuai aveve toela avale ke kalevaito volelai olai voleali ui sisilai vole dulugei volelai olai udua agei lai ba volea maina ai amiga letatavagelive, koto louive. ⁵Lailoi kakoluvu lai olai vole duluge vole hoeaseavei aveve kelega ba la vole lai tuvuai vole agigei toela tilivelu bele. Ige olea lailo agigei toelatige ke ibila alive avolu DILAVAule ba ke ibilave vavui. ⁶Volelai olai o isiviale kele dulugevale kelu lai ba aveve toela ke sisilave alivelu bele. Isito lai lole kotou dua ke evisi sisilave ai toelave kale. ⁷Lai volelai isiviai vole dulugevale kele abo lailo agigei toelatige lai ke huhu kalevaito vadeu vaoe lailolai loivale ke ula huhuai avolu melialivelu ke agisi.⁸Vaoe avevete koto loui vole haivevale keule vesui. Ige abo koto ni voletele koto louvale keule vesui. Ige lai vatau avevetele luleleale keule vesui. Isito lai volelai olai vole duluavale keu ba vesulivelu bele. ⁹Lailoi lulele keu aike eseieve baua ige lai vaoe loiveve nona loui vole haivevale keta eseieve baua. ¹⁰Isito vali vaovela lailole vadeuia loiveve ke ivai huhuai lulele kitaeai.¹¹Daa eseu eseta uge di huhui keu di nona keu eseu esea huhuia beta nonaeabe ava isito da loi bosiai huhuabeta nonaeabe keta kalevelu. ¹²Lai aike DILAVA iva solisito aveveve keula ivaevelu isito lailole vaoe DILAVA ba lailoi niteta ivaevei. Aveveve kele luleleai da aike luleleale kou eseieva isito DILAVAu aike di aveve bahata ke ivale kelate dale data vaoe DILAVAu aveve ke bahata ivai avoele lulele kitaeai. ¹³Lai aike aveve abutita igali tale ueviva aveve volela lailoi evievi aveve volela vaoe vali kele vadeuia loiveve ke huhuai uva. Ige volela lai volelai isiviai ke isi vole ali sisilavale ke isito aveve abutita igalita kele volelai olavale isi vole dulugevale keu hau kitaela keu.

Chapter 14

¹Katealelu volelai olai vole dulugeve kele meliave isi DILAVAu vuvune aveve keta huhuaive ketale meliave isito da ola kitae laea DILAVAu kotou dua loui ata haiveve kele melitavave. ²Ata voleu koto nivoletele loui guliguliale keu atalai loue solisito DILAVAlu gau ke louva kosealelu ataea kotove ke dibasavalu. Isito munanau tuvu vuvunelegau au DILAVAu aveve mahogovale ke louva. ³Ata oleu DILAVAu koto loui ata haivevale keule kele ekalesia dulugei hoeaseavege abole kele udua ai. ⁴Ata oleu koto nivoletele louvale keu koto kele amiga ula duluiva isege ata oleu DILAVA koto loui ata haivevale keu ekalesia bahata dulugei hoeaseavege abole kele udua agei.⁵La bahataea koto nivoletele nonage keu duave isito da olale la bahata DILAVA nona ko loui ata haivege keu duave. Kosealelu ata voleu DILAVAu koto loui ata haivevale keu kitae keu ata volea koto nivoletele koto loui lekoveai Ekalesia haivege keu duave. Ekalesia bahata keale kel luleleai. ⁶Di kakoluvuia dale laeo loluaga koto nivoletele loui la haivege lale oleveo kateai koto kele lulele ai. Keu nenie solilu. Isito dale laeo loluaga lai kotole DILAVAu koto loui la haivege lale kele luleleave. Luleleu nonata louive.⁷Kelate isoho ata voleu gita o bologani uvu dua age ataeale eneve ke ula evisi huhuige ane kelau ke louva isito au neniai ke kava solige ataeale oleveo kateai eneve ke dibai. ⁸Isoho kibi uvuvale keule ke uvui neniai eneve ke asolige tuvaliavale ata keale oleveo kateai vole bevuai tai tuvaliai. ⁹Iale kelate lale koto nivoletele nona loui ata haivege abole oleveo kateai lai nona evisi kele luleleai lale kateige lai koto keu baiu ulivelu bele.¹⁰Vata kole koto tolove moeagaea ulu ige koto nivolete kea ulu iale biagea abo kototele evisi lulelealu. ¹¹Isito da ata volea koto evie soliale kele au dalu louge dale kela malomaloai isi data di kototele louge aule avota malomaloai.¹²Laa lamiga ula huhuai olale munanatuvu vuvune ke ulale meliai ui. Keta duave isito da olale la kele meliai ekalesia bahata dulugei hoeaseavege abo evievile meliai. ¹³Katealelu ata oleu koto tolovele nona louvale keu DILAVA imiliavage aule vuvune vavuge keule koto ke lekoveai baive loui. ¹⁴Dale koto novoletele DILAVAlu gliguliai di uvule avoele ui. Isito di huhuiu avoele ue solige dale ba lulelealivelu bele.Katealelu dale vadeuai dale di uvuta di huhuitale guliguliai DILAVA imiliavai isi di uvuta di huhuitale ane loui DILAVA hoeaseavai. ¹⁶Lale lai uvu ulata guliguliai DILAVA hoeaseavage DILAVAu avevele lulele soliale keule oleveo kateai lai gliguli evisi luleleai. Loui koseai koto keu leleve koto keu nenie solilu kosealelu la koto nivoletele guligulialu ige ata keu malomaloalu.¹⁷Isoho lale kateai koto volele guliguliai DILAVA hoeaseava dua ai isito ata voleule oleveo kateai lai guliguli evisi luleleai. ¹⁸DILAVAu vuvune damuale kele dale koto nivolete moeagale koto loui laa bahata leivigelu. ¹⁹Isito dubue tai guliguliale kele dale tai kotoeabele koto vuguvele nonai kalevage abo kele koto evisi luleleagei keu duave. Isito dale koto nivoletele nona moeagale nonage abole kele malomaloage keu toelalu.²⁰Dii kakoluvuia labea momai eseu esea huhuite kelate aevegelive. Isi eseuesea aveve toelalu meliavale kelate aevegelive. Isito kosia huhuite kelate ave isi avoele meliai uve. ²¹Bukau kotou loui avoe kosiveu loui kosealelu dale koto nivoletele nonavale ke hanavege abole taevelivelu di koto loui di ata haivei igeto abo ba ke evilivelu bele.²²Bukau louale keu baiu kosealu ekalesiaea koto nivoletele guliguliai olale evie solivale keale ke evisi loui koseai DILAVAu vuvunelega abo ko ava. Isito abo DILAVAu koto loui isiviale evievi ataea ke evisi kele meliai ui. ²³Katealelu Ekalesia bahata keale vole bevugei igali toai koto nivoletele loui guliguliasege lulele solivale isi evievi ata olie solivale keale lolivelu Dubu uvue ui ke ivelogo loui koseai ata kea tilogoivale ataeala kea.²⁴Isito Ekalesia DILAVAukoto loui vole haivesege lulele solivale isi evie solivale ata kea ke evisi loui koseai la koto kateale louge lo ke evisi huhuige loea aveve toela avale ata lolaea. ²⁵Ige koto kele ata kea huhuige abo evisi abo uvule mahogo vale keala ke daiava ige keale aveve toela ke kalevai abo kome bokoai vata bisi DILAVA hoeaseavai loui koseai DILAVAu laili ulu.²⁶Di kakoluvuia da koto louale keu kosealu la igalitoai guligulia sege ata voleu ane loui ata haivei. Ige ata voleu Bukau koto loui ata haivei ige ata voleu DILAVA vileo koto vale ke loui ige ata voleule koto nivoletele koto eviale ke lekoveai baive loui ata haivei isito aveve bahatale Ekalesia dulugei hoeaseaveve. ²⁷Isoho ata volea olai koto nivoletele loulivelu age ata abutita igalita vage abo koto lekoveai ata haivei. Isito kea volea nenita koto takovealivelu bele isito voleu kobelai ke loug voleu ke lekoveai ata haivei ige voleule kobelai koto loui. ²⁸Isito koto lekoveai baive louvale ata keu uesolige koto nivoletele louvale keu ba koto loulivelu bele. Isito keale sekiai ui abo uvula DILAVA laviai uevigei.²⁹Ige DILAVAu koto loui ata haivevale ata abutita igalita keale DILAVAu koto loui Ekalesia haivei keale kateige Ekalesiale koto ke evisi abobigalai huhuai. ³⁰Ige isoho DILAVAu kotou Ekalesia voleu uvule dobage keu ke evisi usege koto louale keu dobai usege ata keule kobelai au DILAVAu koto eviale ke loui ata haivei.³¹La ata igaligaliai DILAVAu koto loui vole haivege Ekalesiale bahata kele luleleai abo evievile meliai ui. ³²DILAVAu koto louvale ata kea ba volea nenita koto loulivelu bele. Isito kealea volea vavale ui koto ke loui vole haivei to ba igaligaliai aloloai loui Ekalesia haivei. ³³Kosealel DILAVAu ola soliale la volea nenita aloloai koto louge Ekalesia ataea evisi malomaloalivelu. Isito kea olale la volea vavale usege voelu aloloai koto louge Ekalesia ke evisi huhuai.³⁴Dubue guliguli kele keate ba sevesi vai aloloai ata haivelivelu bele. Diuia basuale keu kateale loulu loui avoe keatea ba aloloai koto loui malaha haivelivelu bele. ³⁵Keate kea sevesile koto vole eviesoliale ke momai loulive dubule isito oe talivelu abo velavu belagei kosealelu keate sevesile koto loui ata haivege keu toelalu. ³⁶La huhuai loui kosealu DILAVAu kotou loele umukalu. Isi huhuai kosealu DILAVAu koto keu lo ulalaigau lolu la kateila ai keatea sevesivalivelu da koto louale kele homasiavelu.³⁷Isoho laele ata voleu huhuai kosealu dau DILAVAu koto louvale ata dalau. Dau munanau tuvu aveveve vuvune kele melialu keu kateige da olai koto vole ko louge au evisi huhuai da lalai kisai vole ai hanavalu koto keu di nona olie solilu isito DILAVAu nonala. ³⁸Katealelu ata keu di koto evie solige momai kotove ke evilive.³⁹Di kakoluvuia da koto vole louge evive lai uvu bahatale meliai DILAVAu koto lougeve. Isi koto nivoletele nonavale kea kuv kuva bavuevevale. ⁴⁰Vali bahata lai guligulile aveve dua ula ai volelai uvuai vole hoeaseavei sisila ulale ui tigeve.

Chapter 15

¹Di kakoluvuia da memila laeo tiale kotou dua loui la haivege lake evisi valu. Isi aike kele meliai uva katealelu da olale tota kotou dua vole loui la haivei. ²Da koto ke loui la haiveale ke vatala dua ave. Lake vatala dua age DILAVAule la agigei la vatalau dua asolige DILAVAule la kalevei.³IESU KELISOu kotou dua da vai laeo loaleu la haivei kosealu bukau kotou louale kelate IESU KELISOu lailoi toela ibilalugau voelealu. ⁴Au voeleige Bukau kotou louale kelate abo vai abavuge vali ni abutita igalitau vesusege au kobelalu.⁵Kobelai tialeu amigavai Bita haivulu isito ba valivole nile amiga vai Abositolo tuelo ke haivege ea ivalu. ⁶Ige vali volele evievi ata vai hadeleti kea igalitoai ivaevelu. IESU KELISOu amiga vaitai haivege evievi ata kele volea vovisege volea ulu. ⁷Isi valivoleo tai amiga vai Dieimisi haivulu isi au mohoho keneni haivege abo ivaevelu.⁸Ige IESU KELISOu vaola amiga vai daa haivuge dake ivalu. Evievi ata moeagaea ke ivaevelu igeto dau ba vaola ivai Abositolove ata olilu. ⁹Isito dau Abositolo kele ata kitae olie solilu da olae soliale abo dalu loui koseai Abositolo ata kosealelu da memila DILAVAu Ekalesia kavei agigei toelatige kitae ai vateu tuvu moeaga vavelu.¹⁰Isito DILAVAu dalu uvuai daa vage daa Abositolove olilu keu dalu uvuai da vage daa uu ula olie solilu. Isito DILAVAu lovile da meliai Abositolove vole leivigelu daa dii olale lovive ke asoliva. Isito DILAVAu dal vuai da duluasege da lovive ke ava. ¹¹Da kotove loui la haiveva isege Abositolo volea abota koto loui la haiveva ige la evisi huhuai ava.¹²Lo kotou dua loui ata haivei koseiva IESU KELISO keu voeleai kobelalu isege la volea loui koseiva vovivale keale oleveo kateai. ¹³La koto louale keu leleve oliteto IESU KELISO keu voelele kobela solilu. ¹⁴KELISO keu voelele kobela soliteto loi alolo keu baiveu ue solilu ige lai evievi keta baie solilu.¹⁵Da kele koto vole louge evive lo la haivei loui kosealu DILAVAu voelele KELISO isage kobelalu. Isito lavolea loui kosealu vovivale ata kea ba kobekavalivelu bele. La koto kateai louale keu leleve oliteto lo koto loui la haivevalekeu sele nonala lo ke louva. ¹⁶Kosealelu vovivale ata kea kobekava soliteto DILAVAu KELISO isage kobela solilu. ¹⁷Isi DILAVAu KELISO isage kobela soliteto lai evievi ke baiu ue solilu. Ige lai toela keu vato laele ulau ke alu.¹⁸La koto ke louale keu leleve oliteto evievile vovovale kea vovoi ue savalu. ¹⁹Lai loea lailoi evievi vai KELISO vilele vaeavai eu tiveve keu ue solige evievi ata olie soliale keale loui koseai, iei ata ke nohovula sele nona ke evisi loui lovai oivale ataeala kea.²⁰Isito koto leleve keu kosealu DILAVAu voelele KELISO isage kobelalu. KELISOu kobelale kele lai dibage ave uvevete kole lai loeale kobekavai tai mauli agisi. ²¹Voele keu ata igali vilelegau lolu kelate volele kobelale keu ata igali vileogau lolu.²²Lai loea bahata adamulega lolu isi Adamu aveve toela ale kele lai lole bahata vovogei. Isito lai KELSI luvita igali toale kele lailole bahata vovokele kobekavai. ²³Kobekavale kele KELISOu luta lai lolai kobelalu ige ivivele vovoale keale au loivale kela abota kobekavai.²⁴Vali kela KELISOule au vuvunele vuvunete ke bahata kavege abole ue solisi Otogoe uvale vatae uvale ke bahata leivigevege keale bahata vuvuneve valae ue vei. Ige KELISOule au vuvune vai au mama DILAVA vavui avolu loui koseai di ata bahata ko nalieve. ²⁵KELISOu ke nalievevaga DILAVAule olea KELISO vai toelativale kea vuvuneabe neni vesuiavage ue solisi. ²⁶DILAVAta vai toelativale kea vuvuneabetale ue solige voeleavale vuvune ketale vesui.²⁷Bukau kotou louale keu katealu avoe aule vuvunete ata bahata leivigei isito lai kele luleleage au ba au mama DILAVA ke leivialivelu bele. Kosealelu DILAVA kela vuvune bahata au voo KELISO ke vavulu. ²⁸DILAVAule vuvune bahata agisi KELISO vavuge aule olea DILAVA vai toelativale keneni vesuiavege ue solige tota au vuvune bahata agisi DILAVA vavuge aule au vuvune ata bahata nalievei.²⁹La volea loui kosealu vovovale ata kea ba kobekavalivelu bele isito oleveo katealeluga la vovoale kelai Babatisoiva. Kosealelu lai dibage vovivale keale ba kobekavai. ³⁰Vovivale kea kobekava solisege badeuluga lo vali bahata vateu tuvu agiva.³¹Di kakoluvuia vali bahata voele aveve keu daele loiva lailoea lailoi kosi kitae IESU KELISO luvita igalitoale kele da lalai sisila kitae alu ilake aive koto loui la haiveva. ³²Da koveo ui DILAVAu hau asege Ebesesi atau toelaea ovo ai hanite lateai daa vai toelativa isito vovivale ata kea kobekava solige vadeuluga da ata kea vateutuvu agiva. Vovivale kea kobekava solige lailoea lailoi olate ai lovi isi ee isi uu ulai lai kateaito valivoleo vovoi uesolisi.³³Ata volea koto kateale loui la seleaveva isito momai kotoeabe ke evivale lale kotoeabe evisi lovei tiluaga lale aveve dua ke kalevai aveveabe toela late lata ave isi abo late olive. Ialelu loui lai aveve toela kalevai huhuai dua ai aveve lilikate ave la volea DILAVAu kuva keneniai iva solilu da ke loui lai matialu.³⁵Isoho la volea da belai loui koseai vovovale keale oleveo kateai kobekavai abole kobekavai vava oleveo kateale vai. ³⁶Malomalo kalevave lale loviu ai vai vatale kage visovea daisege baiveu dogau dobai vatau uvue tisege iveule sakavai ue solisi.³⁷Lale kone i kage isoho i vole kageale kele la ba avave bahata eta kalivelu bele isito ieve ulala a vai laiva ige aule lavisi. ³⁸DILAVAu au olale igaligaliai vaveale kele abole oleve kateai lala vai. ³⁹Kelate valevelea vatale uvale kea vava igali olie solilu. Ataea vavae keu vole ige ovoea vavate keu vole isege uguia vavate keu vole ige emiko vavate keu vole.⁴⁰Kelate Otogoe valevile isi vatau vale vile kea vole late olie solilu. Otogou ataga otogou iviivi keu vole. Ige vatau ivate keu vole kea igalitoa solilu. ⁴¹Vali ni ke ivage vole ige batau ni keu vole ige didi ke ivage au nite vole agelu.⁴²Iale kelate vovovale keale kobekavai abo vavau dogata abo vovoge abavuge sakavai kisialu isito kobekavale kele vavau dogata abole kobekavai. ⁴³Ataeale vovoge vavaeabe keule toelai ui meliabe keule vesuge kaohovo ulai ui. Isito vaoe kobekavale kele meliai ui vavau dogata atagai ui. ⁴⁴Vovovale kea vatau vavataga kea vovolu. Isito kobekavale keu Otogou vavata abole kobekavai. Lai luleleige vatau vavau uu ige Otogou vavateta ulu.⁴⁵Bukau kotou loui avoe DILAVAu luta Adamu age keu vatau ata olisi ulu. Isito vali voleo DILAVAu KELISO hanavage au Otogole lolu ige kele ataea uveve doga agievei. ⁴⁶Lailoea ave Otogou vava agie solisito vatau vavataga ko uva isito ba vaoe Otogou vavate agisi.

⁴⁸Adamu vatale loale kelu ataeau vatau vavate agilu isito kELISOu Otogole loale kelu ataeale Otogou vavate agievei. ⁴⁹Lailoea Adamule vatau vava agievelu isito vaoe Otogole loale KELISOu vavate late lailole agievei.⁵⁰Di kakoluvuia da louale keu kosealu lailoeale vatau vavata DILAVAu Otogoe talivelu bele. Vatau vava keule vatale sakavai ui katealelu lai ba vatau vava keta Otogoe talivelu bele. ⁵¹DILAVAu koto vole vai mahogovale ke dale aike louge evive lailo volea vovosege voleale nita usege IESUle loige lai bahata vavau toela kalei vavau dogave agievei Otogou vavate.⁵²Vali vaola kibiu kotoige solekata niu vaga kavale kelate vovivale keneniale kobekavai vavau doga agisi ige nita uvale keale abota vavau dogave agievei. ⁵³Vali kela lailole vatau vavate kalevai vavau doga agievei kele vali bahata ukolikoliai uevigei vovolivelubele.⁵⁴Vali kela lailole vatau vavata ui vovivale ke kalevai vavau dogave agievei vali bahata ui tigei ige lailoi aveve keule bukau koto vai lelevetisi koto keu loui avoe KELISOu vovovale ke vuvuneve vesuiavalu. Ige ukolikoli vuvuneve keu loi egealu isi vole vile leivialu. ⁵⁵Bukau kotou tota kele loui avoe voele ai vuvunela oleve ke voele ai govadala oleve ke.⁵⁶Lai dibage aveve toelalega voeleu vuvunealu. Ige basu ula age toelau vuvunewu loi kitaeai ulu toela vesuia valivelu. ⁵⁷Isito lai loi kosi kitae IESU KELISOu vuvunele lailoi mama kitae DILAVA kelu lai sisila kitae vavui IESU ivile isi DILAVAu ivi letatavai hoeaseavai.⁵⁸Di uvu kakoluvuia labea momai hoahoagelive isito melihamai leleisi IESU hau kole ata haive dua ageve la hauve avale keu baiveu ulu laleba agisi sisila kitae ai DILAVA hoeaseavave.

Chapter 16

¹Da aike obeleni koto louge evive da Galatia Ekalesi lavigeale kelate ave isi Diudeae uvale ke dulugeve. ²Buka bahata lai ibila agivale ke vaki vole levakoai vaeavalivelu vole agisi obelenilu vaeavage ulivelu da loi moni nona loui la haivelivelu bele.³Isito dale laeo loi la oleve makageale kelai kotou ioni loui levaleva vole kisaia vai vavege abo monita levalevata vai tai Dielusalemae ata ke vavei. ⁴Da huhue solilu da tibe aluaga ba aboi olage lohomegei aboili tai.⁵Isito dale luta Magidonia vatae taito ba kuialai loi la ivegei. ⁶Dale laeo loluaga vagalale laili ui to ba vaeale oai ovoleo tiliveluage la volea da duluage lai ovoleo taevei.⁷Da olae solilu laeo vadivadiai loi valiu ni moeaga solialele laili ulivelu. Isito kosiveu kuva alavage da vali moeagale laili ui. ⁸Da aike oai talivelu bele isito dale Ebesesi oo koveo uvaga Diuia sisila vali Benitikosi keu vesusege da ba oai tai. ⁹O koveo kosiveu au hau anaka dalu alage dale koveo ui kosiveu lovi kitae avolu ai dalu tuvui vale moeagaea kove ueviva isito dale koveo ui lovi ke aito ba tai.¹⁰Isito isoho Timotiu vaoe laeo loige ke hoeaseavai vai oe vaeavave da ketiga Kosiveu lovile hauiva. ¹¹Labea ke ivai huhuai kosealive kou kosi olie solilu isito ke hoeaseavai duluavaga au tota kuialai sisilata daeo loi. Ige loi evievi ata volea ke ivai avolu sisilalu. ¹²Da aike lailoi kakolo vole Abolasi kotote louge evive. Da ola kitaeale Abolosi evievi ata voleali lae loi isito eu homasialu aike lae lolivelu isito valivoleo aule ba lae loi.¹³Lamiga neniaevei lai evievile melia leleisi uve. Momai vabuaevevale isito kobekavai lamiga sesiai lelisi uve. Lai evievi tuvute kele au ai evievi keu tuvualu bela neniava tuvute keala Otogoe tiva.¹⁵La dibage da Gulikia vatae tai ata haivege Sitevenasi ole uvale kea di koto vaevei memila evievi ata olievelu. Ige vaoe ata volea koto evige lo Sitaveniti ke nalievei haivei hoeaseaveva. ¹⁶Di kakoluvuia da olale la ata kea avale kelate ai ata ke duluge dua ave. Isi Kosiveu hau avale keta dlugeve.¹⁷Laa keve usege Setebenesiu Votunatasi isi Akaikasi kea lai lovo vai loalea la avale ke loui da haivuge da evisi sisilalu. ¹⁸Kea loi la avale ke loui da haivuale kelate abole kuiakavai tai da vadeu avale ke loui la haivege evisi sisilave. Katealelu ata kateale loui iviabe letatavave.¹⁹Eisia vatale uvale Ekalesia kea abo sisila nona lai hanavalu ige Akuilau au keate Bulisilati lalai abo sisila nona lalai hanavalu. Ige Ekalesia oeabele ui guliguliavale keta lalai abo sisila nona lalai hanavalu. ²⁰Ige evievi ataea kovee uvale kea lalai abo sisila nona hanavalu. La vole iveluaga volea sisila ai volea ada katuve.²¹Bolo dala kou di adateta lalai sisila nona ko kisaiai lalai hanaviva. ²²Atau oleu lailoi kosive kelu ola solige DILAVAule ke vai toelatisi. Kosive lo olale solekata loiso. ²³Da olavale lailoi kosive IESU keu vali bahatala huhugei la hoeseavei olale la uduaaei. ²⁴Di kotou vaola kou. IESU Keliso kele dii uvu bahata laele ulu.

2 Corinthians

Chapter 1

¹Di ivila Bolo.Dilava isivilega da Iesu Keliso Abositolo olisi lailo kakolo Timoti ti lalai levaleva ko kisaiai hanaviva. ekalesia kolinito oe uale isivi Dilava ataea Gulikia vatae uvale ke nenilaiga lo levaleva ko kisaiai hanavalu. ²Lo olalela lai loi MamaDilava isi lailo Kosi kitae Iesu Keliso keala. huhugei la hoeseavege lale uu dua ave.³Lailoi Kosi Iesu Keliso keu mama lailolai uvuiva. Dilava kela vali bahata ivive letatavai hoeaseavagei. ⁴Lai vateu tuvu agige Dilava kela lailo dulugeva, isi olale ata voleta vateu tuvu agiale kelai Dilava vuvunele lailo hoeaseavale vuvune kele lai ibilalu ata ke dulugei.⁵Keliso vatetuvu moeaga agiale ke late lailota vatetuvu agige. Isito vateU tuvu keule Keliso lailo vuvunetiale kele lai uu dua. ⁶Keliso vateu tuvu agiale ke late loea vateutuvu agiva. Ige Keliso auu vuvunele lo dulugeale kele loo neniai uii. Ke late late vateutuvu kele homasi lale Vaito meliai uge Dilavau laa agige. ⁷Lo huhuige laa vateu tuvu agivale kele otolovalu bele. Lo huhuige lo vateu tuvu agige Keliso lo dulugeale ke late aule vateu tuvu kele laa dulugei.⁸Loi kakoluvuia, loo lai laa lavigege huhuave loo Eisia vatae vateu tuvu kitae agievelu.Vateu tuvu kitae loele loige loo huhuai kosealu lale oleve kateai uevei. ⁹Lo huhuai kosealu vateu tuvu keule lo agige loeale vovoi. .isito vateu tuvu keu loeale loige Dilava olage loi goada ue solisito lo Dilava ataea vovoge aule ke isage abole kobekavale keu vuvuneleaule loo dulugei. ¹⁰Katealelu Dilavau lo dulugege lo vateu tuvu kele vovo solisto ueviva.Loi uvu vai Dilava vavuale kelu aule vali bahata loo melitigei.¹¹Katealelu lata vali bahata lolai guliguliageve ige Dilavaule lai koto evisi loo dulugei ige loele kele meliai hauage ata moeagaeale sisilai Dilava hoeaseavai.¹²Loi kakolovuia lo sisilalu.Lo huhuige loea vatau aveve ke aa solisito aveve dua ke ula lo age laa ke ivalu. Lo laa seleavei ataea lulelele laa haive solilu, isito Dilava lo huhuige loo hoeaseavale kele lo Dilavau koto loui laa haivelu. ¹³Lo malomalo nona loui lalai hanava solilu, isito lo lalai kisaiai olale laa ke dodavei kele lulele via. ¹⁴La aike loi aveve bahata diba solilu ,isito daa olale Lailoi Kosi kitae Iesu keu valiu loige loi aveve bahata ivai lolai sisilave.Ige loeale vali kela lai sisila aii.¹⁵Da huhuige a veveabe keule kateai.Katealelu da memila lae tiveve ke huhuai lolai laeo deiai ti abutiai ige laa kele uu duaii. ¹⁶Da huhuige dale memila lae taitoba vaoe Magidonia vatae tai uluaga ba tota kuialai laeo tai la ivegei.Ige lale daa duluage dale Diudia vatae tai.¹⁷Da laeo tiveve ke huhuale ke aa solige, laa voleale koseai loui, seleivale atala keu. Laa huhuige da di olau huhuila ke aii laa seleavelu.Vali Voleo dale loui koseaito mana daleba loi. isito daba lolivelu bele. ¹⁸Dilava keu leleve,ige Di koto keta leleve.Di koto keu bahata malomalo koto olie solilu.¹⁹Dilava vo Iesu Keliso keu kotola Siluviniesi,Timoti isi dau lo ke loui laa haiveva.Iesu Keliso koto keu malomalo koto olie solilu, isito keu lelevela.Aule vateu louale ke aii. ²⁰Dilava au koto vai vaeavale ke Iesule ke neni agisi lelevetisi.Kelega lai Dilava ivi hoeaseavai guliguliai loui koseiva Iesu Keliso kele koto keu leleve.²¹Dilava kela au vuvunele lailo agigei hoeseavege lai Keliso luvita Igali toai meliava,keu lailo makagei au Munana tuvu lailoi uvue otovelu. ²²Keu lailo makagei au Munana tuvu lailoi uvue otoveale kele lai huhuige lailoea Dilava ataea.Isi kele lai dibage au lailolai hau otoveale ke lailole bahata agisi.²³Dilavau dibage da memila lae loiesoliale ke kosealu la aveve toela vole ageale kea ula age da ola solilulae loi koto isute loui la agisi isutigei. ²⁴Da olasolilu lai evisi vai toelatisi koto louge laa di isivi ula alivelu.Isito da olai laele loviu dua age kele sisilave.

Chapter 2

¹Di ivila Bolo Dilava isivilega da Iesu Keliso abositolo olisi lailoi kakolo Timotiti lalai levaleva ko kisaiai hanaviva, ekalesia kolinito oe uvale isi Dilava ataea Guliki vatae uvalela ke nenilaiga lo levaleva ko kisaiai hanavalu. ²Lo olalela lailoi Mama Dilava isi lailoi Kosi kitae Iesu Keliso keala huhuige la hoeaseavege lale uu dua ave.³Lailo Kosi Iesu Keliso keu mamau lailolai uvuiva.Dilava kela vali bahata lailo dulugeva,keu Katealelu lailole vali bahata ivive letatavai hoeaseavagei. ⁴Lai vateu tuvu agige Dilava kela lailo dulugeva.Isi olale ata voleta vateu tuvu agiale ke lai Dilava vuvunele lailo hoeaseavale vuvune kele lai ibilalu ata ke dulugei.⁵Laa volea memila aveve toela ale keu daa igali vai isutiesolilu, isito la bahata ketagau ke agisi toelatigelu.Ige kelega lai bahata uvualu. Isito daa ola soliale aveve toela ale kelu koto isute loulivelu. ⁶Kosealelu laa moeagaea avolu koto isute moeaga louge nenivela keu,eu vatetuvu kitae valu lai koto kele. ⁷Laeaba au aveve toela ale kee huhu moeagavale.Isito aike ke vai melitige au kele meliai uii au evievile.⁸Katealelu daa ola kitaealu,laa ke hoeaseavage aule huhuige la avolu ola kitaealu. ⁹Da levaleva kele kisaiai loui kosealu da olai lai uvu kaoai, au laa da koto louvale ke au laa eviva bela laa evie soliva ouu ata voleu laele aveve toela voleale,lale ibilave aa solisito kalevage dale data laa ale ke late aii.¹⁰Katealelu isoho ata voleu daele aveve aveve toela aage dale Iesu Keliso vuvunele ke solige lale da ale ke huhuave. ¹¹Isito lailole aveve toela loui hoeaseava solige Seteneule aveve toela kele lailo lehosivegei aau huhui toela kele lailo seleavei lailo agigei.¹²Da memila toloasi oe tige Dilava dalu auu hau anaka alavage ata ke nenia kotou dua da louale ke evievelu. ¹³Da oo keveo Kosive lovi kitae alu, isito dii kakolo Taitaiu loie solige da ke huhu kitaealu, kosealelu da lai nonau ioni evie solisi ke hanavage laeo tialeu tota kuialai loie solilu kelega da ata ke kalevei Magidonia vatae tilu.¹⁴Da aike Dilava ivi hoeaseavai sisilalu. Kosealelu Dilava vatau Kosive vuvunele lailo agige Lai Keliso luvita igali toalu,keu lailo agisi olale lai vatava moeagaletai Keliso koto loui ata haivege abo kele luleleai. ¹⁵Ige Dilava lailo agige Keliso koto louvale keu e vievi ata kele senisi hagote olisi uii, isito evie sollivale ata kele hagou uee solilu.¹⁶Evie sollivale kea ke evige keu aboele sou toela age eaa ke evisi voviva, isito evievi ataea ke evisi huhuige keu hagou dua alu .Isi kele uveve dua ava ialelu lai loea Dilavau hau kele meliai. ¹⁷Ata volea Dilavau hau ko aii olavale kele abo ibila kitae agisi.Dilavau loo hanavege lo Dilavau nile Keliso koto leleve loui ata haiveva.

Chapter 3

¹Lo koto kateale louale kele la huhuige loea lomiga letatavagelu.Ata volea abo loviavale ke loui abobiga letatavageva isito loea voleali kate soliva. ²Kosealelu laea loi levaleva dodavei luleleave ke late, ata bahata kea Kelisou aveve dua laele ivaì, luleleige loea laa haive dua alu. ³Ataea luleleige lola luta Keliso nona ko loui laa haivelu.Isito Keliso biagela au koto ke loui lai luti baiu uvule kisaialu isi lai ivogi uvule.⁴Iale lo laele Kelisou lovi o hauve avale keu loi melilega lo aa solisito Dilava goadalega lo lovive ke ava. ⁵Lo ba lomiga letatavai o hanivavai huhuai kosealivelu bele lo loi huhunelege lo lovi ko ava.Isito loeale huhuai koseai Dilava siaulega lo lovive o hauve ke a eviva. ⁶Dilava kela kelisou basu dogave ke aii lo vuvunetigeva,lo basuve ke lovai louva.basu keu munana tuvu basula.Munanau tuvu kotou dogala keu ukolikoli giboai soneai. u⁷Memila Dilava auu basu nona vulele kisaiai Mousese vavuge atagaveu Mousesele loige Mousese niu atagai ulu.Iselala ata kea ke ivage nive keu levookikiai uge abo ivalivelu age aboele nenia solilu.Mousese basute kele atagau ulu, isito ataeaba kele ukolikoli mauli agilivelu bele. ⁸Iale Munanau tuvu kotou dogave ataga keu Mouseseu basu ale atagate leiviai ataga kitae o lilu.⁹Mousese basute kele atagau ulu, isito basu dogave kele ataga kitae you.Kosealelu Mousese basu basute kele ataea Dilavau nile nenie solilu isito basu dogave kele ataea Dilavau nile ata vaite ulaea uevelu. ¹⁰Basu dogave keu atagate keu bosiai Mousese basute keu ataga leiviai bosiai Mousese vile ke leiviage Vesui uee solilu. ¹¹Mousese basute ataga keu vali moeagale ue solilu,isito basu dogave atagate keule vali baita uitigei.¹²Katealelu lai vali bahata vabu kalevaito meliai kotou doga koo loui ata haivege. ¹³Lai Mouseseu ale ke late aa kalevai, Mouseseu Dilava atagau nivele kalui atagai ualeke ogonata kee bavulu olae solilu Iselala ata kea kee ivai.¹⁴Memila Isalala ata kea huhuiabeu toloai ulu, isi ave vali kotale huhuiabe keta toelai ulu kea Mousese basu koto ke dodaveito kele lulele solilu. ¹⁵Isito memila vali kele isi ave vali kole Iselala ata kea mouseseu basu koto ke dodavege huhuiabe keu toloige abo lulele savalu. ¹⁶Isito ole kuakavai Kosive lovaluaga aboi huhui toela kee kalevale ata keale kotovele luleleai.¹⁷Kosiveu Munana tuvute, ige Munana tuvu keu ata vadeu uvue tige ata keule memila huhuite ke kalei kotou doga ke huhuai kele luleleai. ¹⁸Katealelu lai Bevali aveve late aii ataele Kosiveu koto ko loui lekoveai bevaliu atagale ke late aii.Kosive aveve dua keu atagage Munanave tuvu vuvunele atagave keule laloili uge lailole ago avolate aii avoluvita uii gigei.

Chapter 4

¹Dilavau lolai uvuai au koto loui ata haiveve hau ke homasiava solilu, isito lo kele meliai hauve aeviva. ²Lo Matiu aveve ke kalevalu. Lo ola soliale ata seleavei lo ola soliale Dilavau koto loui lekoveai ata seleavei. Isito lo Dilava nile koto leleve ke loui ata haivege ataea bahata ke evisi huhuige koto keu leleve.³Lo ola soliale Dilavau nona vai mahogovalivelu,isito evie solivale kea ke evige koto keu aboele hogolahale ke late. ⁴Vatau kosiveu evievi solivale kea huhui bavuge kea ola soliale Dilava koto evilivelu kea ke bavuevege kea Kelisou kotou dua ataga ke iva solilu Keliso Dilavati vole late.isito seteneu ata bavuge kea ataga ke iva solilu.⁵Katealelu loea lomiga letatavei koto loui ata haive soliva,isito Iesu Kelisou kotola lo loui ata haiveva.Isi loui koseiva kea lailoi Kosive Ige loea lai eseuese late olisi Iesu lovile laa dulugeva. ⁶Memila voleo Dilavau loui avoe vavi kele ataga atauleba loi.Dilava kela louge Iesu ataga vai loale lailo haivege lai avoele Dilavau ataga ivai luleleai.⁷Lailoea aveve toela avale ataea,isito Dilavau au kotou dua vai lailo uvue vaeavai olale ataea atagave ke ivaevei huhuige ataga keu ataele loie solilu. ⁸Aveve isute ke moeagaea loele loiva,isito aveve keu lo agigei toelatie soliva. ⁹Ataea vateu tuvu loamei lo kaveva isito Dilava loili uge lo vovo soliva. ¹⁰Iesu vateutuvu agisi voeleale ke late lo hauve ai vateu tuvu kitae agiva vali bahata Iesu aveve vole dogave vailoi vateu tuvu kitae vale ke late lota hauve dogave ke ai.¹¹Vali bahata lo Iesu lovi avale kele ataea olai lo kavei,isege volea ivage lo avale keu Iesu avale ke late lo ava. ¹²Lo lai uveve dua isi ukolikoli mauli agiveve kelu hauai vateu tuvu kitae agieveva.¹³Ata voleu bukau kotole loui avoe di evievilega da koto koo loui ata haiveva. Ige lota evievi ke igalilega lo koto ko loui ata haiveva. ¹⁴Lo luleleige Dilavau lailoi Kosive Iesu isage kobelale ke late aule lailo isage vovole kobekavai.Ige Dilavale lailo ko neni agige lailole Iesu luvita igali toai uii. ¹⁵Lalaiga lo lovi ou hau ko aii vateu tuvu ko neni bavui tige Dilavau ata ke hoeaseavege abota guliguliai Dilava hoeaseavai ivive letatavai.¹⁶Katealu loba lovi koo homasiavalu bele.Loi vava kou okeleava,isito Dilavau vali bahata loo uvu hoeaseavai vai melitiva. ¹⁷Lo vateu tuvu agivale keu egeai kitae olie solilu.Isito vateu tuvu kele Dilavaule au ataga kitae loamege keule vateu tuvu ke leiviai vali bahata uii tigei. ¹⁸Katealelu lo vatau valevile aike ivivale ke huhue soliva,Isito lo Otogoe valevile iva solivale ke huhuava, kosealelu lai aike ivivale koeale vesui uesolisi.Isito Otogo vile lai iva solivale keule uii tigei vali bahata kelu ai uvu vai Otogoe vaeava.

Chapter 5

¹Lo luleleige lailoeale vata koveo vateu tuvu kitae agievei vovoge Dilavaule Otogou vavate dogave ke lai loamege lailole uii tigei. ²Katealelu lai aike Otogou vavate agilivelu huhuai olale Dilavau vava ke lailoamei. ³Lai ogona dogave katulivelu olavale kelate, lai olale vavau doga lai agisi Otogoe tai.⁴Lai vata koveo uale kele aveve isuteale lailolai loigei, ige lailole ke Isule kekohamai Lo ola solilu lai vatau vavaketa kobekavalivelu.Isito lo olale lai Otogou vavata kobekavai, ige voele vavate keule uesolisege giboai soneale vavate keule ukolikoliai ugei. ⁵Dilava kela lailolai vavau dogave ke otovelu iale lailole ke agisi. Lo huhuige Dilava kela auu Munanau tuvu lailoameale keule au vavau doga lai loamei.⁶Katealelu loo vali bahata ke huhuai meliai ueviva.Lailoea vatau vavau lailoele uge lai huhuige laiba Kosive luvita Otogoe ulivelu bele. ⁷Lai aike Kosive iva solilu, isito lailole ke huhuai lailoi evievile melitavai Vaoeba ivaevei. ⁸Katealeluga loo meliai olavale vatau vavate ke kalevai Otogoe tai vavau doga agievei Kosive luvita igalitoai uii.⁹katealelu vata koveo isoho Otogoe lo Kosiveu ola ko lo aleu kitaeai ulu, ige lo olai Kosiveu olake ula lo agigei. ¹⁰Lo huhuige lailoeale bahata Kelisou vavale leleisege aule lailoi aveve lai vatae ui avaleke igaligaliai kaoai keneni iva aii lailo vaevei.Ige au ale ke vasege dau dale vai voele o mauli amigalu huhua.¹¹Katealelu lo Dilava vabuiavai melitavai ata haiveva,Dilavau lo avale ko bahata dibalu. ¹²Lo koto kele olae savalu lai nile lomiga letatavalivelu.Isito lo olale la haivegei, lo avale keneni loui laa haivelivelu ata volea laeo loi abobiga letatavage lo avale nona ke loui lavigeve.Ata kea lai nile duave Isito uvuiabe keu toelalu.¹³Ata kea huhuige loea ata tilogote ataea, lo Dilava hau avale kelega abo lolai koto kateale loueviva.Isito loea tilogo solilu,isito loea hau kelega laa dulugeva. ¹⁴Kelisou au ola lailoameale kelega lo lovive ke aeviva.Lo huhuige ata igali Keliso keu ata bahata Kelaigau voeleige lailoi aveve toelalu lai vovivale keu vesulu. ¹⁵Kelisou ata bahatalai voeleale kelu olale ata bahata kea olave ula a evigei.¹⁶Katealelu lo ataea Aveve keula ivai huhuai kosealu isoho keu atakava,isito lo Ekalesia oliale kele huhui ke kalevalu. ¹⁷Kosealelu ata vadeu Kelisoti igali toage Kelisoule uveve dogave vai vavuge memila avale keule vesui,isege aveve dogaveule loi avoele uii.¹⁸Lai memila Dilava vileo oge volela ulu Isito Dilavau Iesu Kelisoele lailo agigelu Ige lai kakoluvuiabe olievelu.Isi au loviu hau lailoamelu olale lai ata haivege abota Dilavau kakoluvu olisi. ¹⁹Lo ata haivei loui kosealu,Iesu Keliso kelega Dilavau olale ata bahata keali kakolovuai.Keu olae solilu ataea kalau toela ibilave vavelivelu,isito keu olale lo kotove loui ata haivege abo aboili kakoluvuai.²⁰Dilavau loo hanavege lo Iesu Keliso koto loui ata haiveva,Dilava kela au koto vai loamege lo lalai louva Iesu Keliso ivile loo laa lavigei loui koseai la avale toela kekalevai lailoi Mama kitae Dilava ke luvita kakolovuave. ²¹Iesu Keliso avevebe toela aa solilu isito Mama Dilavau lailo toela vai Iesu Keliso vilele vaeavage uisoliale kele,lailole avoluvita igali toai Dilavau nile lilikate olisi uii.

Chapter 6

¹Dilava au loviu hau loameale kelu lole loui laa lavigei loui koseai Mama Dilavau laa huhuige la hoeaseveale kelu labea kalevalive. ²Bukau kotole Dilavau loui avoe laa da toiavale kele da olai ave vali kole la dulugei, la agigei da kele nona vole louge evige.Aike vali kole la Dilavau koto evige aule la agigei. ³Lo olae savalu Dilavau haule aveve toela age, ataea ke ivai homasiai guliguli kalevai.⁴Isito lo olale hauve kele aveve dua age ataea ke ivai huhuige loea Dilavau hau avale esea katealele aveve toela vadeu loele louge lo kele vateu tuvu agisi ke huhue solisito kele meliava ⁵Ataea lo kavei lo agigei dibulae otovei lo agisi toelatigeva.Lo vagalata lovi kitae aevei nava savava. ⁶Lo loi uvu vai ata kevaveale kele loi tuvu keu vesuge lo aveve dua ke ai Dilava lulele koto loui ata haivei hoeaseavageva. ⁷Ige kele ataea lo ivege loea Kosive hau avale esea, Dilava Munana tuvu lo melitige lo kotove leleve ke ulale lo nonai ata lavigei Ige loi aveve keu meliai.⁸Ata volea lolai koto dua loui lo hoeseaveva isege ata volea lo evaseavei lolai kotou toela loui avoe la kea ata seleavei oiva. Isito lo abolai louvale keu kotou dua ula lo louva. ⁹Ata volea loi avevele lulele savalu, isege volea loi aveve bahata kele lulele aevelu,avoe keale isoho vovoi isege lola Koea ueviva. ¹⁰Abo lo agigei toelatigevale kele lo uvuaeviva,isito lo vali bahata sisilaeviva. Loea hau moeagate olie savalu,isito lo ata moeaga agigei haivege ea Otogou kototele hau moeagate olievelu vatau vabeu loele ue solilu. Isito lo Otogou valevile moeaga agisi kelu sisilave.¹¹Kolinito ataea loi kotobe lalai mahogova solilu. Isito loi uvule uale koto kenenila lo ke bahata loui la lavigeva. ¹²Lo lalai uvu dua kebe bavuge solilu, isito lala lolai uvu bavuva. ¹³La loi ese late olila age, loi uvu bahata laele uale ke late lata lai uvu bahata loameve, ige lai igali olisi.¹⁴La bea momai evie solivale atakeali igali toavale aveve dua avale keali ba igali toalivelu bele aveve toela avale keali, ke late atagauba vaviti igali toalivelu bele. ¹⁵Kelisou ba Seteneti igali toalivelu bele ou uvu igalialivelu bele,ke late evievi ataea ba evie solivale ataeali igali toalivelu bele. ¹⁶Dilava ekalesia keale oleveo kateai seleivale silava hoeaseavale keali igali toai.Keu katesolilu kosealelu ukolikoli Dilava keu lailola keu. Da koto louale kele Dilava memila koto vole loulu, loui avoe dale di ataea minale ui Dilavaeabe olisege ea di ata olievei.¹⁷Katealelu Kosiveu bukau kotole tota loui avoe aveve toela avale kea aveveabe kelate aa kalevave, kalevei ogeta teve aboili uii aveveabe toela ke late aeviva. Kelu ogeta ogeta uge da loi laa agigei. ¹⁸.dale lai Mama olige laeale di ese olive, Kosive vuvunete dala di koto ko louva kelu toela kalevave laea daeleala.

Chapter 7

¹Di uvu huhui kakoluvuia lai lolai koto koseale Dilavau loulu,avoe lai Dilava vabuiavai vavau aveve toela bahata ke kalevai huhui toela ke neni kalevai to aveve dua ula aii uveve tuvuteai uevegeve.²Loea laele avevebeu toela as savalu.Isi laa seleave solilu katealelu lai uvu loameve. ³Da Koto ke loui olae solilu la agigei toelatigei.Isito da koto louale kele loi uvu bahata laele ulu. ⁴Da lai aveve ke huhuai lai sisilai huhuage laeale bahata uu dua aevigei.Katealelu vali moeagale vateu tuvu loele loige da ke huhue solisito sisila ulale uva.⁵Lo vali voleo Masidonia vatae tialea usege aveve toela moeagaea loele lolu.Ataea voleali ugologoloai volelai louva, ige lo aveveabe ke ivai vabualu. ⁶Isito Dilavau loi uvu vai melitige lo melievelu, kosealeluTaitasiu lolai loige lo kele sisilai meliavelu. ⁷Taitasiu loale ke ulale loili sisila solilu,isito eu loi laa bahata vadeu avale dua ke neni lolai louge lo evisi lalai sisilalu.Lo evige laa Misinali Taitasi ke naliava dua avaga eu tota kuialai lolu.⁸Da lalai kisai vole hanavale ke huhuige Di uvu isualu, da vabuai koseale huhualu isoho Kolinito ata keale kisai ke ivai Isu kitaeaevei Isito da ke hanavage duave. ⁹Da aike lai koto ke evisi sisilalu .Isito la isuage Dilava la hoeaseavege la avale toela ke kalevale kelega da sisilalu. ¹⁰Isito la isuale kele Dilavau lai uvu lekoveige la aveve toela avale ke kalevai ukolikoli kuvalaga la ke tiva isi kele lale uvue solisito sisilave.Isito vatau ataea isuivale kea voele kuvalaga kea tiva.¹¹La dii kisai ivai isuivale kele Dilavaule la hoeaseavei.kele la kobekavai aveve toela la avale ke louge lale kelu sivai, homasiai ba kotove evilivelu bele,kele dale la agisi duatige lale kele dalu olave. ¹²Da kisai ke kisaiai lalai hanavale keu aveve toela avale ata ke ulalaiga da ke kisaialu olale la Dilava nile lai uvu lekoveale kele ataeale huhuige laea lo lovelu ige lai igali.¹³Lo lai aveve dua evisi sisilalu La Taitasi duluai vai duatige eu sisila kitae lalai alu,kele haule meliai ulu ige lo ke evisi sisila kitae lalai alu. ¹⁴Da vali voleo Taitasi laviai kosealu Kolinito ata kea aveve dua avale ataeala kea.Ige la ke duluduai hoeaseveale kele da koto louale keu sele solilu Isito da vali bahata koto leleve ula louvale kelu da Taitasi laviale keu leleve.¹⁵La Taitasi vavae taliveluage lai vavakou avolu savave ula, sekiai avoluvita uge keu duave.La kelate avolu avaga eu taitota lalai uvu kitae aii tota lalai sisila kitae alu. ¹⁶Ige da Bolota lalai sisila kitae alu.Lai aveve dua kelu, da lai aveve dua ke ivage lai aveve keu vali bahata laele uvalela keu.

Chapter 8v 1 Di kakolovuia,Dilava Masidonia Ekalesia huhugei hoeaseveale kotoke da loui laa lavigege evive.v 2 Ekalesia kea vateu tuvu kitae agieveva isito kea ke huhue savaito kelu sisilai kobekavai abo valevile kele ata vole dulugeva.Ata kea hauiabea ue solivale kea.

³Isito daa huhuige kea aboi olale hau kitae agisi ata vavelivelu kelu agisi loamelu. ⁴Ea olale loo hauiabe ke agisi Diudia vatae ata kee dulugei vaevei. ⁵Lo huhuige ata kea hauiabea ue solila age Ekalesia ke ivai luta abo uvu vai Kosive Dilava vavuito,Dilavau olale aboi uvu vai loemei isi valivelu uvule loemei.⁶Taitasila luta Diudiae ata dulugeve nona ke louge laa kee evisi olale Diudia ata ke dulugei,kelu dale tota Taitasi hanavage eu tai lai adale moni agisiloi ata ke dulugei vavei. ⁷Laa aveve bahata avale keu duave, lai evievi kele meliave. Isi laa kotole lulele ai loui ata haiveva isi laa lolai olava, isi lo duluge dua aeviva katealelu lai uvu agisi ata ke vavei lai haule ata ke duluge duluge dua ave.⁸Da olae solilu aveve ke bavuge laa ke alivelu,isito Magidonia ata kea kee aii ata ke dulugeva kela da ke loui laa haiveva. Lai olale haule kee dulugeve. ⁹Laa dibage lailoi Kosive Iesu Keliso keu lailo huhugei lailo hoeasevei Otogo keveo keu hauve moeagaea ulu.¹⁰Keu aveve kateale ale kele da huhuige la memila lahani vole ke uvue lai obeleni otovege iviveu uale kee otovegau vesui, la memila lai olale Dubu voleo moni otovelu. ¹¹Katealelu meliai,kobekavai iviveu uale ke otovege vesui la moni louale ke ivi. La hauai louale ke otovege vesui. ¹²Lale lai olale moni ke otovege Dilavaule ke ivai sisilai la moni kitae agiluga moni kitae vaeava. Isi moni eseve valuaga moni eseve vaeavage keta duave.¹³Da olae solilu la moni kitae ata vaveito vagala ta uevelivelu. ¹⁴Isito la aike hau kitae agivale kele ata ke dulugeve haule.Ilivelu vaoe valiu toelau laele loige ea abota la dulugei..Katealelu la ba aboili uu toela alivelu bele.kea lai kakoluvuiala kea. ¹⁵Bekau kotou kele loui avoe Dilavau lovi vole mana Otogoe aneluia lovi ke iselalai hanavage ata volea moeaga agievelu. Isege volea eseve agilu.Ige kitae agivale kea vole agisi eseve agiale ke vavege.Ea aboili vole late loviu nenike agievelu.¹⁶Lo dilavalu sisila kitae aevelu. Kosealelu Dilavau Taitasi uvu hoeaseavage. Lo la haivei la dulugeale ke late.Keu ola kitaeai.La haivei la dulugei. ¹⁷Lo au laeo tiveve koto ke loui laviage eu evisi olai sole kata laeo tai la haivei la dulugei.¹⁸Lo ke hanavage.Evievi ata voleale vaviti tai.Evievi ata Keu Dilavau koto loui haivege Ekalesia bahata hauve kele ivive letatavalu. ¹⁹Abo ke letatavai olavale lole avoti obeleni agisi talivelu diudea ata ke vavei.Ige ata keale lai vavuale ke ivai Dilavau ivi hoeaseavai.²⁰Lo ata a buti ke hanavage abole laeo loi moni ke agisi.Lo olae soliale la ke huhuai loui koseai Bolou amigalugau moni Ko bosi agiva. ²¹Isito lo olai Kosiveu nile a veveu dua ula ai.Ataea nitale ige abo ke ivai.²²Katealelu loeale loi kakolo vole hanavage aule Taitasiti abo ata vole letatavale keali tai moni ke nekovai ui o naliai ui. Ata Keu atau dua vavolo site ata. Lo ivage keu vali bahata Dilavau haukalale meliage. Keu olai loi la dulugei. Eu luleleige lale kotove evisi, duluai,Hoeasea vai. ²³La ivage Taitasi keule dati hauai, la dulu gevale ata.Taitasi keule ba evievi ata abuti lohomegei laeo loi. Ekalesia keveo uvale keala ke hanavage laeo loi aveve dua ai la Hoeaseavege kele Kelisou ivi Hoeasea valve. ²⁴Kea loige abolai olai Hoeasevei dulugeve Lai Kateale abolai age.Koveo Ekalesia kealeke evisi lai sisila ai. Lai aveve dua loui la letata vegei.

Chapter 9

¹DILAVAu ataea Diudeae uvale ke dulugelivelu koto louale ke laa evilu. Katealelu daba koto moeaga loulivelu bele. ²Daa huhuige laea olai ata ke meliai dulugei daa la letatavegei Masidonia ata ke lavigei kosealu. Kolinito ata keale lahani kele obeleni moeaga otovelu. Daa la avale ke louge kea meliai la avale kelate aeviva.³Dale aike ata abuitita igalita hanavege lae loi la haivege lale kotoeabe evisi obeleni otovege dale lai aveve ke loui lai ivi letatavege keule leleve olisi. ⁴Isito la ke asavage Magidonia ataeale da luvita loi ivage laa ke asolige dii koto keu seleige dale matiai. Laa alebele daa lalai sisilai ige lataeala ba kelu matiave. ⁵Katealeluga lo ata abutita igalita ke hanavege lolai unila laeo loeviva lo olale kea lalai lo koto louale ke louge. Laa luta louale obeleni ke agisi otovei usege lo loi ige Magidonia ata kea ivage da lalai koto hanavage la ke asolilu isito laea lai olalega ke otovelu.⁶Dii koto ko huhuave oleule vu eseve aluaga aule lovi eseve agisi, isege oleule vu kitae aluaga aule lovi moeaga agisi. ⁷Katealelu da louale ke huhuavei vadeu laele uale ke agisi obelenilu otoveve da ola soliale da koto louale kele la obeleni otovei huhui moeaga aevelivelu. Kosealelu DILAVA olalela la igaligaliai sisilale obeleni moni ke otoveve.⁸Lale kateale age DILAVAule au vuvunele hau moeaga lamege lale ke agisi vali bahata kele udua ai ata vole duluge dua ai uve. ⁹Bukau kotou kele loui avoe ata vadeu au hau agisi ata vadeuia hauiabea ue solivale ke vaveu dua age aveveabe dua keule vali bahata DILAVAu nile ui tigei.¹⁰DILAVA kela vali bahata loviu ii ata vavege abo ke kai kele lovi isi ueviva. Kelate aule hau moeaga lamege lale agisi aliai ogona site ke vaveve. Guluai auvu agivale isito ouai ata vave ale kelate age DILAVAule aa hoeaseavai hau moeaga amui. Ige lale vali bahata aveve dua ke ageve. ¹¹DILAVAu valevile moeaga lamege lai hauia loi koboai uge, ke vole agisi ata vole vavei obelenilu vole loamege lo keta ata vole duugei vavege ata keale sisilai DILAVAu ivi letatavai hoeaseavai.¹²La ogonale ata dulugei ouai vavevale keu aveve dua igalila keule hau ke valuaga uvue keule vusahovoge aule sisilale loi DILAVA hoeaseavai. ¹³La koto evisi aveve dua kateale avale kele ataeale lai aveve dua ke ivai luleleige laea IESU KELISOu koto evisi avale ataea la ke dulugei ata voleta dulugevale kele keale abota DILAVA hoeaseavai. ¹⁴Isi keale abo uvu bahata vai laele vaeavai lalai guliguliagei. Kosealelu DILAVAu la huhugei la hoeaseavege la kele ata moeaga dulugevale keu duave. ¹⁵DILAVAu la huhugei la hoeaseavale kele lale oleveo kateai ibilave vavui. Keu nenie solilu isito lai vali bahata ivive loui letatavai hoeaseavagei.

Chapter 10

¹Koto vole ko evive la volea loui kosealu Bolou loili uvale keule lolai koto savatele nonagei isito au loili ue solivale kele aule lolai koto iste hanavagei isito KELISOu nona savate loui ata hoeaseavale kelate da ava. ²Daa olae soliale laeo loi koto isute loui la haivelivelu isito da laeo loige la volea loui kosealu Bolou vatau avevele meliava kea kateai louge dale abolai koto isutele nonai lavigei.³Leleve ula lai vata koveo ueviva isito lai vatau vavau isivi melie soliva. ⁴Lailoeale ba vatau siaubeta seteneu aveve bavulivelu bele. Isito lailole DILAVAu avale vuvuneve kela setene avale vuvuneve ke bavuge aule ue solisi.⁵Vuvune kele lailole ataea seleivale nona ke kavai ige ata volea abobiga letatavei olae soliale ataea DILAVAu nonale luleleai. Kelu abo masiva kotota vole bavugevale ke DILAVA vuvunele ke kavai kosai katuge kea huhuiabe keu vovolovage abo DILAVA lovai kelu lai loi uhui keneni vai DILAVA vavu. Aa ke kalege huhui toela aule vai aela loi. ⁶Lole loluaga vuvune kele la avale toela ke laele kaoai ige olea IESU KELISOu nona eviale kelai kotou dua loui. Isito la olea Kelisou koto evie soliale kelai koto isute loui iilaeabe vavei.⁷Daa la agigei duatievelivelu lai aveve toelale koto isute louvale kele la huhuige dau atau toela isoho la voleule loui koseai da KELISOu atau dua isito lailo konenia vole late IESU KELISOu ata ulaeala. ⁸Kosiveu au vuvune loameale kele da damiga letatavage keta duave. Kosealelu vuvuneve kele dale la agigei toelatige solisito la agigei melitieveva kelu meliai uve.⁹Da ko loui ola soliale la di levaleva ko ivai vabualivelu. ¹⁰La volea loui kosealu Bolo au levaleva koto isute louva. Isito loili uvale melie solige kotoveta isue soliva.¹¹Abo kateai louito lulele solilu abole luleleige da levaleva kisaiai hanavivale ke kotoveu da laili ui la lavigevale koto kelate la da ke levalevale louva. Dale ba laeo loi levalevale louale ke late ai. ¹²La volea abobiga letatavei huhuai avoe loea duave isito ata kea kele lulele savalu kea abobiga ula letatavagei loui avoe. Lo ata vole leivigei aveve dua avalea isi abo avale kele koto loui avoe loea aveve dua avalea isito loea kate solilu.¹³Kea abobiga letatavale kelate loea asoliva isito DILAVAu au haukala loameale ke ulala lo lalai ava. Lo lalai hau kavale kele lo lomiga letatavage keu duave. ¹⁴DILAVAu au haukala lovi loamege lo memila kele laeo loi KELISOu kotou dua loui la haivelu iale DILAVAu lo haivei lo hanavege keluga lo loi la haiveva.¹⁵Ata volea oleveo kateai DILAVA lovi avale kele lo koto loui lomiga letatave soliva isito DILAVAu au lovi loameale kele lole koto loui lomiga letatavegei lo huhuige laeale lai evievile goadai leleige lole govadai la haive dua ai DILAVAu au haukala lo vaveale kele lole la haive dua ai. ¹⁶Lole la haivege ue solige lole la kalevei vata voleo tai ata ke haivei kotou dua ko louive lo olae soliale ata volea memila aloloai haivevale ata keveo tai haiveei lomiga letatavegei koseai lola ko alu. Isito lo olale atau dogaea uale keveo lo tai alaoloai haivei.¹⁷Bukau kotou kele loui avoe la vadeu avale kele momai lamiga letatavagelive isito kosiveu vuvunelega la hauve avale kele ivie hoeaseavai letatavave. ¹⁸Kelate ata vadeu au lovile amiga letatavage keu toelalu isito kosiveu au lovile ata ke letatavege keu duave kelu melia DILAVAu hau kele hauagei.

Chapter 11

¹La dibage lai lailomiga letatavage keu aveve vole toelala keu isito dale aike di aveve loui damiga letatavaveve koto louge momai ke evisi homasiavalive kosealelu lalaiga da ke louva. ²La kea va vole late va keu malahaeali na solisi aveve toela ke asolilu vau tuvu igali kelate DILAVAu olae solilu la aveve toela alivelu ige data katealu da olale la aveve dua age IESU KELISOu la agige da valive sisilai.³Isito da ke huhuai vabualu la IESU KELISO luvita igali toai lai uvu bahata vavuale kele oloivaga ata volea laeo loi lai uvu isi la seleavege la IESU KELISO kalevaeaviva. Memila voleo ute luleleteu loi ivi uvu isi seleavale kelate abo loi la seleaveva. ⁴Abo laeo loi la seleavei IESU KELISOu nonale nona tolove loui la haivava isito loea kate solito laeo loi IESU KELISOu kotou dua ke loui la haivege la kele DILAVAu munanau tuvu agievelu iale lale loi koto homasiavaito kea kotote eviluaga lale kele silava toela kea munanate agive.⁵La loui kosealu ata kea loi Abositolo atau duala kea la kateila ai di koto evie soliva isito da huhuige ata kea Abositolo haukala kole da leivie solilu. ⁶Isoho la huhuige da neniai la haive soliva isito da DILAVAu aveve ke dibai kele lulelealu lo vali moeaga laeo loi la haivevale kale la huhuige da di lulelega ke la haiveva.⁷Da DILAVAu kotou dua loui la haivevale kele da olae soliale laele dii ibila valivelu isito da olale damiga letolevai to la letatavei la haive dua age au la huhuige da avale keule toelai. ⁸da laili ui hauasege Ekalesi volea di ibila ava ige moniabe kelega da hauai la dulugeva. ⁹Da laili usege di moniu vesuge da monilu la imiliave solilu isito evievi ata volea Magidonia vatae loale keala loi di olau hau ke damuevelu da memila laele haube agie solilu isi dale ba vaoe laele haube agilivelu bele.¹⁰IESU KELISOu koto leleve keu di uvule uale kele da lai hau agivlivelu bele koto ke loulu. Katealelu Guliki vatale uale la kea ba koseai loulivelu bele Bolou amigalu loi hau agiva. ¹¹Vadeuluga da koto kateale lalai louva isoho la huhuige da lalai olae solilu isito DILAVAu dibage di uvu bahata laele ulu.¹²Seleavale Abositolo kea abobika letatavei loui avoe Bolou ata haivei kele au ibila agivale kelate lota ava. Kea sele kateale avale kele dale kotoeabe kavalivelu vali baita da la haivevale ke kalevai ui. ¹³Kea Abositolo ata olie solilu isito kea ata seleavei oivale ataeala kea abobigalai loui avoe loea Abositolo ata lola koea ige ataea ivei loui avoe kea Kelisou Abositoloeala kea.¹⁴Kea kateige labea ke ivei tetehamalive kosealelu seteneu ata seleavei amiga lekoveai Anelu late olige ataeale ivai loui koseai Otogou Anelu volela kou. ¹⁵Iale kelate hauve avale keale ata seleavei hau vole age leleve ula. Ige ataeale ivei loui koseai koea lelevela ko alu. Isito ivivela abole ke ibilave agisi.¹⁶Da tota koto ke lou voleai labea momai huhuai loui kosealive Bolo keu malomalo nona louvale atala keu. La davai malomalote toale keta duave. Isito da koto louale evive ata volea abobiga letatavegei abo avale louvale kelate dau malomalotelu loui datale damiga letatavai da avale ke loui la haivei. ¹⁷Dale koto kateale loui damiga letatavage keu kosiveu nile nenie solilu isito koto kele dale lulele soliale koto latele nonai. ¹⁸Seleivale ata moeagaea vatau aveve kole seleai abobiga letatavale kelate dale data olaluaga nonai daiga letatavai.¹⁹La huhuige laea lulelete ata lala koea isito vadeuluga lulele solivale ataea loisege la sisilaeabe ai aboili igali toiva. ²⁰Kea laeo loi la seleavei lai uvu isi la agigeva isi abobiga letatavei lai vale vile ke agisi la agige toelatigeva kea kateisege la ke huhue solisito sisilaebe ai aboili igali toiva la kateale kele laea lulele solilu. ²¹Kea laele aveve kateale age da matialu abo laele sele aveve kateale ale kelate da laele a solilu isito keale abo avale kele abobiga letatavavege dale data da avale kelu damiga letatavai la luleleige lai lailomiga letatavage keu aveve toela la keul Isito da ke age lale ba di koto evive.²²Seleivale ata kea loui avoe loea Hibulu koto louvale ata lolaea ige da lavigei kosealu ma dataga kea loui avoe loea Iselala ata lola koea ma dataga ige ea loui avoe loea Eibolahamu ese lola koea ma dataga. ²³Ige ea loui avoe loea Kelisou mohoholola koea isito dau Keliso melo leleve olisi ke leivigelu. Da koto kateale loui damiga letatavage toelalu isito da louge evive da kosiveu hau ai avoele vateu tuvu kitae agivale kele ata ke leivigelu vali moeaga ataea da vai dibulale vaeavaevelu vali moeaga abo da visukaeavai da kavaevelu ige kele di voele keu vuguvugualu da vateu tuvu kitae vale kele da seleavale ata ke leivigelu.²⁴Da vateu tuvu moeaga agiale kele dale koto vole louge evive Diuia ata kea vali moeaga da va toelatilu. kAbo davai dibulale bahata ada vole igali isi da visukavale bahata tetinaini. ²⁵Ige Lomeni ataea da vai dibulale vaeavai da visukaeavale abutita igalita, isege ata volea vali volele voleta da kavaeavelu ige vali voleo da boutile tiloho mutualu isi tota valivolele tiale keta mutualu. Isi vali voleo da tivaga boutiu mutuage da davala adae ualeu vavi abutita isege vali ni igali. ²⁶Da vali moeaga oaitivale kele eu taolovai da vai tiva. Isi vavolo ataeau da kavaeaviva isi Diu ataea isi Diu ata olie soliale keta da kavaeaviva, boto kitae tivale isoho davalae tivale keveo vateu tuvu agiva da oleve keveo tige sele ata keale da seleavai da kavaevige.²⁷Da vali moeaga DILAVAu hau ko ai neniai na soliva vagalata enita ke ava, loviu ue solige eu ue solige ou ue solige ogonau ue solige da ke huhue solito melitavai hauve ke ava. ²⁸Da vateu tuvu moeaga agivale ke ba loulielu bele isito koto ko igali da louge evive, dale vali bahata ekalesia ke huhuge vale keu daele isuiva. ²⁹Evievi ata voleule au evievi ke melie solige dale kelu huhu moeagai ige evievi ata voleu aveve toela kuvala tige dale ke huhu moeagai olai duluage au kuialai loi.³⁰Dale damiga letatavaluga nona vole loui la haivege lale kele da goada soliale kele dibave. ³¹Lai vali bahata lailoi kosive IESU keu mama hoeaseavale ke ivivelega da la lavigeva keu dibage da la seleave solilu.³²Vali voleo da Damasikasie usege vatau kosi kitae Aletasi ke vale uale kosive vole naliavale keu louge tuvalive ataea loi o kitae ke anakale da vaevelivelu leleisi uva. ³³Isege di kakoluvuia volea da vai bosea vole bosi uvule da vaeavai vai vuaini doale ketevege da dobai itai tilu iale di aveve kele lale da goada soliale ke dibave.

Chapter 12

¹Da katealelu damiga letatavage keu toelalu isito kosiveu nai naole da haivuale ke dale loui la haive. ²Lahani votiniu vesusege DILAVAu da vai Otogoe tilu isoho leleveta da Otogoe tilu o da nainaole tilu. Da ke huhue solilu DILAVA igaliu ke dibalu.³Isito da dibage DILAVAu da meialemei vai eue Otogoe tilu. Isoho nai naole davai tilu o nita da vai tilu da ke huhue solilu DILAVA ke igali dibalu. ⁴Da keveo tialeu koto vole dua evilu isito loulivelu age keu daele malomaloalu kosealelu DIAVAu olae solilu da koto ke loulivelu. ⁵DILAVAu daele ale ke dale loui isito da ba kele damiga letatavalivelu bele isito dale da avale vole loui la haivege lale kele da melie soliale ke dibave.⁶Dale olai damiga letatavaluaga momaeavale koto ke ba loulivelu bele. Kosealelu DILAVAu haivuale koto leleve ke ula dale loui. Isito da ba damiga letatavalivelu bele dale loui isito da ba damiga letatavalivelu bele. Dale kele damiga letatavage lale loui koseai Bolou ata kitae isito da olale la vadeu da avale ke ivai di koto evisi kele dibage da vadeu loui avale kea DILAVAla da haivuale kela da ke loui la haiveva. ⁷DILAVAu olae soliale da Otogoe tai valevile moeaga iveale ke loui damiga letatavalivelu kelugau hau vole bekate late ke vai di vatele vaeavage keu tuvuiva ige seteneu ke ivai. Da seleavage da kele dobai isito DILAVAu ke vai daele vaeavale kele olae solilu da Otogoe iveale kele damiga letatavalivelu.⁸Vali ni abutita igalita uvule da kosive lavialu da loui kosealu daele hau vole beikate ko va. ⁹Ige eu da laviai loui avoe kalege da a huhuai a hoeaseavale keu kitae. A goada solivale kele da meli kitae amuva ige a kele meliai hauai tiva. DILAVAu dalu loui kateige da ke evisi sisilalu. Dale da melie solivale ke ulale damiga letatavalivelu vali bahata IESU KELISOu da duluagei. ¹⁰Da IESU KELISOu ivile hauivale kele ataeau dalu kotou toela loui aveve toela dalu ai da vai toelati kitae aevivale kele da vateu tuvu kitae agiva kele dale muale kitae ai kosealelu da melie solivale kele IESU KELISOule da vai melitigei.¹¹Da koto louale keu malomalo koto late la da letatavai da hoeaseavabeto da koto kateale loue solilu. Da huhuige dau ata kitae olie solilu isito da seleai oivale Abositolo ke bahata leivigelu. ¹²Da laili ui homasie solisito meliai teteu aveve moeaga age la ivalela ige dau Abosito leleve dalau. ¹³La huhuige dale ekalesia vole dulugeito la duluge solisi be da kate solilu da la ke neni dulugeto lai haulu imilie solilu isito momai d lai haulu louale keta huhuaevivale.¹⁴Dale ave tota lae loi abutita igalita ai isito dale laeo loluaga vale vile kelu la imiliavelivelu bele. Da olae solilu lai moni lai hau agilivelu isito da olale la agige la dibage esea ba abo mama abo aia duluge lovi vavelivelu bele isito aia mamala ba abo ese lovi vavei dulugeva valevile kele. ¹⁵Da lalai ola kitae ale kele dale di monile di haule di goada la duluge dua ai isito laea da ale kelate a solisito dale olale keu eseieve baua.¹⁶Isoho la voleale di koto kele loui koseai Bolou loe deiai loale keu loi haube agie soliva isito keu lulelete isoho keu loseleavei lo agigei kuva vole ai kele loi monita hauta agisi. ¹⁷Laea koto kateale luva isito da oleve katealu la huhuige da ata vole hanavege keale laeo loi lai hauta monita agilu. ¹⁸Da Taitasita evievi ata voleta hanavege laeo tilu au kea laele olobe agievelu da huhuige kea kate solilu la dibage loea Taitasiti uvu igali aveve igali avale ata.¹⁹Di huhui lutiu bai kakoluvuia da koto kateale louale kele labea huhuai kosealive Bolou koto ke loui olaleu amiga letatavage lo kele ivive loui letatavai kosealelu DILAVAu dibage da IESU KELISOu olalega lo koto ke bahata loui la haivelu olale di koto kele la dulugei.²⁰Isito da vabualu dale laeo loluaga lai aveve toela ivai kele voleali ugologoloai dale laeo loluaga la volelai kotou toela loui volea maina ai volelai tuvuai vole kavei lamiga letatavei vole agisi toelatigei aveve kateale avale kele dale lalai louge lale voleali ugologoloave. ²¹Da vabualu dale tota vaoe laeao loi volealuaga la volea aveve toela avale ke ivai DILAVAu nile uvua isi aveve toela moeaga ivei uvuai alioai la teibau aveve ai voleali navai aveve toela ke kaleva solisive ke ai meliai uvale kele dale uvuai alioai lalai.

Chapter 13

¹Dale tota laeo loi abutita igalitai Bukau koto loui avoe ata oleu aveve vole toela age ata abutita isoho abutita igalita kea tai ke ivage au leleveta ke alu. Ige louge ataea dibage leleveta eu ke alu. ²Bukau kotou louale kelate da memila laeo loi aveve toela avale ke loui bavulu isito da aike evige ea aveve toela ke ai uva katealelu dale tota loluaga luta aveve toela avale keta aike dogave avale ke talai koto site loui.³Dale laeo loluaga KELISOu siaule lalai koto isute louge la dibage o huhuige KELISOu siaulega da koto ke lalai loulu KELISOu vuvune keu kitae aule au vuvune ta siau kele lai aveve toela ke kaoai loui. ⁴La dibage IESU vavau goada solige idiu dole voelealu isito DILAVAu vuvunele au kobelai aike uva kelate loi vavau goada solilu isito lo KELISO luvita igali toage DILAVAu vuvuneu loili ulu. Keu vuvunelega lole laeo loi la hoeaseavei la melitigei.⁵Lai evievi kaoai ivage au laea leleveta evievi ata lala koea bela lai evievi ue solilu KELISOule lai uvule uge laeale evievi ata olive isito au lai uvule ue solige laea evievi ata olie solilu. ⁶Laea dibage loea KELISOu loi uvule uge loea KELISOu evievi ata olilu.⁷Kalevage la volea huhuai kosealu loea evievi ata olie savalu keta duave isito loo ke huhue solisito lalai guligulia DILAVA haivuva lai isu kelu ige la toelale Otolova kalevai lo lomiga letatavege solilu isito lo olale la kele aveve dua ula ave. ⁸Katealelu lo ba sele nona loui la haivelivelu bele isito lole koto leleve ula louila haivegei.⁹Lo melie solisege laea meliale keu duave lo kelu sisilalu lo lalai vali bahata guliguliava kele lale aveve dua ke ula aevigeve. ¹⁰Da levaleva ko kisaiai lalai hanavale keu kosealu da olae soliale lolivelu kosive vuvunele lolivelu koto isute loui ibilave toela lamelivelu isito vuvune kele dale loi la agigei melitigei.¹¹Di kakoluvuia da di kotou vao ko louge evive da la kaleve vale koto ke evisi lai aveve toela ke kalevai igali toai valeali ave. Ige DILAVAu au uvu dua lamei au uveve dua lameale kele u dua ai tigeve. ¹²La vole iveluaga volelai sisilai volea ada katugeve.¹³DILAVAu ataea kove uvale kea lalai abo sisila koto hanavalu. ¹⁴Da olale lailoi kosive IESU KELISO keu la huhugei la hoeaseavei isi da olale DILAVAu au uvu lamei da olale DILAVAu au munana tuvu vali bahata laili ugei di kotou kele kateai vesulu.

Galatians

Chapter 1

¹Dau dii ivila Bolo, ataea da letatavai da hanavage da abositoloea hau ko aa solilu, isito lailoi mama DILAVA voelele IESU KELISO isale kela da letatavage da abositoloea lovi ko ava. ²Da levaleva ko kisaia Galatia dubu bahata lake nenilai hanavalu. Ige koveo evievi ataea daluvita uale kea abo sisila nona loui lalai hanavalu.³Da olalela lailoi mama isi lailoi kaka IESU KELISO kea la huhugei la hoeaseavege lale udua ave. ⁴IESU KELISOu au olate ai amiga vai lai loi toelalu voelealu, isi lailo takoveai amigalu agisi au mama DILAVA valu vatau toelage ivaive. ⁵Kelu lailole valibahata DILAVA hoeaseavagei keu leleve ula.⁶Daa tete kitae alu la ivegeive la aike kuiakavai la toiaveale IESU KELISO nonau dua kalevai to nona tolove evisi IESU dua keta kalevai tievelu. ⁷Nonau dua beta ue solilu isito IESU nona kela abo ke kalevai volea alolote evisi IESU vile kalevai tievelu.⁸Isito au lo bea o o otogou aneluia otolovai loi, IESU koto ko loui aloloige ata keale ke isu vai kosealelu koto ke igalila llo ke loui ata haiveva. ⁹Lo memila nona ko loulu iale da tota lou volealu ivage ata volea tota ke loui aloloige keule ke isuvai. ¹⁰Au dau aike koto ko kaoai ata vai sisilatilivelu o Dilava? Au da kaoai ata agigei sisilatiluaga, dau IESU KELISOu hau ata olie solilu.¹¹Da olale lea ko huhuave di kakoluvuia da koto ko aloloale keu atau nona olie solilu. ¹²Da atabeu aile nona ko vai aloloai loui ata haive solilu, isi di kineu huhuibe asolilu isito keu DILAVAu da haivuale nonala da loui aloloiva.¹³La memila da vadeu ai ekalesia kaveale Diudasimu vatae kela evialela da DILAVA dubu lehosiavai atave kavelu, makageive da olai kavei vesuiavei. ¹⁴Di kakoluvu moeaga da agigei aboili aveve toela kateale ava, da abolai mamaive di mamau avale latela daa keava.¹⁵Isito DILAVAu di aiau uvue da lekoveai vai kuva voleo vaeavalu isi da toiavai au huhui kitaele. ¹⁶Isi sisilai au vo vai da haivulu ige da vove ke loui aloloai ata vole haivelu kea Diuia ata olie soliale, mulimuli ata. ¹⁷Da Dielusalemae vaea tai memila Abositoloea hau aleke ive solilu, kate solisito da kalei Arabia vatae tilu isi kuialai Damasikasi vatae lolu.¹⁸Ige ke iae lahani abutita igalita vesusege da Dielusalemae tilu tai Sebasi ti ualeu vali ni vivitini. ¹⁹Isito da atabe iva solilu Abositolo be isito Dieimisi IESU ko keta Bita ta da ivelu. ²⁰Da koto louale keu sele solilu.²¹Ige da Dielusalemae uale kalei Silia ta Silisia vatavaeabeo tilu. ²²Vali kela da Dielusalema uale ke Diudea ekalesia kea da iva savalu. ²³Isito evige abo lavigei avoe atabeu tuvuai lailoi kakoluvu kavevale ata keu ave IESU sivalai loui aloloai ata haiveva keu memila ekalesia kavei lolae ata keneni kaveatisi. Iale ata keu ave kuialai DILAVAu nona loui ata haiveva. ²⁴Ige ata kea ke evisi sisila kitae ai DILAVAu guliguliavai ulu.

Chapter 2

¹Da Dielusalema ee tie solialeu lahani votini vesusege da Banabasi ta Taitasi lohomegei aboili Dielusalemae tievelu. ²Da vaeatilu DILAVAu au nona da haivuale ke loui mulimuli Diu ata ke haivei dubuiave vae alolo age ea evilu isege kosiabe kitae ke sekiai lavigelu da memila aleke isi aike da senisiai loi DILAVAu hau ale keu selesolilu isito leleve ulalega da ke loui hauai tiva.³Da ata ke haivege ea nona valu isito Taitasiu Guliki ata keu dati ulu. Da ola soliale au Diuia aveveabe ai au veuivale vateve letulisi. ⁴Isito ata seleavevale ata kea ekalesia aveve late ai sekiai Taitasi laviai avoe ai veuivale ke vateve letuli ea olai Taitasi seleavage au ke ai Diuia vateve letuli. Ea olai Taitasi seleavage au ke ai Diuia kasidomu o aveveabe ke lovai, IESU KELISOu Bolo haivuale ke kalevai Diuele lovai aveveabe late ai. ⁵Kea kateige lo homasialu kotoeabe evilivelu lo kotoeabe bavui olale DILAVAu la agigei.⁶Isito Dielusalemae dubu kosi kitae kea uito da ke huhuge solilu kosealelu DILAVAu ata vavale aveve ke kaoalivelu bele isito aule atau uvu ke kaoai au uvuve keu duave bela toelalu. ⁷Kea di koto ke evisi luleleige DILAVAla au hau ke vai damulu ige da tiale koto ke loui Diu ata oliesoliale ke haiveva. Kea luleleige DILAVAu luta Bita haivui letatavage Diu ata olie soliale ke haivelu isi DILAVAu data letatavalu. ⁸DILAVAu au siau damuge da Diu ata olie soliale ke haiveva DILAVAu memila kateai au siau Bita vavuge au Diu ata oliesolilale ke haiveva abositolo olisive.⁹Bita igaliu hau ke a solilu isito Dieimisi Bita isi Dioni keala hau avale kea kosive kitaeala kea iale kea ivage DILAVAu dalu hau ke letatavalu ige kosive kea da Bolota Banabasita loi ada katui loui avoe alea mulimuli Diu ata ke haiveve isege loeale Diu ata haivei. ¹⁰Kea kateai louito koo koseale lolai loulu laeale hauiabeu uesoliale ata keta dulugeve isi hoeaseaveve ige data hau kelu olalela ea loulu.¹¹Daa vali voleo Anitiokae usege Bitau loaleu aveve vole toela age da ataea nita avolu loulu, aveve kosealeluga da avolu loulu. ¹²Bitau Diuia ata olie soliale keali ugulumai aboili lovi iva isege Dieimisiu ekalesia ata vole Dielusalemae hanavege Anitiokae loevelu. Ige Bitau ke ivei au aboili lovi ivale ke kalevei aboili lovi ie solilu, kosealelu Dielusalemae uale Diu kea olale ata kea kalaeabe late ai abo vudiu vate boisi kelegau Bitau ke ivei vabuai itilu Diuia ata olie soliale keali lovi iesolilu.¹³Bitau kateige Anitiokae Diu ata volea Bita luvita lovi ivale kea kalevalu Bitau aveve ke ivaive. Ige ata volea Diu ata oliesoliale keali lovi ivale ke kalevalu, kea kateai sele aveve ke age Banabasita ke ivei lovegelu. ¹⁴Ige da aveveabe ke ivage keu koto leleve ke lova solilu koto leleve keu loui avoe Diu ata isi Diu ata olie soliale kea vole latala kea. Ila age da kobelai ataea nita Bitalu loui kosealu, au Diu ata iale aule abolili ui aveve be kelate aso. Isege aa Diua avevete ala age da alu loulu.¹⁵Isito da lalai koto ko louge evive Bita isi daa loea Diu ata lolaea, loi aia vea lo kouevege loea Diuia ata olie soliale ata kea toela late asolisi to Diuia basuale lovaevelu. ¹⁶Lo huhuige loea Diuia basuale lovaeveale kelu DILAVAu ba loui kosealivelu bele. Laea atau dua lalai kea. Lai lole Diuia basuale ke lovai tiluaga DILAVAu ba lailolai sisilalivelu bele, lai ataea basute lovalelu.¹⁷Isito lailole IESU KELISO lovai tige DILAVAu nile lailole atau dua olievei, uitigei. ¹⁸Daa luleleige da memila Diuia basuale ai tiale ke kalevalu isi uloho tota ke a voleage dau aveve toela ai oivale ata dalau Dilavau nile. ¹⁹Daa memila Diuia basu lovalu isito aike da ke kalevalu ata vadeu voeleale keu ba atau koto evilivelu bele. Kelate da aike basuale ke lova soliva isito da olale DILAVAu vadeu louale ke da ai DILAVAti ui.²⁰Daa vai IESUta Satauloeavalu ige dau dauvu uesolilu isito IESU vealiga daa ulu, da ave mauli kole uale keu vavau isivi o evievi kelega da ulu. Isito DILAVAu vo IESU KELISO keu amiga vai damui dalu voelealu lati lolaigau volealu abo idiu tavale ikokota kokoige. ²¹Iale DILAVAu lailolai uvuai au voo hanavale kelu lai ba homasiavalivelu bele, isito lailole avolu sisilai lovai taevei. Kalau duau loi kitaege IESU ba loi voelealivelu bele isito kalau toela keu loi kitaelage IESU kelu lo voelealu lai lolai isi amigalu lalo agigelu.

Chapter 3

¹Galatia ataea lale tilogoaevelu olela la seleavege o lai uvu ige. Daa memila loaleu IESU KELISOu idiu dole voeleale nona ke loui la haivege laa nonake evisi luleleavelu isito ole igalila loi la seleavege la koto ke kalevalu. ²Daa koto vole igali loui la lavigei evie la oleve kateila ai DILAVA munanau tuvu agievelu, au la Diuia basuale ke lovalai ke agilu. Be la DILAVAu nonau tuvu ko evila aive munanave tuvu ke agievelu. ³Iale la oleve kateai tilogotea avale ke late la ava. La memila DILAVAu nona evige munanave tuvu la agigei la siauiavelu, isito au la olai ke kalevai lai siaute ulale meliai ui.⁴Laa IESU lovai vateu tuvu agiale keu oleve katealu. Momai ke huhuai IESU kalevalive, meliai avoti tiso. ⁵Vadeuluga DILAVAu munanau tuvu lamei lai minale ivai teteivale aveve ketaga ke lamelu. Au la huhuige la Diuia basu lovala aga DILAVAu au munana tuvu lamelu, bela kotove evila age.⁶Eibolahamu avale keu bukau tuvu loui avoe Eibolahamu, DILAVAu nona evisi au uvu vai avoele vaeavalu, kelega DILAVAu loui avoe, Eibolahamu keu dii nile ata vaite, atau dua. ⁷Iale da la lavigei la olea abo uvu vai DILAVA vileo vaeavale kea Eibolahamu eseala kea. ⁸Memila bukau kotole DILAVAu vaoe vadeuia loiveve ke ivai loui avoe, Diu ata oliesoliale abo uvu vai daele vaeavage dale abolai loui koseai laa kea lilikata ualeala kea. Iale koto kele DILAVAu Eibolahamu loui avoe au ai uvu vai damuale kele dale vatau ata bahata hoeaseavei. ⁹Eibolahamu au uvu vai DILAVA vavuale kelate oleu au uvu vai DILAVA vavuge DILAVAule ata ke hoeaseavei.¹⁰Isege ata vadeuia Diuia basute o loeabe huhuai meliai lovai tige ke nohovu, kosealelu bukau kotou loui avoe ata olea DILAVAu basu love keneni huhuai to igaliave leguvage DILAVAule kavei IESU loivale kela. ¹¹Lai luleleige ata olea Diuia talavatuiabe lovai tiale keu bae DILAVAu nile dualivelu bele. Kosealelu bukau loui avoe olea abo uvu vai DILAVA vavui nivele duai uale keale abo evievi kele ui tigei. ¹²Isege ata olea abo uvu vai talavatule vaeavai to DILAVA vileo vaeava savalu, Bukau kotou loui avoe ata lolea abo uvu vai talavatule vaeavale keale kele kateai ui.¹³Isito IESU KELISOu lailoi toela ibilavelu voelealu, bukau kotou loui avoe ataea ata vole vai idile umuvai kavage voelealu. Ige DILAVA ke ivai ata ke aule kavei iale IESU idiu dole voeleale keu lailoi toela ibilavelu voeleage DILAVAu lailo kave solilu. ¹⁴IESU KELISOu voelage DILAVAu olai Diuia ata keneni hoeaseavei Diu ata oliesoliale keta hoeaseavei. Dilavau memila Eibolahamu laviai avoe ai aveve dua kelu dale vatau ata ko neni hoeaseavei. Iale IESU voeleale kele DILAVAu loui avoe dale di munanau tuvu ke lamei ige lailoeale lailoi uvu vai DILAVA vavuge aule au munana tuvu lailoamei.¹⁵Dii kakoluvuia lai vali bahata avale kele dale koto vole loui la haivege evisi luleleave. Isoho ata abutiu vale vole loui vai lelevetisi bebale toleage kisaiavige atabeu ba ke iae loi kotoeabe ke kosalivelu bele. ¹⁶Memila DILAVAu Eibolahamulu nona vole lou vaeavalu isi laviai avoe dale ata isi ai atateta hoeaseavei bukau koto kele DILAVAu koto koseale loulu dale ai ata hoeaseavai ige keu IESU KELISOu lau ke loulu.¹⁷Daa koto louale ke baivela kou DILAVAu au vadeu alivelu ale koto ke loui Eibolahamu haivulu isi laviai avoe da ba louale ke kalevalivelu bele. Iale lahani vohadeleti teti vesusege DIALVAu au lo vai Mousese vavulu ige lo keu memila DILAVAu louale ke bavue solilu ige koto keu ui egealu. ¹⁸DILAVAu Eibolahamulu loui vaeavale kele lai ba Mouseseu lou valale haube agilivelu bele isito DILAVAu Eiboloahmulu louale kele lai lole DILAVAu louale ke agisi.¹⁹Iale vadeuluga DILAVAu loo vai Mousese vavulu, DILAVAu loo vai Mousese vavuale keu kosealu, ataea loo kele abo aveve toela avale ke ivai isi olale loo keu uvaga Eibolahau atate keu loigeto ba keu vesui. ²⁰Memila DILAVAU Eibolahamu laviale atave kela da louva. Isito DILAVAu loo ke vai ANELU vavege ea vai Mousese vavuge Mouseseu vai ata vavelu Mousese keu atata DILAVAta minale lavilu isito DILAVAu Eibolahamulu louale kea minale atabeu lavie solilu isito DILAVA igaliu Eibolahamu lavialu.²¹Au laa huhuige DILAVAu loo vai Mousese vavuale keu memila DILAVAu Eibolahamulu louale ke bavulu. Ba keu kate solilu au kateige ataeau loo kele ukolikoli agilu. Isito loo kele ataea DILAVAu nile nenie solilu. ²²Katealelu bukau loui avoe aveve toelau ata bahata vabugelu vata kole isito olea abo uvu vai IESU KELISO vavuale keale DILAVAu louale ukolikoli mauli agisi.²³Isito evievi aveve keu loie solisege lo keu lailo agigelu keu lailo umuvei agisi dibulae otoveale kelate alu. ²⁴Evievi vali keu loie solisege lai loea lou valale ulu. Ige IESU KELISOu loige lai lailoi uvu vai avoele uvu vai aveoel vaeavage DILAVAu lailo hoeasevelu. Isi olale lailoi aveve keu nivele nenive olisi ui. ²⁵Katealelu loo keu lailo nalige solisi ulu, loo keu celemonielo loo, mamoe kavei vauvale isito lai, lailoi uvu vai aike IESU KELISO vileo vaeavale kele eu lailo nimabigei uva. ²⁶Laa lai uvu vai IESU KELISO vavuale kelega la bahata kea DILAVAu ese olievelu.²⁷Laea bahata babatisoale kelega laa IESU luvita avo late olisi aveveve dua ke late ai uva. Ige lai aveve keu duai ulu. ²⁸Katealelu Diuia ata isi Diuia ata olie soliale kea nii vole olie solilu isito kea volelate oo ata igaliala kea. Ige ukavavale keta isi loviavale ata keta isi abo ola ai okavavale keta isi malahaea keateai vole late. Ige laa bahata IESU KELISO luvita igali toai atave olilu. ²⁹Laa IESU KELISO atave oliluaga laea Eibolahamu ese oo atate olive. Isi DILAVAu memila Eibolahamulu hau louale ke lale ba agive 'AMENI'.

Chapter 4

¹Isi daa tota koto vole louge evive ese voleule loi kosi kitae olisito ba au mamau hau ke neni agisi isito eseu eseta au batai au mamau hau agilivelu belel. Keu au mamau hau memelo kelate. ²Ese keu eseuese aveta usege abole ke nalisi hauve loige keta nalisi. Ivaga mamaveu vali oo taemi makale keu loige abole ba hauve keneni agisi vavui.³Lailoi kuvau kelate memila IESU loie solisege lai eseu ese kelate vatau aveveu lailo agigeitige lai ataea lote oo talavatuiabe ula aeviva. ⁴Ivaga DILAVAu vali louale vali keu loige DILAVAu au voo hanavage keu Diuia vatae keate vole ese olilu isi Diuia talavatu ke lovalu. ⁵Diuia talavatu ke valale uale kea ibilaeabe ai agigegabo DILAVAu esete olisi.⁶Lailoea DILAVAu ese olila age au auvou munana tuvuke lailoamelu ige keu lai loi uvule otolovai lai lo agige lai DILAVAlu loui kosealu DILAVA keu loi mama. ⁷Katealelu lai ba tota vatau ese olilivelu bele. Lailola DILAVAu ese olievelu kelu DILAVAule louge lailole hauve lailolai louale ke agievei.⁸Laa memila DILAVA leleve ke diba solilu ialelu ataea valevile adata baeai otoveale ke hoeaseavei kelai loui koseiva loi DILAVAla koea. Laa kateaito kea DILAVA olie solilu. ⁹Isito ave vali kole laa DILAVA leleve ke ivaevelu oo dale loui koseai DILAVAu lake, ivalela. Laa DILAVA homasiavai kuiakavai vata kou sisilale tiatievelu. Au laleba kuiakavai loi? bela tila ke alu volealivelu.¹⁰Laa valivole oo bata vole oo lahani vole makai vai tuvutisi ke hoeaseavai loui koseige loo koage DILAVAu ba loo hoeaseavei loo agigei kalevaula keave selela keu ke alolo voeleiva veneu aa vauge. ¹¹Laa kateale age daa laa vabuiavelu isoho da laa haivevaga laa aonega oo lulele solila age daa laa haivevaga lai evieviu ue solilu.¹²Dii kakoluuia da olale laa daa ale kelate age duave, daa memila laa avale kelate ava isito daa aike kateale aa soliva. Daa kalevalu, ata kaleva. Laa aveve toela avale keu daa vai toelatie solilu keu aelela keu. ¹³Daa luta sitatisi hatitita laeo loaleu kotou dua loui laa haiveale ke lale huhualu. ¹⁴Dii vavau kateai toelage keu laele isuige laa da homasiavai daa hanava solilu isito DILAVAu au ANELU hanavage la ke hoeaseavale kelate laa daa hoeaseavalu isi IESU lae loige laa hoeaseavale kelate laa daa hoeaseavalu.¹⁵Vali kela laa dalu sisilai daa dulualu niu bai leiavale keu melia soliale bele laa lai niu bai leiava vai damuge davai dii nitele vaeavage dii niu duave olilu. La memila kateai dalu sisilalu isito la aike vadeualu. ¹⁶Daa memila koto leleve loui laa haivelu iale kelu lale aike daa homasiavai dalu tuvuave.¹⁷Daa laa haiveito loisege ke iae ata volea loi laa haivei laa hoeaseavelu. Isito uvuiabe keu toelalu kea olai daele laa agigei, ilivelu laa daa hoeaseavale kelate ke hoeaseavei. ¹⁸Ata kea vali bahata uvu duale isito kea kate solilu, daa laili usege kea aveve vole alu. Iale daa laa kalevesege ea tota aveve nii voleale aevelu.¹⁹Evive laea dii ese late, keate voleu eseveu ulivelu age vateveu tuvuale kelate daa tota lai aveve ke huhuai lalai uvualu. Dale vali bahata lalai uvuava laa IESU KELISOu ale kelate age daleba kalei, isito laa aa solige dale lalai uvuai. ²⁰Dii ola kitaeu daa laili ui lai aveve ivai kele laa hoeaseavei, Kosealelu daa laa huhuge kitae alelu.²¹Daa olai koto vole loui laa haivei laa olea olai Diuia loeabe ke lovale au laa koto vole huhualu. ²²Koto keu loui avoe Eibolahamu keu ese abuti vaeavalu keateve 'Sela' keu voo vole vaeavasege abolai hauavale keate keu vole vaeavalu. ²³Abolai hauavale keate ke vatau keatea ese agivale kelate ai ese ke vaeavalu, isito DILAVAu memila louale ke vuvunelegau Eibolahamu keateve kelega ese ke valu.²⁴Memila aveve kele donau nona voleu ulu, keate abuti kea DILAVAu kotou tuvu abuti louale kelate DILAVAu memila sinai kumoe o tala keveo au vadeu alivelu ale nona ke loui au ata haivelu, iale koto keu keate Heiga kelate lovi ulavale esea. ²⁵Sinai tala keu Alabia vatale ulu keveoga Mouseseu DILAVAu loo agisi ata vavelu iale Heiga keu tala kelate isi keate keu ataea aike Dielusalemae loo valale uale kelate ui kalevai loviai isi ueviva.²⁶Isito eue otogoe uale Dielusalemate keu doadoai ualela keu lailolai isi lai loi aia kitaela keu. ²⁷Isito Sela keu ese solisege bukau kotou loui avoe 'keate voleu ese kouesoliale keule sisilai genuhamai salasalai kotoai. Au ese vaeavavale bele vateveu tuvuige sekiai ui ese kou kavale kea esete moeaga isege malahate keu eseveu moeaga solilu.²⁸Isito laea kakoluvuia Aisiki late DILAVAu louale ese lala kea. ²⁹Katealelu oleu vavau ese oliale keu kobelai munanau tuvule uale ke eseteali vole kaveva ige aveve keu loale ave.³⁰Isito vadeula bukau kotou loulu? Loui avoe kaile hau kavai uvaleva keta voveta hanavegabo tai, hau kavale vove keu ba kaile velai uale ke vou hauteta ba agilivelu bele isito Eibolahamu keate Sela keu ese lailola koea, Aisiki esea.

Chapter 5

¹IESU KELISOu lailo agigealelu lai ba Diuia loo, talavatute lovalivelu bele, isito lailole IESU olate aevei kelu Diuia loo te ke aevivale, isito meliai IESU olate ke ola ave. ²Evive dau Bolo dala kou la lavigeva. Diu ata koea olai lai veuivale vate boilivelu age homasiave, abole koseai loko age laeale DILAVAu nile lilikata uve. IESU KELISOu kele la dulugelivelu bele.³Da tota lalai louge evive, laa oleu keage ale loeabe keneni lova, aba vole kalei vole lovalivelu bele. ⁴Iale laa olea huhuai kosea loo koage DILAVAule lo hoeaseavei. Lai huhui kelega la IESU KELISO kalevalivelu bele.⁵Lai kate kalevaito laloi evievi kele meliai nenia uge DILAVAu munana tuvu vuvunele lai meliai uge DILAVAule lailo hoeaseavei. ⁶Keu lailo hoeaseavege lai IESU KELISO luvita igali toai ulu. Iale kele vudiu vate boiale ke hau kitae oliesolilu. Isito lai IESU lovai lailoi evievile meliai vole hoeaseavei keu nenivela keu. ⁷Koto leleveu memila laeo loige lake eviu alu. Isito olela louge lake kalevalu. ⁸La toiaveale DILAVA keu kateai lali loue solilu isito isoho atau toelaeala lalai kateai loulu.⁹Ataeale beikini bauda vai valavale vaeavai ee kosai levutivage keule uvui loi bosiai ui. Kelate ataeale lae loi sele nona loui laa haivei isito nona keule lai huhuile ui kitaeai laa agigei tolovele tai. ¹⁰Isito da huhuige laea DILAVA luvita igali toai uale kele laba sele nona ke valivelu bele oo evilivelu bele. Ige ata vadeu laa seleaveale keule DILAVAu ibilave toela vavui.¹¹Di kakoluvuia dau vudiu vate voiveve ke nonate loui laa haive soliale keluga Diuia ata kea dalu tuvuai da vai toelativa. Isito da IESU sataulole voeleale ke loui haivege ea ke evisi dalu tuvuai da vai toelativa. ¹²Iale da olale ata ole olai au vate boisi au uvu isi ata kea memila abo vate boige vesula age laea ba aveveabe alivelu bele.¹³Dii kakoluvuia DILAVAu laa toiavei laa agigeale kele laba Diuia loo lovai olaeabe alivelu bele, isi au la olale lai olateai vavau isivi keta aevigei. Be DILAVAu olale laea volelai olai vole dulugei uve. ¹⁴DILAVAu loo keneni loi igali toai loui avoe ai kakolulai olale keu au amigalu olale kelate aso, momai huhui toelabe abolai alive, DILAVAu nita. ¹⁵Volea vavala budia nona loui oagelive avolu kotou toela be loulive DILAVAu nita, ai nona ai aveve kealeto ba vali vaola kotale loi kelu DILAVA vabuiavai ataveta vabuiava.¹⁶Daa louale keu kosealu DILAVAu munanatuvu vuvunele uve kele laleba lai vavau ola alivelu bele. ¹⁷Lai loi vavau isivive keu ba munana tuvu isivi ke alivelu bele. Ige munana tuvu isivi keu ba lailoi tebau isivi kealivelu bele. Kea voleali ugologoloalu ale munana tuvu isivi age tebau isivive keu aa kalevai tai, ale vavau isivi age munanau tuvule aa kalevai tai. ¹⁸Isito lailoea munana tuvu lailoili uge lailoea ba Diuia basuale ke valale ulivelu bele.¹⁹Lai luleleige vavau isivi kela koea, volea keateali navai, tebahami, huhui toela huhuai. ²⁰Seleivale kaivakuku dilava hoeaseavai eveai volelai tuvuai abobiga letatavai kele vole aegei, volelai loui vole kavei. ²¹Isi volea hau ivai volelai mainai isi eu toela isi kuku toela isi, tilogoai kavu toela ai kele iveve toela agei. Daa memila lalai louale ke daa tota lalai loui. Ata olea aveve toela kateale avale kea ba DILAVAu vatavau dogave louale keveo talivelu bele.²²Isito munanau tuvu baive oo aveveve keu kosealu olea munanau tuvu vuvunevele uale keale kosea volelai olai voleali kalevai. Vole dulugei kele abole evievile meliai tigei. ²³Isi abobiga neniavei volelai tuvu kalei saiale voleali nonagei, katealelu ataea talavatu keuke bavue solilu. ²⁴Olea IESU KELISOu atate oliale keale abo vavau isivi ke kalevai IESU idiu dole voeleale huhuai aveve toela ke kalevalu.²⁵Munana tuvu uveve dogave lai loameale kele lai vuvunevele ui tigei. ²⁶Katealelu lai ba lailoi uveve kele lailomiga agisi katui hanivavai oalivelu bele.

Chapter 6

¹Kakoluvuia ivage ata voleu kalau toelale tai dobage laea munana tuvu vuvune uale kea tai duluai vai ekalesia kuvae loove. Au amigata neniave toelave aavage dobava ai evievile. ²Katealelu lai vole dulugei volea isu katealele lailole hauai goadai DILAVA loo vaitilugaga lai loo talavatu lega kelai tiva.³Ata voleule amiga letatavai loui koseai dau kateivale ata dalau. Vaoe abo ivage keu amigalau vai ata seleavei oiva. Matitela keu iale keu toelalu. ⁴Iale kelu abiageu amiga iva. Au, au hauivale ata alau? bela haulu homasiavale ata alau au oleve ke ata hauivale oo homasiavale ata alu. Amiga ivai sesiai duave ai toelave kaleva. ⁵Lai lole igaligaliai lailoi isu kevai kabaisi oigei.⁶Ata vadeu ata haiveluaga kotou dua haivegeisege oleu tisa luaga ai ese kotou dua ula haive. ⁷Momai ba malomaloagelive atabeu da DILAVA seleavalivelu bele. Lai luleleige lai haba vuule kale ke lailole baive lovoi haba agisi. ⁸Kelate ata vadeu au vavale eve, holo, teba ke ii otovei kai uale keule, keule toela kitae valetai voeleai. Isehe oleu au vavale munana tuvu ii kale keule munanau tuvu baive agisi ukolikoli mauli vai voelealivelu bele.⁹Aveve dua ke homasiavalive keu taemiveu loige lailole baive agisi. Lai gologolo soliluaga lailole mauli vai. ¹⁰Katealelu DILAVAu kuva alavage lailole lailoi kakoluvu dulugei vale vile vavei hoeaseavei kea uvule lailoi evievi igali ata ke dulua kitae vave.¹¹Iva daa levaleva vole kitaela daa dii adateta kisaiavai lala hanavalu. ¹²Daa lalai levaleva vole toleale kela daa tota louge evive, ata kea olai lai vudiu vate ke boige ea valivelu Diuia ivi letatavai. Too IESU kolosi ke kaleva keluga ke laele meliava kelu kotoeabe eviva. ¹³Ata vadeui vudiu vate boiale ke talavatu lova solilu, isito olaeabe ata kava kenenia abo vate boisi valivelu Diuia ivi vai letatavai IESU vile kalevaive.¹⁴Kea kateai abobika letataeviva, isito dau katesolilu isito daule IESU KELISO ivi loui letatavai kosealu. IESU KELISOu idiu dole voeleale koto ke ula loui ivive letatavai. Kosealelu IESU voeleale kele vatau aveve keu daa valivelu bele isi da vatau ola alivelu bele, dau IESU vile. ¹⁵Isoho lai lailoi vudiu vate boie solige o boige kea kitae solialeala kea. ¹⁶Iale ata olea abo uvevele aveve kateale aluaga abole uu duai DILAVAu ata olisi. Ige DILAVAule abolai uvua hoeaseavei dulugei.¹⁷Dii koto kele kateai ulu iale momai daa kavaevale kosealelu daa IESU hau asege ataea da kavai dii vate vai oketisi vai samagutisi kateale ale kele dau IESU vile olilu. ¹⁸Dii kakoluvua daa olalela lai kosive IESU KELISOu vali bahata laa huhugei laa hoeaseavei, dii kotou loi kele katealu.

Ephesians

Chapter 1

¹Dau di vila Bolo, DILAVAu olale dau IESU KELISOu abositolo olisi hauvele hauiva. DILAVAu ataea Ebesesi vatae uale la kelaiga da levaleva ko kisaiai hanavalu da dibage la kea lai evievile meliai IESU KELISO luvita ueviva. ²Iale da olale lailoi mama DILAVA isi lailoi kosive IESU KELISO kea la huhugei la hoeaseavege la u dua ava.³Daa olalela lai lailoi kosive IESU KELISOu mama DILAVA ke hoeaseavai. Kosealelu kela IESU KELISO hanavage loi lailo hoeasavei Otogou vuvunete ke bahata lailoamege keu lailoi uvu vai melitisi vai luleletilu. ⁴DILAVAu vata avale kelegau memila lailo huhugei olavale IESU KELISOu lailo agige lai atave olisi. Lalokauvele ata tuvute olievei nivele ata vaite olisi uevei.⁵DILAVAu lailolai ola kitae ale kelegau lailo huhugei olale IESU KELISOu lailo agige lai atave olilu DILAVA au ola ulalegau kateale alu. ⁶Iale lai ke hoeaseava dua ai kosealelu keu au uvu bahata vai lailo vavege lai kele atave olilu isi au huhuivale vo igali vai lailo vavege lai kele atave olilu.⁷IESU au taola lailoi toela ibila age DILAVAu lailoi toela bahata totoalu DILAVAu au uvu vai lailo vaveale keu hau vole kitae kelegau lailoi toela totoalu. ⁸Au au uvu bahata vai lailo vaveale kelega lai aveveve dibai kele luleleaevelu.⁹Lai memila aveveve kele lulele solilu isito aike au olale lailo haivege vaoe vadeu IESU vilele loiveve ke lai dibalu. ¹⁰Lai luleleige DILAVAu louale vali keule loige otogoe uvale isi vatale uvale keale bahata IESU KELISO keu adau valale bahata igali toai ui. Ige aule kenenia kosi kitae olisi.¹¹IESU KELISO kelega DILAVAu lailolai hau moeaga moeaga otoveale ke lailole agisi. Kosealelu DILAVAu memila lailo huhugei lailo makaevege lai aike atave olievelu. Keu memila au olale hau ko neni otovei loui avoe koeale tiveve koseale aevei. ¹²Keu kateai lailo makageale kele lo volea memila IESU KELISO huhuai lovai tivale keale DILAVA hoeaseavai ivie letatavagei.¹³Ige lata kelate ave kosealelu lo memila kotou dua loui la haivege la eviale kele lale ukolikoli agive. Ige DILAVAu memila au louale munanau tuvu lamege la kele luleleige laea atave lala kea. ¹⁴DILAVAu au munanau tuvu lailoameale kele lai dibage lailole vaoe DILAVAu vale vile lailolai otoveale ke agievei. Isi kele lai dibage DILAVAu lailoi toelau ibila ale kele aule loluaga lai lo agigei tai. Katealelu lailole DILAVA hoeaseava ivive letatavai guliguliavagei.¹⁵Da evige la koto leleve ke evisi lailoi kosive IESU KELISO lovaevei DILAVAu ata bahata lai olale ke dulugeva. ¹⁶Da lai koto ke evisi sisilai vali bahata lalai DILAVA laviai guliguliava.¹⁷Da lalai guliguliai lailoi kosive IESU KELISOu mama laviava DILAVA keu atagau mama iale ke da laviai olavale keu au avale ke la haivei la melitievege lale kele lulele ai au avale ke dibave. ¹⁸Da laviai olavale eu lai uvu alavai lulele lamege lale kele au la toiavei lalai valevile otoveale ke dibai huhugei uve. DILAVAu otoveale keu hau kitae.¹⁹Da guliguliai olavale laea luleleige DILAVAu vuvune kitae vai evievi ata lailo vavelu. IESU KELISOu vuvune kitae kele. ²⁰IESU KELISOu voeleige DILAVAu au vuvune kitae kele IESU KELISO isage abatale kobelage vai au ada vaiteo vaeavalu. ²¹Ige keu keveo ui Otogota vata kota ata kea kitaeabe olisi ulu. Iale olea vatau vuvune agisi Otogou vuvune agiale kea ba IESU KELISO leivialivelu bele eu vuvune kitaele uge.²²DILAVAu vale vile ko neni agisi genave valale otovei letatavage eu valevile ko nenita Ekalesia ko neni bahata kineabe olilu. ²³Ige Ekalesia kea IESU vava late ige IESU Ekalesia bahata kea kine kitae olilu. Iale keule ekalesia bahata ke au vuvune vavege abole avo late olisi uevei.

Chapter 2

¹Laea memila DILAVAu koto evie solisi aveve toela avale kele laea vovovale ata kelatea. ²Vali kela laea vatau aveve ke lovai vatau kosive ke olave aeviva. Vatau kosive keu ata olea DILAVAu koto evie solivale ke nimabigeva. ³Lailo ko nenia memila ui ata keali aveveabe kelate aeviva isi vali kela lailoi vavau ola ke ula aeviva. Isi huhui toela ke ula huhuaeviva. Lai ata kelate ai uvu ola ke avale kele DILAVAu lailota ata ketalai tuvu kitae alu lailo kavelivelu.⁴Isito DILAVA keu aike lailolai uvuai lailolai olai lailo dulugeale keu kitae. ⁵Katealelu lai memila aveve toela ai vovosege DILAVAu au voo IESU KELISO hanavage loi lailo dulugege lai kele uveve dua agievelu. DILAVAu lailo bahata huhugeale kelegau lailoi toelale lailo agigelu ige lai evile olievelu. ⁶IESU KELISOu lailo dulugeale kelega DILAVAu lailo letatavege lailole IESU KELISO luvita tai Otogoe igali toai uevei sisila nonala keu. ⁷DILAVAu lailo huhugei IESU KELISO hanavage lailo dulugeale kele ataea aike uvale isi vaoe uale ata keale bahata huhuige DILAVAu lailolai hau ale kou hau kitaealau lailolai ko alu kelu huhua ai mauli.⁸DILAVAu lailo huhugei lailoi toelale lailo agigeale kele lai huhuige DILAVAu lailolai ola kitae alu. Isito lai loi aveve dualegau lailo agige solilu isito au sisila kitaele gau lailo agigelu kelu lailota avolu sisilai. ⁹Lai uveve dogave agiale kele lailomiga letatava, hanivava kalevai kosealelu lai vadeu dua avale kelu DILAVAu uveve dogave ke lailo vave solilu isito au sisilalegau ke lailo vavelu. ¹⁰DILAVA kela IESU KELISO vilele dai lailo agigelu isi uveve dua lailo vavelu au kateai olale lai atave olisi aveve dua ai au memila lailolai haukala louale ke lai ai ata haivei tai.¹¹Da koto vole louge evive laea Diuia ata olie savalu iale Diuiale la agigei matitisi lai ivi agisi toelatisi lalai loui koseai loea aveve dua ai loi veuivale vate boilu. Isito loea lo ale kolate a savalu, iale kelu laea DILAVAu ata olie savalu keale lalai kateai loui isito aveveabe keu atau aveve ula ialelu la memila ale ke ula huhuave. ¹²Vali kele la KELISO luvita igali olie solilu DILAVAu memila Diuia ata makage ea atave olilu isito la kea ata volea tolove. DILAVAu memila Diu ata lai koto loui vaeavai avoe dale la hoeaseavege lale udua ave. Isito la kelai koto kateale loue solilu kosealelu laea vatau aveve ai. Otogoe tiveve ke huhue savai DILAVAta diba savaevelu.¹³La memila DILAVA vileo oge vole isito IESU KELISOu loi voeleale kele DILAVAu la agige la aike avoluvita igali toai ulu. ¹⁴IESU KELISO vileoga lai bahata voleali igali toai udua ava memila Diu ata isi Diu ata olie soliale keale volelai tuvuai vole aligei abouvu lilikata ui isito IESU KELISOu aike kuva alavage lai ata iga olisi voleali u dua ava. ¹⁵IESU kuva alavale keu kosealu Diuia basu kele Diuia ata isi Diuia ata olie soliale kea voleali ugologoloai uva. Ivaga IESU au voele kel Diuia basu vuvune ke vesuiavage ue solilu keu kateai olale Diu ata isi Diu ata olie soliale kea loi avoluvita igali toai ata igali olisi katealeluga lai voleali u dua ava. ¹⁶Lai memila voleali igalito solisito voleali u toela aeviva. Isito IESU KELISOu idiu dole voeleale kele olale Diu ata isi Diuia ata olie soliale kele lai bahata vava igalile voleali igalitoai DILAVAu ata olisi u dua ai uva.¹⁷IESU KELISOu dobai loi kotou dua louale kele au olale Diuia ata olie solialea kea DILAVA vilela ogela uvale isi Diuia DILAVAu vavale uvale kea bahata voleali uveve dua ai. ¹⁸Katealelu IESU KELISOu kuva alavage lai bahataele munanau tuvu luvita kuva igalila lai loi mama DILAVA vileo taevei.¹⁹Katealelu Diuia ata olie soliale la kea oge ata olie soliale la kea oge at olie solilu la memila ata vole olievelu isito DILAVAu aike la agige la ataveali ese igali olilu. ²⁰Da louale keu kosealu laea DILAVAu oo late, IESU KELISOu hade melite ke late ige Abositolo is beloveta kea hadeu adale idi keu tatale o koui letatavale kelate. ²¹IESU KELISO kela oo ke bahata hade bige keu meliai lavisi kitaeai o tuvute olige DILAVAu avoele ulu. ²²Iale laea DILAVAu oo tuvute kelate IESU KELISOu la agigei la melitievege la voleali igalitoage mama DILAVAu munanau tuvu laili ulu.

Chapter 3

¹DILAVAu au loviu ii vai damula age da IESU KELISO ivile lovive ke ai Diu ata olie soliale ke haiveva. Da lovi ke ala age abo da vai vai dibulae vaeavalu. ²Da huhuige laea da hauivale ionive, galave evilu DILAVAu au uvu vai damuge da hauve ke ai la dulugeva.³DILAVAu memila au koto vole loui mahogovale ke loui da haivulage da ke dibai lalai levaleva ko kisaialu. ⁴Lale di levaleva ko dodaveluaga DILAVAu memila KELISOu avale mahogovale kele da luleleale ke dibave. ⁵DILAVAu memila aveve ke loui ata haive solilu isito aike au munanau tuvu hanavege kea koto ke loui, au Abositolo tuvute isi au Beloveta tuvute ke haivege ea ke dibalu.⁶Au memila mahogovale koto kela kou IESU KELISO u kotou dua keu Diuia ata oliesoliale keo tige kea ke evisi Diuia ataeali igali toai ata igali olige DILAVAu keneni bahata igalitoai hoeaseavelu. Katealelu Diu ata olie soliale keale Diuiali igali toai IESU KELISOle DILAVAu au atalai louale ke agievei. ⁷DILAVAu da letatavai au uvu vai damuge da melove olisi vuvuneve kitae kele kotove loui atave haiveva.⁸Da lovi ke aito huhuige dau DILAVAu ata kea nile da ata kitae olie solilu. Da valaeabele ulu isito DILAVAu da letatavai da hanavage Diuia ata olie soliale keveo tialeu IESU KELISOu abolai vale vile moeaga Otoveale ke lai ba dodavelivelu bele hau isute. ⁹DILAVAu olale da ata bahata haivege abo kele luleleage DILAVAu ata bahataele au atate agiva. DILAVA kela vata ai vale vile aito au ata bahata kele au atate agiale ke mahogovai memila ata ke lavige solilu.¹⁰Isito DILAVAu aike ata bahataele au atate agisi olale kea ekalesia olisege Otogou vuvunetea isi Aneluia ke ivai dibage DILAVA keu kele lulele kitaealu. ¹¹Memila vau ue solisege DILAVAu vaoe IESU aveve ke huhuai kalevage ulu. Iale vali voleo au louale ke lailoi kosive IESU KELISOu kotove ke vai lelevetilu.¹²Ige lai lailoi uvu vai avoele vaeavale kele kele lailole avoluvita igalitoale kele vabuiava solisi meliai DILAVA laviagei. ¹³Katealelu da la lavigei evive labea momai vateu tuvu agiale ke huhuai sekiagelive isito avoele meliageve kosealelu da la dulugealeluga vateu tuvu ko agiva.¹⁴DILAVAu a uvule IESU aveve huhuale keluga da kome bokoai vata bisi lailoi mama laviava. ¹⁵DILAVA kelega Otogoe uvale isi vatae uvale evievi ata bahata kea ivive valu. ¹⁶Lailoi mama DILAVA keu siauveu kitae keu Otogoe ui hau kenenia kineve kitae. Keluga da ke laviai olavale au munanau tuvu lameale kele vuvune lamei lai uvu vai melitige lale kele meliai uve.¹⁷Lale lai evievile meliai uge IESU KELISOule lai uvule uitigei da lalai guliguliai olavala volelai olai vole dulugeve ige keu laele kitaeai idiu lavige idumuvea vatau uvue tai lavige idiu meliai lavisi uale kelate lata ave isi meliai lavive lai evievile. ¹⁸Lale katealuaga DILAVAu ata bahata keali IESU KELISOu lalai olai. La dulugeale ke huhuai kele luleleave IESU KELISOu lalai olale keu eseieve olie solilu isito olave keu kitaeai ulu, bosive lai lolai. ¹⁹La ba au lalai olai la dulugeale bahata ke dibalivelu bele keu haovole kitaelau ke lailoi ageto lai ela malomaloai oiva. Katealelu lai ba DILAVAu lai lolai ale ke dodavelivelu bele hau kitae. Katealeluga da vali bahata lalai guliguliai DILAVA laviava.²⁰DILAVA keu ata melite, keu siauve keu lailoi uvue ulu ialelu lailole vadeu huhuai laviage keu ba avoele isualivelu bele isito aule lailoi ola ke ivai ke leivia moeaga lailo vavei. ²¹DILAVAu IESU KELISO hanavage ekalesia lailoi kuva ale kele lailole vali bahata lvlve letatavai guliguliavai. Hoesea vage ivive vage bahata letatavage keu ui tiva.

Chapter 4

¹Daa laa lavigevege evive da kosiveu hau avale kelega abo da vai dibulae vaea vage da aike koveo uva. Isito da olale dilavau la toiavei. Uvevedua lameale kele meliai aveve dua ageve. ²Labea momai lamiga letatavai hanivavalive isito vole huugei vole hoeaseavageve. Momai volelai tuvuagelive isito voleali sisilai vole dulugeve. ³Munanau tuvu la agigege la ata igali oliale kele meliai voleali u dua ave.⁴Munanau tuvu igaliu lai lo agigege lai IESU luvita vava igalitoai Otogoe tiveve ke igali huhuaeviva. ⁵Lailoi kosive ke igaliu kitae alelu aa voele evievi igali babatisou kuvaveu igali. ⁶Ige DILAVA keu lailoi mama igali isi lailoi kosi kitae igali keu vali bahata lailoili ui lailo agigei melitigeva.⁷Keluga lai bahata ata igali isito KELISOu au siaule au lovi o hau igaligaliai lailo vavelu. ⁸IESU KELISOu avale kele bukau kotou koseale loulu lovi avoe au eue talivelu seteneu atave dikaiavalivelu kea toelale ogeta au atate otoveito au haukala igaligaliai vavelu Bukau kotou kateai loulu.⁹Isito au eue tiale keu baivela vadeu keu baivela kosealu keu memila au oo kalei vatae dobai lolu. ¹⁰Otogoe dobai loale ataleke igalila kuialai Otogoe kenei leivigei au oe tilu. Keu keveo tialeu vale vile bahata kea kitaeabe olisi naligeva.¹¹Iale IESU KELISO kela au lovi, haukala ke igaligaliai au olau ata ke vavelu ige volea abositolo haukala ke aeviva isege volea Beloveta isege volea oo igaligalile ata haivesege volea Basitasege volea Tisa sege ke igaligalile au haukala vaveale ke aeviva. ¹²Keu ke makagei au vuvune, siau vavei olale kea haukalave ai atave bahata ke haivei dulugei ige abo evievile meliai ui isi IESU KELISOu ata vole haivege abo evievile meliai ui. ¹³Keale kateige lailole bahata igali toai lailoi evievile meliai DILAVAu voo keu avevele lulele ai lailole kateige lailoi evievi keule kitaeai IESU evievi ke nenita ui.¹⁴Katealelu lai ba lailoi evievile eseu esea avevelate alivelu bele seleivale ata kea loi seleavege abole kotoeabe evisi ai. Isito lai katealivelu bele isoho seleivale ataea loi koto ni volete, tolove louge lai kotoeabe ke evi kalevai. ¹⁵Lai ke evi kalevaito koto leleve loui voleali sisilai vole dulugei lai katealuaga lailoi kosive kitae IESU KELISOu aveve kele lai bahata meliai ui. ¹⁶KELISO keu Ekalesi kine kitae isege Ekalesia kea vavave late lailoi vavale adau uge genau uge niu baiu ulu. Iale keale kineu ola ke aevegei. Kelate lai igaligaliai KELISOu valale uale kelu lailole lovi ai o hauve ai volelai olai vole dulugei kele lailoi Ekalesia aveve keule meliai ui.¹⁷Katealelu da KOSIVE ivile koto loui la haivege evive, labea ba evievi ata olie soliale ke aveveabe late aevegelive. Kosealelu kea huhui be dua a solilu. ¹⁸Kea katealeluga vaviu aveve ke ulau aboele ulu, uvuabeu meliage kea DILAVAu kotole lu lele soliale kelu abo ba DILAVAu mauli agilivelu bele. ¹⁹Lai lole ata katealea aveveabe toela loui haivege kea kele ba matialivelu bele kosealelu kea abo uvu vai aveve duale vaeava solilu abo uvu vai aveve toelale vaeavale kele abole ke ula huhuai aevigei.²⁰Kea kateiva isito laea IESU KELISOu aveve katealebe ale evie solilu. ²¹Lo memila tialea IESU koto leleve ula loui la haivege la ke evisi vaevelu. ²²Katealelu la memila avale ke tota aevivale, la memila avale keu vavau ola keu la seleavei la agigei toelatigeva.²³Kateale a kalevaito uveve doga huhuai lai uvu neniavai uve. ²⁴Kosealelu lailoi DILAVA keu tuvute ige aveveve keta nenive ula iale au uveve dogave vai lameale kele lamiga hoeaseavei DILAVAu avale kelae ai uve.²⁵La bahata kenenia vole seleave kalevave isito koto leleve loui vole hoeaseavegeve kosealelu lailoea ata igaliu ataeala. ²⁶Isoho la volelai tuvualuaga momai tuvuai uvaga valiutai dobalive. ²⁷Isoho ai kakolu tuvualuaga solekata vesuiava a ke asolige valiniu tai dobage setenelu anakala ke alavalu aule kela velevai aeo loi kelu tuvu kale.²⁸Daa olavale ata olea vavoloivale kea vavolo kalevaito lovialivelu kele moni agisi abobiga dulugei ata volea vale site keta dulugei hau vaveve. ²⁹La voleali nonaluaga lai nonau tavale kotou toelata louevegelive. Isito nonau dua ula lougeve ilivelu ata vole agigei toelatige kalevaito agigei hoeaseavege abole lai kotou dua kele u dua aevegei. ³⁰Labea momai lai aveve kele DILAVAu munanau tuvu vai uvutievelive. Kosealelu munanau tuvu lai uvule uale keu DILAVAu kisai late kelega la dibage DILAVAule vali voleo ba la agigei au vatavae tai.³¹Labea momai volea toela ke huhu moeagagelive isi volelai tuvualive isi ataea nile volea aveve toela loulive isi huhui toela volelai alive. ³²Isito vole huhugei aveve dua volelai aevegeve isi vole dulugeve ata vadeu laele aveve toela age toelave ke ibila avale isito DILAVAu IESU KELISO vilele dai. Lai toela uliale kelate ai volea toela huhu kalevaito momaeavave.

Chapter 5

¹Laea DILAVAu huhui ese lalaea katealelu melitavai lovai aveveve late ave. ²IESU KELISOu lailolai olai amiga vai lailoa vavei voeleale keu abo memila ovo mamoe kavai vauge nai hagoale kelate DILAVAu ke ivai IESU KELISOlu siisla kitae alu iale IESU KELISOu lailolai ale kelate lailota volelai olai vole dulugei.³Laea DILAVAu ata lalaea katealelu aveve toela bahata ke kalevave labea momai volele tebau aveve ke aevegelive. Isi huhui toela aevegelive isi momai ai kakolou hau ivai huhu moeagalive. ⁴Isi momai aveve toela koto keta loui kotou baiu ue solivale keta louevegelive. Isito kotou dua ula loui lailoi mama DILAVA ke hoeaseavageve vali bahata.⁵La huhuige ata olea aveve toela kateale ai voleali tebau aveve ke ai. Aveve toela ke ula huhuaevei volea haute ke ivai avolu ola kavavale kea ba DILAVA IESU KELISOti uvale vatava keveo talivelu bele. Ata olea volea haulu ola kitaeavale hau keule DILAVAe be olisi. ⁶Isoho ata volealai uvu isi la seleavei loui koseige aveve kateale ale keu duave. Abo kateai louge momai ba kotoeabe ke evisi alive kosealeleu ata olea DILAVAu koto evie solisi aveve toela kateale avale kelai DILAVAule tuvu kitae ai. ⁷Ialelu labea ata katealeali igali toai aveveabe late aevegelive.⁸Lailo kea memila vavile ui vaviu aveve ke ave isito la ave kosiveu ese olisi atagavele ulu. La kosiveu ese olisi atagavele ulu iale atagau aveve kelate aevigeve lai uvevele. ⁹Ataga kele aveve kosealeale ba loi aveveu dua aveve lilikate isi koto leleve sele site. ¹⁰Ialelu kobekavai kosive vai sisilatilivelu aveveve ke kaoai aevigeve duave ula. ¹¹Labea momai hau voleu baiveu uesoliale ke aevegelive aveve katealeu vaviu avevela keu iale lale atagale ui aveve kateale bavuge keu ba laele lolivelu bele. ¹²Ataea vaviu aveve kateale ai mahogovage keu toela kitaeale kele momai aveve toela kateale loui vole haivegelive keu ke evisi avota ke ava.¹³Kelu loui aveve toela kateale ke bavuve kosealelu kosiveu atagale hau keale ba daiai loi eule haovole ui ige KOSIVEu atagale lale ba ke ivai dibage oleve keu toelave isege oleve keu duave. ¹⁴Katealeluga Bukau tuvu kotou loui avoe navavale ataea kobekavave la kea vovoale ata latea iale kobekavage KELISOu atagau laele kalui atagai.¹⁵Koto katealelu lai uvevele neniai uve momai ata malomalote late ai uevevale isito ata lulelelete late ai uve. ¹⁶La vadeu avale kele aveve dua ula ai neniai uve kosealelu ave vali kou valiu toelala kou loiva. ¹⁷Laea momai lulele solivale ata kelate aevegelive isito kosiveu olate kaoai ivai kele luleleai olave ke ula. Aevei nikovai guliguliai uevigeve.¹⁸Labea momai eu toela ke isi tilogoalive, ee keu tilogoivale ela keu ale ke iluaga tilolou aele dobalau ke alu ige ale valila ke kakovai sonemei oigei tuvuve bukialivele. Kelu kate kalevaito munanau tuvu laele uale kele sekiai uve. ¹⁹Isi volelai Bukau koto loui vole haivei nogoli dubue guliguliavale ane keta loui saiale eneve ke loui vole haivedua ai DILAVA hoeaseavai ugeve. ²⁰Isi vali bahata lailoi kosive IESU KELISO ke ivivele lailoi mama kitae DILAVA ke hoeaseavai uevigeve. ²¹La IESU KELISO vabuiavai hoeaseavale kele vole huhugei vole dulugei uevigeve.²²Keatea la kosiveu koto evisi lovai tivale kelate lai velavuia koto evisi olaeabe ke ave. ²³Kosealelu KELISO keu Ekalesia kine olisi aveve toelale au ata agiale kelate malahaea keatea kine olilu. ²⁴Katalelu Ekalesiaea KELISOu koto evisi lovale kelate, keateale abo velavuia koto evisi olaeabe aevigei.²⁵Malahaea KELISOu Ekalesialai olai abolai voeleale kelate lai ivvuvulai olai dulugeve dua ave. ²⁶IESU KELISOu voeleale kele Ekalesiaea aveve toela ulialu keu kateai olale abo kotove evisi Babatisoage au ke agigei tuvutigei. ²⁷Keu kateai olavale Ekalesia hoeaseavei aveveabe toela isi huhuiabe toela uliage abo atau tuvu olige aule bae amigalu agigei.²⁸Malahaea la lamiga hoeaseavale kelate da olale lai keate hoeaseave dua ave. Isi olaeabe keneni ave malaha olea abo keate duluge dua ale keale abobigatagau ke hoeaseavalu. ²⁹Ata beu ba au vava ke koeamalivelu bele isi late isito aule au vava ke naliu dua ai. Hoeaseavai kelate IESU KELISOu au Ekalesia ke naligei hoeaseaveva. ³⁰Lailoea IESU KELISOu ata olisi vavave late olilu kelegau lailo dulugei lailo naligeva.³¹Kelega Bukau kotou loui avoe voo voleu au mamata au aiata kalevei au keateti igali toage kea vava igalila kea. ³²Vole lohomeale kele koto leleve voleu ulu koto keu kosealu IESU KELISOu Ekalesia keali igali toale keu vole lohomeale kelate. ³³Nona keu ioniveu katealu isito malahaea la lai vava hoeaseavale kelate lai keatelai olai hoeaseaveve ige keatea lata lai velavuia koto evisi olaeabe ke aevigeve homasi kalevaito abo vadeu louge evisi ave.

Chapter 6

¹Eseu eseavea DILAVAu olale lai mamata lai aiata koto evige keu duave DILAVAu nile. ²Lai mamuvu vabuiave isi kotoeabe evi keu basu luta ale kela keu bolomesiale. ³Ige keu alu duage ai maulile ui egeai vata kole basuale keu nonau kateai loulu.⁴Ige mama aia momai lai ese agisi tuvutigelive isito agigei loi haivege sisiba nona louive isi abo kuva hosidige haiveve isi lulele nona loui haivege abo lulelele tai.⁵Isi laea davana agie solisi hau kavavale ataea, a kosi volele haualuaga kotove evisi neniai avolu hau dua aso. Vabuiavei kotoeabe evive la IESU KELISOu koto evisi hoeaseavale kelate abolai aevigeve vali bahata. ⁶Labea momai huhuai kosealive lo kea nile hau dua age abo lo ivei lo letatavagei momai huhui kateale aevivale isito la IESU KELISOu ata avalelu lai uvu bahata vai DILAVA vavui olave ai vatau kosi kitae kea hauiabe keta au dua ageve. ⁷Kosealelu laea vatau kosive kea hauiabe ula a soliva isito la IESU KELISOu lovi avale kelate sisila ulale kosive kea hau aevigeve. ⁸La huhuige ata olea aveve dua avale keale kosiveu ibilaeabe vavei kalege hau kavavale, au au ibilalu hauivale kea bahata DILAVAu nile vole late. Kosiveule ke toiavei ibilaeabe vavei.⁹Ige ata naligevale kosivea labea momai lai hau avale ese kelai vabuu nona late louevegelive isito abo la hoeaseavale kelate lata ke hoeaseavegeve la luleleige laele hau kavavale ata keali eue kosive ke nile vole late. Kosive keule bahata la avale ke kaoai lalai loui.¹⁰Iale di kakoluvuia da kotou vaove louge evive kosive kele meliai vuvuneve kele doadoai uve. ¹¹La dibage ataeale vole kavelivelu tiluaga vole kaveveve hau keta agisi tai kelate DILAVAu seteneu sele bavuveve valevile ke lamelu ialelu kobekavai au lameale kele melitavai seteneu sele aveve ke bavui uve.¹²Da louale keu kosealu lailoea ata kaveveve ata oliesolilu, isito lailoea setene luvita vole kavei ataveali vole kavevale ataea. Seteneu munana toela kea moea voleale vatale vuvune kitae agisi vaviu aveve ke aevigei isege voleale Otogole aveve toela aevigei. ¹³Katealelu kobekavai DILAVAu vale vile lameale ke bahata agive lale katealuaga valiu toelau lalai loige lale kele govadai setene aveve ke aegevealelu lale laviu dua ave.¹⁴Ialelu kobekavai DILAVAu lameale ke agisi lamigale katuve koto leleve keu beleti late iale beleti ke vai lai gogo umuva. DILAVAu aveve keu duave ula keu lailoi kovu, kemena bavuale kelate iale ke vai katuge ai kovu bavu seteneu ele bige nibedage olea valila a kakovagei. ¹⁵DILAVAu uveve dua koto vai tai ata haivevale keu genau vate, samaka late iale ke agisi lai genale katuve. ¹⁶Lai evievi keu migigi late iale kevai amiga bavuge seteneu bii vuvunete keu ba aele dalivelu bele.¹⁷Ige DILAVAu voelele lailo agigeale keu tuvaliu saneka late. Iale saneka ke vai ai kine bavu ige DILAVAu nona keu benesi late iale DILAVAu munana tuvu koto kevai lameale ke vatala dua ave. Aveve keneni bahata ai vali bahata guliguli ai DILAVA daluiavageve labea momai guliguli ke homasiavalive. Isito DILAVAu munana tuvu vuvunele, siauvele meliai DILAVAu ata bahatalai DILAVA laviage au ata ke dulugei.¹⁹Isi Bolou loui avoe, datalu guliguliageve ige DILAVAu dalu kuva alavage da vabu kaleito meliai koto louive koveo ata ko haivege abo evisi luleleai. ²⁰Da memila koto ke loui ata haivevaga abo davai dibulage da aike dibulae uva. Isito melitavai dalu guliguliave ige da vabu solisito melitavai koto ko loui ata haivei.²¹Di kotou kele katealu isito da koto voleave louge evive lailoi huhuivale kakolo keule ba daa avale keneni loui la haivei keu kosiveu haule meliavale ata. ²²Katealelu dale hanavage laeao tai da avale keneni la haivei lai uvu vai melitigei.²³Di kotou vesulu isito da olale lailoi mama DILAVA isi lailoi kosive IESU KELISO keu uveve dua vai lamege lale lai evievile meliai vole lai olai vole dulugeve. ²⁴Ata olea abo uvu vai lailoi kosive IESU KELISO vileo vaeavage da olale DILAVAu ke huhugei ke hoeasevei vali bahata.

Philippians

Chapter 1

¹BOLO isi TIMOTI loea IESU KELISO hauve avale ata lola DILAVA ataea BILIBIENISIoe uvale, lalaiga lo kisai ko hanaviva elo dikini dikinesi ekalesia la keneni laiga lo levaleva ko hanaviva lalai. ²Daa olalela lailoi mama DILAVA isi lailoi kosive IESU KELISO kea la huhugei la hoeaseavege lale udua ave.³Daa vali bahata la huhugei DILAVA hoeaseavai lalai imiliaviva. ⁴Daa vali bahata sisilai lalai guliguliava. ⁵Kosealelu da memila lae loi laa haivelu nonau dua ke louive, ige lake evisi kele melialoho ave kotala laa meliai uva guligulile. ⁶ Katealelu daa huhuige DILAVAu au kotou dua kele laa agigei melitisi ige au loivale kela laa kalevelivelu bele. Isito au laa agisi melitivaga IESU KELISOu dobai loi.⁷Dii uvu bahata laele ulu keluga daa vali baita laa huhugei lalai guliguliava, ige DILAVAu lailo dulugei. Au lovi vai damuge laa daa duluage lai lovive ke ave da memila dibulae ue solisege laa daa duluage daa kotou dua loui ata haiveva, isi da ave dibulae usege laa ketale daa duluava. ⁸DILAVAu dibage daa louale kou leleve, IESU KELISOu au uvu lameale ke late dii uvu laele ulu.⁹Daa lalai guliguliai olale laa voleali sisilai vole dulugei, vole hoeaseavai udua ave. Lale katea tiluaga DILAVA avale kele lulele kitae agive. ¹⁰Isi lale lulele kele huhuai luleleige aveve oleve keu duave, isege oleve keu toelave lale aveve dua ula aluaga IESU KELISOu loivale kela lai aveve keale nivele duai ui. ¹¹Lale katealuaga IESU KELISO kele lai aveve keu bahataeale nenive ula DILAVAu ivi vai duatisi.¹²Di kakoluvuia da olale huhuave abo daa vai dibulae vaeavale keu kotou dua ke bavue solilu, isito kotou dua keu ata bahata keneni bavugeitilu, kenenia nona valu. ¹³Ige ata bukatea isi gamania ou kosivea luleleige dau IESU KELISO hauve ala age abo daa ivai dibulae vaeavalu. ¹⁴Da dibulae ui vabu solisi ata haiveva, ige evievi ata volea abota vabue solisi meliai ata haiveva.¹⁵Evievi atake volea hauai dalu mainai loui avoe, loeale hauvai bolo leiviai taevei, isege volea huhui duale hauai tieviva. ¹⁶Ata ddea dalu olai kateale ava, kosealelu abo ivage dilavala au hau ke vai damulu ige da hauve ava. Nonave loui ata haiveva ige DILAVAu koto keu leleve ula. ¹⁷Abo dalu ola solivale ata kea abo huhui lelevele KELISOu nona loui ata haive soliva isito loui avoe bolo dibulae usege lai hauai bolo leviai ata kitae olisi, ige valivelu bolou lailolai mainai.¹⁸Isito keta duave da aveveabe ke evisi sisilalu volea abo uvu leleve ke ulale hauiva isege volea eve huhui selele hauiva isi abo uvu sele nona keta loui haiveva daa ke evisi sisilalu. ¹⁹Daa huhuige daa dibulae usege laa dalu guliguliava ige IESU KELISOu munana tuvu daa duluage abole dibulale daa hanavage dale loi.²⁰Daa dii uvu bahatale huhuige daba IESU nona kole matiai ba hauve kalevalivelu bele, isito dale hauve kele melitavai hauve ai di aveve kele IESU KELISO ivi letatavai daa uge keu duave daa voeleige keta duave, daa olai vali bahata KELISOu ivi loui letatavagei. ²¹Dau di uveve ke huhue solilu da uge KELISO aule dati ui daa voelege keta duave dale kele eue tai u dua ai.²²Katealelu daa malomalo kitae alu, isoho daa uluaga KELISO lovi age lovive keule daele kitaeai. ²³Isito daa huhui abutialu da olale voeleai IESU KELISO tii uge keu duave baua. ²⁴Isito da vatae uluaga laa dulugei keta duave isito da voeleige oleule laa dulugei.²⁵Katealelu daa huhuige daba voelealivelu bele isito daleba laili ui laa dulugei ige lale lai evievile meliai ba sisilave. ²⁶Iale vali voleo abo daa hanavage dale deiai laeloige lale totaba daa ivave IESU KELISO ivile. ²⁷Isoho daa loivao daa loiesoliva, isito ivalivelu daa loiesolige IESU KELISOu au kotole louale ke ula ageve. Lale kateige dale ke evisi huhuige laea uvu igalile IESU hau aeviva isi kotove dua loui ata haiveva ige abo evisi evievi ata olisi.²⁸Isi ata volea laa agigei toelatigei kotou toela lalai louge ke vabuiavevale isito lai evievile meliai uve, ige laa agigei toelatigevale keale ke ivai huhuige DILAVAu meli lamei, laa agigeito ke agigei toelatievei. ²⁹Lalai uvu vai IESU KELISO vileo vaeavale kelu laba lova ulalivelu bele isito lale DILAVAu isivi olavele vateu tuvu agisi tigeve. ³⁰Da memila vateu tuvu valeke laa ivalu isitota daa aike vateutuvu vale kotala ivalu daa vateu tuvu vale ke late lale ba lata agive ave vali koletele.

Chapter 2

¹Daa laa lavigei au lalai uvu vai KELISO vavula ko ai melialu aule au ola lamei laa hoeaseavei lale munanave tuvu vage laili ulu lale volelai uvuai vole hoeaseavei vole dulugevei uve. ²Lale aveve kateale age dale evisi lalai sisilagei kosealelu daa olale laa uvu igali, huhui igalile hauai volelai olai kele uveve dua ulale ugeve.³Momai lamiga ula huhuai lamiga letatavalive isito momai loui koseivale dau ata kitae dalau isege volea eseve momai huhui kateale aevevale isito lamiga letolevai volelai aveve dua ula ave. ⁴Labea momai lamiga ula huhuagelive isito vole huhugei vole dulugei vole hoeaseavave.⁵IESU KELISOu avale kelate lata ageve. ⁶IESU keu DILAVAla isito au DILAVAu vuvune agialeke huhue solilu isito kekalei lolu ata datalu lolu. ⁷Keu au olale keneni kalei vatae lolu loale keu kosi kitaea aveve kele loie solilu isito eseu esea aveve kele lolu amiga letolevai ata late ataeali uva isito keu DILAVAla. ⁸IESU keu katealu amiga letatava solisito DILAVAu ola alu abo atau toela idiu dole kavevale kelate ai vai idiu dole kavage voelealu lai loi toela ibilalu.⁹IESU kateai au mama ola age mamaveu isai vai tilu otogoe isi ivive letatavage ivi kitae ataeale ivive kele guliguliagei. ¹⁰Katealelu DILAVAu olale vali vaola atake neniale IESU ivi kele guliguliai ivive hoeaseavai otogoe uvale vatae uvale kumoe uvale keneniale kome bokoai vatabisi IESU hoeaseavai. ¹¹Keale bahata hoeaseavai loui kosea IESU KELISO keu kosi kitae abole kateai mamave DILAVA keta hoeaseavai.¹²Dii uvu kakoluvuia da memila laili usege laa dii koto evivale ke late lale ave dii koto evive daa ave laili ue solilu isito laeale kobekavai DILAVA vabuiavai ukolikoli mauli agiveve ke huhuai lai mauli kalikaliavave, o hoeaseavave ige au duai ui. ¹³Kosealelu DILAVA kela vali bahata laili ui laa hoeaseaveva au meli lameva isi olale laea kotove evisi olave ai tigeve.¹⁴Momai ogoloai volelai loui tuvu kalevai to voleali uveve dua ula ageve. ¹⁵Katealelu lale vali bahata aveve dua age DILAVAu ba laele toelabe ivalivelu bele ige atau toela avale ata keale laa ivei lai ataga ke ivai ige laea leleve DILAVAu ese lalaea mulimuli ata kea nile. ¹⁶Lai uveve dua koto ke loui ata haivevalelu loui vali vaove keu loige lai ba IESU KELISOu nile leleisi matialivelu bele isito dau laele hauai laa haivevale kele daba matialilu bele IESU nile isito dale lavisi sisilai ui.¹⁷Abole daa kavage daa voele ige kta duave daa huhuige laea lai uvu vai DILAVAAA vavui lovive ai hoeaseavai uge keu duave, iale da voeleige lai evievi keule kitaege dale sisilai. ¹⁸Katealelu daa olale lai bahata sisilai.¹⁹Lailoi kosive IESU olage da TIMOTI hanavage ivave au loige aule tiluaga tota kuialai loi lai hauivale nona ke loui daa haivuge dale evisi sisilai. ²⁰Ata beu daa duluavale keu ue solilu isito TIOMTI ke ulau laa huhugei olai laeo tai laa dulugei. ²¹Ige ata volea IESU KELISO lovi ko huhue solisito aboelete ula huhuai ava.²²Isito laa huhuage TIMOTI keu hau dua avale ata keu dii voo late lole avoti ui kotou dua loui ata haivegei. ²³Daa huhuige daleba hanavage laeo tai isito daa ola solilu solekai hanavalivelu isito dale luta abo daele vadeu ale ke haivuito ba hanavai. ²⁴Lailoi kosiveu olage datale ba aike loi.²⁵Isito da huhuige keu duave dale lai loi kakolo EBABALODITASI keu memila laeo loale ke da tota hanavage laeo loiva. ²⁶Keu loaleu daa duluduage lo avoti ata haiveva ivaga eu hatiti toela alu voelealivelu vekealu. ²⁷Isito DILAVAu avota datalu uvuai mauliavalu laa hatitive evisi avolu uvale ke evisi lolivelu laa ivegei.²⁸Katealelu da ave hanavage laeotiva au loige ivai avolu sisilage data valivelu dii uvutatale uvui vale keu tolelevai. ²⁹Au laeo loige ivai avolu sisilaveai hoeaseavave keu DILAVAu atala keu ata kateale hoeaseveve keu ata kitaela keu. ³⁰Laea loi daa dulua solilu isito KELISOu hau avale kela laa hanavage lolu loi daa duluai haua loho hatiti toela ai voelelu vekealu, katealelu lale ata kateivale ke hoeaseaveve.

Chapter 3

¹Dii kakoluvuia DILAVAlu sisilave da lalai tota nonake igalila ko kisaiai hanavalu, daa memila kisaiai hanavale kela da lalai hanavalu ige lake evisi huhuave. ²Koto keu kosealu aveve toela avale kele ogeta loteve momai kotoeabe evigelive kosealelu kea atau toelaeala kea, kea olai lai vudiu vate boisi laa agigei toelatigei. ³Isito vate boiale kele lai ba DILAVAu ata olivelu bele isito lai loea munanau tuvu vuvunele DILAVA hoeasea vaeaviva. IESU KELISO luvita igalitoale kele lailole DILAVAu ata olisi sisilai daa ola soliale lai DIUIA aveve kelate ai koseai loo koage DILAVA loo agigei.⁴Ata kea abo DIUIA avale kele meliai kosealu loo koseige DILAVAu loo agigei isito daa olaluaga dale aveve kateale ai ata leivigei. ⁵Kosealelu dii aiau daa vaeavage daa ualeu bula igaliu vesusege dii mamau daa veuiavale vate letulilu dii aiau daa vaeavage dau DIU ata leleve dau BENIDIAMENI vakiteo lolu, dau BALISESEA ata olisi DIUIA basuiabe keneni alu.⁶DIUIA basuale kele daa meliai ekalesia kavei vateutuu moeaga vavelu isi huhuai kosealu daa koseige DILAVAu nile lilikata tai. ⁷Daa memila DIUIA aveve ke aive kele milialu isito daa aike keneni kalei IESU avevete ke ava.⁸Daa DIUIA aveve keula kale solilu isito daa huhuige vatau aveveke bahata kitaeolie solilu ige daa ke kalegei olale dii ata kitae IESU KELISO kevai lelevetisi aveveve kele luleleai keu ivile daa vatau hauko ivage momolu late isi keagisi katulu isi daa olai IESU KELISO aveveve kele meliai ui. ⁹Isi daa olai melia IESUti igalitoai daa memila DIUIA basuale kelovai kosealu dale koai damiga vai duatisi daa memila katealu isito daa aike di uvu vai IESU vavuale kelu damiga hoeaseavai DILAVAu nile isi lilikate olisi ui. ¹⁰Daa ola kitaeale IESU KELISOu aveveve keivai huhuai au voeleai kobelaleke vuvuneveta ivai ilivelu data au vateu tuvu vale kelate data vateu tuvu vai voeleale kelate data voeleai. ¹¹Ige DILAVAule ba au vuvunele daa isage dale kobelai mauli ukolikoli vai.¹²Daa aike ukolikoli maulike vasolilu isito IESU memila daa vai olale daa ukolikoli vai katea leluga daa ke huhuai olaleke valiveluga daa kelu hauva. ¹³Dii kakoluvuia daa aike ukolikoli mauli vasolilu isito daa aike hau voe igali huhuava daa memila avale kehuhue solilu isito vaoe vadeu loale keula daa huhuai avolu meliava. ¹⁴DILAVAu IESU KELISOele daa toiavale kele daa melialogo au valivelu ivivela ibila dua damui.¹⁵Laa olea lai evievile meliai uale keale lata daa huhuivale kelate lata huhuai meliavelu laele agive isege olea huhue solivale keale baa DILAVAu aveveabe keleba haivei. ¹⁶Isito lai memila vadu dua evisi avoele meliai loivale kele lai meliai tigei.¹⁷Dii kakoluvuia daa vadeu avale kelate lata ave ige oleu daa avale kelate age lata ivai au avale kelate ave isi lovai tigeve. ¹⁸Laa huhuige IESU idiu dole voeleale keata moeagaeake homasiavalu ola solilu kotove evilivelu abo aveve toela ai vai toelativa daa memila koloui laa lavigealela daa tota aliota loui laa lavigeva. ¹⁹IESU vai toelativale ata keale DILAVAule ba kavage abole ue solisi kosealelu kea DILAVA guliguliava solisi abo vavau ola aeviva abo matie solisito abobiga ula letatavai vavau ola keula aeviva isi vatau aveveke ula huhuai ueviva.²⁰Isito lailoea kate solisito otogoe tiveve ataea lailoi KOSIVE IESU KELISOu otogole dobai loiveve kela lai ko nikovai uva aule loi lailo agigei otogoe tai. ²¹Aule loluaga lailoi vavau toelako lekoveage lailoi vavakou vavave atagai ualeke olisi atagai ui au au vuvunele vale vile koneni age aule duai ui isi lailoi vavau toela keta lekoveage aule vavave atagai uale kelate ai atagai ui.

Chapter 4

¹Dii huhui kakoluvuia daa lalai uvuai olai laa ivegei laa aveve dua avale kelu daa lalai sisila kitae alu isi daa olale lai aveve dua keta kosive nile ui tigeve. ²Daa olai keate abutitalu koto vole loui EUODIA isi SINITIKE laea kosive ataea momai volelai tuvuagelive isito voleali udua ageve. ³Dati loviu dua avale susugasi dale alu kotovole loui keate abutitake lavigei hoeaseave kosealelu kea luta daa duluai kotou dua ko loui ata haiveva isi KELEMENTI isi ata volea daa duluaive hauiva keta hoeaseave kosealelu kea iviu DILAVAu ukolikoli bukau uvue ulu.⁴KOSIVEu uveve dua lameale kele vali bahata sisilave daa tota laa lavigei sisilave vali bahata. ⁵Momai volelai genuhamai lougelive isito saiale volelai louve kosealelu IESU loiveveu vuguvugualu. ⁶Laa beu laa vadeu alive kehuhui moeagagelive isito sisilale guliguliai DILAVA laviageve. ⁷Ige DILAVAu uveve dua ataea dibu soliale ke lamei lai uvu hoeaseavage laba valevileke huhualivelu vele isito lale IESU KELISO ivile huhui huhui duaula ageve vali bahata.⁸Di kakoluvuia da kotou vaove louge evive, aveve dua ula huhuai ageve labeu huhuihuhui tolove avale isito vadeula leleve, vadeula duave, vadeula lilikata tiale, vadeula DILAVAu nile aveve dua, vadeula ata hoeasevege duavale aveve kateale huhuave vali baita. ⁹Daa memila koto loui laa haivealeke evisi ave isi daa lai nita vadeu avaleke late ai tigeve kateige DILAVAule uveve dua lamei laili ui.¹⁰Laa tota hau hanavai daduluale keluga dalalai sisila kitae alu isi DILAVA hoeaseaviva dahuhuige lamemila olai daduluai isito kuvau uesolilu isito laa aike daduluage dalalai sisila kitae alu. ¹¹Daa louale keu kosealu dalaele valevvile agiveveke huhualivelu bele isito vadeu daele uale keu vava avola keu. ¹²Isoho daele valevile kitaeu uale isoho eseieeu ualeke daba huhualivelu bele isi isoho davagalage isoho dii gogou haniage keta nenive, aveve katealelu aike daele loiesolilu isito vali bahata dakeai loivalela keu. ¹³IESU KELISOla au vuvune damuge aveve katealele dale meliai ugei.¹⁴Isito aike aveve toelau loige laa dalua dua alu. ¹⁵BILIBIENISI ataea la huhuige daa memila lai vatava MASIDONIA kalei tiale kotou dua loui ata vole haivesege laa igalia valevile kele daduluava, isege ekalesi volea dadulua soliva, valevile kele isito la ulaeala daa duava. ¹⁶Daa TESOLONIKAea oe usege vali voleo lahau damuva isi daa olale keta hanaviva. ¹⁷Isito daba koseale huhualivelu bele dale laele hau moeaga agisi ugei daba kateale huhualivelu bele, isito laa daa duluage daa loviu dua age lale ke ibilave dua agive kelu misinali duluageve DILAVAule ibilave lamei.¹⁸Laa valevile agisi EBABALODITASI vavuge keu agisi loale keu senisi hagote kelate DILAVAu nile hagoai ulu aveve keleteu duave baua. ¹⁹Katealelu lailoi DILAVAule lailoele hau ue solivaleke lailoamei au hau moeaga kele daive IESU KELISO ivile. ²⁰Daa olale lai vali bahata lailoi mama DILAVA keivive letatavai hoeaseavagei koto kou koto leleve. Ataea haudua DILAVA vileo agisito ibilavelu DILAVA hoeaseava soliva kalau toela la keu.²¹Isito IESU KELISOu amigalu la agigelu ige laea IESU vile kelu daa di sisila nona lalai hanaviva ige evievi kakoluvuia koveo uvale ata kea abota abo sisila nona lalai hanavalu. ²²Ige DILAVAu ata bahata kove uvale kenenia lalai abo sisila nona lalai hanaveva, ige kele gamani kosi kitae sisa kevileo hauivale ata kea lalai abo sisila nona hanavalu. ²³Daa olavale lailoko nenia IESU KELISOu munana tuvu lailoi munanateti kavoloai tigei vali bahata dii nonau kele kateai vesulu.

Colossians

Chapter 1

¹Dau di ivila Bolo DILAVAu olale da IESU KELISOu Abositolo olisi hauve ava. Iale dala di kakolo Timotiti levaleva ko kisaiai Kolosenia evievi ata lalai hanaviva. ²Loi kakoluvuia lo ivage laea lai evievi vai IESU KELISO vileo vaeavai melitavage lo kelega ke ivai olale DILAVA mama kitaeu la hoeaseavei laili ui tigei vali bahata. ³Lo vali baita sisila ulale lalai guliguliai lai loi kosive IESU KELISO mama kitae laviava.⁴Kosealelu lo evige laea lai uvu vai iESU KELISO vileo vaeavai melitavai ui lai kakoluvulai olai dulugei hoeaseaveva keu duave. ⁵Koto leleveu luta laeo lolige la ke evisi Otogoe tiveve ke huhuai koto ke valu. Isi DILAVAu Otogoe lalai valevile otoveale ke huhuai vole duluge dua ava. ⁶Kotou dua keu vata bahata bavui tiva ige ataea ke evisi lovai tiva. Ige lata ke evisi lovai tige DILAVAu lalai hau otoveale keta la evisi melitavai olai ke agisi huhui keu lai uvule kitaeai tiva.⁷Di kakolo vole Ebabalasi lo avoti hauivale kela tialeu la haivege la koto leleve kele la lulelealu Ebabalasi keu kosiveu haule haudua avale ata. ⁸Lo laeo tie solilu isito keu laeo tai lai hau dua ke ivai loi kosiveu munanau tuvu laele uge la hauai vole duluge dua avale ke loui lo haivelu.⁹Kateage lo lai aveve ke evisi meliai vali bahata lalai guliguliava olavale DILAVAu au lulele kitae lamege lale kele olave ke ula aevigeve. ¹⁰Lo lalai guliguliai olavale kosive ola ke lale lovai tige luleleveule lai uvule kitaeage lale volelai olai vole dulugei volelai guliguliai meliai ugeve.¹¹Lo olale DILAVAu au siau kitaele la siauiavege aveve toela vadeu laele loige laba homasialivelu bele isito lale meliai ui tigeve. ¹²Lo olale lale vali bahata sisilai lai loi mama kitae hoeaseavai ui tigeve. Ilivelu au atalai hau moeaga otoveale ke agive vatavau atagai uale ke uvue.¹³DILAVA ke igalila vaviu aveve kele lailo agigei loi au lalokau vo IESU KELISOu adau vuvune valale otovege lai ui tiva Otogoe talivelu. ¹⁴DILAVAu huhui vo kela lailoi toela ibilavelu lailoi toela totoalu IESU taota.¹⁵Ataea DILAVA iva solilu isito vove IESU keu loige ataea ivalu iale vove keu au mama late hau ko nenia ue solisege vove keu ulu. ¹⁶Iale vove kelega hau bahata Otogole uale isi vatale uale ke nenia ulu. Kelega lai vale vile ivivale isi iva soliale kea ulu kelega vale vile tuvute kea Otogole ulu. Kea abo vuvunele vale vile bahata aevei olale kea bahata hoeaseavegei. ¹⁷Valevilea bahata ue solisege ea ulu iale kea vuvunele vale vile keale vali bahata ui tigei.¹⁸IESU keu Ekalesia bahata kea kine isege Ekalesia kea vavave keu Ekalesia umuka. Keu memila voeleai kobelalu iale kelega Ekalesiale vovoi to ba kobekavai, au voeleai kobelale kelegau hau keneni leivigelu. ¹⁹DILAVAu au olale au vo letatavai au aveve keneni vai avoele vaeavalu. ²⁰DILAVAu vou idiu dole voeleale kelu louve ataea avoele ogela uale agigei loi igali toai hoeaseavei aboili ulu isi olale vale vilea Otogoe uvale isi vatae uvale ke hoeaseavege abole tota udua ai.²¹La memila DILAVA vilele ogela ui huhui toela ai aveve toela ai ke lehosivaeviva. ²²La memila kateiva isito IESU idiu toela dole voeleige kelu DILAVAu la agige la aike atave olilu. Keu la agigei olale la nivele ata tuvute olisi uge au ba lalai kotobe toela loulivelu bele. ²³Lale lai evievile melitavai Otogoe tiveve ke huhuai uge keu duave. Isito isoho la koto leleve ke huhue solisi kalevage DILAVAule ke loui, la koto leleve ke evilu ige koto leleve keu ave vata ko bavui tiva. Iale koto leleve kela da ko loui ata haiveva.²⁴Da kotou dua loui la haivevale kele vateu tuvu agisi kele sisilalu. Kosealelu IESU KELISOu memila vateu tuvu agilu iale dale data vateu tuvu vai Ekalesia dulugei ige abo IESU KELISOu vateu tuvu vale kelate ai. ²⁵DILAVAu da letatavage da ekalesia haivevale ata olilu keu siaulega da lae loi kotove bahata ke loui la haiveva. ²⁶DILAVAu memila uale ata kelai au koto vai mahogovalu ige abo diba savalu isito aike au koto daiai louge ataea bahata kotove evisi vaevelu abobigalai kelu ata evisi amigalu vaso. ²⁷DILAVAu memila IESU KELISOu loi ataeali igalitoai uveve koto ke mahogovalu isito keu aike koto ke daiai loui olale ata bahataea kotove ke evisi kele udua agei. Ige lata IESU laili igalitoai uvale kele lale Otogoe DILAVAu atagale uveve ke huhuai tigeve.²⁸Lale lo vatava bahatale tiale DILAVAu lulelele IESU koto loui ata haiveva, kosealelu lo olale ata igaligaliai IESU KELISO lovale kea abobiga neniavei DILAVAu nile lilikata ui. ²⁹Katealelu IESU au siaule daa vai melitige da meliai kotove loui ata haiveva.

Chapter 2

¹Da koto vole louge evive la dibage da hauve ai la duluge dua alu. Isi Laodisiae evievi ata keta da dulugei ata vole da ive solivale keta da duluge dua alu. ²Da hau kitae avale kele olale la agigei melitievege laea uvu igalile volelai olai vole dulugei. Da kateai olale la DILAVAu kotole luleleai lale kele lulelealuaga DILAVAu koto mahogovale ke dibave au mahogovale kela IESU KELISOu koto. ³IESU KELISO vileo luleleu ulu DILAVAu au lulele bahata agisi vavulu.⁴Da lalai louale keu kosealu ata voleale loluaga la seleavei la sovaeavege momai kotoeabe evilive. ⁵Kosealelu da laili uale bele la haivei isito da laili uesolige di uvu laili ulu. Laa lai uvu vai IESU KELISO vileo vaeavai melitavai igalitoai hauivale ke da evisi sisilalu lalai.⁶La lai uvu vai IESU KELISOle vaeavage eu lai kosive olialelu avoluvita igalitoai uve. ⁷Idiu idumu vatau uvue tiale kelate la lai evievi vai IESU vileo vaeavale kele melitavave la IESU lovai tiale kelu vali bahata melitavai ui tigeve. Isi lo koto leleve loui la haiveale kele melitavai vali bahata sisilale ui DILAVA hoeaseavave.⁸Lamiga neniavave kosealelu ata voleale loi kotou baiu uesoliale ke loui lai uvu ige momai kotoeabe evievelive lalabo ke seleaveva kea IESU KELISOu koto loue solisito abo lulele koto ula loui la haiveva. ⁹IESU KELISOu vatae loi ata olige DILAVAu au aveve bahata vai avoele vaeavalu.¹⁰Ige IESU siau kele Otogoe uvale ke bahata levigelu iale keu vuvunele laea avoluvita igalitoai uveveve late agilu. ¹¹La IESU luvita igalitoage au lai vava ula hoeaseava solisito lai uvule toela bahatale la hoeaseavelu. ¹²Katealelu abo la Babatisogelu isi la letatavege laea IESU KELISOu voeleai kobelale kele avoluvita igali toalu DILAVAu IESU isage kobelale ke vuvunele, la lai uvu vai avoele vaeavalu isi Babatisoai avoluvita igalitoalu.¹³La memila aveve toela avale kele la vovoale kelate alu la DILAVA vileo uveve doga agie solilu vavau ola keu laele loige la olave ke aeviva. Isito IESU KELISOu voeleai kobelale kele DILAVAu lai aveve toela ulialu isi la agigei uveve dogave lamelu. ¹⁴Isi aveve toelau lai vavale uvale kea isi la basuve evisi ae solivale keneni bahata agisi idiu dole voeleage siauiabe keneniu vesulu. ¹⁵IESU idiu dole voeleai kobelale kele setene isi atave kea siaule lai ogeta leleilu siauiabe gogoniaive. IESU ataea nile voeleai kobelage ataea dibage seteneu vuvuneu ue solilu, aule voeleai venele.¹⁶Ialelu labea ataea basu lovalive ataea abo inele basu ai loui koseai lovi ko ii kale, ee ko ii kale, abo kinele vali ni vole vaeavai koseai loige lai vali ko ni oeaseavai kateige ti kale alau ke seleavalu. ¹⁷Aveve katealeu leleve olie solilu isito IESU KELISOu avevete keu leleve ula sele solilu.¹⁸Isoho ata voleu lae loi la seleavege momai kotove evilive ata keule loui koseai da nai naoai ivalu lai Anelu hoeaseavei. Au kateai louge kotove evi kalevave kosealelu selelau ke ave keu olai kateige la lovai tai. ¹⁹Keu kateai IESUti igali to solilu, IESU keu Ekalesia kine isege Ekalesia kea IESU vava. IESU keu Ekalesia agigei melitigevale abo avoele goadai DILAVAu avevele melitavai tiva kelu ata melia a kalevai tiva.²⁰La IESU luvita igalitoai vovoale kelu vadeuluga la ataea basute kele melitavai tiva. ²¹Seleivale ataea loui koseige labea ke vatalalive isi labea momai ke ievegelive isi levelive. ²²Basu katealeale bahata vesui, kosealelu basu keu ataea basu ulala ataea basu ke otovei olale ataea ke ivai loui vole haivei lovai tigei. ²³Seleivale ata keale seleai loui koseai loea atau dua kateai Anelu hoeaseavei abobiga kavei taotievei seleai abobiga letolevegei. Ige ataea huhuai koseai ata koea lulele tea. Isito abo avale kele kea lulele solilu lai dibage aveve kateivale kea ba aveve toela bavulivelu bele abole kele ti ulagei.

Chapter 3

¹IESU voelele kobelale kele la uveve dogave agilu iale kele melitavai Otogoe tiveve ke huhuave. Otogo keveo KELISOu au mamau ada vaieo ugulumai ulu. ²Iale labea momai vatau vale vile huhu moeagagelive isito lai uvu hoeaseave Otogoe uveve ke huhuageve. ³Kosealelu laea vovoale kelate alu ige la uveve dogave agiveve keu ave IESU KELISOta mamavetale ulu. ⁴IESU KELISO ke vilele lai uveve leleve keu ulu iale vali voleo aule loige lailole avoluvita tai atagavele ugei.⁵Katealelu labea vatau isivi o ula huhuagelive. Vatau aveve ke bahata kalevave labea momai ai kakolou keateti navalive isi momai tebalive. Isi labea aveve toela ke alivelu huhuagelive isi moni huhu moeagalive isi vatau hau moeagata huhu kale. ⁶Olea DILAVAu koto evie solisi aveve kateale age DILAVAule abolai tuvuai. ⁷La kea memila vatau ataeali aveve kateale ava. ⁸Isito aike aveve kateale kalevai tota a kalevave volelai tuvualive vole dikaiavelive isi kosiveu ivi vai toelatilive isi volelai kotou toela loui vole kavelive.⁹Isi labea momai vole seleavelive kosealelu aveve keu memila avevete keu vesualela keu. ¹⁰Ke kalevai aveve dogave valu DILAVAu au uveve dogave lamei la agigei duatige lale aveveve kele luleleave isi dibave. ¹¹La aveveve doga vale kele ata bahata kea vole late Diu ata isi Diu ata olie soliale vudiu vate boiale, boie soliale botou ata, isoho lulelete lovi kavale ata isoho monilu hauale ata kea bahata IESU vileo igali ige KELISOu bahata ata kele ulu.¹²Ige DILAVAu lalai olai la makage la atave olilu katealelu la aveve koseale age duave. Lale volelai uvuage duave vole dulugei isi lamiga letolevai volelai solekai adu kalevai to saiale volelai lougeve. ¹³Isoho ata volea la agigei toelatige momai ke huhuai ibilave alive. Isito ke momaeavai vole hoeaseaveve. Kosiveu lailoi toela uliale kelate volea toela huhu kalevaito vole hoeaseavave. ¹⁴Isito aveve kateale uvule aveve kou kitae volelai olai vole dulugeve, voleali sisilai volelai uvuai uve.¹⁵IESU KELISOu uveve dua vai lameale ke huhuai uveve dua voleali ai uve kosealelu laea ata igaliala keluga DILAVAu la toiavei olale la voleali udua ai DILAVA hoeaseavave. ¹⁶Lale vali bahata kateai IESU koto evisi lovaluaga lale kotovele lulele kitaeave iale lulele kele vole haivei vole hoeaseavave. Isi Deividiu Samusi Bukau uvule ane loui kisaiale ane ke voleta lougei DILAVA hoeaseavave isi sisilave ave. ¹⁷Da olalela la vali bahata vadeu loui avale ke baatale lailoi kosive IESU ke ivivele loui aevigeve isi ivivele lailoi mama DILAVA ke sisilave ai hoeaseavave.¹⁸Keatea lai velavuia koto evisi olaeabe ke ageve, la kosiveu ata olialelu kosiveu olala la aveve kateale aevigeve vali bahata. ¹⁹Ige malahaea lai keatelai olai ke hoeaseaveve labea momai ke dikaiavei kavelive keu vali bahata ai maulila keu, keu ula age a ulu. ²⁰Ige esu esea vali bahata lai mamata lai aiata koto evive, lale kateige kosiveule ke ivai lalai sisilai kosea eseu dua. ²¹Ige mamuvui lai eselai vali bahata koto isute loulive lale kateige abole homasiai lai koto evilivelu bele.²²Ige hau kavale ataea vatau kosive olea la agige la aboele haualuaga kea koto bahata evigeve, momai loui kosealive abo lo maligei usege lo niabele hauagei abo lo ivei, huhui ke kalevaito hau dua abolai ave. Abo la ivesege, o iva solisege hau dua ave. Laea kosive lova vale ata lalaea. ²³La hau vadeu avale kele lai uvu bahatale ave. Kosealelu la ataea nile hau ke a soliva isito kosiveu nitalega la haukala ke ava. ²⁴Iale ke huhuave kosiveule ba la hauivale ke ibila lamei. ²⁵Isege olea aveve toela avqale kea ibilaeabe kosivele ba vavei. Vali kela kosiveule ata bahata kea aveve kaogei ibilaeabe vavei, be igali kalelivelu bele.

Chapter 4

¹Ige ata lavigevale kosivea aveve bahatale lai memelo nalige dua aevigeve. Kosealelu la dibage la kea Otogoe uvale kosive keu mohohoea.²La bahata guligulile homasi kalevaito meliai vali bahata DILAVAu sisila ai hoeaseavave. ³La guligulialuaga lotalai DILAVA daluiavave ige DILAVAu lolai kuva alavage lo IESU KELISOu kotou dua loui ata haivei, da lovi ke alelu ave dibulae uva. ⁴Lale dalu DILAVA laviage dale neniai kotove ke loui ata haivege abo eviudua ai.⁵Da koto vole louge evive Ekalesia olie soliale kea nile aveve dua ula ageve ige DILAVAu lalai kuva alavage kotove dua ke loui haivegeve. ⁶Daa olale la keali uge lai kotou aboele madoea lateai, lai kotou kateige laeale kotoeabe ibila louveve dibave.⁷Di uvu kakolo Tikikasi keule ba da avale lalai loui. Da keti kosiveu hau avale kele keu solekata hau kele tiva isi hau dua agei. ⁸Katealeluga da ke hanavage laeo lolu da olale au lo avale ke lalai loui la haivei ige laa lo avale ke evisi sisilave. ⁹Daa ke hanavai lai ata vole Onesimasi keta havage au avoti tiva keu loi uvu kakolo leleve hauivale. Isi keu haule melitavale ata iale keale lo koveo ui hauivale lalai loui.¹⁰Ige di voo vole lo avoti dibulale uale ivivela Alistakasi keu olai au sisila koto lalai hanavalu, ige Banabasi duvuve Maka keta kateai lalai au sisila nona hanavalu. Da memila Maka ke kotola lalai hanavai kosealu ivalive au loige hoeaseavai vai oe vaeavave. ¹¹Ige IESU ivi vole DIASITASI keu au sisila koto lalai hanavalu ige di hau ese abutita igalita kea Diuia evievi ataea iale Diu ata ke ulaeala daluvita ataea DILAVA adau vuvunele uveve haukala ke da dulu kitae alu.¹²Ige lai ata vole Ebavalasi keta lalai au sisila nona hanavalu, keu IESU KELISOu haukala avale ata. Keu vali bahata au uvu vai DILAVA vavui lalai guliguli ava, keu kateai olavale la DILAVAu ola ai aveveve bahata kele melitavai luleleai. ¹³Daa koto leleve la lavigei, evive ata keu la momaeave solisi Laodisia isi Helabolisi evievi ata keta momaeave solisito la bahatalai DILAVA laviai guliguliava vali bahata. ¹⁴Ige lailoi doketa vole Lukau Diemisiti abo sisila nona lalai hanavalu.¹⁵Daa olale di sisila nona loui Laodisia evievi ata ke lavigei isi keveo ata vole Nivasi isi Ekalesia ovele ui guliguliavale keneni bahatalai di sisila nona loui lavigeve. ¹⁶La levaleva ko ivai vesuiavaito vai Laodisiae evievi ata kelai hanavave ige abota ivai. Ige abota levaleva vole da abolai hanavale vai lamege lata dodavei evive. ¹⁷Isi Agibasi laviai kosea Bolo olale kosiveu haukala amuale kenenia ai vesuiava.¹⁸Kotou kele kateai ulu isito Bolo dala beni vai koto kohame kisaiai lalai loui kosealu au la duave. Labea da dibulae uale ke momaeavalive, da olale DILAVAu la huhugei la hoeaseavei, Nohovu.

1 Thessalonians

Chapter 1

¹Tesolonia ekalesia Bolo, Sailasi isi Timoti lo koto ko kisaiai lalai hanavalu lo huhuige laea lai uvu vai kosive IESU KELISO vavuale kele laea DILAVAu atae katealeluga lo olale lai loi mama isi lailoi kosive IESU KELISO kea la huhugei la hoeaseavege lale kele uu dua ave.²Lo vali bahata sisila ulale lalai DILAVA laviava. ³Kateai laviai lai aveve dua ke huhuaeveva vali bahata. Kelu loui lai evievi vali bahata vai DILAVA vavui aveve dua ulale ui tigeve. Vali bahatale lai ola vai IESU vavui haukalave kele meliai ai tigeve isi vali bahata IESU loiveve ke huhuai sekiai uve eu loiva.⁴Loi kakoluvuia lo dibage DILAVAu au huhui au uvu au ola lameale kelegau la letatavege la atage olilu. ⁵Au la agigeale keu kosealu lo loi kotove ionive ke loui la lavigeale keu koto vuvunetela ke vai lai uvule vaeavale kelega la loui kosealu koto keu leleve ige lo laili uge la loi aveve dua ke dibalu.⁶Isi kateai loi aveve late ai kosiveu aveve lateta aeviva la kotou dua eviale kele vateu tuvu kitae agievelu isito munana tuvuteu la hoeaseavege la sisila kitaealu. ⁷La kateige Magidonia isi Guliki ekalesi kea lai aveve dua ke evisi kele abota abo evievitele melitavalu.⁸Kosealu la kosiveu nona vai tai Magidonia ta Guliki ata ke haivelu ige lai evievi nona keu vata bahatale tige lo ba nonabe loui haivelive bele. ⁹Ata ke biagea la loi koto eviale ke loui lolai loui avoe Tesolonia ata kea abo seleivale silava ke kalevai ukolikoli DILAVA leleve ke hoeaseavaeviva. ¹⁰Isi loui avoe Tesoloniae ata kea DILAVA vou Otogole dobai loiveve kelu inohovele ueviva au loige taevelivelu. IESU keu voeleige mamaveu vuvune, siau vavuge kobelalu iale vali voleo DILAVAu tuvule vata kole loige IESUle loo agige lo ba tuvule talivelu bele.

Chapter 2

¹Loi kakoluvuia la luleleige lo laeo loi la haiveale keu baive ulu. La ivage lo lae loiesolisege Bilibai ataeau lo agigei oelaivaga loi vateutuvu kitae alu. Ige lai o ketale ata volea loi koto evie solilu homasiaive loi kuva bavuevelu isito DILAVAu lo agisi melitige lo loi kotove dua ke loui la haivelu.³Lo loi sle nona loui la haive solilu isito koto keu koto lelevela keu lo loui la haivelu, lo la haiveale keu lo ola solilu lai uvu isi la seleavei. ⁴DILAVAu lo makagela agei au kotou dua ke loui lo haivela age lo vali bahata ke loui aloloai ata haiveva lo vadeu huhuivale ke DILAVAu ivalu ialelu loui lo homasialu ataea lolai sisilalivelu isito loi olate DILAVAu lolai sisilage keu duave.⁵DILAVAu au haukala ko loamei lo ivelu ige lata ivage ataea la sovaeavei lai moni agivale ke late lo a soliva. ⁶Lo koto vole louge evive lo ola soliale la loi ivi ko loui letatavalivelu isi lo ola solilu ataea loi ivi letatavalivelu.⁷Loea IESU haukala avale ese lolaea iale lole olaluaga laele hau vole agisi isito lo katealelu homasialu. Keatea abo ese hoeaseavale kelate lo laeo loevei la hoeaseave dua alu. ⁸Isi kateai loi uvu bahata vai lamelu lo DILAVAu kotou dua ko loui la lavige vale kele lo vateu tuvu agiveve ke huhue savalu. ⁹Loi kakoluvuia la ivage lo memila lae loi hauai haule melitavaevelu. Lo DILAVAu kotou dua ula loui la haive solilu isito lo valile loi ibilatelu hauaito vavile DILAVAu haute ula aeviva.¹⁰Lo laili uge laea loi aveve ivage DILAVA keta loi aveve ke ivalu. Evievi ataea lai minalega lo neniai ui aveve dua aeviva. ¹¹La ivage malaha voleu au ese hoeaseavale kelate lo la igaligalile hoeaseave dua aevelu. ¹²Lo vali bahata la meliai uveve dua alivelu aleke koto loui la haivei olale la u dua ai DILAVA hoeaseavage aule lalai sisilagei. DILAVAu lalai toai olale la vataave doga keveo avoluvita atagavele uevigei.¹³Lo koto vole louge evive lo vali bahata lalai DILAVA laviai lai sisila aeviva kosealelu lo laeo loevei DILAVAu koto loui la haivege la koto ket evisi loui kosealu koto keu ataea koto olie solilu isito DILAVAu koto lelevela keu. Isi kateai lai uvu vai DILAVAu koto lelevela keu isi kateai lai uvu vai DILAVAu koto lelevela keu. Isi kateai lai uvu vai DILAVA vavulu eu aike lai uvu ke hoeaseavalu.¹⁴Loi kakoluvu nohovu la koto ke evialeluga lai ata kea vateu tuvu lamelu. Ekalesia volea Diudea vatale uale kea Diu ataea koto evie solivale kele vateu tuvu agiale kelate lata lai ata leleve kele vateu tuvu agievelu. ¹⁵Diu ata keala IESU kavage voelealu isi memila Beloveta moeaga kavege vovolu. Isi aike loili ugologoloava abo kateai ataeali ugologoloage DILAVAu abolai homasialu ea aveve kateale age. ¹⁶Diu ata kea olae soliale lo ukolikoli koto loui Diu ata olie soliale ke haivelivelu. Aveve katealelu aveveabe keu toela kitaeage DILAVAu tuvu kitaeu aike abolai loiva.¹⁷Loi kakoluvu nohovu lo la kalevei tiale ueveito loi uvu laele uale kele lo la huhugei lalai uvuhamava. Kelu lo olale tota loi la ivei isito loi loiveve keu nenie solilu. ¹⁸Lo olale tota kuiakavai tai ige Bolou dati olale kuiakavai isito seteneu di kuva bavuge da loie solilu. ¹⁹Vadeulu lo olai kuiakavai laeo tai la ivegei kosealeluga laea lai uvu vai IESU vavuge lo sisilalu. Vali vole nile lailoi kosive IESU KELISOu kuialai loige loeale nivele laili lelige keu nivele duave baua. ²⁰Ige laea loi sisila ata olievelu ige IESUle lai ibila loamei lo kotove louge la evialelu.

Chapter 3

¹Lo la kalevei loalea Atenisi vatae ui tota lai nonabe evie solila ai tota Timoti hanavage la ivelivelu tilu. ²Timoti keu loi kakolo lo aboili DILAVAu hau aive IESU nona loui ata haiveva lo ke hanavai olale eu loi laili ui lai evievi vai melitige meliai uve. ³Katealelu lo olale vateu tuvu laele loige lai evievi kele kuiakava kalevaito ele meliave. La ivage vateu tuvu katealeu lai loele loige keu DILAVAu olala keu.⁴Lo memila laili ui la haivei koseiva vateu tuvule ba lailoele loi ialela keu loivai. ⁵Di uvu laele uale kelega da Timoti hanavage lae tilu. Lai uvu vai melitilivelu da loui kosealu oloivaga seteneu seleavege toelale tige loi hau avale keu baiveu ue soliva.⁶Isito Timotiu ave kuialai loaleu lai aveve dua loui lo haivei loui avoe evieviabeu melialu ige abo vole hoeaseaveva. Tesolonia ata kea vali bahata la huhugei olavale la ivei Timotiu koto kateale louge lota olai la ivegei. ⁷Loi kakoluvuia lo koveo uale vateutuvu moeaga agieveva isege lai koto keu loige lo ke evisi lota melitavai lalai sisila kitae aevelu.⁸Katealelu vateu tuvu lo agigege lo ba ke huhualivelu bele lo ivage laea lai evievile meliai ulu. ⁹Lo lai evievi koto evige loi kotou vesulu isi aike lalai DILAVA laviava. Lo sisila kitae lali ai olale lole oleveo kateai loi sisila nona ke loui DILAVA daluiavai. ¹⁰Katealelu lo loi uvu vai DILAVA vavui valile isi vavile lalai guliguliai olavale DILAVAu kuva alavage lo lolivelu la lai evievile meliavale kele la dulugei.¹¹Lo olavale lai loi mama DILAVA isi lailoi kaka kitae IESU KELISO keale ba kuva vole age lo loi la ivegei. ¹²Lo olavale kosiveu la melitievege lo lalai olavale kelate lata volelai olai vole duluge dua aevigeve isi ata bahata dulugeveve. ¹³Lale aveve kateale asege DILAVAule lai uvuvai melitige IESU loivale vali kele IESU ataeale avoluvita loige lai lole aboili eue tai lai loi mama DILAVAu nivele leleige aule lailo ivege lai nivele atau dua olisi ui.

Chapter 4

¹Loi kakoluvuia lo IESU ivile la lavigevege koto ko evive. Lo loevealea la oleve kateai DILAVA hoeaseavale kuvave la haivelu ige la loi koto ke evisi nenive ava katealelu lo olale lai aveve dua keu vali bahata ui tigei. ²Lo IESU vuvunele la haivege la ke age nenive.³Iale DILAVAu olae soliale la volea keateali tebaevelivelu isito laea ke leiviai ata tuvute olisi uve. ⁴Isi olale la bahata lai keateali vole hoeaseaveve ke dibave. Iale aveve dua ai lai keate hoeaseaveve. ⁵Labea momai DILAVAu koto evie solivale ata kelate ai lai vavau isivi lai keatele aevegelive. ⁶Aveve kateale a kalevave labea momai lai kakoluvuia ivuvuiali teibai okalevave. Kuva kateale lo memila la haivelu la aveve kateale age DILAVAule la banisiavei.⁷DILAVAu lailo toiavei olae soliale lai aveve toela kele ulivelu isito olaveu lai lailoi vava ko ivai hoeaseava dua ai ugei. ⁸La oleu koto ke homasiavale keu atau basuale ke ula homasiava solilu isito DILAVAu au munana tuvu lameale ketagau au ke homasiavalu.⁹Loi kakoluvuia laea volelai olavale isi vole hoeaseavale aveve ke la bahata dibalu DILAVAu la haivege la biagea aveve ke dibalu ialelu loui lo ba ke kisaiai la haivelivelu bele. ¹⁰Isi la aveve kateale ale keu lai ata volea Magidonia vatale uvale ke hoeaseavelu ialelu loi kakoluvuia lo la laviage ke evive aveve dua kateale ai avoele melitavai tigeve. ¹¹Lo memila la haiveale kelate lai kakoluvuia aveve ivai avoele koto lougelive isito lai avevete ke ula ai avoele meliageve. ¹²La meliai haualuaga la ba ata imiliavelivelu bele. Katealele ekalesia soliale keale lai aveve ke ivai loui koseai leleve ula ata kea evievi ata leleveala kea.¹³Loi kakoluvuia lo olavale vovivale kele nona leleve loui la lavigei labea momai ata volea IESU loiveve ke huhue soliale ata kelate aevivale isi vovoale kelai uvu moeaga kalevave. ¹⁴Kosealelu lo dibage IESU keu voleai tota kobelalu iale ata olea abo uvu vai IESU vavuito voelale keale kobekavage DILAVAule agigei IESU luvita Otogoe tai. ¹⁵Kosiveu lo haivealela lo loui la lavigeva kosiveu loivale vali ke niu loige vovoale keale luta kobekavai. Igeto ba lai nita uvale keale ba vole bevuai IESU luvita tai.¹⁶Vali kela kosiveule Otogole dobai loige DILAVAule louge Anelu ivi kitaete keule toiage DILAVAu kibi kotoige olea abo uvu vai IESU vavuito vovoale keale bahata abatale luta kobekavai. ¹⁷Ige vali kela lai nita uvale ke DILAVAule agige lailole bahata Otogole vole bevuiai kosive luvita belelevai vole ivei vali bahata DILAVA luvita ui tigei. ¹⁸Katealelu koto ko loui vole melitigei meliai uve IESU inohole.

Chapter 5

¹Loi kakoluvuia lo vadeulu ba olovoleu velevai loiveve loui la haivei. ²La biagea huhuige kosiveu loiveve vali keu vavolou atau vavile loale kelate ialelu lo ba tota kisaiai la haivelivelu bele. ³Vali kela ataeale huhuai koseai lo u duala ko ava toela beu ba lolao lolivelu bele kateai lousege aveve toelau keate voleu au ese vaeavalibelu age vateveu tuvu kavale kelate abolai loige abole toela kitaele tai ige abo ba kele iluvilivelu bele.⁴Kelu laea vaviu ata olie solilu isito laea valiu ataea iale IESU loiveve keu vavolo atau loale kelate lale ivai tetehamave, kelu la niai ualelu la ba tetehamalivelu bele. ⁵La kea bahata DILAVAu atagale ui valiu ataga olievelu lailoea vaviu ata olie savalu. ⁶Ialelu labea momai vaviu ataea navivale kelate a kalevave isito kobekavai malomalo kalevai niai uve. ⁷Ataeale vavile navagei isi vavile eu toela ke isi malomaloa au oo kaoai oigei.⁸Isito lai loea atagau ataea ialelu lai malomalo kalevaito niai ui. Katealele lailoi evievile meliai. Vole hoeaseavege seteneu aveve toelau ba lailo agigelivelu bele isi lai volea sisila ai vole hoeaseavei. Eue tiveve ke huhuivale keu saneka vai kine bavuale kelate avevebe toelau ba loi lai loi huhui ke vai toelatilivelu bele. ⁹DILAVAu lailo makagei agisi au tuvule otove solilu isito lailo agigei olale lai IESU voeleale kele lai ukolikoli agisi. ¹⁰IESU lailolai voeleai olale lai nita uale isi vovoale kea bahata igalitoai IESU luvita uevei. ¹¹Katealelu la aike avale kelate ai vole hoeaseavei vole melitigei ui tigeve.¹²Loi kakoluvuia lo la lavigei lo olavale lai minale DILAVAu hau avale ke hoeaseavei kotoeabe evive. DILAVAla ke makagelu iale abo badeu louge evisi ave. ¹³Kea hau ke avalelu loui abolai olai hoeaseaveve voleali ugologolo kalevaito voleali u dua ave. ¹⁴Loi kakoluvuia lo koto vole ko louge evive ata olea lovialivelu homasiavale ke haiveve. Isi ata olea vabuivale keta haivege bavu kalevai isi olea abo evievi kalevivale ke malihe dua ave. Solekata atalai loui tuvu kalevaito ke neni hoeaseavegeve.¹⁵Lamiga neniaveve ata voleu laele aveve vole toela age ibilave akalevave isito aveve dua ula volelai aevigeve isi aveve dua ata bahatalai ave. ¹⁶Vali bahata sisilagege. ¹⁷Vali bahata DILAVA imiliavageve. ¹⁸Laea IESU KELISOu ata lalaea ialelu aveve vadeu laele loige viko kalevaito DILAVAlu sisilave, keu DILAVAu olala keu.¹⁹Labea momai munana tuvu kelu homasialive. ²⁰Olea DILAVAu koto louge momai kotoeabe kavalive. ²¹Isito koto ke bahata sesiai ivage oleve keu leleve olige ke evive. ²²Aveve toela ke bahata gogoniave.²³DILAVAu uveve dua lai lo vaveale kele lo olale au lai aveve bahata hoeaseavai lai munana lai uvu lai vava ke bahataele aveve toela uliage lailoi kosive IESU kuialai loivalela lale nivele lilikata leleive. ²⁴DILAVAu la toiaveale keu sele ata olie solilu au vadeu louale ke aule ai iale aule lai aveve bahata ke hoeaseavai.²⁵Loi kakoluvuia lolai DILAVA laviageve. ²⁶Ekalesia la bahata nohovu. Lo olale volelai olai vole hoeaseavegeve. ²⁷Bolo dau Kosive ivile la lavigei olale kisai ko vai Ekalesia bahata usege uvuiabele dodavege abo evisi. ²⁸Da olale lailoi kosive IESU KELISO keu vali bahata la huhugei laa hoeasavegei di kotou kele kateai ulu. Laa nohovu.

2 Thessalonians

Chapter 1

¹Bolo, Silivenasi isi Timoti. Laea Tesolonia dubu ataea, Dilava lailoi mama isi lailoi Kosive Iesu Keliso. ²Sisila kitae lalai, isi uveve dua dilava lailoi Mama isi lailoi ata kitae Iesu³Loeale vali bahata Dilava vileo lalai sisilagei kakoluvuia, kosealelu. Lai evievi keu valibaita lavisi kitaeai tiva, ige lavolelai igaligaliai isiviale keta kitaealu igelo sisila kitae lalai alu. ⁴Iige loulaea sisila kitaealu lalai Dilava Dubu kelu lolai Evievi isi Lai avevele La melitavale Isi toelau Loige Lolabelalagelu kosealu toela ke nenile latai daiai tige. ⁵KEU Dilava aveve nenilega La kele tiva. Duave isi toela vai nanole vaeava livelu. Ige au Otogo huhuitele ui tigei. Keluga a isu ke valu isi to kele nenialivelu lai Oto goe tai.⁶Ige kelate dilavaule ata vadeu avai tuvu tele vaeavale ke aule vai. Tuvutele vaeavai ige avota tuvu ke vai, ai ibilalu. ⁷Isi oleu loili tuvui vale keule kosive Iesu au anelu Iali otogole loige aule auvuvune kele ata ke kavege, abole vovoi. ⁸Veneu voda late Iesu vuvune ule ke kavege abole vovoi. Kea Iesu nona evie solilu, evisito homasialu. Kea Kosive Iesu nona loui ata lavige solilu, isi Iesu isive a solilu.⁹Ata keale Iesu ke agigei Ukoli koli isu ke vavei ige abole vene hodovue site kele navai vata kou navale kela. ¹⁰Iesu loivale kela aule ke agigei vali ke nila. Au ata agegei hoeaseavei, kea Iesu nona evisi lov ai tivalelu. Ke kosive nona ko vai lelevetisi lovai tiale.¹¹Katealelu lo vali bahata mama laviava lalai. Lo laviava Vavita Gututa ige au la agigei amigalu. Kelu gau eu la toiavelu. Lo laiviage aulai loi huhui ke lekoveage laiavo luvita igali toai ui. ¹²Lo mama imiliavalu ige lailoi Kosive Iesu Keliso ivi vai letaua, lai baita. isi lo imiliavalu Dilava sisila vai lai loi Dilava Kosive Iesu Keliso Ivivele.

Chapter 2

¹Vali kole Iesu Kosive lolu age. Lailo ko nema bahatu loi igali toai ee vileo. Lo laa lavigelu Ksive Ataea. ²Iale kele, vale vile baa laa agigelive bele. Isu vai lolu bele. Lai huihui kosalive bele wona moeaga moeaga. Isito, Kosive nona keu lai lolai loge vesulu.³Iva dua ata vole aa seleaviva. Aule keu baa lolive bele. Keu tiale vali vage ata ko nenia Dubu kale vai tai. Isege toela atau loi velevai. Voele ese laa keu. ⁴Kateale kele, oleu Kosive vovohoi amiga letata vai to aleke iva dua.⁵Au lalevalivelu huhuai. Da laili uvale vali kela. Da laa lavigelu. Falevile le baa daiai. ⁶Lale huhualu, daa mouke kaili uale keveoga da lalavigege vesulu. Valini vavoale kele to ba aveve toela Mama uleto baa velevai. ⁷Aveve toela biageu isu kitae vai loge vesulu. Ige ke leate, kosiveu leto baa huhui toela mama ke be levovo ai. Ige kuva leivi ai tai.⁸Huhui toela Mama keule, Kosive ule kavai. Au vuvunele. Kusive ule bae valibe dua vai avoe lolube. Isi au loveve ke ba loui lavilu bele. ⁹Huhui toela Mama, loale keu Setene Vuvune, aveve kele ata bahata lehosivalu. ¹⁰Isi sele avevete kele ata nohovu lehosiavelu ige abole vovoi.Kosea lele. abo Kosive Isivi isi kotove leleveke uu ukoli koli ke vai.¹¹Kateale kele Dilavau sele nona hanavageeau ke vai lelevetisi. Huhuale ea nenive. ¹²Huhui kateivale ibilaveu, abole nonale leleisi isi olea nona leleve vasoli ale keale toelale tai.¹³Valini bahata lalole Dilava vileo sisilai. Dilava lailo agigege lai loea evile, lailole Uukolikoli uveve Tuvute Munana vileo laile vai. ¹⁴Ea aa toiavalu Iesu nonale. Ige valivelu nonave ke amigatelu vaso. ¹⁵Iale kele kakolovuia, vatala duai laviso. Nonave ige kisai abo aa haivuale kele.¹⁶Ave kole Kosive, Iesu ige Dilava lailo Mama kitae lailolai isivi, Ukolikoli, Vuvune isi duave hanavage lai huhui duale bahata uii. ¹⁷Vuvune vele lailo luti baita vale duadua aii nonave ta loui vatalaso.

Chapter 3

¹Ave, kakoluia, lolai Mama kitae Imiliavave, ige Dilava u nonau melita tai ige ataeau hoeaseavai. ²Mama kitae imiliavage, loea toela vale ataele ogeta tai, ke nania koto evie soliale ataea evi evi abeu ue soliale. ³Isito Kosive keu duave, keule avai lelevetisi, a vai duatisi, isi aule anibisi, atau toelau loige, toelau avalivelu.⁴Loi huhui kitae dilava vileo alu. Kosea lelu aule dilava lovi ko ai butuhai vai tige lo alavi ale ke nenilete. ⁵Kalege kosiveu ai uvu ni mabisi dilavau isivi kele isi Iesu aleta tvale kele.⁶Lo ave lalavi gelu kakoluvuia, lailoi kosive Iesu Keliso ivile, au ogeta lote kaile homasiavale kakoluvu kele, kea loaveve dua vai haivaveale ke lova solilu. A late lo louale ke a savalu. Isito. Aulo louale ke ale nenive. ⁷Isito au, a igali ke vai lo huhuevelu. Loea aluvita igalile uesolilu ata ke late nonale uveve kele. ⁸Loea ata volea lovi ie solilu, isi ibilave vave solilu. isito, loea vavi vali kele lole isu kitaele lole tigei, lo isiuie solilu ata agigei isutieve livelu. ⁹Lo ke ale keu kosealu loi vuvunebeu ue solilu, be lo keale keu lahaivege la lo ale ke lata ke ave.¹⁰Lo laili uvle, lola lavigeva, ata vadeu isi vie solilu lovia luaga kosea au ba lovi ilive bele au vagalata u. ¹¹Lo evige ata volea lai minale u ulava lovia solilu, lai minale isito keale koseai lo hauila ko ava. ¹²Katea lelu ata kateale Iesu Keliso ivile lole lou koseai, meliai ai lovite ai ai lovi ke li.¹³Isito kakolu vuia moma kalevave vadeu neniale kele teve. ¹⁴Isito ata vadeu loi nona ko evie solige, lo kisaiale kole ke nonave vave. Isi avoluvita oo kalevave ige au valivelu matiai. ¹⁵Isito momaeavalive, isi loui kosea keu lailo lai tuvuavale atala keu be avoti kakoloa.¹⁶Ave uveve dua Kosive Keu au uveve dua lamei uveve late keke uve Dilavau vali baita laili ui la hoea seavei. ¹⁷Kou di uvu nonala lalai kou, dau Bolo. Di adalega da kisaialu lalai di adata. ¹⁸Lailoi sisila ata Kosive Iesu Keliso ke duaveu laili ui vali baita Amen.

1 Timothy

Chapter 1

¹Bolo dala levaleva ko kisaialu dau IESU KELISO Abositolo lai lo dulugevale kosi kitae DILAVA isi lailoi inohovele uvale ata kitae IESU KELISOu louge da loviabele hauiva. ²Timoti da a haivuge au evievi ata leleve olilu iale da olale lailoi mama DILAVA isi lailoi Kosive kitae IESU KELISO kea a huhuai alu uvuai a hoeaseavage ale u dua aso.³Da memila Masidoniae lolivelu a laviai kosealu da olale au Ebesesie uso. Kosealelu ata volea sele nona loui ata seleaevevale kelai louge abo kalevai. ⁴Ata ke lavigei kosea momai lai vavivuia teniteni toela ke louevegelive isi lai vavivuia ivi ke dodavei huhuaievevale kateale loui lavige, kosealelu abole ke aluaga abole volelai loui ke ula huhuai abo evievi kele melialivelu bele isi DILAVAu haule goadalivelu bele.⁵Da kateale louale keu kosealu da olale ea huhui huhui toela ke kalevai abo uvu hoeaseavei abo evievile meliai ui. Abo voletelai olai vole hoeaseavei ui. ⁶Ata volea aveve dua kateale a solisi to kotou baiu ue soliale kele koto loui uva. ⁷Ata kea abobigalai loui avoe loea DILAVAu basu loui vole haiveva isito kea abo louvale ke baive diba solisi lulele solilu, abo kateaito eve ui meliai ata haiveva. ⁸Lailoea neniai DILAVAu talavatu ko lovaluaga lai dibage talavatuve keu duave ula.⁹Isito da koto vole louge eviso DILAVAu atau dualai vaeava soliu isito atau toela laigau ke vaeavalu. Ata kea kotove evie soliva isi homasiaevivw isi guliguliava soliva, isito abo olate ula ai oiva uvuiabeu toelage abo mama abo aia ke kavege abo vovova isi ata voleta kaveva. ¹⁰Isi abo keate voleali tebai oai to abo malaha kakoluvuiali vole mudikavei voleali tebai oiva, isi ata umuvei agisi ataela maketi ai oiva isi seleai sele nona ke loui ata haiveva isi aveve toela avale keu kotou dua ke vai toelativa. ¹¹Isito ataga DILAVA kela koto leleve ke vai damuge da lou ata haiveva.¹²Lailoi kaka kitae IESU KELISO keu au meli damui da ivage da nivele duave olila age au da letatavage da kotove loualelu da olai ivive letatavai hoeaseavai. ¹³Isito dau memila kate solisito kosivelu kotou toela loui atave dikaiavei ke kavevaga au dalu uvuai, huhuige dau evievi ata olie solilu isi da vadeu avale ketale da lulele solilu. ¹⁴Da kateige au dalu uvuai au uvu bahata vai daele vaeavai da duluage da IESU KELISO kele evievi ata olige sisilave keu daele ulu.¹⁵Da koto leleve vole louge eviu dua ai uso IESU KELISO keu vatae dobai loaleu olai aveve toela avale ke dulugei agigei. Iale da aveve toela avale keu ata bahata toelaeabe keneni leiviatilu. ¹⁶Isito DILAVAu dalu uvuai da duluale keu kitae da aveve toela kitae kateale avaga IESU KELISOu da homasiava solisito da malihai uloho dalu kuva age da IESU lovalu. DILAVAu kateale ai olale ataea vaoe aveve kateale ai huhuai koseai DILAVA keu toela avale inohole uvale DILAVA eu olale toela avale ke nenia avoe loi valivelu ukolikoli mauli agisi. ¹⁷Lailoi DILAVA keu ukolikoli mauli vale ke DILAVA ugalila keu beta uesolilu voleta ue solilu avo igalila keu ukolikoli mauliu avoele uale ke igaliule vali bahata ata ko neni nimabigei ugei. Iale atabeu au niteta iva solilu ivale keule voeleai isito lai kelu guliguliai hoeaseavaeviva.¹⁸Bolo Timoti lavia avoe di uvu huhui vo da alu koto ko louge eviu dua aso ekalesia memila a kosive lovile haudua ale ke ivai loulu. Iale kotoea be keule avai melitige ale kele hau dua aso. ¹⁹Isi ai evievi kele goada meliai aveve dua keula ai huhudua ai haua ata moeagaea kate solisito huhui huhui toelata huhuai abo uvu vai toelatisi evievile otolovalu. ²⁰Kea minale ata abutita Haimeneasi isi Alekisianda ke da hanavege abo Ekalesia olie solisito seteneu vuvune ulu kateige abo valivelu DILAVAu ivi vai toelati kalevai.

Chapter 2

¹Da luta alaviai bai bahata aa noinoia lugaga ata bahata kelai noinoia isi ai olatalu loui DILAVA laviai sisilaveta age. ²Vatau loia isi kosive volea vatau ata naligevale kelai noinoia ige lai kele sekiai udua ai DILAVA igali huhuai aveve dua ula agei. ³Ige DILAVAule ke ivai sisilai DILAVA kela lailo agigevale kosive. ⁴Iale keu olale ata bahataea kotove evisi kele lulele dua agisi.⁵DILAVA keu DILAVA dua igali ige IESU KELISOu dobai loaleu ata olisi ata bahata toelaeabe ibilalu voeleai agigei abo DILAVA luvita igali toai uveve kuva ke alavalu. ⁶Iale DILAVAu IESU voeleve vali letatavale kele lai luleleige au olale ata bahata kea ukolikoli mauli agisi. ⁷Katealeluga DILAVAu da hanavai olale da hauve avale ata vole olisi valevelu Diuia ata olie soliale ke koto leleve loui haivege abo evievi ata olisi da louale keu sele olie solilu isito koto lelevela da ke loui a lavialu.⁸Da olale vatavau ata bahata kea abo avale toela ke kalevai volelai tuvue solisi kotou toela loue solivale kea kome bokoai vata bisi guliguliagei. ⁹Isi da olale keatea ataea nile ogona egete ke ula kolovui isi abo kine bisi hau moeagaele otovevale ke huhu moeaga kalevai. Isi ogona dua ibilave kitaeale keta huhu moeaga kalevai. ¹⁰Isi to da olale DILAVA lova vale kea aveve dua ula huhuagei.¹¹Isi keatea la bea momai lamiga letatava gelive, isito sekiai ui koto ula evisi uevegeve. ¹²Da ola solialela keatea malaha haivei abole siaualivelu isito abo kotoeabe evisi sekiai uevigei.¹³Kosealelu DILAVAu luta Adamu alu isito ba vaoe Ivi alu. ¹⁴Ige segeneu Adamu seleava solilu isito Ivi lau seleavage Iviu DILAVA basuale ke kosalu. ¹⁵Katealuga keateale ese agiluaga vateabeule tuvuagei. Isito abole abo evievile meliai ui vole dulugei aveve dua ula age DILAVAule vateu tuvu kele duluge dua agei vali bahata.

Chapter 3

¹Koto lelevela kou ata oleu Dubu Eloda hau kelu olaluaga loviu dualuga au kelu olalu. ²Iale oleu Eloda haulu olale keu aveveve keu ataea nile duave olisi ui isi auba ivu abutialivelu bele. Isi au ba ata agisi toelatilivelu bele isi to ata hoeaseavei isi au vadeu avale kele au dua ula ai isi ata volea deiai aboe loige agige au oe otovei isi ata haive dua agei. ³Isi aubae eu toela ke ilivelu bele isi au ba solekai tuvualivelu bele au kate kaleito sekiai ugei isi au ba monilu huhu moeagalivelu bele.⁴Isi au ese ke hoeaseave dua agei ige eseabe kea eseu dua olisi abo mama hoeaseavai kotove evigei. ⁵Isito isoho malaha voleu au ese neniavei ivalige dua a soliale keule oleve kateai a ekalesia ke naligei.⁶Aa ba Ekalesi doave ke vai Eloda hau vavulive ale kateige aule huhuai koseai dau ata kitae isi kateige DILAVAule seeneu dobage avoele louale koto kateale avolu loui. ⁷Isito malaha oleu aveveve keu ata bahata kea nile isi Ekalesia olie soliale kea nile duale ke makage au Elodau hau ai oloivaga au seteneu makage au Elodau hau ai oloivaga au seteneu mavi kele kolovai, ataea nile matiava.⁸Dikini keta kelate ta ola dikinilu aluaga aveveabe keu bahata atau nile duave ula au ba eu toela ilivelu bele isi moni huhu moeaga kalei. ⁹Isi abo huhui dua ai kele abo evievile koto leleve vatalai ugei. ¹⁰Isito luta aveveabe kaoai ivage au atau dua olige ke makage abo Dikiniu lovi ke vai ele hauai Ekalesia naligei.¹¹Ige ivuvuiabe isi keateabe keta ataea nile duave ula ai ui. Abo ba eu toela ke isi ata volea aveve toela ke loui oagelivelu bele sekiave isi selealivelu bele. ¹²Dikiniu ba ivu abutialivelu bele, ivu igali avola keu au avoti ese kouale kehavaive dua age abo udua ai Aia mama koto evievei. ¹³Dikini oleu loviu dua avale kele ataeale avolu sisila kitae ai kotove evisi ige aule au evievi kele lavisi IESU KELISOu koto loui ata haivei.¹⁴Bolola keu Timotilu levaleva ke kisaiai olai loi Timoti ti Ekalesia ivei tai. ¹⁵Isito da solekai loiesolige ale levaleva ko ivai luleleige lailoea oleo kateai DILAVAu ata kea minale leleisi haivegei. Ekalesia ata kea DILAVAu ukolikoli ataeala kea iale kea kotove evisi vatala dua avale ataeala kea lailole haive duai.¹⁶Lai dibage ataea memila IESU aveve ke ivasavaevelu ivaga vali vole nile IESU dobai loaleu vatau ata late olilu ige DILAVAu munana tuvu IESU aveve avale ivai loui avoe keu avale keu lilikata ulu duave ula. Ige eu voeleai kobelai Otogoe tisege Aneluia ivasege Disaibolovea kotove loui ata ko neni lavigei tilu vata nenile kige ataea ke evisi IESU lovai tievelu.

Chapter 4

¹Munanau tuvu lailo haive dua age lai huhuige vali vaovela munana toelaeale loi seleu nona loui ata haivege ata moeagaeale abo evievi kalevai lovegei tai. ²Seleivale ata kea nonaule leleveale kelate age ata moeagaeale lovegei tai isito sele nona keu uvuiabele ililohoi ulu.³Seleavale ata kea ata haivei loui avoe la kea keate lohomegeluaga lale basuale ke kosave isi loui avoe momai lovi voleta ievegelive isito lai luleleige DILAVAu lovi ale ke iliveluagau ke ai otovelu, iale olea evievi ata olisi koto leleve evisi lovale keale DILAVA hoeaseavai lovive ke isi. ⁴DILAVAu lovi ke bahata ai otoveale keu duave ula iale laiba be kalevalivelu bele isito lailole ge agisi DILAVA hoeaseavai to ba isi be kalevalivelu bele. ⁵Kosealelu DILAVAu lovi ke bavuesolilu ialelu lai lovi ke agisi DILAVA haivui hoeaseavaito ba iale keu nivele duave.⁶Da huhuige a keu koto leleve ke evisi IESU lovai tai ai evievile melialu iale ale koto ke loui evievi atake haiveluaga a keule IESU KELISOu atau dua oliso. ⁷Isi memila lailoi vavivuia vavivutea avale tenia bea ale toela nona ke gogonia isito vali baita DILAVA lovai meliai au vadeu louale ke lovai aso. ⁸Ale ai vava ula huhuai viliviliai tai loige ai vava keule duai ui. Isito ale DILAVAu aveve kele ale kotove loui ata haivei tai loluaga ai vavau ai uvuti duave ai ui. Ave mauli kole isi vaoe mauli dua kelu ukolikoli mauli kele ale mauli vai uge.⁹Da koto louale keu leleve ula ialelu ke evisi vatala tumuaso. ¹⁰Lai lailomiga agisi ukolikoli DILAVA vavuge eu lailo agigelu isi olale ata bahata agisi dulugei katealeluga lai hauve ava.¹¹Iale koto ke isuta loui ata lavige abo evisi valivelu abo uvu vai vavui. ¹²Timoti au atau dogala iale evievi ataeale a ivai alu loui koseai a keu lulele solilu abo kateai louge kotoeabe evi kaleva. Isito abolai kotou dua loui abolai olai abolai aveve dua ula aso isi ai evievile meliai ai aveve duale abole a lovai ai koto evisi. ¹³Isi dubule lavisi Bukau koto dodavei loui ke haivevaga daba loi.¹⁴Dubu Elodaea a DILAVAu hau aveve kelu abo ada vai, ai tatale vaeavai alu guliguliale ke huhuai homasialive. ¹⁵Isito vali bahatau uvule abo vadeu louale ke neni aso. ¹⁶Isi ai aveve a koto louveve ke neniavai huhudua ke aso. Ige ataeale ai aveve dua ke ivai ai koto evisi a kelate age DILAVAule a hoeaseavai ai ata keta hoeaseavei.

Chapter 5

¹Aa ba kosi avave kelai koto isute loulivelu bele isito saiale ai mamalu louale kelate abolai lavigege isi ai lalavuele ale kelate atau doga kele kateale late aso. ²Isi keate kosive ketale katea a ai aialu avale kelate abolai aso isi duluge dua aso isi keate dogave kelai ai amakinilu ale kelate ai hoeaseavei huhui dua abolai age.³Isi gobuvu olisi abouvu uvale keta hoeaseavege. ⁴Isito gobu vole esete vavivute keale eseabeale vavivuia beale ke hoasevei kosealelu keu memila su ese au vavivu ke dulugelu ialelu esevea vavivuiabeale ke dulgei ige DILAVAule ke ivai abolai sisilai.⁵Isito isoho keate voleu velaveu voeleage keu gobu olisi uale keule valile vavile au uvu vai DILAVA vavui imiliagei. ⁶Isito gobu vole keu isoho a ola ke ai aveve toela ai oivale keu aveveve keu voeleale kelate.⁷Iale da koto louale ko loui gobuvu ke haive ige kea aveve dua ula agei ataea nile ige ataea aboele toelabe ivalivelu bele. ⁸Isito ata oleu neniai au ou ata vave solivale keu au evievile dobai keva otiva lavisi vaeatie solisito.⁹Momai keate dogavea gobuvu oliale ke Dubu hau vavelive isito gobuvuia loi abobiga oliale ke agigegabo dubule hauai lahaniabeu siti '60' late isi vela igaliale. Isito vela moeaga ale keu ba loi ke alivelu bele. ¹⁰Gobu vadeu au ese neniavei deiaea loige agisi au oe otovui, Ekalesia isule uge dulugei ata moeaga duluge uda avale letatavage dubu hau ai. Ekalesia isi ata bahata keale keu avale ke ivage keu gobu dua.¹¹Isito momai keate dogavea gobuvu oliale ke makage abo Dubu hau aevelive. Kosealelu keale Dubule hauaito velavu dogave lohomeluaga Kelisou hau ke kalevai. ¹²Isi kele abo memila KELISOu lovi alivelu ale ke momaeavai. ¹³Gobuvu keale u ulai, oi igali galila vaeatai voleali sisilai kotou toela loui ata volea avale ke loui vole haivegei loui ugei.¹⁴Iale da olale gobuvu dogave kea velavuia ese koui valivelu abo ese nalievei u dua ai katealelu lailolai louvale kea kele sekiai ui. Lailolai koto toela louvale ke kalevai. ¹⁵Kosealelu gobuvu volea kuva dua ke kalevai setene lovaevelu isi kuvau toelala tievelu. ¹⁶Iale da olale olevileo ekalesi gobu olisi uale ke huhugei neniavege abo udua ai valivelu isu vai ekalesia evievi ataele vaeavalivelu bele.¹⁷Eloda olea ata nimabigei hau dua ale ke ibilaeabe dua vave. Isi olea kotou dua loui ata haivevale keta ibila dua vavege. ¹⁸Kosealelu Bukau kotou loui avoe ovoea lovi isi lovialivelu asege momai bavui ue vegelive isege abo lovi isi hauavei ige Bukau voleu loui avoe loviavale keale abo loviu ibila agisi.¹⁹Isoho ata vole igaliu loi Elodau vavale koto vole louge ke evivale isito ata abutita igalita loi nona ke igali louge evisi ke kaoaso. ²⁰Ige Eloda keu aveve toela age vai talivelu ekalesia minale vaeavai au badeu ale ke loui daiage ata kea evisege Elodau niabele matiai ui. Ige valivelu volea ke ivai matia vabuai abota ba ke alivelu bele.²¹Iale da a laviage eviso da alu louale koto ke loui ata bahata ke haivege abo evisi babuai sekiai ui. Abota kelate ai loi ataea nile leleisi uva ai kakolo voleu aveve toela vole age momai toelave ke mahogovalive isito au avale toela ke avoele lou. Kosealelu au vali baita DILAVA IESU KELISO isi Anenluiabe tuvute kea nile loviava. ²²Aba kosiu lovi aveve kole ata vole letatavai ai ada vai tatavele vaeavalive isi ata volea aveve toela age ata aboili ke alive, isito vali baita amiga huhuai aveve dua ula age.²³Isi a vali moeaga hatitiavale ke eula ilive isito uaini eseieve lehosivai ige keu ai uvu hoeaseavai. ²⁴Ata volea aveve toela age ataea ke ivalu isege volea abo toelate ke mahogovalu iale ke vaoe DILAVAule ke loui daiage ataeale ke ivai. ²⁵Ige aveve dua kta kelate ata volea aveve dua ke age ata volea ke ivai lulelealu isege volea abo aveve dua ke mahogovalu la ke vaoe DILAVAule ke loui daiage ataeale ke ivai.

Chapter 6

¹Da olale evievi ata volea kosi kitae volele hauaito ibilave agie solivale kea kotoeabe evisi hoeaseavegei. Oloivaga evievi soliale kea DILAVAu ivi vai toelatisi kotoveta vai toelativa. ²Ige isoho evievi ataea eve lovi ulavale ibilave agiesolisito iale naoeabe keta evievie ata voleala kea iale momai kelai lougelive, agisi toelatigelive hoeaseave dua age kea abota evievi ata voleala kea abolai uvu igalile hauave.³Bolou Timoti laviai avoe meliai da louale ke loui ata haive ata volea lailoi kosi kitae IESU KELISO koto lova solilu isi lai haivevale nona kota evie solisi abo sele nonate loui ata vole haivege keu toelalu. ⁴Ata kea abobiga letatavegeito lulele solilu abole vali baita volelai koto lou kavai volea maina ai vole agigei toelatigei. ⁵Ige uvuiabe kea toelalelu loui abole vali baita volelai tuvuai nona leleve loulivelu bele isito abole vole lavigei koseai lai tai ata haivei kele moni kitae agisi iale ata kateale ke gogonige abo ale kelate alive.⁶Kosealelu lai DILAVAu lovi avale kele ba moni kitae agilivelu bele isito au vadeuave lai loameale keu nenivela keu lai kelu sisilage duave. ⁷Lailoi aia vea lailo kougevale kela lai haubeta agisi loie solilu iale tota lai vovoi haubeta agisi tie solilu abatau uvue. ⁸Katealelu lai lovita ogonata agige keu nenivela keu voleta huhu moeagai amiga vai toelativa.⁹Isito olea hau moeaga agiale keale seteneu seleavege abole sobakivele kolovai. Abo vavau ola ke age huhuiabe keule agigei kuvau toelale tai. ¹⁰Moni keu kalau toela ke nenia umukavelale dobalau ke alu isi ata ke agisi uvule otovege uvu kitaele uevelu moni huhuaive.¹¹Isito au DILAVAu atalu loui aveve toela ke gogonia isi ui aveve duale at hoeaseavegei isi meliai uge atalai olai dulugei haive dua aso abolai tuvualive. ¹²Abo giluai viliviliai vole leivigeale kelate ai ukolikoli mauli vaso. Ukolikoli valivelu ale kele DILAVAu alu toige. A ekalesia moeaga kea minale kobelai IESU haulu laviale ke loui ata haive.¹³DILAVA igalila vale vile ko neni ai uveveabe keta vaveale isi IESU KELISOu Botiasi Bailate vudile lavisi bavuiava solisito au evievi nona louale kea nile da isuta alu louge eviso. ¹⁴Kotove evisi lovai ai aveve ke neniavai amigata hoeaseavasege lai loi kosi kitae IESU KELISOu keu kuialai loi.¹⁵DILAVAu valive ni louale kele kuialai loi DILAVA keu vuvunete kosi kitae keu kosi kitae kea kosi kitae iale keule ata bahata ke nimabigei naligei. ¹⁶DILAVA keu vali bahata uvale DILAVA keu ataga kitaele ualelu atabeu ba vavaveo talivelu bele. Atabeu memila ke ivasolilu isi ivalivelu ale keu toloalu vuvuneve keu vali bahata uva iale lai vali bahata ivive loui hoeaseavagei keu nona lelevela keu.¹⁷Iale hau moeagate ke lavigei kosea lai hau vesuale ke momai lai uvu vai kele vaeavai huhu moeaga kalevave. Lale ke huhuai hanivavai lamiga letatavai kosea da nenive isito lai uvu vai DILAVA vavue kela hau ke lamege la agisi sisilava ¹⁸Kovu moeagate ke lavigei kosea lai hau moeagale ke vole agisi ata volea hau abolai ue soliale ke vave. Ilivelu DILAVAu aveve lele kitaeave. ¹⁹Abo kateai ata ouai vaveale kele DILAVAu eue abolai hau vaite, duave otoveale ke agisi uveve dua agisi ui.²⁰Timoti DILAVAu au lovi vai amuale ke vatala dua ai, kotou toela baiveu ue soliale ke evilive kosealelu ata volea seleai loui avoe koto kou lulele kotola kou. ²¹Isi koto ke vai kele abo evievi vai kalevatulu, isito da a lavialu koto keu koto leleve olie solilu. Di kotou lele kateai ulu, isito da olale DILAVAu vali bahata la huhugei la hoeaseavei.

2 Timothy

Chapter 1

¹Bolo keu Iesu Keliso loviavale ata. Dilava isivile isi ukolikoli kevai Iesu Keliso vileo. ²Timoti keu di uvue esela. Sisila uvu isi uveve dua. Mama Dilava vileo. Iesu Keliso loi Kosive.³Da sisilalu Dilava vileo. Mouke atate kea kine igali, uvu igali isi uvu duale lailolai favivali kele mama Dilava daluiiava uvalela. ⁴ Dau aa alioale ke huhualu. Ialekele da isivivele aa ivai. Ige dii uvu kou sisilai. ⁵Abo ai huhui damulu aii evievi leleve keu mouke. Aii favi keatete Loisi isi aii aiaa Iunisi ige huhui keule aele uii.⁶Ila age dau aa haivuge huhui lelevele dau Dilava amualeke agisi dii adale faeava.⁷Dilavau fabu munana lai loame solilu. Isi too au vuvune, au isivi isi au nonale vaeavalu.⁸Ialekele Kosive nona loulivelu mati kaleva isi datalu. Kosive ivile dibula ata. Isito Dilava nonale fatetuvu vaso. ⁹Atakelake lailo agigei isu isi lailo toiavielu auu toii lulukele. lai fadeu dua avale kele euba lailo agigelu bele. Isito auu huhuile isi auu isivile. Euu lailoi vavelu IesuKeliso uu solivale keveo. ¹⁰ Ialekele lailo agigeale ata Iesu Keliso foeleale ke fesuiavalu isi lailo agigei ataga uveve isi uii ukolikoli kotoudua kele. ¹¹Isive eaa daa vaevige dau Kosive nona ke louvale isive haivevale ata dala.¹²Matikeu daele ueesolilu, dau huhuage eule dati uii, euu lovale keloi. ¹³Vatala leleveti evetevete nona aa daeo evialeke. Iesu Keliso isivi. ¹⁴Fale vile dua keu aii uvue ualeke nibidua Munana tuvu keu lailoilu ulu.¹⁵Aa nona koo huhualu. Olea Eisiae uale kea daa kalevalu levelekea Baigeus isi Hemogenesi. ¹⁶Dilavau au dua vai Onesibolus olee vaeavalu ata kou Dibula Seinita abo da umuvale ke i vai matia solilu. ¹⁷Isito eu loumu ee uale keveo euu daa kaoai isi ivalu. ¹⁸Dilava la avaii lelevetisi. A vaii emege uveve duale uu Kosive ati uui au dati Ebesesi Fatae uale ke late.

Chapter 2

¹Au di vo, lavisa melia, Keliso Iesu dua kenenile. ²Da vadeu louake ke ne niadi aile evule, ata moeaga kea uvule, ke vai leletisi lavisi melia, evi evi ata voloeale ba vole hai vei.³Dati isu vai ja bai, isi Iesu Keliso solodia olisi melia. ⁴Ata kavabe abo solodia le vaeva livelu bele. Isi to abo ivala ai, vai vaea valu.Igw oleu vai vaevale keula ke sisilave ai. Kosealelu eu meliai hau ke neni alu. ⁵Ke late ata abo ba vailolo kitae ke uvue hanava kavalivelu bele, isito lolo ke lulelete vale kela abo ba vai hanava ge au tai loloai, ivi kitae vai. Lolou kuvave ke lovaluaga isi to au lehosivage toelalu.⁶Loviai meliavale, keule luta baive vai au vu ke kai au adu ke lavai, au imi ke umu vai uale keu le baivai sisilai. ⁷Huhua so , da vadeulovale kele ko sive le ba lulele amu i nona ke nenile.⁸Huha, iesu Keliso u voeleai abtale kobelalu, Dievidi esele loale bolou nona ke nenile ke. ⁹Kateale kele da vate tuvu kitae valu ivivela abo ''aniga'' ta da umuvalu. Ata kineta kavale ke late isis to dilavau nona ke umuva solilu. ¹⁰Kosealelu vale vile neni abo vai vusai vole vavelu ige atae abota nona evisi abo evie vitelu lovialu, bolo ka koluvuia abo agige itige abo ukoliko litelu, lovialu ukoli koli keu kosive Iesu Keliso vileo ulu.¹¹Nona kou leleve nona la: Lai Iesu luvita vovua luaga, lai lole avolu vita ui. ¹²Lai lole lovile aluaga lailole avoluvita ui, lai vovoholuaga. Eu le lai lo vovoho gei. ¹³Lai avoele nenie solige eule vato neniai ula ke alu, au ba amiga vai mahogovali velu bele, vato ula ke alu.¹⁴Ata haivele nona ko louive agigei Dilava Vileo tige au uve gei. Abolai loi uvutuvualive, nona kota vai toela loivi belalalive isi to eviale ke haive. ¹⁵A miga vaimeliai Dilava vavu. Abo ata vole vai lele vetiale ke late, ige Dilava a vai, hauale ata ke ba matialive bele, e u amigalu Divala koto ke neni agisi au uvue otovelu matie solilu.¹⁶Isito amigalu to ela go gonia, isi toela belala kale abo late ava o o aveve abe late ava kelu ogeta lote toela abe vava. ¹⁷Toela nona keu vatau ata bahata evilu ige nona ke ata agigei toela ti gelu. Toela lou vale keu ata abuti ivia beala koea Hameneasi isi Beletasi. ¹⁸kea nona leleve ke kalevai loui kosealu vovi vale ata kea memi laga bo evievi ke kalevalu.¹⁹Katealelu Dilava nona kou vule kitea u lavia ke late au ba hadalive bele keu ukolikoli vato lavisa ula kealu katealelu Dilava au ata ke ivealela oleu evilu, isege oleu, eviesolilu ige oleou Dilava ivi vai au ivita louge kosea toelale vovolova, toelale ti kale. ²⁰Ava ovole bosiu laviale ke vale melegi disi ulaea ue solilu isito ''tauli golo'' isi siliva ke moeaga moegau ulu, volea duave baua isege volea toelalu. ²¹Katealelu ata volea abobiga agisi duatige keu duavela keu naoale kelu sisilai, ke late Dilava ule ata kelu sisilai ige aule vali baita duave ke ulale hauai tigei.²²Katealele kalau toela dogavea loale kele ogeta te, ke lovai ti kale, isito kalau dua lova, evievi dua keta lova, volelai isiavale ke isivi keta lova ai uvu dua kele oo ai lutiu bai kele. ²³Isito homasiavale malo kelu a belage nonae abe ke evi kale koseal keale ke belalai evisi alu loui tuvuaive, a kavai.²⁴Isito Dilavau hau avale ke ba aboili volelai loui vole kavelive bele, iso abolai dua ula aso, lavige uveve dua nonale. ²⁵Agisi savatige, isi haive olela toela vai lolu. Ige Dilava uvuiabe takoveigei ige ea Dilava nona vai leleve tisi lovai. ²⁶Ige ea tota kuia kavai dua olisi ui tai Devil sobaki lelevai, abo sobaki vele ko lovale ke bukia katuitai Ukolikoli mama lovaitai.

Chapter 3

¹Avekole daa laa lavigelu. Aule falini vaove kele uveve toelaule loii. ²Ataeale aboi amigatelu sisila kitae aevegei moni sisila, amiga letatavai, au amiga ula huhuai, kotou toela loui, aia mama nona bae evilivebele huhuitoela ani ige tuvuveta uesolisi. ³Aveve duabeta uee solilige, volele sisila nonabe. Lou live bele vole kaveve ataea abomiga agisi melitilivelu bele vole dikaiavei, du ave kelu bae sisilalu bele. ⁴Folelai haiaii, toelave uvuleuii, toelave loui, valevile sisila aii too Dilava huhu savavelu.⁵Iale dave baua niniai to abole Vuvuneve kalevatui .Ialekele ata kateiteke lovevale. ⁶kateivale ataeala kakolovu ouu uvevevai lehosiavai,seleavei ige malomalo keate aveve toelale tialeketa ata agigei isule otovelu.⁷Abole loi Dilava nona evigei isitoba aveveve keba alivelubele.⁸Keleate Danesiu Damubalesi tii Mousese vovoholu. keleate eaa nona leleve vovoholu ivogiabe vovoge. ⁹Aveveabeta egetaba talivelubele. ige malomalole abole kitaeai, malaha keta toela aveveabele kitaeaii.¹⁰Dala haivealeke lovai dii aveve, huhuii,evievi,valevile alekeu duaveula. Sisilai doadoai uu lakealu. ¹¹Uveve toela vatetuvu vai ige vadeu daele velevale leate vatava vole Anitioka,Ikoniumu isi Lisitala ee.Da isu kitaele tilu igeto Kosive uu daa vai atake leivigei tilu. ¹²Katealekele oleau Kosive isivile uale keale taevei. ¹³Aveve toela avale kea tai eve tolovele tai kakolovu seleavevale keale aboi amiga keta lehosiavei.¹⁴Laeaule laa vadeu abo haivege laa evialeke lai evievi vatala dua ave. Isi oleu laa haiveale keta huhuageve. ¹⁵Laea esebuluta kisai nona loualeke laile Kosive vileo vaevei.¹⁶Dilava nona bahata loi lekoveale keu bai leleve ula isi haivei lelevetisi lekoveai vai uale kele vaeavai. uu dua eaa nona dua aveve dua lailo haivelu. ¹⁷Ige valivelu Dilava lovi kaveve ataea meliai leleisi aveve dua aii.

Chapter 4

¹Da melitavai a lavaia Dilava isi Keliso Iesu ivile, keale ba loi nita uvale isi vovoale keagisi nonale otovei abo loivale vali ke nila. ²Iale meliai nonave ko loui ata haive isoho vali toela o valiu dua, kele meliaa nonave ko loui ata haive vaveve be toela ke bavui ata haive.³Kosealele valikela koto leleve evilivelu bele isito abole abo isivi ula aito abo bae nona lelevee vilive bele. Sele avale ata moeaga le ba loi ata sele ave i, lulele ata haivevale keale abo gole ma bavui teniteni nona loi vole haive oi gei isivie solilu kosive nona evilivelu. ⁴Ige leleve abole abo golema lekoveai Dilava nona ko evilive bele isito nona tolove ke ula loui oigei. ⁵Isito au ivi dua aso isi huhui duata aso hau bahata kele isu kitaele meliatavai ata haivei ai Kosive love ke vesuiava.⁶Da memila hauale keu loi vesulu ige da tiveve ke ula di unie lolu. ⁷Da Kosive lovi ai loale keu loi vesulu da loviu alu isi vesuiavalu da lolo volele viliviliale kelate alogo ivivela velevalu isi di evievi vai vatalalu. ⁸Ige ave ukoli Saneka abo vai dalu vaevalu ke nila Kosiveu ata vavealela aule daele vai damui.⁹Ai aveve du ai solekai dae lo. ¹⁰Demassi da kalei vatauisivi ai tesolonika tilu isege kulisens galatia etilu isegetaitasi u dalamatiae tilu.¹¹Luku igaliu dati ulu, a loluaga maka tavai lo keule dalu hau da ai. ¹²Isito datisi vai Ebesesi vatae hanavalu. ¹³Aloi tolosi vatae veleva luaga tai ata voivivela kabasi oe di dabau ogo na vai bukata da kalevale keta agisi lo.¹⁴Alexander, Ale kisisalenida koba Simiti Kaiva Kuku avale ata keu dati ugologolo moeaga alu isito Kosive ule ba ibilave ai vavui. Au vadeuavale ke ibilai ai vavui. ¹⁵Au ata amiga neniava, aule ata lailoi hau kota vailehosivai kosealelu e meliai lailoi hau vai lehosivai. ¹⁶Da luta hauiva lela, ata beu dati lavie solilu.¹⁷Isito Dilava dati lavilu da vai melitilu ige Dilavau tou toela kea aile da valu ige daele Kosiveu koto kou eviesite kea vataetai. ¹⁸Kosiveu da vale kele aule toela ke nenile. Dati usege loviveu vesuge au davai otogoe tai.¹⁹Kotou dua sisila kitae lalai bulisila isi akuila, Onesibolasi ese kea lalai. ²⁰Elastasi Kolinito uvue ulu. Isege tolobi masi hatitiage da Miletusi oe kalevalu. ²¹Ai aveve dua ke a memila loigeto ba vaoe hebulu valini u loi. Eubulusi, Budenesi, Linus isi Koliudia isi kakoluvu iaa beta. ²²Kosive Dilavau Munana Tuvu lai uvue ui Dilavau duau laili uii.

Titus

Chapter 1

¹Dau BOLO, DILAVAu hauavale isi IESU KELISO lovi avale abositolo dala DILAVAu daa hanavai olale daa au ata letatavegeale kea evieviabe kevai melitievei haivege abo DILAVAu koto leleve vai, vai lelevetisi. ²Ilivelu ukolikoliai uveve ke huhualivelu, ukolikoli agisi DILAVAu memila vata asolisito lailo ukolikoli agiveve kotoke loulu, iale koto keu sele olie solilu isito lelevelau ke loulu. ³Au kotoke louale valiu loige au kotoke loui da haivuge daa tialeu kotoveke loui ata haivelu, DILAVA keu lailo dulugevale ata iale kela daa hanavage daa tialeu ata haiveva.⁴TAITASI dii uvu huhui voo, dala alu levaleva ko kisaialu lati loea evievi igali iale da olale lailoi mama DILAVA isi lati lo dulugevale IESU KELISO kea aa huhuai alu uvuai aa hoeaseavage ue dua vanela. ⁵Daa KULITI vatae aakalevale keu kosealu, daa olale au ekalesia ke haivege abo aveve toelake hoeaseavei daa aa haivuale kelate ai oo igaligali kela oai eloda igaligaliai makage daa aa haivuale kelate aso.⁶Aveveabe kaoige au duage ke makage ata kea keate igali meialemeale isi eseabe kea lasikolo eu toela iesite, mama aia koto evisi, evievi ata olige ataea bahata kea aveveabe ke ivage duave ige kelete makage. ⁷Iale ata oleu DILAVAu hau ai olai eloda oliluaga au aveve toela kaleito aveve dua ula agei isi amiga vai kokolugualive o letavalive ata kave kalei tuvu kalei eu toela ii kalei, monilu ula moeaga kalevai.⁸Isi deia vadeu loige au kevai au oe vaeavai avolu aveve dua ai isi amiga hoeaseavage nenive ula ige aule kele huhui dua amigalu ai au isivi kekalei DILAVAu ola ula agei. ⁹Isi au kotou dua eviale ke au vatala dua ai amigalu, katealelu aule neniai koto leleve aule neniai koto leleve loui ata haivei ige ata olea koto kelu olasolisi vai selete toale ke haive dua ai.¹⁰Kosealelu ata moeagaea koto leleve kelu homasialu isi abole eula nonakavai oigei vole seleaveigei isito DIU ata kele keu kitae. ¹¹Abo kateisege nonaeabe ke kava kosealelu abo koto tolove loui ata haivei isiviai aboele moni agisi kateigeevievi ata moeagaea malomaloalu.¹²Aveveabeke daa evige oeabe ata voleu loui avoe KULITI ata lo koea budiavale oo seleivale atake lola koea isi ovou aveve kelate ai uu ulaito tegeve ke isi batava. ¹³Koto keu leleve iale ale ata abolai meliai louge abole ai koto evisi abo evievile meliai ui.¹⁴Isi DIUIA toelake kalevai ata volea koto leleve kata homasiavai kuiakavale kea koto kaleva.¹⁵Olea uveveabeu duage aveveabe keta aule duai, isito aveve toela ai evievi ata olie soliale kea aveveu ba dua alivelu bele. Kosealelu uvuiabe isi huhuiabe kea toelalu. ¹⁶At akea loui avoe loea DILAVA lovai tivale ataea isito aveveabe kele lai ivage kea DILAVAu ata oliesolilu kea kotou dua evie solisi DILAVAu nile aveve toela ula avale kele oleve kateaiba aveve dua ai.

Chapter 2

¹Momai aveveabe kelate alive isito bukau koto louale keula loui ata haivege abole kele aveve dua ai. ²Malaha kosive ke haivei loui kosea labeu eu toela ivale isito huhui dua ai lamiga naliave, ige lai evievi keu kitaeige lale volelai sisilai vole hoeaseavei tigeve.³Isi koto kolate loui keate mabatake lavigei kosea momai eu toela ke isi ataea vavala budia nona lougelive. ⁴Isi louge abo abobiga hoeaseavei koto leleve loui isi keate dogave haivege abo velavuta abo eseta huhuai dulugei aboili uduai. ⁵Isi abo vadeu avale kelu huhui dua aso isi katealelu ou keate dua olisi abo velavuia isivi agei, kateige aveveabe dua kelu atabeu ba kotobe toela loui DILAVAu koto lehosivalivelu bele.⁶Isi koto kelate loui malaha dogave ke lavige ige abole abo vadeu avale kele huhuihuhui dua ai. ⁷Ige ata aiaveve bahata kele amiga neniavai aveve dua age ataeale ai aveve dua ke ivai aa kotou dua loui haiveale ke abole evisi lovai. ⁸Ale kotou dua kateale loui lovaitige evie solivale kea ba oleve kateai lai loi uveve kele koto loui.⁹Isi ibila agie solisi hau kavaleke haive lavigei kosea labeu lai kosive kelu loi avolu tuvuavevale isi avolu koto ibilate lougelive. ¹⁰Isi momai hauaiabe vavoloagelive isito abo valibahata aveve dua ula age lovi ke biageale ke eahalegei keale aveve dua kateale abolai age ataeale ke ivegei huhuige lai lo dulugevale DILAVA keu kotoveu leleve ula.¹¹Lai dibage DILAVAu ata bahata haivei au uvu vai vaveive agigelive dulugelu. ¹²DILAVAu lailo agigeale kele olale lai vatau aveve vavau aveve kalevai aveve dua ula agei. Au olale lai vata kove uluaga lailomiga naligei isivive ula agei. ¹³Au olale lai vove IESU KELISO loiveve kele lailoi uvu vai vaeavai valive ni kitaeke inohole ui. Vali kela lailoi DILAVA IESU KELISO keule au ataga kitaele loi lailo agigei tai.¹⁴IESU keu lailoi toela ibilalu voelealu katealelu lailoi aveve toela avale kele lailo agigei lailoi uvu hoeaseavei agisi melitigei, ige lai aveve dua ai.¹⁵Iale koto kateale loui ata haivege melitavaive aveveabe toela ke loui lavige, aa kate solige abole ba ai nonake evilivelu bele.

Chapter 3

¹Atake lavigei loui kosea gamania kosive kea koto evisi ou kosive kea kotota evive, isi abo vadeu louge ke ave. ²Atake lavigei kosea momai volelai kotou toela loui volea vavale budiagelive, samani nona agelive. Isito saiale volelai loui voleali udua ai, ata bahata hoeaseave duluge.³Aa huhuige lailota memila kateai lulele solisi koto evie solisi aveve toela ava iale keluga huhuihuhui toela isi aveve toela moeaga moeaga keu lailo agigelu, ige lai lolaeabe ke ava. Ige kele lai vali baita volea maina ai vali baita ata kea volelai badua voleali ugologolo ai vole agigei toelatigeva.⁴Isito lailoea aveve kateale asege lailo duluavale ata kosive DILAVA keu ke ivai lailolai uvu kitae ai lailo dulugei lailo agigelu. ⁵DILAVA keu lailoi dua ivai lailo agige solilu isito lailoi toela ivalau aive lailolai uvuai lailo agigelu keu lailoi aveve toela uliai lailoi uvu agisi dogatilu isi au munana tuvu lailoamege keu lailo agigei kuvau duale otovelu.⁶Lailo dulugevale ata IESU KELISO ke ivile DILAVAu au uvu bahatale au munana tuvute lailoamelu. ⁷Iale keluga lai DILAVAu nile duave ula keu au uvu lailoamei lailo agigei au ese toai isiviale lai eue tiveve ke huhualivelu eue ukolikoli agisi.⁸Daa alu louale koto keu leleve iale daa olale vali bahata meliai koto ke loui ata haivei ige olea DILAVA louale lovai tivale keale neniai ke evisi aveve dua ula ai vole dulugei ige kele ataeale bahata uveve dua ai.⁹Isito isoho abo koto baiveu uesiti loui olale abo vavivuia ivi loui kaoige isoho MOUSESE kisaiale basuve ketale nona vole loui belalai voleali tuvuige kea vavae talive isi keali ke balalalive koto kateivaleule ba ataele koe solisi agisi melitievelivelu bele. ¹⁰Ige isoho ata voleu loi koto kateale loui ata aligevelu age talivelu atake lavi abutia, ige au ai koto evie solige momai kalevalive nunuvage au tai. ¹¹Aa luleleige ataeau aveve kateale avale kea toela ai ele uva kea huhuige abo avale keu toelalu isito abo meliai aveve toelake ava.¹²Daleba ATIMASI oo isoho TIKIKASI hanavage aeo loige solekata lolive oo vole NIKOBOLISI keveo daele lo, daa olai talivelu vagalale oo kele ui. ¹³Isito meliai malaha abuti aluvita uvale ke dulugeso kotau kosivea SENASI isi ABOLOSI kea oai tige tiveveabe hau vave.¹⁴Isi lailoi evievi atake lavigegabo aveve dua ai olea hauiabea uesolivaleke dulugei hau vavei aboili uveve dua agei.¹⁵Evievi ata bahata kove uvale kea alu abo sisila nona hanavalu isi loui avoe ale u dua ava iale au talivelu ai evievi ata lavigei loui koseala kakoluvuia lalai loui avoe lale duave nonovu da olale DILAVAu laa huhugei laa hoeaseavei dii kotou kele kateai ulu.

Philemon

Chapter 1

¹Bilimoni loi kakolo ale duave, dau Bolo dalau da IESU K eliso koto loui ata haivege abo daa vai dibulae vaeavalu. Iale da lailoi kakolo Timoti alu levaleva ko kisaiai alu hanavalu. ²Iale ekalesia ai ole igali toai guliguliavale kelai loi sisila nona ko loui haive, isi evievi keate vole Abia isi DILAVA haukalale meliai hauivale ata vole ivivela Agibasi ketalu koto ko lou.³Lo olale lailoi mama DILAVA isi kailoi kaka IESU Keliso keala huhugei hoeseavage lale uu dua ave.⁴Daa vali bahata guliguliai aa huhuai sisila ulale, alu DILAVA daluiava. ⁵Kosealelu daa huhuige aa ai uvu vai IESU vileo vaeavai, isi kele DILAVA ata bahata kelai sisilai dulugeva. ⁶Daa alu guliguliai olale lailoi IESU Keliso uveve dua agiale kele luleleai huhuige DILAVA lailo hoeaseave duave baua alu.⁷Di kakolo, da sisila kitae alu kosealelu au uvu vai DILAVA ata vavei ke dulugevaga abo kele goadaevelu. Ige da ale kee evisi alu sisila kitae alu, isi keu daa vai melitilu.⁸Dale olaluaga IESu ivile aa laviage aa di ola ke aso. Isito daa homasialu kateale alivelu.⁹Isito da dii uvu vai amuale kele dii ola ko aso.kosealelu daa loito makualu. Daa IESU nona loui ata haivevaga abo daa vai dibulale vaeavalu.¹⁰Iale dii olau nona ko evi, ai voo vole Onesimasi keluga daa aa laviava, keu memila hauai aa dulua solilu.¹¹Isito aike keu duave kosealelu daa dibulae ui vo ke haivuge keu evievi ata olisi KELISO ivile dii vo olilu,iale aule ave lailo dulugei.¹²Iale da ave hanavage aeo tiale keu dii uvutagau ke vai aeo tilu.¹³Daaolai keluage daa dibulae uale koveo ai lovo vai dati ui da duluai.¹⁴Isito daa ola solilu. A ola solige daa ke alivelu, isito aa ola solialeluga hanavage eu lolivelu daa duluai.¹⁵Keu aa kalei loale vali moeaga solilu, isito aa hanavage eu ola solige aule ati uluaga aule ui.¹⁶Keu aike aii voo olie solilu, isito keu ave KELISO voo olilu. Lai avoluvita uvu igaliage au lailo koave olilu, au evievi ata oliale keu lailoi nile ata kitae.¹⁷Iale aa huhuige au di kakolo olisi daa vai oe vaeavale ke late voo ke vai ai oe vaeava.¹⁸Ige isoho keu memila aele aveve toela aii moni vavoloage ke huhu kaleito daa lavia ige dale ba ke ibilave moni amui.¹⁹Iale da beni vai di adateta alu kisaiai alu loi kosealu dale ba ke ibilave ai.Isito daa kotou dua loui aa haivuale kele da ba aele ibilave kaoalivelu bele.²⁰Iale dii kakolo di ola ke aso. Lailoea KOSIVE hau avale ata olialelu loui di ola ke alivelu daa vaialu sisilai.²¹Da ko kisaiavai huhuige ale da aa laviale ke aso, da louale keu eseve, isito ale ke leiviaiaveve kitae aso.²²Daa nonau vao louge eviso. Da olale dalu ai oo vole uvu dalu hoeaseava, kosealelu daa kuhuige DILAVA ai guliguli ke evige daleba loi, daa loluaga dale ati ui.²³Ige IESU voo vole Ebabalasi da avoti dibulale keu IESU Keliso ivive alu au uvu sisila hanavalu nohoma.²⁴Isege di mohoho daluvita hauivale Maka, alitakasi, Demasisi Luku daluvita hauivale.²⁵Da olavale lailoi kaka IESU Keliso vali baita laa huhuevei laa hoeaseavei lai munanaeali ui leleve ula.

Hebrews

Chapter 1

¹Memila voleo oo mouke voleo DILAVAu vali moeaga au aveve ni volete moeaga loui beloveta haivege ea loui lailoi vavivu lavigelu. ²Isito aike vali vaove kou loige au vo hanavage voveu dobai loi kotove loui lailo haivelu, DILAVAu louge ata ke igalile hau moeagaea ulu iale DILAVAu ke letatavage aule vaoe vale vile keneni nimabigei. ³Keu atagaveu DILAVA ataga late ataga kitae keu DILAVAti vole late ula. Iale kotove vuvune kelega vale vile ko nenia ui tiva. Iale keu ataea aveveabe toela uliaito Otogoe tiale kosive kitae vuvunete ke ada vaiteve vaki teveatae ugulumai ulu.⁴DILAVAu au vo ke letatavage Anelu ke nenile ivigelu isi DILAVAu au vo ke ivihage ivive keu Anelu ke nenia ivi leivigelu. ⁵Katealelu DILAVAu au volu loui avoe au di vo ige dau ai mama au kateai louito Anelu kelai kateai loue solilu isito au vo kelu loui avoe dale mamave olige eule di vo olisi.⁶Kateai au vo igali ke vatae hanavalivelu tota loui avoe ANELU bahataeale ee igali hoeaseavai. ⁷DILAVAu Bukau kotole loui avoe aule au Anelu melitievege abole hebulu late ai veneu boda late ai kotove vai tai ata haivei.⁸Aneluia aveve louito au vou aveve loulu au loui avoe aa keu DILAVA. Ale vali bahata ai telona kele ugulumai ai aveve lilikate kele ai ataeau ai adau vuvune uale ke nimabige vali bahata. ⁹A aveve dualu olaito aveve toela homasiavalu. Ai aveve katealeluga da ai sisila ai a letatavage a Kosive olilu isito avoluvita uvale kelai da kate solilu.¹⁰DILAVAu kateai louito tota avolu koto vole loulu isi loui avoe au kosive o loia iale memila valevilea ue solisege a aiadata vata ai Otogo alu. ¹¹Isito aa ale keale bahata vesusegeto aa keule ui tigei. Aa aeveale kea ogonau sisi kelatea abole mamiai toelai. ¹²Ige ale ke vauge abole ue solisi isege dogaveale ui isito a keu ba koli olilivelu bele a memila ui loivale kelate ale vali bahata ui tigei.¹³DILAVAu kateai au volu louito tota laviai avoe di ada vaiteve kove loi uguluma isege da olea avai toelativale ata ke agigei ai genau valale otovege au kosiabe oliso au kateai au volu louito ANELU belu koto kateai loue solilu. ¹⁴Iale ANELU keale vadeuai kea DILAVAu ola avale munanaea iale DILAVAule ke hanavege keale ukolikoli mauli agiveve ata ke dulugei vali bahata.

Chapter 2

¹Katealelu lai koto leleve eviale ke vatala dua ai lai kele melialuaga lai ba ke kalevalivelu bele.²Memila DILAVAu au Anelu lavigelu ige ea kotove ke loui ata lavigeale koto keu leleve iale koto ke evisi lova soliale keale vateu tuvu agisi venele. ³Iale lailole kateai ukolikoli agiveve koto kitae ke evisi a soliluaga lailole oleveo kateai vateu tuvu ke lelevai kosive loia biageu memila lailo agiveve nona ke vai lolu. Ige kotove eviale kea lailo haivege lai luleleige koto keu leleve ula. ⁴Kea kateisege DILAVAu ke agigei siau vavege ea kele ivai tete hamivale o vikoivale aveve ke aevei. Aveve ni voleta aevelu isi au olale munanau tuvule aveveke igaligaliai lai lo vavelu.⁵DILAVAu vatau doga ale kelega lo koto ko louva vatau doga ke Aneluia ba nalialivelu bele. ⁶Isito Bukau kotole ata voleu guliguliai DILAVA laviai avoe loea atau toelaea. Iale vadeuluga a lo huhugei lo dulugeva.⁷A memila ata aevei vuvune vavei makaevege abo Anelu leivige solisito valaeabele ui vatau valevile ko neni nalievelu. ⁸Bukau kotou katealu isito ave vali kole ataea vale vile ke nalieve soliva.⁹Katealelu DILAVAu lailo huhugei IESU hanavage vatae loi kaie ui Anelu ke leivige solisito valaeabele ui. Ata bahataea toelalu voeleige valivelu ataea ibila toela va kalevai aveveve kele DILAVAu letatavai au vuvune vai vavulu. ¹⁰DILAVAu valevile bahata aevei nimabigeale kele vateu tuvu vai ukolikoliu umuka vai IESU vavui olale au kele ata moeaga agigei au atagale otovege abo valivelu kele dibage IESU kela aveveabe toelale agigelu.¹¹IESU kela ataea aveve toela totoage kea IESU luvita mama igali olilu ige kelega IESU kelai matie solisito abolai loui avoe la kea di kovuvu lala kea. ¹²Bukau kotole au kateai loulu isi loui avoe oia o kosive dale a avale ko loui di dovuvu haivei minaea bele lavisive isi ai ivi letatavai a hoeaseavai.¹³Au kateai louito tota loui avoe dale di uvu vai DILAVAle vaeavai isitota loui avoe dale ave DILAVAu ata damuale keali ulu. ¹⁴Au koto louale keu kosealu lai loea vatau ataea ige IESU loale keu vatau ata olisi lai loi vava olisito eta voelealu au voeleale kele seteneu vuvune ke kavalu ige seteneu ba voele siaule lailo agigelivelu bele. ¹⁵IESU lailolai voele solisege seteneu lailo agige lai vole vabuiavai olave ula ava isito IESU loaleu lailolai voeleale kele laiba voele ke vabuiavalivelu bele.¹⁶Lai luleleige keu loaleu Anelu duluge solilu isito keu ata olisi Eibalahamu atatele loaleu au ata dulugelu. ¹⁷Keu kateai lailoi vava late ai aveve bahatale lailoi kaka isi nana kitae olilu. Kelegau au lailolai uvuai au loviavale kele meliai lailoi toela ibilalu voeleai olale DILAVAu vudile lailoi Dubuu kosive kitae olisi. ¹⁸Seteneu olai IESU seleavage au seleve kele dobai. Isito au kele doba solisito vateu tuvu bahata agisi dibalu. Katealelu lailole seteneu sele kele vateu tuvu agige aule kele lailo dulugei. AMENI.

Chapter 3

¹Di kakoluvuia DILAVAu la toiaveale kele la atave leleve olievelu. Iale da olai DILAVAu IESU hanavale ke lai huhuai IESU keu lailoi Dubu kou kitae olialelu lailole lailoi uvu vai avoele vaeavai. ²Mouseseu au haule meliai DILAVAu ata bahata dulugeale kelate DILAVAu IESU letatavage au lovi kele melialu. ³Malaha vadeu ou dua kouge ataeale ove ke ivai malaha ke ealehei. Kelate Mousese keu DILAVAu ata nalievevale ata isege IESU keu ata bahata kea biage olisi Mousese aveve ke leiviage iviveu kitaealu. ⁴O keu ba ukalivelu bele isito o ke kouale keu biagete kelate vale vile moeagaea vatale uale kea biagela DILAVA kosealelu avola valevileu vatale uale ke agelu.⁵Mousese keu DILAVAu ole kosiolie solilu isiot keu au haule meliai DILAVAu haukala ata olisi atave naligeei DILAVAu vaoe alivelu ale koto ke loui ata haivelu o lavigeva. ⁶Isito IESU KELISO keu DILAVAu vo olialelu louive au haukalatele govaai DILAVAu ole atave bahata nalieve dua ava. Iale lailole sisilavele IESU loiveve ke huhuai uluaga atave olisi.⁷Katealeluga DILAVAu munana tuvu bukau kotole loui avoe labea momai DILAVAu nona eviluga homasiavalive. ⁸Memila kumoe lai vavivuia ui DILAVA homasiavai olae savalu olave aevelivelu isito abo olate ula avaga DILAVAu abolai tuvue solige.⁹Abo kateisege DILAVAu abolai loui avoe lahai o vagala votiu uvule da aveve vole age abo ivaito kele lulele solievelu isito olai di siau kaoai. ¹⁰Katealeluga da kelai tuvualu isi loui kosealu kea da avale ke ivaito olae savalu abo uvu vai daele vaeavai da lovalivelu homasiavelu. ¹¹Da kateai abolai tuvuai loui kosealu kea ba loi daluvita ulivelu bele di vatavae.¹²Di kakoluvuia abo memila aveve toela ai abo uvu vai ukolikoli DILAVA ke vileo vaeava solisito kalevale kelate labea momai aevelive. ¹³Isi DILAVAu ave vali kole ata agigelivelu louale kele labea momai volelai kotobe toela louilive isi vole agigei toelatigelive. Isito vole bemotogei volelai kotou dua loui voleali uu dua ave vali bahata. Vole melitigei ulivelu aveve toela vadeu lalai loige la ba DILAVA homasiavalivelu bele.¹⁴Memila DILAVAu kotou lailolai loige lai ke evisi lovalu. Iale lailole kele meliai tiluaga IESU KELISO luvita igali toai uevei au loivale kela. ¹⁵Bukau kotou kele loui avoe la ave vali kole DILAVAu koto eviluaga homasi kalevave. Lai vavivuia memila kumoe koto evisi homasiale kelate aevelive isito evisi lovave.¹⁶Iale la huhuige oleveo ata keala DILAVAu koto evisi to homasiavaevelu ata bahata Mousese luvita Agubito oo Idiobiti vata kalevai kumoe tiale keala aveve kateale aevelu. ¹⁷Ige la huhuige ata oleve kelaigau DILAVAu vagala voti ke uvule abolai tuvualu ata le kea kumoe oo tomagie taevei aveve toela ai vovoale kelaigau DILAVA tuvualu. ¹⁸Isi la huhuige oleveo ata kelaiga DILAVAu koto isute loui avoe 'Laba daeo loi daluvita ulivelu bele". Atalea kotove homasiavai olae soliale kotove evisi lovai taevelivelu kelaigau au koto ke loulu. ¹⁹Katealeluga lai ivage kea DILAVAu koto homasiavai kotove evie soliale kelega DILAVAu abolai louale vatava keveo loi. Daie savalu, kelu lai lu oo mauli telu noinoi o dalu moeaga aevigeve ilivelu Otogola lai daiage sisila kitae lalai.

Chapter 4

¹DILAVAu lailotalai loui avoe la dalu olaluaga daeo loi daluvita uve. Olaoivaga lai lo volea kotove evie solisi lailoi olateave alogo avoluvita ue soliva vovoive. ²Kea memila DILAVAu koto eviale kelate lai lota kotove ke evilu isito kea koto ke evisi aboi uvu vai avoele vaeava soliale kelega koto keu ke duluge solilu.³DILAVAu memila vata age vesuge kele u ulalu iale lai kotove evisi lailoi uvu vai avoele vaeavale lailole tiluaga avoluvita ui isito memila uvale atale kea kelate a solilu ige DILAVAu abolai tuvuai koto isute loui avoe laa ba daeo loi da luvita ulivelu bele. ⁴DILAVAu kateai loulu ige Bukau kotou loui avoe DILAVAu au haukala ke vesuiavaito bulale uu ulalu. ⁵Koto keu katealu ige tota eue louale koto kelate DILAVAu loui avoe laba daeo loi daluvita ulivelu bele.⁶Memila Iselala ataea DILAVAu abolai louale vatava keveo tieve savalu. Kosealelu kea DILAVAu koto evisito abo uvu vai avoele vaeava savalu. Isito ata volea ave kotove evisi ale keale DILAVAu louge abole avoluvita ui. ⁷Memila Diosuau Iselala ata lohomegei abo Otogou vatae DILAVAu louale keveo avoluvita uteto DILAVAu ave vali vole kole avoluvita Otogoe uveve koto Deividilu loue solilu.⁸Katealeluga Deividiu Bukau kotole kisaiai avoe la ave vali kole DILAVAu koto eviluaga momai koto ke homasiava kaleva evisi amigalu. ⁹Katealelu lai dibage DILAVAu ataeale avoluvita Otogoe ui. ¹⁰ Ialelu oleale DILAVA luvita uluaga DILAVAu a haukala vesuiavai u ulale kelate oleale abo haukala vesuiavale keale avoluvita ui. ¹¹Iale kelu lai melitavai meliai DILAVA luvita ui da olae soliale abo memila kotove evie solisi lovai tie soliale kelate la aevelivelu.¹²DILAVAu koto keu meliveu gaia voleu enoveu vaki abutitale uale kelate enoveu keveata ui koveata ulu. Iale keule atau huhui atau munana isi atau uvuetai aveve abe bahata daiai haivege oleve keu duave isege oleve keu toelalu. ¹³Katealelu balebeu ba DILAVA nile hogoluvilivelu o hogolahalively bele isito DILAVAu valevile bahata ale kele hauke neniale daiai eudale ui. Ige lailo koeale DILAVAu vudile lavisi lailoi aveve keneni avolu loui haivui.¹⁴Lailoea evievi ata oliale kelu lailoi evievile laviu dua ai kosealelu DILAVAu vo IESU KELISO keu lailoi Dubuu kosi o loia kitae olisi tialeu eue uva. ¹⁵Lailoi kosi kitae keu lai goada soliale ke ivalu o dibalu. IESU keu memila vatae loige seteneu aveve bahata lailo seleavevale kelate seleavage keu kele dobai avevebe toela a solilu isito doadoai ulu. ¹⁶Ialelu lai vabu kalevaito melitavai DILAVA vileo loi vudivele leleisi imiliavage au lai loi ola vadeulu louale ke lailo vavei.

Chapter 5

¹Diuia ataeale abo Dubutelu ata igaligaliai makage Dubuiabe nalivale kelu kosi kitae igaligaliai otoveale keale DILAVAu hau ai abo atalai guliguliai toelaeabe ulialivelu ovo mamoe ke kavei vaugei. ²Ige ataea lulele solisi aveve toela age Dubu naliavale kosi kitae keu ba abolai tuvualivelu bele. Isito aule kelai uvuai ke hoeaseavei kosealelu kea abota goada solivale ataeala. ³Iale keluga aule amiga isi au ata bahata kea toelalu ovo mamoe ke kavei vaugei.⁴Atabeu ba dubu naliavale kosi kitae olisi amiga letatavalivelu bele isito DILAVA igaliule au haukala kelu ata letatavai au memila Mouseseu kaka Eloni letatavale kelate. ⁵Iale kelate IESU KELISOu haukala kelu amiga letatava solilu isito mamavela letatavai avolu loui avoe au di voo isege dau ai mama.⁶Isi tota laviai avoe Melosedekiu memila dubu naliavale kosi kitae oliale kelate ale ata dubuu kosi kitae olisi vali bahata uitige.⁷IESU vatae ui vali ni volele guliguliai aliota au mama DILAVA imiliaviva. Keu kaeai amiga letatava solisito DILAVAu olate ula avale kele DILAVAu guligulive evisi voelele valu. ⁸IESU keu kosi kitae vovela ige mamaveu olavale kotove evisi vateu tuvu agisi isi kele luleleige koo evivale kele ataeale vateu tuvu agigei.⁹IESU au mamau ola ai vateu tuvu kitae bahata agisi dibalelu DILAVAu letatavage au dubuu naliavale kosi kitae Melosedeki kelate olilu. ¹⁰Iale olea IESU ola ai lovai tiale keale ukolikoli mauli agisi avoluvita ui tigei. ¹¹Da olale koto kele koto vole loui la haivei isito la lulele soliale kele dale oleveo kateai koto ke baive leleve ke loui la haivei.¹²Abela labiagea DILAVAu kotole luleleai loui vole haivei isito la vato olavale ata volea loi DILAVAu kotou umuka ke loui la haivei lai aveve kea eseu esea lovi aukave ke kalei amu ula ivale kelate. ¹³Amu ivale esea ese kea aveve toela o aveve dua ke dibae savalu. Isito kosi kitae lovi melite ivale kea aveve toela aveve dua ke dibaevelu. ¹⁴Iale kelate ata olea DILAVAu kotole lulele soliale kea eseuese kelate ataea. Isito ata olea DILAVAu kotole luleleale kea kosi kitae late kea DILAVAu koto ko kaoalogo kele dib vai ivage oleve keu duave isege oleve keu toelave.

Chapter 6

¹Iale lai DILAVAu kotou umuka kele lulele ai kotove voleta kaoai kele lulele aevei da memila kotou umuka loui la haivei loui kosealu lai aveve toela ke kalevai lai uvu vai DILAVA vavuve. ²Isi Babatisoave ige kosiveale abo ada agisi lai tatale otovei la hoeaseavei isi voelele kobekavave koto da loui DILAVAu ataea aveve aboele kaoaveve koto keta da lalai loulu. ³Iale da olale laea kotou umuka kele luleleave isi kalevai DILAVAu koto voleta kaoavei ketale luleleave DILAVAu lailolai kuva kateale alavage lailole kateale ai.⁴Isito ata olea DILAVA lovai kotovele luleleale kea kele kuiakavai aveve toela avale keale oleve kateai abo aveve toela kele kuiakavai DILAVA lovai. Kea memila DILAVA aveve kele luleleai munanave tuvu agievelu. ⁵Isi kele luleleige DILAVAu koto keu duave isi dibage vatau dogau loiveve keu vuvunele kitaeai. ⁶Iale kea kateaito DILAVA kalevai kuiakavale kele abole oleveo kateai abo aveve toela kalevai tota kuiakavai DILAVA lovai keu nenie solilu. Kosealelu memila abo IESU vai idiu dole kavai avolu kotou toela louge ataeau evasiavale kelate ata kea DILAVA kalevai kuiakavale kea memila abo ale kelate ai IESU vai tota idiu dole kavale kelatela abo ke ava ige aveve kele ataeale IESU koeleavai vai toela tigei.⁷Koto kele da koto vole louge evive ataea avale keu vatau dua vatau toela kelate vatau dua kele ataeale lovi kage veniu loige lovi keale lalava dua ke ai ige ataeale ke agisi isi DILAVAla vatau dua kateale hoeaseavalu. ⁸Isito vatau toela kele vale vile kea lalava dua alivelu bele vatau toelage adu toela keale kele lalavai ige ataeale kelu tuvuai adu ke vaugei iale lailole DILAVA lovaitige aule lailo hoeaseavei isito lailole kalevai tige aule lailo agisi toelatigei.⁹Di huhui kakoluvuia da kotou isula ke lalai loulu isito da huhuige laea da louale kelate a solisito DILAVA lovai tiva au la agigei tivale kuva kela tiva. ¹⁰Iale DILAVAu la avale ke ivai ba la momaeavelivelu bele keu aveve dua avale kea kosive. Ialale la vali bahata lai uvu vai vavui aveve dua ai vole dulugevale kele au ba la momaeavalivelu bele.¹¹Iale da olale la igaligaliai aveve kateale avale kele meliai tigeve. Ilivelu vali vaola lai ukolikoliu mauliu lalai uvale ke agive. ¹²Iale da olae solialela la aveve ke homasiavalivelu isito evievi ata volea abo uvu vai DILAVA vavui meliai inohovele uvale kelate lata ave. Ilivelu DILAVA lalai vadeu louale kelate agive.¹³Memila voleo DILAVAu Eibolahamulu loi avoe leleve ula dale alu aveve vole ai. Kosive beu DILAVA lateu ue solialeluga DILAVAu au ivi tuvutele koto ke loulu. ¹⁴Au Eibolahamulu loui avoe leleve ula dale a hoeaseavage ai atateale moeagai. ¹⁵DILAVAu kateai louge Eibalahamu koto ke evisi uvaga DILAVAu louale keu avoele lolu.¹⁶Ataeale volelai badu koto louge voleule kosiveu ivi louive ela kotoeabe ke kavage abole kotoeabe ke evisi loui koseai kotove keu leleve ige abole volelai kotou toela louvale keule vesui. ¹⁷Ataea aveve keu katealu ige DILAVAta kateale ai au ivi tuvutele loui olale Eibolahamu atate keale DILAVAu au ivile louale keu sele olie solisito leleve ula au ba au louale ke kalevalivelu bele. ¹⁸DILAVAu vadeu alivelu au ivi tuvutele koto louale kele lai dibage o luleleige sele nona olie solilu si lai dibage au louale keba kalevalivelu bele. Ialelu lai vatau aveve kalevai DILAVAu lailo agiveve ke huhuai melitavai ulivelu au loige lai ukolikoli lu o mauli agisi sisilai.¹⁹Lai ukolikoli agiveve ke huhuige anika late ba hadalivelu, tetetetealivelu bele lai ke huhuai melitavage valege toelau ba lailo agigei toelatilively bele. Isito lai lole eue tiveve ke huhualuaga lailole DILAVAu uvale keveo ui. ²⁰Ige IESU lailolai unila tialeu keve uva keu Dubu kosi kitae oliale kelu aule Melosedekiu Dielusalemae oo kele kosi kitae olisi Dubu naliale kelate ai Otogoe ui vali bahata lai lo dulugeva.

Chapter 7

¹Melosedeki keu ovole Salema keu kosi kitae ige eue Otogoe uvale DILAVA keu ke letatavage Dubu naliavale ata kitae olilu. Ige Eibolahamu tuvaliai tai ata kitae kavei to kuialai loige Melosedekiu avoele loi hoeaseavalu. ²Ige Eibolahamu tuvaliai kosive kaveale kea hau agiale ke taitive agisi Melosedeki vavulu. Melosedeki keu iviveu kosealu keu lilikata lavisi auvu uale toelabeu avoele uesolilu. Ige ove salema keu uveve dua avale ologola iale keu uveve dua avale kosi kitae. ³Bukau kotole Melosedekiu mamata aiaveta nonau galau ue solilu isi atave kea nonata ue solilu. Isi voeleale valive nii keta lai dibaeasolilu. Keu kateai DILAVAu volate keu dubu naliavale ata kitae olisi vali bahatale ui tiva.⁴Lai dibage Melosedeki keu kosi kitae. Iale kelu lailoi umuka o gala Eibolahamu keu tuvaliai ke hau agiale kele taiti agisi Melosedeki vavulu. ⁵Eibolahamu kakolola Livai iale livaile loale ata kea Dubu haute avale ataeala kea ialelu DILAVAu livai le ke lavigei avoe laeale Iselala ata kele taitiabe agigeve. Au kateai louge ea abo atate Eibolahamu atate ke ulaele taiti agieveva. ⁶Isito Melosedeki keu livaia ataele loie solilu. Keu kate solisito Eibolahamu vileo taiti agilu. Eibolahamu kela DILAVAu avolu koto loui vaeavale Melosedekiu avoele tati agisi hoeasavalu.⁷Iale lai kele malomalo kalevai Melosedekiu Eibolahamu hoeaseavale kele lai ivage Melosedeki keu ata kitae. ⁸Livaia Dubu kosi kitae kea ataele Dubu taiti agiale kea memila vovoi vesulu. Isito Bukau kotou loui avoe Melosedekiu Eibolahamu vileo taiti agiale keu voele soisito vali bahata uva. ⁹Iale kele da koto vole louge evive Eibolahamu taiti agisi Melosedeki vavulu. Iale kelate Eibalahamu kakolo Livai keu atave kele loito taiti agisi Melosedeki vavue solilu. Isito umukaveu taiti vavuge keta kele taiti vavuale ke umukave vole alu. ¹⁰Livaiu ue solisege Eibolahamu taiti agisi Melosedeki vavulu. Ialelu lai dibage Melosedeki keu memila ulu ialelu Livaiu taiti vavulu ige eu ata kitaelu loui taiti agilu.¹¹DILAVAu memila au basuale ke loui Iselala ata ket haiveito. Livai ata ke makage ea basuve kele Dubuve naliavale atate olievelu. Au kateaito Livai vameli kea uvule ata vole ivive Eloni ke letatavage keu Dubu naliavale kea ese uni olilu. Ige Eloni isi vamelive kea Dubu hau ai ata haivege avevea beu duabeto Dubu naliavale kosi vole dogaveu Melosedeki kelaeu loie solilu. Kosive vole dogave keu lolu isito keu Eloni vameli kele loie solilu. ¹²Dubu naliavale kosive dogave keu loaleu basuale doga tagau ke vai loige mamive keu uesolilu.¹³Dubu naliavivale kosive dogaveu loale kela lailoi kosive IESU KELISO. Keu Eloni vameli kele loie solilu. Iale au loale ke atatebeu Dubu hau ke a solilu. ¹⁴Lai dibage IESU keu Diuda atatele lolu. Ige Mouseseu memila Dubu naliavale ke makageale kele Diuda vameli kebe loue solisito Eloni vameli te ula lougelu.¹⁵Iale lai malomalo kalevaito Dubu naliavale kosive dogaveu loale keu Eloni late olie solisito Melosedeki kelate olilu. ¹⁶Memila Mouseseu basuai vaeavai loui avoe Eloni vamelile loale ke ulaeale Dubu nalivale kea kosi olisi. Isito IESU keu basuale kele Dubu naliavale kea kosi olie solilu. Isito au ukolikoli vuvune vai vali bahata uvale kele Dubu naliavale kosive kitae olilu. ¹⁷Bukau koto kele loui avoe aule vali bahata Melosedekiu ale kelate Dubu kosi kitae olisi ui tigei.¹⁸Iale DILAVAu basuale mamive ke levovoai basuale dogave ke vai lovovele vaeavalu. Kosealelu basu mamive ke vuvuneveu ue solialelu ataea ba kele ukolikoli agilivelu bele. ¹⁹Basuale mami kele ataea aveveabe keu DILAVAu nile duave oliesolilu, isito DILAVAu basu dogave vaeavale kele lailole nivele lilikave ula olisi ui au loiveve ke huhuai ulivelu au loige avoluvita igalitoai.²⁰Iale kele da olai koto vole loui DILAVAu au ivi tuvutele memila Dubu naliavale ke letatavage solilu. ²¹Isito DILAVAu au ivi tuvutele IESU letatavalu, makage au Dubunaliavale kosi kitae olilu. Bukau kotole koto katealea ulu isi loui avoe DILAVAu au ivi tuvutele loui avoe aule vali bahata Dubu naliavale kosive kitae olisi ui tigei. Iale DILAVA ba au louale ke kalevalivelu bele.²²DILAVAu koto kateale louale kele lai dibage IESU basu dogave vaeavale keu basuale mamive ke leivialu iale lai ke lovaluaga lailole u dua ai tigei. ²³Diuia Dubu kosive kea abo lovile vovosege tota volea lovoeabe ke agisi Dubu kosi olisi lovi ke aeviva. Katealele Dubu kosi kitaea moeagaea ueveva. ²⁴Isito IESU keu Dubu kosi kitae olisi vali bahata uva. Iale atabeu ba lovove vai hauve alivelu bele.²⁵Keu vli bahata uvale kosive iale ataea siauvele daiai DILAVA vileo loale keale leleve ula abole mauli agievei. Kosealelu IESU keule vali. ²⁶IESU keu ata tuvute avevebe toelau avoele ue solilu. Ige uvue keu vatau ataea aveve toela avale ke beu avoele uesolilu. Isito uveve keu duave ula. Iale DILAVAu Otogoe letatavage keu lailoi Dubu kosi kitae olisi lailo dulge dua ava.²⁷Keu Diuia dubu kosive kitae avale kate solilu Diuia Dubu kosive keale vali bahata abo toela ulialivelu ovo mamoe ke nohovu kavei vaugei. Isi aboe atate kea toelatalu abole kateigei mamoe kavei vaugei. Isito IESU keu valibela kateale a solisito tava igali ata bahata kea toela ibilalu voele alu. ²⁸Memila DILAVAu basu vole vaeavalu isi kele ata makage abo Dubu naliavale kosive olisi neniai hau ke a solilu. Kosealelu kea ata ula. Ialelu vaoe DILAVAu au ivi tuvute loui au vo letatavage keu kotove evisi aveve dua ke ula ai vali bahatale uva lailo naligeive.

Chapter 8

¹Lai eue louale ke baivela kou leleve ula IESU keu lailoi Dubu kosi kitae olilu. Iale keveata IESU adave vaiteveo ugulumalu. ²Keu Otogoe DILAVAu uvale keveo lailoi Dbu kosi kitae olisi. Hauve au louale ke ava keu vatau Dubu kosive late asolisito DILAVA avolu loui vaeavale haukalave ke ava.³Diu ataea Dubu kosi kitae makage abo DILAVA hoeaseavaleively ovo mamoe kavai vaugevai. Isito lailoi Dubu kosi kitae IESU KELISO keu lailoi toela kalialu amiga vai DILAVA vavui voelalu. ⁴Keu vatae ui voele solibeto Dubu kosi olie solilu kosealelu Diuia Dubu kosivea vato abo basuteke lovai ovo mamoe kavei vuva. ⁵Diuia Dubu kosive kea aveveu Otogou lovi keu munana late. Katealeluga Mouseseu memila Dubu koulivelu age DILAVAu haivui avoe neniai da talae a haivuale kelate kouso.⁶Iale IESU Otogoe Dubu kosi kitaea lovi ale keu Diuia kosi kitaea lovi ale ke leivialu. Isi IESU au basu ale keta memila basu mamive keta leivialu. Kosealelu IESU kotou dua loui vaeavale kele lailole DILAVA luvita igali toai udua ai uevigei. ⁷Memila basute keu duabeto IESU basu doga a solilu.⁸Isito DILAVAu memila ataea aveveabe ke ivage nivele nenie solilu. Ige DILAVAu Bukau kotole loui avoe vaoe vali voleu loige dale Diu ata kelai basu dogave vole vaeavai. ⁹Basuale keu memila da vavivuiabelai basuai vaeavale kelate alivelu bele. Memila vali kele da vavivuiabe lohomegei aboili Agubito vata kalevai tilu. Ige da abolai basu dogabe ai vaeavage abo ke huhuai lova solilu katealeluga da ke kalevelu.¹⁰Isito vaoe vali voleu loige dale Iselala ata kelai basu dogave koseale ai vaeavai dale uvuiabele di koto vaeavage abole ke huhuai lovai. Ige dale DILAVAeabe olie eale dii atate olisi.¹¹Vali kele atabeu ba au vavale uvale isi au kakoluvulai loui kosealivelu bele. Ale DILAVA dibalu be eseu ese isi kosi kitae kenenia bahata da dibaevelu. ¹²Vali kele atabeu ba au vavale uvale isi au kakoluvulai loui kosealivelu bele. Ale DILAVA dibalu be eseu ese isi kosi kitae kenenia bahata da dibaevelu.¹³DILAVAu basu doga louale keage basuale mamive keu ue solilu.

Chapter 9

¹DILAVAu au basuale mami kele oleveo kateai avolu guligulialive koto loui au ata lavigelu. Ige abo Dubu koui kele hoeaseavai avolu guliguliavagei. ²Abo Dubu kouale ke ivi vole ivihai avoe uvu tuvute. Iale ke uvule hau vole lameba kelate ulu ige abo beledi agisi DILAVA hoeaseavale ke batabataveu ulu.³Iale uvu tuvute ke iae uu vole ogonata bavuale ke abo ivie loui avoe ivi tuvuve baua. ⁴Uvuve ke uvue abo golota batabata vole ai kele senisi hagote vauvale batabata keta kele ulu. Golota maua vole ale keta ulu keu uvule DILAVAu vule votote abutitale au basu kisaiale kea ulu. Ige golole kabusi late ale ke uvule lovi Mana baive keta kele ulu. Ige maua ke igali uvule Eloniu bedoeau asiliale keta ke uvule ulu. ⁵Isi maua ke tatale abo golota Anelu munana ale ke abuti vaeavage kea Otogoe Aneluia DILAVAu atagale leleivale kelate ai ulu. Ige kea akomaea Dubu kosive kitaeu ataea aveve toela totoalivelu tao vai maua tatale vaeavale ke bavui tatavele ulu kele koto volea ulu. Isito da olae soliale aike loui la lavigei.⁶Uvuve abutita kele abo hau kateale otovelu. Iale vali bahata Dubu kosivea tiluaga Dubu uvu tuvute keveo tai Dubu hau ke aevigei. ⁷Isito Dubu kosi kitae ke vole igaliule lahani igali uvule vali ni igali ke uvule aule uvu tuvute ke uvue tigei ovo mamoe ke tao vai tai DILAVAu nile vaeavagei. Ige DILAVAu ke ivai Dubu kosi isi atave kenenia toela eta uliagei.⁸Aveve kele munana tuvute kea lailo haivege lai luleleige memila guliguliu avevete keu usege atabeu ba DILAVAu uvale ou uvu tuvute keveo ba talivelu bele. Isito Dubu kosi kitae ke igalile keveo tigei. ⁹Iale memila avevete keu lailo haivege lai dibage ave vali kole ovo mamoe kavei vaui DILAVA hoeaseavale katealeu ba atau uvu hoeaseavalivelu bele DILAVAu nile. ¹⁰Memila basute aveve kele lovi iveve vava hoeaseaveve katealeu ba atau uvu hoeaseavalivelu bele. Aveve katealeu ui loivaga DILAVAu basu dogave vaeavage memila avale keu vesulu.¹¹Ige IESU KELISOu loaleu memila guligulite aveve kelate a solisito Otogoe tiale lailoi Dubu kosi kitae olilu. Otogoe avevete keu vatae lai avale kelate olie solilu isito duave ula. ¹²IESU KELISOu DILAVAu uvale keveo tialeu ovo mamoe tao agisi tai DILAVA hoeaseava solilu. Isito IESU tava igali lailoi toelalu voeleale kele lailole mauli agievei, tanikiu IESU.¹³Memila Dubu kosivea ovou tao agisi ataele kisiai katui ovo vol evauge nai vesusege utive ke agisi ela ataea vava vavui vavaeabe liguhai hoeaseavaeviva. ¹⁴Isito IESU avale keu aveve kateale leivialu. Ukolikoli munanau tuvu vai melitige au aveve duale au vava vai DILAVA vavui lailoi toelalu loi voelealu. Iale lai ba lailoi aveve duale ukolikoli agilivelu bele. Isito faoveu lailoi uvu hoeaseavale kele. Isito taoveu lailoi uvu hoeaseavage duale kele lailole ukolikoli DILAVA ke hauve ai ukolikoli mauli agisi. ¹⁵IESU au voele kele basu dogave vaeavalu ige kele DILAVAu ata toiaveale keale ukolikoli mauli agisi au abolai vadeu louale keta agievei kosealelu memila basute ke valale ataea ui aveve toela aeviva. Isito IESU voeleale kele abo memila vadeu avale ke ibilave abole agisi.¹⁶Da kele kotovole louge evive ata voleule nita uive BUkale au ola vadeu loui kisaialogo voeleige abole olave ai. Hauve ke agisi au louale ata ke. ¹⁷Isito ata keu voele solisege au vadeu loui kisaiale keu ba velevalivelu ele isito keu voeleige keu iae au louale keu ba leleve olisi.¹⁸Iale kelate abo memila ovo mamoe kavege taoabeu lotige memila basuale keu leleve olilu o vai lelevetilu. ¹⁹Memila avevete keu kosealu Mouseseu memila Bukau kotole basuale koto keneni loui ata haivelu. Isi ovou tao agisi eta ebuelu isi idi vole ivie hisobi ke hasive leguvai vai mamoe homo taoveta vai ivive ke vilialu. Isi vai mamoeu taole ketevei vai kisiai katuge Bukau tatale lavusege ata bahata kele taou bidoai lavulu. ²⁰Au kateaito ata lavigei avoe taou laele lavuale kele DILAVAu au basuai vaeavale kelu olale la basuve ke evisi lovave.²¹Moueseu kateaito tota kelate ai tao agisi dubule kisiai katulu isi Dubu uvue tai valevileta abo DILAVA hoeaseavale ketale tao ke kisiai katulu. ²²Iale basu mamive kele lai luleleige abo tao agisi Dubu valevile kele kisiai katuge keu DILAVAu nile duave baua. Isi lai luleleige taou lotiale ke ulale DILAVAule aveve toela uliai.²³Memila aveve kele Mouseseu kateai tao agisi Dubu olobe lobe ke vavei hoeaseavelu aveve keu Otogou aveve ke munanave ulala. Isito ave vali kole IESU voeleale ke lale DILAVAu ataea aveve hoeaseavaeviva. ²⁴IESU KELISOu ataea Dubu tuvu kouale keveo tie solilu isito DILAVAu uvale Otogo keveo tilu. Kosealelu vatau Dubu keu Otogoe DILAVA uvale keu munana ulala iale keu eue tialeu DILAVAti ui lailolai DILAVA imiliaviva.²⁵Diuia Dubu kosi kitae keu lahani igaligali kele valiu ni igali kele aule ovou tao agisi tai Dubu uv tuvute ke vavugei isito IESU keu lailolai voele solilu. ²⁶Au kateale ateto vata ko ai ui loale ke uvule lahani moeaga kele vateu tuvu agisi voelealu. Keu kate solisito tava igali vateu tuvu agisi vali vaove ata uvale koea toelalu voelealu.²⁷Lai luleleige ata bahataeale vovoi isito keu iae DILAVAule aveveabe kaoai ibilaeabe vavei. ²⁸Katealelu DILAVAu louge IESU loaleu atabahaaea toela ibilalu tava igalilu voelealu iale au ba tota vaoe loi ataea toelalu voelealivelu bele. Isito aule loi olea inohovele uvale ke agigei tai Otogoe, kelu amiga neniava tiva o uva.

Chapter 10

¹DILAVAu memila au basuale kenenile au aveve ke loui ata bahata haive solilu isito au haiveale keu vaoe aveve duau loiveve keu munana ula. Lahani moeaga kela abole ovo mamoe kavei vaui DILAVA hoeaseavagei abo kateai olavale aveveabe keu DILAVAu nile duave olisi isito memila basute kele aveve kateale keu nenie solilu. ²Memila ataea DILAVA hoeaseavage keu aveveabe toela uliateto aveve toela avale huhui toela keu aboele ue solige abo ovo mamoe kavei vauvale ke kalevalu. ³Isito abo vagala igaligali kele ovo mamoe kavei vaui abo aveve toela huhuai loui koseai lailoi toelau vato uva. ⁴Iale kele lai luleleige ataea aboi toelalu ovo kavege taoeabeu lotivale kele toelaeabeu ba tava igalile ue solilivelu bele.⁵Katealeluga IESU KELISOu vatae lolivel ai DILAVAlu loui avoe ataea ovo kavei vaui a hoeaseavale kelu a homasialu isito a vava vole damuale kele dal vatae tai. ⁶Da luleleige ataea abo toelalu ovo mamoe kavei vule vitai tatavele otovei vauvale kelu a olae solilu. ⁷Katealeluga da loui kosealu kosive dala kou dale ai ola ai. Abo Bukau kotole di aveve loui kisaiale kelate dale ai.⁸Bukau kotole IESU kateai loulu koto kele au memila DILAVAlu loui avoe ataea abo toelalu ovo kavei vule vitai tatavele otovei vauvale kelu eu olae solili homasialu. IESU koto kele lai dibage DILAVAu memila guligulite ke kalevalu. ⁹Kelega IESU loui avoe Kosive dala lou dale ai ola ula ai iale IESU koto kelega DILAVAu memila guliguliu avevete ke kalevai lovovele IESU avevete ke vaeavalu. ¹⁰Ige IESU KELISOu DILAVA ula ai tava igali voeleale kele lailoi toela uliage uesolilu.¹¹Memila Diuia Dubu kosive kea vali bahata ovo momoe kavei vaugei DILAVA hoeaseavaeaviva isito ovo kavei vauevivale keu ba atau toela ulialivelu bele. ¹²Isito IESU tava igali voeleale kele ataea toela ulialu keu ue solige IESU eue tige mamave DILAVAu letatavage IESU adave vaiteveo ugulumai ulu. ¹³Iale keu ave keveo ugulumai ulu au kele usege DILAVAule olea avolu tuvuai kavale ke bahata agisi genave valale otovege aule kosiabe olisi. ¹⁴IESU voele igaliale kele ataea toela uliage valebeu ba DILAVAu nile toelalivelu bele. Isito aveveabeule vali bahata DILAVA nile duai ui.¹⁵Ige kelega munanau tuvu memila Bukau kotole koto vole loulu. ¹⁶Isi loui avoe kosiveu loui kosealu valivole niule loige dale abolai basu vole dogave ai vaeavale ke dale di basu vai uvuiabele kisaiai vaeavage abole ke huhuai lovai tai.¹⁷Isi tota loi avoe dale toelaeabe eta huhualivelu bele. ¹⁸Kosiveu kateai loui ataea aveve toela uliale kele ataea ba tota ovo momae kavei vaulivelu bele.¹⁹Iale di kakoluvuia IESU voeleale kele lailole doadoai loi DILAVAu uale kele hoeaseavai. ²⁰IESU keu lailolai kuvau doga alavalu. Memila Dubu keu ogonata DILAVAu uvale ou uvu ke bavulu. Ige atabeu ba keveo talivelu bele isito IESU loi voeleai lailolai ukolikoli anaka alavale kele lailole DILAVAu uvale keveo taevei. ²¹IESU keu lailoi Dubu kosi kitae olisi ata bahata nikoveva. ²²Iale kelu lai sele kalevaito lailoi uvu vai DILAVA vavui loi vavavele uevei. Kosealelu IESU voeleige taoveeu lailoi uvu hoeaseavale kele lai ba lailoi aveve toela huhu moeagalivelu bele. Isi lai Babatisoage lailoi uvu duale ketale lailole DILAVA luvita igali toai atave olisi.²³Lai lailoi uvu vai vavuale kelu lai meliai ata vole haivei kosealelu lai luleleige DILAVAu vadeu lailolai louale ke aule lailo vavei. ²⁴Lai katealele vole melitiluaga lailole kele volelai olai volele aveve dua ageluaga udua aevei. ²⁵Ata volea kate solisito igali toai guligulia vale ke kalevalu iale lai kateale a kalevaito vole vaevua loi guliguliai. Kosealelu IESU loiveve valiu vuguvugualu. Iale lai melitavai vole melitigei igali toai guliguliagei.²⁶Lai koto leleve evisi luleleaito melitavai IESU kalevai aveve toela avaga DILAVAule oleve kateai lailoi toela totoai kosealelu IESU ba tota lailoi toelalu voele vole alivelu bele igalilau ke age vesulu. ²⁷Lailole katealuaga vaoe DILAVA ataea aveveabe aboele kaoai ibilaeabe vavelivelu ale ke lai lole vabuiavagei kosealelu olea DILAVA homasiavai hauve lehosivivale keale DILAVAu venele vaugei. Lole bavuiavagei kosealelu olea DILAVA homasiavai hauve lehosivivale keale DILAVAu venele vaugei.²⁸Memila ata voleule Mouseseu basuale ke lehosivage ata abutita igalitaea ke ivai louge abole keu avale ke avoele kaoai to avolu uvualivelu bele isito vuleta kavage voeleai. ²⁹Memila avevete keu katealu. Kelate ave vali kole olea DILAVAu vo IESU homasiavai taove keta ivai koelehamai loui koseiva keu kitae oliesolilu. Ige DILAVAule ke agigei toelatigei kosealelu IESU voeleage mamave DILAVA keu taove keta ata kea toela ulialu. Isi olea lailo hoeaseavevale munanau tuvu kelu kotou toela louvale ketaeale vateu tuvu kitae agisi veneu vodale naive.³⁰Lai luleleige DILAVAu bukau kotole loui avoe ata olea da vai toelativale kea ibila dale vavei. Isi au tota loui avoe dale di ataea aveveabe aboele kaoai. ³¹DILAVA keu tuvute kea kosive kitae olialelu ataeale au aveveabe toela kaoai ibilaeabe vaveliveluage ataeale vabuiavai.³²La memila DILAVAu atagau koto evisi vale ke huhuave la kele vateu tuvu kitae agisito kele otolova solievelu. ³³Vali kela ataeau ataea vudile lalai loui koelehamai la agisi toelatigelu. Lake ivala aito tialea aoili vateu tuvu ke agilu. ³⁴Ige ataea lai kakoluvu agisi dibulae hanavege la kelai uvuai tialea ke dulugelu. Isitota vali voleo ataea loi vavolota lai hau agige la ke ivai abolai tuvue solisito sisilaevelu. Kosealelu la dibage la DILAVA vileo hau vole vale keule vali bahata uitigei.³⁵Ialelu labea momai lai valevile ke huhuaelive. Isito meliailivelu valivelu ibila kitae agive. ³⁶Lale kateai homasi solisito DILAVAu ola aluaga au lalai vadeu louale ke lale agive. ³⁷DILAVAu Bukau kotole loui avoe loivale ata keu valiu ege solilu. Aule loluaga solekata loi au ba kedalivelu bele. Niu vaga leguvale kelate aule loi.³⁸Iale olea abo uvu vai damuale keale di nile lilikata leleisi abo evievile ui tigei. Isito olea da homasiavai dalu ola savale ke da ba abolai sisilalivelu bele. ³⁹Isito lailoea kuiakavale at olie solilu isito lailoea evisi lovale ataea iale DILAVAu ba lailo agigei toelatilivelu bele. Isi lailo kalevelivelu bele. Isito aule lailo agigei Otogoe tai sisila, sisila, sisila kitaela keu lailoai. AMENI.

Chapter 11

¹Evievi aveve keu kosealu evievile lai huhuige lai vadeulu olavale ke lailole agievei isi evievile lai huhuige Otogoe lai iva soliale kea ulu. ²DILAVAu ataea memila uvale kea kateai abole evievile meliai uge DILAVAu ke letatavagelu. ³Evievilega lai luleleige DILAVAu louge kotovele Otogoe uvale isi vatae uale ko nenia ulu. Lai ivivale isi iva soliale ke nenia kotove ulale bahata daiai ulu.⁴Evievilega Eibolou DILAVA hoeaseavai ovo mamoe kavai vauge aveveve keu Keini avevete ke leivialu evievilegau au kateai DILAVA hoeaseavalu. Ige DILAVAu aveveve ke ivai avolu loui avoe au lilikata ulu. Ata vaite Eibolou kateaito voelealu isito evievive aveve keu aike lailo haiveva.⁵Ige evievilega Inokau voele solilu isito DILAVAu tie solisege DILAVAu sisilave ava. ⁶Koto evie soliale ata kea DILAVAu ba sisilaeabe alivelu bele. Isito olea Otogoe talivelu olai aboi uvu vai DILAVA vileo vaeavai loui koseai DILAVAUle loi ibila loamei isi olave ale keale ibilave agievei.⁷Evievilega Noau aveve koseale alu toelau loige DILAVAu ivai Noa laviage evisi bouti vole bosi koulu iale kele au ese lohomegei usege eu ata bahata kavege ea bahata vovoatievelu. Noau aveve kele lai ivage DILAVAu nile nenive ula lilikata uale ata.⁸Ige evievilega Eibolahamu DILAVAu koto evisi olave alu. DILAVAu toiavai avolu loui avoe ai vata huhuivale ke kalei vata voleo tige dale vata ke vai amui. Ige Eibolahamu kotove evisi au vata kalei kobelai au vata simalale vatava keveo tilu. ⁹Au tialeu DILAVAu avolu vatava vole makale keveo tai ulu. Keu keveo oo koue solisito valai ula basumai uva. Au vo Aisikiu au vo Dieikoboti avoluvita ulu. DILAVAu Eibolahamulu vata makai louale kelate abolai loulu. ¹⁰Eibolahamu oo leleve koui ele ue soliale keu kosealu DILAVAu Otogoe avolu oo leleve kouale kelau ke nikovai ui valai ula basumai uva.¹¹Ige Selau au evievilegau ese vaeavalu keu mabata, koli olisi uale malahaveta koli oliale o bulukale isito Selau huhuige DILAVAule au louale kelate ai, iale kelega ese valu. ¹²Eibolahamu maku olige ese vaveve keu avoele toloalu, nenie solilu isito DILAVAu louge mabata keu ese voo igali vaeavalu ivie Aisiki keu esea Otogou didi isi davalau gone , mili late moeagai ulu.¹³Da louale ata kea evievi ata olisi ulogo ba vovolu kea DILAVAu abolai louale ke bahata agie savalu. Isito oge volela lavisi ivale kelate ai sisilae velu kea loui avoe loea vatakou ata olie solisito deia latea vata koveo ueviva. ¹⁴Koto kateale louale kea luleleige oeabe keu vata koveo ue solilu katealeluga abo olai aboi vatate leleve vai avoele ui.¹⁵Kea abo vata kalevale ke huhue solilu abo ke huhuibeto tota kuiakavai keveo tilu. ¹⁶Kea kate solisito olaeabe kitaeu Otogoe vata keveo tai ui. Kateila age DILAVAu keveo kelai, kitae kouevei matiabe a solisito abolai loui avoe laea di ese lala kea.¹⁷DILAVAu memila Eibolahamu laviai avoe ai vo Aisiki kele ai ese moeagaeale ba ui. Iale vali voleo au Eibolahamu evievi kaoai laviai avoe. ¹⁸Ai voo Aisiki vai talivelu kavai da hoeaseava DILAVAu kateai avolu louge au kotove evisi au vo igali ke vai kavalivelu tilu. ¹⁹Eibolahamu huhuige voveule voleige DILAVAule ba isage kobelai iale Eibolahamu au vo bilivelu asege DILAVAu kotou loige au kalevale kele Aisikiu voelele kobelale kelate alu.²⁰Ige evievilega Aisikiu valivaoe loiveve nona ke loui Dieikobota Isota haivei hoeaseavelu, abolai guligulialu. ²¹Ige evievilega Deikobou au vo Dioseba ke vo abutita hoeaseavelu keu bulukalu loui au bedoeale besai. Au vavivu hoeaseavelivelu guliguliaito kalevei voelealu. ²²Ige evievilega Diosebau voelelu aive Iselala ata lavigei avoe da voeleisege ke iae DILAVAule la agigei hanavege Agubito vata ko kalevai lai vatateo teve. La tiluaga di itavata agisi talivelu keveo lailoi vata teo abavuve.²³ige Mouseseu mamau au ivuti, keatetei Mousese vai mahogovaleu bata abutita igalita. Kosealelu ea ivage eseabe keu eseu dua baua. Isi abo evievile huhuige DILAVAule vaoe ese ke vilele hau moeaga agei. Iale kelu vatau kosi kitae ke vabuiava solisito basuve ke kosai ese ke va mahogovalu. ²⁴Ige Mousseu bosiai olae soliale vatau kosive belo ke vavia olisi. ²⁵Isi keu olae soliale kosive ke ole ui aveve toela alivelu. Isito au evievile meliai olale o ke kalei talivelu DILAVAu ataeali ui vateu tuvu agisi. ²⁶Kosealelu keule vaoe au ibila dua agiveve ke huhuai olale KELISOu ivile vateu tuvu agisi. Keu huhuige vaoe uvevete keu kitaeai Agubito oo Egypty valevile dua keneni leivigelu.Iale evievilega Mouseseu vatau kosive keu tuvu kitae ke vabuiava solisito Agubito vata ke kalei tilu. Mouseseu DILAVAu aveve dua ke ivale kelegau Agubito vata keveo tota kuialai tie solilu. ²⁸Isi au evievilegau dibage DILAVAu louale ke ese unila uale keneniale vovoatisi. Iale au Basiova aveve ke loui Iselala ata haivege abo ovo mamoe taola abo ou anaka vavulu. Ige voele Anelu ke ivai eseabe ese unila uale ke kave solilu.²⁹Ige evievilega Iselala ataea ee taote koui tilivelu age eu davuhovosege vatau omeage ea tilu vaki voleo. Ige Agubito amia olai aota loi vaki voleo tai isi loisege eu loi bavuevege ea ee isi vovoatilu. ³⁰Ige Iselala ataea abo evievile meliai valiuni vai vai voleta dai. Vovoleavivaga keu basiu bokohovoi dobai vata kavalu. ³¹Ige tebau keate vole Leihabi keu au evievile ivage Iselala ata abuti kea DILAVAu ataea ata abuti kea Dielikoea uveve kaoai ivaito loevelivelu. Ige Dielikou ou ataea ke ivei kavelivelu age Leihabiu ke ivei agigei au oe hogogelu. Iale vali voleo Iselalaea loi evievi soliale ata ke kaveito Leihabi kavae savalu.³²Da olai koto kole ata volea aveve loui isito dale kea aveve louge kotoule egeai isito ata kea viala koea. Gidioni, Balaki, Samusoni, Diebeti, Deividi, Samuela isi Beloveta ataea. Kea kalaeabe da ba loui vesuavalive bele. ³³Kea aboi evievile aveve koseale alu volea vatau ata isege volea ata keali vole haivei vataeabe agilu. Volea aveve dua ula aeveale kele DILAVAu abolai vadeu louale ke abole agisi isege volea ovo o too ai hanite laioni ke aile vovosolisito meliai ulu. ³⁴Volea aboi evievile meliai uge veneu vauge solilu. Ige ata volea gaiata koievelivelu age ea ke lelevalu. Volea govada solige DILAVAu govada vavege ea tai tuvalile ata kavei ovegelu.³⁵Ige keate volea aboi evievile meliai uge ataea bea vovoge DILAVAu isaevege ea kobekavalu. Isege volea dibulae uale kea olae savalu abo hanavege dogoai taevelivelu. Isito olai vateu tuvu agisi vovolivelu vaoe kobekavai ukolikoli mauli o lu agievei. ³⁶Ige ataea vole evasiavei koele hamai visukavaeavei vole umuvei agigei diblae otovelu. ³⁷Isi vuleta ata vole kaveva soata ata vole sogei bukigeva gaiata vole bievige voviva. Evievi ata kea hauiabeu ue solige mamoeta nanikosi vate kolovui ueviva. ³⁸Kea ou ue soliale late ai botoe ueviva volea manu valae ueviva, volea vatau vae ueviva, ige ataea ke kavei huhuai avoe isoho koea atau toelaeala koea. Isi vateu tuvu kitae vaveva abo huhuige kea atau toela isito aveveabe keu vatau ata ke leivigelu.⁴⁰Kosealelu DILAVAu lailoeahau vole dua otovelu lai uge hau dua keale ui. Isito lai ue solige kea ba ulivelu bele. Lai ula age hau dua kea lailolai ulu. Kelu nenialivelu aele vaso.

Chapter 12

¹Memila evievi atate kea vovolu isito aveveabe keu lailo haivege lai luleleige aveve isuteu lailo bavugeale ke gogoniave. Isi la aveve toela ai eveivale ke kalevave isito lailoi evievile viliviliavale ata kelate alivelu DILAVAu lailolai hau vole otoveale ke agive. ²IESU keu lailoi evievi umuka iale lai meliai vali bahata aveve dua ke kaoai huhuagei IESU keu idi keu do homasiava solisito vaoe au mamati ui sisilalivelu ke huhuaive olale idi ke dole vateu tuvu agisi voeleai. Ige ataea koele hamai evasiavale keu ke huhue solisito idiu dole voelealu. Iale kelu keu aike au mamau telona adave vaiteveo ugulumai uva. ³Iale ataea vai toelatisi avolu louvale ke huhuave. Katealelu la ba vateu tuvu agiale ke ba homasiavalivelu bele. Isi kalevalivelu belel eu lailo huhugei vateu tuvu kitae agilu.⁴IESU au avevete kele meliai aveve be toela a solisito voele kavalu. Lailoi toela ibilalu isito laea aveve toelale meliaito vovo savalu. ⁵Isoho DILAVAu la melitigei la agigei au ese toale ke la momaeavalu. Au Bukau kotole loui avoe di esea kosiveu vateu tuvu lameale kele labea homasiavale. La eviluaga momai kalevalive isito meliai avoluvita uve ai maulitelu. ⁶Kosealeu kosiveu olelai olale ke aule vaeu tuvu vavei. Isi olea eseve oliale keta aule vateu tuvu vaveito ba hoeaseavege abo doadoai.⁷Bukau kotou katealu iale la vateutuvu agiale kele meliai uve. Laa vateutuvu agiale kele ivage DILAVAu la agigei au ese toai la hoeaseaveva. Vatau ataea olai eseabea aveve dua alivelu age abole vateu tuvu vavei. ⁸Iale kelate DILAVAu eseale bahata vateutuvu agisi isito isoho la vateu tuvu agie soliale kele laea DILAVAu ese olie solilu isito heiata late mama soliale ese.⁹Lailoi vatau mamuvuia lailolai louge lai kotoeabe evisi lailoi aveve neniavalu. Isito lailoi Otogou mamau lailolai louale kotoeabe lai leivialu. Iale kelu lai kotoeabe evisi lailoi aveve keneniavai aboili u dua ai uevei. ¹⁰Lailoi vatau mamuvuia lahani moeaga site ke uvule aboi olale lailolai loui vateu tuvu lailo vavei. Isito DILAVAu kate solisito lailo hoeaseavelivelu vateutuvu lai loamei olale lai aveveve late aevei. ¹¹Lailole luta vateu tuvu agige keule tuvuige kele lai ba sisilalivelu bele. Isito laile kele otolova solisito kele melialuaga lailoi aveve kele lailole udua ai.¹²Iale lai aveve volea toelage ke ivai kalevai kuialai aveve dua ave. ¹³Isi kuvau ioni kela tigeve ige ata volea la ivei la lovegei tai aveve toela kalevaive.¹⁴Ialelu kobekavai ata bahataeali uveve dua ai uve. Isi la avale toela kalevai aveve dua age abo DILAVAu avale late laele ivai. Aveve kateale a solivale kea ba kosi kitae DILAVA ke ivalivelu bele. ¹⁵Ialelu lamigalai neniave DILAVAu lailo huhugei haudua lailolai avale kele momai kuiakavai vale vole toelau lai uvule uale ke kalevage au kitaeai ata vole agigei toelatigelive. ¹⁶Ialelu lamiga neniaveve la lamiga neniave soliluaga lale tebau aveve ageve. Isoho Isou DILAVA huhue solisito aveve toela ale kelate lale ave. Iso keu ese uni isege Deikobou kove. Isito Isou au mamau hau agiveve ke huhue solisito au lovi iveve ke huhuai hau bahata ke au ko Deikobo vavuge koveu au lovi vai vavuge eu ilu. ¹⁷Isito keu iae la huhuige Isou olale au mamau hau keneni agisi ige mamaveu kuvave bavulu. Kosealelu Isou memila hau keneni agisi au ko vavulu kateage Isou hau ke huhuai alio kitae alu. Isito hau agiveve keu avoele malomaloalu.¹⁸Memila voleo Iselala ataea tala vole ivi Sainai keveo tievelu, tialea tala ke mutie usege DILAVAu dobai loi tala kele uge veneu avoele nage goe kitaeu bavuge loai ulu. Ige kele hebulu kitaeu lolu. ¹⁹Ige Iselala ataea tala ke valae uevesege kibiu kotoige abo evisege DILAVAu kotou loige abo ke evisi bavuai olae savalu DILAVAu kotou tota loi. ²⁰Kosealelu kea DILAVAu koto evialelu vabualu. DILAVAu abolai loui avoe labea momai tala koveo vaea talive ige lai ovo beta vaealoige vuletige au voeleai. ²¹Tala keu aveve toela kitaeage Mouseseu loui avoe da ke ivai teteai vabuiavalu.²²Iselala ataea memila tala keveo tiale aveve kateale ivai bavuiavalu. Isito laea ave DILAVA luvita igali toale kele la ba vabuiavalivelu bele. Isito lale sinasinai Saioni tala keveo ukolikoli DILAVA ke oo Dielusalema keveo Aneluve moeaga moeagaeali uve. ²³Ige ata moeagaea aveve kaoivale DILAVA keu keveo ulu. Ige Ekalesiave luta uale ataea ivi kisaiavale keta keveo uevelu. Ige DILAVAu ata hoeaseavege aveveabeu nivele duai uale kea munanata keveo ulu. ²⁴Ige IESU lailolai basu dogave ai vaeavale lailoi toela uliavale keta lavui ulu. Memila DILAVAu Eibolou taou lotiale ke ibilave alu isito IESU taou lotiale kela lailoi toela totoalu.²⁵Laea Otogou vatava keveo tiveve ata lala koea iale kelu lamiga neniaveve. Labea momai DILAVAu lalai vadeu louale kelu homasiavale DILAVAu memila vatae loaleu tala keveo atalai louge abo kotove evisito homasiavage au ke agigei toelatigelu. Iale DILAVAu aike Otogola ui lailolai louvale ke lailole evie soliluaga lailole oleve kateai au lailo kavelivelu ale ke gogoniai. ²⁶Vali voleo louge vatau hadalu, oo hamuu katulu isito aike au lailolai koto vole loui avoe dale vaoe louge vatau Otogoti hadaviliviliai.²⁷Au louale keu baiu kosealu au memila valevile aeveale keale hada viliviliai ue solisi. Isito au ele uvale keu ba katealivelu bele aule u ulagei. ²⁸Iale DILAVAu Otogoe vatavau dogau hadahada soliale vai lailo vaveale kelu lai neniai vabuiavai sekiai ui hoeaseavai guliguli dua agei. ²⁹Kosealelu lailoi DILAVA keu vene late iale lailole aveveve dua kateale a solige aule lailo agisi toelatigei.

Chapter 13

¹Iale kobekavai ese igali late ai vali bahata volelai olai vole dulugei uve. ²Ata oleu vadivadiai laeo loige ke vai oe vaeavave. Kosealelu memila ata volea katealele Aneluia loige agigei aboi oe otovelu.³Isi ata volea dibulae uale keta huhugei dulugeve isi meliai guligulile dulugeve. Kosealelu isoho lale lata dibulae uluaga olale ata volea la dulugei. Isi ata olea vateu tuvu agiale keta dulugeve kosealelu isoho lale lata vateu tuvu valuaga olavale ataea la dulugei. ⁴Da koto vole louge evive vole lohomegevale aveve keu duave. Kele keateule au vela huhuisege velaveule avota au ivu huhuagei isito olea abo keate kalevei ata volea keateali aveve toela ai. Isoho voleali tebau aveve ke age DILAVAule aveveabe ibila ke vavei.⁵La uluaga moni huhu moeaga kalevave isito vadeu aveu laele uale keu avola keu. Kosealelu DILAVAu loui avoe da ba la kalevelivelu bele. Isito dale vali bahata laili ui la dulugei. ⁶Iale kele lai melitavai loui koseai DILAVA keu loo dulugevale kosive. Kelu atabeu ba lo dikaiavelivelu bele. Ige lo ba vabualivelu bele.⁷La nimabigevale ata keta momagelive. Keala DILAVAu koto loui la haiveva ige aveveabe keu duave ula. Iale abole aboi evievile melitavale kelate lata aevigeve. ⁸ IESU aveve keu igali memila ave isi vato ulau ke alu.⁹Iale ata volea loi koto tolove louge ke evi kalevave la ke evige koto keule la agigei kuvau toelala tai. DILAVAu la hoeaseavei lai uvu agisi melitige keu duave isito lovi ivevele basu loui lovavale kea loi abo koto louge labea momai kotoeabe evilive. Kosealelu la basu ke lovage keu ba laa hoeaseavalivelu bele. ¹⁰Kosealelu IESU loi voeleige ukolikoli agiveve kuvau ulu ige ata volea Diuia avale ke lovail loui avoe loeale kole ukolikoli vai. Isito aveve katealele abo ba ukolikoli agilivelu bele. ¹¹Diuia Dubu kosi kitae keu memila ovou tao agisi Dubu uvu tuvute keveo toelaeabe totolu tilu. Isege Bubu koso volea ovo avave agisi tai botoe vaueelu.¹²Kelate abo ole IESU kava solisito vai tai ou iae kavage voelealu. Kosealelu IESU olale au taota ataea toela bahata totoai. ¹³Iale IESU keveo vateu tuvu agiale kelate lailota vateu tuvu agisi. ¹⁴Kosealelu vata koveo lailoi oo leleve keu ue solilu isito lailoi oo leleveu loiveve kela lai ko nikovai uva. Keule loige lailole talivelu keveo ui IESU luvita.¹⁵Iale IESU aveve kelu lai vali bahata DILAVAlu sisilai ivive loui hoeaseavagei aveve katealele lailole lai loi aile IESU ivi loui letatavai ata haivei. ¹⁶Labea momai aveve dua avale ke momaeavalive isito vali bahata vole dulugeve. Lale kateale ai DILAVA hoeaseavage aule lalai sisilai. ¹⁷La naligevale kosi kitae kea koto evisi lovave. Kosealelu kea lai ukolikoli agiveve mauli oo lu agiveve kele laa naligeva. DILAVAule vali vaovela abo oleve kateai la nalige vale ke loui ibilaeabe vavei katealelu kotoeabe evige abo kele sisilai abo haukala ke ai la dulugei.¹⁸Isi lolai DILAVA laviageve loi uvule lo dibage haube toelau uesolilu. Kelega lo olavale vali bahata aveve dua ula agei. ¹⁹Iale da la lavigei olavale la DILAVA daluiavage au solekata da hanavage da laeo loi.²⁰DILAVA kela lailoi kosive IESU ke isage au kobelalu. Ige IESU voeleale kelega au mamoe nalievevale kea kosi kitae olilu isi kele basu dogave ai vaeavale keule vali bahata ui tigei. ²¹DILAVA keu uvale DILAVAla vali bahata aule ugei iale da olale DILAVAu la melitigei la vadeu laele ue soliale ke lamegei. Ige la kele olave ai aveve dua agei isi da olale DILAVAu IESU KELISO vilele besai au ola lailolai agei. Ige kele lai vali bahata IESU KELISO ivi letatavai hoeaseavagei koto keu lelevela keu.²²Di kakoluvuia da koto lalai louale ke eviu dua ave da levaleva ko kisaiai egeta butuha solilu ialelu meliai ke lova dua ave. ²³Isito koto voleave da louge evive. Abo lailoi kakolo vole Timoti dibulale vesui lolu iale aule solekata daeo loige da avoti laeo loi la ivegei.²⁴Iale loi sisila nona ko loui lai kosive isi evievi ata bahata ke lavige ige Italie evievi ata kea lalai abo sisila nona hanavalu. ²⁵Da olavale DILAVAu la bahata huhugei la hoeaseavei di kotou kele katei ulu.

James

Chapter 1

¹Di ivila Diemisi, dau DIALVAu ata isi IESU KELISOu ata vole dala kou. Diuia evievi ataeau vata bahatale uvale la kelaiga da levaleva ko kisaiava, 'lale duave'. ²Di kakoluvuia aveve isuteu laele loige, sinasinai sisilave. ³Kosealelu la huhuige lale aveve isutele teve laba ele dobalivelu bele isito lai evievi keule meliai ui tigei.⁴Ialelu la bea aveve isute ke gogoniagelive isito sinasinai kele tige lai evievi keule meliai ui. ⁵Iale la olea lulele soliluaga louge DILAVAule ba lulele lamei. Kosealelu, lai DILAVA imiliavage auba homasialivelu bele, isito aule lailo vavei.⁶Ialelu la bea kele malomaloalive isito la DILAVA imiliavaluaga ai uvu leleve ke vai DILAVA laviale keule davalau hebulu avoelu loi vai hadaeavale late age guliguliveu neniai DILAVA vileo vaeiesolate age guliguliveu neniai DILAVA vileo vaetiesolilu, huhui abutialelu. ⁷Iale ata olea malomalole DILAVA laviage DILAVAu ba olaeabe vavelivelubele. ⁸Ata kateale keu uvu abutialela keu isi kea abo vadeu avale kele malomaloivalela keu.⁹Isoho lavolea hau moeaga solivale ataea iale keta huhuagelive isito sisila kosealelu DILAVAu la makagelu. ¹⁰Isege la volea hau moeaga tea isito momai ke huhu kale valivoleo kea valavasiu si kateale aule vesui. ¹¹Valavasi keule siaito valiu kalui kavage aule tutukai giliai lavui. Ige valeleve keule ue solis iale kelate hau moeagate keale abo lovile hauai usege aveve toela voleu aboele loige abole solekata kele otolovai. Katealelu au lai hau uge o ue solige keta duave ke huhu moeaga kale isito kele sisilave.¹²Ata vadeu toelale doba solisito au evievile meliai uale keule sisilai kosealelu au evievile goadale ke ibilave aule louale ukolikoli saneka vavui. DILAVAu loui avoe oleale abo uvu vai daele vaeava keale ukolikoli vai ke vavei. ¹³Iale aveve toelau lai loele loige lai ba loui kosealivelu bele. DILAVAla aveve toela ko lolai hanavalu momai ba ke loulive. DILAVAu ba atabe toela bele ba toela vai ela la seleavei DILAVA keu ata tuvutela keu au ba toeavai a seleavalivelu bele, keu toela gogoniavalela keu.¹⁴Isito ata biageale aveve toela kelu olai ke kaoai vai amiga vai toela tisi toelai ui. ¹⁵Ige huhuiabe toela keule aboili ui tivaga abo olake ai tilogo ivivela abota vovoi, eve latela vai ata kavei tilogo ivivela avota voeleai. ¹⁶Ialelu loui di uvu kakoluia momai malomalo agelive.¹⁷Kosealelu otogoe avevebe toelau loiesoliva lailolai isito DILAVAu lailolai avevedua hanaviva, ige lai ke agiva DILAVA keu atagau umuka avoele vaviu aveve beu uesolilu isito vali bahata ataga aveve agei ouai ata vavegei. ¹⁸Lai kotove leleve eviale kelugau DILAVAu lailo agigelu isi olale lailoea eseve ese uni olisi.¹⁹Di uvu huhui kakoluvuia di koto ko evisi huhuave momai solekata volelai tuvuagelive, isi volea kotou ibila lougelive. Isito kotou gala evisito ba kele volelai louve. ²⁰DILAVAu olale lailoea aveve dua agei isito lai tuvualuaga laiba DILAVAu ola ke alivelu bele. ²¹Iale la huhui toela avale ke kalevave isi la lamiga letatava hanivavale keta kalevave. Isito DILAVA vileo loi DILAVAu koto vai lai uvue vaeavale ke huhuai ave, ige la koto ke evi avale kelu DILAVAule la agei.²²Laba koto ke evi, ulalivelu bele lale kateale lamiga seleavei isito au louale ke ave. ²³Ata oleu kotoke evisito asoliale keu ata voleu bevalile niai au ni ivai totosoliale ke late lau kealu. ²⁴Abo nile vadeu uale ke ivalau aito kalevalu isi momaeavai toto solilu. ²⁵Isito atavadeu DILAVAu lo 'law' basuale ke momaeava solisito ke age DILAVAule ata ke aveveve ke hoeaseavai.²⁶Isoho ata voleu loui kosealu dau ekalesia ata keu kateai louito au ai nalia solige kotou toelau aivele loige, keu amiga seleavalu. Isi keu ekalesia, leleve olie solilu. ²⁷Isito DILAVAu olale ekalesia ata leleve ula aveve koseale ai. Keale gobuvuta golivuta keta isuiabe kele dulugei isi vatau aveve toela gogoniai abobiga hoeaseavei.

Chapter 2

¹Di kakoluvuia, laea lailoi kaka kitae IESU KELISO ke lovale ataea. DILAVAu au vo lailoi kaka IESU KELISO ke letatavage ata kitae olilu. Ialelu loui la bea hau moeagate ke letatavaito hauveu uesoliale ke letolevagelive. ²Isoho la guliguliasege ata vole lini otovei ogona dua kolovui lolu isege voelu ogona sisiale ke katui avoti lolu. ³Ige ake ivai ogona dua katuale ke lavia kosealu au loi koveo voumu dua ada kole uguluma. Isi ogona sisite ke laviai kosealu au kole lavi o digenau valale vata kole uguluma, labea momai ka alive. ⁴Lale kateale aluaga ata vole hoeaseavaito vole vai toelatilu la ata kea huhuiabe iva solisito koto lou kavalu, ige lai uvu toelalu.⁵Di huhui kakoluvuia di nona ko evive, DILAVAu hauiabeu uesoliale ke letatavegei olale abo evievi kele goadai talivelu au vatava dogave keveo tai. ⁶Iale vadeuluga la ogogami ata ke agisi toelatigeva, la huhuige oleala la agigei kotava au ogogami ataeala bela hau moeagate keala. ⁷Ata keala DILAVAu la toiavei IESU iviu dua vai lameale ke vai toelativa.⁸Lale DILAVAu talavatu o basuve ke ivage loui avoe la lamigalai olai lamiga hoeaseavale kelate ai kakololu olai hoeaseava isi duluge. ⁹Isito lale ataeau uvu diba solisi aveveabe ke ivai hoeaseavei, isoho agigei toelatigeluaga DILAVAu talavatu leguvalu.¹⁰Iale ata oleu DILAVAu talavatu naliai to igaliave leguvale keuke nenilau ke leguvalu DILAVAu nile. ¹¹DILAVAu talavatu o basuale loui avoe momai ai kakolou keateti nalive, isi tota loui avoe momai vole kavegelive iale lale volea keateti nava solisito vole kaveluaga DILAVAu talavatula lake leguvalu.¹²Isito lale talavatuve ke lovai lai koto lai aveve keneni lovai tiu du ave kosealelu DILAVAule au talavatu kele ali loi avale keneni kaoivale vali kela au ba laele toelabe ivalivelu bele. ¹³Ata vadeu atalai uvua soliale kelu DILAVAu ba uvualivelu bele, isito ata oleu atalai uvuavale keule bae DILAVAu ataea aveve kaoivale kela vabualivelu bele.¹⁴Di kakoluvuia isoho ata voleu loui kosealu dau di uvu vai DILAVA vileo vaeavalu, keu kateai louito aveveve keu nenie solilu. Iale la huhuige evievi ata kateale DILAVAule vai. Be DILAVAu ba ata kateale valivelu bele. ¹⁵Isoho ai kakolo voleu o amikini voleu ogona solisi loviu avolu eu solisege vagalata usege. ¹⁶La volea ke ivaito kalei abolai loui koseige nohovuia, DILAVAu ba la hoeaseave. Isi talivelu ogona dua katui lovi isi uve, lale abolai kateai louito duluge solige keu toelalu. ¹⁷Evievi aveveve keu kosealu, koto loui aveveve age keu duave. Isito koto loui to aveveve a solige keu voelealu.¹⁸Ige isoho ata voleule loui koseige au evievite ata olisege dua aveve dua avale ata olisi isito aveve dua aule lai loele ue solige aule oleve kateai evievi aveve keule lai loele ui. Iale lai loeale lailoi evievi kele ui, aveve duale ata dulugei ige ataea ke ivage lailoea evievi ataea. ¹⁹Lai dibage lailoi DILAVA igaliu ulu ige kelate munana 'evane' abota dibai vabuivalu. Keu DILAVA tuvute igali, isito ataea lovai olave ke a soliva. ²⁰La kea lulele savalu, iale dale oleve kateai la haivege la kele luleleai dibage ataeau evievi ata olie solige keu toelalu.²¹Au lailoi mama Eibolahamu keu au evievile au vo Aisiki umuvai vai vule vitale ke adale vaeavai kavalivelu age, DILAVAu ke ivage Eibolahamu keu evievi ata lilikata laviale ige evieviu aveveti laivalela keu. ²²Lale huualu Eibolahamu evievi isi aveveve kela kevai lelevetilu. ²³Iale aveveve keu bukau tuvu koto vai lelevetilu. Koto keu loui avoe Eibolahamu keu au uvu vai DILAVA vavulu iale evievi kelega DILAVAu loui avoe, Eibolahamu keu lilikata laviale ata, isi avolu loui avoe au di kakolo alau. ²⁴Iale lale da lalai louale kele lulelealu ata vadeuia evievi ata olie solisito au evievi kele hauige keu DILAVAu nile nenia ulu. Isege oleu au evievi ke vaito haue solige keu DILAVAu nile toelalu.²⁵Iale memila tebau keate vole Leihabi keu katealu. Keu evievi ata olie solisito aveve dua alu aveveve keu kosealu, Iselalaea abo ata abuti hanavage Dieliko oe loige keate keu ke agigei hogogelu au ou uvue. Isito ba hanavege kuva voleo iluvisi tievelu. ²⁶Da louale keu kosealu lailoi munana keu ue solige lailole vovoi iale kelate lailoi evievi keu haue solige lailoi evievi keu voelealela keu, atau usegeto hauveu voelealu.

Chapter 3

¹Di kakoluvuia la moeagaea ba ata haiveve lovi ke alivelu bele, kosealelu la huhuige lailoeale nenia ata haive solige DILAVAule kele lailoi aveve kaoai lailolai koto kitae loui. ²Lai loea bahata aveve moeagale otolovalu isito ata olea abo koto louvale kele kotou dua lougevale keale abobiga hoeaseavei.³Da louale keu kosealu lailole kote vai osiu aile umuvai butuhage osiule au olate ke kalei lailoi olate ke ai. ⁴Ige boutiu aveve keta kelate, bouti keu bosive, o ktae iale hebulu kitaeu loige lailole boutiu tali eseieve ke vatalai taliage bouti keule lai loi olale keveo tai.⁵Ige lailoi neme keta aveveve keu kelate lailoi nemu eseieve isito keta lailole koto kitae loui lai lomiga letatavagei. Vene keta lai huhuai lailole botoe tai vene eseieve beigeto keu nai vatava ke neniu navatilu. ⁶Iale lailoi neme keu vene kelate neme kele hau toela moeagaea ulu. Iale keule lailoi vava bahata vai toelatisi kosealelu aveveve keu veneu hodovue soliale keveo tilu iale kelega lailole kotou toela kitae loui lailoi vava bahata vai toelatisi.⁷Da tota koto vole louge evive ataeale botou ovo tolele, ugu, ute, tobalu, kualume agigei loi lovi vavei haivege abole ui olaeabe ke ai. ⁸Isito kelate atabeu ba neme ke haivulivelu bele. Neme kele lailole kotou toela kitae ke lougei. Lailole lailoi kosive DILAVA ke hoeaseavagei isito neme kela DILAVAu amiga late ale kelai kotou toela loui agigei toelatievegei.⁹Neme ketaga lai DILAVA mama hoeaseavava isi ketaga lai DILAVAu ata ale kelu kotou toela louva. ¹⁰Lai kateai lailoi nemeta DILAVA hoeaseavai atalai loui agigei toelatige keu toelalu. Iale di kakoluvuia, lai aveve kateale a kalevai.¹¹La huhuige eu hana kele e tuvuteu ba e koetete igalitoai laluvai lolivelu bele. ¹²Ige anai, olenisi keu bae okali bai vaeavalivelu bele, ige vulutu keu ba anani olenisi bai vaeavalivelu bele. Ige davala kele e koeteu lolivelu bele, iale kelate lailoi neme kele kotou toela kotou dua ke lai lou kalevagei. Isito kotou dua ula lougei vali bahata.¹³La lulelete ata oliluaga lamiga letatavai loui o kalevaito aveve dua ula age ataea lai lulele dua ke ivai loui koseai kea lulelete ata keala kea. ¹⁴Isoho la volea maina ai volelai tuvuai lamiga ula huhualuaga momai loui kosealive loa luleletea. Kosealelu lai aveve kele ataea la ivege laea seleivale, ata lalaea.¹⁵Lulele katealeu otogole dobai loie solilu isito keu vatau lulele ula. Aveve katealeu DILAVAu aveve olie solilu, isito keu silavau toela aveveabela keu. ¹⁶Ataea volea maina ai volelai tuvuai abobiga letatavale kele abole vole kalevei abo olate keula ai aveve toela kitae ke aevegei. ¹⁷Isegeto luleleu otogole dobai loale keu aveveve keu kosealu, lulele kele ataeale aveve dua agei volelai uvuai volelai olai, vole hoeaseavegei vole dulugei. Lulele kele ataea ba vole seleavelivelu bele, isi vole agisi toelatigelivelu bele. ¹⁸Iale olea atau dua udua avale ata vole hoeaseavale ata keletea aveveve keule lilikata lavisi duai ui.

Chapter 4

¹La vadeuluga voleali ugologoloai, volelai louva kosealeluga huhui huhui toela moeagaea lai uvule uale kelega vavau ola keu la agigeale kelega la vole homasiavei volelai loui vole agisi toelatigeva. ²La olavale lai ola ke agisi isito keu laele isualu, ale oleveo kateai ke agisi keluga la olai ata haivei aboele lai ola ke agisi kateila lake ai voleali ugologoloiva, isito keu kosealu la lai ola kelu DILAVA lavia soliva keluga la agie solilu. ³Isoho la DILAVA laviaito o imiliavai to la agie solilu kosealelu au amiga ula huhualu ai olate hau keneni amigalu agisi keluga la agie solilu.⁴Lai aveve keu tebau aveve kelate, keate voleu au malaha kalei malaha voleti tebai oivale kelate la DILAVA kalevaito vatau aveve ke ula lovai oiva. Lale katealuga oleve kateai DILAVA luvita kakoluvuai aveve kateale keu toelalu. Kosealelu olea vatau aveve kelu olale kea DILAVAu kakoluvu olie solilu isito kea DILAVA vai toelativale ataeala kea. ⁵Au la huhuige bukau tuvu keu koto kava. Be DILAVAu munana tuvu lailoi uvue uale keu olasolilu lai vatau avale ke aevilivelu, Koto keu katea loulu.⁶Ige DILAVAu lailolai uvuai, lailo agigei melitivale keu kitae, katealeluga bukau tuvu loui avoe olea abobiga letatava soliale keale DILAVAu au huhui vavei agigei melitigei. Isege olea abobiga letatavai oivale ke DILAVAu ba au uvuvavei, agigei melitigevelive bele. ⁷Ialelu lai olateave ke kalevaito DILAVAu isivite olave ke ave. Ige seteneu lae loige momai isivive ke alive, isito aveveve kele lamiga bavuve, isi humasiave ige aule la kalevei tai.⁸Lale DILAVA vileo loige aule avota laeo loi, o lao tai. Laea aveve toela avale ata lalaea. Ialelu lai aveve toela ke kalevave, laea uvu huhui abutiavale ataea iale ke kalevai uvu igaliave. ⁹Labea momai aveve toela ai avolu sisilai koele hamagelive, isito kelu uvuai alio kavave. ¹⁰Momai lai isivi ola ai DILAVAu nile, amiga letatavai hanivavalive isito DILAVAu isivi olave age aule ba la letatavagei la bea momai volea aveve kaoai, lamiga letatavagelive.¹¹Di kakoluvuia labea momai volelai kotou toela loui, vole agigei toelatigelive. Ata vadeuia kateai abo kakoluvuia aveveabe kaoai abolai louvale kea DILAVAu basuale kelabo ke letolevai vai toelatilu. Labea kateale aevegelive laea DILAVAu basuale talavatualeke lova solisito vai toela tilu. ¹²DILAVA ke igalila au basuale talavatuale ke vai lailo amei avole dai lailoi toela kaoiva. Iale keule au olale lailo agigei o lailo kavei iale kelu la olveve kateai lai kakoluvuia toela kaoai abolai loui agigei toelatigeva.¹³Da koto vole lalai louge evive la voleale koseai loui loeale talivelu o voleo ualeu lagani igali uvue ui lovi moeaga ai, avoele moni moeaga o kitae agisi. ¹⁴La kateai louito livuvali ke ni avevete la dibsolilu, goeu loito hoholahai vesuale kelate. Lai uveve keule ave ui to livu ue solisi.¹⁵La kateale louge keu toelalu isito la koseale louge keu duave DILAVAu isiviage lole uluaga aveve kateale lole ai, koseale ai, kateale ai, la koto kateale louge duave. ¹⁶Isito la koto kateale loue solisito lamiga agisi katui, kele koto louva la koto kateale louvale keu toelalu. ¹⁷Iale ata olea aveve dua dibaito a solige kea kele aveve toela volela keake alu.

Chapter 5

¹Hau moeagate ataea da koto louge evive aveve toela kitaeu lalai loivalelu loui, aliokavai kekohamave. ²Kosealelu lai hau keale toelai ue solisi, ige lai ogona kea sisiai ue savai. ³Ige lai golo ige lai siliva keale taoai toelai la aike hau moeaga bevuai otovevale keali igali toai venele navai vateu tuvu kitae agive.⁴Lai haukala avale ata kea davana la vave solige ea kekohamale evilu. Kea alio kavai kekohamage otogoe uvale kosive kitae keu ke evilu. ⁵Vata koveo lai uveve keu ovo batate kelate la hau moeaga agisi hamubisi uveve dua ava. Isito abo ovo batate kavale kelate DILAVAule ba la kavei. ⁶Atau dua kea la kave solisege la kavekaveva.⁷Di kakoluvuia momai homasiaevevale isito meliai uvaga kosiveu loi. Vule hauale ke huhuave keule vaeasege auvu kai. To homasi solisi uge vagalale veniu loige lovive keule baiu dua ai. ⁸Iale kelate homasi kalevaito melia nikovai uve kosealelu kosiveu loiveve valiu vuguvugualu.⁹Di kakoluvuia labeu lai kakolo voleu aveveve ke ivai avoele kaoai lougelive lale kateige DILAVAule ba lai toela kaoalivelu bele, lai aveve kaoaliveu atau loiveveu vuguvugualu. ¹⁰Di kakoluvuia, belovetaea memila kosive ivile koto louvale ke huhuave beloveta kea DILAVAu koto loui kele vateu tuvu kitae agisito kele homasie solisito meliai hauai tiale kelate lailota ai.¹¹Lai huhuige ea aveve kateale age DILAVAu ke hoeaseavelu, ige la Diobu avale nona keta la evialela. Diobu vateu tuvu kitae vaito homasi solisito meliai tivaga DILAVAu ivai avolu uvuai hoeaseavalu, lai ivage DILAVA keu atalai uvuai dulugevale kosive.¹²Di kakoluvuia koto kele koto kou kitae, la olai lai kakoluvulai louluaga momai kosive ivi loulive isi vatau kosive ivita lougelive. Lai nonau tavau itoage kosea ito dale ba ai kotou tavau koseige be ige kosea be daba alivelu bele. Katealelu DILAVAu ba lai aveve kaoalivelu bele.¹³Au lai minale atabeu vateutu agiva, laviage au guliguliai DILAVA laviai isi au lai minale atabeu sisilai udua ava, laviage au 'kotava' loui DILAVA hoeaseavai. ¹⁴Isi lai minale atabeu hatitialu avolu louge au dubu eloda lavigegabo loi avolu guliguliai DILAVAu ivile oele vai avoele lehosivai. ¹⁵Abole loi kateai abo uvu vai DILAVA vileo vaeavai guliguliage kosiveule atake isage aule doadoai isi isoho ata keu avevebe toela age kosiveule toelaveke totoaigaule taeai ui.¹⁶Iale lale lai aveve toelake loui daiai volelai guliguliage kosiveule la hoeaseavei. Ata lilikate keule guliguliage guliguliveule siauai. ¹⁷Memila beloveta vole Ilaidia keu lailo vole late iale keu meliai guliguliai DILAVA laviage. Veniu vatae loiesoliale lahani abutita igalita isi bata sigisi keu vesulu, keu uvule veniu loie solilu. ¹⁸Iale au tota DILAVA laviage veni hanavalu ige vale vile kenenia lalavalu.¹⁹Di kakoluvuia da koto vole louge evive, isoho la voleu koto leleve kalei kuvau toelala tai aveve toela age, la voleu kotou dua loui haivui vai kuialai loige kotou dua lovai tige la voele kuvaega vai kuiakavalu. ²⁰Ige eu mauli uvue lolu ige DILAVAu aveveve toela ke totoige au ba voelealivelu bele.

1 Peter

Chapter 1

¹IESU KELISO abositolo BITA dala kou levalevako kisaiai lalai hanaveva abo DIELUSALEMAE la kavei lovege la vata igaligaliai tievelu. BONITASI, GALATIA, KABADOSIA, EISIA, isi BETANI, laa bahata kelaiga daa levaleva ko hanaviva. ²DILAVAu au huhuile lake agigei au munana tuvu lamege la atave tuvute olilu iale kele lale IESU KELISOu koto evisi lovai tigeve ige taove keule lai toela ke totoai. Iale da olale DILAVAu la huhugei la hoeaseavege lale kele udua ageve.³Da olale lai lailoi kosive IESU KELISO ke mamave ivi hoeseavagei, DILAVA kela lailolai uvu kitae ai uveve dogave lai loamelu. Keu IESU KELISOu voeleage, isage kobelalela keu, kele lai ukolikoli mauli agiliveluga nikovai uva. ⁴DILAVA kela au atalai valevile toela soliale ke otovege uva, abolai otogo uvue vale vile au otoveala kea ukolikoli haulau otovelu lailolai, au ba sakavalivelu bele kelu melialivelu laitai agisi. ⁵Lailoea lailoi evievile meliai uale kele lailoi mama DILAVA keule au vuvunele lailo nimabigei uale kele aule hau lailoamei.⁶Laa valevile agiveve kelu sisilave kalege aveve toelau laele loige vateutuvu lale agive isito vateu tuvu keu ba ui egealivelu bele. ⁷Isito vateutuvu katealele DILAVAu olai lailoi evievi ivai au lailoi evievi keu golo late. Ataeale golou vuleta dale ke vai vauge vuleule nai lavusege goloule ui. Iale kelate DILAVAu isiviale vateu tuvu kele melitavai uge IESU KELISOu loale vali kela DILAVAu la hoeaseavei lai ivi letatavagei.⁸Lai IESU iva solisito lailoi uvu vai avoele vaeavalu isi avolu olalu ige lailoi sisila keu avolu kitae. ⁹Kosealelu la huhuige la lai uvu vai IESU vavuale kele DILAVAule la agisi ukolikolu mauli lamei. ¹⁰Memila uale beloveta kea neniai ukolikoli koto keneniai kaoai ivai DILAVAule oleve kateai au ata ukolikoliai uveve mauli vavei.¹¹Memila vali voleo DILAVAu munana tuvu beloveta kea uvue dobai ui IESU KELISO dobai loi vateutuvu agiveve isi au atagale loiveve ke haivege ea neniai au loiveve vali ke evisi isege DILAVAule oleve kateai au atate agisi. ¹²DILAVAu memila KELISOu aveve loui beloveta ke haivege ea huhualu aveveve keu ba valiabe ni kele lolivelu bele isito ave lailoi valite ni kole loi velevalu. Ige evievi ataea tialea aike kotou dua ke loui la haivege lake evilu ata kea abo vuvunete kelela haive solilu isito DILAVAu munana tuvu otogole hanavage ata kea vuvunele aa haivei loui tai, kotoke loui la haivelu koto keu koto kitae iale anelu keta kotoko kaoai kele luleleai.¹³Iale kelu meliai lai uvu kalikale avave toela beu ele uva isi toela aveveke huhu kalevave isito meliai kobekavai IESU loiveve ke huhuai uve ivagau loivalela la hoeaseavei ialelu meliai uve. ¹⁴Laa kea DILAVAu ese lalaea ialelu DILAVAu vadeu lougeke evisi ave lamemila kotou dua evie soliale kelega la lulele solisi aveve toela ava, iale la beu tota kuialai aveve toela ke aevegelive.¹⁵La toiaveale kosive keu ata tuvute ialelu lata ata tuvute olisi aveve dua ula ageve. ¹⁶Kosealelu bukau kotole DILAVAu loui avoe dau ata tuvute ialelu lata ata tuvute olive. ¹⁷Lai guliguliavevale kele DILAVAlu loui koseiva loi mama iale la huhuige aule la avaleke bahata kaoai ibilave igaligaliai lamei iale lai uveve kele vali bahata bavuiavai hoeaseavai ugeve.¹⁸La luleleige DILAVAu lai toela ibilave ale kelu loui memila lai vavivuia ale ke kalevai aveve dua ave DILAVAu lailoi ibila ale keu hau kitaelau kealu. Ke moniu vesuveve keta lailoi ibila a solilu. ¹⁹Isito aveveabe toela kalevai ibilalu uveve dua alu. Iale KELISOu tao keu kitae ige KELISOu aveveve keu duave ula. Abo memila DILAVA hoeaseavalivelu mamoe dua kavai vauale kelate avoele avevebe toelau ue solilu.²⁰Memila vole DILAVAu vata asolisito KELISOke letatavalu isi aike koveo lailoi toelalu IESU KELISO hanavage lolu vata koveo. ²¹IESU kelega lai dai lai uvu vai DILAVA vavulu, DILAVA kela IESU voeleige isage kobelalu. Keu kobelauge DILAVAu ivive letatavage au kosive kitae olilu, iale kelega lalai uvu vai DILAVA vavui inohove uva.²²Isi la ave, koto leleve evisi lovaitai lai kakoluvulai olai vole dulugei iale momai aveve kateale kalevaevivale isito melitavai aveve dua ke aevei lai kakoluvu dulugeve au keu nenive lalai. ²³La uveve dogave agievelu iale keu ba laele vesulivelu bele kosealelu la, lai aia mama vileo uveve dogave ke agiesolilu isito DILAVAu koto kolega lake agilu, iale DILAVAu koto keule vali bahata ui tigei.²⁴Bukau kotou loui avoe ata bahata kea kulu late ige aveveabe keu kulu sii late kulu keule giliage keale keiohovoi lavui. ²⁵Isito kosive koto keule vali bahata ui tigei bukau koto keu katealu, iale kotou dua kela ataeau tai aloloai loui la haiveva, misinalia.

Chapter 2

¹Katea lelu momai avevebe toela aevegelive, isi momai vole seleavevale isi volea maina aevegelive isi volelai kotou toela louevegelive. ²La luleleige kosiveu la hoeaseavelu la dulugelu ialelu eseu eseave gitokieve keale vali bahata abo aia amulu olagei. ³Kelate lale DILAVAu kotolu olageve isi kele meliageve ige aule lai evi evi vai melitigei ige lale atave dua olisi uve.⁴IESU vileo love keu ukolikoli vule kitaeu lavisi uale kelatela keu ataea ke homasiavalu isito DILAVAu ke letatavage lailoi kosi kitaela keu lai bahata avoe loi. ⁵La kea avo late ukolikoli vule katealea laelega dubu lavilu, isi kosiveu munana tuvuo olilu isi la ata tuvute olilu isi ou tuvu kele hauiva IESU KELISOu ivile DILAVAu vai lelevetialela keu, ige laea evile olievelu.⁶Katealelu DILAVAu bukau kotole loui avoe ivave da vule vole dua letatavai SAIONI tala kele ovole kitae koulivelu vaeavalu dale vule ke vai o hadebilivelu vaevaito tatavele o koui ige ata vadeuia abo uvu vai vule kele vaeavale kea DILAVAule iviabe letatavai, ige abo ba matialivelu bele.⁷Iale la olea lai uvu vai vule kele vaeavale la kea huhuige vule keu vule kitae Isito ata olea abo uvu vai vule kele vaeava soliale kea bukau koto vai lelevetilu. Bukau koto keu loui avoe o kouvale kea vule vole igali kelu homasiai vai kavatulu. Ige DILAVAu vule ke letatavage DILAVAu o hadetivale vule olilu. ⁸Ige bukau kotou tota loui avoe ataeale vule ke nalevaluaga abole otolovai bukau koto keu katealu. Ataea koto leleve evie solivaleluga vule ke vai nalevalu. DILAVAu memila aveveabe ke ivalau ai koto ke loulu, vule keu IESUla keu.⁹Isito DILAVAu la agige laea atave tuvute olievelu, isi atave leelve olilu ialelu laeale DILAVA hoeaseavai dubuvele hauve ata olive isi aloloai ata haivei. ¹⁰Laea memila DILAVAu ata olie solilu, isito la ave DILAVAu ata olilu DILAVAu memila lalai uvuai la duluge solilu isito ave lalai uvuai la dulugelu.¹¹Di huhui uvu kakoluvuia da tota lalai louge evive vata kou lai vata olie solilu. La kea vata vole atateale kea ialelu momai vata kou aveve toela huhuai aevegelive. Aveve toela keule lai uvue uluaga vali baita aule ai uvu vai toelatigei. ¹²Mulimuli ata kea nile aveve dua ula ageve abole lalai kotou toela louito lai aveve dua keale ivai loi lailoili mama DILAVA hoeaseavai.¹³Iale lailoi kosiveu olale lai vatau kosive kea koto evisi lailoi ata kitae sisa keu kotota evive. ¹⁴Isi valaeabele uvale gamani kea kotota evive kosealelu lailoi vata naliai uvale kosive kitae kela ke otovege lailoi vata nalialu olea aveve toela avale ke davana toela ke vaveito, atau dua ke hoeaseavei. ¹⁵Aveve keu DILAVAu olala keu keu olale la aveve dua avale kele lulele solivale ataea lai vavale budia o sele nona louge keu ba leleve olilivelubele. ¹⁶DILAVAu aveve toelale la agigeale kele laea ba loui kosealivelu bele loeale loi ola ula agei isi lai aveve toela ke vai mahogovai uevegelive isito la agigeale ke olave ula aevigeve. ¹⁷Isi ata bahata hoeaseaveve isi evievi ata bahata hoeaseaveve isi evievi ata kenenita hoeaseaveve isi abolai olai dulugeve isi DILAVA vabuiavai hoeaseavave isi lailoi vata naliavale kosive kitae sisa keta hoeaseave.¹⁸La volea kosi volele hauava ia lelu loui hoeaseavegeve isi kotoeabe evisi lovegei teve kosi kateivale volea ata hoeaseavevale ata isege volea ata agisi toela tivale ataea ialelu loui laeale keneni hoeaseavege isi kotoeabe evisi isiviabe ave. ¹⁹Lale kosive toela kela haukavai vateu tuvu agive isito ke huhu kalevave DILAVAu olake huhuai haualivelu DILAVAule ba la hoeaseavei ige ba udua ave. ²⁰Isito lale aveve toela ai kele vateu tuvu vage DILAVAu ba la hoeaseavalivelu bele. Isito lale aveve dua ai kele vateu tuvu vage DILAVAule kele la hoeaseavei.²¹La kateale aliveluga DILAVAu la toiavelu kosealelu IESU KELISOu biageu lalai vateu tuvu agiale kele DILAVAu olale lata IESU KELISOU ale kelate lata ave. ²²KELISO keu avevebe toela a solilu isi sele nonabe loue solilu. ²³Ataea avolu kotou toela louge eu abolai kotobe toela ibilave loue solilu isi ataeau vateu tuvu vavuge eu koto koseale loue solilu dale ba la ale ko ibila ai. Keu kateale loue solisito loui avoe DILAVA keu ata lili kate iale aule la vadeu daele ale ke ibilave vateu tuvu lamei la kavei.²⁴IESU KELISOu lailolai idu dole voeleige DILAVAu lailoi aveve toela keneni agisi avoele otovegelu. Isege lai loea atau dua olisi lilikata uevelu, isi IESU lovai tievelu kelu lai neniai toelale tieviva. ²⁵Lailo kea mamoea tebuale kelate aeviva isige IESU mamoea biage kelu loui au mamoe kaogei agisi loi igalile otovei nimabigei lohomegei oiva kelu IESU kalevai tiakel voeleiva, venela keu loiva a vauva IESU vileo loige a nimabisi ui.

Chapter 3

¹Da koto vole louge evive keatea lai velavuia koto evisi lovave, isoho lavolea lai velavuia DILAVAu nona evie solivale kelai koto isute abolai lou kaleva. 2. Isito kotoeabe evisi dua ke ivai kele abota DILAVAu koto evisi lovai tai.³Keatea momai huhuai kosealive loeale loi vavau dua kole loi velavu hoeaseavei lole kine bisi hau dua loi vavale otovei ogona dua katui kele loi velavu hoeaseavei momai kateale aevevale. ⁴Kateale akalevaito lai uvu dua avale kele lai velavu hoeaseavegeve abolai tuvu kalevaito sekiai aboili uve. Kosealelu vavau ivi ivi keu keu ba tai egealavelu bele, isito uva aveve keule vali baita ui tigei ige DILAVAule lai aveve ke ivai loui koseai aveve koseale keu duave baua.⁵Memila keate kea aveve toela asolivale kea abo uvu agisi DILAVA vavuale kele abo velavuia koto evisi lovei tiva. ⁶Memila keate vole SELA keu katealu. Keu au vela EIBOLAHAMU kelu loui koseigei 'Di Kosive', lale kelate ai lai velavu ke hoeasevege lai avale keule SELAu avale ke late olige laba vole vabuiavalivelu bele.⁷Ige malahaea lata lai keate ke hoeaseavegeve aboili udua ageve la kea ata melitea isege lai keate kea melie solilu, ialelu lai keate hoeaseavei aboili udua ageve kosealelu DILAVAu ukolikoli louale ke abota agisi. Isito lale kate solige voleali ugologoloige DILAVAu ba lai imili ke evilivelu bele.⁸Koto ke vaoveda louge lake nenia evive uvu igalile voleali igali toai ugeve, laea bahata evievi ataeala ialelu volelai uvuai vole dulugei ugeve isi lamiga letolevai vole hoeaseavei ugeve. ⁹Ataea laele aveve toela age momai keu ibilave aboele alive isi isoho abo lalai kotou toela louge keu ibilavelu kotou toela loulive isito kotou dua loui hoeaseaveve kosealelu DILAVAu lailo toiavei, isiviale lai aveve dua kateale alivelu keu ibilavelu DILAVAu lailo hoeaseavei.¹⁰Bukau kotou kele loui avoe ata olea olai udua aluaga kotou toela lolive ata seleave kalevai. ¹¹Abo avale toelake kalevai aveve dua ai isi uveve dua kaoai kele meliai ui. ¹²Kosealelu kosive keu vali bahata evievi ata ke nimbigei imiliabe ke aule evisi vavei olaeabe ke. Isito nive keule tuvu niai ui aveve toela avale kelai isi au ba imiliabe ke evilivelu bele isi vadeu abo louale ke vavelivelu bele.¹³Bukau koto keu koseai loulu, oleu olai aveve dua kele meliai uge oleule ba loi lehosivai. ¹⁴Isito la oleu aveve duale ataea vateu tuvu lamege keta duave. Abo kateige kelu sisilave momai ke bavuiavalive. Lale hau moeagale uve, DILAVAu oula keu alu loiva vabualive.¹⁵Isito lailoi kaka kitae IESU KELISO, ke igali vabuiavai hoeaseavave ige vali volele ataea la belagege, la lai uvu vai IESU vileo vaeavale ke loui lavigei hoeasei haive dua ave ige abota IESU hoeaseavai. ¹⁶Momai koto isuta loui lavigelive isito saiale IESU nona loui haivei aveve dua abolai ave ige abole lalai louale ke huhuai matiavei. ¹⁷Lai DILAVAu ola ai kele vateu tuvu vale keu duave isito lai aveve toelale vateu tuvu vale keu toelalu.¹⁸IESU KELISOu ata bahata kea toelaluga loi tava igalile voelealu keu lilikata uale ata isege lailoea toelavale ataea iale keu au voele kele lailo kokeni agisi au mama DILAVA vileo tilu ige mamaveu lailo koneni amigalu agilu ataea IESU KELISO kavage voelealu isitota kobelai au munana valu. ¹⁹IESU vatae loiesolisege munanaveu loi NOA uvule dobage au au kotove loui ataea aveve toelau agigei dibulale late ale ke haivelu. ²⁰Noau bouti kitae kousege DILAVAu ata kea inohole ui huhuai avoe atabeale ba koto evisi avoe loi. Ivaga ata homasiage DILAVAu e kitae hanavage davalau vuloai loi kavesege ata eiti '8' ulaea vovo solilu.²¹Aveve katealelu lai huhuige lai babatisoale keu kelate lai eu uvue tiale keu voeleale kelate isi ele kobekavale keu IESU voeleai kobelale kelatela keu. Lai eu uvue tiale keu laloivava ula totoa solilu isito lai lole huhui dua ai loui koseai DILAVAule loi toela uliai totoai. Lailole huhui kateale huhuai emoige DILAVAule lailoi toela totoai amigalu lailo agigei. ²²IESU keu otogoe tialeu au mama DILAVAu ada vaiteveo ugulumalu. Keu keve aike ugulumai anelu bahata nalievei otogoe uvale kosive bahata ke naligelu.

Chapter 4

¹IESU keu vatae loale vateu tuvu kitae agilu iale lailota au huhuale kelate huhuai avoele meliai ui. Da louale keu kosealu, olea abo evievile vateu tuvu agiale ata kele aveve toelau ba melialivelu bele. ²Katealelu laea vateu tuvu agiale la kea momai vatau aveve ke huhu kalevave isi vavau isivi malaha keate vavolo huhui ke kalevave isi kobekavai DILAVAu olate ke ave.³Atau toela keale abo olateave ai aveve toela keta agei iale memila huhui toela huhuai keate huhuai eu toela isi tebai lovi kitae ai kele eu toela isi kaivakuku hoeaseavaeviva. ⁴La memila katealu isito la aike atau toela oliale ke kalevai atau dua olisi uge ata kea la ivei teteu toela alu la iveive isi lalai kotou toela loui la agige toela tigelu. ⁵Isito momai ke huhuavevale. Kosealelu DILAVAu nita uvale isi vovoale kea aveve kaoaveve valiu vuguvugualu, iale vali kele ata keale oleve kateai abo avale ke baive loui DILAVA laviai. ⁶DILAVAule ba vali vaola vovoale isi nita uale kea aveveabe kaoai katealelugau au kotou dua ke ata bahata haivei olale kotove kele vovoale isi niai uale lailo ko nenia DILAVAu uvale ke late aevei.⁷Vata kou vesuveveu vuguvugualu, ialelu lamiga kalikaliai guliguliai uve. ⁸Di ola kitaela la ko nenia bahata volelai olai vole dulugei dua ai, kosealelu la volelai olale kele la bae aveve toela volelei alivelubele. ⁹Isi da olalela ata volea deiae laeo loige kele nona loui tuvualive, isito ke agisi lai oe otove.¹⁰Kosealelu DILAVAu ata hoeaseave siau igalgaliai lamelu, kelu ata bahata ke hoeasevei duluge dua ageve. ¹¹Da olale ata haiveve ke DILAVAu makagelu iale ata kea DILAVAu vuvune vaveale kele koto ke loui ata haivei isi DILAVAu olea ata dulugevale ke au siau vavuale kelu aule ata dulugei vali bahata keu vuvuneu avoele uale keule ke agei. Aveve dua kateale ale keule IESU KELISO ivile DILAVAu ivi vai letatavai hoeaseavai avoelega ataga isi vuvuneu ui tiva koto keu leleve ula.¹²Di huhui kakoluvuia da koto vole louge evive la aike vateutuvu agivale kele tetehamai loui koseai vadeuluga lo vateu tuvu ko agiva kele malomaloalive. ¹³Isito kele sisilave kosealelu IESU KELISOu vateu tuvu agiale ke latela la agilu ialelu IESU au ataga kitaeta dobai loige lale sisila kitae ave. ¹⁴La IESU KELISO lovai tiale kele ataea lalai kotou toela louale kele sisilave, abo kateige la luleleige DILAVAu munana tuvu atagaveu laele ulu.¹⁵Da ola soliale laea ata haivei vavoloai volea avevele koto loui aveve toela kateale alivelu la kateale ai kele vateutuvu agige keu evievi ata olie solilu. ¹⁶Isito la evievi ata oliale kele vateu tuvu agige keu duave, momai vabualive vateu tuvu agilivelu isito la KELISO ivi vale kelu sisilave isi DILAVA hoeaseavave.¹⁷DILAVAu ataea aveve kaoaveve valiu vuguvugualu aule luta lai loele sitatisi kaoai tai, isito ke iae kotove dua evie solivale keale vadeu ai. Keale davanau toela kitaeale ke agisi eseve valivelu bele, kitae aule vai. ¹⁸Koto kele bukau kotou loui avoe DILAVAu ata melite agiveve keu aukalu iale aule oleve kateai kalau toela ai oivale ke agigei. ¹⁹Bukau tuvu koto kateale loulu iale la olea DILAVAu olale vateu tuvu agiale lale lai aveve duale melitavai valevile ale kosive DILAVA ke igali huhuai uve. Lale kateigaule au loivale kele aule ba la kalevalivelu bele, isito aule la agigei tai.

Chapter 5

¹Dubu elodaea da lalai koto vole louge evive dau data dubu eloda dalau, IESU KELISOu idiu dole vateu tuvu agiale ke da ivalu. Iale aule au atagale loige dale avoti tai igali toai ui. ²Laea DILAVAu ata naliavale ataea DILAVAu la otoveale lale e kalesiave keneni, nimabigeve dua ave. DILAVAu olale la lai uvuvai hauve kele vaeavai neniai ke ave momai moni agiveve ke ula huhuai hauve ke alive. Isito lai uvu bahata vai haukalave kele vaeavai hauave. ³DILAVAu la otovege la atake nalievevalelu, loui lamiga letatavagelive, isi loui koseai koea kitae isito kea nile neniai hauige abo lai aveve ke ivai abota la ale kelate ai. ⁴Lale kateivaga ekalesia naliavale kosive kitae IESU KELISO keu loivalela aule ukolikoli mauli saneka lamei.⁵Malaha dogavea da lalai kotovole louge evive lata evievi kosivea koto louge evive isi abo vadeu louale ke evisi ave labeu amiga letatavagelive isito volea koto evisi vole hoeaseava. Kosealelu bukau tuvu loui avoe ata vadeuia abobiga letatava soliale keale DILAVAule au uvu vavei ke siauiavelive bele. ⁶Ialelu loui labeu eula hanivavai amiga letatavai oagelive, isito DILAVAu adau valale sekiai uve aulela letatavagei keu valite niu loige. ⁷A vadeu huhuai avale ke loui IESU laviai vai vavu, ige IESUle alu naliai abiageu naliai vai lehosiviva.⁸Lamiga naligei neniai ui guliguliave seteneu ovo laioni kelate ata kaogei oiva, kavelivelu. ⁹Ige seteneu lae loige momai kotove evivale isito lai evievi ke ulale meliai uve, kosealelu, la dibage vata bahata kou uvue la vateu tuvu agiale kelate abota agiva.¹⁰ La vateu tuvu agiale keu ba vaoe ui egealivelu bele, isito ke iae DILAVAule la bahata agigei hoeaseavei. DILAVAu lalai uvuai la toiavei olale la talivelu otogoe atagavele, IESU luvita igalile uevei. Iale vateu tuvu ke iae DILAVAule la agigei melitievege lale u dua ave. ¹¹DILAVAu vuvune keule vali bahata laili ui tigei, koto lelevela keu.¹²Da koto ko bahata lousege evievi ata vole ke kisaiava ata keu evievi ata, da koto ko loui lalai hanaveva, lo olale la tieliai o goadai uve. DILAVAu ata hoeaseavale koto leleve kela da loui la haiveva, iale da koto louale ko evievi lai evievi kele goadave. ¹³Babuloni ekalesia lalai abo sisila nona loui avoe 'lale duave'. DILAVAu lata ata keta letatavage, laea evievi ata olilu, ige di vo vole maka keta au sisila nona lalai hanavalu. ¹⁴Iale da olale laea volea sisila ai vole hoeaseaveve la IESU KELISOu ata oliale kelu da olale aveve dua ula ai uve vali bahata di kotou kele kateai vesulu.

2 Peter

Chapter 1

¹Saimoni Bita dala. Iesu Keliso loviale ata. Kateale late lai evievive vai. Lailoi Dilava ukolikoli lailo vaveale ata Iesu Keliso. ²Dilava Kosive Iesu huhuile uveve dua lalai tilu.³Dilavau au huhuile lailo toiavelu. Isi au vuvunele lailo agigei otovelu oleve kateai uuveve dua valivelu. ⁴Katealekele eu lailo vavelu auu dua kitae ibilalu dua kele lai vole hoeaseavei kuvave lovai toelave kalevai duave lovai.⁵Iale kelu aule aveve dua aso, aveve dua kele duave, igeto duave kele evievi isi huhui amiga melitisi aveve duale velevai. ⁶Au aveve Kateite aele uga aule bae Iesu Keliso huhui vaii ⁷ Isi ele lai kakoluvulai isiviave ;volelai hauale kele meliai haua ai kakololu lovia isi ata kenenilai sisilai uve isi isivile lavisi kitaeai tigeve ai kakolo isivi vavuive.⁸Au aveve katealea lai uvule lavisi bai age laa kea atau dua olilu isi lai evieviu duave baua.Ige laea Iesu Keliso lulelevela kee lavalu isi isivive ke nenila la kevalu oo agilu. ⁹Isito oleu aveve dua avoele uee solilge keu gusule ulu. Aule malomalole auu aveve toela loui daia soliale keule malomalole uii.¹⁰Kateale kele divole vuia, lai loiga lekoveai mama kitae nona Loualeke lavisi melia. ¹¹Aveve kele aule Lavisi usoi, ukolikoli uveve kele Iesu Keliso le lai ovee tiveve kuva kele.¹²Kateale daule neniai aa laviaii, aa evi aleto dale tota aa laviaii. ¹³Isito daa huhuige keu nenive dau oo ko valale uii huhui dua amuii. ¹⁴Da luleleai dii ou Falale uge Iesu Keliso aveveke neni daa haivulu. ¹⁵Isito daule meliai ivai dii tiveve. Aule vali bahata aveve ke huhuige.¹⁶Loea aveveve ke neniai lova Savalu vuvuneve kosive Iesu Keliso. Isito loo aveveve dua ke ivalu. ¹⁷Iale kel tolelevai mama Dilava atagale uii nonave eviso euu Loii avoe keu dii isivi esela keu daa avoe sisilalu. ¹⁸Loea Ea luvita talae visoe uale keveoga lo nona keu Otogoe logo lo evievelu.¹⁹Loea Kosive ataea nona ke lelevetisi Lameba, vavita didi aii lutibaile kaluii. ²⁰Keu tatateo ale huhua kosive nona keu ataea aboi isivile uale kea huhuihuhuile baa lolu bele. ²¹Kosive nonabe ba ataea isivile ba lolu le isito kosive munana tuvu aboele hauale kele aule nonaule loi.

Chapter 2

¹Isito sele ata keale loi ata seleavei eseuese haivevale ketaeale lae loi sekiseki nona isi aa seleavai. Isi abole naou voigeale ke vai mahogovai.Aveve keu toela vai abobigale vaeavalu. ²Ata moeagaule lovegei tai seleabe evisive. Isi Dilavau nona leleve vai sele toai isi kotou toela loi. ³Abole aveve kele aa seleavai tai abobigalai koto leleve alu mahogovai to abo aveve kele ata seleavei oii gei. kea ba navalivelu bele vali baita seleai oii geii.⁴Dilavau Anelu toela ke neniave solilu isito ke umuvei agisi vau bukai uale keve otovelu.Isito ba valini auu louale kela agigei nonale otovegei.⁵Ke leate Dilavau vatau toelage ke neniava solilu.Isito Noa ta ata seveni ula agigelu isege ata moeaga moeaga kea vovolu. Noa valini kela euu vuloai loi kavelu. ⁶Dilava ke late Sodom Gomola ke agisi venele vaugelu. Ige kea navai vesulu. Avoe da kaige ata volea ke ivai valivelu vabuai.⁷Isito evievi ata loea ke ula vai velevai tilu isege Sodom Gomola kea navalu. ⁸Kelate evievi ata keau evievile isu kitae toela kea daiai loige evaive auu evievi ke ulale lavisi melia ulu . toela ivai toela nona evisive. ⁹Katealelu , Dilavau ivai oleve kateai. Auu atate ke nibievei agigei toela ke gogonialu isito toela ata kea vai isu vavege abo venele navai.¹⁰keu leleve oleoleu toela huihui , vavau isivi avalea kea toela kitaela ke Dilava nile. Abobiga agisi melitisi kosikitae ke vabuiava solilu isi valevileve ke vusai katulu. ¹¹Isito Dilavau Anelu vuvunete ke agigei aboele nona loui lavige solilu isito ke nibieve ulalu vao bae Dilau agigei nonale otovei vesuiavei venele vaugei.¹²kea botou ovo late o vali late abo bavuevei agisi loie solilu. Kea huhui be duau aboele ue solilu.¹³Aboleba abo aii lehosivale ke ibila agisi loui avoe isoho duavela lokoava isi toelakitae uvulega abo ke tiva.Abole aluvita lovi kitae aii isi kelu sisilai. Abo avale ke sisila eavagei. ¹⁴Nii abe bai keu tebau nibai ililohoi ulu.Ige kea toela ke homasiava solilu. Koseai loui daa nenive kalelu, isito abo uvu vai huhuai, loui huhuai loui. Au huhui aule oleve katea ata sele avei. Ataea hau kelu isivi moeagagei, ke Dilavau abolai tuvuale.¹⁵Kea kobekavai kuvau dua ke kalevai kuvau toela kelatilu.Kuvau toela kelaoalogo Baelamu Beo voo keu isiviai auu ibila agisi toela avale ke ibila. ¹⁶Isito au avale ke toelau kuvave bavulu . Ige nonasite ovo vole Doniki keu au aii alavai loui avoe kale avadeuluga daa kavalu lee ata kela da bavulu.¹⁷Ata keu avolu uee solilu. vavita galibe avolu uee solilu. vavi kitae kevai bavulu ige eaau bae oleve kateai tai. Kuvau uee solige malomalo kitae. ¹⁸Abole nonau toela ke ula loui oigei toelake vai duavelu belalai oigei isi duavebe ba abola ulivelu bele isiviabeu toela huhuihuile uii tigei.Katealelu ogeta lote ata kateale ataele toelale tiva ata amiga neniava toelaeabeu aa vava. ¹⁹Abole loui koseai loaleba alivebele isi seleai koseai loleba loi isito tilabokealu.Toela aboele duu ave isi agigege tilabokealu.²⁰Kosealu aboi toela kevai ke sisilave aii ke kalevai kuiakavai loige keu duuave . Lailoi Dilava Kosive Iesu Keliso lulelevele. isito ke kalevai abobiga agisi vatale tige tiveve abe toelale keu memila toelate ke leivialu isi baa taii kitaealu. ²¹Katealelu ata kea abotota kuiakavai Dilava basu vaveai , vusai lelevalu isi ba tai tolovele tilu. Isi Dilavau louale ke evie solilu. ²²Koto kou tavau kosealu . Toule edoaii tota au edo ke aule kuialai isii . Ige ovoule tota talivelu auu tobanale kaeamuai nale kele aule tota talivelu au tobana leiavai , kela emoai, ela nai ugei.Kelate ata moeagau ave kuiakavai abo kalevale ke isi sisilai kela navai ugei. Loui koseai kou ba duave baua, baa nenive ulaa.

Chapter 3

¹Isivi ataea kisai abuti laa daa ko lalai kisaiai hanavalu.Kisai abuti kele,igevalivelu kinevave. ²Iale kelu laeale mouke Kosive ataea nona laa haiveale kevai leletisi huhuave isi uve.³Kou memila huhuave. Evasi ataea leto bae loi faoe. Aboleto ba evasiai aboi huhui nenikele. ⁴Abole koseai loui oleve keveogau eu louiavoe aule baa loi? Loi mamuvuia vovoge vesuge falevileaea mouke tavakou falale ketaga kou uva.⁵Ea momaeavalu otogo keu uge vesulu. ige fatau elee velevai ulu Dilava nona ulale. ⁶Ialekele valevile aveve kele vatakou kavelu. Euu taolovaive. ⁷Igeto avee otogata vatata ibilavu fene nikovai uvaa. Nona eviesitekeale abole kosive nonale leleisi aboi aveve toelakele.⁸Kateale kelu . Nona duake vai vatalave huhui esea. Vali vaovekele Kosive luvita ulivelu vagala moeaga moeaga keu valiniu igali late. ⁹Kosiveu baa saiale, saiale auu lailolai huhui dua loulu. Euu homasiale lai ukolikoli lelevai Isito uvuu sesiai.¹⁰Kateale kele Kosive valiniule ba loi vavolo atau loale ke late aii. Otogale alavai isege toi kitae loi. Valevileale bahata veneu vaugevege abo navai.¹¹Ialekele falevile keneniale navai vesuii. Isege laeale oleve ata kateiteolisi? Nanou tuvu isi aveve tuvu kele. ¹²Lai ave Iesu loiveu valini kela kovai vuguvugu tisi loiva. Vali keu loige aule Dilava ule vatako ta Otogo ta vai vugei aule naige vale vileve ke nenia navai vuvune kitaeai vatau nai vesui. ¹³Isito Dilava Mamau ke loualela ke. Aule bae vatau doga isi otogo doga agai. Ige aveve dua atae ale ba ukolikoli ai ugei Iesu luvita.¹⁴Katea lelu uvu esea loi aveve ke dua ke vai neniavave. Toelalivelu. Ilivelu Iesu nile leleive, o lavive au loivale kela. ¹⁵Kelate huhua lailoi Kosive Iesu Keliso louvale ke lailoi kakolo Bolo loui kisaiale keu avoe, abiagela ba amigalu vaveve dua ai ba Otogoe tiva. Atabeu ba alu kuva age atai otogoe Bolo, Dilava lulele vavuge lai lolai nona ke vaevalu . ¹⁶Isi vadeu Bolo loui kisaiale keu nona voleu isuai malomalo alu ige Bitau malomalo alu, isi ke kisaia solilu . Nona kisaiale ke baive. Ata volea kisai ai vai au louveve teletiale keule amiga vai toela tilu.¹⁷Katea lelu uvu isivi ataea. Dikakoluvuia lanona ko evige vesulu, amiga nibi dua dua ke a, kosealelu sele ataea aseleavai tige ai evievi dua ke kalevai aboili tiva. 'sele ataeali.' ¹⁸Isito au laviso kosive duave kele tige isi lailoi kosi kitae Iesu Keliso keu lulelevele ave isi ui tigei Amen.

1 John

Chapter 1

¹Loo levaleva ko kisaiai olale ata voleu ukolikoli nona lolai louale ke lalai loui memila vata kou uesolisege ata keu ulu. Iale keu loaleu lolai koto ke louge lo kotove ke evisi tavave kela holisi loi nitela ivalu atake. ²Ukolikoli ata keu au mamati ualeu ukolikoli nona vai loige loke ivala aveive, koto ko loui la haiveva.³Loo keivai kotove evilaive laa lavigeva loo olale lailo konenia bahata IESU KELISO ta mamaveta keali igalitoi abouli ui hoesevei sisilaeabe ai aboili ui. ⁴Loo kokisaiai hanavage lai sisila keu kitaeai.⁵Ata keu lolai louale kotovela lola lavigeva evive, avoe DILAVA keu ataga biage, ke vileo vaviu gusubeu ue solilu. ⁶Iale isoho lai loui kosealu, loea DILAVA luvita igalitoalu lai kateai louito lai vato vaviu avevele uva ige lailoi nona isi lailoi aveve keu sele ulala laike ava. ⁷Isito lailole DILAVAu atagale uale kelate aluaga lailole voleali igali toai sisilai lailole kelate age DILAVAu voo IESU KELISO keule au taota lailoi toela ketotoai.⁸Isoho lailole loui koseai loea loi toela beu ue solilu laike louluaga lailo biagea lai lomiga seleaveva ige koto leleve keu lai loele ue solilu. ⁹Isito lailole lai loi toela ke loui DILAVA laviage aule lailoi toela ke totoai ige lailole duai ui. ¹⁰Isi isoho lailole loui koseai loea toelau uesolilu isi kateai loui DILAVA seleaviva ige kotove keu lai loele uesolilu. Kosealelu eu loui avoe ata konenia toelalu beu dua solilu.

Chapter 2

¹Dii esea dalalai ko kisaiai ola solialela laa aveve toela ai, isito ata vadeu aveve toela age ata melite lailoi kaka IESU KELISO avolu au mama DILAVA laviage au ba vai avoele kotau nonabe loulive bele. ²IESU voeleale kele DILAVAule lailoi toela uliai IESU keu lailo ulalaigau voele solilu isito vatau ata konenilai gau loi voelealu toelaeabe isu vaive toela ibilalu. ³Iale lailole DILAVAu basuale keneni lovaluaga leleve ula lailoea DILAVAu ata olilu.⁴Ige isoho ata voleu huhuai loui kosealu dau DILAVAu ata dalau isito DILAVAu basuale ke lova solige ata keu seleai oivale atala keu ke vilele koto leleveu ue solilu. ⁵Isito olea kotove evisi lovale kea avolu olale ataeala kea. ⁶Isege olea loui kosea loea DILAVAu atateala koea, iluaga au tiale kelate ai teve ige ataeau ivage DILAVAu abouili ulu.⁷Dii kakoluvuia daa lalai koto ko kisaiale kou kotou doga olie solilu isito la memila eviale kela da lalai tota kisaiava. ⁸Isito da kotoko lalai kisaiavale kou kotou dogave iale ataeale IESU ale ke evisi laa aleke ivai luleleige koto kou leleve IESU loige vaviu aveve keu vesuge ataga kitaeu velevalu.⁹Iale olea loui koseige dau atagau ata isito au kakolo vai toela tige ata keu vavile ulu gusule. ¹⁰Isege olea abo kakoluvulai olai duluge valekea atagale ulu katealelu ata keu au kakolo evievikeba lehosivage au dobalivelu bele. ¹¹Isegeto oleu au kakolo vai toelatiale keu vato vaviu gugule ulu aveveveu vaviu gusu late atau vaviu gusule tiale kelate.¹²Dii esea DILAVAu IESU ivile lai toela ulialage daa lalai kotoko kisaialu. ¹³Kosivea memila ui loivale kea lahuhuila age dakoto ko lalai kisaialu isi malaha dogavea la meliai setene aveve ke kosai katuge ila age daa lalai koto kokisaialu. ¹⁴Di esea laea lailoi mama ke huhuilage daa lalai koto ko kisaialu kosivea memila la ui koto ko evisi huhuage da lalai koto kela ko kisaialu isi malaha dogavea la meliai DILAVAu nonako huhuai setene vuvune lehosivai meliai ula age daa lalai koto ko kisaialu.¹⁵Labeu vatau valevile ko huhuaigelive avolu olabe alive, akeage DILAVAu olatebeu ba aele ulivelu bele. ¹⁶Kosealelu hau kenenia vatau avevete ula iale ataeale vavau isivike ula agei niu toela huhui toela ai abobiga letatavagei loui koseai loea ata ivitea aveve katealeu lailoi mama DILAVA vileo loie solilu isito aveve kateale ke vatau avevela keu. ¹⁷Vatau vale vile ataeau avolu olavale keu vata kou tai vesuge keneniale tai vesui, isegeto olea mama kitae DILAVAu ola avale keale vali baita ui tigei.¹⁸Dii esea valiniu loi vuguvugualu ige laa memila evige IESU KELISO vai toelatiale ataeale ba loi isito ave vali kole KELISO vai toelativale kelete moeagau loige vesulu kelega lai huhuige IESU loiveveu vuguvugualu. ¹⁹Atakea leleveta lailoi ata olie solilu ialeluga lailo kalevei tilu isito kea lailoi atate oliluaga abole lailoili ui isito ata volelai loui tievelu.²⁰Isito laea katesolilu kosealelu munana tuvuteu laele uge laea koto evisi lovalu. ²¹Laa koto leleve evisi lovalage daa lalai levaleva ko kisaiai hanavalu laa huhui koto leleve kele seleu ue solilu budiavale kevesulu.²²Isito ata seleavevale keule loui koseai IESU keu DILAVA voo olie solilu iale ata keu IESU vai toelativale ata keu kateai IESUta mamaveta gogonialu avoe loiesavalu. ²³Ata vadeu IESU homasiavai gogoniale keu mamavetagau ke homasiavalu isege ata vadeu IESU koto evisi lovale keu mamaveta gauke lovegei tilu.²⁴Ialelu loui memila lavadeu eviale ke momaeavalive, huhuai uve isi valivelu IESUta mamaveta luvita igali toai ui tigeve mauli egete. ²⁵IESU biageu memila ukolikoli mauli egete lailoaveve ke louge vesulu. ²⁶Daa lalai koto ke kisaiai olale laa koto ke evisi huhuai ata seleavevale kea olai laa seleavege laa nonaeabe evisi, sele nona.²⁷Isito IESU au munanau tuvu lalai hanavege lai uvue uale kelu aboba laa haivelivelu bele kosealelu IESU munana tuvu koto bahata laa haivelu iale koto keu sele nona olie solilu. Isito koto leleve iale munanau tuvu nona ke evilivelu valivelu IESU luvita igalitoai uve. ²⁸Iale di esea avoluvita igali toai uvu ilivelu vali voleo au loige lai baa matialivelu bele isito lai lole vudivele meliai lavisi. ²⁹Laa huhuige IESU keu ata vaite isi ata melite iale oleu aveve dua ale kea ata vaiteala kea DILAVAu eseala kea.

Chapter 3

¹Daa koto ko louge evive lailoi mamau lailolai olale ke baito ke huhuave olave keu lailola kitaeve baua esevebele. Kelugau lailo agigei au ese toalu iale kelega lai eseve olilu ige vatau ataeau DILAVAu aveve dibae soliale kelega abo lailoi aveveteta diba solilu. ²Dii uvu kakoluvuia lai aike DILAVAu ese olievelu isi vaoe lai loi uveve ke lai huhue solilu lailole oleve kateaiui, isito vaoe au loige lailoleba ivai aveveveba ivai luleleai avolate olisi. ³Iale olea IESU loiveveke inohovele uluaga abo uvu ke hoeaseavage IESU uvu late duai ui.⁴Isito olea aveve toela avale kea DILAVAu nona leguvalu aveve toela vadeu aa alekeu DILAVAu basualela aa ke kosalu, igaliave aa ale kele keneni laa aa ke bokoalu. ⁵La dibage IESU vilele toelabeu uesolilu iale kele vatae loaleu ataea aveve toela totoalu. ⁶Iale olea IESU luvita igalitoai uale kea ba vali baita vaveve toela alivelu bele isito olea vali bahata vaveve toela avale kea kele lulele solisi IESU ta diba soliale keala ke ava.⁷Dii esea ataeau sele nona louge momai kotoeabe ke evivale ata oleu aveve dua ale keu IESU KELISOu avale kelate aluaga keu IESU lovai avale kelate ale keu duave. ⁸Isito oleu vali baita aveve toela ale keu seteneu aveve latelauke ai, ata agisi toelatigeva kelu DILAVAu vou loi setene aveve kelau ke lehosivai katulu olale toelave keu vesui.⁹Iale ata vadeu DILAVAu ata oliluaga auba aveve toela kealivelu bele, kosealelu keu DILAVAu aveveu avoele ualela keu au ba toela aveve alivelu bele. ¹⁰Isito lailole oleve kateai DILAVA eseteta seteneu eseteta dibagei. Ata vadeu aveve dua asolisi au kakolo dulua solisi au kakoluvulai ola solige kele lai ivage keu seteneu esela keu.¹¹Abo memila tai laa haivege laa eviale koto kela kou, lai volela isiviai vole dulugei. ¹²Memila KEINIu ale kelate lai akalevai keu seteneu ata olisi au ko kavalu keu vadeuluga au ko kavage voelealu, kosealelugau. Kosea lelugau koveu avale keu duave isito eu avale keu toelalu kelegau kobelai au ko kavalu.¹³Iale di kakoluvuia vatau ataea kateai lalai tuvuai laa agisi toelatige momai keivai tetehamalive. ¹⁴Lai memila kateilai voleali mekimekiava isito lai aike lailoi kakolulai isiviai dulugei aboili ui kele lai luleleige lai vovivovi kuva ke kalevai ukolikoli mauli kuvalaga lai tiva. Isito ole au kakolo dulue solisi vai toelatiale keu voele voele kuvalaga au ketiva. ¹⁵Isi ata vadeu au kakololu tuvualuaga keu ata kineta kavale kateilau ke alu, ige ata kineta kavale keu ba mauli ukolikoli valivelubele.¹⁶Lai volelai olai vole dulugeale keaveve lai valu oo dibalu IESU KELISOu lailolai olai voeleale kelega lai aveveve kevai au ale kateai vole dulugei voleali uge duave. ¹⁷Isito isoho ata voleu hauve moeagau ulu isi au kakolo vole ivage hauveu ue solilu ige au ke ivaito au hau bele duluesolilu avolu uvuaive keu toelalu aveve kateale aito loui avoe dau di uvuvai DILAVA vavulu. ¹⁸Dii esea lai volelai olavale kele koto ula lou kalevai isito lai vole dulugei hau vole vavei kele loui koseai leleve ula lo lalai olalu.¹⁹Aveve katealelega lai ivai koseai loi aveve koea nenive iale lai lole DILAVAu nile vabue solisi DILAVAu nile leleisi. ²⁰Isito isoho lai huhuige lai DILAVAu nile nenie solilu isito DILAVAu laloi aveve keneni ivalu iale aule lailo hoeaseavei agisi meiltievei. ²¹Di kakoluvuia isoho lailoi uvu kateale huhui moeaga asolige lailole DILAVAu nile vabue solisi tai nivele lavisi. ²²Lailole vai sisilatisi lovai olaveke aluaga vadeulu lai olaleke aule lai loamei.²³Basuve keu uvuie kosealela lailo lai loulu eu olale lai lailoi uvu vai vove IESU KELISO ke vileo vaeavai IESU lailo lavigeale kelate ai volelai olai vole neniavei aboili sisilai vole dulugei ui. ²⁴Olea DILAVAu basuale ke evisi loui vole lavigeale keale DILAVA luvita igalitoai ui. Ige DILAVAule aboili ui, DILAVA au munanau tuvu lailoameale kele lai ivage DILAVAu lailoili ulu.

Chapter 4

¹Dii uvu kakoluvuia seleavale beloveta moeagaea loi vata konenile tievelu iale abo laeloi loui koseige DILAVAu munanau tuvu loele dobala age lo kotove tguvu ko louva, abo kateai louge labeu kotoeabe evigelive isito lota aveveabe ke kaoai ivage au kea DILAVAu munana tuvula agigelu bela munanau toelau agigelu. ²Lale oleve kateai huhuige munana keu DILAVAu munanau tuvu bela seteneu munanau toela. Kosealelu ata badeuia meliai loui koseige IESU KELISOu loale ata olilu koto kateale louale kea DILAVAu munana tuvu agilu. ³Isito ata olea loui koseige DILAVA voo IESU KELISO loale keu ata leleve oliesolilu, isito munana ula koto kateale louale kea DILAVAu munana tuvu aboele ue solilu. Isito IESU KELISO vai toelativale malahake vilelegabo vuvune ke agilu. La memila evige aveve kateale toela keale ba vata kole loi iale keala ke loiva.⁴Isito dii esea, laea DILAVAu ataea iale lale beloveta seleivale kea siauiabe ke lehosivai kosealelu DILAVAu munana tuvute keu laele uale kelu lai uvule vuvuneai uale kelu louive vatau siaute ke lehosivai vuvunea ui. ⁵Ata kea vatau ataea iale keale vatau aveve kelovai tigei, isi koto louge vatau ataeale ke evisi lovegei tigei. ⁶Isito lai loea DILAVAu ataea iale olea DILAVAu koto evisi lovai tiale keale lailoi koto evisi isege olea DILAVAu ata olie soliale keale ba lailoi koto evilivelu bele. Aveve katealele lailole ivage oleve ata kea lailo koto evige kea munana tuvu agilu, isege oleve kea lailoi koto evie soliale kea, seleivale ataeala kea, kea laa seleava.⁷Dii huhui kakoluvuia, lai volelai olai vole hoeaseavei vole dulugei kosealelu isivi isivi keu DILAVA vileogau lolu, DILAVAu ese olievei DILAVA dibaevelu. ⁸Isito olea atalai homasiavale kea DILAVAu aveveke iva solilu, kosealelu volelai olavaleke biagela DILAVA.⁹DILAVAu au huhui voo igali vai lailolai hanavalu isi olale kevileo lailole ukolikoli mauli vai. Huhui DILAVAu lailo huhuge kitaealu. ¹⁰Lailoea DILAVAlu olale keu kitae oliesolilu isito DILAVAu lailolai olaivale keu ukolikoli olalegau keu lailolai olai au voo igali hanavage loale lailolai voelealu isi lai loi toelake totoalu.¹¹Dii uvu huhui kakoluvuia DILAVAu lailolai ola kitae ale kele lai lota volelai olai vole dulugei voleali udua ai DILAVAu ale kelate aive. ¹²Atabeu DILAVA iva solilu isito lailoea volelai olai vole dulugei hoeaseavei aboili uge DILAVAule lailoili ukolikoliai ui tigei. ¹³DILAVAu au munana tuvute lailoameale kelega lai ivage DILAVAu lailoili igali toai ulu. ¹⁴Iale DILAVAu au voo hanavage loo ivai kotove loui ata haivei loui lavigei kosealu, IESU keu vatau ata agiveve kea kosi kitaela keu, aule ata agigei tai otogoe.¹⁵Iale olea meliai loui koseige IESU keu DILAVAu vola keu, ige DILAVAule aboili ui, ige ea abota DILAVA luvita igalitoai ukolikoli ugei. ¹⁶Ige lailota DILAVAu lailolai kitae ale kele lai dibage lailota volelai olai vole hoeaseavei keu biagela DILAVA, iale olea olave avale kea DILAVA luvita igali toaleala kea ige DILAVAu aboili ulu.¹⁷Lai aike vata koveo ui IESU aveve kelate ai ata dulugei ata hoeaseavei abolai sisilai tige DILAVAu kotau valiu loige laiba vabualivelu bele. ¹⁸Lai DILAVA ola vavui olave keneni ai avoele melitavaluaga laiba au tuvuivale kela laiba tuvuveke vabuiavalivelu bele. Isito lai vabuiavaluaga lailole tuvuve agisi kosealelu olea DILAVA tutuke vabuiavai abo uvu vai DILAVA vavui kele avoluvita uluaga abole doadoai ui avoluvita.¹⁹Dilavau memila lailolai olai, lailo dulugealeluga lai lota lailoi kakoluvu lai olai dulugeva. ²⁰Isito isoho ata voleu loui kosealu, daa DILAVAlu olalu au kateai louito au kakololu tuvuai vai toelatige keu sele atala keu. Kosealelu keu au kakolo ivai avolu ola soliale keule oleve kateai DILAVA ivasite kelu olai. ²¹Katealeluga IESU au basuale kevai lailoamelu isi loui avoe oleu DILAVAlu olale kelate au kakolotalu olai duluai keu IESUla aa keduluava.

Chapter 5

¹Olea loui koseige IESU keu ata dulugevale ata kitae kea koto kateale loui abo uvu vai avoele vaeavale kea DILAVA eseala kea, isi olea DILAVAlu olale keale eseabe ketalai olai. ²Lai DILAVAlu olai isivive ai talavatuve basuale ke lovai tialeluga lai huhuige lai DILAVAu atalai olalu. ³Lai DILAVAlu olavale kelu loui basuve keu lailoe isue solilu, lai huhuai ualelu louive.⁴Kosealelu DILAVAu ese keale bahata vatau aveveke leiviai lailole oleve kateai vatau aveve leiviai. Kosealelu lailoi evievi kele meliai ui tiluaga lailole vatau toela ko leiviai. ⁵Olea abo uvu vai IESU vileo vaeavaluaga loui koseai IESU keu DILAVAu voo, koto kateale louale keale vatau aveve ke leiviai.⁶IESU KELISO kela dobai loaleu babatisoai voeleage taoveu lotilu, keu babatiso ulalu, loiesolilu isito voeletalugau lolu munanau tuvu lailoi uvue ui koto leleve loui lailo haiveva ige lai huhuige IESU keu leleve. ⁷Lai huhuige DILAVA vove munanau tuvu otogoe uvale ata abutita igalita '3' kea IESU aveve kele koto igali louva. ⁸Isi vatale koto abutita igalita kea igali munana tuvu isi ee isi tao kea IESU aveve keneni loui daiai lai lo haivelu.⁹Iale aveve katealelu lai huhuige DIALVAu voveu avale keneni lai lo haivege keu leleve ataea koto louale keu bahata ataea koto leivialu. ¹⁰Iale olea abo uvu vai DILAVA vo vavue soliale kea dibage DILAVA koto louale keu leleve isege olea DILAVAu koto evie soliale kea, DIALVA seleavalu.¹¹Kosealelu DILAVAu nona loui au vou aveve keta loui au voo vileo uveve dogave lailoamelu. ¹²Iale olea abo uvu vai vove vileo vaeavale kea uveve dogave ke agilu. Isege olea abo uvu vai DILAVA vo vileo vaeava soliale kea ba uveve doga agilivelu bele.¹³Da koto koneni lalai kisaialu olale laea lai uvu vai DILAVA voele vaeavale kele laa huhuige leleve ula DILAVAu uveve dogave lamelu. ¹⁴Ialelu laiba malomaloalivelu bele isito lailole meliai olavele laviage aule lailoi koto evisi. ¹⁵Lai vali baita guliguliasege euke eviva, iale kele lai huhuige lai vadeulu olaleke aule lailoamei.¹⁶Iale isoho ata voleu ivage kakoloveu toela voleage au aukololu DILAVA laviai ige valivelu DILAVAu duluai, uveve dogave vavui isito kakoloveu toela kitae ai vole hosidievege igalito solige ukolikoli uveve keu avolu toloalu ige avolu guligulialive. ¹⁷Aveve toela bahata avale kea DILAVA nile toelalu isito aveve toela volea ba avai voele voele kuvala talivelu bele kosealelu lai IESU laviage au toelaeabe totoage lailole ukolikoli mauli agisi.¹⁸Lai huhuige DILAVAu esea ba meliai toela keai taevelivelu bele kosealelu DILAVA voo IESU keu ke nimabigei aboili oiva iale kele seteneu ba agigei toelale talivelu bele. ¹⁹Kalege vatau ataea bahata seteneu vuvunele ui isege lai huhuige lailoea DILAVAu ataea.²⁰Lai huhuige DILAVAu vou loaleu lulele lailoamelu, iale kelu lai luleleige DILAVA igali keu DILAVA leleve ige lai DILAVAta vove IESU KELISO keali igalitoai ulu. Vove keu DILAVAe igali vileo ukolikoli mauliu ulu. ²¹Dii esea da nonau vao louge evive, seleivale DILAVA kele lamiga neniavei udua ave kea laa seleaveva.

2 John

Chapter 1

¹Ekalesia naliavale kosive dala levaleva ko alu kisaiailu, DILAVAu a letatavage a evievi keate olilu. Keluga da ata ai eseta lai sisila kitae ai kisai ko ai vai lalai hanavalu. Da igaliu koto ko lalai hanava solilu isito olea koto leleve evisi lovale ketaga lalai abo sisila nona ko hanaviva. ²Kosealelu nona leleveu lailoili uale keu ba vesulivelu bele isito keule vali bahata lailoili ugei. ³Iale da olale lailoi mama DILAVAu au vo IESU KELISOti lailo huhugei, lailolai uvuavei lai lohoeaseavei lalo dulugei uveve dua lai lo vavei, ige kele lai koto leleve vai volelai olai vole dulugei.⁴Da evige ai ese volea koto leleve ke evisi ava. Lailoi mamau au basuale lai loameale ke abo age da evisi sisilalu. ⁵Iale di kakolo da ko kisaiai olale lailo konenia volelai isiviai volelai olai basuale kou kotou doga olie solilu isito abo memila lailo koneni lavigelu ige lai eviale koto kela kou. ⁶Volelai olai vole dulugevei keu bai kosealu lai DILAVAu ola ai, au louale keta ave la memila evige basuveu loui avoe, vali baita lai uveve kele volelai olave isi vole dulugeve iale kelate ai vole agisi melitigeve.⁷Kosealelu ata seleavei loui aveo IESU KELISO keu ata olie solilu, koto kateale loui IESU vai toela tivale ataeala kea. ⁸Sele kateivalelu lamiga neniaveve ataeala seleaveva. Kaeivaga ataea sele nona ke evisi la hauivale ke kalevai, lai ibila agie soliva isito lale lamiga neniaveluaga lai davana ba agive.⁹Iale olea IESU KELISO koto evisito kalevai abo ola ula ai abo huhui nona louvale kea ba DILAVA luvita igal toalivelu bele. Isito olea DILAVAu koto evisi lovai tivale keale DILAVA ta voveta luvita igalitoai ui Otogoe. ¹⁰Iale isoho ata vadeu lae loi IESU koto loue solisi au sele nona louge momai ke vai lai ou uvue vaevalive isito loui kosea DILAVAule ba a hoeaseavai.¹²Da olale lalai koto voleta lougei, isito da ola solilu levaleva kole koto bahata loui vali voleo da laeo loige lai ba ke nonate ai ba keu sisilate ai, ke belalaive. ¹³Ai uvutatae esea kove uale kea abo sisila koto alu hanavai loui avoe ale duave di kotou kele kateai ulu.

3 John

Chapter 1

¹GEIASI dau ekalesia naligevale kosi kitae dala kou, da di uvu bahata vai aele vaeavale keluga da levaleva ko alu hanavalu. ²Di kakolo da huhuige ai uvu keu duave, iale da olai DILAVA daluiavai olale ai uveve keu doadoai duave olisi ui. ³Evievi ata volea loalea a avale nona keneni dalu lougelu, ige da evisi alu sisila kitae alu. ⁴Da kotovole evisi sisila kateale asolive isito a ai evievi kele a haudua ale, keluga da ke evisi alu sisilalu laea di esea aveve dua kateale age.⁵Di uvu kakolo a keu DILAVAu hauai ata agigei oe otovege navava, kea vadivadiai loige keu hau duavela ke ava DILAVAu haule. ⁶Iale ata kea loalea a avale dua ke loui da laviava isege ekalesia kea abota ai aveve dua keta loui da laviava ige keu duave, DILAVAule ivai aule sisilai. ⁷Kosealu kea DILAVAu lovila abo ke ai oiva ata haiveive. ⁸Iale ekalesia lai loea ata kea DILAVA hau age ukale ata dulugei aboili DILAVAu hau aso.⁹Da levaleva vole kisaia vai a uvale o keveo hanavalu, isito dai otolobisiu di koto ke evie solisi amiga letata vai olai ekalesia keneni naligei. ¹⁰Iale da loluaga au vadeu ale keneni lalai loui isi lolai kotou toela louale keta ba lalai loui, isi loi vavale sele nona louale keta ba loui la haivei, isi ekalesia avoe vadivadiai loige keta homasiavei agisi oe otovelivelu ola solilu abo haivuge au ekalesia olilivelu.¹¹Ialelu di uvu kakolo ata aveve toela kateale alive, isito aveve dua ula age kosealelu, aveve dua ale kea DILAVAu ataeala kea isito oleu aveve toela ale keu DILAVA ata olie solilu. ¹²Isege Demetilis keu aveveu dua avale ata ige ata moeagaea loui avoe ata keu atau dua, kosealelu keu huhuige eu kuva leleve lovai koto leleve evisi lovale ata. Ige lota dibage keu atau dua, iale la dibage lota dibage keu atau dua. Uale la dibage lo koto lelevela ke loulu.¹³Da olale lalai nona vole lougei isito da homasialu levalevale loulivelu. ¹⁴Isito da olai laeo solekai loige lai voleali ui ba ke loui belalai. ¹⁵Da olale au udua aso, ai kakoluvuia bahata koveo uale kea alu loui avoe ale duave iale lo bahata koveo uale lo ko neniai loi kakoluvu kelai loui kosealu lale duave, di nonau kele kateai ulu.

Jude

Chapter 1

¹Dau Dieimisi ko Diudi IESU KELISO hauve avale ata ke vole dala kou, iale DILAVAu la agigeale lalaiga da levaleva ko kisaiava da lulele lailoi mama DILAVA keu lalai olage IESU KELISO keula naligeva. ²Iale da olale DILAVAu lalai uvuai au uveve dua lameale kele ui tigeve.³Di uvu kakoluvuia DILAVAu lailo agigeale koto ke da memila huhuai olai kisaiai la haivei isito dale koto vole loui la haivei koto keu kosealu. DILAVAu au kotou tava igali loui vai au ata vaveale keu kosealu, ataea la seleaveva neniai uve. ⁴Kosealelu ata moeagaea DILAVA diba soliale kelu abole sekiai loi la seleavei abou loui avoe DILAVAu au isivi vai lailo vaveale kele lailole lai loi ulake lailole agei koto katealelu abole abo vavau isivi ke agei isi keai lailoi kosive IESU KELISO keta abole vovohogei, memila bukau vue loui avoe ata kateale DILAVAule ke agigei toelatigei.⁵Katealelu da olai bukau koto galave vole loui lahaivei. Lake evisito isoho momaeavalu memila vole DILAVAu Iselala ata Egpti vata kele lohomegei lolu iale vali voleo volea abo evievile homasiai DILAVA kalevai tige DILAVAu ke kavege vovoatilu. ⁶Isi koto vole kota huhuave DILAVAu au vuvune ke eue au anelu vavei agisi eue otovelu iale volea DILAVAu ola ke homasiavalu, abo kateale age abo seinita umuve agi setene uale vatava gusuai uale keveo otovelu. Abole keveo uale DILAVAu valiu loige venele vaugei.⁷Isi o abuti Sodoma Gomola ke huhugeve kea vavale ovoleta uale kea tebahamava malahaea voleali navai aveve toela voleali ava, isege keatea voleali navai aveve toela voleali ava. Abo kateale avaga DILAVAu davanaeabe venele vaugelu. Iale aveve keu lailo haivelu kateale ale keale venele navai. ⁸Aveve kelate seleivale atale kea nai naoai loui avoe lo nai naole ivage keu DILAVAu avevela keu kateai vole seleavei abo vavale aveve toela aevei abo vava vai toelativa, isi DILAVAu ivi vai toelativa. Ivive loui koelehama loui avoe DILAVAu siau keu goada solilu isi otogo uvue uvale kelai kotou toela loueviva.⁹Abo kateaito anelu kosive vole Maekolo keu kate solilu keu memila Mosese vava valivelu seteneti volelai loulu, ige Maekolo setene laviai avoe kalege kosiveluba ai aveve loui Maekolo koto kateale louale ke kosealu DILAVAu ba vai kotole vaeavai vesuiavai. ¹⁰Isito seleivale atale keale abo valevile diba soliale kelai loui evasiavei abolai kotou toela lougei isi ovou avale kelate ai abobiga agisi toelatisi ugei. ¹¹Iale atake nohovu kea Keiniu koto lehosivale kelate ava isi Baelamiu moni agilivelu isivi kitaele kelate ava. Isi kolau DILAVAu koto homasiavai au ula avale kea katealelu DILAVAule kavegabole vovoi.¹²Kea avale keu kosealu ekalesia laea sisila lovi asege ata kea loi laili igali toale keu momolu late. Kea lovi agisi isi vole vave solisito abo ulaea lovi iva aveveabe keu goe late hebulu loi goe uvui vai tige veniu loiesoliale kelate kea idiu baie soliale kelate, ataea idike tohoai katuge kea giliale late. ¹³Isi kea davalau vuloai vaea loi momolu gonele katuale kelate iale ata kea matiu aveve ale ke momolu late isi kea didiu hadai lotivale kelate aveve katealea lailo haivege DILAVAu abolai vatava lohavahavai bukai uale keveo abole vali baita ugei.¹⁴Adamule lavisi loale naba seveni keu Iunoka keu memile belovetai atau toelale ke lavigei avoe, evive kosiveule au Anelu moeaga moeaga lohomegei aboili loevei. ¹⁵Aule loluaga vatau ata ko neni agisi loi aveveabe toela kaoai. Ige DILAVA diba soliale kea aveve toela ai, kotou toela loui DILAVAu ivi vai toela tivale, ke aule kaoai ibilaeabe vavei. ¹⁶Ata seleavei oivale ata kea vali bahata voleali ugologolo ai isi abobiga letatavei abo isivi ula ava. Isi olai ata sovaevege ataeale isiviabe ke ulagei.¹⁷Di uvu kakoluvuia, lailoi kaka IESU KELISO ke mohohoeabea memila koto vadeu louale ke huhuave. ¹⁸Abo la haivei loui avoe vali kou loi vesulive age ivivela ata voleale ba kobekavai la evasiavei koelehamai ataea aveve toelake ula agei. ¹⁹Ata keale la bedovege lale ba voleali ugolo goloave kosealelu Munana tuvuteu aboili ue solialelu abo vavau ola ke aeviva.²⁰Iale di uvu kakoluvuia lamiga hoeaseaveve isi lai evievi kele meliai uve, Munana tuvu ke vuvunele meliai daluiavai uve. ²¹DILAVAu au uvu huhui lameale ke huhuave isi lai uvu vai avole vaeavave, isi inohovele ulivelu lailoi kaka kitae IESU KELISO keule laili ui lalai uvuai ukolikoli mauli lamei.²²Isi ata volea malomalo avale kelai uvuai haiveve. ²³Isi ata volea aveve toela kuvala tivale keta agigei loi haivege valivelu DILAVAu ukolikoli mauli vavei isi ata volea aveve toela kitae ale kelai uvuai haiveve, isito aveveabe toela ke gogoniai amigalu vabua eledage ata vava.²⁴Da nonau vaoveko louge evive, DILAVA igali keu siaute keule la avale toela kele la dobalive aule la naligei isi aule lai aveve toela ke uliai, la agisi eue tige lale atagavele ui sisilai. ²⁵DILAVA keu lailoi DILAVA igali iale DILAVA ke igalilega atagau ulu ivi kitae, meliu siau kea ulu, kea memila avoele ui loale aike ui tiale vali baita abole ui tigei iale kela lailoi kaka IESU KELISO ke hanavage loaleu aveve toelale lailo agigelu, koto lelevela keu.

Revelation

Chapter 1

¹Buka kole aveve volea hogoluviale, Kealai lolivelu age. Dilavaulesu keliso laviage, au anelu vole hanavage loi, vaoe vadeuia loiveve ke koui da laviai avoe aveve koea, aike solekata daiai loeviva. Iale daolale a ko loui dilavau ata ke haivege. ²Dau di ivila John “Dioni” iale da vadeu ivai, eviale. Dale kisaiai la haivege, lale dilavau koto evisi lesu kelisou lovale keta evive. ³Oleule ataea minale lavisi koto ko do davege aule sisilai. Ige olea koto ko evisi ale keale abota sisilai. Kosealelu buka kole abo vadeu kisaiale keala kou loiva.⁴John dioni dala levaleva ko kisaiai eisia vatavae dubu seveni ‘7’ lalai hanavalu. Da olale dilava keu la huhugei. La hoeaseavege lale kele u dua ave. Dilava keu memila ui aike ulu isi aule ba loi. Munana tuvu seveni ‘7’ kea dilavau telon a vavale, uvale kea bahata la hoeaseavei, abo uvu lamei la hoeaseavelu. ⁵Ige iesu ta, ke late ava. Iesa keu dilavau kotole meliai loui ata haive dua ava. Isi keu voelele kobekavale kea ese univela keu kobelalu. Ia le keu vatau kosi bahata ke leivigelu. Keu lailolai olai au uvu lailoamei lailolai voelealu. Isi kele lailoi aveve toelale, lailo agigelu. ⁶Keu lai lo agigege, lailoeale dubuve hau avale ke late ai mamave lovi ai. Iesu keliso keu ata melite isi ata siatue. Iale aule vali bahata ui ata nimabegei. Katea le lu lai vali bahata ivive hoeaseavai. Koto leleve.⁷Evive, iesule Goeu adale ugulumai loige ata bahata eale ivai. Isi vai kavale ketaeale ivai ige vatale ata bahata keale ivai. Vabuiavai, alio kavai. Iale da louale keule lele olisi. ⁸Lailoi kosive keu ata vuvunete ata. Keu memila ui. Aike ui, loivale ata, iale aule ba loi. Keu loui avoe dau vale vile keu gala o omuka. Daelega vale vile ko nenia loale keule, to ta daele vesui.⁹Di kakoluvuia, iesu keliso ke vileoga, lai uvu igaliai, ataea dilavau adau valale uveve nona ke loui haivege, ataeale evisi vateu tuvu lailo vavegei. Iale kelu lai homasi kalevai to kele meliai ui. Dau data dilavau nona loui ata haivei kosealu. Iesu keu dilavauvola keu. Ige ataea davai davala minae vata vole batimosi aeleni kele vaeavage da ulu. ¹⁰Iale dilavau valiu nile “bulave” kele munanave tuvu los davai uditilu ovuvunetilu ige da kota vole isute evige biseu o kibi uvu ale ke late di iae lolu. ¹¹Keu loui avoe avadeu ivaluage ke kisaiai dubu seveni ‘7’ kelai hanava. Dubu vole ‘ ephesus ebesesi o kele ulu. Ige volela smyrna simana o kele ulu ige voleu pergamum begamamu, o kele ulu. Ige voleu thyatira taiatala o kele ulu. Isege voleu sardis sadisi o kele ulu. Isege voleu Philadelphia biladabia o kele ulu. Sege voleu ‘laodicea laodisia’ o kele ulu¹²Kateige da vovolovai dalu louvale ata ke ivai. Isi vovolovai ivage. Ati seveni ‘7’ golota ale kea atagai ulu. ¹³Iale kea minale ata voleu. Atua ese late keu ogona dau egete katulu isi golo ta ale beleti kela au gogo umuvale o biale keta lavisi ulu.¹⁴Ige kineve numu kea taealeu goe taete ke late. Ige niveu atagaleu veneu voda late. ¹⁵Ige genaveu atagale keu. Abo auli vai venele vauge nai taoai levokikiai uale ke late. Ige kotove keu eu loi eavu olisi dobai luluale ke late. ¹⁶Ige adave vaiteve keveata didi sevenia ‘7’ ulu. Ige gaia vole igaliu aiveu vaki voleo inoasege vaki voleo inoai uale keu aivele lolu. Ige nive keu atagale keu valiu kalui loi valiu mina vage. Kalui atagale ke late.¹⁷Keu kateige da ke ivai, genavele dobai atau voeleale ke late ai ulu. Ige eu au ada vaiteve ke vai di tatale vaeavai. Da lavia avoe, vabu kale. Dau memila ui vaoe uvale kea kosiabe dala kou. ¹⁸Dau givo sone. Da voeleai kobelale dala kou da ba tota voelealivelu bele. Isio dale vali bahata ui tigei. Isi da voeleai kobelale ke ki ‘key’ valu iale kela dale anaka alavai o bavui.¹⁹Katealelu a vadeu evisi, ivale ke kisaia. Badeuiale, ave loivale, isi vaoe loiveve. Ke nneni kisaiai otove o vaeava. ²⁰Isi to a aike ivale keu kosealu ati seveni ‘7’ golota ale keu nai atagai uale ke dubu seveni ‘7’ ige didi seveni ‘7’ keu di adale uale keu dubu nalia vale anelu seveni ‘7’ keala kea.

Chapter 2

¹Kosineu atiu minale laviale keu tota Dioni laviai anoe "Ephesus Ebeses" dubu nalia- vale kelu levaleva vole kisaiai di koto koseale lou. Loui kosea. Ata voleu didi seveni ") au ada vaiteveo vatagevei- ati sevenia minale giivale keu loui avoe. ²Da lai aveve dua, la avale, ke huhualu, o dibage laea di lovi homasiana solistto, ele havava- isi atau toela ke kalevege kea, laili ve solilu. Kea olale, la seleavei loui koseai, lo fa lesu abositoea. Ige la aveveabe, a boele kaoat ivage ea seleivale ataea³Tale da huhuige laea, meliai di lovi ko, aive vateu tuvu moeaga la agilu, isito la homasie solilu di haule ige. Keu duave bauala keu. ⁴Isito da koto vole louge evive. Laea aveve vole toela igali. La avale keu kosealu. La memila dalu olale keu kital. Isito aike keu eseleve baua. ⁵La memila ale ke huhua ve. Lai aveve dua ke, la kalevatuge vesulut iale tota huhuai kutakavai la memila ale ke ai voleah uve. La ke a solige, dale ba laeo loi, lai ati ke hodovui, lai dubu keu- le ue solisi.⁶15 To la aveve vole ale keu duave. Laea (Nicolaitans Nikolaitenisia aveve toela avale kelu homasialu. Ige data kelu homastalou. ⁷Ige la vole a koto evivale kea lauma helaga o munanau tuvu ekalesialai louale koto ko evive. Koto keu loui avoe, olea abo evievile meliai vale keale, dale louge abole ukoli koli maulindiu voleu indai vale ke vatalai lavisi vale keu koto koseale loulou.⁸KOSIVE REU TOTA DIONI LAViA ANDE SMYRNA SIMAINA DUBU NALAVALE KELU LEVALEVA VOLE KISAIAI KOSEA. KOSIVEU LOUI AVOE DAU MEMILA UIVAOLA UVALE• KOSIVE RE DALA KOU O DAL LUTA UI VAOLA UVALE ATA DALA KOU. DAU VOLEAI KOBELALE DALA KOU. ⁹IALE DA LA iVEGE LA VATEU TUVU KITAE AGIEVEVA. 151VATAL HAU MOLAGAEA LALAI UE SOLILU, ISITO LALAI OTOGOE HAU MOEAGAEA LALAI KOBOAI ULU. DA HUHUI-GE. DIU ATA VOLEA LA LAVIGEi ANDE, DILAVAU LO AGIGEGE LOEA DILAVAU ATA LOLA KOEA. ISITO LA KEA AVEVETOELA AVALE ATA LALA KEA, ABO KATERI LOUITO DIViA ATAOLIEUOLILU・ABO HUHUAI LOUi AVOE, LOEA DILAVA LOVA TIVALE ATA LOLA KOEA. ISITO KEA SETENE AVEVE LOVA TIVALE A.ATABALA KEA.¹⁰IALELU VATEU TUVU KITAEU LAELE LOLIVELU AGE KELUVABUAEVEGELIVE. DA LOUGE EVIVE. SETENEULE LA AGIGEI DIBULALE OTOVEi, OLALE LAI EVIEVI iVAi, AULAi EVIEVI ULUI BELA VESOLIGE LALE VALIU NI ADA ABUTIKEU LAHANI TENI '10' LALE DIBULALE UVE, 151 LAI EVIEVILE GOADAVE, O LA VOVOGE, DALE UIOLI KOLI SANEKA LAMEI. ¹¹IALE LA OLEA GOLEMANEU UGE; MUNANAU TUVU EKALESIALAI KOTO LOVALE KO EVIVE. OLEA ABO EVI EVILE MELIAi VALE KEA, BA. VENEU NAI VODAI VALE KEVEO NAVAI VATEU TUVU VALIVELU TOELE:¹²¹³Au loui avoe, da la uvale, vatava ke dibalu. Keu seteneu amigalu ata agigei nimabigei uvale vatava. Isito lafa da huhuhai lai evievi kele meliai ulu. Ivaga vali voleu uvule di evievi ata antipasti- antibasi keu di koto loui ata haiveva- ga seteneu ataea toela kea ke kavalau. Ige la ke ivai lai evievi ke kaleva solilu, isito la kele meliai ulu. Ige la aveve katea ale keu duave,¹⁴Isito la aveve vole ale, kelu da homasialu. La vole a baelamiu koto ke evisi, au memila vadeu ale ke late ava- memila vali vole baelamu keu ata vole baelaki, ke haivuge au tia leu diu ata ke haivegei, figigel toelale tige. Abo aveve toela ale keu kosealu· abo lovi agisi kaiva kukulu otovui kavuiavai to alia vole vavei ilu. Isi vole a keateali navai aveve toela ava. O tebava. ¹⁵Vale la vole a, memila vadeu abo aevivale ke late ava. Laea ata vole nikolaitenisi kea aveve sehingga lake aeviva.¹⁶Jale lai aneve toela ke kalevave· lale ke 1 kaleva solige, dale solekai lago loige, di aile gaia inote loale keta atau toela ke kavei agisi toelatigei. ¹⁷Jale la olea koto evivale. Ata ker munanau tuvu ekalesia. Atalai koto louale ko evive. Keu loui avde· olea abo evievile meliai. Vale ke dale otogou lovi vole ivive mana ke agisi vavei, vule taete agisi igali galiai vavel. Vule ke le niu dogaveu uale atabeu ba ivi ke ivai lulele alivelu bele. Isito vale ata keule kelelloleleai.¹⁸Kosiveu tota dioni laviai avoe 'Thyatira Taiatalaj dubu naliavale kelu levaleva vole a kisaiai kosea· ata vole igali nive kêu veneu vodale ke late. Ige genaveu atagale keu auli vai vauge venele nai tahoginai levo kiki ai vale ke late- iale ata keu dilavau vola keu· kotove keu kosealu. ¹⁹Loui avoe da la vadeu avale ke ivanhuhuige vesulu. Da ivage laea evievi ataza vole_ lai olai o isivia voleali vale keu duave. Baua, ige ave sisilate kou bosiat ulu.²⁰Isito la aveve vole dogave age, da kelu homasialu. Aveve keu kosealu, keate vole(queen jezebel diedibelo) keu amiga vai beloveta o silava seleai, lounavoe dau dilava nona loui ata hai vevale dala kou- ke loui seleavei lohomegei aveve toela ai. Louge kea vole a keateali navai, seleavale silavai kea lovi iva. ²¹Da vi malihai olale keate keu au aveve toela ke kalevai. Isito eu olae solilu, au avaleke kaleleivelu. Isito vi meliai ke ava.²²Tale da louge evive. Dale keate ke vai olea avoluvita navivale keta agigei vateu tuvu ketae vaveí- abo toela ke kaleva solige dale ke ai. ²³Isi keate ke lovai oivalle keta dale kavei. Ige vali velu ekalesta kea ke ivai valivelu. Dibage. Dau atala uvü 151 huhuiabe ke ivalela. Vale da, la vadeu avale ke ibilave igali galiai lamei.²⁴Da huhuige la vole a taiatala keveo vale, keate ke koto evisi lovai the solilu. Keate ke lovai tivalle kea loui avoe. Loea seteneu aveve ke bahata ai dibalu au loeoloige lo ba aveveve ke le otolovalivelu bele. La lelu louida ba lalai loui la agigei sivatilivelu bele. ²⁵Isito koto ko igali da lalai louge evives la aveve dua avale ke le meliai unaga da tota loi. La ivei.²⁶Iale vali kela olea abo evievile vale kea di lovi kole havai vale keale da loi vuvune vavege abole vata bachata nalta. O nikovai ²⁷Di mamau au vuvune o siau damuaule ke late dale di siau vavege abole ata nalievei abo tobanata aulita mikisia sosibani avaga abo kavai bokoi ge, vusale ke late. Ataca evieviu kosahovoi. ²⁸Da di mama vileo vale ke late dale vuvune vavei, vau alavalivelu didi o hoba keta vavei. Didi keu anelulau ke lougena. ²⁹Jale la olea koto evivale kea koto ko evive munana tuvu ekalesialai louale ko. A homasi- age. Aelela keuza evige ablela keu. Ai ibilao davana tela keu.

Chapter 3

¹kosive le keu tota dioni laviai loui avoe sadisi dubu naliavale kelu levaleva vole kisaiai kosea ata keu dilavau munanau tuvu seveni ‘7’isi didi seveni ‘7’ vatageale keu loui avoe. Da la vadeu avale ke ivalu. Ataea huhuige la kea nita uale ke late. Ai aveve dua ava. Isito da ivage lai uvu keu toelale keu atau voeleale ke lateala uva. ²Ia lelu kobekavai laele aveve bole duaea uale kele melihamai uve. Oloivaga keu laele uesoliva. Da ivage la vadeu avale keu dilavau nile nenie solilu.³Di hau avale ataea memila laeo tai la haivege la koto ke eviu dua alu. Iale ke huhuaive lai aveve toela ke kalevai kuia kavai koto ke evive. Lale tota kuiavai loie solige. Dale laeo loale vavolou atau loale ke late aige la ba da loale vali ke dibalive lu bele. ⁴Isito la volea sadisie uale kea lai ogona kea dogave ula. Isi dualelu. Laeale ogona taete katui daluvita uve.⁵Isege olea aboi evievile melialuaga abole ogona taete kateale katui. Ige da ba ukolikoliu bukau uvue iviabe hohoalivelu bele. Isito dale di mamaa aneluiabeta vudile lavisi lavigei koseai ata koea di ataeala koea. ⁶Iale la olea koto evivale kea munana tuvu ekalesia atalai. Vadeu louale ke evive. Lamigalai. Ilivelu ukoli koli mauli agive.⁷Kosive le keu tota dioni lavia avoe biladabia dubu naliavale ata kelu levaleva vole kisaiai kosea kosive keu ata tuvute. Isi ata leleve. Memila deividiu vatau kosive olisi au vuvunele ata naligeale ke late aule avota otogoe kosive olisi au vuvunele. Anaka alavage atabeu ba bavulivelu bele isoho au bavuge atabeu ba alavalivelu bele. ⁸Kosive keu loui avoe. Da la vadeu avale ke huhualu ivave. Da lalai anaka vole alavale ke atabeu bavulivelu bele. Da huhuise lai meli ke neniai melitava solilu. Isito laea di koto evisi kele melitavai da vovoho solilu.⁹Evive. Ata volea seleai loui avoe. Loea dilavau lo makagealela. Diu ata leleveala koea. Abole huhuai loui koseai. Loea dilava lovai tivaleala koea. Isito kea seteneu avale ke lovai ai tivaleala kea. Iale dale ke lohomei loige lai genau valale kome bokoai vata bisi la hoeaseavagei. Katealelu abole luleleige da lalai olai la dulugeva. ¹⁰Da memila la lavigei kosealu vateu tuvu kele goada ve. Ige la di koto evisi avoele meliai ulu. Iale aveve toela kitaeu vaaleloivale ke valila. Dale ata bahata kea evievi kaoai dibai. Isito toela ke uvule dale la nimabigei. ¹¹Ivave da loiveve keu aike vuguvugualu. Iale da ola soliale ataea lai ibila ke vavoloai agilivelu ialelu lai aveve dua kele goadalivelu. Da loi vale la ukoli koli saneka mamei.¹²La olea lai evievile goadale ogiliale ke letatavagege abole di mamau dubu hade ke late ai lavisi meliai. Vali bahata lavisi ugei. Di mamu ou dogadielusalema hanavage otogole dobai loige dale kele ivi aboele kisaiai. Di mamau ivi isi di iviudogata aboele kisaiai. ¹³Iale la olea koto evivalea munana tuvu ekalesialai louale koto ke evive.¹⁴Kosive le keu tota dioni laviai avoe laodisa dubu naliavale kelu levaleva vole kisaiai dosia kosive keu kotou umuka. Keu au kotole melite. Ige kotove keuleleve ula. Vale vile bahata avale kosive. ¹⁵Iale au loui avoe. Da la vadeu avale ke ivalu da dibage la kea vuvune solilu isi libia or davae solilu. Iale da olale la vuvuneage keta duave o la libiage keta duave. ¹⁶Iale la kea ke late. Ekalesia avevete kele vuvune solilu. Isio la kea ekalesia aveve agiisi vatau aveveta igalioalu. Katealelu. Da la homasia velu iale dale la agigei katui.¹⁷Laea loui kosealu. Loeahau moeagatea. Lo valevile moeaga agiale kele lo nenive ula. Lou uveveu duave. La kateai louito la nohovu. La vateutuvule ui la kea hau moeaga site ataea. La ke a deu kobolo ta uvale ataea. Isi la kea ni kelote olievelu. Lai uvu keu kateaito la ke dibae solilu o simalalu. ¹⁸Ialelu da la lavigelu. Evive. Loevelivelu daele golou dua ko agive. Isi kele hau moeagate olive isi ogona taete daele agisi kolovuve. Ige la vavau kouata ui matiavale keu vesui. Isi niu mulamula daele vioai vai lai ni uliave ige lai niu duage kele niave.¹⁹Da di olavale ata bahata kelai isuta loui kosealu ke kalevave. Ige abo ke kaleva soliage dale aveveisute abolai hanavage. Abole kalevai kele huhui dua ai. Aboi aveve toela ke kalevai. ²⁰Da louge evive. Da anakale lavisi anaka kavai kelokava o luluiva. Ige oleu ke evisi anaka alavage dale ove uvue tai avoi lovi ige. Eule dati lovi isi.²¹Iale olea abo evievile meliale ke dale vuvune vavege abole di elona vavale ugulelemai ui. Dau di evievile goadai o meliai. Di mamau telonale beba ko lekovea iave ivaavoti ugulumai ulu. Iale ke late lata ave. ²²Iale olea koto evivale kea munanau tuvu koto evive. Ekalesialai louale ke.

Chapter 4

¹Koto katealeu vesusege da ivasege otogoe anaka voleu alavalu. Ige ata leu memila dalu louge da eviale keu kibi uvuale ke late. Tota da laviai avoe. Koveo loige da vaoe vadeuia loiveve ke da a haivui. ²Au kateai lou sege solekata munana tuvuteu da mali hase ge. Da otogoe ivage. Kosiveu au telonale ugulu mai ulu. ³Ke ivaleau vuleu dua abuti. Diasiba isi kanilia ke kisai late. Ige telonave ke vavale haegiu katui lotiale keu vai voleta dalu. Haegi ke kisaiu vule vole emelaleu tegiale ke late.⁴Kosive keu au telonale ugulumasege eloda bahata tuenti voa ‘24’ kea vavavele ugulelemai ulu. Aboi telonate kele. Igaligaliaive. Kea ogona taete o tobate katui saneka golota ale ke agisi aboi kinele otovelu. ⁵Kosive telona kele vaelau leasege hatau kavai lulualu. Isege telonave bu. Dive kele ati seveni ‘7’ kea vodai ulu. Dilavau munana tuvu seveni ‘7’ keala kea.⁶Kosiveu telona vudi kele vale voleu davala ke lateu ulu. Isito keu e leleve olie solilu. Keu bevali ke late taeai ulu. Isege ove bole ni volete abutita abutitakea kosiveu telona vavale ulu. Kea nita uale vavaeabe bahata kele niu bai ui lotilu.⁷Da ke iveale. Bolue ovo laioni ke late. Ige voleu bolomakau ese ke late. Ige vole kei niu atau ni late ige voleu bubuavale duna ke late. ⁸Nita uale voa ‘4’ kele akoma bahata sigisia ‘6’ ulu ige vavaeabe bahata kele. Isi uvuiabe kele niu baiu bahata ui lotige vesulu. Iale keale vali bahata ane kotava koseale lougei. Loi kosive ke igaliu ata tuvute. Keu loi dilava vuvune, o siaute. Keu memila ui, aike ui loivale ata. Iale aule ba loi.⁹Kea kateai ane o kotava loui telonale ugulumale eXXXX hoeaseavreviva. Kosive keu vali bahata uvale ata. Iale abo ivive loui letatavai loui avoe au kitae. ¹⁰Abo kateige eloda tuenti voa ‘24’ kea kosive ke vudile kome bokoai hoeaseavae viva. Kosealelu keu ukolikoli kosive. Iale kea aboi saneka ke tohoai telona kele vudivele le le vaeviva. ¹¹Isi loui avoe kosive au loi dilava. Au siauivale ata. Iale ataeale ai ivi letatava, a hoeaseavage keu duave. Kosealelu a igalila vale vile ko agelu. Iale ai ola ulalega vale vile ke ninia daiai ulu.

Chapter 5

¹Abo kateisege da ivasege telonale ugulumale kosive keu buka vole egete viliale ke vatalalu buka ke abo uvuveta iavetale kisaiai ke omomai silu bahata seveni’7’ agisi ke siluiavalu. Olae savalu atabeu buka ke alavai kisai ke dodavai. ²Ige datota ivasege anelu siaute voleu genuhamai toai avoe. Ata vadeu duaule loi silu ke bodiai otovei buka ke alavai o keoai.³Au kateai louge. Abo otogoe kaoai vatae kaoai kumoe o odavae kaoivaga buka ke vai alavai kisai ke vai dodave ve ke atateu ue solilu. ⁴Ige da ke ivai alio bosi alu. Kosealelu buke ke alavai kisai ke dodavale atau uesolilu. ⁵Da kateige eolda voleu dalu loui avoe. Alio kaleito kokeveo nia. Ata vole melite o goadate laioni ke lateu diuda ta deividi kea ata voleu. Goadate loale keule buka ke vai silu ke bodiai buka ke alavai.⁶Ige da niasege mamoe ese voleu kosive telonau vavale lavisi ulu. Isege ovo voa ‘4’ ni moeagate isi eloda tuenti voa ‘24’ kea ke vovoai uevelu mamoe ke abo medula kavai biale ke samaguveu ulu. Ige mamoe kele kaudave seveni ‘7’ isi nive seveni ‘7’ nive kea kosealu. Dilavau au munanau tuvu seveni ‘7’ ke hanavege abo vata bahatale tievelu. ⁷Iale mamoe keu tialeu telonale ugulumale ke ada vaite veo bukale ke valu.⁸Keu kateisege hau le kea bo ‘4’ niu bai moeagamoeagate. Sis eloda tuenti voa ‘24’ kea loalea mamoe ke vudile dome bokoai vata bisi hoeaseavalu. Kea bahata igali galiai gila late ke vatagei golota ale baidisi keta agilu. Dai disi kea ulule senisi hagote. Kitaeu ulu. Senisi o, oele hagote keala dilavau araea noinoiavale ke o, daluiavale ke.⁹Ige haulekea nogolio ane vole dogave louale keu kosealu. Avoe au atau dua. Iale a buka ke vai silu ke bodiai lelevai buka alavage duave. Kosealelu a voeleai tatea ivila ai agigei dilava vavulu. Bese bahata, koto bahata, vata hahata ata bahata agigei dilava vavulu. ¹⁰A ke agige. Kea dubule hauivale ke late, ai dilavau hau ai ata haivei oai, abole vatau ata bahata haivei nimabigei ui.¹¹Ige da tota niavevela anelu moeaga moeaga atau dodava site ke ivege. Kea dilavau telona isi haule ke niu bai moeagate isi eloda ke levilivei ulu. ¹²Abo isuta loui avoe mamoele abo kavale le keu ata kitae olilu. Ige dilavau siau o vuvune, hau moeaga, lulele,siau agisi vavui. Isege ataeale iviveloui letatavai hoeaseavai loui koseai keu kosi kitae. Loia.¹³Ige da evisege. Otogoe uvale, vatale uvale, kumo e o odavae uvale. Isi davalale uvale kea bahata ane vole louale keu kosealu. Avoe telonale ugulumale. Isi mamoe ese kea atagai siau kitaealu. Iale lai iviabe letatavai vali bahata hoeaseavei. ¹⁴Abo kaeai lousege haule ni moeagate. Voa’4’ kea loui avoe ito. O. mana lo olale koto keu leleve olisi. Ige eloda kea kome bokoai vata bisi hoeaseavaevelu.

Chapter 6

¹Abo keteisege. Da ivage mamoe keu sol’u ‘1’ levodiage. Da evisege hauleke. Voa ‘4’ kele voleu loui avoe, lo ige kotove keu katau luluale ke late. ²Kateai louge da ivasege osi taeteu vele vai lolu. Osi kele ugulumale keu diba vole vatalalu. Ige abo tulaliavale kosia sane kate vai vavuge ke siau kitae vai tai ata kavei agigei loi.³Ige mamoele keu silu tu ‘2’ ke lebodiage hau le ke voleu loui avoe loi iva. ⁴Da loi ivage osi taoteu velevai lolu. Ige abo tuvali avagaia egete vole vai osile ugulumale atake vavulu. Ige ke vai olale vatau atae vole kaei taotigei.⁵Ige mamoeleu silu naba ‘3’ lebodiage da evisege hau le voleu loui avoe loi iva. Ige da se osi bukateu velevai lolu. Osi kele ugulumale keu vatau loviu isu valivelu sikele vatalalu. ⁶Ige da evisege haule voa ‘4’kele kotou loi loui avoe atabeule vali igalile lovialuaga. Ivilave keule vadia igali ke ibila late ai. O isoho i bilave keu gobeu abutita i galita kea i bilave late ai. Isito lovi vauvale oele isi uaini kea ba vesulivelu bele.⁷Ige mamoe le keu silu naba voa ‘4’ ke alavage da evisege hau voa ‘4’ le ke voleu loui avoe loi iva. ⁸Ige da ivage osi ni voleu velevai lolu. Osi ke vava u atau voeleale ke vava late. Iale ke ugulu mai loale ke ivila voele. Ige abo voele ke vuvune o siau vai vavulu. Ige au voele vai loige. Ataea tuvalile vovosege, botou ovoea toela kea uagevege vovolu. Aveve toela kele ata moeagaea vovolu. Volea odavae tai hogoluvilu.⁹Ige mamoe le keu silu ‘5’ keoage. O. Alavage dilava hoeaseavalive lu vule vitale ke val ale da ivage evievi ataea vatae dilavau nona loui ata haivege abo kavege vovoale kea navai ulu. ¹⁰Iale keu genuhamai, toai abo loi kosi kitae. Au ata tuvute. Au koto lele ve louvale ata. Ale ba vali vadeule lo kaveale ko agigei kotale oto vei. Nonave ai lo kaveale ko i bila vavei. Kavege vovoi. ¹¹Abo kateai louge kosiveu ogona taete i galigali ai vavelu. Isi loui avoe.usege valivoleu veusege ataeau la kaveale ke late ai lai kakolulu voleta kavege vovogeto. Da ba ibilavelu ke neni kavege abota vovoi. I alelu se kaiai ui maligeve.¹²Kateai louse vesusege mamoe keu silu vole ‘6’ ke alavage hamu kitaeu katuge, vau loaleu ogona bukate ke late. Ige batau tao aleu atau tao late. ¹³Ige didia otogole keiohovoi lavulu. Ige hebulu kitaeu luige idiu bai vovovea la vuale ke late. Tumuguve kea lavulu. ¹⁴Kateige otogou beiba doguale ke late ai uesolilu ige vatale talaea uale kea tohoai aboi lovo kalevalu. Ige davalau uvule motu motu ke nania tohoi itat ilu.¹⁵Aveve katealeu loige gamania kosive, ou kosivea, ou kosivea, hau moegatatea, tuvaliu kosivea. Ukavai oivale kea bahata talau valae tai volea vuleu vae, hogoluvisege, volea manu valae hogoluvisi. ¹⁶Isi talata, vuleta, toiavei koseai, tohoai loi lo bavage lo kosiveu telonale uale keu valivelu lo ive solisi. Ige mamoe keu lo kave kalevai. ¹⁷Tuvuiabe vali ni keu loige. Atabeu ba kele lavi livelu bele.

Chapter 7

¹Koto katealeu vesusege da ivage anelu abutita abutita kea vatau deli abutita abutita kele lelesis hebulu abutita abutita ke bavuevelu ige nenile katui loi bologelivelu bele. ²Ige da tota ivasege valiu velevai loivale keveo anelu voleu. Ukoli koli dilava ke silu vole vailoi loui avoe. ³La bea davala kitae. Isi vatau vale vile dikaeavelive isege. Lai luta dilavau atate kea valile silu otovegeto. Ba hebulu vaveige abo ba loi ba vatakave agisi toelatigei.⁴Abo dilavau atate kea valile silu otovege vesuge. Da laiai avo iselala ata lo silu geale moeagaeabe keu kosealu uani handele voti vo taosen (144,000). ⁵Uani handele voti vo taoseni ke galala koea. Diuda vile 12,000 Lubeni vilele 12,000 Gedi vilele 12,000 ⁶Asa vilele 12,000 Natalai vilele 12,000 Manasa vilele 12,000⁷Simeoni vilele 12,000 Livai vilele 12,000 Isaka vilele 12,000 ⁸Sebuloni vilele 12,000 Dioseba vilele 12,000 Benidiamen vilele 12,000 Anelu keu kateale loui da lavialu.⁹Koto katealeu vesusege da ivage ata bahata, vata bahata, koto bahata kele. Ata moeaga moeagaea loevei kosiveta ta mamoeveta telon valale leleisi ulu. Ige ataea ba ke dodavelivelubele. Ata isutelu louive. Kea ogona taete katui oelebamu o niu vana late bokoai vatagelu. ¹⁰Abo bahata genuhamai toai loui avoe. Lailoi dilavau telonale ugulumale keu mamoe keti lailo agigei ukolikoli lailo vavelu.¹¹Anelu bahata kea, hau ni moeagate voa ‘4’ isi elodaea ke. Levilivai telonaeabe vavale kome bokoai vata bisi tuholuai dilava hoeaseavaeviva. ¹²Isi loui avoe loi kosi kitae. Koto lelevela kou au ataga, lulele, melite, ai vuvune keale vali bahata ui tigei. Iale ataeale vali bahata a hoeaseavai ai ivi loui guliguliage keu duavela keu.¹³Koto kea ue solisese. Eloda voleu dalavi ai avoe, oleala ogona taete katuale ata kea. Isi oleveoga kea lolu. ¹⁴Ige da laviai kosealu. Au kitae. Da dibaasolilu isito au dibalu. Da kateai louge. Eu loui avoe kea vatae vateu tuvu kitaele tiale keala kea mamoe taula aboi ogona totoila ale keutaeai ulu.¹⁵Katealeluga ea vali bahata dilavau telona vavale lelei si ulu. Isi dubuve tuvu kele hoeaseavage eu minaeabele ululumai ulu. ¹⁶Iale abo ba vagalai enialivelu bele ige valiu ba aboele tuvualivelu bele. ¹⁷Kosealelu mamoe keule mamoe atau au mamoe lohomegei tiale ke late. Mamoe keu telonale ugulule keule au mamoe lohoege abolai unila tai lohomegei eu hanaetige abole ukoli kol e leleve ke isi. Isege dilavale kea niu e ke uliai. Nimetavaeabe ige uesolisi eloda keu kateai loui da lavialu.

Chapter 8

¹Koto kateale louge vesusege mamoe keu silu ‘7’ ke keoage isoho teti ‘30’ miniti uvule otogoe ata kea doto solisi se kiai uevelu. ²Ige da ivasege abo kibi seveni ‘7’ agisi anelu seveni ‘7’ dilavau vudile lavivale ke vavelu.³Ige anelu voleu golota ale sosibani ke vai tialeu abo golota ale batabata ke vavale lavilu. Vule vitale kosiveu telona keuvudile ulu. Iale au keveo lavisege. Abo hau vole hagote vai vavulu. Isi olale au ke vai dilavau ata bahata guliguliavale ke uvuhaui vule vitale ke adale vaui. ⁴Kateige anelu keu ke vai vulevitale adale lehosivai vauge dioveu vaea tige dilavau hagove ke evisi ataea giliguliavale keta evilu. ⁵Ataea guliguliavale kele anelu keu vule vitale kele veneu nai goale ke agisi sosibani uvule otovei agisi vatae katulu. Au kateisege vaelau leasege hatau kavalu ige manu katulu.⁶Ige anelu seveni ‘7’ kea abobiga kali kaliaito kibi o bise ke uvuevelu. ⁷Ige unila loale anelu keu au kibite vai uvuge. Aisiu, veneu vodai taota lavuge. Vai vatae kavatulu. Vatava vakive volelei idi ke neni a navage kulu kenenia navatilu.⁸Ige anelu naba tu ‘2’ keu au kibite vai uvuge da ivasege hau voleu tala kitae katealeu naisege abo vai davalale kavatulu. Ige davala ivive vole keu taoalu. Isege vakive abutita ke doadoalu. ⁹Ige taoale uvule vale vilea uvale ke nenia vovoatilu. Ige taoale kele boutia ualeke nenia toelatilu.¹⁰Ige anelu naba tili ‘3’ keu au kibi vai uvuge didi moeagaea ati vauge vodale o lamebe late otogole lavui lole hana isi eu dua kele lavuge ea toelalu. Isege e vaki abutita kea dodoalu. Vatau iva abutita kea. ¹¹Didi kea ivala kanesi. Iale ata moeagaea eutoelale ke isi vovolu.¹²Ige anelu vole naba voa ‘4’ keu loa au kibio bose vai uvuge vali ni vaki voleu uani tedi ‘1/3’ keu loalu o gusualu. Ige batau vaki voleu ‘1/3’ keta gusualu. Ige didi vakive volea ‘1/3’ keta atage savalu. O. solilu katealeluga valiu valile neniai kalue solilu. Ige vavile batau diditi ke late alu.¹³Ige da ivai evisege. Ugu vole duna ke lateu. Eule bubuai tai baita loui avoe. Iei nohovu. Anelu abutita igalita keale aboi kibi agisi uvuge vatale uvale ke nohovu. Kosealelu. Aveve toela abutita I galai keale ba aboele loi.

Chapter 9

¹Keu kateai louge anelu naba vai ‘5’ keu au kibi vai uvuge da ivasege ata voleu ki vai anelu voleu didi late otogole dovai loale ke vavulu. Ki keu kumoe uvale ata kea ki la. ²Iale keu ki keta abo uvale abata ke alavage diovekeu lotiale kulu vauge nai dioale ke late. Ai vaeaige vau gusuai loai ulu.³Isege veneu dio kele. Kenaku moeaga-ni vole kea kea vuvune agisi otolovai. Vatae loevelu. Iale ai abe keu kaekou aibaiutuvuale late, keta loevelu. ⁴Ige otogoe ata kea lavigei avoe. La bea, idiu vana, adu vana, loviu vana ke I kalevave. Isito olea aboi valile dilavau silu otove soliale ke uageve.⁵Isi lavigei avoe uagevege abo vovo kale vai. Isito uagevege abo bata, ada igali uvule vateu tuvu agisi ui. Tuvuve keu kaekou aui tuale ke late ai. ⁶Bata ada vole uvule ataeale vovoeve kuva kaoai isito abo ba ivalivelu bele. Uesolige. Isi abole olai vovoi isito voele kuvau ue solilu o voeleu vesulu.⁷Da kenaku ke ivege tuvaliavale osi late. Kea kinele valevoleu golou saneka ke lateu ulu. Isege ni abe keu atau ni late. ⁸Ige kineabe numu keu keatea kineu numu egete ke late. Isege aiabe bai kea. To. Laioniu aibai late. ⁹Ige koeveabe keu valevole aulita ale ke latea ulu. Kenaku kea eule bubuhamai lotige akomaeabe kea umuale tuvalile osia taliota butu hamage umu ai tiale ke late.¹⁰Kea kaeko ke late. Ige deeabe keu ulu. Iale abole abo dete keta ata bievege abole bata ada igali ke uvule vateu tuvu agisi ui. ¹¹Iale ke nibigevale kosi kitae ieu kumoe o odavau vatava ke biage. Divia kttole iviabela abadoni isege gulikia kotole iviabela abolioni koto abuti ke baiveu kosealu keu ata agigei toelativale ata. ¹²Kibi o bise vai ‘5’ kelega aveve toela katealeu lolu. Isege kibi vole abuti uvuale kea aveveabe toelateale ba loi.¹³Iale anelu vole naba sigisi ‘6’ keu au kibi vai uvuge da evi sege koto voleu lolu dilavau vudiu vavale abo golota batabata vole ale ke delilegakoto keu lolu. ¹⁴Keu loaleu anelu sigisi ‘6’ kibi uvuale ke laviai avoe abo memila anelu abutita abutita umuvei e kitae iubeletisi le otoveale ke vaveige abo tai. ¹⁵Anelu abuti butiai umuvei otoveale kelai abo lahani ovagala, bata, vali ni louale keu loige abo hanavege tievelu. Tialea vatau vaki voleo ata kavege vovosege. Vata vaki abuti kea doadoai ulu.¹⁶Ige da ivasege tuvalilu. Ataea osile tiale bahata tu hadele milioni ‘200,000,000’. ¹⁷Ige da naoale ke late ai osile uale ke ivege koveabe kele hau voleu aulita ale kea ulu. Kea kisaiu kosealu. Voleu taoale, vuleu vule bevate late. Isege osi kinea to laioniu kine late. Ige ai abe vale ogovea vule vauge nai vodai dioale ke latea daiai lotilu.¹⁸Aveve toela abutita igalita kea ata moeaga kavege vovolu. Isege vata vaki abutiu doadoalu. ¹⁹Ata kaveve vuvuneu aiabele ui deteabe ketale ulu. Deteabe keu ute late. Iale ketagau ata kavea.²⁰Avevetoela katealele vovosoliale ata kea. Dilava hoeaseava solisito abo adata ale, isiu ivi baeavale ke, golo, siliva, balasi. Vule. Koto site, nie site o site ke hoeaseavei setene lovai. To dilava hoeaseava soliva. Ige aveveabe keu toela kitae. ²¹Katealelu ata kea abo aveve toela avale ke. Kaleva solilu. Isito kea ata kavei eveai, volea keateali tebai, volea hau vavolo va.

Chapter 10

¹Ige da tota ivasege aneelu voleu siauve baua keu otogole dobai loige goeu vavave viliasegehaegiu kineve kele katulu. Ige nive ke vali ni late. Ige genave kea meliai tahoginai ulu. ²Iale keu buka vole eseve alavai uale ki vatalalu. Genave vaiteve keu davalale dalu. Isege ageve keu vatae dalu.³Anelu keu kateaito genuhamai kekoaleu laioni u aivolo voloale ke late alu. Keu kateai aivolovoloage vesusege hata sevenia ‘7’ lulualu o vutoale keu koto ke ibilavelau ke alu. ⁴Abo kateai lousege da olai kotoeabe ke kisaia i. isege otugole koto voleu loui avoe ke kisaialive isito vai mahogova. O kaleva hata sevenia louale ke.⁵Koto keu kateai lousege. Anelu leu eta vatatale dale ke au ada vaiteve ke letatavai otogo bilu. ⁶Isi kotou tuvu dilavau ivile loulu. Isi avoe dilava keu ukoli koli dilava kitae. Keu otogo ai, vara ai, davala ai. Aboele vale vile bahata otovelu. Iale valiu vuguvuguale kele lai ba kedalivelu bele. ⁷Isito anelu seveni ‘7’ keu au kibi vai uvusege dilavau au avale ionive ke loui au beloveta haiveale keule ba loi leleve olisi.⁸Anelu keu kateai lousege koto leu otogole loi da laviai avoe. Iai anelu eta vatatale dale ke adale bukau eseu alavai. O. keoai uale ke vaso. ⁹ Au kateai louge, da tialeu anelu ke laviage bukau ese ke vai damu ige keu kalu loui avoe ko vai ii. Ige aule ai aile koeai vidia o hani koe kateai. Isito ai uvue koeu toela ai.¹⁰Au kateai louge da adavele bukau ees ke vai ilu ige di aile koeale vidia koe ke late. Isito di uvue tialeu koeu toela alu. ¹¹Ige anelu keu da laviai aboe ulivelu a bukau ese iale ke loui vatau ata kosi kitae ke haivege. Vaoe vadeu loiveve ke abo evisi huhuai. Ata lavige volea vata bahata koto vole, kini, vata ko nenile koto kou tai haivei.

Chapter 11

¹Keu kateai louito vavuavale idi egete vai damui loui avoe. Kobelai talivelu divavau dubu kitae ke vavuhai. Dilava hoeaseavale bata bata o kaota keta vavuhaso. Isi dubu kele guliguliavale ata keta dodave. ²Isito kaie dubu ologote ke kaleva. Momai ke vavuhalive. Kosealelu atau toela kea kaie vata ke vai ele ulu iale abole vagala o lahani abutita igalita, isi bata sigisi ‘6’ ke ulule keveo ui dielusalema ou tuvu ke agigei toelatisi o. dikaiavei.³Iale vali kela dale di koto louvale vo abuti hanavege abole ogona bukate ai vali koseale ubule. Uanitaoseni tu handele sigiti (1260) ke uvule dilavau koto loui ata haivei. ⁴Vata bahataea biage dilava ke vudile laviale ata abutita keala olive idi abuti isi ati abuti kea. ⁵Iale atabeu isiviai o. olai ke kavelivelu age veneule aiabe kele loi ke kavei. Kosealeluga. Oleu olai dilavau ata abuti ke kaveluaga abole vovoi.⁶Kea vuvune agiale kele abole otogo bavuge veniu ba lolivelu bele. Dilavau nona loui ata haivesege. Isi vuvune kele abole louge eu hana keale tao ai. Isi louge aveve toela eale vata kole loi. Ata agigei toelatigei. ⁷Ige voabuti keale koto ke loui vesuiavasege kumoe o guliu vai uvale ata keule loi ata abuti ke kavege abole vovoi.⁸Keal vovoge atabeu ba ke agigei abavugelivelu bele. Abole kalevege o kitae kuvale navai ui. O kebeoga abo ata abuti kea kosive vai idiu dole kavalu kelega kosiveu o ke ivihai avoe sodoma ota agubito. Ota. ⁹Ige vatale ata bahata. Koto habata. Ata vole bahata keale vovoale ke iveito. Abavugelivelu belei.¹⁰Vali ke uvule abole sisilai kavuai. Volelai hau hanavai loui koseai. Ata abutita kea vovoale kea duave. Abo koto katale lou ale keu kosesealu. Ata abuti ke vateutuvu kitae vai vatau ata ko vavelu. ¹¹Abole kateisege vali ni abutita igalitau vesuse ge vali vole ni minale dilavaule ata abuti ke lu vavege abole kove kavai. Ige ataeale ke ivei tetehamai. ¹²Isege koto voleule otogole loi toai ata abuti ke lavigei koseai koveo vaea love. Kateai louge ea vaeatisege kaveale kea ivesege ea goele otogoe vaea tievelu.¹³Abo kateisege ologo kitae kele hamu bosiu katuge o ke vake voleu ‘1/10’ kea kosai lavuge. Ata moeage seveni taoseni 7,000 kea vovolu. Isege ata volea nita uale keale vabuai otogoe dilavale dilava ke hoeaseavai loui koseai dilava keu kosi kitae. ¹⁴Kibi o bise sikisi ‘6’ kele aveve toela katealeale ba loi. Isege kibi voleu uale keu aveveteale ba loi.¹⁵Ige anelu seveni ‘7’ keu au kibite vai uvuge otogoe ataea bahata loi avoe. Lailoi kosiveu au voto aboi vuvunele ave vata vai. Vali bahata ata nimabigie.¹⁶Kateai louge eloda tuenti voa ‘24’ dilava vudile ugulelemale kea abo kome bokoai vata bisi dilava hoeaseavaeviva. ¹⁷Isi loui avoe-loo dilava au ata siaute o melite. Au memila ui. Aike uvale kosive alau. Ige lo alu sisilalu. Kosealelu ai siau kitae kelega a vatau ata ko neni nalige va.¹⁸Isege atau toelaea alu tuvuaevelu. Isito ai tuvuteule ba aboele loi. Vale kela vovoale keale kobe kavage ale aveveabe aboele kaoai. Isi vali kele al u belovetavale, isi ata bahata, olea a vabuiavaleata kitae o eseve kea ibilaeabe vavei. Isi olea vatau ata kavevale keta ale vali kele ibilalu kaveso.¹⁹Eloda kea kateai lougeto otogoe dilavau dubuu anakau alavalu. Ige ke uvule maua voleu ulu. Maua keu uvule dilavau basuale vule keu ulu. Isege vaelau leise ge hatau kavage, hamu katulu’ ige aisi baia veni lateu otogole lavui lolu.

Chapter 12

¹Kea vesulege hau vole kitaeu otogole velevalu. Keate voleu, ogona vole valiu ni late katulu o kolovulu. Ige genave valale batau ulu ige kinevele didi tueloea ‘12’ uale keu saneka late. ²Keate keu ese vage vateveu tuvuage kekoalu.³Keu kateisege hau vole ni voleteu otogole velevalu keu ute taote ke late bosive baua. Ige kineve bahata seveni ‘7’ kea ulu kaudave teni ‘10’ saneka. ⁴Ige ute ke keteu otogou didi moeaga tohoalu. Keu otogou vaki abuti kalei. Vaki vole tedi bati ke tohoai vatae katulu. Isito keate vavale ui olai eseveu ugeau uage voeleai.⁵Au katei sege keate keu vou ulu. Keule au aulibedoea vatalai vata bahata naliai. Vove keu kateaito. Kuialai otogoe tai au telonale ugulumalu. ⁶Isege keate keu itai booe tilu dilavau avolu vatava ke kalikaliale keveo tai ulu. Vali moeaga uani taoseni tu hadeleti siti “1260’ ke uvule dilavau lovi vavui nimabisi ulu.⁷Ige ke iae abo otogoe tuvali vole kitae aevelu ige aneluia kosi kitae maekolo keu au anelu dua ke agigelu. Isege ute le keu. Avota au anelu toela ke agigelu. Isi vole kavelu. Kotou isu ulale ⁸Vole kavevaga ute keu dobalu. Ige anelu dua kea anelu toela ke hanavei avoe teve la ba koveo ulivelu bele. ⁹Isi kaeai ute kitae leke vai aneluve toela keta agisi vatae katuge loevelu. Ute kitae ke memila uvale utela. Keule vatau ata bahata seleavegei agigei toelatigei. Iale ivivela setene.¹⁰Ige da evisege otogole toivoleu baita loui avoe. Setene keule vali, vavi bahatale dilavau vudile lavisi lailoi kakoluvu kelai sele nona louvaga abo otogole vai vataekavatulo. Katealelu dilavau vuvune o siau keu seteneu siaute ke leivialu. Vove iesu kelisou vuvune agiale kele aule lailo dulugeve vali keu lolu.¹¹Iale lailoi kakoluvu kea oleve kateai setene leiviai lolu koealelu. Abo momoe voeleale ke vuvunele meliai ata haivei aboi maule ke huhue savalu vovolivelu. Kele moeagaea vovolu. ¹²Iale lea otogoe uvale kea sisilave. La setene vai vatae kavatuale kele. Isito vatae ui davalale uale la ke nohovu seteneu. Lalai tuvu kitaeta lolu dibage valive niu vuguvugualu voelealivelu.¹³Ige ute keu ivage abo vai vatae kavatuge. Kovelai keate ke lovai eseve vo ke uai. ¹⁴Isito keate keu abo dunau akoma abutita vai vavuge bubuai botoe au uale keveo tai ulu. Uteu nilu. Taemi, taemisi isi babu tatimi. Lahani moeagae keveo ulu.¹⁵Ige uteu aiuvale e hanavale e kitae olale e keutai keate ke kavai vaitai. ¹⁶Igeto vatau keate ke duluai akai usege e keu laluva loi aive va kele tiatilu ute o neina kitae keu. Hanavale e ke. ¹⁷Ige ute o neina kitae le keu keate le kelu tuvu ai vovolovai eseabe ke kavelu. Kea dilavau basuale ke lovai iesu avale nonave ke lovai tige. ¹⁸Ige keu tai davalau gone kela lavisi ulu.

Chapter 13

¹Ige da ivasege ovo aihaniteu davala uvu kele veleva lolu. Ige kineve dovea bahata seveni ‘7’ ige kineve kele kaudave tenia ulu ‘10’ ige kaudave kele sanekavea igaligaliai ulu. Ige kineabe kele abo dilava evasiavale kotoe toela kisaialu. ²Ovou toela da ivale keu busikati late. Isito bosive bau a. ige genave kea tagulu gena late. Isito genave kea bosi ai ulu. Ige aive keu kitaelale to vole lainoi ai late. Ige ute le keu au telonau vuvune o siau vavulu. Au meli ke neni vavuge keu siauai ulu.³Ige abo ovo leke kineve vole kavai vusalu. Ige voelealela tota maholige doadoalu. Ige vatau ata ke nenia tetehamai ke lovai tievelu. ⁴Isi guliguliavai ute ke hoeaseavalu. Kosealelu ute keu au siau vai ovo ke vavulu. Iale abo ovo keta hoeaseavai loui avoe. Ovo kou ovo melite-atabeuba ovo ko late alivelu bele. Iale kavalivelu aveve keu kuvau ue solilu. Eu meliai uge.⁵Abo kateai louge seteneu au siau vavuge ovo keu ariuga letatavai kotou toela kitae loui dilavau ivi vaitoelatilu. Isi bata votitu ‘42’keu uvule ata bahata ke kavei agigeitoela tigei ata bahata nailgelu. ⁶Ovo keu dilavau ivi kikaivai loui avoe dilava keu toelalu. Ige au uvale vatava keta toelalu. Ige otogoe uvale ata keta toelalu.⁷Ige seteneu tota au vuvune vavuge tialeu dilavau ata keta kavei au vuvunele ke neni agigei naligelu. ⁸Ige vatau ata bahata iviabeu mamoeu ukolikoli buka u uvue ue soliale kea ke guliguliavai, ovou toela ke hoeaseavalu ata kea iviabeu mamoe abo kavale keu bukau uvue eu soliale keala kea. Vata ta otogota asolisege ukolikoli, huhui buka keu uvue iviabeu uesoliale keala ata kelu guliguliai hoeaseavaeviva.⁹Iale olea golemaeabeu uale kea koto ko evive. ¹⁰Abo ole vaitai dibulage abole ibilave lu ata ke vaitai dibulai. Abo gaiata ole bile abole gaiata ke bisi ibilavelu. Evievi ata kea evievila ke.¹¹Ige da ivage ovo ai hanite voleu vatale velevai lolu kaudave abuti mamoe lateu ulu. Ige kotovekeu ute kitae keu koto late. ¹²Ovo le abo kavai taotiale keu au siau ke neni agisi vavulu. Ige au kele meiai vatau ata ko nen lavigege abo bahata ovole kavai taotiale kelu guliguliai valive nile hoeaseavaeviva.¹³Isege vatale loale ovo keu. Ivai teteivale hau kelete moeaga. Agei louge veneule otogole do bai loige ata bahataeale ke ivai. ¹⁴Ovo keu au aveve kateale ai vatau ata bahata sele avege abo loui avoe leleve ula. Ovole davalale loale keu keveo lavisi ivsege ovo voleu vatale loale keu kateale ai ata bahata agigelu. Isi louge abo avo leke munanave ai ke hoeaseavaeviva. Ovo le abo gaiata bige voelealogo tota kovelale kela bo ke munanave aive.¹⁵Ige ovo vole keu au lu vai vole ke vavuge hadai kobeelalu. Ige ata volea hoeaseava. Solige abo ke kavege vololu. ¹⁶Isi louge ata bahata eseu ese, kosi kitae, monite moniesite, hauivale haue site keneni. Abo ada vaite isi aboi valiu tavale ovole ke kisai otovelu. ¹⁷Iale olea ovo ke kisai abo vatele otove soliale kea sitoae, maketie, ba hau voialivelu bele. Kisai keu ata ke ivita nambavetage keu.¹⁸Da koto vole louge luleleave. Ovo keu namba ke ata ivila keu. Namba kela kou. Sigisi sigisi sigisi ‘666’ ia olea luleale, keale, dibai. Olela keu.

Chapter 14

¹Ige da ivasege mamoe le keu dielusalemae saioni talele lavilu. Ige avoluvita uale ata kea bahata uani hadele voti votaoseni “144,000’ kea valile mamoe le ke ivita mamave ivita ulu. ²Ige da evisege otogole koto voleu. Baita louale keu eavu kitaeu dakoai. Luluale ke late. O isoho hatau luluale ke late. Isi koto keu duave baua ata moeagaea gita kavale ke late.³Ige ata le ‘144,000’ ke dilavau telona valale leleilu isege hau ni moeagate voa ‘4’ isi eloda kea kele ulu. Isege ata le kea ane o kotava godave loulu. Dilavau ibilaeabe ai agigeale ke ulaea uani handele voti vo taoseni ‘144,000’ ke ulaeala ane kele luleleai louevelu. ⁴Ata kea dilavau mamoe nile evievi atalai uni olisi duave ula loviu luta baiale ke late, o vesivulutu ige dilavau vatau ata kea uvule, kea davana ai agigilu. Kea keateali nava solisito malaha tu vute, o, doadoa tai. Kea galau dogaea. Ivue sitea. Mohoho ula. ⁵Aiabe kele sele o budiage nonau uesolilu. Aveve toela keta aboele us solilu. Kelu dilavau telona vavale uevelu.⁶Ige da ivage anelu voleu bubuai, eule loi ukolikoli u kotou dua. Ke loui vata bahata, ata bahta, koto bahata atu umuka o gala bahata ke neni haivelivelu tilu. ⁷Tialeu genuhamai loui avoe, dilava vabuiavai. Guliguli ave kotave valiu aike loiva. Aule ataea aveveabe aboele loui. Ialelu dilava vabuiavai hoeaseavai loui koseave keu ata kitae kela otogo ai, vata ati, davala at, e at, ata alu. Iale ke igali hoeaseavave.⁸Anelu keu kateai louge. Anelu voleu lovai loi loui ovoe o kitae babulonia keu bokohovoi dobalu o keu tebau keate ke late. Iale keate keu au eu toela ke agisi. Vatau uta bahata vavei. Loui aboe ko ive. Eu toela keu keate toela keutebau aveve iale aveve kate aleuga I keu boko hovoi dobalu.⁹Anelu kea kateai louge. Anelu voleu lovei loi baita loui avoe. Olea ovo keta munanave hoeaseavai aboi valita adatale ovo ke kisai otoveale. ¹⁰Keale e vole toela isi e keu dilavau badu ela keu e vole ta kosage libie soliale ke abole isi. Keu kosealu abole ve neu nage vulea nai tahoginai uale kele navai mamoe ta aneluiabeia nile.¹¹Ige abole vene kele navai vateu tuvu agisege diove keule. Vali bahata nai vaetigei. Vavi vali kele. Kea ovou toela hoeasevai ivive valelu. Aneluia kateai loulu. ¹²Katealelu dilavau ata olea basuve lovai. Aboi uvu vai iesu vileo vaeavai. Homasi solisito aboi evievi kele meliale keu duave. Ilsu evieve vaeveive.¹³Anelu keu koto katealeu vesusege. Da otogole koto vole evilu. Keu da laviai avoe. Koto ke kisaia eisu ivile hauai vovale keu duave. Abole lu ovoi ui isito munanau tuvu loui avoe. Aveveabeule lovegei tai.¹⁴Ige da goe taete ivage. Goe taete kele ugulu male keu atau ese late. Kinevele golo sanekau ulu. Isege gaia keukatenoai uale keu adavele ulu. ¹⁵Isege anelu voleu dubu uvule kobelai. Goele ugulamale kemelita toiavai avoe. Ai gaia kela vovoale ke kava kea baeai vovoage vesulu. Vaau ese ke. ¹⁶Ige goele ugulumale keu au gaia vai vatau vovoale ke kavaidakogelu.¹⁷Ige tota enelu voleuotogou dubu uvule kobelai au gaia enove baua ke vai lolu. ¹⁸Ige anelu voleu abo batabata vole adale senisihagote vauvale vene keeovelevai lolu au gaia enote vatalaive. Loi anelu vole au gaia enote vatalale kelu genuhama loui avoe. Ai gaia enote, kea vatau kote vole uaini keu vovoale ke koisi baiveu vovoale ke kage.¹⁹Au kateai louge anelu leu au gaia vai tai vatau kote uaini ke koisi baive kai. Uani bai vusai voloivale masini kele katulu. Uaini voloivale keu dilavau tuvu kitae kela keu. ²⁰Iale kele abo uaini vovo ke katuge keu voloige eve u o kitae ke iae lotilu. Uaini e keu lotiale keu tao vole kitae late. Iale tao keu tabu kitaeu lavuale ke late. Laluvai tiale ke egeveu uani taoseni sikis handeleti ‘1600’ ige ovo vole osiu tao ke koui tige leiviai aivela ulu.

Chapter 15

¹Avelve kateale vesusege. Ivai teteivale hau vole bosiu otogole velevage da ivai tetealu. Anelu seveni ‘7’ kea vateu tuvu seveni ‘7’ agisi lolu. Vateu tuvu keu vaove. Keu vesuge dilavau tuvu keule vesui.²Ige da tota ivage hau voleu davala lateu lavui ulu. Keu bevali late levokai ulu. Isito kele veneu nai taoale ke lateu ulu. Iale ata volea aboi evie vile meliai ovou toela isi munanave hoeaseava soliale kea keveo ulu. Ata kea ovo ke namba sigisi, sigisi, sigisi ‘666’ ke va soolisito aboi evieviu melialu. Iale keala kea davalau levokai uale ke vavale leleisi dilavau gita igali galiai vaveale ke vatagel ulu.³Iale kea keveo ui dilavau hau ata mousese ta mamoe ese le kea. Aneabe o kotavaeabe loui gita kavava. Abo ane lou ale ke kose alu. Dilavau loi kosi kitae au ata melite alau. Iale lo ai aveve dua ke ivai tetehamalu. A avale keu leleve ula. ⁴Katealelu ata bahataeale a vabuiavai. Ai ivi letatavai loui koseai. Au ata kitae. Au ata tuvute, ialelu vatau ata bahataeale loi ai vudile kome bohoai vata bisi a hoeaseavai. Kosealelu kea bahata ai aveve dua ke ivaevelu.⁵Kea ane ke louge vesusege otogoe dubuu anaka keu alavage. Da dubu uvu vole tuvute ke ivalu. ⁶Da ivasege anelu seveni ‘7’ kea vateu tuvu seveni ‘7’ agiale kea daiai lolu. Keaogona dua taete katui beleti golota ale kela aboi kovu umuvalu.⁷Ige hau le nii moeagate keu baidisi golota ale ke seveni ‘7’ agisi anelu seveni ‘7’ ke vavelu. Bai disi kea uvule ukoli koli dilava keu tuvu o baduu eleililahoi vaale. ⁸Ige dubu ke uvu atagave isi vuvuneve keu ke bavuge vene dio ke lateu ke bavulu ige atabeudubu uvue tiesolilu. Ivaga anelu seveni ‘7’ kea vateu tuvu seveni ‘7’ kea vesuge ataea ba dubu ke uvue tai.

Chapter 16

¹Ige da evisege dubu ke uvule koto kitaeu loui anelu seveni ‘7’ ke lavigei avoe. Baidisi seveni ke agisi teve tai vatale kosave. Ige dilavau tuvu vatale tai.²Katea, louge anelu ‘1’ keu au bai disi vai tai vatale kosalu. Ige olea ovou toela ke kisai agisi munanave hoeaseavale kea vateu kubiai, koba kitae ai tuvuai ugei.³Ige ke iale anelu vole ‘2’ keu au baidisite vaitialeu davalale kosalu o lehosivalu. Ige davalau taoale keu atau voeleale tao late. Ige davalau uvue uvale ke nenia vovoatilu.⁴Ige ke iale anelu ‘3’ keu au baidisi vai tai eu hanae kosage e keu taoalu o tao olilu. ⁵Ige da evisege anelu voleu e nikovai uvale o naliavale keu kosive laviai avoe. Au ata tuvute. Memila ui aike uvale ata. A vatau ataele aveve kateale ale keu nenive ula. ⁶Kosealelu abo memila ai. Hau ata beloveta ke kavege tauabeu lotilu. Iale a louge eu taoale ke abole isi keu abo ale ke. Ibilavela keu. ⁷Anelu keu kateai louge da evisege. Dilava hoeaseavale barabara keveo koto voleu loui avoe, dilava loi kosi kitae, au atau toela kele avevekateale keu nenive ula ai aveve keu leleve ula.⁸Koto keu vesusege anelu bole ‘4’ keu au baidisi vai tialeu valiu nile kosalu. Ige valiu niu tuvuige atau vava kea vuvuneai tuvuai ulu. Valiu uagege. ⁹Ige vatau ataea kele vateu tuvu kitae agie vei dilavau ivi vai toela tisi homasiavai olae soliage hoeaseavai loui koseai keu kosi kitae.¹⁰Ige anelu vai ‘5’ keu au bai disi vai tialeu ovo leu davalale loale keu telonale lehoi valu. Ige ovo keu vatavale vau loai giduai ulu. Ige vateu tuvuagiale kea keko hhamai. Vatale gobigobiai ulu. ¹¹Isi kubiai vateu tuvu agiale kele aboi aveve toela kaleva solisito otogou[ dilava ke ivi vai toelatilu.¹²Ige keu iale anelu vole sigisi ‘6’ keu au baidisi vaitialeu e vole kitae iubeleti kele kosalu ige e keu hodobulu. Ige vale velevai loivale ke kosi kitae kea loi e ke koui vake voleo tai. ¹³Ige da tota ivasege munanau toela abutita igalita kea maoka latea lolu. Voleu ute kital ke aiu vale velevai lolu. Ige voleu ovo kitae ke aile velevai lolu. Isege voleu selei vale boloveta o silavaivale ke aiu vale velevai lolu. ¹⁴Munana toela abutita igalita kea ivai tete ivale kea avevete aeviva. Kea olavale tai vatau kosi kitae kea uvuiabe isi vole bevugei dilava luvita vole kavei. Dilava keu siaute o vuvute isito abole vale kitae kele vole kavei.¹⁵Iesu louale doto do evive. Au loui avoe da loiveve keu vavolo atau loale ke late laba dibalivelu bele. Isito olea niai ui aboi vava kalivaliai uale keale sisilai. Kosealelu dilavau au aveve dogave vaveale kele abo ba matialivelu bele. ¹⁶Ige munana toela kea vatau kosive o kini ke lohomei loale hibuluia kotole vatava vole ivi amagedoni kile ulu. Vole kavelivelu.¹⁷Ige anelu nabaa ‘7’ keu au baidisi vai tialeu hebulu le kosalu. Ige dubu uvule telonale vale keu loui avoi nevivela keu. ¹⁸Kateai lousege vaelau leasege hatau kava sege hama kitae toelaveu katulu. Memila hamu kateale beu katue solilu. Isito vali kela toelaveu lolu. ¹⁹Keu kateisege o titae o, siti kitae babulonia keu davuhovoi vakive abutita igalita alu. Dikoai lavui abuatita igalita olilu. Keu kateisege vata bahata tauni bahata kea kateai ue solilu. Aveve katealeu loale keu kosealu. Dilavau babulonia aveve toela huhuai au uvu tuvu eu toela vavuge eu ke neni bahat iatilu.²⁰Hamu kateai katuge davalau vuloige vata bahata davalau tatale uale ke ninia bukiai tiatisi. Ige vatale tala ke nenia bokoatilu o bokoai vusatilu. Beu lavie solilu. Baiki isuale ke lateu veni lateu ata kavelu. Aveve kateale u ataele loige ea dilavau ivi vai toelati kitae aevelu.

Chapter 17

¹Ige anelu seveni ‘7’ baidisi agiale ke voleu daeo loaaleu loui avoe loige dilavau teb aivale keate le ke ibilave vavulivelu. Aveveve ke a haivui. Keate keu e moeaga vavale ul tebava. ²Ige vatau kosive kea keate ke luvita teba kitae aeviva. Ige vatau atara loi keate keu tebau e ketoela ige kineabe keu toela kitaeai uge. Ba avoluvita teba kitae alu. Iale loige lati talivelu ivai.³Ige munana u tuvuteu da vai melitige anelu keu da vai tialeu kimoe velevalu. Ige da keveo ivage keate voleu ovo le taote ke inule ugulumai uale ke ivalu. Ovo ke kineve bahata seveni ‘7’ ige kineve kele dau dave teni ‘10’ keu ulu. Ige dilavalu kotou toela louvale, iviu toela, kea ovo ke vatele vavave ke neni bavui ulu. ⁴Keate ke ogonave keu bebolo kala ke katulu. Ogonave voleu taote ige voleu bikate. Keate keu golo agisi, vulen dua agisi, davalau vule vole taete ke agisi ela amiga aeavalu. Isi kabusi golota ale ke vatalalu. Ke uvule keate keu tebau aveveve toela volea ulu. ⁵Ige abo keate ke valile kisai voleu hogolahale ke aevelu. Koto keu koseai loulu. Babuloni o kitae keu teba vale bahata kea aia kitae. Isi vatau aveve toela kea kine.⁶Ige da ivai lululeige keate keu abo iesu ata kavege vovoale kea tao ige kineveu kavai malomalolu ige da ivai tetealu. O vikoalu. ⁷Da kateai teteige anelu keu dalu lui avoe a vadeulu tetealu. Evisege da keate ke aveve aulu loui. Isi ovo le kine seveni ‘7’ isi kau dave teni ‘10’ au tatavele ugulu male ke alu nonave bai loui.⁸A ovo ivale keu memila ulu. Isi voelealu. Iale valiveule loige. Aule kumoe uale keule ba kobelai loi ige vatau ataeale ovo keu voelealoho tota kobelale ke ivai tetehamai. Dilavau vata ko a solisiti ukoli koliu buka kele ataea ivi kisaialu. Iale buka kele iviabeu ue soliale keale ovo ke ivai teteai. Isito dilavaule ovo ke hanavage aule veneu hodovue soliale keveo tai nai.⁹Da koto vole ko louge. A lulelealuaga. Ba ke huhu.a.ovo keu kineve seveni ‘7’ keu tala seveni ‘7’. Keu kiniala kea. Iale tebaivale keate keu tala le ke kobola ululumai ugei vali bahata. ¹⁰Batau kini seveni kele vaia ‘5’ vovolu. Isege voleu aike ata nimabigei o. naligei uva. Isege voleule ba loi. Au loluaga ba io egealivelu bele. Aule butuhasege isesule avoele velevai.¹¹Ige ovo leu memila voeleai ue soliale keu vaau kosive o kini seveni ‘7’ kea minale avota kini vole. Iale aule tata kobelai vatau kosive o kini eiti ‘8’ o lisi. Igeto dilavaule hanage vene vodai uale keveo tai nai.¹²Ovou kauda teni ‘10’ a ivale kea vatau kosive teni ‘10’ kea dogale loi vuvune o siau agie solilu. Isito abole ba vuvune agisi ovole ke luvita igali toai ata nimabi geito o naugeito valiabeu ba egealivelu bele. ¹³Kosive teni ‘10’ kea huhuiabeu igali. Iale abole aboi meli aboi vuvune agisi ovole ke vavui. ¹⁴Kateavei olai mamoe luvita vole kavei. Isito mamoe keule ke leivigei vuiniai. Keu kinia kini kitae, lohia kea lohia kitaela keu. Aule louge ata makageale keale loi ke neni kavege vovoatisi.¹⁵Ige anelu da laviai avoe tebaivale keate keu e kitae vavale uale keu vatau ata moeaga. Koto vole atatea. Isi ovole atatea. Keate keu kealigau uva.¹⁶Ige kauda teni ‘10’ isi ovo aivale keale tebau keate kelu tuvu ai vai toelativagau ogona solisi vava ulata ui. Isi abole misive boisi isi. To momoluve o, itavave venele katuge nai. ¹⁷Dilavau au olau aveve vai uvuiabele vaeavage ea kele aboi goada, aboivuvune agisi ovo ke vavuge aule aveve katea lele. Dilavau koto vai lelevetisi.¹⁸Avelve ke baiveu katealu. Ige keate le a ivale keu o kitae. Iale keu vatau kosive ke maligei uva.

Chapter 18

¹Anelu keu kateai loui vesiavage. Da ivasege anelu voleu otogole do bai lolu. Siau kitaeta iale keu atagaveu vatava ke nenile kalulu. O atagalu. ²Anelu keu baital loui aboe. O kitae baulonia keu bokohovoi dobalu. Ige munanau toela. Ugu toela kea o kele ulu. Ige keu vatava tuvute. ³Kosealelu o keu tebau keate late. Iale keu au eu toela agisi vatau ata ke vavege abo ilu. Eu toela keu tabau avevela keu. Ige vatau kosive o kini ke nenia keate ke luvita tebahamalu. Ige bisinesi ai avoele moni agivale kea keate ke aveve toela kele moni vole kitae agieviva.⁴Anelu keu kateai louge da evisege koto vole u otogole loi loui avoe. Di ataea. O ke kalevai love late keveo uluaga avoluvita aveve ve toela age dale o keta lata vaugei o dikaiavei. ⁵Kosealelu o keu avevevetoela moeagage dilavau ke momaeava solilu. Isito ivai dibalu abo avale ke. ⁶Ialelu keate keu la agigei toelatige lata evai toelative. Isholo au laele toela igali age. Lata ibilavelu toela abutita avoele ave. au laele vateu tuvu eseve age. Ke ibilalu vateu tuvu kit e avolu ave.⁷Isi au amiga vai letatavai. Hani vavi ave ve toela ula avale kelu vateu tuvu kitae vavuage. Au kelu alioai kosealelu eu huhuai avoe da igaliu keate kitae kuini ke late. Dau gobu olie solilu iage daba uvualive bele. ⁸Keukateai loualelu vateutuvu kosealeale vali ni igali ke uvule avolu loi. Hatiti toela, uvu kitae, vagala kitae keale loluaga vai toelati kitae ai. Ige aule venele nai. Aveveve keu kosealu dilavau aveveve aboele kaoale keu vuvunete kosi kitae. Koto katealeu otogole lolu.⁹Ige vli kela o kitae keule nasege vatau kosiau avoluvita tebai aveve toela avale keale diove ke ivai avolu aliokavai. ¹⁰Isi oge vole la leleisi aveve isute ke ivai tete hamai loi koseai nohoma. O kitae babulonia ke nohoma. Keu o melite isito vali ni igale ke uvule dilavau ibilave vavulu.¹¹Abole keteai lousege. Bisinesi ai avoele moni agivale ata keale abota o kelu uvuai aliokavai. Kosealelu ataeale oleveo vale vile voigei. Keu kuvau uesolilu. ¹²Atabeu ba haube dua koseale voialivelu bele. Golo siliva, vule levokate, davalau vule taete, ogonau dua kisaite. Isiu dua avoele hau moeaga avale. Isi auli, isi vule melite ele vale vile avale ke voigei ele hauveve keu kuvau ue solilu. ¹³Isi anio, kabasi vate, nobo hagote keletela senisi hagote ke aive e. vole uaini, gilisi valava ata voiage hauivale o u kavale keta voige ve kea kuvata vesulu o uesolilu.¹⁴Katealelu vale vile ai otovei, avoele moni agivale, keale o kelu loui koseai. A valevilelu olavale kea baita vesulu. Ai iviu kitaeale keta vesulu.¹⁵Iale kea o kele bisinesi ai moni kitae agivale keale ogela leleisi koto kateale loui. Kosealelu kea aveve kele vateu tuvu agiveve ke vabuiavai. ¹⁶Abole keveo leleisi aliokavai loui koseai o kitae ke nohoma. Memila keu ogona dua taote bukate kolovuva o katuva. Isi vali bahata golo agiisi vuleu dua agisi, vule taete agisi amiga kaeavava. ¹⁷Isito aike valiu ni igali uvule hauve ke nenia navai vesulu. Bouti kabuteni, basenidia isi loea. Ele aboi loviai uvale keale ogela leleisi mali hai.¹⁸Isi kekehaimai. Ou nai dioage, diove ivaive. Louioleveo siti keule siti ko late ai. Beu ue solilu. ¹⁹Gogoea mugai aboitatale katui utita aboi kine vavui koukouai tai, alio kavai uvuhamai loui koseai o kitae ko nohoma. O kolega boutiu hau agisi tai loige lo ele moni aeviva. Isito vali ni igalile nai vesulu. ²⁰Isito otogoe uvalea, dilavau ataea, iesu koto louva le ataea, isi beloveta ataea la bahata kea sisilave. Kosealelu o kitae keu. La kavevale luga dilavau ke ibilauga vai venele vaulu.²¹Ige da ivasege anelu voleu goadave baua keu vule vole isuve baua ke lemugai vai davalale kavatui loui aboe ko late dilavaule babulonia o kitaae ke vai vesuiavage ue solisi. ²²Ige ataea ba gita kavai, sale kavai, kibi uvuvale koto keta evilevelu bele. Ige malahaea ba o kele lovialivelu bele, vale vile alivelu bele. Ige keatea ba lovi dudualivelu bele. Masiniu umualivelu bele. Kosealelu o kele atae ue solilu.²³Ige o kele lamebabeu ba atagalivelu bele. Isege mohohoea ba mahoho lohomegelivelu bele aveve keleteu uesolilu. Kosealelu o kele bisinesi ai moni kitae agivale kea o bahata leivigei moni moeaga agilu. Isi aboi sele nona kele ata bahata seleavege abo nonaeabe valu. ²⁴Isi o kele dilavau beloveta kavei evi evi ata keta kavege taoeabeu lotilu. Isi vatau ata moeaga kavelu. Katea lelu dilavaule o kitae babuloni ke kavelu.

Chapter 19

¹Anelu keu kateai lou sege ke iae da evisege totgoe ata moeagaea baita nonutuai loui avoe haleluia dilava keu lailoi kovive, ukoli koli, ataga, melite o gilite. Aboele ulu ialelu lai ivive hoeaseavai. ²Kotale aveveve keu lilikata tilu. Sele solilu-iale keu tebau keate ke vai kotai kavale keu kosealu. Keate keu au tebau avevele vataui ata agigei toelatigeva isi kateai dilavau hau avale kavege-dilavau ibilave vavui vai toelatilu.³Ige abo tota lou. Voleai avoe. Haleluia. Nale veneve dioveule vaeatigei. ⁴Abo kateai lousege otogoe eloda tueniti voa ‘24’ isi hau lea ni bai moeagate kea dilavau telona unile uale voa ‘4’ kea kome bokoai vata bisi dilava hoeaseavalu. Isi loui avoe koto lelevela kou. Loeale a hoeaseavai.⁵Koto katealeu. Vesusege dilavau telonale koto voleu loi. Loui avoe dilavau ataea. Bahata koto ko evive. La olea ivi kitaete, isoho ivie soliale dilava vabuiavale kea bahata dilava hoeaseavave o, guliguliave⁶Koto keu vesusege da evige otogoe ata moeagaea koto volu loulu. Kotoeabe keu. Eavu dobaii lulu ale ke late o isoho hatau dobai luluale ke late abo baita loui avoe. Lailoi kosi kitae dilavakeu siaute o vuvun ete. Keu ata bahata naligevale kosive. Iale lai ke hoeaseavai.⁷Isi lai sisilai ivive letatavage keu duave. Kosealelu mamoe keu au ivu meialemelivelu valiu loi vuguvugualu. Ige dilavau ata kea va kokovale ke late alu. Ige va keu amiga hoeaseavava. ⁸Abo ogona vole dua taete vai vavuge ke katulu. Ogona dua keu dilavau ataea aveve dua ke late.⁹Kateai louge anelu le keu kalu loui avoe ko kisaiava. Mamoe keu. Latoiavei avoe, da ivu vale lavi kelu love. Iale au olelai louale keale sisilai. Anelu keu kateai da laviato, tota loui avoe koto keu dilavau doto leleve. ¹⁰Au kateai louge. Da genave valale kome bokoai vata bisi hoeaseavai. Isito eu dalu loui avoe ke kaleito. Dilava hoeaseava. Kosealelu lai loea dilavau hau avale ataea. Ige ai kakoluvuia iesu. Au koto louale ke vai lovai tiale keta lovive ava. Iale lailoeale bahata dilava hoeaseavai. Iesu au koto louale keu siaule beloveta keale kotove ke igali loui ata haivegei.¹¹Koto keu vesusege da ivasege otogou davuhovoge osi taeteu velevai lolu. Osi ke tatale ugulumale kosive ke ivi abo ivihai avoe. Evievite, isi leleve. Iale aule ataea evievi kaoai. Aboili vole kavege aveveve keule lilikata lavisi ui. Toela solisa. ¹²Iale ata keu niu veneu voda late vodai ui. Ige kosi kitaea saneka didi, didi ale kea kinevele ulu. Ige avoele ivi vole igali kisaiale ke baive atabeu dibae solilu. Biage ulau dibalu. ¹³Isi au ogona vole katuale keu. Taole keteveale ke late. Iale keu bahata taoalu. Ige ivive vole abo ivihai avoe dilavau koto.¹⁴Iale ata keu osi kele. Loige otogou tuvali araea lovai avoluvita loevelu. Ata kea ogona dua taete ula katualeta osi taetele igaligaliai guglele mai molu. ¹⁵Ige ata le ke aile gaia voleu enoai uale keu velevai lolu. Iale aule gaia keta vatau ataeali tuvaliaive ke neni bahata agigei. Aule au auli bedoea vatalai ata ke nimabigei ui. Kosealelu dilava keusiaute. Iale abo uaini voloige eveu lavui lotiale, ke late baduve o tuvuve kitaeule ataele loige aule ke agigei toelatigei. O kavei. ¹⁶Iale ata ke ogonata denavetale kisai voleu ulu kisai keu koseai loulu. Dau vatau kini kea kini kitae dalau. Isi loia kea loia kitae dalau.¹⁷Ige da tota naege anelu voleu valiu nile lavisi ulu. Keu genuhamai baita toai eue uguia bubuhamale kelai loui avoe. La ke nenia loi dilavau lalai lovi ale do ive. ¹⁸Lolivelu vatau kini kea misi, tuvaliavale ata isi kea kosivea misi, isi osi, isi osile ugulumai loale kea misi. Isi ata bahata ivi kitaete kea misi iative. Isi ivie site ke neni misiabe iative. Anelu keu kateai loui toalu.¹⁹Ige da tota I vasege ovoleu davalale loale keu. Vatau kosive kini ke lohomei tuvale ata keta lohomei loi. Ositaetele ugulumai loale keta atave keali vole kavelivelu ²⁰Abo kateige kosiveu ovo aihanite, isi seleivale beloveta keta agigelu. Seleivale beloveta kea memila ovo ke vudile o nile teteivale aveve ke aevelu. Isi seleivale aveve kele ata moeaga agigei seleavei louge abo ovo le ke kisai agisi munanave hoeaseavalu. Katealelu kosiveu louge abo kavesolisito nita ke agigei venele katugelu. Vene keu naloho tabu kitaeu lavui uale katelele katugelu. Bulea navai vodai vale kele.²¹Ige osile ugulumai loale ke aile gaia enote velevai loale keta tuvaliabe ataea loale ke neni kaveativelu. Ige. Uguia eule loale ke nenia loi ke igeatilu. Ige gogoeabeu haniai ulu.

Chapter 20

¹Ige da tota ivage anelu voleu otogole dobai lolu abata kitae ki vatalai seivi vole bosita vatalai lolu. ²Ke vai loaleu neina vole bosi umuvai vai vaeavalu. Memila. O. mouke uvale ute. Ivivela setene ke umuvai vaeavage. Lahani uani taoseni ‘1000’ ke uvule ulu. ³Isi vai abata kitae vae kavatui inohovele anaka bavui ele lokalu. Kateige au ba vatau ata seleavelivelu bele. Ivaga lahani o. vagala uani taoseni ‘1000’ vesuge abole vaveage aule vali moeagale ba ul au ola alivelu bele.⁴Ige da telonale ugu lelemale ke ivegelu. Ige dilavau au siau o. vuvune agisi ke vavege kea ataea aveveabe aboele kaogeva. Ige da ivage. Ataea iesu hau avale ke kavege vovoale kea munanaea ulu. Ese kea iesu aveve loui, dalavau kotota loui. Ata haivege abo keta kavelu. Kea ovole toela isi munanave kelu guligulie solilu. Isi ovo le ke kisai abo valile. Isi adale otove solilu. Keluga abo kavege vovolu. Iale abo kobekavai. Kosi kitae olisi. Lahani o, vagala uani taoseni ‘1000’ ke uvule iesu luvita igali toai vatau ata naligei uevigei.⁵Kea luta kobekavalu. Isege volea kobekava soliale kea uale. Lahani uani taoseni ‘1000’ vesugeto ba kobekavai. ⁶Ataea luta kovekavale kea ata tuvuteala kea. Iale dilavaule ke hoeaseavei au siau vavege abo ba tota vovolivelu bele. Abole dubule hauivale ke late agei. O, avei. Dilavata iesu kelisota hoeaseavegei. Isi lahani uani taoseni ‘1000’ ke uvule iesu kelisou vuvune o, siau vele aavoluvita agei o, ui. Tigei vali bahata.⁷Ivaga lahani uani taoseniu ‘1000’ vesusege abo setene umuvale ke vaveage aule tai. ⁸Aule tiale keule vatau ata bahata oleveo uvale ke seleavei agigei loi. Iviabela gogi magogi iale seteneule ke neni bahata tuvalialivelu agigei. Moeagaeabeu davalau gone. O, mili ke late ai.⁹Abole vata bahatale tialeu o kitae dielusalema la daiai vovovai. Vai voleta dai olai dilavau ataeali vole kavei. Isito o keu dilavau olavale ola iale aule totgole vene hanavage dobai loi ata ke neni vaugegabo navai vesui. ¹⁰Ige abole ata seleavevale le ke setene vai venele kavatui. Vene keu naloho tabuu lavoi uale ke latele navai. Vene keu nale vulea navai tahoginai uale kele navai. Vene kelega abo memila ovole ke isi seleivale silava o, beloveta ke agigei katulu. Iale vene kele setene, ovo le ke, isi seleivale silava o, beloveta keale navai vavi vali kele vateu tuvu kitae agigei tigei.¹¹Ige da ivasege kosiveu telona taete kitae kele ugulu mai ulu. Iale ke vuvunele. O. siauvele otogou vatati ue solilu. Ige da tota ivege solilu. ¹²Da ke ivage vesusege. Vovoale kea univele lele isi ulu. Ke volea ivi kitaetea, isege volea ivi kitae soli alea. Abo keveo lavisi usege. Abo buka vole alavalu o keogelu. Isi ukoli koli buka keta alavalu. Iale buka kele vovoale kea vadeu avale kea ke uvule ulu iale buka kele kosiveu aveveabe aboele kao alu.¹³Davala ta vatatale vovivale, isi odavae tiale keala kea bahata kosiveu abo vadeu. Avale ke kaogeva. ¹⁴Keu vesuge au louge vovivale isi odaae ovale kea siau ue solilu. Abo ke agigei venele katugei venele vovoale keu voele abutitala keu.

Chapter 21

¹Ige da tota ivage otogou doga, isi vatau dogaea ulu. Otogo, vata, davala lai ave ele uvale koea uesolilu. Isege dogavea loi ulu. ²Ige dilavau louge dielusalema ou dogave keu otogole dobai lolu okeu o tuvute. Iale ke kaeavai hoeseavale keu vavoleu au velau doga meialemelivelu ogona dua katuale kelate³Ige da evisege kosive telonale koto voleu loaleu baita loui avoe. Evive dilavau ave au ataeali igali toai ulu. Aule aboili uge ea atave olisi isege eule aboili ui. Dilavaeabe olisi. ⁴Isi aule niabe e uliage abo ba tota uvuai. Alio kavalivelu bele. Isi vateu tuvu agisi, vovolivelu bele. Kosea lelu, memila avevete keu vesulu.⁵Kotokeu kateige kosiveu telonale ugulumale keu loui avoe. Da ave vale vile ko neni age dogave olili. Kateai louito. Davalivi avoe di koto keu leleve. Da ba ke kalevalivelu bele. Isito dale vali bahata ke agei. Iale da louale ke kisaia. ⁶Da lovi bahata age sesulu. Dau vale vile keu gala o umuka kaele vale vilea loale keule. Tota daele vesui iale olea enualuga dale ukolikoli eu hanale kai vavege abole isi. Ibila soliale.⁷Abole aboi eve evele melitavaluaga dale kateale ai. Dale dilavaeabe olisege eale di ese olisi. ⁸Isito di haukalalu homasiai, vabuiavale, evie solivale aveve toela avale. Ata kavevale, tebai oivale, eveta ata kavevale, sele silava hoeaseavale. Isi seleaivale keale bahata veneu nai tahoginai o taoai uale keveo navai. Keu voele abutitala keu.⁹Ige memila anelu sevenia ‘7’ aboi bai di seveni ‘7’ agisi ele vateu tuvu vaove vatalai kosale XXvoleu daeo loaleu loi avoe. Loige lati talivelu mamoe au keate meialemelu ale iva. ¹⁰Katei lousege munana tuvu da vai vuvunetige anelu kXXXX da vai tialeu tala vole kitaela velevalu. Isi ou tuvute dielusalema kevai da haivuge da ivalu. Da ivasege diXXXX uale keveo dobai lolu.¹¹Do bai loisege dilavau atagau avoele uge atagave bosiai ulu. Atagave keu vule vole levo kikiai uale XXXX late. Vule ke nala diasi ba. Keu mata taete ke late. ¹²Okeu vavale abo kala vole bosi o kitae koui vai voleta dalu. Ige vaeativeve keu egeve baua. Kele anakave bahata tuelo ‘12’ iale anelu teulo ‘12’ kXXXX anaka ke naligeva o nikovai vua. Anaka kele abo iselalaea ese. Kea ivi igali galiai kisaiavelu. ¹³O ke kalau vali niu loivale keveata anaka abutitXXX igalita. Isege valiu dobavale keveata anaka abuutitXXXX igalita. Isi vki abutita keta katealu.¹⁴Abo vuleu bosi tuelo ‘12’ ke agisi vatale otovei tatavele kala kouevelu. Iale vule kele abo mamoeu hau avale tuelo ‘12’ kea ivi kisaialu. ¹⁵Ige anelu dalu louale keu golo ale vavu ke vai olai I ke vavuhai. Anakave, kalave keta vavuhai.¹⁶Anelu keu o ke vavuhage vaki vole. Isi vakivole keu vole late vivitini handeleti maelosi ‘1500’ ige egeve vaeatiale keta ke late. ¹⁷Isi anelu keu o ke kala vavuhale keu kosealu tu handele sigitini ‘216’ viti. Iale vavuhale idi keu aneluia vavu olie solilu isito keu atau vavula keu.¹⁸Abo vule vole levokikiai uale ke agisi o ke kala XXXXX XXXX vule ke ivila diasiba. Isi ke uvulegolou dua ke agisi ela o ke kouevelu. O kea levokaleu bevali ke late. ¹⁹Kala ke valale abo vule kitae tuelo ‘12’ otovei kele vule eseve moeaga otovei lotilu ige keu duave baua vule eseve moeaga otovei lotilu ige keu duave baua. Vule kitae tuelo ‘12’ kea iviabeala koea. Voleu diasiba. Ige voleu sabaea, voleu agati o sisidoni voleu emolodi, ²⁰Voleu onikisi, voleu kanelieni, voleu kulisolaiti voleu beliolo, voleu tobasi, voleu kulisobelesi vole diasiniti, voleu ametaisiti²¹Isi davalau vule vole taete (perls) ke tuelo ‘12’ agisi ela anaka tuelo ‘12’ ke igaligaliai kouevelu. Isi golota sitiu kuva ke au vege bevali late levoki kiai atagai ulu. ²²Isito da o keveo dubu be ivasolilu kosealelu dilava keu vuvuneu kosi igali. Iale keu mamoeti o kele ualelu loui dubu uesolilu kea o ke dubuiala kea.²³O kele valiu ba kalulivelu bele. Ige batau ba kalui atagaliveu bele. Valiu, batati uesolilu. Kosealelu kosealelu mama dilava keu au vo mamoe eseti o keu atagaeala kea. ²⁴Iale vatava kele ataea o keu atagale oigei ige vatau kosiveale o keveo tai aboi vatau vuvune vatae agnale ke agisi tai mama kilava vavui hoeaseavagei ²⁵Ige o ke anakau ba bavulivelu bele. Isio kea vali bahata alavale keta ugei. Kosealelu keveo vaviu ue solilu.²⁶Ige vata bahatale loivale ke neniale loi aboi vatau vuvune o siau ke neni agisi dilava vaui hoeaseavai. ²⁷Isito olea aveve toela avale kea. O keveo talivelu bele. Olea aveve toela, seleivale kea ba o keveo talivelu bele. Isito mamoeu ukolikoli bukale iviabe kisaiale ke ulaeale tai.

Chapter 22

¹Ige Anelu keu oo kele ukolikoli ee ke vai da haivulu, ee keu taeai ulu. Ee keu DILAVAta mamoeve taea telona valale laluvai lolu. ²Hanai loi laluvai vai kuvau minala lolu, ige ee keu vaki voleo ukolikoli idiu lavilu ige eu vaki voleo voleu lavilu isi loi voleta bakutoai lavisi vae tilu. Iale lahani igaligalile, bata igaligali uvule idi keule baiai tigei ige vanave keu ata lu mauli vavevalela keu.³Iale oo keveo aveve toelaea ue solilu isito oo kele DILAVAu telonata mamoe vileta uale kele ea usege atavea loi guliguliai hoeaseaveva. ⁴Ataeale niabe ivasege iviabeule valiabele ui. ⁵Oo kele vaviu ue solilu ige ataea ba lameba vaulivelu bele, valiu ba kalulivelu bele kosealelu DILAVAu au voti atagai uge ataeale kosive olisi avoluvita ui hauve aevigei.⁶Anelu keu dalu loui avoe a koto bahata kisaiale keu leleve ulala, DILAVAu ba kalevalivelu bele isito aule vali bahata ke aevigei. DILAVAu au munana tuvu agisi au beloveta vavegeale keu au anelu hanavai, olale aike vadeuia loiveve ke loui ata haivege abo vadeu aike loiveve ke dibaevei. ⁷Anelu keu kateai louge IESU loui avoe da louge evive, da lolivelu ale keu vuguvugualu. Iale olea buka kou louale ke eviale keale sisilai u dua ai.⁸Dau di ivila Dioni da aveve ke bahata ivei koto keta evilu aveve keu vesuge da kome bokoai vata bisi Anelu leu da haivuale ke hoeaseavalu. Igeto eu loui avoe ke alive DILAVA igali hoeaseava, lai loea DILAVAu haukala avale lailola koea. Ige ai kakoluvuia Beloveta ata oliale isi olea buka kou nona evisi lovai tiale keali lai loi mama kitae DILAVA ke ula hoeaseavai.¹⁰Au kateai louio tota da laviai avoe momai buka ko uvule uale ke vai mahogovalive, kosealelu au louale keu loiveveu aike vuguvugualu. ¹¹Iale vali kela olea aveve toela avale kea abo toela keta kateai ui, ai tigei, isege olea uvuiabele toelau uale keale abo toela keta ui. Isege olea vali kela aveve dua avale keale abo dua keta ui ai tigei, isege olea aveve tuvute avale keale abo aveve tuvute keta ui tigei.¹²Anelu keu kateai louge IESUta loui avoe di koto ko evive, da loiveve keu vuguvugualu iale dale ataea ibila agisi loi aveveabe kaoai ibilaeabe igaligaliai vavei. ¹³IESU avoe da valevile kea gala da memila ui vaoe uvale kea kosive, daele valevilea loale tota abole daele vesui.¹⁴Olea abo uvu hoeaseavage duale keale sisilai u dua ai kosealelu DILAVAule vuvune, o siau vavege abole ukolikoli idi ke bai isi o kitae, o site anakala daiai vatava doga keveo tai.¹⁵Isito atau toela kea ba o keu vue taivelu bele ata keleteala koea eveavale, tebahamalea, ata kavevalea, vata silava hoeaseavale sele nona loui ata seleavevalea, seleu aveve avalea ata katealea ba keveo talivelu bele.¹⁶Au kateai louito tota loui avoe IESU dala kou dala di anelu hanavege abo tialea aveve keneni loui ekalesia ata ke haivelu,, dau Deividi atatele lolu dau vau alavale didi hoba ke dalau.¹⁷Ige munana tuvute isi mamoe leke ivu loui avoe love ige olea koto ko evialelale keale loui koseai lve iale olea enuale kea loi ukolikoli e ko ive ibilaveu ue solilu.¹⁸Ige Dioni data kotovole louge evive la oleu o olalea buka kou vaoe vadeu loiveve louale ke adale avoele tolove louale keule DILAVAule au bukau uvule louale ke levovoai vai avoele vaeavai vai toelatisi o vateu tuvu vavui. ¹⁹Ige la oleu buka ko uvule vadeuia loiveve belovetaea loui kisaiale ke bukiai katuge DILAVAule louge au ba ukolikoli idiu bai ke ilivelu bele isi o tuvute keveo ba talivelu bele.²⁰Ige ata le keu koto ko neni loui agisi lelevetiale keu loui avoe koto lelevela kou, da aike loiveve keu vuguvugualu au kateai louge da laviai kosealu mana di kosive IESU solekai lo. ²¹Da olale lailoi kosive IESU KELISOu vali bahata la huhugei, la hoeaseavegei di kotou loi kele kateai ulu, ata tuvute olive. NOHOVU.